
PIRMASIS SKYRIUS 


Jis niekada nejautė kokios nors ypatingos meilės ka- 
tėms. 

O šalia jo buvusi moteris mMurkė kaip katė. Visas jos 
kūnas, krūtinė, pilvas rodė didžiulį pasitenkinimą. Mo- 
ters akys buvo siauros, truputį įkypos smilkinių link ir 
grakštūs, gašlūs judesiai. Tokios Moterys. ne laksto, o 
išdidžiai vaikšto. Ji buvo parengusi detalų strateginį pla- 
ną vyrui įaistrinti. Ji rąžėsi ir glaustėsi prie jo tarsi ruda 
aistrų apsvaiginta katė, o atėjus kulminacijos momen- 
tui, spiegė ir draskė nagais partnerio pečius. 

Katės jam atrodė paslaptingos ir klastingos, negana 
to, nepatikimos. Jis bijodavo joms atsukti nugarą. 

— Na, kaip aš tau patikau? — Jos aistringas ir gašlus 
balsas priminė naktį už nuleistų naktinių užuolaidų. 

— O ką, argi aš skundžiuosi? 

Kėjus Taketas labai nemėgo vertinti mylėjimosi. Jei- 
gu tu esi patenkintas, tai kam reikia tuščiai plepėti. O 
jeigu esi nepatenkintas, tai juo labiau Ieikia patylėti. 

Moteris palaikė jo dviprasmišką atsakymą kompli- 
mentu ir išlipo iš lovos. Apsinuoginusi nuėjo prie apsta- 
tyto flakonėliais ir dėžutėmis su kremais tualetinio sta- 
liuko. ir brangiu, papuoštu brangakmeniais žiebtuvėliu 
užsidegė cigaretę. 

— Ar nori užsirūkyti? 

— Ne, ačiū. 

— O išgerti? 

— Ko gero, norėčiau. Jeigu yra ko nors po ranka. 
Nuobodžiaudamas Kėjus žiūrėjo į krištolinį sietyną palu- 

bėje. Neskoningas ir bjaurus sietynas. Pernelyg gremėz- 
diškas miegamajame netgi ir tada, kai dalis lempučių 
vos šviečia per krištolinius karulius. Ryškiai rausvas ki- 
limas toks pat siaubingas kaip ir kilnojamas, papuoštas 
bronza baras, apstatytas įmantriais krištoliniais grafinais. 
Ji įpylė jam viskio. 

— Ko tau skubėti, — moteris nusišypsojo.— Vyras iš- 
važiavo į kitą Miestą, o dukra nakvoja pas draugus. 

— Kokios lyties, vyriškos ar moteriškos? 

— Moteriškos. Dėl Dievo meilės, jai tik šešiolika me- 
tų. 

Negražu jai pasakyti, kad ji pati gerokai prieš še- 
šiolika metų įgijo lengvabūdės merginos reputaciją. Ta- 
ketas tai nutylėjo veikiau iš abejingumo. 

— Aš noriu pasakyti, kad jūsų laukia ištisa haktis.— 
Ji padavė jam stiklinaitę, atsisėdo šalia, priglausdama 
šlaunį prie jo šlaunies. 

Kėjus pakėlė galvą nuo pagalvės, apvilktos šilkiniu 
užvalkalu, ir nugėrė truputį neskiesto viskio. 

— Man reikia eiti. Aš grįžau į miestą jau...— Jis 
pažiūrėjo į savo laikrodį — Atvažiavau jau prieš tris su 
puse valandos, o dar neperžengiau gimtųjų namų slenks- 
čio. 

— Tu juk sakei, kad jie tavęs šiandien nelaukia. 

— Taip, bet aš žadėjau, kad grįšiu į namus, kai tik 
būsiu laisvas. 

Ji apvyniojo aplink pirštą jo tamsių plaukų sruogą. 

— Bet tu nesitikėjai, kad, kai tik pasirodysi mieste, 
mane sutikti ,„Po palme". 

Jis baigė gerti viskį ir įgrūdo jai į rankas tuščią stik- 
linaitę. 

— Įdomu, kodėl ta įstaiga vadinama „Po palme“. Cia 
nerasi nė vienos palmės trys mylios aplinkui. Ar tu ten 
dažnai lankaisi? 

— Pakankamai dažnai, — pasakė ji, gudriai šypsoda- 
masi. 

— Kai vyro nėra mieste? — su tokia pat gudria pašai- 
pa pasidomėjo Kėjus. 

— Ir dar tada, kai liūdesys ir vienatvė pasidaro ne- 
pakeliami, o taip būna beveik kasdien. Bare „Po pal- 
me“ visada galima rasti įdomią kompaniją. 

Taketas pažvelgė į jos didžiulį biustą. 

— Tai tiesa. Neabejoju, kad tu Meiliniesi visiems iš 
eilės, kol jiems sustangrėja. 

— O tu neblogai mane pažįsti. — Juokdamasi krūti- 
niniu juoku, ji pasviro prie jo, kad paliestų jo burną sa- 
vo drėgnomis lūpomis. 

Jis nusisuko. 

— Aš tavęs visiškai nepažįstu. 

— Tai netiesa, Kėjau Taketai.— Ji įsižeidusi išsitie- 
sė.— Mes mokėmės vienoje mokykloje. 

— Aš su daug kuo mokiausi mokykloje. Tačiau tai 
nereiškia, jog-aš turėčiau visas pažinti. 

— Bet tu su manim bučiavaisi. 

— Meluoji.— Jis pamiršo mandagumą.— Aš nemėgstu 
stovėti eilėje, tarp tavo garbintojų manęs niekada ne- 
buvo. 

Jos primerktose akyse blykstelėjo pyktis, kuris tuojau 
pat užgeso. Vienu akimirksniu moteris įtraukė iškištus 
nagučius. 

— Tu esi teisus, mes su tavimi nebuvome susitikę, — 
sumurmėjo ji— Tačiau kartą, kai mes nugalėjome, kai 
mes nugalėjome vaikinus iš Gleidvoterio, tu kartu su 
visa Mūsų futbolo komanda ėjai iš aikštės į drabužinę. 
O mes su draugėmis, na, ir apskritai visi Iden Paso gy- 
ventojai, visi kaip vienas sustojome pakeliui, kad jus 
pasveikintumėme.— Tu,— tęsė ji, suleidusi nagus į jo 
nuogą krūtinę — tu geriausiai žaidei iš visų žaidėjų. Tavo 
marškinėliai buvo purvini ir šlapi nuo prakaito ir, žino- 
ma, visoms mergaitėms tu buvai Visų gražiausias. Man 
atrodo, kad ir tu pats taip mManei. 

Ji sustojo laukdama, ką jis pasakys, bet Kėjus abe- 
jingai į ją spoksojo. Jis prisiminė daugybę tokių dienų, 
apie kokią ji ką tik papasakojo. Baimė prieš pradedant 
žaisti ir džiūgavimas, laimėjus pergalę. Akinanti stadiono 
šviesa. Žygiuojančio orkestro garsai. Šviežių kukurūzų 
kvapas. Garsūs būrelio aistruolių šūkavimai. Šėlstančios 
tribūnos. 


Ir Džodė, jos balsas visų garsiausiai jį padrąsinantis. 
Kaip seniai tai buvo. 

— Kai tu ėjai pro mane,— tęsė ji — tu sučiupai Mane 
už liemens, pakėlei nuo žemės, priglaudei prie krūtinės 
ir pabučiavai tiesiai į lūpas. Ir dar taip stipriai pabučia- 
vai. Kaip tikras nugalėtojas. 

— Nejaugi? Ar tu gerai prisimeni? 

— Dar ir kaip. Aš tiesiog netekau galvos.— Ji palin- 
ko prie jo, liesdama krūtų speneliais jo krūtinę.— Ilgai 
man reikėjo laukti, kol tu pagaliau baigei tai, ką tada 
pradėjai. 

— Ką gi, esu laimingas galėdamas padaryti paslau- 
gą.— Jis patapšnojo jai per sėdmenis ir atsisėdo ant l0- 
vos.— Man laikas eiti. 

Kėjus ištiesė ranką ir ištraukė savo džinsus jai iš už 
nugaros. 

— Ar tu iš tikrųjų išeini? — nustebo ji. 

— Taip. 

Moteris nuliūdo ir užgesino cigaretę peleninėje, sto- 
vėjusioje ant naktinio staliuko, 

— Ak tu niekše,—sumurmėjo ji. Paskui, pakeitusi 
taktiką, moteris nušoko nuo lovos ir ištraukė iš rankų 
džinsus, jam dar nespėjus jų užsimauti. Gundydama vy- 
rą, ji prisiglaudė jam prie šlaunies.— Jau vėlu, Kėjau. 
Mamytės namuose jau visi kietai Miega. Pasilik su ma- 
nim.— Ji įkišo jam ranką tarp kojų ir pradėjo grubiai ir 
įgudusiai jį glamonėti, žiūrėdama jam tiesiai į veidą.— 
Žinok, kad tu taip ir liksi neišmanėlis, jeigu neparagausi 
vieno mano rytinių firminių patiekalų. 

Kėjus pašaipiai išviepė lūpas. 

— Ar tu patieki jį tiesiai į lovą? 

— Kaip tik taip. Ir su visais prieskoniais. Aš net- 
gi...— Ji staiga nutilo ir jos pirštai nevalingai stipriai 
susigniaužė, priversdami jį susigūžti iš skausmo. 

— Atsargiau. Tai mano turtas. 

— Tyliau! — Jį paleidusi moteris ant pirštų galų nu- 
bėgo prie atidarytų miegamojo durų. 

Iš lauko pasigirdo vyriškas balsas: 

— Tai aš čia, katyte. 


*— Po velnių! — Ji atsisuko ir nebeliko ilgesingos gun- 
dytojos.— Tau reikia iš čia nešdintis, — sušnabždėjo ji— 
Ir kuo greičiau! 

Kėjus jau užsitempė džinsus ir pasilenkęs grabaliojo 
grindis, ieškodamas batų. 

— Ar tu manai, kad man pavyks? — sušnabždėjo jis. 

— Mažyte, kur tu? — Kėjus išgirdo žingsnius apačio- 
je, Marmurinėmis prieškambario plytelėmis, po to užties- 
tais kilimu laiptais.— Aš šiandien anksti baigiau darbą ir 
nusprendžiau grįžti į namus vakare, nelaukdamas ryto. 

Beviltiškai mojuodama rankomis, moteris rodė Kėjui 
į stiklines duris, esančias tolimoje kambario pusėje. 

Kėjus sugriebė į glėbį batus ir marškinius, staigiai 
atidarė duris ir išslinko už jų. Jis atsidūrė balkone ir 
tik tada prisiminė, kad miegamasis yra antrame aukšte. 
Persisvėręs per kaltus balkono pinučius, jis pažvelgė že- 
myn ir suprato, kad iš čia ne taip lengva pasprukti. 

Tyliai keikdamasis, jis perkratė galvoje visus gali- 
mus sprendimus. Beje, ar verta ilgai galvoti? Kėjui Ta- 
ketui yra pasitaikę pakliūti į dar keblesnę padėtį. Tai- 
fūnai, susišaudymai, žemės drebėjimai, siųsti Dievo va- 
lios arba žmonių beprotybės. Netikėtas vyro pasirody- 
mas jam buvo visiškai ne naujiena. Reikės rizikuoti ir 
tikėtis, kad viskas gerai baigsis. 

Kėjus butų pasukęs atgal į miegamąjį, bet sustingo 
ant balkono durų slenksčio. Jis pamatė ištrauktą nakti- 
mio staliuko stalčių. Jo mylimoji gulėjo lovoje, viena 
ranka užsitempusi iki pasmakrės atlasinę paklodę. Kitoje 
rankoje ji spaudė pistoletą ir taikėsi tiesiai į jį. 

— Ką tu, ar iš proto išsikraustei? 

Ji pribloškė Kėjų ausį veriančiu klyksmu. Po akimir- 
kos nuo šūvio garso jam sprogo ausų būgneliai. Širdis 
iš visų jėgų ėmė daužytis krūtinėje ir Kėjus ne iš karto 
suprato, kad sužeistas. Jis pažvelgė žemyn, į žaizdą kai- 
riame šone, paskui negalinčiomis patikėti akimis vėl pa- 
žiūrėjo į ją. 

Dabar kojų trepsėjimas girdėjosi iš koridoriaus. 

— Mažyte! 

Moteris vėl suklykė ausį veriančiai, kad nuo to klyks- 
mo net kraujas sustingo gyslose. Ji vėl nusitaikė. 

Aftsipeikėjęs nuo apstulbimo, Kėjus staigiai k 
atgal kaip tik tuo momentu, kai pasigirdo antras šūvis. 
Jam pasirodė, kad šį kartą ji nepataikė, bet jis neturėjo 
laiko aiškintis. Kėjus numetė batus ir marškinius apačion, 
permetė per turėklus iš pradžių dešinę, po to — kairę 
koją, akimirką pasvyravo ant siauros išorinės atbrailos 
ir nušoko į tamsą. 

Nusileidimo smūgis teko dešinei kojai. Skausmas kilo 
aukštyn, pervėrė blauzdą, šlaunį, pasiekė kirkšnį ir per- 
sidavė į paširdę; Kėjui užgniaužė kvapą. Nieko nematy- 
damas priešais save, jis gaudė burna orą, sulaikydamas 
vėmimą ir stengdamasis neprarasti sąmonės. Paskui, pa- 
griebęs nuo žemės batus ir marškinius, jis pasileido, kiek 
tik kojos neša, bėgti. 


Lara sudrebėjo, išgirdusi smarkiai beldžiantis į užpa- 
kalines duris. 

Ji buvo labai susidomėjusi senu, už širdies stverjan| 
čiu filmu su Bete Deivis, kurį rodė per televizorių. Pri- 
tildžiusi garsą, Lara įsiklausė. Vėl pasigirdo beldimas, 
tik dabar dar atkaklesnis ir nekantresnis. Numetusi nuo 
kojų pledą, ji nenoriai pakilo nuo patogios sofos ir nu- 
skubėjo prie durų, pakeliui uždegdama šviesą. 

Užpakaliniame kambaryje pro pusiau užtrauktas Ža- 
liuzes ji pamatė vyro siluetą. Lara baukščiai pričio prie 
stiklinių durų ir pažiūrėjo pro plyšį. 

Ryškioje verandos žibinto šviesoje vyro veidas atrodė 
baltas kaip popierius ir įtemptas. Pasmakrė buvo apau- 
gusi vienos dienos šeriais. Kelios nepaklusnių tamsių 
plaukų sruogos buvo prilipusios prie suprakaitavusios 
kaktos. Suraukęs tankius tamsius antakius, jis žiūrėjo pro 
žaliuzes. “ 

— Ar tai jūs, daktare? — Vyras vėl ėmė daužyti 
kumščiu į duris.— Atidarykite! Aš jums ištepiau visą ve- 
randą.— Jis nusišluostė kaktą rankos viršumi ir Lara pa- 
matė ant jos kraują. 

Pamiršusi bet kokį atsargumą, ji išjungė apsauginę 
signalizaciją ir atidarė duris. Kai tik durys atsidarė, vy- 
ras klupdamas įvirto į kambarį; jis buvo basas. 

— Ilgai reikėjo jūsų laukti — sumurmėjo jis.— Bet 
jums tai atleistina, jeigu jūs, kaip ir anksčiau, laikote 
spintoje ,„Džek Deniels“ butelį. 

Kėjus, ilgai nesvarstydamas, nuėjo prie baltos meta- 
inės spintos vaistams ir pasilenkė, norėdamas ištraukti 
pėginį stalčių. 

„— Ten nėra viskio. 

Išgirdęs jos balsą, vyras staigiai atsisuko. Kelias se- 
kundes jis sumišęs žiūrėjo į ją, o Lara glumusi žiūrėjo 
į jį. Jame buvo kažkas gyvuliško, o tai kartu ir traukė, 
ir stūmė ją,.-ir nors ji buvo įpratusi prie šviežio kraujo 
kvapo, jo kraujo kvapas jai pasirodė ypač stiprus. 

Nesąmoningai Lara norėjo pasitraukti atgal ir ne iš 
baimės, o vedama moteriško savisaugos instinkto. Ir vis 
dėlto Lara nejudėjo iš vietos, atlaikydama jo nepatiklų 
ir piktą Žvilgsnį. 

-— Kas jūs esate, po velnių? Kur daktaras? — Jis pik- 
tai raukėsi, spausdamas prie šono kruviną atsegiotų marš- 
kinių skverną. 

— Jums būtų geriau atsisėsti. Jūs esate sužeistas. 

— Ne, poniute. Kur daktaras? 

— Tikriausiai ramiai miega savo žvejų namelyje prie 
ežerio. Jis atsisakė praktikos ir iš čia išvažiavo jau prieš 
kelis mėnesius. 

Nepažįstamasis su neapykanta pažvelgė į ją. Paskui 
piktai burbtelėjo: 

— Puiku. Tik to dar betrūko. 

Kėjus murmėjo keiksmažodžius, pirštais glostydamas 
plaukus. Paskui žengė kelis netvirtus žingsnius durų link, 
bet neišsilaikė ir užvirto ant operacinio stalo. 

Lara nesąmoningai paskubėjo jam padėti. Jis atstūmė 
jos ranką, bet ir toliau rėmėsi į stalą. Sunkiai kvėpuoda- 
mas ir raukydamasis iš skausmo, vyras paprašė: 

— Duokite truputį viskio. 

— Kas jums atsitiko? 

— Ne jūsų reikalas. 

— Aš ne šiaip sau persikėliau į daktaro Patono na- 
mus. Aš dabar verčiuosi praktika vietoj jo. 

Lara sutiko jo tamsiai mėlynų akių maldaujamą žvilgs- 
nį. 


— Jūs esate daktarė? 

Lara linktelėjo. 

— Kad aš kur skradžiai žemėn prasmegčiau...— Jis 
pažvelgė į ją. — Taip apsivilkusi, jūs sukelsite furorą tarp 
ligonių, — pastebėjo Kėjus, smakru rodydamas į jos dia. 
bužius.— Kas tai —ar tai naujausia moterų gydytęjų 
mada. 

Apsimovusi briedkelnėmis ir apsivilkusi ilgumo sulig 
keliais baltais marškiniais, ji stovėjo basa. Nors ir bū- 
dama taip apsivilkusi, Lara oriai paaiškino: 

— Paprastai naktį aš nesivelku chalato. Tai ne darbo 
laikas, bet aš esu diplomuota gydytoja, todėl pamirškite 
mano drabužius ir leiskite apžiūrėti žaizdą. Tad kas gi 
atsitiko? 

— Nelaimingas aisitikimas. 

Vilkdama nuo nelaukto paciento marškinius, ji paste- 
bėjo, kad jo.neužsegtas diržas ir dalis sagų kelnių prarė- 
žė. Lara atitraukė nuo žaizdos šone jo krauju išteptą 
Ianką. 

— Tai kulkos sužeidimas. 

— Ne. Aš gi jums sakiau, jog tai nelaimingas atsiti- 
kimas. 

Kėjus aiškiai melavo ir meluodavo, kaip buvo ma- 
tyti, dažnai ir be sąžinės graužimo. 

— Koks buvo nelaimingas atsitikimas? 

— Aš užvirtau ant šakių — Vyras parodė į žaizdą.— 
Išvalykite žaizdą, užklijuokite pleistru ir viskas bus -ge- 
rai, rytoj aš būsiu kaip naujai gimęs. 

Ji išsitiesė ir nesišypsodama pažvelgė į jo gudriai be- 
sįšypsantį veidą. : 

— Liaukitės niekus pasakoti. Aš žinau, kaip atrodo 
šautinė žaizda,— pasakė Lara.— Čia ne mano sritis. Jums 
reikėtų kreiptis į apygardos ligoninę— Atsukusi jam 
nugarą, Lara ėmė spaudyti telefono aparato mygtukus.— 
Aš jumis pasirūpinsiu, kol atvažiuos „greitoji pagalba". 
Prašom atsigulti. Kai tik prisiskambinsiu, pasistengsiu 
sustabdyti kraujavimą. Alio,— pasakė ji, kai kitame laido 
gale pakėlė ragelį — Tai daktarė Malori iš Iden Paso. 
Mano namuose yra ligonis, kuriam reikia skubios. .. 

Jis padėjo ranką ant telefono aparato ir jį išjungė. 
Lara nerimastingai apsidairė. 

— Aš nevažiuosiu į jokią ligoninę, — atkirto jis.— Man 
nereikia jokios „greitosios pagalbos“. Tai niekai. Ar jūs 
supratote, ką aš sakau? Niekai! Sustabdykite kraujavimą 

i įnžklijuokite žaizdą, ir viskas bus gerai. O kaip dėl vis- 
kjd? — paklausė jis jau trečią kartą. 

Nekreipdama dėmesio į jo žodžius, Lara dar kartą pa- 
bandė paskambinti į ligoninę, bet dar nesuspėjus jai su- 
rinkti viso numerio, jis ištraukė jai iš rankų ragelį ir iš- 
plėšė iš aparato laidą, kuris kabojo iš jos kumščio. 

Lara atsisuko į jį, norėdama jam duoti atkirtį, ir pir- 
mą kartą nuo to laiko, kai įsileido nepažįstamąjį į savo 
namus, pajuto baimę. Netgi šitame mažame Techaso mies- 
telyje dažnai pasitaiko narkomanijos atvejų. Vos tik at- 
vykusi, Lara įrengė namuose signalizaciją, kad apsaugo- 
tų parduodamus pagal receptą vaistus ir narkotines, skaus- 
mą malšinančias, priemones nuo vagių. 

Kėjus aiškiai pajuto jos baimę. Jis triukšmingai nu- 
metė ragelį ant stalo ir liūdnai nusišypsojo. 

— Klausykite, daktare, jeigu aš čia būčiau atėjęs, 
norėdamas jus užpulti, tai seniai būčiau tai padaręs ir ma- 
no pėdos jau būtų atvėsusios. Esmė ta, kad aš nenoriu, 
jog apie tai sužinotų daug žmonių. Tad pamirškime ligo- 
ninę, gerai? Padėkite man ir mes atsisveikinsime. 

Jo lūpos išbalo ir įsitempė. Kėjus triukšmingai pro su- 
kąstus dantis traukė orą. | 

— Jums bloga? 

— Visiškai ne. 

— Jums labai skauda? 

— Taip, — prisipažino Kėjus, linktelėdamas galvą.— 
Taip skauda, kad nors kauk. Jūs ką, norite, kad aš nu- 
kraujuočiau, kol mes ginčijamės. 

Lara atidžiai pažiūrėjo į jo kupiną ryžto veidą ir pa- 
darė išvadą, kad jai reikia sutikti, nes kitaip jis išeis. 
Žinoma, būtų geriau, kad jis išeitų, bet tada nukentės 
jo sveikata, o galbūt jam gresia netgi mirtis. Lara įsakė 
vyrui nusimauti džinsus ir atsigulti. 

— Aš pats ne kartą liepiau taip padaryti — pastebėjo 
jis, sunkiai ropšdamasis ant stalo. 

— Visiškai tuo tikiu. — Lara nuėjo prie kriauklės nu- 
siplauti rankų dezinfekuojamuoju skysčiu.— Jeigu jūs Ži- 
note, kur daktaras Patonas laikė viskį, jūs tikriausiai esate 
vietinis gyventojas. 

— Aš čia gimiau ir užaugau. 

— Tada, kodėl jūs nežinote, jog jis išėjo ppilsiauki“ 

— Aš kurį laiką buvau išvykęs. 

— Jūs pas jį gydėtės? 

— Nuo to laiko, kai save prisimenu. Jis mane gydė 
nuo vėjaraupių, tonzilito, sutvarkė du sulaužytus šonkau- 
lius, raktikaulį, sulaužytą ranką, išgelbėjo nuo kraujo 
užkrėtimo po to, kai aš pažaidžiau futbolą su surūdijusia 
konservų dėžute. Man iki šiol liko randas ant šlaunies toje 
vietoje, kur ant jos užvirtau. 

— Tikriausiai verkėte? 

— Jokiu būdu, —rimtai atkirto Kėjus.— Kiek daug 
kartų aš čia ateidavau pagalbos vidurnaktį -ir daktaras 
Patonas man atidarydavo tas pačias užpakalines duris. 
Beje, jis nebuvo toks šykštuolis, kai viskis būdavo vaI- 
tojamas medicinos tikslams. Ką jūs darote? : 

— Tai raminamieji.— Lara pastūmė švirkšto stūmoklį 
ir ore išsisklaidė miglotas vaistų debesėlis. 

Paskui Lara padėjo švirkštą ant stalo ir patrynė jo 
ranką spirite suvilgyta vata. Dar nespėjus Larai susigau- 
dyti, ką jis ketina daryti, vyras pagriebė švirkštą, pa- 
spaudė nykščiu stūmoklį ir išleido skystį ant grindų. 

— Ką jūs — mane laikote idiotu? 

— Pone... 

— Jeigu jūs norite, kad aš nejausčiau skausmo, duo- 
kite man stiklinaitę viskio. Aš neleisiu, kad mane pripom- 
puotumėte narkotikų ir aš nieko nebesuvokčiau, o jūs 
galėtumėte iškviesti „greitąją pagalbą“. 

— Beje, kai dėl šerifo. Pagal įstatymą aš turiu pra- 
nešti valdžiai apie kiekvieną šaunamojo ginklo padarytą 
žaizdą. 

 Kėjus pabandė atsisėsti ir kai tai padaryti jam pa- 
vyko, skaisčiai raudonas kraujas papliupo iš žaizdos. Jis 
sudejavo. Lara skubiai užsimovė chirurgines pirštines ir 
ketindama nustatyti žaizdos rimtumą ėmė šluostyti kraują 
marliniais tamponais, 

— Bijote užsikrėsti AIDS? — paklausė jis, mostelėjęs 
galva į jos pirštinėmis apmautas rankas. 

— Profesinis atsargumas. 

— Neverta jaudintis, — pareiškė jis pašaipiai. — Aš vi- 
„sada esu atsargus. 

— O štai šiandien neapsisaugojote. Galbūt jus sugavo 
sukčiaujant, kai lošėte kortomis? O galbūt rėžėte sparną 
ne apie tą moterį? Arba valėte šautuvą ir jis atsitiktinai 
iššovė? 

— Aš juk jums sakiau, kad tai... 

— Prisimenu. Užgriuvote ant šakių. Tik šakės palieka 
durtinę žaizdą, bet neišplėšia dalies audinių.— Lara grei-' 
tai ir meistriškai tvarkė žaizdą.— Klausykite, man reikės 
apipjauti kraštus ir susiūti vidines siūles. Skaudės. Aš 
turiu jums duoti skausmą malšinančių vaistų. 

— Apie tai negali būti jokios kalbos.— Kėjus paban- 
dė nulipti nuo stalo. 

Lara jį sulaikė, įsirėmusi rankomis jam į pečius. Pirš- 
tinių pirštai buvo ištepti krauju. 

— Gal pabandysime lidokainą? Tai vietinis nuskaus- 
mMinantis vaistas, — paaiškino Lara, paėmė iš spintos fla- 
koną ir davė jam paskaityti etiketę.— Ar jūs sutinkate? 

Kėjus nenoriai linktelėjo ir ėmė stebėti, kaip gydy- 
toja ruošia kitą švirkštą. Ji suleido vaistus prie pat Žaiz- 
dos. Kai aplinkiniai audiniai pasidarė nejautrūs, ji išly- 
gino sužalotas vietas, naujus kraštus patepė fiziologiniu 
skysčiu, susiuvo vidines siūlęs ir drenavo žaizdą. 

— O čia dar kas? — Nepažįstamasis buvo išbalęs ir 
gausiai prakaitavo, bet atidžiai stebėjo mMeistriškus jos 
rankų judesius. 

— Tai įtaisas drenavimui. Jo reikia iš žaizdos išsilie- 
jusiam kraujui ir limfai pašalinti ir infekcijai išvengti, 
Aš išimsiu dreną po kelių dienų.— Lara susiuvo vidines 
siūles ir steriliai aprišo žaizdą. 

Įmetusi nešvarias pirštines į specialų metalinį bakelį 
infekuotoms medžiagoms, Lara nusiplovė rankas kriauk- 
lėje. Paskui ji paprašė jo atsisėsti, kad apvyniotų liemenį 
elastiniu bintu, kuris turėjo prilaikyti tvarstį. 

Lara paėjo atgal ir priekabiai apžiūrėjo savo darbo 
rezultatus. 

— Jums pasisekė, kad pasitaikė ne itin taiklus šau- 
lys. Dar šiek tiek dešiniau ir kulka būtų palietusi gyvy- 
biškai svarbius organus. 

— O šiek tiek žemiau ir aš jau niekada nebegalėčiau 
įsiskverbti į kai kuriuos kitus organus. 

Lara nepalankiai pažvelgė į jį. 

— Manykite, kad jums labai pasisekė. 

Lara stengėsi būti abejinga, nors, tvarstydama žaiz- 
dą, kiekvieną kartą jį apkabindavo rankomis ir beveik 
prisiglausdavo skruostu prie jo plačios krūtinės. Jo liemuo 
buvo tvirtas, įdegęs, apaugęs plaukais. Elastinis bintas 
padalijo jo plokščią raumeningą pilvą į dvi dalis. Jai teko 
dirbti didelių miesto ligoninių „greitosios pagalbos" sky- 
riuose ir siūti žaizdas daugeliui įtartinų žmonių, bet nė 
vienas iš jų nebuvo toks šnekus, įdomus ir... gražus. 

— Patikėkite, daktare, man visada velniškai sekasi. 

— Gerai, gerai, aš tikiu. Panašu, jog jūs esate iš tų, 
kurie rizikuoja, bet sugeba išsisukti. Beje, kada paskutinį 
kartą jus skiepijo nuo stabligės? 

— Praėjusiais metais. 

Lara nepatikliai pažiūrėjo į. jį. Jis tarsi prisiekdamas 
pakėlė dešinę ranką. 

— Kad aš prasmegčiau skradžiai žemėn. 

Nepažįstamasis nulipo nuo stalo ir atsirėmęs į jį šlau- 
nimi, užsimovė džinsus. Jis neužsisegė diržo. 

— Kiek aš jums skolingas? 

— Penkiasdešimt dolerių už priėmimą ne darbo laiku, 
penkiasdešimt už siūles ir sutvarstymą, po dvylika už dvi 
injekcijas, įskaičiuojant ir tą, kurią jūs sugadinote, ir 
keturiasdešimt už vaistus. 

— Kokie dar vaistai? 

Lara paėmė dvi plastikines dėžutes iš užrakinamos 
spintos ir jam padavė. 

— Tai — antibiotikas ir skausmą malšinantys vaistai. 
Kai tik lidokainas nustos veikti, jums ims skaudėti. 

Kėjus ištraukė iš priekinės aptemptų džinsų kišenės 
piniginę. 

— Vadinasi, taip, penkiasdešimt ir penkiasdešimt, plius 
dvidešimt keturi, plius keturiasdešimt, iš viso... 

— Šimtas šešiasdešimt keturi doleriai. 

Jis pakėlė antakį, tarsi nustebintas, jog ji taip greitai 
skaičiuoja. 

— Taip, šimtas šešiasdešimt keturi.— Nepažįstamasis 
atskaičiavo iš pundelio reikalingus banknotus ir juos pa- 
dėjo ant operacinio stalo.— Grąžos nereikia,— pasakė jis 
pridėdamas penkių dolerių banknotą vietoj keturių po 
vieną. 

Larą nustebino, kad jis tiek daug nešiojasi grynaisiais. 
Netgi tada, kai jis sumokėjo jai, jam dar liko gana sto- 
ras pakas pinigų. 

— Išgerkite šiandien dvi kapsules antibiotikų, — įspė- 
jo ji, — paskui gerkite po keturias per dieną, kol visas 
išgersite. 

Jis perskaitė užrašus ant dėžučių, atidarė skausmą 
malšinančių vaistų dėžutę, iškratė ant delno vieną table- 
tę, ją įmetė į burną ir be vandens prarijo. 

— Ją lengviau būtų buvę nuryti su viskio gurkšne- 
liu.— Jo balse suskambo maldaujamos gaidelės. 

Lara neigiamai papurtė galvą. 

— Gerkite po vieną kas keturias valandas. Ir užsiger- 
kite vandeniu, — pabrėžė ji, labai abejodama, kad jis lai- 
kysis tokių instrukcijų.— Ateikite rytoj pusę penkių, aš 
jums pakeisiu tvarstį. 

— Dar už penkiasdešimt žaliųjų. 

— Ne, už tai jau sumokėta. 

— Esu jums labai dėkingas. 

— Nėra už ką. Kai tik jūs išeisite paskambinsiu šeri- 
fui Baksteriui. 

Sukryžiavęs rankas ant nuogos krūtinės, jis nuolan- 
kiai žiūrėjo į Larą. 

— Norite jį išversti iš lovos tokią vėlyvą naktį? — 
Kėjus smerkiamai.palingavo galvą.— Kiek aš prisimenu, 
visada pažinojau Elmą Baksterį. Jie su mano tėvu buvo 
bičiuliai. Kartu užaugo per naftos bumą. Ar žinote, kas 
tai yra? Jie sakydavo, kad tai yra tas pats, kaip kartu 
kautis visą karą. Būdami berniūkščiai, jie sukiojosi prie 
gręžimo bokštų, buvo tarsi užkietėjusių naftos išgavėjų 
ir spekuliantų, kurie ieškojo naftos aklai, talismanai. Jie 
vykdė jų pavedimus, pirkdavo jiems maistą, cigaretes, na- 
minę degtinę, viską, ko tik jie panorėdavo. Tikriausiai 

senis Elmas nenorės prisiminti, ko jie dar parūpindavo. 
Gerai, galite skambinti šerifui. Jeigu jis čia pasirodys, ap- 
sidžiaugs Mane pamatęs, tik taip, o ne kitaip bus. Jis 
patapšnos man per nugarą ir pasakys: „Kažkaip ilgai tavęs 
čia niekur nebuvo matyti" — ir paklaus, kokių aš padariau 
nuodėmių. . L 

Kėjus nutilo norėdamas įvertinti Laros reakciją. Jos 
akmeninis žvilgsnis jo nesutrikdė. 

— Elmas turi gyvą balą darbo, be to, jam mažai 
moka. Iškvietimas tokią vėlyvą naktį ir dar dėl kažkokios 
smulkmenos jį labai supykdys. Jis paskritai yra vaidingo 
būdo. O jeigu jums iš tikrųjų atsitiks, kas nors rimta, 
pavyzdžiui, koks nors narkomanas čia įsiverš ir pareika- 
laus narkotikų dozės, šerifas gerai pagalvos, ar jam verta 
skubėti jums padėti. Ir negana to,— pridūrė jis pritildy- 
damas balsą — žmonės nemėgsta, kad būtų skelbiamos jų 
mažos paslaptys, ypač susijusios su gydymu. Tokio mažo 
miestelio kaip Iden Pasas žmonės tam teikia didelę reikš- 
mę. 

— Abejoju, kad Iden Pase apskritai kas nors žinotų, 
kas yra gydymo paslaptis — ramiai atrėmė puolimą La- 
ra.— Ką jūs'bekalbėtumėte, aš jau patyriau, kaip greitai 
ir tiksliai čia dirba bevielis telefonas. Šiame miestelyje 
paslaptis neišbūna nė dienos. Aš taip pat gerai supratau 
jūsų užuominą apie šerifą. Jūs norite pasakyti, kad še- 
rifas visiems yra savas vaikinas ir kad jeigu aš jam ir 
praneščiau apie šautinę žaizdą, tai tuo viskas ir baig- 
tųsi. iš 

— Tikriausiai taip ir būtų, — nuoširdžiai pritarė Kė- 
jus.— Jeigu šerifas imtų tirti kiekvieną susišaudymą, tai 
per mėnesį jis galą gautų. 

Lara pajuto, kad jis sako tiesą, ir atsidususi paklausė: 

— Jus sužeidė, kai jūs elgėtės prieš įstatymus? 

— Na jau ne, veikiau tai galima pavadinti mažyte 
nuodėme, — atsakė jis tingiai, su savim patenkinta pašai- 
pa. Jo mėlynose akyse įsižiebė šelmiška ugnelė.— Nema- 
nau, kad ją būtų galima laikyti neįstatymiška. 

Pamiršusi, kad jai reikia laikytis oriai, Lara ėmė juok- 
tis. Jis buvo nepanašus į nusikaltėlį, bet jau nusidėjėlis 

tikrai buvo. Vargu ar tas žmogus yra pavojingas aplin- 
kiniams, nebent neabejingai jo kerams moteriai. 

— Štai kaip, vadinasi, daktarė ne tokia jau pasipū- 
tusi. Ji moka šypsotis. Jos nuostabi šypsena.— Prisimerkęs 
Kėjus meilikaujamai paklausė: — Ką ji dar turi gražaus? 

Dabar atėjo laikas jai sukryžiuoti rankas ant krūti- 
nės. 

— Na ir ką, tokia gudrybė visada savo padaro? 

— Aš visada maniau, kad vyrui ir Moteriai nėra ko 
vedžioti kalbų. 

— Štai kaip? 

— Kam eikvoti jėgas ir gaišti laiką. Geriau būtų juos 
panaudoti kam nors kitam. 

— Drįsčiau paklausti, kam kitam? 

— Galite įžūliai kalbėti. Mane sunku sudrovinti. O 
jus? 

Lara pamiršo, kada paskutinį kartą su ja flirtavo vy- 
ras. O ji pati apskritai neatmenamais laikais flirtavo. Tai 
buvo malonus jausmas. Tegu nors kelias minutes trunkan- 
tis. Ir staiga jai šovė mintis, kad gydytojai draudžiamas 
net visų nekalčiausias koketavimas. Jos šypsena pasidarė 
nedrąsi, paskui ji ir visiškai dingo. Daktarė išsitiesė, pri- 
siminusi savo profesines pareigas. 

— Nepamirškite marškinių, — sausai pasakė ji. 

— Išmeskite juos į šiukšlių dėžę.— Kėjus žengė į šoną 
ir tuojau pat vėl atsirėmė į stalą; jo veidą iškreipė skaus- 
mas.— Velniai rautų! 

— Kas dar? 

— Prakeiktoji kulkšnis. Koja pakrypo, kai... Tikriau- 
siai patempiau. 

Lara atsitūpė ir atsargiai atraitojo dešinę jo džinsų 
klešnę. 

— Viešpatie! Kodėl jūs man nepasakėte iš karto? 

Kulkšnis ištino ir pabalo. 

— Aš plūdau krauju kaip skerdžiama kiaulė. Tai buvo 
svarbiau. Nieko, viskas bus gerai— Jis pasilenkė, atstū- 
mė jos čiupinėjančias rankas ir nuleido klešnę. 

— Jums būtinai reikia peršviesti koją. Galimas da- 
lykas, jog -ji- yra-tūžusi. 

— Jūs nieko neišmanote medicinoje. 

— Tikrų tikriausia tiesa. Aš turiu didelę patirtį ir 
galiu nustatyti lūžį. 

— Aš negaliu prisiimti atsakomybės. . 

— Prašom atsipalaiduoti. Aš neketinu jums suveIsti 
kokią nors atsakomybę.— Be marškinių, basas jis nąiki- 
bilkščiavo iki durų, per kurias įėjo į namą. 

— Gal prieš išeidamas nusiplausite rankas? — pasiūlė 
Lara. | 

Kėjus pažvelgė į savo krauju išteptas rankas ir papur- 
tė galvą. 

— Jos yra buvusios dar nešvaresnės. 

Lara pajuto, kad neįvykdė savo gydytojos pareigos. 
Tačiau jis yra suaugęs žmogus, atsakingas už savo el- 
gesį. Ji padarė viską, ką jis leido jai daryti. 

— Nepamirškite gerti antibiotikų. — priminė daktarė 
ir pritūpusi palindo po jo dešiniąja ranka, pakišdama 
savo petį. 

Pikapas stovėjo prie verandos. Priekiniai -ratai buvo 
įvažiavę į neseniai jos pasodintų petunijų lysvę. 

— Ar jūs turite ramentus? 

— Jeigu reikės, rasiu. 

— Neabejokite, reikės. Pasistenkite kelias dienas ne- 
sistoti ant dešinės kojos. Namuose ant kulkšnies uždėkite 
pūslę su ledu ir laikykite koją, kiek įmanoma, truputį 
pakeltą. Ir nepamirškite ateiti... 

— Rytoj keturios trisdešimt. Nepamiršiu. 

Lara pakėlė galvą ir pažvelgė į jį. Jis savo ruožtu pa- 
lenkė galvą į šoną, kad į ją pažiūrėtų. Jų žvilgsniai su- 
sitiko. Lara jautė jo raumeningo ir tvirto kūno šilumą, 
suprasdama, kad toks gyvybingas organizmas greitai su- 
sidoros su kiekviena žaizda. Jis buvo fizinės sveikatos 
pavyzdys ir ji stengėsi, nors ne visada sėkmingai, į jį 
žiūrėti tik gydytojos akimis. 

Kėjus įdėmiai ją tyrinėjo, apžiūrinėjo veidą, plau- 
kus. Žemų, truputį prikimusiu balsu jis pastebėjo: 

— Galiu prisiekti, kad aš niekada nemačiau tokios 
daktarės.— Jo ranka nuslydo nuo jos peties ant šlau- 
nies.— Na, ir pačiupinėjus, jūs esate visiškai kitokia. 

— O kokia turėtų būti gydytoja pačiupinėjus? 

— Na jau visiškai ne tokia, kaip jūs,— tęsė Kėjus, 
atsargiai liesdamas ranka jos kūną. 

Jis pabučiavo ją. Įžūliai, veržliai prispaudė savo lū- 
pas prie jos lūpų. 

Netekusi žado iš netikėtumo, Lara ištrūko iš jo glėbio. 
Širdis daužėsi iš visų jėgų, jai pasirodė karšta. Dešimtys 
būdų, kaip išsisukti iš tokios keblios padėties, jai šmėkš- 
telėjo galvoje, bet geriausia bus, skubotai nusperndė ji, 
apsimesti, kad jos niekas nebučiavo. Nereikia tam teikti 
daug reikšmės. Tik pradėk kalbėti apie bučinį, kai reikės 
su juo smulkiai aptarti tą įvykį, ko, ji gerai žinojo, ne- 
vertėtų daryti. 

Ramiai, visiškai nesijaudindama, Lara paklausė. 

— Ar jus kur nors pavėžėti? 

Kėjus plačiai šypsojosi, visa savo išvaizda parody- 
damas, kad jai nepavyko nuo jo nuslėpti sumišimo. 

— Ačiū, nereikia — atsiliepė jis.— Pikapas turi auto- 
matinį valdymą. Aš galiu jį vairuoti viena kairiąja koja. 

Lara trūkčiojamai linktelėjo. 

— Jeigu aš sužinosiu, kad šiąnakt buvo padarytas koks 
nors nusikaltimas, Man reikės apie jūsų atvejį pranešti 
šerifui Baksteriui. 

Juokdamasis ir kartu raukydamasis iš skausmo, vyras 
atsisėdo prie pikapo vairo. 

— Nesijaudinkite. Jūs nepažeidėte įstatymo. — Jis 
įjungė variklį — Iki pasimatymo, daktare. 

— Būkite atsargus, pone... 

— Taketai,— sušuko jis pro atvirą langą.— Galite ma- 
ne vadinti Kėjumi. 

Lara apmirė. Širdis, kuri ką tik veržėsi iš krūtinės, 
atrodė, nustojo plakti. Kraujas nuslūgo iš galvos, viskas 
ėmė lietis prieš akis. Matyt, Lara nepaprastai išbalo, bet 
jis buvo užsiėmęs išvažiavimu į kelią; negana to, jam vis 
tiek sutrukdytų tamsa ją matyti. Jis du kartus paspaudė 
signalą, atidavė jai pirštų galais pagarbą, ir pikapas dingo 
už posūkio. 

Lara bejėgiškai atsisėdo ant šaltų betoninių laiptų, 
apšlakstytų sukrešėjusio kraujo lašeliais. Ji užsidengė 
veidą staiga sudrėkusiomis rankomis. Naktis buvo šil- 


19 


ta ir truputį tvanki, bet ji drebėjo kaip nuo šalčio. Ko- 
jos pasidengė žąsies oda. Išdžiūvo burna. 

Kėjus Taketas — jaunesnysis Klarko brolis. Pagaliau 
jis grįžo į namus. Kaip ilgai ji laukė tos dienos. Kėjus 
Taketas — svarbi drąsaus plano, jos kurto ir tobulinto vi- 
sus praėjusius Metus, grandis. Ir štai dabar jis grįžo. Ji 
turi rasti būdą užsitikrinti jo paramą. Tačiau kaip? 

Daktarė Lara Malori buvo paskutinis žmogus, su ku- 
Tiuo norėtų susitikti Kėjus Taketas. 


ANTRASIS SKYRIUS 


Tą rytą, kaip paprastai, vos tik suskambus žadintu- 
vui, Džeinelena Taket pakilo iš savo mergautinės lovos. 
Vonioje čiaupai atsisukdavo gausdami, karštas vanduo 
garsiai gurgėjo ir šniokštė sienose nutiestuose vamzdžiuo- 
se, bet ji taip įprato prie tų garsų, kad jų net negirdė- 
davo, 

Džeinelena čia pragyveno visus trisdešimt trejus savo 
gyvenimo metus ir net neįsivaizdavo, kad galėtų gyventi 
kokioje nors kitoje vietoje; na, ir nenorėjo kitur gyventi. 
Jos tėvas pastatė tą namą savo jaunajai žmonai prieš ke- 
turiasdešimt metų ir nors, bėgant metams, jį nuolat per- 
statinėjo ir modernino, ant sienų ir grindų liko nenuva- 
lomų dėmių ir įbrėžimų, Džeinelenos ir jos brolių Žai- 
dimų liudytojų. Tie ženklai suteikė namui ypatingą cha- 
rakterį kaip mėgstančios šypsotis moters veidui raukš- 
lelės lūpų kampučiuose. 

Klarkui ir Kėjui namas buvo tik gyvenamoji vieta. 
Tačiau Džeinelena jį laikė lygiateisiu šeimos nariu kaip ir 
brolius bei tėvus. Su mylinčios sielos dėmesingumu ji 
apžiūrėjo namą daugelį kartų ir žinojo. visus užkaborius 
nuo stogo iki rūsio. Ji žinojo namą kaip savo pačios 
kūną. O galbūt net geriau. Džeinelena niekada nesidomėjo 
savo kūnu, niekada mintimis nesikreipdavo į savo asme- 
nį, niekada nesusimąstydavo apie savo gyvenimą ir ne- 
klausdavo savęs, ar ji laiminga, ar ne. Ji gyveno gyve- 
nimą tokį, koks jis yra. | 

Išsimaudžiusi po dušu, panelė Taket prisisegė dar- 
binį chakio spalvos sijoną ir apsivilko paprastą medvi]- 

ninę palaidinukę. Ji mūvėjo kūno spalvos kojines; jos 
rudi odiniai bateliai nepretendavo būti madingi, bet buvo 
patogūs. Jos plaukai buvo surišti ant pakaušio į tvarkingą 
uodegą, vienintelis papuošalas — nebrangus rankinis laik- 
rodis. Džeinelena beveik nenaudojo kosmetikos. Lašelis 
raudonio ant skruostų, trupinėlis juodo tušo ant blaks- 
tienų galiukų, truputis rausvų lūpų dažų ir ji pasiruo- 
šusi sutikti dieną. 

Saulė tik kilo, kai Deinelena dar tamsiais laiptais nu- 
lipo žemyn. Perėjo vestibiulį pirmame aukšte ir įėjusi į 
virtuvę įjungė palubėje kabančias dienos šviesos lem- 
pas, kurios apšvietė kambarį akinamai žydrai balta ope- 
racinės šviesa. Ji negalėjo pakęsti tos ryškios įkyrios 
šviesos, nuo kurios prarasdavo jaukumą tradiciškai ap- 
statyta virtuvė. 

Tačiau Džodei tai patiko. 

Įprastiniu judesiu Džeinelena įjungė kavinuką. Ji vi- 
sada skrupulingai atlikdavo savo rytines pareigas nuo 
tos dienos, kai buvo atsiskaityta su paskutine šiuose na- 
muose gyvenusia ekonome. Kai Džeinelenai sukako pen- 
kiolika metų, ji pareiškė, kad jai daugiau nebereikia auk- 
lės, pati galinti susiruošti į mokyklą, o tarp kitų reikalų 
ir pagaminti motinai pusryčius. 

Meideila, jų dabartinė ateinanti tarnaitė, dirbdavo tik 
penkias valandas per dieną. Ji tvarkydavo namus ir 
skalbdavo, pagamindavo šį bei tą pietums. Kitus namų 
reikalus, ir tai be savo pareigų „Taketų naftos ir dujų 
kompanijoje“, Džeinelena sėkmingai tvarkė pati. 

Ji žvilgtelėjo į šaldytuvą, norėdama patikrinti, ar ten 
yra ąsotis su apelsinų sultimis, ir įpylė grietinėlės į pien- 
puodį. Džodei negalima gerti kavos su tokia riebia grie- 
tinėle, bet ji nieko neklausydavo ir visada darydavo taip, 
kaip panorėdavo. 

Kol kavinukas šnypštė ir burbuliavo, Džeinelena pri- 
pylė virinto vandens į laistytuvą ir nuėjo į dengtą užpa- 
kalinę verandą palaistyti paparčių ir begonijų. 

Štai tada ji ir pamatė pikapą. Jis pasirodė jai nepažįs- 
tamas, bet buvo pastatytas prie užpakalinių durų, tarsi 
visada būtų stovėjęs toje vietoje. Toje pačioje vietoje, 
kur Kėjus paprastai. .. 

Džeinelena pasuko atgal, vos neištaškydama iš laisty- 
tuvo vandens, skubiai jį pastačiusi ant virtuvinio stalo, ji 
išbėgo iš virtuvės, nubėgo per vestibiulį iki laiptų, nusi- 
tvėrė ranka už stulpo, apsuko pusratį kaip kadaise vai- 
kystėje, paskui pasileido laiptais į viršų. Antrame aukšte 
ji nuskriejo koridoriumi iki paskutinio miegamojo durų 
ir nepasibeldusi įpuolė į vidų. 

— Kėjau! 

— Ką? 

Penkiais pirštais šukuodamas tamsius susivėlusius plau- 
kus, Kėjus pakėlė galvą nuo pagalvės. Jis tankiai sumirk- 
sėjo, norėdamas ją įžiūrėti. Paskui sudejavo, prispaus- 
damas ranką prie šono, ir nukrito ant pagalvės. 

— Viešpatie, argi galima taip gąsdinti. Man kartą taip 
nutiko su beduinu, aš vos jam neperrėžiau pilvo, gerai, 
jog laiku susiprotėjau, kad tai yra vienas mūsų draugų. 

Nekreipdama dėmesio į priekaištus, Džeinelena puolė 
broliui ant kaklo. 

— Kėjau! Tu grįžai. Kada? Kodėl tu mūsų neprižadi- 
nai? Tu namuose, namuose. Ačiū, ačiū tau, kad tu atva- 
žiavai. 

Džeinelena stipriai jį apkabino ir.ėmė bučiuoti į kaktą 
ir į skruostus. 

— Gerai, gerai, aš supratau. Tu džiaugiesi mane ma- 
tydama.— Niurzgėdamas jis išsisukinėjo nuo jos bučinių, 
bet kai jam pavyko atsisėsti, jo veide švytėjo šypsena.— 
Sveika, sesute.— Kėjus ją apžiūrėjo paraudusiomis aki- 
mis.— Na kaip tu? Žilų plaukų nėra. Dantys beveik visi 
sveiki. Priaugai iš viso kokius penkis šešis svarus *. 
Apskritai nelabai pasenai. 

— Aš visiškai nepastorėjau, taip ir žinok. Ir atrodau 
kaip paprastai. Dėl to galima tik apgailestauti. — Visiškai 
nekoketuodama, Džeinelena pridūrė: — Tai jūs su Klarku 
buvote šeimos gražuoliai, prisimeni? O aš neišvaizdi Džei- 
nė. Arba, jeigu labiau patinka, Džeinelena. 

— Kodėl tu tuojau pat nori mane supykdyti? — pa- 
klausė jis.— Kodėl tu taip kalbi? 


* 1 svaras — 0,454 kg.— Vert. pastaba. 

— Už tai, kad tai tiesa.— Džeinė gūžtelėjo pečiais, tar- 
si viskas, kas buvo pasakyta, neturėjo jokios reikšmės.— 
Gerai, negaiškime dėl manęs laiko. Papasakok apie save. 
Iš kur tu atsiradai ir kada? 

— Tavo telefonograma pasiekė mane per tą Londono 
telefono numerį, kurį aš tau palikau, — paaiškino Kėjus, 
plačiai nusižiovaudamas.— Aš ją gavau Saudo Arabijoje. 
Keliavau tris ar keturias dienas. Sunku pasakyti kiek, kai 
kerti daug laiko juostų. Vakar atskridau į Hiūstoną, o 
čia atvykau jau naktį. 

— Kodėl tu mūsų neprižadinai? Kieno tas pikapas? 
Kiek laiko tu būsi namuose? 

Kėjus ranka sušukavo plaukus atgal ir tai darydamas 
susiraukė kaip nuo skausmo. 

— Prašau tavęs pasakoti viską iš eilės. Aš jūsų ne- 
prižadinau, nes buvo vėlu, kokia prasmė buvo jus kelti. 
Aš paėmiau pikapą iš draugo Hiūstone, jis per kelias die- 
nas turi pristatyti lėktuvą. į Longvju. Tada pasiims sunk- 
vežimiuką ir juo grįš atgal. Ir... koks ten buvo paskuti- 
nis klausimas? 

— Kiek tu laiko.būsi su mumis? — Džeinelena susi- 
dėjo rankas pasmakrėje tarsi maža mergaitė melsdamasi 
nakčiai. — Tik nesakyk, kad kelias dienas. Nesakyk, kad 
vieną savaitę. Pasakyk, kad būsi su mumis ilgai, ilgai. 

Kėjus paėmė jos sudėtas rankas į savąsias. 

— Mano kontraktas su ta naftos kompanija Arabijoje 
vis tiek beveik baigėsi. Dabar aš neturiu jokių planų. 
Tad tiksliai nenustatinėsime mano išvykimo datos. Pa- 
gyvensime ir pamatysime, kaip aš čia įprasiu, sutarėmeė 

— Sutarėme. Ačiū, Kėjau.— Ašaros blizgėjo jos ža- 
viose mėlynose akyse. Kai dėl šio šeimyninio bruožo, 
čia likimas jos nenuskriaudė.— Aš nenorėjau tavęs truk- 
dyti dėl tų mūsų įvykių, bet... 

— Koks čia trukdymas. 

— Bet, šiaip ar taip, trukdymas. Aš nebūčiau tavęs 
kvietusi, bet pagalvojau, kad tavo buvimas kažkaip... 
pagerins padėtį. 

— Kas atsitiko, Džeinelena? 

— Mama. Ji serga, Kėjau. 

— Vėl šokinėja kraujospūdis? 

— Blogiau.— Džeinelena laužė pirštus.— Jai prasidėjo 
atminties sutrikimai. Aš tai ne iš karto pastebėjau. Pas- 
kui Meideila papasakojo kelis atvejus, kai mama pa- 
mesdavo daiktus ir ją kaltindavo, kad juos kur nors nu- 
kišo. Kalbėdama mama visą laiką ką nors kartoja. 

— Jį jau nemažai turi metų, Džeinelena. Galbūt tai yra 
pirmieji senatvinio sukriošimo požymiai. 

— Visko gali būti; bet aš kitaip manau. Bijau, kad 
tai gali būti rimčiau negu paprasčiausias senėjimas. Būna 
dienų, kai aš Matau, jog ji negaluoja, nors nori tai nu- 
slėpti. 

— O ką sako gydytojas? 

— Ji nenori jo matyti! — apimta nevilties sušuko 
Džeinelena.— Daktaras Patonas jai prirašė vaistų nuo 
hipertonijos, bet tai buvo prieš metus. Ji verčia vaisti- 
ninką duoti jai vaistų pagal seną receptą ir tvirtina, jog 
jų pakanka. Mama nenori manęs klausyti; kai aš jai siū- 
lau pasitikrinti pas kitą gydytoją. 

Kėjus suprantančiai nusišypsojo. 

— Tai — jos charakterio bruožas, tikrai. Viską išma- 
no daug geriau už kitus. 

— Prašau, Kėjau, jos griežtai nesmerkti. Padėk jai. 
Ir man taip pat. 

Kėjus švelniai patapšnojo jai per skruostą. 

— Tu pernelyg ilgai viena nešei tą naštą. Laikas man 
tau padėti. — Kėjus pasidarė rimtas.— Jeigu man pavyks 
tai padaryti. 

— Būtinai pavyks. Dabar jūsų su mama bus visiškai 
kitokie santykiai. 

Nepatikliai mirktelėjęs, jis nusimetė paklodę ir nuleido 
ant grindų kojas. 

— Paduok man džinsus. 

Džeinelena jau buvo bepasisukanti, kad paimtų nuo 
supamosios kėdės į kamuolį suvyniotus džinsus, kai stai- 
ga pastebėjo tvarstį. 

— Kas tau nutiko?! — sušuko Džeinė.— O kulkšnis, kas 
yra tavo kulkšniai? | 

Kėjus nerūpestingai apčiupinėjo ištinusią koją. 

— Truputį neramus grįžimas į namus. 

— Kaip visa tai atsitiko? Ar čia rimta? 

— Ne. O dabar paduok man džinsus. 

Kaip ir anksčiau sėdėdamas ant lovos krašto, Kėjus 
ištiesė ranką. Džeinelenai buvo pažįstami tie atkakliai 
suspausti žandikauliai ir gumbai ant neskustų skruostų. 
Džeinė padavė jam džinsus, o paskui atsiklaupusi padėjo 
įkišti į klešnes basas kojas. 

— Žiūrėk, kaip ištino kulkšnis,— susirūpinusi prašne- 
ko ji.— Ar tu gali priminti koją? 

— Gydytoja man patarė to nedaryti. — trūkčiojamai 
pasakė Kėjus.— Padėk man. 

Džeinė jį prilaikė, kol Kėjus, remdamasis tik kaire 
koja, užsitempė ant šlaunų džinsus. Segiodamasis kelnių 
prarėžą, Kėjus jai nusišypsojo valiūkiška šypsena, prieš 
kurią negalėjo atsilaikyti net pačios padoriausios mo- 
terys. 

Džeinelena negalėjo įsivaizduoti, kiek jų pasidavė ma- 
giškam jos brolių, labiausiai Kėjaus, žavesiui. Ji dažnai 
svajojo, kaip lepins daugybę brolvaikių, bet svajonės 
liko svajonėmis. Kėjus dievino moteris, beje, pačias įvai- 
riausias. Tačiau niekas nerodė, kad jis greitai surimtės, 
susipančiodamas santuokiniais ryšiais. 

— Tu mikliai moki užmauti vyrams kelnes, — linksmai 
pastebėjo Kėjus.— O numauti, ar moki? Aš daug dedu į 
tai vilčių, — pridūrė Kėjus. 4 

— Nutilk! 

— O vis dėlto? 

— Ne! — Džeinė pajuto, kad jai nuraudo skruostai. 
Kėjus visada priversdavo ją nurausti. 

— O kodėl gi na? 

— Manes tai nedomina, štai kodėl, — atkirto ji.— Ne- 
gana to, dar niekas nesusižavėjo mano patrauklia išvaiz- 
da. 

— Neįžiūriu joje nieko blogo, — primygtinai kalbėjo 
Kėjus. 

— Ir patrauklaus taip pat. 

— Todėl, kad tu įsikalei į galvą, kad esi negraži, ir 


atitinkamai rengiesi. Tu tokia...— Jis nepritariamai pa- 
rodė į jos griežtą palaidinukę.— Tokia, kurios užsagstytos 
visos sagos, 


— Aš... užsisagsčiusi visas sagas? 

— Kaip tik taip. Tau reikia ją atsisagstyti. Atsisags- 
tyti visas sagas ir kabliukus. Pajusti laisvę, sesute. 

Džeinė apsimetė, jog pasipiktino. 

— Aš, kaip senmergė, nenoriu klausyti panašių siau- 
bingų dalykų. 

— Senmergė! Kokia dar... Paklausyk, Džeinelena.— 
Smiliumi jis beveik palietė jos nosies galiuką.— Klau- 
syk, tu esi visiškai nesena. 

— Bet ir ne pirmos jaunystės. 

— Tu dvejais metais jaunesnė už mane. Vadinasi, tu 
turi trisdešimt ketverius metus. 

— Tu truputį apsirikai. 

— Gerai, trisdešimt trejus.— Tau iki senatvės dar la- 
bai toli. Mūsų laikais bobos laukia iki keturiasdešimties, 
kad pradėtų gimdyti vaikus. 

— Abejoju, kad joms patiktų, kaip tu jas vadini. 

— Svarbiausia, kad tu mane suprastumei,— užsispyręs 
kalbėjo jis.— Tu dar netgi nepasiekei visiško savo sek- 
sualumo suklestėjimo. 

— Kėjau, prašau tave nutilti. 

— Ir vienintelė priežastis, kodėl tu esi dar „„mergi- 
na“, jeigu iš tikrųjų taip yra... 

— Taip ir yra. 

— Ką gi, galima tik pagailėti... Vienintelė priežastis 
yra ta, kad tu vengi kiekvieno vyro, kuris tik dar svars- 
to, ar nereikėtų pasigrabinėti tavo kelnaitėse. 


Netekusi žado dėl jo storžieviškumo, Džeinelena tylė- 
dama įsistebeilijo į brolį. Ji dirbo tarp vyrų aštuonias va- 
landas per dieną, penkias dienas per savaitę ir pasitaiky- 
davo dirbti šeštadienį bei sekmadienį. Paprastai tų žmonių 
kalba būdavo sodri ir vaizdinga, bet jie prikąsdavo lie- 
žuvį, jeigu netoliese pasirodydavo panelė Džeinelena. O 
kai jos pavaldiniai į ją kreipdavosi, jų kalbą būdavo ga- 
lima laikyti mandagumo pavyzdžiu. 

Žinoma, Džodė būtų vietoje užmušusi kiekvieną vy- 
rą, kuris išdrįstų vulgariai kalbėti jos akivaizdoje arba 
esant jos dukteriai. Nors ir keista, pati Džodė mokėjo 
gana daug nepadorių žodžių bei keiksmažodžių ir, ne- 
pastebėdama tos savo silpnybės, juos vartojo. 

Džeinelena gerai žinojo, kad savo laikysena ji pastato 
nematomą sieną, sutrukdydama laisvai draugiškai bend- 
rauti su kitais žmonėmis. Ji laikė savo drovumą rimtu 
trūkumu. Tai uždėdavo jai vienišumo antspaudą ir patviI- 
tindavo, kad ji nedomina vyrų ir jie nenori palaikyti su 
ja jokių santykių, taip pat ir užmegzti draugystės. Džei- 
nelena netgi negalėjo vyrų kompanijoje laisvai elgtis, 
nors užaugo kartu su Klarku ir Kėjumi. 

Ji ne tiek įsižeidė, kiek buvo priblokšta tokios ne- 
švankios pastabos, nors kažkuria prasme brolis ją pa- 
malonino. Tiesa, Kėjus nieko nenumanė apie jos jaus- 
mus, 

— Po velnių. — Murmėjo jis gailėdamasis ir glostyda- 
mas jos skruostą— Atleisk. Aš nenorėjau nieko blogo 
pasakyti, bet tu esi pernelyg griežta sau. Dėl Dievo mei- 
lės, žiūrėk į daiktus paprasčiau. Džiaukis gyvenimu. Pa- 
imk metams atostogų ir važiuok į Europą. Linksminkis. 
Siausk. Triukšmauk. Tik neužsidaryk savyje. Gyvenimas 
pernelyg trumpas, kad liūdėtumei. Jis tau praeina pro šalį. 

Džeinelena nusišypsojo, paėmė jo ranką ir pabučiavo. 

— Atsiprašymas priimtas. Tu nenorėjai manęs įžeisti 
arba įžeisti mano jausmus. Tačiau tu klysti, Kėjau. Gy- 
venimas nepraeina pro šalį Mano gyvenimas yra čia 
ir aš juo patenkinta. Aš esu labai užsiėmusi ir tiesiog ne- 
įsivaizduoju, ką aš veikčiau kitoje vietoje, nors manęs 
ten lauktų meilė arba dar kas nors. Sutinku, mano gy- 
venimas atrodo pilkas, palyginti su tavuoju, bet tai yra 
mano gyvenimas. Tu esi plevėsa, o aš — namisėda, mMa- 
nęs nedomina barniai, triukšmas ir skandalai. — Džeine- 
lena padėjo ranką Kėjui ant peties.— Aš nenoriu su ta- 
vimi ginčytis pirmąją tavo parvažiavimo dieną po to, kai 
Klarkas. ..— Ji negalėjo tęsti. Džeinelena nuėmė ranką 
nuo jo peties.— Eime žemyn. Kava jau išvirta. 

— Puiku. Vienas du puodukai nepakenks prieš susiti- 
kimą su senute. Kada ji paprastai keliasi? 

— Senutė jau atsikėlusi. 

Kambario duryse stovėjo jų mfotina Džodė Taket. 


Bovis Keitas prabudo nuo stipraus spyrio į šoną bato 
nosimi. 

— Ei tu, kelkis. 

Bovis atsimerkė ir atsivertė ant nugaros. Jis varg 
prisiminė, kad nakvojo baro „Po palme“, pačio triukšmin: 
giausio, siautulingiausio ir labiausiai nutrempto iš triukš- 
mingų, siautulingų barų, esančių iš abiejų siauro plento 
pusių Iden Paso pakraštyje, sandėliuke. 

Neseniai priimtas valytoju Bovis daugiausia dirbdavo 
po antros valandos nakties, kai barą uždarydavo, o tuo 
laiku jį uždarydavo, jeigu būdavo mažai lankytojų. Be 
apgailėtino atlyginimo, kurį mokėdavo baro šeimininkas, 
Boviui buvo leista nakvoti miegamajame maiše ant sandė- 
liuko grindų. 

— Kas atsitiko? — paklausė Bovis, sunkiai praplėšda- 
mas akis. Jam atrodė, kąd jis neišmiegojo nė dviejų va- 
landų. 

— Kelkis. j 

Dar vienas smūgis buvo suduotas į šonkaulius, bet šį 
kartą jis veikiau buvo primenantis. Pirmas Bovio noras 
buvo sugriebti negailestingą koją, ją nustumti į šoną ir 
taip priversti skriaudiką netekti pusiausvyros ir jį pa- 
guldyti ant visų trijų taškų. 

Tačiau pastaruosius trejus metus Bovis buvo pralei- 
dęs valstijų kalėjime kaip tik už tai, kad davė valią savo 
jausmams ir rankoms, ir visiškai nenorėjo ten praleisti 
dar vieno paskirto laiko. 

Tylėdamas, nieko nesakydamas ir nesiskųsdamas, jis 
atsisėdo ant grindų ir papurtė vis dar mMieguistą galvą. 
Prisimerkdamas nuo saulės šviesos, besiskverbiančios 
pro langą, jis įžiūrėjo dviejų, stovinčių virš jo vyrų, si- 
luetus. 

— Atleisk, Bovi.— Tai buvo Hepas Holisteris, baro 
„Po palme“ savininkas.— Aš paaiškinau Hasui, kad tu čia 
praleidai visą naktį, niekur nebuvai išėjęs nuo septynių 
valandų vakaro, bet jis primfygtinai aiškina, kad turi pa- 
tikrinti, nes tu esi buvęs kalinys. Jie su šerifu nuo vakaro 
apklausė visus apylinkėje ir šiuo momentu tu esi vienin- 
telis įtartinas asmuo mieste. 

— Vienintelis, to negali būti — mMurmėjo Bovis sun- 
kiai atsistodamas.— Nesijaudink, Hepai,— jis liūdnai nu- 
sišypsojo savo naujajam šeimininkui, paskui atsisuko į 

Ipliką, taukais aptekusį, storą šerifo padėjėją.— Kas atsi- 
tiko? 

— Atsitiko tai — suirzęs jį pamėgdžiojo šerifo padė- 
jėjas,— kad vakar vakare vos neišprievartavo ir vos ne- 
nužudė nuosavoje lovoje ponios Darsės Vinston. Štai kas 
atsitiko. 

Šerifo padėjėjas jiems papasakojo apie užpuolimą. 

— Man labai liūdna tai girdėti — Bovis pažvelgė iš 
eilės į šerifo padėjėją ir į Hepą, bet jie tylėdami toliau 
žiūrėjo į jį. Bovis greitai pakėlė ir nuleido pečius, išreikš- 
damas nuostabą.— Kas tokia yra ponia Darsė Vinston? 

— Gali pagalvoti, kad nežinai, — nusijuokė šerifo pa- 
dėjėjas. 

— Nežinau. 

— Tu su ja kalbėjai vakar vakare, Bovi,— užjaučia- 
mai atsiduso Hepas.— Ji buvo čia, kai tu budėjai. Rusva- 
plaukė, su dideliais papais, violetinėmis aptemptomis kel- 
nėmis. Visa apsikarsčiusi dzingaliukais. 

— A, prisimenu. 

Bovis neprisiminė dzingaliukų, bet jos krūtis prisi- 
minė, tokių krūtų negali pamiršti ir ponia Darsė Vinston 
tai žinojo geriau už kitus. Ji maukdavo kokteilius kaip 
sodos vandenį ir kabindavosi prie visų vyrų, nepalikdama 
ramybėje net kuklaus valytojo Bovio. 

— Mes su ja kalbėjomės, — pranešė jis šerifo padėjė- 
jui, — bet nebuvo prieita prie pasikeitimo vizitinėmis kor- 
telėmis. : 

— Ji su visais kalbėjosi, Hasai,— įsikišo Hepas. 

— Tačiau tik jis vienas atsėdėjo paskirtą laiką. Tik 
jį vieną išleido lygtinai. 

Bovis mindžikavo nuo kojos ant kojos, įsakydamas 
sau atsipalaiduoti. Kad tave kur kelmai rautų, jis jautė, 
kad nelaimė tyko kažkur greta už kampo, tuoj tuoj ji iš 
ten ištruks ir tada jam bus galas. 

Šerifo padėjėjas, sveriantis apie du šimtus penkias- 
dešimt svarų, buvo chamas. Per savo gyvenimą Bovis jų 
pakankamai buvo matęs, tad negalėjo tokio žmogaus ne- 
pažinti iš pirmo žvilgsnio. Jie galėjo būti dideli ir stori, 
maži ir liesi. Dideli ar Maži — tai neturėjo reikšmės. Ta- 


29 


čiau jų visų bendras bruožas buvo niekšiškumas dėl niek- 
šiškumo, matomas iš jų akių. 

Pirmas toks tipas Boviui pasirodė esantis jo patėvis, 
už kurio iš nevilties ištekėjo našle tapusi jo motina ir ku- 
ris iš karto ėmė mušti savo posūnį. Paskui jis pastebėjo 
tokio pat niekšiškumo turintį savo vidurinės mokyklos 
fizinio lavinimo mokytoją, kuris kasdien kankindavo ir 
žemindavo vaikus, apdovanotus gamtos sportine sėkme. 

Bovis nepasiduodavo patėvio grubumui, jis taip pat 
gindavo pasigailėjimo vertus, silpnus vaikus nuo fizinio 
lavinimo mokytojo, tad nuo to ir prasidėjo jo nelaimės, 
galiausiai jį atvedusios į apygardos kalėjimą mažame- 
čiams teisės pažeidėjams. Įgyta patirtis neišėjo jam į 
naudą ir po kelerių metų jis atsidūrė valstijų kalėjime. 

Tačiau šį kartą jis yra nieko dėtas. Jis nepažinojo 
Darsės Vinston ir jo visiškai nedomino jos likimas. Bovis 
sau pasakė, kad jeigu gerai suims save į rankas, tai išsi- 
painios iš tos istorijos. 

— Aš visą vakarą iš.čia nebuvau išėjęs, Hepas sako 
teisybę. 

Šerifo padėjėjas iš pradžių jį apžiūrėjo iš užpakalio, 
paskui iš priekio. 

— Nusivilk drabužius. 

— Atleiskite, aš blogai išgirdau. 

— Ką, tu esi kurčias? Nusivilk drabužius. Nusivilk 
nuogai. 

— Hasai,— baukščiai paprašė Hepas.— „Ar tu Manai, 
kad to reikia? Tas vaikinas. . 

— Nesikišk ne į savo reikalus, Hepai,— atrėžė šerifo 
padėjėjas.— Netrukdyk man dirbti, girdi? Ponia Vinston 
šovė į nusikaltėlį. Mes žinome, kad ji pataikė į nusikal- 
tėlį, jos kambario balkono turėklai išteplioti krauju ir 
mes radome kraujo klaną prie plaukiojimo baseino. Jis 
paliko kraujo pėdsakus, braudamasis per krūmus.— Hasas 
pataisė pistoleto makštį, esančią gilioje klostėje po jo 
didžiuliu nukarusiu pilvu.— Tai štai, dabar patikrinsime, 
ar nėra šautinės žaizdos. Vilkis skarmalus, kalėjimo paukš- 
teli. 

Bovis neišlaikė. 

— Eik šikt. 

Padėjėjo veidas išraudo kaip gaisrininkų mašina. Kiau- 
lės akutės paskendo tamsiai raudonų riebalų raukšlelėse. 

„Na dabar laikykis“ — pagalvojo Bovis. 

Gyvuliškai kriuksėdamas, policininkas puolė Bovį, Bo- 
vis išvengė smūgio. Įniršęs policininkas užsimojo ir Bovis 
dar kartą išsisuko nuo smūgio. Hepas Holisteris atsistojo 
tarp jų. 

— Ei, jūs ten abu! Aš nenoriu turėti nemalonumų. Jūs 
tikriausiai taip pat. 

— Aš sulaužysiu visus kaulus tam pederastui. 

— Ne, Hasai. 

Hasas stengėsi ištrūkti iš Holisterio glėbio, bet He- 
pas, būdamas pakankamai stiprus, ne kartą tramdė įsi- 
siautėjusius girtuoklius. -Jis galėjo apraminti šerifo pa- 
dėjėją. 

— Šerifas Baksteris tave smarkiai bars, jeigu tu su- 
sikibsi su įtariamuoju. 

— Aš nesu įtariamasis! — suriko Bovis. 

Nepaleisdamas Haso, Hepas piktai pažvelgė į Bovį 
per riebų šerifo padėjėjo petį. 

— Liaukis rėkti. Tai tau nieko- neduos. O dabar atsi- 
prašyk. 

— Veikiau padvėsiu, bet neatsiprašysiu! 

— Na, atsiprašyk! — subliuvo Hepas.— Ką, ar aš veltui 
tave gyniau? 

Kol šerifo padėjėjas duso iš įniršio, Hepas ir Bovis 
persimetė nesutaikinamais žvilgsniais. Keitas susimąstė. 
iš šio pasaulio. Darbelis bjaurus ir niekam nereikalingas, 
bet jis buvo apmokamas ir tai patvirtino, jog Bovis nori 
grįžti į normalią visuomenę. 

Bovis už nieką pasaulyje daugiau nebegrįš į Hants- 
vilį. Jis negrįš į kalėjimą, nors jam reikėtų pabučiuoti 
į užpakalį kiekvienam storo sprando kuiliui su šeriio 
žvaigžde ant marškinių. 

— Atsiimų savo žodžius.— Norėdamas patvirtinti sa- 
vo nuoširdumą, jis atsisegė marškinius ir parodė šerifo 
Aš čia praleidau visą vakarą. 

— Atsiras koks dešimt liudytojų, kurie tai patvirtins, 

Hasai,— pridūrė Holisteris— Kažkas kitas praėjusią nak- 
tį norėjo įsilaužti į ponios Darsės Vinston miegamąjį. 
Tik ne Bovis. 

Hasas nebuvo linkęs nusileisti, nors suprato, jog ap- 
siriko. 

— Keistas dalykas,— prakalbo jis,— vos tik atsirado 
pas mus tas tipas, kai mūsų mieste per dievažin kokį laiką 
įvyko pirmas rimtas nusikaltimas. 

— Aplinkybių sutapimas,— pastebėjo Hepas Holis- 
teris. 

— Tikriausiai taip ir bus, — sumurmėjo šeriio padė- 
jėjas toliau žiūrėdamas su neapykanta ir įtariai į Bovį. 

Hepas atitraukė jo dėmesį, papasakodamas paskutines 
miesto naujienas. 

— Beje, ar tu žinai, kas pas Mus vakar pasirodė? Kė- 
jus Taketas. 

— Nejaugi? 

Hepo gudrybė padarė įspūdį. Atsirėmęs alkūne į len- 
tyną ir atsipalaidavęs, policininkas akimirkai pamiršo 
Bovį ir savo apsilankymo bare tikslą. Bovis svajojo tik 
apie vienintelį dalyką: vėl įsisprausti į miegamąjį maišą 
ir gerai išsimiegoti. Jis nusižiovavo. | 

Šerifo padėjėjas klausinėjo: 

— "O kaip atrodo draugužis Kėjus? Tikriausiai labai 
nutuko? — Juokdamasis jis patapšnojo sau per pilvą. 

— Visiškai ne. Jis nė trupučiuko nepasikeitė nuo to 
laiko, kai paskutinėje klasėje išvedė futbolo komandą į 
finalą. Vis toks pat tamsiaplaukis gražuolis, kurio kerams 
niekas negali atsispirti. Ir tos pačios viską kiaurai ma- 
tančios mėlynos akys. Vis toks pat plevėsa. Po brolio 
laidotuvių jis čia atvyko pirmą kartą. 

-Bovis ištempė ausis. Jis prisiminė žmogų, apie kurį 
jie kalbėjo. Taketas yra vienas tų, kurie daro didelį 
įspūdį žmonėms — tiek vyrams, tiek ir moterims. Vyrai 
svajodavo būti į jį panašūs, o mMotefys — artimiau su juo 
susidraugauti. Nespėjo jis atsisėsti ant taburetės prie bu- 
feto, kai ponia, kokia jos ten pavardė, su rusvais plaukais 
ir didžiulėmis krūtimis taip ir prilipo prie jo. Pusę va- 
landos, 0 gal ir daugiau, jie meiliai šnekučiavosi. Iš pra- 
džių ji išslinko, o Taketas išėjo beveik tuojau pat po jos. 

Keistas sutapimas, jeigu tai buvo iš tikrųjų sutapi- 
mas. Bovis nusijuokė pats sau. Jis netikėjo sutapimais, 
Tačiau tegu jie ištraukia jam liežuvį ir sušeria šunims, 

— Sunkus tai buvo smūgis senajai Džodei.— Klarko... 
mirtis, — kalbėjo Hasas. 

— Taip, iš tikrųjų. 

— Ji pati kaip ne sava nuo to laiko, kai mirė sūnus. 

— O čia dar ta gydytoja atvažiavo ir vėl prasidėjo 
apkalbos. | 
“ Šerifo padėjėjas akimirkai susimąstė liūdnai linguo- 
damas galvą. 

— Kurių galų velnias ją atnešė į Iden Pasą po to, 
kas jai nutiko su Klarku Taketu? Štai ką aš tau pasa- 
kysiu, Hepai, žmonės dabar visiškai suįžūlėjo. Galvoja 
vien tik apie save, o su kitų jausmais nesiskaito. 

— Tavo tiesa, Hasai.— Hepas atsiduso ir patapšnojo 
šerifo padėjėjui per petį. — Baigsi darbą, užeik, išgersime 
alučio. 

Bovį sužavėjo  Hepo, kuris išviliojo šerifo padėjėją iš 
sandėliuko ir nulydėjo per ištuštėjusį barą iki durų, to- 
liau postringaudamas apie pasigailėjimo vertą pasaulį, 
apsukrumas. 

Bovis atsigulė ant miegamojo maišo, pasidėjo rankas 
po galva ir įsistebeilijo į lubas. Tarp plikų sijų kabojo 
tankus, susiraizgęs voratinklis. Darbštusis voras, atidžiai 
stebimas Bovio, toliau rezgė savo spąstus. 

Po minutės grįžo Hepas. Jis atsisėdo ant viskio dėžės, 
užsirūkė ir pasiūlė Boviui cigaretę. Kurį laiką jie rūkė 
tylėdami. 

Pagaliau Hepas prašneko: 

— Matyt, tau reikės pasieškoti kito darbo. 

Bovis pakilo, atsiremdamas alkūne. Jis nė kiek nenu- 
stebo, bet neketino be mūšio pasiduoti, taip sakant, gu- 
lėdamas. 

— Tu mane atleidi, Hepai? 

— Ne, neiš karto. 

— Tu juk žinai, kad aš čia nieko dėtas.su ta kale. 

— Žinau. 

— Tada, kodėl nori Man suversti kaltę? Ir apskritai, 
kas ji yra? Iš jūsų pasakojimų, ji yra Mažų mažiausiai 
Sabos karalienė? 

Hepas miktelėjo. 

— Savo vyreliui, taip. Fergusas Vinstonas — vyriau- 
sias visų Mūsų apygardos mokyklų inspektorius. Jis taip 
pat yra savininkas motelio, esančio prie išvažiavimo iš 
miesto, ir jo reikalai klostosi kuo puikiausiai. Vinstonas 
yra dvidešimt metų vyresnis už Darsę. Jis — baisus kaip 
tūkstantis nuodėmių ir nėra pernelyg protingas. Kalbama, 
kad Darsė už jo ištekėjo dėl pinigų. O iš tikrųjų, ką gali 
žinoti? — Hepas filosofiškai gūžtelėjo pečiais.— Aš tik Ži- 
nau, kad vos tik Fergusas kur nors išvyksta, kai ji būna 
apygirtė. Karšta poniutė— pridūrė Hepas, jos nesmerk- 
damas.— Aš pats su ja kelis kartus pasidulkinau. Tai 
buvo labai seniai, kai mes dar mokėmės mokykloje.— 
Degančios cigaretės galu jis parodė į Bovį— Jei vagis 
iš tikrųjų įlindo naktį į jos miegamąjį, tai tikriausiai 
Darsė pašovė jį dėl to, kad jos neišprievartavo. 

Bovis ėmė kvatoti iš tokio pajuokavimo, bet tuojau 
pat surimtėjo, 

— O vis dėlto, kodėl tu mane išvarai, Hepai? 

— Tik rūpindamasis tavo paties gerove. | 

— Policijoje Man sakė, kad jeigu bare nevaišinu al- 
koholiniais gėrimais. .. : 

— Ne apie tai kalba. Tu gerai dirbai tą darbą, ku- 
riam tave. pasamdžiau.— Jis pažiūrėjo į Bovį didelę patirtį 
turinčio žmogaus akimis.— Aš nepažeidinėju įstatymų, bet 
kiekvieną vakarą čia užsuka pakankamai visokių įtarti- 
nų žmonių. Gali atsitikti visko, ko tik nori, ir tarp kitko 
kartais ir atsitinka. Paklausyk mano patarimo ir pasiieš- 
kok vietos, kur yra Mažiau šansų užsitraukti bėdą. Ar tu 
supratai 

Bovis suprato. Kitaip nebūdavo. Jis neieškojo nema- 
lonumų, jie patys jį surasdavo; doram ir darbščiam He- 
pui Holisteriui bare nereikia apsigimMusio mušeikos. 

Bovis nuolankiai pasakė: 

— Kažkaip aš negirdėjau, kad šeimininkai vienas per 
kitą siūlytų darbą buvusiems kaliniams. Gal mane palai- 
kysi dar kelias dienas? 

Hepas linktelėjo. 

-- Kol rasi kokio nors darbo, gali čia nakvoti. Jeigu 
reikės, imk mano pikapą važinėti po apylinkes.— Hepas 
nustūmė cigaretę i burnos kampą ir atsistojo.— Na ką gi, 
eisiu tvarkyti sąskaitų, o tu pamiegok. Tu beveik visą 
naktį buvai ant kojų. 

Likęs vienas, Bovis vėl atsigulė, bet žinojo, kad ne- 
galės užmigti. Iš pat pradžių jis suprato, kad bare „Po 
palme" nebeturi ateities, bet, šiaip ar taip, čia bent buvo 
stogas virš galvos. Jis galvojo, jis tikėjosi, kad baras jam 
bus laikina prieglauda, kažkur pusiaukelėje tarp kalėji- 
mo ir laisvo gyvenimo. Tačiau negalėjo taip būti. Per 
kažkokią šliundrą, kurios jis visiškai nepažįsta, ir per 
kažkokį niekšą, įsilaužusį ir neteisėtai patekusį į jos butą, 
jis vėl turi pradėti viską iš pradžių. Nuo to paties taško, 
į kurį jį atkakliai norėjo grąžinti gyvenimas. 


TREČIASIS SKYRIUS 


Džodė Taket ir jos: sūnus žiūrėjo vienas į kitą per 
juos skyrusią erdvę. Tos prarajos jie negalėjo įveikti 
ištisus trisdešimt šešerius metus. Kėjus abejojo, kad jie 
kada nors ją įveiks. 

Kėjus prisivertė nusišypsoti. 

— Sveika, Džode. 

Jis jau daugelį metų nevadino jos mama ir to žodžio 
dariniais. 

— Viešpatie, ar tai tu, Kėjau.— Džodė priekaištingai 
žvilgtelėjo į Džeineleną.— Tai tavo darbelis. 

Kėjus apkabino seserį per pečius. 

— Džeinelena nekalta. Tai aš.nusprendžiau jums vi- 
siems padaryti siurprizą. 

Džodė Taket prunkštelėjo, parodydama sūnui, jog 
ji supranta, kad jis meluoja. 

— Tu, atrodo, sakei, kad kava išvirta? 

— Taip, mama,— pritariamai atsiliepė Džeinelena.— Aš 
paruošiau jums su Kėjumi šventinius pusryčius, kad at- 
švęstumėme jo sugrįžimą. 

— Abejoju, kad jo sugrįžimas būtų pakankama prie- 
žastis iškilmėms.— Tai sakydama, Džodė apsisuko ir išėjo 
iš kambario. 

Kėjus garsiai atsiduso. Jis nesitikėjo nuoširdaus glė- 
besčiavimosi arba bent apsimestinės šilumos. Tarp jo ir 
motinos niekada nieko panašaus nebuvo. Kiek jis save 
prisiminė, Džodė visada jam buvo tolima ir nepasiekiama; 
ji pati to norėjo. 

Daugelį metų jie gyveno greta vienas kito tarsi .būtų 
paskelbtas karas. Kai jie būdavo kartu, Kėjus visada bū- 
davo mandagus ir laukė iš jos tokio pat mandagumo. Kar- 
tais jo viltys pasiteisindavo, o kartais — ne. Tą rytą Džo- 
dė buvo labai priešiškai nusiteikusi, nors po brolio mir- 
ties jis liko jos vienintelis sūnus. 

Matyt, tai ir buvo jos priešiškumo priežastis. 

— Būk su ja kantrus, Kėjau,— maldavo Džeinelena.— 
Ji blogai jaučiasi. 

— Aš mMatau,— susimąstęs pasakė jis.— Ar seniai ji 
taip paseno? 

— Jau kokie metai, ji vis dar neatsigavo po.... Tu 
žinai. 

— Suprantu.— Jis nutilo.— Aš pasistengsiu, kol čia 
esu, jai nesukelti sielvarto.— Kėjus pažvelgė į seserį ir 
suktai nusišypsojo. — Ar namuose neatsirastų Deres Ia- 
mentų? 

— Jie stovi toje pačioje vietoje, kur tu juos palikai 
po automobilio avarijos.— Ji pasuko sieninės spintos link 
ir ištraukė iš jos tolimiausio kampo aliumininius ramen- 
tus. 

— Kartu paimk ir marškinius, — paprašė Kėjus.—'Su 
savaisiais Man teko atsisveikinti vakar vakare. 

Kėjus neatsakė į jos klausiamą žvilgsnį, o parodė į 
marškinius, kabėjusius spintoje. Džeinėlena jam padavė 
paprastus medvilninius, nuo kurių švelniai kvepėjo naif- 
talinu. Kėjus apsivilko marškinius, jų neužsisagstydamas. 

Remdamasis į minkštus ramentų paramsčius, Kėjus 
linktelėjo durų link: 

— Eime. 

— Tu esi labai išbalęs. Ar tu galėsi eiti? 

— Sunkiai, bet aš nenoriu, kad Džodė lauktų. 

Kai Kėjus klibikščiuodamas įėjo į svetainę, Džodė 
jau sėdėjo prie stalo ir, gurkšnodama kavą, rūkė. Džeine- 
lena nepastebimai įslinko paskui brolį ir ėmė ruošti pus- 

ryčius. Kėjus atsisėdo prie stalo priešais motiną, atrem- 
damas ramentus į stalo galą. Jis jautė, kad motina įdė- 
mMiai apžiūrinėja jo neskustą veidą ir susivėlusius plau- 
kus. 

Džodė, kaip visada, buvo tvarkingumo pavyzdys, bet 
jos nebuvo galima pavadinti patrauklia moterimį. Te- 
chaso saulė išdžiovino ir padengė raukšlėmis.bei rudomis 
dėmėmis jos odą. Nekęsdama koketiškumo, ji darė tik 
vienintelę nuolaidą madai: truputį papudruodavo pačia 
pigiausia pudra veidą. Visą savo sąmoningą gyvenimą 
ji kartą per savaitę apsilankydavo kirpykloje, kad jai 
išplautų ir sušukuotų plaukus, ir tai darė vien dėl to, 
kad pati nenorėjo jų tvarkyti. Kad išdžiūtų po džiovin- 
tuvu jos truputį žili plaukai, reikėjo ne daugiau kaip dvi- 
dešimties minučių. Per tas dvidešimt minučių manikiū- 
Iininkė palygindavo ir nugludindavo jos trumpus kvad- 
ratinius nagus. Džodė niekada jų nedažydavo. 

Ji apsivilkdavo suknelę tik eidama sekmadieniais į 
bažnyčią-ir tada, kai to reikalavo ypatigos aplinkybės. 
Šiandien ponia Taket apsivilko languotą medvilninę pa- 
laidinukę ir apsimovė kelnėmis. Ir palaidinukė, ir kelnės 
buvo stipriai iškrakmolytos ir gerai išlygintos. 

Džodė užgesino cigaretę ir grėsmingu tonu, tokiu pat 
kaip ir jos žvilgsnis, kreipėsi į Kėjų: 

— Tai ką tu prikrėtei šį kartą? 

Jos žodžiai skambėjo smerkiamai, aiškiai pabrėždami, 
kad Kėjus pats kaltas dėl savo nelaimės. Šiuo atveju ji 
neapsiriko, bet, jeigu sūnus būtų tapęs neteisingo likimo 
auka, Džodės nuosperndis būtų buvęs toks pat: Kėjus 
visūda pats kaltas dėl savo nelaimių. 

Kai Kėjus išvirto iš riešutmedžio, į kurį įlipo jie abu 
su Klarku, Džodė pareiškė, kad sulaužytas raktikaulis — 
pelnyta bausmė už tokius išdykavimus. Kai beisbolo mače 
jis gavo blokštu per galvą ir jam buvo sukrėstos sme- 
genys, jis buvo išbartas už nedovanotiną žioplumą. Kai 
arklys jam numynė koją, Džodė apkaltino Kėjų, kad jis 
išgąsdino vargšą gyvulį. Kai Nepriklausomybės dieną jo 
rankoje sprogo petarda ir sunkiai sužeidė pirštą, Kėjus 
buvo nubaustas už prasižengimą, o Klarkas išvengė baus- 
mės, nors kartu su broliu padeginėjo petardas. | 

Vis dėlto kartą Džodės pyktis buvo visiškai teisėtas. 
Jeigu Kėjus nebūtų buvęs toks girtas, jeigu jis nebūtų 
lėkes devyniasdešimt penkių mylių* greičiu tamsiu, 
siauru keliu, galimas dalykas, jis būtų sugebėjęs sėkmin- 
gai pravažiuoti tą posūkį ir nebūtų trenkęsis į medį ir 
būtų pateisinęs Motinos viltis, kad jis taps Nacionalinės 
futbolo lygos komandos gynėju. Džodė niekada jam ne- 
atleido už tai, kad jis sugriovė jos planus. 

Patirtis jam kuždėjo, kad nėra ko tikėtis motiniškos 
užuojautos. Tačiau jos priekabus tonas Kėjų supykdė. 

Jo atsakymas buvo trumpas: 

— Aš patempiau saugysles. 

— O čia kas? — paklausė Džodė, rodydama puoduku į 
tvarstį ant jo kūno. 

— Ryklys įkando.— Kėjus valiūkiškai mirktelėjo sese- 
riai. 

— Neužkalbinėk man dantų! — Džodės riksmas primi- 
nė botago kirtį. 

„Na štai ir prasidėjo,— liūdnai pagalvojo Kėjus,— 
argi aš to norėjau". 

— Tai niekai, Džode. Gryniausi niekai,— pasakė jis. 

Džeinelena pastatė priešais jį puoduką garuojančios 
kavos. " 

— Ačiū, sesute. Man daugiau nieko nereikia. 

— Argi tu nenori ko nors užkąsti? 

— Ne, ačiū. Aš nesu alkanas. 

Džeinelena nuslėpė nusivylimą drovia šypsena, nuo 
kurios jam suspaudė širdį. Vargšelė Džeinelena. Jai kiek- 
vieną dieną reikėjo kentėti nuo Džodės išpuolių. Motina 
turėjo nepaprastą talentą paversti kiekvieną problemą 
tyrimu, kiekvieną pastabą kritika, kiekvieną žvilgsnį pa- 
smerkimu. Kaip Džeinęlena gali diena iš dienos pakęsti 
tą nepakantumą? Ir dėl ko? Kodėl ji nesusiranda jos 
verto vyro ir neišteka? Ir nusispjauti į tai, jeigu ji neįsi- 
mylėjusi to vyro. Vis būtų geriau negu gyventi viename 
name su Džode. 

Tačiau, šiaip ar taip, Džodė taip nepriekabiavo prie 
Džeinelenos, kaip ji priekabiavo prie jo. Na ir su Klar- 


* 1 mylia=1,609 km.— Vert. 'pastaba. 

ku ji elgdavosi visiškai kitaip. Matyt, Kėjus buvo apdo- 
vanotas sugebėjimu įžiebti motinos pyktį. Tikriausiai dėl 
to, kad jis buvo labai panašus į tėvą, Klarką Jaunesnįjį, 
kuris iki pat mirties pykdė Džodę. Per jo laidotuves Džodė 
neišliejo nė vienos ašarėlės. 

O štai Kėjus verkė. Jis niekada neverkdavo nei anks- 
čiau, nei vėliau, bet prie Klarko Jaunesniojo kapo jis 
plūdo ašaromis ir ne dėl to, kad tėvas buvo labai geras 
tėvas. Kėjaus prisiminimai apie tėvą daugiausia buvo 
susiję su atsisveikinimo scenomis, kai Klarkas Jaunesny- 
sis kur nors vykdavo ir sūnus jausdavosi ypač vienišas 
ir visų apleistas. Ir jeigu Kėjui liko kokių nors retų vai- 
kystės prisiminimų, tai už tai jis turėjo būti dėkingas 
linksmam ir garsiakalbiui tėvui, kvatojančiam ir pa- 
sakojančiam anekdotus ir visada suburiančiam aplink sa- 
ve garbintojų, kuriuos priviliodavo jo pavergiantis Žave- 
sys, minią. 

Kėjui sukako tik devyneri metai, kai žuvo tėvas, ta- 
čiau su nesuprantamu įžvalgumu, nebūdingų vaikui, jis 
suvokė, kad kape su juo palaidota bet kokia viltis my- 
lėti. 

"Tarsi perskaičiusi jo mintis, Džodė netikėtai paklau- 
sė: 

— Ką, tu atvažiavai manęs laidoti? 

Kėjus nustebęs pažvelgė į ją. 

— Jeigu dėl to,— pridūrė Džodė,— tai tavęs laukia di- 
delis nusivylimas. Aš kol kas nesirengiu mirti. 

Jos veide tarsi buvo įrašytas iššūkis, tačiau Kėjus 
buvo labiau linkęs klausimą paversti juokais. 

— Malonu tai girdėti, Džode, o tai mano juodasis kos- 
tiumas dar valykloje. Aš grįžau į namus, norėdamas su- 
žinoti, kaip jūs čia gyvenate. : 

— Anksčiau tau buvo nusispjauti į tai, kaip mes gy- 
vename. Iš kur dabar toks dėmesys? 

Kėjus mažiausiai norėjo leistis su motina į ginčą. Tą 
rytą jis fiziškai jautėsi ne per geriausiai, o Džodė visada 
mokėjo sudrumsti jo dvasios ramybę. Ji mokėjo nuslo- 
pinti kiekvieną pajuokavimą, linksmumą ir džiūgavimą. 
Kėjus tikėjosi, kad jų susitikimas praeis ramiai, bent taip, 

kad nenuliūdintų daug sielvarto patyrusios sesers. Tačiau 
Džodė turėjo visiškai kitus planus. 

— Aš čia gimiau, — tvardydamasis pasakė Kėjus.— 
Čia mano gimtieji namai. Arba jie buvo mano gimtieji 
namai. Ar jūs daugiau nebenorite manęs čia Matyti? 

— Žinoma, mes norime tave čia Matyti, — paskubėjo 
ji patikinti Džeinelena.— Mama, ko tau duoti, bekonienos 
ar dešrelę? 

— Man tas pats.— Suirzusi Džodė mostelėjo ranka, 
tarsi vaikydama musę. Užsidegdama naują cigaretę, ji 
paklausė Kėjaus.— Kur tu buvai visą tą laiką? 

Paskutiniuosius mėnesius Saudo Arabijoje.— Kėjus gė- 
rė kavą ir pasakojo Džodei tą patį, ką jau girdėjo -Džei- 
nelena, praleisdamas tokią detalę, kad grįžo į namus se- 
sers iškviestas.— Aš vežiojau komandas degantiems nai- 
tos gręžiniams gesinti. Kartais maisto produktus ir 
ginklus, kartais reikėdavo vežioti ligonius. Ten jau baigia 
darbus, o aš neturiu sudaręs naujos sutarties, todėl ir 
nusprendžiau truputį namuose pailsėti. Jūs tikriausiai 
nepatikėsite, bet aš ėmiau ilgėtis Iden Paso. Aš čia ne- 
buvau jau daugiau kaip metai, nuo to laiko, kai palaido- 
jo Klarką.— Kėjus vėl gurkštelėjo kavos. Prabėgo kelios 
sekundės, kai Kėjus pastebėjo, kad Džeinelena apmirė 
vietoje kaip naktinis žvėris, apšviestas žibintų šviesos 
ir kad Džodė paniuro. Kėjus lėtai pastatė puoduką ant 
lėkštutės. 

— Kas atsitiko? 

— Nieko,— skubiai prašneko Džeinelena.— Ar nori 
dar kavos? 

— Noriu, bet pats įsipilsiu. Atrodo, jog svyla beko- 
„hiena. 

Nuo keptuvės kilo dūmai. 

Kėjus nuklibikščiavo iki kavinuko ir prisipylė puo- 
duką. Jam labai reikėjo skausmą malšinančių vaistų tab- 
letės, bet jis buvo palikęs vaistus savo kambaryje, viršuje. 
Nepaisydamas gydytojos perspėjimo jis užgėrė dvi tab- 
letes viskio stiklinaite prieš guldamasis miegoti. Tų tab- 
lečių jam užteko iki ryto. 

Dabar skausmas vėl prasidėjo. Jis ėmė gailėtis, kad 
nesugalvojo iš sandėliuko paimti brendžio butelio, kurį 

naudojo Džeinelena kepiniams, ir neįsipylė didelės por- 
cijos į kavą. Tiesa, tai būtų suteikę Džodei naują dingstį 
bambėjimui. Dabar reikės kęsti pulsuojantį skausmą šone 
ir ypač ištinusios dešiniosios kulkšnies, dėl kurios jam 
atsirado tiek daug nepatogumų, skausmą. 

Nors ir labai jis save narsino, bet, šlubuodamas iki 
savo kėdės, Kėjus nevalingai sukando dantis. 

— Gal tu mums papasakosi, kur tau taip išdirbo kai- 
lį? — paklausė Džodė. 

— Negaliu. 

— Aš nemėgstu paslapčių. 

— Patikėk, geriau būtų tau nežinoti. 

— Tuo aš neabejoju,— kandžiai pastebėjo Džodė.— 
Paprasčiausiai aš nenoriu išgirsti visų šlykščių smulkme- 
nų iš svetimų. 

— Nesijaudink. Tai tavęs nelies. 

— Dar ir kaip palies, kai mieste iššniukštinės, jog vos 
tik atvažiavęs patekai į ligoninę. | 

— Aš nebuvau ligoninėje. Aš užėjau pas daktarą 
Patoną ir ten radau gydytoją, gražutę kaip paveikslė- 
lis, — pasakė jis plačiai šypsodamasis.— Ji mane sutvarstė. 

Džeinelena triukšmingai išmetė ant viryklės metalinę 
mentelę. Iš pradžių Kėjus pagalvojo, kad karšti riebalai 
jai aptaškė ranką. Paskui jis pastebėjo Žiaurų ir neper- 
maldaujamą Džodės veidą ir suprato, kad ji labai įpykusi. 
Jis labai dažnai ją matydavo tokią, tad negalėjo apsi- 
Tikti. 

— Kas atsitiko? Ko jūs žiūrite į Mane taip, tarsi bū- 
čiau nusišlapinęs ant kapo? 

— Taip ir yra.— Įniršis ir pyktis skambėjo tyliuose 
Džodės žodžiuose— Tu ką tik nusispjovei ant savo bro- 
lio kapo. 

— Apie ką, velniai griebtų, kalbate? 

— Kėjau... 

— Tavo gydytoja,— pratrūko pykčiu Džodė, nutrauk- 
dama Džeineleną ir trenkdama kumščiu į stalą.— Ką, ar 
tu nepastebėjai, kokia jos pavardė? 

Kėjus stengėsi ją prisiminti. Jis ne taip jau smarkiai 
buvo nukentėjęs, kad nepastebėtų kai kurių detalių: pa- 
vyzdžiui, jos pilkų akių, gražios plaukų netvarkos ir 

ilgų dailių kojų. Jis netgi prisiminė kokiu laku buvo 
nulakuoti jos kojų nagai ir jos kvepalų kvapą. Jis prisi- 
minė gana daug smulkmenų, bet negalėjo prisiminti jos 
vardo. Kodėl tai domina Džodę ir Džeineleną? Galbūt 
jos priešiškai nusiteikusios prieš visas gydytojas moteris 
dėl vienos vienintelės iš jų. 

Kėjus ėmė spėlioti ir pajuto, kaip jam pašiurpo nuga- 
ra. Viešpatie, juk negali būti. 

— Koks jos vardas? 

Džodė tylėdama su neapykanta žiūrėjo į jį. Jis atsisu- 
ko į Džeineleną. Ji nervingai pešiojo rankšluostėlį ir iš 
kiekvieno jos bruožo matėsi neviltis. 

— Lara Malori, tokia pavarde ji užsiima praktika, — 
sušnabždėjo ji.— (O pagal vyrą... 

— Lara Porter,— baigė už ją Kėjus neraiškiu balsu ir 
taip pat beveik šnabždėdamas. 

Džeinelena linktelėjo. 

— Tai bent nuotykis.— Kėjus pridengė akis sugniauž- 
tais kumščiais ir Mintyse stengėsi įsivaizduoti moterį, su 
kuria susipažino praėjusią naktį. Ji visiškai nebuvo pa- 
naši į tą laisvo elgesio gražuolę, kokią jis matė laikraš- 
čių nuotraukose. Nei rami laikysena, nei jos tiesmukumas 
kalbantis neatitiko to, kokią jis įsivaizdavo Larą Porter, 
moterį, pražudžiusią brolį, moterį, kuri, kaip tvirtino kai 
kurie politiniai analitikai, pakeitė Amerikos istorijos eigą. 

Pagaliau Kėjus atitraukė rankas nuo veido ir bejėgiš- 
kai, kaltai gūžtelėjo pečiais. | 

— Iš kur aš galėjau žinoti. Ji man neprisistatė, 0 aš 
neklausiau. Aš jos nepažinau, nors buvau ją matęs nuo- 
traukose. Juk visa tai įvyko... kiek ten? Prieš penkerius 
ar šešerius Metus.— Jis niekino save už nerišlų pasiteisi- 
nimą, suprasdamas, kad nieko nebegalima pataisyti ir 
kad Džodė jam nedovanos už padarytą klaidą. Vienintelė 
išeitis buvo pakeisti temą: — Prašom pasakyti, ką ta Lara 
Porter veikia Iden Pase? 

— Visiškai nesvarbu, ką ji veikia, — jį pertraukė Džo- 
dė.— Ji yra čia ir viskas, Ir tu turi laikytis kuo toliau 
nuo jos, ar supratai? Palaukite, aš jai parodysiu, ji iš čia 
išsinešdins, pabrauksi uodegą ir patyliukais, visiškai taip 
pat, kaip čia atsirado. O ko] mes esame Taketai, visi, ku- 

rie nori su Mumis draugiškai gyventi, turi ją ignoruoti, 
kitokio elgesio ji nenusipelno. Ir.tu taip pat. Ypač tu.— 
Sutvirtindama savo žodžius, Džodė mojavo cigarete— 
Lakstyk 'paskui kiekvieną šliundrą, Kėjau, vis tiek tavęs 
nesulaikysi, bet šitą palik ramybėje. 

Kėjus tuojau pat ėmė gintis ir taip pat pakėlė balsą 
iki riksmo: 

— Ko tu ant manęs šauki? Argi mane ant jos užklupo, 
o ne Klarką? 

Džodė lėtai atsistojo ir, atsirėmusi į .stalą, puolė jau- 
nesnįjį sūnų per indų ir butelių su kečupu barikadą. 

— Kaip tu drįsti taip apie jį kalbėti! Ar tu turi bent 
trupinėlį sąžinės, nors šiek tiek pagarbos broliui? 

— Klarkui! — išrėkė Kėjus, atsistojęs ir persisvėręs 
per stalą Motinos link.— Jį vadino Klarku, tai kodėl tu 
nemini jo vardo, argt tai pagarba? 

— Labai skaudu apie jį kalbėti, Kėjau. 

— Kodėl? — Kėjus staigiai pasisuko į Džeineleną dro- 
viai įterpusią tą pastabą. 

— Tikriausiai todėl... kad jo mirtis buvo tokia anks- 
tyva. Ir tragiška. 

— Tai tiesa. Tačiau tai nereiškia, kad mes turime jį 
išbraukti iš Mūsų gyvenimo.— Kėjus vėl atsisuko į Džo- 
dę.— Kai tėvas buvo gyvas, jis stengėsi, kad mes su 
Klarku draugautume. Jis norėjo, kad mūsų santykiai būtų 
draugiški ir, nors tu tam trukdei, jie tokie ir buvo, Jūs 
žinote, kokie mes su Klarku buvome skirtingi visur, bet 
jis buvo mano brolis. Aš jį mylėjau. Aš liūdėjau dėl jo 
mirties. Ir aš atsisakau apsimetinėti, kad jis niekada neeg- 
Zistavo vien tik dėl to, kad jūsų nejaudinčiau. 

— Tu esi nevertas minėti savo brolio vardo. 

Tai buvo skaudus smūgis. Netgi dabar Kėjus jausdavo 
skausmą, kai Džodė kalbėdavo panašius dalykus. Ji įvarė 
jį į kampą ir jam nieko daugiau nebeliko, kaip jai smogti 
atsakomuosius smūgius. 

— Jeigu jis būtų buvęs toks nekaltutis, Džode, mes 
dabar nekariautume. Mes niekada nebūtume girdėję apie 
Larą Porter. Apie mus laikraščiuose nebūtų priraše tiek 
šlykštynių. Mes nebūtume patyrę gėdos. O Klarkas būtų 
likęs Kapitolijaus kalvos numylėtinis. 

— Užsičiaupk! 
. — Su Malonumu.— Kėjus čiupo ramentus ir nuklibikš- 
čiavo prie užpakalinių durų. 

— Kėjau, kur tu? — išsigando Džeinelena. 

— Yra paskirtas susitikimas su daktare. 

Kėjus iššaukiamai pažvelgė į Džodę ir trenkė duri- 
mis. 


Lara praleido neramią naktį. Netgi esant labai geroms 
aplinkybėms, ji nepriklausė tiems, kurie užmiega vos 
padėję galvą ant pagalvės. Paprastai ji dažnai nubusdavo 
nuo košmarų, jai vaidenosi šauksmai, kuriuos ji kažkada 
girdėjo, ir ji ilgai gulėdavo, žiūrėdama į lubas. Jos nemi- 
gos priežastis buvo sielvartas. 

Susitikimas su Kėjumi Taketu jai visiškai išvaikė mie- 
gą. Ji atsikėlė su stipriai skaudama galva. Pudra ir kremas 
negalėjo paslėpti tamsių ratilų paakiuose. Du puodukai 
stiprios juodos kavos numalšino galvos skausmą, bet ne- 
išgelbėjo nuo neramių minčių apie naktinį lankytoją. 

Lara negalėjo įsivaizduoti, kad pasaulyje galėtų būti 
tokių žavių vyrų kaip Klarkas Taketas, bet Kėjus tai pa- 
neigė. Vienas neabejotinas dalykas: broliai buvo visiš- 
kai skirtingi žmonės. Klarkas buvo tvarkingas ir išsičius- 
tijęs iki blizgėjimo tarsi jūrų pėstininkas parade. Jo švie- 
sūs plaukai visada būdavo sušukuoti plaukas į plauką. Jo 
nepriekaištingai pasiūtas kostiumas visada būdavo gerai 
išlygintas, batai blizgėdavo kaip veidrodis. Jis buvo ma- 
lonaus ir nuoširdaus jauno amerikiečio, savo vaikino, už 
kurio kiekviena jauna amerikietė motina su lenga šiI- 
dimi ištekintų mylimą dukterį, įsikūnijimas. 

Kėjus, atvirkščiai, priklausė tiems vyrams, nuo kurių 
motinos slėptų savo dukteris. Toks pat gražus kaip Klar- 
kas, jis skyrėsi nuo jo taip, kaip gatvės chuliganas skiriasi 
nuo geručio berniuko. 

Kėjus — lakūnas profesionalas ir Klarkas sakydavo, 
kad brolis valdo lėktuvą veikiau vadovaudamasis nuo- 
jauta ir nuovoka negu pasikliaudamas savo žiniomis ir 
prietaisų parodymais. Kėjus jų griebdavosi tik tada, kai 
nebūdavo kitos išeities. Klarkas girdavosi, kad nėra to- 
kio lėktuvo, kurio negalėtų pilotuoti jo brolis, tačiau 

Kėjus buvo labiau linkęs dirbti aviakompanijoje pagal 
laikiną sutartį. 

„Ten labai daug taisyklių ir nurodymų, — kalbėdavo 
apie jaunesnįjį brolį Klarkas, šypsodamasis atlaidžia, ma- 
lonia šypsena.— Kėjus mėgdavo atsakyti tik pats už sa- 
ve". 

Pamačiusi Kėjų Taketą ir pajutusi jo valiūkiškos šyp- 
senos poveikį, Lara negalėjo jo įsivaizduoti su griežta 
oro lainerio piloto uniforma, maloniu balsu pranešančio 
keleiviams apie oro sąlygas skridimo vietoje. 

Nuo ilgo buvimo nutviekstoje saulės lėktuvo kabinoje 
apie Kėjaus akis, tokias pat mėlynas kaip Klarko, atsi- 
rado raukšlelių, suteikiančių jam ypatingo žavesio. Tik 
Klarkas buvo šviesiaplaukis ir baltaodis, o Kėjaus plaukai 
buvo tamsūs, tokie pat nepaklusnūs kaip ir jis pats. Ir 
tiesiogine, ir perkeltine prasme jis pasirodė esantis savo 
šeimos bjauri juoda avis. Klarkas visada būdavo puikiai 
nusiskutęs. Kėjus nesiskusdavo kelias dienas. Nors ir keis- 
ta, šeriai ant jo veido, ne mažino, o, atvirkščiai, didino 
jo patrauklumą. 

Broliai buvo puikus gyvulio, vardu žmogus, pavyzdys. 
Tik Klarkas buvo prijaukintas gyvulys, o Kėjus — vis dar 
laukinis. Supykęs arba pamatęs patelę, jis imdavo riau- 
moti. 

— Labas rytas. 

Lara sudrebėjo, tarsi ją būtų užklupę netikėtai. 

— Ar tai jūs, Nense, labas rytas. Aš negirdėjau, kai 
jūs įėjote. 

— Tai ir matyti. Mintimis klaidžiojate kažkur toli nuo 
čia.— Seselė, kartu ir registratorė, paslėpė rankinuką į 
spintą ir užsivilko žydrą chalatą. 

— Įdomu, kur dingo telefonas. 

Nensė įėjo pro užpakalines duris ir dabar stovėjo su 
Lara nedideliame kambaryje, kur jos laikė vaistus, taip 
pat ir kai kurias Maisto atsargas. Gyvenamojoje namo 
dalyje virtuve naudojosi pati Lara. 

— Jis dažnai gesdavo, todėl nusprendžiau jį pakeisti. 

Kadangi" Lara dar neturėjo savo nuomonės apie Kė- 
jaus Taketo apsilankymą, ji nenorėjo apie tai kalbėti su 
Nense. 

— Ar norite kavos? — Lara paėmė kavinuką. 

— Neatsisakysiu— Nensė įbėrė du šaukštelius cuk- 
raus į garuojantį puoduką, kurį jai padavė Lara.— Ar 
dar liko spurgų? 

— Jos padėtos spintoje. Aš maniau, kad jūs laikotės 
dietos. | | 

Nensė Beiker paėmė iš spintos spurgas ir akimirksniu 
prarijo vieną, paskui apsilaižė pirštus, išsitepusius cuk- 
raus glaistu. 

— Aš mečiau dietą, — pareiškė ji visiškai neapgailes- 
taudama.— Neturiu laiko skaičiuoti kalorijų. Nors laiky- 
čiausi dietos iki Paskutiniojo teismo dienos, vis tiek 
nebūčiau grakštesnė. Be to, Klemas mane tokią myli. 
Sakoma; kad tai suteikia meilei ypatingo skonio. 

Šypsodamasi Lara paklausė: 

— Kaip jūs praleidote poilsio dieną? 

— Neblogai,— atsiliepė Nensė, šluostydamasi lūpas.— 
Negaliu skųstis. Kalė rujoja, o mažasis Klemas iš kažkur 
ištraukė sesers baleto batelius, juos užsimovė ne ant tos 
kojos ir taip vaikščiojo visą dieną. Mes norėjome juos 
numauti, bet jis pakėlė tokį triukšmą, kad teko jį palikti 
ramybėje, tegu taip vaikšto, jeigu nori. Už tai šeimoje 
vyrauja ramybė. 

Nensė visada ką nors įdomaus papasakodavo apie sa- 
vo netvarkingą namų ūkį. Ji geraširdiškai krimtosi dėl 
beprotiško gyvenimo, kur viskas sukosi apie tris kupinus 
energijos vaikus, kurie visi, be išimties, gyveno „sunkų 
laikotarpį“. Tačiau Lara žinojo, kad Nensė dievina vyrą 
bei vaikus ir nekeis tokio gyvenimo į jokį kitą. 

Nensė atsiliepė į skelbimą, kurį Lara įdėjo į vietinį 
laikraštį, ir Lara, pasikalbėjusi su ja, tuojau pat priėmė 
į darbą iš dalies dėl to, kad ji buvo vienintelė kandi- 
datė. Nensė buvo patyrusi medicinos seselė, išėjusi iš 
darbo prieš dvejus metus, kai jai gimė mažasis Klemas. 

— Laikas pripratinti Mažąjį prie puoduko, — pareiškė 
ji Larai, atėjusi parsisamdyti į darbą.— Vadinasi, man 
laikas: grįžti į darbą, tegu tuo maloniu darbu užsiima any- 
ta, senelė Beiker. 

Lara iš karto pamilo Nensę ir netgi truputį jai pavy- 
dėjo. Laros gyvenime taip pat viešpatavo visiška ne- 

tvarka, tik tai buvo ne ta beprotiška sumaištis, kuri už- 
pildydavo kiekvieną Nensės dieną. Chaosas tvarkė visą 
Laros gyvenimą ir paliko negyjančių randų ir žaizdų. 
Jos nelaimėms nebuvo matyti pabaigos. 

— Jeigu ne Klemas,— tęsė Nensė, baigusi antrą spur- 
gą,— aš pridobčiau kalę, o kartu ir vaikus, o paskui rau- 
čiausi nuo galvos plaukus. Tačiau, grįžęs iš darbo, jis 
primygtinai reikalavo, kad vaikus nuvežtume pas močiu- 
tę, O patys nueitume į restoraną. Mes pavakarieniavome 
„Pieno fermoje“, tiek privalgiau, kad vos vos nespro- 
gau, buvo labai skanu. O kai mažasis Klemas užmigo, 
aš gerai paslėpiau batukus, kad šiandien jų nerastų. Ry- 
tą didysis Klemas nuvežė kalę pas veterinarą, ten jai 
suras patiną arba prišers tablečių. Beje, jeigu jie suras 
patiną, norite, aš jums padovanosiu šuniuką? 

— Ne, nereikia, ačiū, — ėmė juoktis Lara. 

— Aš jus suprantu.— Bijau, kad man liks visa va- 
da.— Ji nusiplovė rankas dezinfekciniu skysčiu.— Dabar 
patikrinsiu, kas pas mus šiandienai užsirašęs. 

Jos abi žinojo, kad registravimo knygoje daugiausia 
yra tuščių skilčių. Jau pusmetis, kai Lara įsikūrė Iden 
Pase, bet jai vis dar trūko pacientų. Jeigu nebūtų turė- 
jusi santaupų, ji jau labai seniai būtų mMetusi praktiką. 

Tačiau svarbesni už finansinius buvo profesiniai su- 
metimai. Ji — gera gydytoja. Ji norėjo gydyti... 

Ir nebūtinai Lara būtų pasirinkusi Iden Pasą. 

Tą miestelį jai parinko kiti. 

Praktika Iden Pase buvo netikėta dovana, kurios ji 
nesitikėjo, ir tai jai palengvino įgyvendinti savo planą. 
Lara jau puoselėjo tą planą senokai, bet jai reikėjo įtiki- 
namo preteksto susipažinti su Kėjumi Taketu. Kai tokia 
galimybė netikėtai atsirado, ji tuojau pat ja pasinaudojo. 
Tačiau ji gerai suprato, kad jai bus labai sunku apsiprasti 
mažame Miestelyje kaip vienintelei visoje apygardoje te- 
rapeutei. 

Lara taip pat žinojo, kad dar sunkiau bus miestelio 
gyventojams, pripratusiems prie daktaro Patono. Jos dip- 
lomai dabar puošė jo namų sienas, jos medicininės kny- 
gos buvo sudėtos į lentynas ir spintas. Tačiau ir dabar 
namas turėjo savo buvusio šeimininko antspaudą. Lara 

ketino, kai tik turės pinigų, perdažyti tamsias sienas ir 
pakeisti senus rudus odinius baldus šviesesniais ir šiuo- 
laikiškesniais. 

Tačiau tai buvo ne visų svarbiausia. Kur kas daugiau 
reikės laiko ir pastangų žmonių santykiams pakeisti. Iki 
savo išėjimo į pensiją Stiuartas Patonas ištisus keturias- 
dešimt metų dirbo gydytoju Iden Pase ir neįgijo nė vie- 
no piiešo. Nuo to laiko, kai Lara jį pakeitė, jos labai 
dažnai klausdavo „O kur gi daktaras?“ taip pat įtariai, 
kaip ir Kėjus Taketas jos to paties klausinėjo praėjusią 
naktį. Kaip būtų, jeigu ji pati savo patogumui būtų pa- 
šalinusi iš kelio senąjį daktarą Patoną. 

Ne vienerių metų reikės daktarei I.arai Malori, kad 
užkariautų Iden Paso gyventojų pasitikėjimą ir širdis, 
priklausančias daktarui Patonui. Lara žinojo, kad jai nie- 
kada nepavyks įgyti tokios pacientų meilės, kuria naudo- 
josi daktaras Patonas, nes iš pat pradžių ligoniai ją at- 
stūmė, nes ji nešiojo žymę moters, užsitraukusios. gėdą 
su Klarku Taketu. Visiems Klarko gimtojo miesto gy- 
ventojams gerai žinoma, kas ji yra. Štai kodėl jie niekaip 
nesitikėjo jos išvysti Iden Pase. Lara manė: kai tik ji 
atsigaus nuo pirminio šoko, tai supras, jog yra patyrusi 
gydytoja, ir pamirš buvusį skandalą. 

Deja, ji nepagalvojo apie didžiulę Džodės Taket įtaką 
miestelio visuomenei. Ir nors jos niekada nebuvo asme- 
niškai susitikusios, Klarko motina sugriovė visus bandy- 
mus užsikariauti sėkmę, 

Kartą, kai Lara jautėsi ypač nelaiminga, prakalbo apie 
tai Nensei. 

— Tikriausiai tau nėra paslaptis, kodėl Iden Paso 
žmonės veikiau linkę važiuoti pas gydytoją dvidešimt my- 
lių iki gretimo miestelio. 

— Kokia čia paslaptis — atsiliepė Nensė.— Džodė Ta- 
ket apskelbė, kad jeigu kas nors išdrįs prieiti prie jūsų 
durų, tegu jis būna nors prie mirties, ji tą Žmogų įrašys 
į savo juodąjį sąrašą. 

— Ir tai viskas per Klarką? 

— Žinoma. Visi mieste žino jūsų su juo romano pikan- 
tiškas smulkmenas. Po Klarko mirties jie apie tai beveik 

pamiršo. O kai jūs čia pasirodėte, Džodė pasiuto iš pyk- 
čio ir prisiekė, kad jūs iš čia Nneišnešite sveiko kailio. 

— Tai kodėl jūs pas mane dirbate? 

Nensė giliai atsiduso. 

— Mano tėvas dvidešimt penkerius metus dirbo apei- 
viu „„Taketų naitos ir dujų kompanijoje". Tai buvo labai 
seniai, kai Klarkas Vyresnysis dar. buvo žvalus.— Nensė 
nutilo.— Juk jūs žinote, kad Klarkas, jūsų Klarkas, buvo 
trečias iš eilės Klarkas Taketas? Klarkas Vyresnysis buvo 
jo senelis, o Klarkas Jaunesnysis — tėvas. 

— Jis man sakė. 

— Gerai, —tęsė pasakojimą Nensė.— Tai štai viena- 
me gręžinyje įvyko avarija ir mano tėvas žuvo. 

— Kompanija prisiėmė kaltę? 

— Jie padarė viską, kad pagal įstatymą prie jų ne- 
būtų galima prikibti. Mama gavo visą jai priklausiusią 
draudimo sumą. Tačiau nė vienas Taketas neatėjo į lai- 
dotuves. Niekas nepaskambino. Jie užsakė gėlių pąrduo- 
tuvėje didelį vainiką iš chrizantemų, jį atvežė į bažnyčią, 
bet nė vienas jų nenusižemino tiek, kad aplankytų mamą 
ir pareikštų jai užuojautą. Tuo metu aš buvau Mergaitė, 
bet ir tada, ir dabar Manau, jog gėda būti tokiems išpui- 
kusiems. Tėvo mirtis liko nepastebėta, jis buvo viso la- 
bo tik smiltelė jų dvokiančios naftos sraute, bet tėvas 
buvo atsidavęs, sąžiningas darbuotojas. Nugą„to laiko aš 
nevertinu visų Taketų ir ypač I Džodės. 

— Kodėl Džodės? 

— Na todėl, kad ji ištekėjo už Klarko Jaunesniojo 
tik dėl to, kad užvaldytų jų turtą.— Nensė atsisėdo ant 
paties kėdės kraštelio.— Matote, Klarkas Vyresnysis už- 
siiminėjo naftos žvalgyba per patį naftos bumo įkarštį. 
Jis aptiko naftą, kai tik pradėjo gręžti, ir uždirbo krūvą 
pinigų vos ne per vieną savaitę. Pinigai ir vėliau plaukte 
plaukė į jo rankas. Paskui atsirado Klarkas Jaunestiysis. 
Jis gyvenime turėjo vieną tikslą: gerai palėbauti ir iš- 
švaistyti kuo daugiau tėvo pinigų lošimams, kortomis, 
gėrimui ir mMoterims.— Nensė atsiduso prisimindama:— 
Tai buvo visų gražiausias vyras, kokį aš kada nors bu- 
vau mačiusi. Visos apygardos moterys apraudojo jo mirtį. 

Bet tik ne Džodė. Kai jis mirė, ji gavo to, ko siekė visą 
gyvenimą. 

— „Taketų naftos kompaniją“? 

— Jį galėjo ją visapusiškai kontroliuoti. Tuo metu Ta- 
ketas Vyresnysis jau buvo palaidotas. O kai Klarkas 
Jaunesnysis nukrito nuo ledo kalno, atrodo, tai atsitiko 
Himalajuose, ir nusisuko sprandą, Džodė atsiraitojo ran- 
koves ir iš tikrųjų ėmėsi tvarkyti reikalus. 

Iš Nensės nereikėjo pešti žodžių. - 

— Džodė velnių prisiėdusi. Ji kilusi iš neturtingos 
fermerių šeimos. Tornadas sugriovė jų namą. Visa šeima 
žuvo, išsigelbėjo tik Džodė. Ją pasiėmė viena giminaitė 
našlė ir užaugino. Džodė pasirodė esanti protinga mer- 
gina ir gaudavo Techaso technologiniame universitete 
stipendiją. Vos tik baigusi universitetą, ji pradėjo dirbti 
pas Klarką Vyresnįjį Džodė buvo žemės sklypų nuo- 
mojimo ir pirkimo agentė ir sudarė „Kompanijai“ pačius 
naudingiausius sandėrius netgi tais laikais, kai, visų nuo- 
mone, Rytų Techase nafta jau buvo išžvalgyta. Taketas 
Vyresnysis simpatizavo Džodei. Ji buvo patikima, atkakli, 
garbėtroška, žodžiu, visiška priešingybė Klarkui Jaunes- 
niajam. Man atrodo, jog Klarkas Vyresnysis juos su- 
piršo. 

— Kaip? 

— Kalbama, kad Klarkas Jaunesnysis padarė vaiką 
jaunutei merginai Fort Verte. Jos tėvelis buvo susijęs su 
nusikalstamu pasauliu ir, nepaisant krūvos pinigų bei 
padėties visomenėje, pasirodė esąs paprasčiausias sute- 
neris. Klarkas Vyresnysis nenorėjo su juo turėti reikalų 
ir paskubėjo apvesdinti Klarką Jaunesnįjį su Džode. Ne- 
žinau, ar tai tiesa, bet visko gali būti. Klarkas Jaunes- 
nysis Mėgo linksmai gyventi. Jis galėjo rinktis iš dau- 
gybės moterų. Kodėl jis sutiko vesti Džodę ir supančioti 
sau rankas ir kojas visam gyvenimui? Tikriausiai dėl to, 
kad norėjo išsinarplioti iš tos nešvarios istorijos. 

Šiaip ar taip, jie susituokė. Klarkas Trečiasis gimė 
labai vėlai. Pikti liežuviai kalbėjo, kad Klarkui Jaunes- 
niajam nestangrėja gulint su Džode. Ji iš tikrųjų nebuvo 
gražuolė. Beje, pati Džodė apsimetinėjo kvailele. Matyt, 
manė, kad protas ir grožis yra du nesuderinami dalykai. 

— O kaip ji žiūrėjo į tai, kad Klarkas Jaunesnysis 
pasuka į šoną? 

Nensė gūžtelėjo pečiais. 

— Jeigu jai tai ir nepatiko, Džodė gerai slėpė savo 
jausmus. Ji nekreipė dėmesio į jo neištikimybę, o visas 
savo jėgas atidavė „Kompanijai“. Ko gero, ją labiau do- 
mino naftos kainos negu jo išdaigos. Jeigu jis būtų tvar- 
kęs reikalus, ,„Taketų kompanija“ seniai būtų subankru- 
tavusi. Džodė klestėjo, kai kiti nusigyvendavo. Jeigu kal- 
bama apie ,,„ Kompaniją“, geriau jai neatsistoti skersai ke- 
lio. 

— Aš tai jau pati patyriau, tik kitoje srityje,— pa- 
stebėjo Lara. 

— Jums geriau žinoti, kodėl taip atsitiko.— Nensė pa- 
linko į priekį ir pritildė balsą, nors niekas negalėjo klau- 
syti jų pokalbio.— Tik vieną dalyką Džodė labiau my- 
lėjo už „„Kompaniją“— tai savo sūnų Klarką. Jos visas 
gyvenimas buvo jam skirtas. Panašu, jog jis niekada nie- 
ko nedarydavo prieš jos valią. Apskritai ji apgalvojo už 
jį visą jo ateitį, taip pat ir vietą Baltuosiuose rūmuose. 
Ji negali jums dovanoti, kad jūs sužlugdėte jos svajones. 

— Ne tik ji, bet ir kai kurie kiti. 

Truputį pagalvojusi Nensė pridūrė: 

— Saugokitės, daktare Malori. Džodė turi pinigų ir 
valdžią. Ji turi priežastį jūsų neapkęsti. Ji pavojinga.— 
Nensė patapšnojo Larai per ranką.— Kai dėl manęs, tai 
aš palaikau kiekvieną, patekusį į jos nemalonę. 

Nensė aiškiai priklausė mažumai. Prabėgo keli mėne- 
siai nuo to pokalbio, bet Laros pacientų skaičius nė kiek 
nepadidėjo. Tik nedaugelis Iden Pase rizikavo užsitrauk- 
ti Džodės pyktį naudodamiesi naujos gydytojos paslaugo- 
mis. Kaip likimo ironija dabar vienas jų buvo tikras Džo- 
dės sūnus. 

— Kėjus Taketas jau iš tikrųjų suprato padarytą klai- 
dą. Lara galėjo įsivaizduoti, su kokia neapykanta jie ją 
plūdo Taketų namuose. 

Ką gi, tegu keikia. Ji atvažiavo į Iden Pasą turėdama 
vienintelį tikslą ir tas tikslas nebuvo užkariauti Taketų 
šeimos palankumą. Jai ISIEEjO kažko kito, bet jokiu būdu 
ne jų palankumo. 

Kai ateis laikas iš jų pareikalauti jai priklausančios 
skolos, Larai bus visiškai tas pats, ar ji jiems patinka, 
ar ne. 


Galima sakyti, kad tą rytą buvo daug darbo. Iki dvy- 
liktos valandos Lara turėjo priimti penkis ligonius. Pir- 
masis ligonis buvo pagyvenusi moteris, kuri užgriuvo 
gydytoją su daugybe skundų. Ją apžiūrėjusi, Lara nu- 
statė, kad moteris sveikesnė už daugelį jaunų, bet jaučiasi 
vieniša. Lara prirašė jai vitaminų, taip pat patarė ligonei 
lankyti sportinę grupę, esančią prie metodistų bažny- 
čios. 

Nensė įvedė kitą ligonį, trejų metų mažylį, kuris verkš- 
leno, nes jam skaudėjo ausį ir pakilo temperatūra. Lara 
klausinėjo apie ligą jo susirūpinusią motiną, kai iš pri- 
ėmimo kambario pasigirdo kažkokie garsai. Lara atidavė 
verkiantį berniuką motinai, atsiprašė ir nuskubėjo ten, 
kur triukšmavo. 

— Nense, kas atsitiko? — sušuko ji dar koridoriuje. 

Tačiau vietoj Nensės priėmimo kambario duryse su 
triukšmu pasirodė Kėjus Taketas. Nepaprastai įtūžęs, jis 
ryžtingai artinosi prie jos, nepaisydamas ramentų. . 

Kėjus tiesiog užlėkė ant Laros, bet ji nepasitraukė: 

— Jūs esate paskirtas po pietų, pone Taketai. 

Vaiko motina nusekė paskui Larą ir sustojo jai už 
nugaros. Vaikas kurtinamai klykė. Nensė nuskubėjo pa- 
dėti gydytojai ir atsidūrė už Kėjaus nugaros. Lara pajuto, 
kad pateko į spąstus. 

— Kodėl jūs naktį Man nepasakėte, kas esate? 

Nekreipdama dėmesio į jo žodžius, Lara tęsė: 

— Jūs matote, kad dabar aš esu labai užsiėmusi. Ma- 
nęs laukia ligoniai. Jeigu jums reikia su manim būtinai 
pasikalbėti, prašom užsirašyti pas seselę. 

— Man iš tikrųjų būtina su jumis šį bei tą aptarti — 
Prakaito lašai riedėjo jo kakta, veidas išbalo. Viskas rodė, 
kad jis kenčia siaubingus skausmus. 

— Jums būtų geriau atsisėsti, pone Taketai. Jūs nu- 
silpote, būdamas tokioje būklėje, jūs. .. 

— Užteks man medicininės bjaurasties! — suriko Kė- 
jus.-- Kodėl jūs man nepasakėte, jog esate ta pati šliund- 
ra, kuri pražudė mano brolį. 


KETVIRT ASIS SKYRIUS 


Grūbūs žodžiai žemino kaip antausis. Galva apsvaigo, 
Lara giliai atsiduso ir sulaikė kvėpavimą. Grindys ir ko- 
ridoriaus sienos pavojingai pasviro. Lara ištiesė rankas, 
sugraibė sieną ir atsirėmė į ją. 

Nensė apėjo Kėjų ir atsistojo prieš jį. 

— Klausyk, Kėjau Taketai, tu neturi teisės įsiveržti 
pas gydytoją ir sukelti skandalo. 

— Su malonumu, Nense, aš su tavim paplepėčiau, pri- 
simintume senus laikus, tik atėjau čia ne to, o kad pa- 
matyčiau daktarę.— Paskutinis žodis nuskambėjo kaip 
keiksmažodis. 

Lara jau susitvardė. Ji parodė Nensei pacientę su 
vaiku. į 

— Prašom pasirūpinti ponia Adams ir Stiviu. Aš jais 
užsiimsiu, kai tik būsiu laisva. 

Nensė. kurį laiką svyravo, bet, grėsmingai žvilgtelė- 
jusi į Kėjų, nusivedė ponią Adams atgal į kabinetą ir 
garsiai užtrenkė paskui save duris. 

Lara kreipėsi į smalsius pacientus, žvilgčiojančius pro 
priėmimo kambario duris: 

— Prašom sėstis— pasakė ji kuo ramesniu balsu— 
Mums šiek tiek sutriko darbo tvarka. Jūs matote, kad 
ponas Taketas serga ir jam skubiai reikia suteikti me- 
dicininę pagalbą, kai tik pagalba bus jam suteikta, jis 
išeis. 

— Dar pažiūrėsime, ar taip bus. 

Ligoniai, laukusieji savo eilės, suglumę pažvelgė į 
Larą. 

— Aš jus priimsiu, kai tik būsiu laisva, — dar kartą 
pakartojo Lara. Paskui, atsisukusi į Kėjų, pasakė: — Eime 
į kitą kambarį. 

Kai tik durys paskui juos užsidarė, Lara davė valią 
savo pykčiui: 

— Jūs drįstate su manimi kalbėti tokiu tonu prie li- 
gonių! Aš galėjau iškviesti policiją. 

— Tos scenos nebūtų buvę,— jis linktelėjo korido- 
riaus pusėn, — jeigų jūs man būtumėte pasakiusi, kas 
esate. | 

— Jūs manęs neklausėte, o aš sužinojau jūsų pavardę, 
kai jūs jau ėjote pro duris. 

— Ką gi, dabar ją jau žinote. 

— Taip, dabar jau žinau ir aš nesistebiu, kad jūs esa- 
te Taketas. Įžūlumas visada buvo būdingas jūsų šeimos 
bruožas. 

— Dabar mes kalbame ne apie Taketus. Dabar kalba- 
me apie jus. Ką jūs, po velnių, veikate mūsų mieste? 

— Jūsų mieste? Keista tai girdėti iš Žmogaus, kurio 
čia beveik nebūna. Klarkas man sakė, kad jūs esate retas 
svečias Iden Pase. Kam mes turime būti dėkingi už tą ap- 
silankymą? 

Kėjus grėsmingai žengė į priekį. 

— Aš jau jums sakiau, kad jūs liautumėtės pliaukšti 
tuos niekus. Aš čia atėjau ne tam, kad su jumis varžy- 
čiausi, kuris iš mūsų didesnis gražbylys, tad nenukryp- 
kite nuo temos. 

— Kokios temos? 

— Ką jūs, velniai rautų, čia. veikiate! — suriko Kė- 
jus. 

Staiga atsidarė durys ir Nensė įkišo galvą. 

— Daktare Malori! Ar aš jums nereikalinga? 

Kėjus liko stovėti vietoje nei žvilgsniu, nei kokiu 
nors judesiu neparodydamas, kad mato ar girdi Nensę. 

Pasąmonėje Lara jau iš anksto ruošėsi šitam susirė- 
mimui ir jos nenustebino triukšmingas Kėjaus pasirody- 
mas. Vaidas buvo neišvengiamas ir Lara nusprendė su 
juo aiškintis iki galo. 

Lara pasisuko į seselę. 

— Ne, dėkoju jums, Nense.  Nuraminkite ligonius, 
jiems pasakykite, kad greitai būsiu laisva.— Paskui pa- 
žvelgusi į pykčio iškreiptą Kėjaus veidą, pridūrė: — Aš 
pabandysiu įkalbėti poną Taketą, kad jis nesistengtų tvar- 
dytis. 

Nensė aiškiai abejojo Laros galimybėmis, bet pakluso. 

— Prašom sėsti, pone Taketai. Kaip jaučiatės? Jūs 
esate labai išbalęs. 

— Aš jaučiuosi puikiai. 

— Kažkaip sunku patikėti. Jūs vos stovite ant kojų. 

— Aš jums sakiau, kad puikiai jaučiuosi — pakartojo 
jis įžeidžiamai, vėl pakeldamas balsą. 

— Gerai, tebūnie jūsų teisybė. Tačiau aš manau, kad 
nei jūs, nei aš nenorime, kad mus girdėtų kiti. Ar nega- 
lite kalbėti tyliau? 

Remdamasis į ramentus, Kėjus pasviro į priekį taip, 
kad jo veidas beveik lietė Laros veidą. 

— Nenorite, kad mus girdėtų, bijote, kad tie, kurie 
dar negirdėjo, sužinos, jog vyras jus užklupo nuogutėlę 
lovoje su mano broliu? 

Labai daug kartų jai sakė šiuos kaltinimus, bet vis 
tiek nuodai įsiskverbdavo giliai į žaizdą, 0 ji neturėjo 
priešnuodžių. Bėgo metai, bet žaizda vis dar negijo. 

Atsukusi Kėjui nugarą, Lara priėjo prie lango ir pa- 
žvelgė į Žvyruotą kiemą. Viena ligonė, laukusi priėmimo 
kambaryje, lipo į Mašiną, visa savo išvaizda parodydama 
pasipiktinimą, tarsi būtų pabuvojusi slaptoje landynėje, 
kur ne vieta padoriai Moteriai. Mašina staigiai pajudėjo 
į priekį. 

Lara pagaliau sugalvojo atsakymą. 

— Aš noriu pradėti gyventi normalų gyvenimą ir vi- 
siems laikams pamiršti įvykį su jūsų broliu. 

Lara vėl atsisuko į jį veidu, jausdamasi ramesnė, nes 
juos skyrė tam tikra erdvė, nors, kaip ir anksčiau, bijojo. 
Kėjus taip ir nerado laiko nusiskusti ir atrodė siaubin- 
gai. Tačiau labiausiai Larai kėlė nerimą sklindantis iš jo 
grubus seksualumas, ji tą seksualumą jautė visą laiką. 
Ir tai tarsi patvirtino jo blogą nuomonę apie ją, o su tuo 
Lara niekaip negalėjo apsiprasti. 

Nuleidusi akis, ji paklausė: 

— Argi aš nenusipelnau atleidimo, pone Taketai? Nuo 
to laiko prabėgo tiek daug metų. 

— Aš žinau kiek. Penkeri metai. Visi prisimena, kada 
tai įvyko, nes tą rytą, kai jus užklupo lovoje su broliu, 
prasidėjo jo žlugimas. Tai pakeitė visą jo gyvenimą. 

— Mano taip pat! 

— Kodėl gi ne! — paniekinamai burbtelėjo jis— Nuo 
to ryto jūs tapote fatališkiausia šalies moterimi, 

— Aš to nenorėjau. 

— Reikėjo anksčiau galvoti, prieš įeinant į Klarko 
miegamąjį. Dieve mano,— pasakė jis nustebęs linguoda- 
mas galvą.— Nejaugi jūs neradote nieko geresnio, negu 
būti neištikima vyrui, kai jis Miega gretimame kamba- 
ryje“ 

Lara seniai išmoko slėpti savo dvasinę būseną, jai 
tai buvo išgyvenimo problema. Pačios šios istorijos įkarš- 
čio Metu ji gyveno sukandusi dantis, akmeniniu veidu, 
kad niekas negalėtų atspėti jos minčių ir jausmų. Atėjo 
laikas vėl užsidėti kaukę. O kad jos neišduotų balsas, 
ji tylėjo. 

— Yra šiokių tokių neaiškių detalių — tęsė Kėjus.— 
Galbūt jūs man jas paaiškinsite? 

— Aš nenoriu su jumis apie tai kalbėti. Be to, manęs 
laukia ligoniai. 

— O aš—ne ligonis? — Jis atrėmė ramentus į Laros 
rašomojo stalo kraštą ir, remdamasis į jo viršų, prišokavo 
prie jos ant kairiosios kojos.— Tikiuosi, jog jūs mane 
visapusiškai aptarnausite. 

Užuomina labai aiški. Jo pašaipi šypsena nepaliko 
jokių abejonių. Lara tylėjo, niekaip neparodydama savo 
jausmų. 

— Na, daktare, užpildykite tuščias vietas. Klarkas iš- 
vakarių vakare suruošė pietus, ar tiesą aš sakau? 

Lara atkakliai tylėjo. 

— Aš turiu, kiek tik norite laiko, prieš akis dar visa 
diena, — Meilikaujamai įspėjo Kėjus.—Ir jokių reikalų, 
nebent tik stengtis nepriminti skaudamos kojos. Man ne- 
svarbu, kur būti: ar čia, ar kitoje vietoje. Nėra jokio 
skirtumo. 

Žinoma, būtų galima iškviesti šerifą ir pareikalauti 
ji iš čia išvaryti, bet Kėjus jau jai pranešė, kad šerifas 
Baksteris — senas jų šeimos draugas. Tai dar labiau pa- 
blogintų ir taip jau rimtą padėtį. Tada kuriems galams 
reikia spyriotis? Ar dėl to, kad būtų galima išgelbėti savo 
reputaciją? Tačiau savo reputaciją ji paaukojo jau prieš 
daugelį metų. Nuo to laiko Lara išmoko nuryti nuoskau- 
das. E 

— Klarkas pakvietė pažįstamus iš Vašingtono pra- 
leisti vakarą užmiestyje,— pradėjo Lara.— Mes su Ren- 
dalu buvome tarp pakviestųjų. 

— Tačiau jūs ne pirmą kartą lankėtės Klarko užmies- 
čio namuose Virdžinijoje? 

— Mes ten atvažiuodavome ir anksčiau. 

— Vadinasi, jūs žinojote, kaip yra išdėstyti kamba- 
Iiai. 

— Taip. 

— O jeigu pasakius tiesą, jūs ne kartą atlikote šei- 
mininkės vaidmenį priėmimuose, nes Klarkas buvo ne- 
vedęs. 

— Aš padėjau jam surengti kelerius pietus. 

— Vadinasi, jūs dažnai būdavote kartu. 

— Žinoma. 

— Klarkas buvo žinomas pareigūnas. Todėl kiekvieną 
priėmimą, netgi paprasčiausią vakarėlį, reikėjo planuoti 
ir rūpestingai paruošti. 

— Argi aš su jumis ginčijuosi? 

Jo nuolankumas siūtino taip pat, kaip ir pikti kalti- 
nimai. Lara pajuto, kad stipriai suspaudžia kumščius. Ji 
prisivertė juos atleisti. 

— Tų priėmimų ruošimas — tęsė jis — organizavimas 
ir visa kita turėjo iš jūsų atimti dagybę laiko. 

— Man tai patiko. Aš pailsėdavau nuo darbo ligoni- 
nėje. 

— Štai kaip. Ir kol jūs abu, su Klarku, ruošėte pietus 
ir priėmimus, kaip čia pasakius, jūs pasidarėte labai la- 
bai artimi. 

— Taip,— tyliai patvirtino Lara.— Jūsų brolis buvo ža- 
vi asmenybė. Jis traukė prie savęs žmones. Kupinas ener- 
gijos, entuziazmo. Nei anksčiau, nei dabar nebuvau suti- 
kusi į jį panašaus žmogaus. Netgi kai Klarkas stovėdavo 
nejudėdamas, galėjai jausti, kad trykšte trykšta gyve- 
nimo džiaugsmu. Jį domino absoliučiai viskas, jis puose- 
lėjo kilnius idealus, garbėtroškiškus užmojus ne tik sau, 
bet ir visai šaliai. Aš puikiai supratau, kodėl Techaso pi- 
liečiai jį išrinko į kongresą. 

— Jis tada buvo ką tik baigęs juridinį koledžą, — 
tęsė Kėjus, nors Lara apie tai žinojo— Jis išbuvo tik 

vienerius metus Atstovų rūmuose ir nusprendė iškelti 
savo kandidatūrą į Senatą. Klarkas nugalėjo priešininką 
didžiule balsų persvara. 

— Jūsų brolis buvo plataus akiračio žmogus. Aš va-. 
landų valandas galėjau klausyti, kaip jis rutulioja kokią 
nors temą. Jo entuziazmas ir pažiūrų tvirtumas užkrės- 
davo. . 

— Tai jau panašu į meilę. 

— Aš neneigiu, kad mes buvome labai artimi. 

— Bet jūs buvote ištekėjusi. 

— Rendalas buvo Klarko draugas, dar prieš man už 
jo ištekant. Kaip tik Rendalas mus ir supažindino. 

— Štai kaip, pagaliau.— Kėjus pakėlė į viršų smi- 
lių. — Scenoje pasirodo vyras. Nuvalkiota situacija. Jis 
visada sužino paskutinis, kad žmona jam sulaužė ištiki- 
mybę. Dargi su jo geriausiu draugu. Nejaugi draugužiui 
Rendalui nekilo įtarimų, kai jūs primygtinai norėjote 
likti Klarko namuose nakvoti, o ne grįžti į Vašingtoną 
su kitais svečiais? 

— Ta mintis kilo Klarkui. Jie su Rendalu ketino kitą 
dieną žaisti golfą. Juokinga važiuoti į Vašingtoną, o 
paskui tuojau pat anksti rytą grįžti atgal. Rendalas su- 
tiko. 

— Jums tai turėjo būti labai patogu. Tai, kad vyras 
padėjo jums įgyvendinti savo planus. Įdomu, ar jūs iš 
pradžių pasimylėjote su savo vyru, kad jis nieko ne- 
įtartų? 

Lara iš visų jėgų jam trenkė į veidą. Antausis buvo 
netikėtas ne tik Kėjui, bet ir jai pačiai. Per visą gyve- 
nimą Lara nė vieno nebuvo palietusi nė pirštu. Jai nė 
į galvą nešovė, kad ji galėtų taip padaryti. 

Ją auklėjo taip, kad mokėtų tvardytis. Tėvų namuose 
niekas nedrįsdavo duoti valios jausmams. Garsus raudoji- 
mas, kvatojimas ir kiekvienas nežabotas emocijų pasireiš- 
kimas buvo laikomas absoliučiai nepriimtinu dalyku. Mo- 
kėjimas neparodyti savo jausmų padėjo Larai rasti gerą 
tarnybą Vašingtone. 

Lara negalėjo suprasti, kaip Kėjui pavyko ją išvesti 
iš kantrybės, bet tai jam pavyko padaryti. Jeigu ne stip- 

rus rankos skausmas, ji nebūtų patikėjusi, kad skėlė jam 
antausį. 

Netikėtai, jai dar nespėjus susigaudyti, Kėjus pačiupo 
ją už riešo, prisitraukė prie savęs ir užlaužė jai ranką 
už nugaros. 

— Nesugalvokite dar kartą Man suduoti.— Jis aiškiai 
ištarė žodžius, beveik nepračiaupdamas suspaustų lūpų. 
Jo žvilgsnis buvo tiesmukas ir veriantis kaip lazerio spin- 
dulys. 

— Jūs negalite taip su manim kalbėti. 

— Nejaugi? Na ir kodėl? 

— Jūs neturite teisės manęs smerkti. 

— Turiu, ir dar kokią. Žemės rutulyje dar yra vietų, 
kur už santuokinę neištikimybę moteris apmėto akme- 
nimis. | 

— Jums atrodo, kad jeigu mane apntėtytų akmenimis, 
mes būtume atsiskaitę? Patikėkite, jog spaudos sureng- 
tas susidorojimas yra toks pat mirtinas.— Lara pajuto, 
jog jai nutirpo ranka, kurią Kėjus spaudė. Ji pajudino 
pirštus.— Jūs man sukeliate skausmą. 

Kėjus lėtai paleido ranką ir žengė žingsnį atgal. 

— Mano toks refleksas. 

Tai buvo kažkas panašaus -į atsiprašymą, o daugiau 
nebuvo galima tikėtis. Nors ir keista, bet Lara pajuto, kad 
jis nuoširdžiai gailisi, jog sukėlė jai skausmą. 

Kėjus susiraukė ir nusitvėrė už šono. 

— Jums bloga? 

— Niekai. 

— Jums ko nors reikia? 

— Ne. 

Pirmą judesį, kurį Lara kaip gydytoja turėjo padaryti, 
tai jam ištiesti ranką, jį prilaikyti, suteikti pagalbą. Ta- 
čiau ji nepajudėjo iš vietos. Pirmiausia Kėjui nereikia 
jos rūpesčio. Antra, ir tai buvo visų svarbiausia, Lara 
bijojo prie jo prisiliesti. Tik dabar, kai Kėjus ją paleido, 
Lara suprato, kaip arti prie savęs jis glaudė ją. 

Trindama plaštaką, kad atstatytų kraujo apytaką, La- 
Ia nusprendė viską paversti juokais jo ir savo pačios 
naudai. 

— Aš retai puolu savo ligonius. 

Neprideramas linksmumas nesulaukė atgarsio. Kėjus 
netgi nenusišypsojo. Jis buvo užsiėmęs įdėmiu jos veido 
tyrinėjimu. 

— Naktį aš jūsų nepažinau, nors buvau matęs jūsų 
nuotraukas laikraščiuose,— pastebėjo Kėjus.— Gyvenime 
jūs atrodote visiškai kitaip. 

— Aš pasenau visais penkeriais metais. 

Jis papurtė galvą. 

— Yra dar kažkas. Jūsų kita plaukų spalva. 

Lara palietė savo plaukus. 

— Aš jų daugiau nebešviesinu. Rendalui patiko blon- 
dinės. 

— Grįžkime prie jūsų vyro. Vargšelis Rendalas. Jis 
tikriausiai jautėsi taip, tarsi jam netikėtai iš po užpaka- 
lio būtų ištraukę taburetę? Nesuprantu, kodėl jis su ju- 
mMis neišsiskyrė? — Vėl Kėjaus balse pasigirdo žiaurios 
sarkazmo gaidelės. Tai šitai, jūs, teisėta, susituokusi 
Rendalo Porterio žmona atsidūrėte ant žurnalo „Nešnl 
inkuairer“ viršelio“kaip ištekėjusi senatoriaus Klarko Ta- 
keto meilužė. Ir dar buvo nuotraukų, kur Rendalas jus 
išveža iš kotedžo, beje, tik su naktiniais marškiniais. 

— Nereikia man priminti laikraščių. Aš nieko nepa- 
miršau. 

— Ir kaipgi elgiasi Rendalas? — klausinėjo Kėjus, tar- 
si Lara būtų negirdėjusi jo žodžių — Juk jis tarnauja 
valstybiniame departamente. Jis diplomatas. Jis turi būti 
apdovanotas kalbos dovana, mokėti atsakyti į kiekvieną 
klausimą. Ir ką gi? Argi jis neigia jums skirtus kaltini- 
mus? Ne. Argi jis narsiai stoja ginti jūsų garbės? Ne. 
Argi jis jus demMaskuoja kaip apgavikę ir pasileidėlę? Taip 
pat ne. Argi jis paskelbia, kad jūs pripažinote savo kaltę 
ir gailitės, kaip turėtų pasielgti tikra krikščionė? Ne, jo- 
kiu būdu. Jis užsičiaupė ir neištarė nė žodelio. Jis ne- 
padarė jokio pareiškimo, kol išvažiavo į tą bananinę res- 
publiką, kur pasiėmė ir jus. ,Aš neturiu ką pasakyti' — 
tai viskas, ką reporteriai iš jo išpešė.— Kėjus užjaučiamai 
palingavo galvą.— Iš tikrųjų, ką čia galima pasakyti, kai 
savo tikrą žmoną užklupo tiesiog savo panosėje geriau- 
-sio draugo glėbyje ir jų romanėlis tapo nacionalinio 
masto politinės svarbos dalyku. 

— Aš taip pat neturiu ką pasakyti — Lara nusprendė, 
jog tvirtai suims save į rankas, nors ir kaip Kėjus ją pro- 
vokuotų. 

— Nors Rendalas žuvo kankinio mirtimi už tėvynę, 
mano manymu, vis dėlto jis buvo bailys. 

— Manęs nedomina jūsų nuomonė, pone Taketai. Ne- 
gana to, aš nenoriu su jumis kalbėti apie savo velionį 
vyrą ir mūsų su juo asmeninį gyvenimą. Tačiau jeigu 
jau pradėjome kalbėti apie bailumą, tai ką galima pasa- 
kyti apie jūsų brolį? Jis nepareiškė nei paneigimo, nei 
puolė ginti mano gero vardo. 

Kaip ir Laros vyras, Klarkas viešai neapgailestavo ir 
nieko neaiškino. 

Lara viena turėjo nešioti gėdos dėmę. Klarko ir Ren- 
dalo tylėjimas prilygo nuosprendžiui ir tapo didžiausiu 
pažeminimu visų akyse, dėl kurio ji visus tuos „metus 
kentėjo širdyje. 

— Žaidimas baigėsi. Ką daugiau jis calėjo padaryti? 


— Klarkas sugebėjo padaryti labai daug. Nejaugi jūs 
manote, kad Rendalo paskyrimas į Montesangrę buvo at- 
sitiktinumas? 

— Aš niekada apie tai nesusimąsčiau. 

— Tai dabar susimąstykite, Ta šalis — tikras praga- 
ras, — tęsė Lara kuo įtikinamiau.— Pamazgų duobė. Ne- 
švari, supuvusi mikroskopinė respublika, kur viešpatauja 
prievarta ir korupcija. Politiniu atžvilgiu — parako stati- 
nė, kiekvieną minutę pasiruošusi sprogti. Rendalas ne 
pats ją pasirinko, pone Taketai. Jis neprašė jo paskirti 
į tą šalį. Tuo pasirūpino jūsų brolis, — pasakė ji panieki- 
namai. — Kad užgniaužtų skandalą, jis nusprendė mus iš- 
siųsti kuo toliau. 

— Kaip jam tai pavyko? Juk per jus Klarką visi pa- 
liko. Jo draugai neišlaikė išbandymo. 

— Tačiau valstybiniame departamente atsirado žmo- 
nių, dėkingų Klarkui. Jis į juos kreipėsi —ir, prašom, 
Rendalą išsiuntė į patį pavojingiausią, kuris tuo metu 
buvo žemėje, sprogimų rajoną. Ar jūs prisimenate bibli- 
nę istoriją apie karalių Dovydą ir Betsabėją? — Ir nelauk- 
dama atsakymo, Lara pasakė: — Karalius Dovydas išsiuntė 

Betsabėjos vyrą į karščiausią Mūšio tašką ir pasistengė, 
kad jis ten žūtų. Taip ir atsitiko. 

— Tačiau čia analogija ir baigiasi. — Kėjus daugiau 
nesirėmė į stalą, o stovėjo tiesiai prieš Larą.— Karalius 
Dovydas vedė Betsabėją. O kas buvo su jumis? — tyčiojosi 
Kėjus.— Klarkas jūsų taip nevertino, kad pasiliktų. Gal- 
būt jūs buvote nieko neverta meilužė. 

Raudonos pykčio dėmės užsiplieskė ant Laros skruos- 
tų. 

— Po skandalo mes su Klarku negalėjome turėti jo- 
kios ateities. 

— Taigi jis. neturėjo ateities. Jūs sužlugdėte jo poli- 
tinę karjerą. Jis daugiau nebedrįso per rinkimus kelti 
savo kandidatūros. Klarkas suprato, kad amerikiečiai iki 
kaklo sotūs susikompromitavusių su šliundromis poli- 
tikų. 

— Aš ne šliundra. 

— Turėsiu tai omenyje. Tačiau nuo jų netoli tenu- 
ėjote,— kandžiai pastebėjo Kėjus.— Mat iki jūsų pasi- 
rodymo mano brolis buvo sostinės dievukas, o po įvykio 
Virdžinijoje jis buvo visų atstumtas. 

— Pakaks lieti ašaras dėl „vargšelio Klarko!“ Jūsų 
brolis žinojo, ką daro. 

— Ir turėjo atsakyti už savo elgesį, ar jūs tai norite 
pasakyti? 

— Visiška teisybė. 

— Tad kokius meilės žygdarbius jūs sugebate atlikti, 
jog vyras dėl jūsų pasiruošęs pamesti sveiką protą? 

— Aš neatsakysiu į jūsų klausimą. Jūs manote, kad 
toje istorijoje nukentėjo vienintelis Klarkas? — Lara pri- 
spaudė ranką prie krūtinės— Aš taip pat nukentėjau. 
Nukentėjo mano karjera, man ji taip pat buvo svarbi. 

— Tačiau jūs išvažiavote iš šalies. 

— Koks skirtumas? Jeigu aš nebūčiau išvažiavusi su 
Rendalu į Montesangrę, aš vis tiek nebūčiau galėjusi 
dirbti Vašingtone. Aš vis dar vargčiau ieškodama vie- 
tos, jeigu sąžinė nebūtų privertusi Klarko man nupirkti 
tą praktiką. 

— Ką?! — Kėjus staigiai pakėlė galvą. 

Lara giliai atsiduso ir nevalingai iš nuostabos pravėrė 
burną. Ji matė, kad jo nuostaba nedirbtinė. 

— Argi jūs nežinojote? 

Kėjus antakiai susiėjo viršnosėje. 

— Negaliu patikėti — sušnabždėjo Lara. Įdėmiai į jį 
žiūrėdama, ji tęsė: — Klarkas nupirko tą namą ir prakti- 
ką iš daktaro Patono, kai pastarasis išėjo į pensiją, 0 pas- 
kui paliko man testamentu. 

Kelias sekundes Kėjus galvodamas žiūrėjo į ją tiria- 
mu, veriamu žvilgsniu, bet Lara nenuleido akių. Jame 
kovojo suglumimas ir įtarumas. 

— Jūs meluojate. 

— Jums nėra ko pasikliauti mano žodžiais. Yra ofi- 
cialūs dokumentai. 

— Aš dalyvavau, kai buvo skaitomas Klarko testa- 
mentas. Jūsų jis neminėjo. Aš tai gerai prisimenu. 

— Klarkas papildomai patvarkė testamentą. Paklaus- 
kite sesers. Savo motinos. Ji ne kartą bandė užprotes- 
tuoti Mano teisių teisėtumą, bet Klarkas pasirūpino, kad 
jų nebūtų galima nuginčyti — Lara išsitiesė visu ūgiu. 
Kėjaus nežinojimas jai suteikė aiškią persvarą.— Aš pati 
apie tai sužinojau tik po jo mirties. Man pranešė Klarko 
advokatas. Aš buvau priblokšta, maniau, jog tai klaida, 
nes nuo skandalo laikų mes su Klarku nepalaikėme jokių 
ryšių. 

— Jūs manote, kad aš patikėsiu? 

— Man nusispjauti, ar jūs patikėsite, ar ne,— atki- 
to Lara. 

— Na šiaip, nei iš šio, nei iš to, brolis perka tiek kai- 
nuojančią nuosavybę? Du šimtus tūkstančių? Ir paskui 
jums įteikia tą dovaną.— Kėjus nepatikliai burbtelėjo.— 
Kokia nesąmonė. Tikriausiai jūs privertėte Klarką. 

— Aš jums kartoju, kad mes su juo nebuvome susiti- 
kę ir nesikalbėjome kelerius metus. Kurių galų aš turė- 
čiau susitikinėti su žmogumi, Mane palikusių sunkią mi- 
nutę, Mane ištrėmusiu, kuris, nors ir netiesiogiai, bet 


kaltas už mirtį. ..— Lara nebegalėjo daugiau kalbėti. 
— Jūsų vyro, — pašaipiai baigė Kėjus.— Kaip greitai 
viskas pasimiršta. . 

— Ne, pone Taketai, ne vyro, o Mano dukters.— Lara 
paėmė nuo stalo nuotrauką rėmeliuose. Ištiesė ranką 
taip, kad nuotrauka atsidurtų priešais akis.— Susipažin- 
kite, tai Ešlė. Mano mergytė. Mano mylimiausioji dukra. 
Ją taip pat užmušė Montesangrėje. Arba, kaip jūs čia 
gražiai pasakėte, ji Mirė kankinės mirtimi už savo šalį. 

Ašaros užliejo jai akis, Lara nematė Kėjaus veido. 
Paskui ji staiga atitraukė ranką ir prispaudė nuotrauką 
prie krūtinės. 

Kėjus tyliai nusikeikė. Ilgokai patylėjęs, jis pagaliau 
prašneko. 

— Aš jus užjaučiu. Tuo metu aš buvau Prancūzijoje 
ir apie tai sužinojau iš anglų laikraščio. Prisimenu, jog 
dar perskaičiau, kad Klarkas dalyvavo mišiose už miru- 
sius jūsų vyrą ir dukterį. 

— Taip, Klarkas dalyvavo, o štai Manęs ten nebuvo. 
Aš vis dar buvau Majamio ligoninėje, gydžiausi po to, 
kas man atsitiko Montesangrėje.— Lara pataisė išsipešu- 
sią plaukų sruogą ir vėl pastatė nuotrauką ant stalo.— 
Jūsų brolis nė nebandė manęs surasti ir aš jam už tai dė- 
kinga. Tikriausiai tuo momentu aš būčiau jį užmušusi 
vietoje, kad mus ištrėmė į tą šalį. 

— Jūsų neapykanta jam vis dėlto nesutrukdė jums 
priimti palikimą. 

— Aš neturėjau kitos išeities. Bloga šlovė man lipo 
ant kulnų, man visur atsakydavo darbą. Per visus tuos 
mėnesius, kai išėjau iš ligoninės, aš ilgai neišdirbau nė 
vienoje vietoje. Vos tik ligoninės vadovybė sužinodavo, 
kad aš. esu ta pati Lara Porter, kai Mane tuojau pat iš- 
varydavo. Nors ir labai gerai aš būčiau dirbusi, mane 
vis tiek išvarydavo. Klarkas tikriausiai apie tai žinojo 
ir jautė pareigą Man atlyginti visus nuostolius, kuriuos 
aš patyriau. Jis bandė mane aprūpinti darbu pagal spe- 
cialybę. Kitaip, kam jis būtų pirkęs gydytojo praktiką 
kartu su namų, kur aš galėjau, vos tik panorėjusi, tuojau 
pat pradėti dirbti? — Lara susimąsčiusi palenkė galvą į šo- 
ną.— Keista, kad jis paskendo, praėjus vos kelioms die- 
noms po to, kai davė nurodymą papildyti testamentą. 

Kėjus akimirksniu užėmė gynybos poziciją. Lara tuo- 
jau pat tai pastebėjo, nors jis dar nespėjo prabilti. 

— Ką jūs norite pasakyti, velniai griebtų? 

— Tikriausiai jus pasiekė gandai apie Klarko mirtį. 
Kalbėjo, kad jis ne paskendo, o nusižudė, pasiskandino. 

— Jūsų galvoje knibždėte knibžda vien tik šlykšty- 
nės, — piktai perkreipė lūpas Kėjus.— Kaip ir visų kitų, 
kurie skleidžia tokius niekus, galvose. Klarkas išplaukė 
valtimi žvejoti. Jis nenorėjo užsivilkti gelbėjimosi lie- 
menės, aš žinojau jo charakterį. Aš ir pats nebūčiau jos 
užsivilkęs. 

— Klarkas puikiai mokėjo plaukti. Jis galėjo išsigel- 
bėti. 

— Įprastinėmis sąlygomis taip, — atkirto Kėjus.— Jam 
turėjo kas nors atsitikti. 

— Kas gi galėjo atsitikti? Ramus ežeras, pakabinamas 
motoras taip pat nesugedęs. Valtis neapvirto. Tai kas 
gi galėjo atsitikti? 

Kėjus kramtė lūpą, nerasdamas atsakymo. 

— Vieną dalyką aš gerai žinau: Mano brolis negalėtų 
nusižudyti. Mes taip pat niekada nesužinosime, kokios 
priežastys jį privertė jums įteikti tokią dovaną. 

— Man nerūpi tos priežastys. Dabar jos nėra tokios 
svarbios. Svarbiausia, kad dabar aš čia esu šeimininkė. 

— O tai mus grąžina prie pirmojo klausimo. Kodėl 
jūs čia atvažiavote? Iden Pasas didžiavosi Klarku. Į jus 
Čia visi žiūri kaip į šliundrą, sužlugžiusią jo karjerą. Ma- 
no Motina pasistengs, kad žmonės to nepamirštų. 

To momento niekaip nebuvo galima pavadinti palan- 
kiu paskelbti tikrajai jos atvažiavimo į Iden Pasą prie- 
žasčiai. Reikėjo laukti, kol praeis jų abipusis priešišku- 
mas, bet buvo labai abejotina, jog jis praeitų. O dabar 
būtų saugiau pakalbėti apie jo motiną. 

— Aš esu tikra, 

— Nejaugi namas ir praktika — jis pavedė aplinkui 
ranka, — verti nemalonumų? Patikėkite, Džodė moka su- 
sidoroti su priešais. 

— Aš noriu dirbti pagal specialybę, pone Taketai. 
Esu gera gydytoja. Vienintelio dalyko prašau, kad man 
netrukdytų. 

— Ką gi, jums bus nelengva, — tvirtai konstatavo Kė- 
jus.— Galiu garantuoti, kad pragaras jums pasirodys ro- 
jumi, palyginti su Iden Pasu. 

— Ar galiu manyti, jog tai yra grasinimas? 

— Aš paprasčiausiai jums aiškinu, kaip yra. Dauguma 
Iden Paso gyventojų nesiryš būti jūsų pacientais, kad 
neįžeistų Džodės. Labai daug miestelio žmonių užsidir- 
ba gyvenimui „Taketų naftos kompanijoje“. Jie važiuos 
keturiasdešimt mylių į kitą miestą nusipirkti aspirino, bet 
neperžengs jūsų slenksčio. — Kėjus nusišypsojo.— Įdomu 
būtų pamatyti, kaip ilgai jūs čia gyvensite, kol susirink- 
site savo mantą ir išvyksite, kur akys veda. O dabar 
laukite tikros pasaulio pabaigos. Tikriausiai jums reikia 
padėkoti, kad išvaikėte čionykštį nuobodulį.— Jis paėmė 
ramentus ir nuklibikščiavo durų link. Prie durų Kėjus 
atsisuko ir dar kartą ją apžvelgė nuo galvos iki kojų 
tingiu, įžūliu žuvilgsniu.— Klarkas labai kvailai pasielgė, 
viską prarasdamas dėl moters. Kaip matyti, jūsų vienin- 
telis privalumas — Mokėti įtikti lovoje. Tačiau ar verta 
už tai mokėti viso savo gyvenimo darbu. Tikrai never- 
ta.— Kėjus dar kartą nužiūrėjo Larą nuo galvos iki ko- 
jų.— Jūsų netgi negalima pavadinti gražia. 

Kėjus neuždarė durų, norėdamas parodyti, kaip ją 
niekina. Lara palaukė, kol paskui jį užsitrenks lauko du- 
rys, po to atsisėdo prie rašomojo stalo. Ji nebepastovėjo 
ant kojų. Lara atsirėmė alkūnėmis į stalą ir užsidengė 
rankomis veidą. Rankos buvo šaltos ir drėgnos, o veidas 
ir krūtinė degė tarsi ugnis. 

Nuleidusi rankas, Lara pažvelgė į Ešlės nuotrauką. 
Liūdnai šypsodamasi, ji ištiesė ranką norėdama paglostyti 
dukters putlų skruostuką, bet atsitrenkė į šaltą, kietą 
stiklą. Iš Ešlės vaikiškos šypsenos ir besijuokiančių akių 
Lara semdavosi jėgų. Kol ji pasieks užsibrėžtą tikslą, 
ištvers kiekvieną Taketų jai suorganizuotą išbandymą. 

Į kambarį įbėgo Nensė. 

— Ar viskas gerai, daktare Malori? 


— Taip, bet aš niekam nepatariu vartoti to tipo di- 
delėmis dozėmis,— pajuokavo Lara, pavargusiai šypsoda- 
masi.— O apskritai aš jaučiuosi puikiai. 


66 


Seselė išėjo ir po minutės grįžo su stikline ledinio 
vandens. 

— Prašom išgerti. Tikriausiai jums reikėtų išgerti ko 
nors stipresnio. Kėjus moka žmones įsiutinti. 

— Dėkoju, — Lara godžiai išgėrė vandenį.— Noriu, 
kad jūs žinotumėte, Nense. Jis čia buvo atėjęs praėjusią 
naktį. Ponas Taketas patempė sausgysles ir ieškojo dak- 
taro Patono.— Lara nusprendė neišduoti Kėjaus paslap- 
ties, taip pat nuslėpti savo kaltę, jog nepranešė valdžiai 
apie šautinę žaizdą. 

Nelaukdama kvietimo, Nensė atsisėdo ant kėdės prie- 
šais Larą. 

— Kėjus Taketas visada buvo chuliganų chuliganas. 
Prisimenu, kartą į mokyklą maiše jis atsinešė mažytę 
barškuolę gyvatę ir gąsdino mus, mergaites. Nesupran- 
tama, kaip ji jam pačiam neįkirto. Tikriausiai net nuo- 
dinga gyvatė suprato, jog su juo nereikia turėti reikalų. 
Žinoma, Kėjus yra gražus ir tai žino. Kiek daug bobų 
pakėlė jam savo sijonus dėl jo nuostabių mėlynų akių ir 
žavios šypsenos. Manau, jog tuose reikaluose jis yra 
nepralenkiamas. Na ir suprantama, kai turi tokią didžiu- 
lę patirtį. Galima sukviesti visą pulką moterų, kurios 
tai patvirtins. Kai dėl manęs, aš visada jį laikiau dideliu 
niekšu. 

Lara prisivertė nusišypsoti. 

— Palauk truputį, Nense. Man reikia sutelkti savo 
mintis, nusiraminti, ir tada aš toliau priiminėsiu ligo- 
nius. 

— Daktare Malori,— užjaučiamai ištarė Nensė,— visi 
jūsų ligoniai staiga prisiminė, kad turi „neatidėliotinų 
reikalų".— Ir pereidama į draugišką toną pridūrė: — 
Brangute, priėmimo kambaryje nėra nė gyvos dvasios. 


PENKT ASIS SKYRIUS 


Džeinelena sėdėjo prie stalo ,„Taketų naftos ir dųjų 
kompanijos“ kontoroje. Niūrus mūrinis „Kompanijos“ 
pastatas buvo suprojektuotas, pastatytas ir apstatytas bal- 
dais aiškiai vyriškos lyties atstovų Klarko Vyresniojo 
klestėjimo laikais. Džodė buvo visiškai abejinga puošy- 

bai, o dauguma vyrų, tarnavusių „„Taketų komponijoje“, 
joje dirbo labai seniai, buvo įpratę prie kontoros ir netgi 
jiems atrodė, jog ji yra savotiškai jauki. Nors Džeinele- 
na praleisdavo kontoroje kur kas daugiau laiko negu kas 
nors kitas, jai taip pat nešaudavo į galvą ją suremon- 
tuoti arba kaip nors pagražinti, tegu net savo malonu- 
mui. 

Gebenė, vienintelis daiktas kambaryje, kažką pasa- 
kantis apie jo šeimininkę, augo moliniame kiškio formos 
vazone. Vazonas stovėjo ant paties stalo krašto ir jo 
beveik nesimatė už korespondencijos, sąskaitų ir kitų 
popierių krūvos. 

Nepaprastai efektyvus reikalų tvarkymas buvo Džei- 
nelenos ypatingo pasididžiavimo objektas. Kiekvieną rytą 
penkias dienas per savaitę ji atidarydavo kontoros duris 
lygiai devintą valandą, tikrindavo, kokius pranešimus 
praėjusią naktį gavo automatinis atsakiklis ir faksas, pas- 
kui peržiūrėdavo didelį kasdienį kalendorių, kur užsi- 
rašydavo įvairiausias pastabas, pavyzdžiui, ,,paskambinti 
pastoriui dėl gėlių altoriui paminėti velionio tėvo gimta- 
dieniui" arba „nepamiršti užsirašyti pas dantų gydyto- 
ją Longvju“. 

Tą rytą vis dėlto jai labiausiai rūpėjo motinos svei- 
kata ir kaskart vis stiprėjantis priešiškumas tarp Džodės 
ir Kėjaus. Nuo to ryto, kai netikėtai grįžo Kėjus, jie dau- 
giau nekėlė balso vienas ant kito, bet vos tik jie atsi- 
durdavo viename kambaryje, atmosfera taip įkaisdavo, 
kad atrodydavo, jog tuoj tuoj kils audra. 

Džeinelena iš visų jėgų stengėsi juos sutaikyti, bet 
beveik visada nesėkmingai. Džodę pasiekė gandai, kad 
Kėjus dar kartą apsilankė pas daktarę Malori. Motina 
jį apkaltino, kad jis akiplėšiškai nepaiso jos valios, o jis 
priminė Džodei, kad jau yra nebe berniukas, kad klau- 
sytų, ką jam daryti, o ko ne. Džodė praeiškė, kad jis 
elgiasi kaip neišmanėlis, o Kėjus atsakė, kad seka prieš 
jį esančiu pavyzdžiu. 

Ir taip toliau, ir panašiai. 

Ypač varginantys pasidarė pusryčiai, pietūs ir vaka- 
rienės. Džeinelenos daliai teko palaikyti pokalbį, o tai 
buvo nepakeliamai sunki pareiga. Džodė ir anksčiau bū- 

davo prasta pašnekovė prie stalo, o dabar ji visiškai 
tylėjo. 

Kėjus, reikia pripažinti jo nuopelnus, tai pat dėjo 
labai daug pastangų. Jis stengėsi jas išblaškyti linksmais 
savo nuotykių pasakojimais. Tačiau istorijos Džodei buvo 
nejuokingos. Ji užgniauždavo Kėjaus bandymus jas pra- 
linksminti ir atkakliai grįždavo prie pakolbio apie dak- 
tarę Malori, o tai būtinai sukeldavo Kėjaus pykčio pro- 
trūkį. Vos tik pasibaigus valgymui, jis sugalvodavo prie- 
žastį išeiti iš namų. Džeinelena numanė, kad Kėjus lei- 
džia laiką kokiame nors bare, nes jis paprastai grįždavo 
auštant ir ji girdėdavo jį lipantį laiptais netvirtais, svyruo- 
jančiais žingsniais. 

Tikriausiai brolis linksmindavosi ir su moterimis, bet 
miestelio liežuvautojai negalėjo nustatyti, kas yra jo sim- 
patijų objektas. 

Kėjus išbuvo namuose savaitę ir kol kas nepateisino 
Džeinelenos vilčių. Užuot išblaškęs Džodės blogą nuo- 
taiką, Kėjaus buvimas namuose dar labiau sustiprino jos 
ūmumą. Tai stebino Džeineleną. Kai Kėjaus nebuvo na- 
muose, Džodė jaudinosi, kad iš jo nėra žinių ir jam gali 
atsitikti kas nors bloga. Džodė retai parodydavo savo 
jausmus, bet Džeinelena matė, koks palengvėjimas pasi- 
rodydavo jos veide, kai jos gaudavo iš Kėjaus atvirutę, 
kad jis yra gyvas ir sveikas, 

Dabar, kai Kėjus grįžo į namus, Džodę erzindavo kiek- 
vienas jo žingsnis. Jeigu jis tylėdavo, Džodė jam už tai 
priekaištaudavo. Jeigu jis būdavo švelnus, už tai gaudavo 
atkirtį, Džodė įpūsdavo nesantaikos kibirkštį dėl men- 
kiausios priežasties, bet Džeinelena turėjo pripažinti, kad 
brolis taip pat moka gadinti nervus. Jų abiejų su Džode 
niekada nesutapdavo nuotaikos, kaip niekada gamtoje 
nesusimMaišo nafta ir vanduo. 

Ypač siaubingas barnis įvyko tą vakarą, kai Kėjus 
užpuolė Džodę dėl papildymo Klarko testamente. 

— Kodėl man nepranešė, kad Klarkas pirko tą nuosa- 
vybę ir testamentu ją paliko Larai Malori? 

— O todėl, kad tai ne tavo reikalas,— atkirto Džodė. 

Klarko poelgis buvo niekam nesuprantamas ir ypač 
jo Motinai. Džeinelena žinojo, kaip dėl to sielojosi Džo- 

dė. Geriau būtų, kad Kėjus nežinotų. O jeigu jau suži- 
nojo, tai jam nereikėjo reikalauti iš Džodės pasiaiškinti. 

— Kaip ne mano reikalas? — pasipiktino Kėjus.— Aš 
turėjau žinoti apie tokį idiotišką poelgį. Nejaugi tai ne- 
turi rūpėti mums visiems? 

— Aš žinau, kas paskatino Klarką jai duoti tokią do- 
vaną, —suriko Džodė.— Tačiau aš draudžiu, nesvarbu, 
kas tai būtų, ir ypač tau, vadinti savo brolį idiotu. 

— Aš jo nevadinau idiotu. Aš tik pasakiau, kad jis 
pasielgė idiotiškai. 

— Tai yra vienas ir tas pats. 

Jie ir toliau piktai ginčijosi dar kokį pusvalandį. Kė- 
jus buvo kaip nesavas iš įtūžio, Džodei pakilo kraujo- 
spūdis. 

Dabar niekas niekada nesužinos, kas pastūmėjo Klarką 
žengti tokį žingsnį. Džeinelenai atrodė beprasmiška ieš- 
koti tokio poelgio priežasties. Vieną dalyką ji tiksliai 
žinojo: vyresnysis brolis būtų labai susikrimtęs, sužinojęs 
apie jų kivirčą. Namuose vyravo nesantaika bei priešiš- 
kumas ir Džeinelena narsiai, bet beviltiškai norėjo pa- 
keisti susidariusią padėtį. 

— Atleiskite, panele! 

Džeinelena, paskendusi savo mintyse, krūptelėjo iš 
netikėtumo išgirdusi vyrišką balsą. Ant slenksčio stovėjo 
vyras, apšviestas iš užpakalio saulės, tad sunku buvo 
įžiūrėti jo veidą. 

Sumišusi, kad ją užklupo nieko neveikiančią, Džeine- 
lena pašoko ir Mašinaliai patikrino, ar visos palaidinu- 
kės sagos užsagstytos. 

— Atleiskite. Kuo galiu padėti? 

— Galbūt ir padėsite. To aš ir atėjau. 

Jis nusiėmė šiaudinę kaubojų skrybėlę ir krypuodamas 
priėjo arčiau prie stalo. Džeinelena pagalvojo, kad jis 
yra gerokai žemesnis už Kėjų, mažesnis negu šešių pėdų *. 
Truputį kreivos kojos. Nelabai raumeningas, bet atrodo 
tvirtas, stiprus ir ištvermingas. Apsivilkęs švariais ir aiš- 
kiai neseniai pirktais drabužiais. 


* 1 pėda=12 colių =30,48 m.— Vert. pastaba. 

— Aš ieškau darbo, panele. Pagalvojau, gal jūsų na- 
muose atsiras kokio nors darbo. 

— Gaila, bet šiuo momentu mes nieko neturime. Po- 
neš.. 

— Keitai, panele. Bovis Keitas. 

— Malonu su jumis susipažinti, pone Keitai. Aš esu 
Džeinelena Taket. Kokio darbo ieškote? Jeigu jūs esate 
pirmą kartą Iden Pase, aš galiu jums parekomenduoti ki- 
tą naftos kompaniją. 

— Dėkoju, bet neverta to daryti. Aš jau visur klau- 
sinėjau. Jus palikau pabaigai, užkandai,— pridūrė jis šyp- 
sodamasis.— Atrodo, čia niekas nieko nesamdo. 

Džeinelena užjaučiamai nusišypsojo. 

— Manau, kad taip ir yra. Rytų Techase pastebimas 
nuosmukis, ypač naftos pramonės. Beveik niekas negręžia 
gręžinių. Tačiau, žinoma, iš daugelio gręžinių, kaip ir 
anksčiau, galima išsiurbti naftos. 

Bovio liūdnos rusvos akys pagyvėjo. 

— Aš tokio darbo nedirbau, panele, aš noriu pasaky- 
ti, kad tarnavau apeiviu. Buvau atsakingas už kelis grę- 
žinius. 

— Vadinasi, jūs turite patirties? Jūs mokate tą dar- 
dą? 

— Taip, panele. Dirbau Vakarų Techase. Aš esu gi- 
męs šlykščiame... prašom atleisti mažame miestelyje 
netoli Odesos. Ten dirbau naftos verslovėse nuo dvylikos 
metų.— Jis nutilo, leisdamas jai pakeisti sprendimą, su- 
žinojus apie jo kvalifikaciją. Džeinelena tylėjo ir Bovis 
linktelėjo galvą, tarsi baigdamas pokalbį — Vis tiek esu 
jums labai dėkingas, panele. 

— Palaukite! — Džeinelena nevalingai jam ištiesė ran- 
ką, bet, tai suvokusi, sumišusi ją atitraukė atgal, ją ap- 
kabino kita ranka ir prispaudė abi rankas prie krūtinės. 

Bovis nustebęs pažvelgė į ją. 

— Taip, panele? 

— Jeigu jūs jau atėjote, gal užpildysite anketą? Gal 
atsiras pas mus kokio nors darbo... Kol kas nieko nėra, 
bet jums nepakenks palikti pareiškimą ateičiai. 

Keitas akimirką svarstė šį pasiūlymą. 

— Ko gero, jūs esate teisi, tai nepakenks. 

Džeinelena atsisėdo prie stalo ir pasiūlė jam atsisėsti 
priešais. Iš apatinio stalčiaus ji ištraukė standartinę an- 
ketą ir padavė Keitui. 

— Ar jums reikia plunksnakočio? 

— Taip, prašom duoti. 

— Ar norite kavos? 

— Ne, dėkoju. 

Keitas paėmė plunksnakotį ir, palenkęs galvą, ėmė 
viršutinėje anketos skiltyje spausdintomis raidėmis rašyti 
savo pavardę. 

Džeinelena nusprendė, kad jis yra to paties amžiaus 
kaip Kėjus, nors jo veidas labiau raukšlėtas, o smilki- 
niai — pražilę. Ant kaktos ir kaštoninių plaukų liko skry- 
bėlės žymė. 

Staiga Keitas pakėlė galvą ir sugavo jos žvilgsnį. Su- 
mišusi Džeinelena sumurmėjo: 

— Ar norite išgerti kavos puoduką? — Ir netikėtai 
prisiminė, kad ji ką tik siūlė Keitui kavos.— Atleiskite, 
atrodo, aš jau jūsų klausiau. 

— Taip, panele. Ne, aš nenoriu kavos. Ačiū.— Jis vėl 
palinko prie anketos. 

Džeinelena dėliojo iš vietos į vietą popierius ir gai- 
lėjosi, kad, išklausiusi ryto naujienų, išjungė radiją, gai- 
lėjosi, kad kambaryje nėra kokio nors triukšmo, kuris 
užpildytų tuščią tylumą, gailėjosi, kad nemoka palaikyti 
paprasčiausio pokalbio. 

Pagaliau Keitas užpildė anketą ir ją atidavė Džeinele- 
nai kartu su plunksnakočiu. Ji perbėgo akimis kelias vir- 
šutines eilutes ir nustebo, kiek daug jis jaunesnis už Kė- 
jų; ir netgi dvejais Metais jaunesnis už ją pačią. Jam iš 
viso trisdešimt vieneri metai. Matyt, nelengvai jis gy- 
veno tuos metus, 

Džeinelena skaitė toliau. 


— Šiuo metu jūs dirbote bare „Po palme“? Šitame 
bare? 

— Taip, panele.— Keitas kostelėjo ir sumišęs gūžtelėjo 
pečiais.— Koks ten darbas. Tik laikinas. 

— Aš nepriekaištauju— pasiskubino užtikrinti Džei- 
nelena.— Kažkas turi dirbti tokiose vietose.— Tai taip pat 

suskambėjo įžeidžiamai. Ji prikando apatinę lūpą. — Mano 
brolis ten dažnai lankosi. 

— Žinau, man jį rodė. O štai jūsų aš niekada ten 
nemačiau. 

Džeinelena aiškiai pajuto, kad jis vos sulaiko šypse- 
ną. Nervišku judesiu ji ėmė čiupinėti palaidinukės sagas. 

— Ne... taip... Ne, aš niekada nebuvau. 

— Taip, panele. 

Džeinelena aplaižė išdžiūvusias lūpas. 

— Tęskime,— pasakė ji, vėl paimdama anketą.— Prieš 
įsidarbindamas bare ,„Po palme“, jūs dirbote. .. 

Ji užsikirto perskaičiusi kitą spausdintomis raidėmis 
parašytą žodį. Sumišusi nuo padaryto atradimo, Džeinelena 
nesiryžo pažvelgti į Keitą ir, įsistebeilijusi į anketą, ne- 
nuleido nuo jos akių tol, kol jai ėmė lietis eilutės. 

— Jus neapsirikote, panele,— pasakė jis negarsiai— 
Aš atsėdėjau paskirtą laiką valstijos kalėjime Hantsvi- 
lyje. Mane išleido lygtinai. Štai kodėl man labai reikia 
darbo. 

Džeinelena pagaliau ryžosi į jį pakelti akis. 

— Man labai gaila, pone Keitai, bet aš neturiu jums 
jokio darbo.— Savo siaubui, ji suprato, kad iš tikrųjų 
dėl to apgailestauja. 

— Nieko nepadarysi,— atsakė Keitas, atsistodamas.— 
Aš ir neturėjau vilties. 

— Kodėl jūs taip sakote? 

Keitas gūžtelėjo pečiais. 

— Aš buvau kalėjime, na, ir visa kita. 

Džeinelena nepradėjo jo apgaudinėti ir įtikinėti, kad 
buvimas kalėjime neturi jokios reikšmės įsidarbinant į 
„Taketų naftos kompaniją“. Džodė nė klausyti nenorės 
apie tokį darbuotoją. Tačiau Džeinelena negalėjo jo iš- 
leisti, nepadrąsinusi nors žodžiais. 

— Ar jūs dar turite kokių nors galimybių? 

— Nieko, ką vertėtų paminėti.— Keitas užsidėjo skry- 
bėlę, ją smarkiai užsimaukšlindamas ant kaktos.— Atleis- 
kite už sutrukdymą, panele Taket. 

— Iki pasimatymo, pone Keitai. 

Keitas nuėjo atbulas, atidarė duris ir išėjo iš kam- 
bario. Perėjo verandą, nulipo laiptais ir įsėdo į pikapą. 

Džeinelena pašoko nuo kėdės ir greitai priėjo prie 
durų. Pro žaliuzes ji stebėjo, kaip Keitas nuvažiavo nuo 
namo ir plente pasuko baro ,„Po palme“ pusėn. 

Dar labiau subiurusios nuotaikos Džeinelena grįžo 
prie rašomojo stalo. Prisirinko daug darbų, bet šį kartą 
Džeinelena pamiršo discipliną, kuriai besąlygiškai paklus- 
davo. Užuot dirbusi, ji vėl paėmė Bovio Keito užpildytą 
anketą ir atidžiai perskaitė visus punktus. Skiltyje ,Sei- 
myninė padėtis“ jis parašė kryžiuką prie žodžio ,„vien- 
gungis“. Skiltis „„Artimiausieji giminaičiai“ buvo tuščia. 
Staiga Džeinelena suvokė, kad užsiima nereikalingų dar- 
bu. Ji tarsi ketino jį priimti į darbą, nors jam nieko ne- 
galėjo pasiūlyti. O jeigu ji ir turėtų laisvą vietą, tai 
Džodę ištiktų nervų priepuolis, jeigu Džeinelena priimtų 
į darbą buvusį kalinį. 

Pykdama ant savęs, kad taip nenaudingai praleido 
pusę ryto, Džeinelena įkišo Bovio Keito anketą į apatinį 
stalo stalčių ir ėmėsi tvarkyti popierius. 


— Tik ne tą kaklaraištį, dėl Dievo meilės, Fergusai, — 
niršo Darsė Vinston.— Argi tu nematai, kad jis netinka 
prie tavo marškinių? , 

— Tu gi žinai, katyte, kad aš esu daltonikas,— tei- 
sinosi Fergusas. 

— O aš ne. Užsirišk vietoj jo štai šitą — Darsė nu- 
kabino nuo pakabos sieninėje spintoje kitą kaklaraištį 
ir įbruko jį Fergusui į rankas.— Ir paskubėk. Šiandien mes 
būsime dėmesio centre, mes negalime vėluoti. 

— Aš jau įspėjau, kad mes pavėluosime. Pilnas au- 
tobusas apsistojo motelyje iš anksto neužsisakęs. Trisde- 
šimt septyni žmonės. Labai malonūs žmonės. Aš padėjau 
jiems įsikurti. Jie dvi savaites praleido Harlingene, statė 
baptistų misiją meksikiečiams. Ten organizavo sekmadie- 
ninę Mokyklą. Jie sako, kad meksikiečių vaikučiams la- 
bai patiko plakta grietinėlė su vaisiais. .. 

— Prašau, Fergusai, man visiškai neįdomu,— nekant- 
riai jį pertraukė Darsė.— Baik rengtis. O aš eisiu para- 
ginsiu Heverą. 

Darsė nuskubėjo antro aukšto koridoriumi į jų vie- 
nintelės dukros miegamąjį. 

— Hevera, ar tu jau pasiruošusi — Darsė pasibeldė 
į duris ir tuojau pat įėjo, nelaukdama leidimo.— Hevera, 
tuojau pat padėk ragelį ir renkis! 

Šešiolikos metų Hevera pridengė ragelį ranka. 

— Aš jau pasiruošusi, mama. Mes paprasčiausiai, kol 
yra laiko, plepame su Taneriu. 

— Laiko jau nebėra.— Darsė išplėšė iš dukters rankų 
telefono ragelį ir saldžiai užgiedojo į jį: „Sudie, Taneri", 
po to padėjo ragelį. 

— Mama! — sušuko Hevera.— Kaip galima! Man gėdą 
dėl tavęs. Nemandagu taip elgtis su Taneriu. Kodėl tu 
taip darai? 

— Todėl, kad mūsų jau seniai laukia mokykloje. 

— Bet dar nėra pusės septynių. O mes turime atva- 
Žiuoti septintai valandai. 

Darsė nuėjo prie dukters tualetinio staliuko, pasirau- 
sė tarp flakonėlių, susirado sau tinkamus kvepalus ir ap- 
sipurškė. 

Hevera apmaudžiai paklausė: 

— Argi neturi savo kvepalų? Jų turi įvairiausių. Ko- 
dėl imi Mano kvepalus? 

— Tu pernelyg ilgai kalbi telefonu su Taneriu.— Dar- 
sė nekreipė dėmesio į Heveros protestą. 

— Netiesa. 

— Jaunuoliai nemėgsta merginų, kurios jiems kabi- 
nasi ant kaklo. 

— Mama, prašau, neliesk mano dėžutės. Tu ten pada- 
Tai didžiulę netvarką.— Hevera ištiesė ranką ir uždarė 
dėžutės dangtelį. 

Darsė atstūmė jos ranką ir iššaukiamai vėl atidarė žyd- 
rą aksominę dėžutę. 

— Ką tu ten nuo manęs slepi? 

— Nieko! 

— (Gal tu rūkai marihuaną? 

— Ne, nerūkau! 

Darsė pasirausė dėžutėje, bet nieko nerado, be aus- 
karų, žiedų, pakabučių ir perlų vėrinio, kurį Fergusas 
nupirko Heverai tą dieną, kai toji išvydo šį pasaulį. 

— Na ką? Patenkinai savo smalsumą? 

— Nedrįsk su manimi ginčytis, mergaite! — Darsė už- 

darė dėžutės dangtelį ir kritiškai apžvelgė Heverą.— 
Kol dar yra laiko, nusivalyk šešėlius. Tu esi panaši į 
gatvės Moterį. 

— Netiesa. 

Darsė ištraukė popierinę servetėlę ir ją pakišo duk- 
teriai. 

— Tu tikriausiai ir elgiesi atitinkamai, kai susitinki 
su Taneriu Hoskinsu. 

— Taneris mane gerbia. 

— Taip aš ir patikėsiu. Jo galvoje tik viena mintis 
kirba, kaip su tavimi pergulėti. Beje, jie visi vien apie 
tai ir tegalvoja. 

Neklausydama dukters pasiteisinimų, Darsė išėjo iš 
kambario ir nulipo žemyn. Ji liko savim patenkinta. Dar- 
sė manė, kad tėvai neturi leisti vaikams būti pranašes- 
niems už juos, todėl visą laiką engė Heverą. Ji reikalavo, 
kad mergaitė atsiskaitytų už kiekvieną minutę, ir norėjo 
žinoti, kur buvo dukra, su kuo ir kiek laiko, Darsės 
Vinston nuomone, tik tėvai, puikiai pažindami savo atža- 
lų gyvenimą, gali juos visą laiką kontroliuoti. 

Apskritai Hevera buvo gana paklusni. Pamokos ir mo- 
kyklinai renginiai praktiškai užimdavo beveik visą jos 
laiką, tad įsipainioti į kokią nors istoriją buvo beveik 
neįmanoma; tačiau vasarą, kai Heverai likdavo kur kas 
daugiau laisvo laiko, atitinkamai didėjo ir rizika užsi- 
traukti kokį nors nemalonumą. 

Darsės budrumas buvo grįstas ne tik motinišku ins- 
tinktu, kiek savo pačios patirtimi, įgyta tais metais, kai 
ji buvo to paties amžiaus kaip Hevera. Ji žinojo visas 
gudrybes, kurių griebiasi paaugliai, kad apgautų lengva- 
tikius tėvus, nes ji pati jomis visomis iki vienos pasinau- 
dojo. Negana to, ji dar prigalvojo ir daugybę naujų. 

Jeigu Darsės motina būtų buvusi griežta, būtų dau- 
giau kreipusi dėmesio į dukters elgesį, Darsės jaunystė 
nebūtų taip greitai prabėgusi. Jai nebūtų reikėję ištekėti 
aštuoniolikos metų. 

Tėvas jas paliko, kai Darsei sukako tik devyneri me- 
tai, ir nors iš pradžių ji užjautė motiną, greitai ta užuo- 
jauta virto panieka, Bėgant metams, panieka peraugo į 
atvirą nepaklusnumą. Būdama Heveros amžiaus, ji jau 

susidėjo su bloga kompanija, kurios nariai kiekvieną va- 
karą nusigerdavo iki žemės graibymo ir visiškai nemanė, 
jog meilės žaidimuose nepadoru keistis partneriais. 

Darsei labai sunkiai pavyko baigti mokyklą ir ji bai- 
gė ją vien tik dėl to, kad pergulėjo su biologijos moky- 
tojų, tipu su storais stiklais akiniais ir amžinai prakaituo- 
tomis rankomis. Vasarą, jau gavusi atestatą, ji tapo nėščia 
nuo džiazo orkestro būgnininko. Darsė jį susirado Luizia- 
noje, kur jis slėpėsi nuo jos, bet jis neprisipažino, jog 
jie yra pažįstami. Kažkuria prasme Darsė netgi pasidžiau- 
gė, kad būgnininkas jos atsisakė. Netalentingas, bukapro- 
tis, jis visą savo uždarbį orkestre išleidavo viskam, ką 
galima rūkyti, uostyti arba gliaudyti: 

Grįžusios į Iden Pasą Darsės ateitis nusimatė liūdna. 
Laimė, ji kažkaip užsuko į motelį „Žalioji pušis“ suval- 
gyti ledų. Ant gausiai lankomos kavinės slenksčio ją su- 
tiko Fergusas Vinstonas, besišypsodamas dideliais arkliš- 
kais dantimis; tuo metu jis jau buvo vidutinio amžiaus, 
viengungis ir negalvojo apie vedybas. 

Užuot skaičiusi valgiaraštį, Darsė stebėjo, kaip Fer- 
gusas triukšmingai spaudo kasos aparato mygtukus. Ji dar 
nespėjo išgerti ir pirmojo kavos puoduko, kai jai šovė 
mintis, visiškai pakeitusi jos gyvenimą. Po dviejų va- 
landų ji gavo darbą. Po dviejų savaičių — vyrą. 

Vestuvių naktį Fergusas buvo tvirtai įsitikinęs, kad 
gavo skaisčią Mergelę, ir kai po mėnesio Darsė pareiškė, 
jog ji yra nėščia, jam net į galvą nešovė mintis, kad 
tėvas gali būti kas nors kitas. 

Visus kitus metus jam nekilo nė krislelio abejonių, 
nors Hevera gimė „neišnešiota“ beveik aštuonias savaites 
ir, negana to, svėrė septynis su puse svaro, kaip kiek- 
vienas sveikas, laiku gimęs kūdikis. 

Fergusui nekilo jokių abejonių dėl tokio nesutapimo, 
nes visas jo mintis buvo užvaldęs motelis, kaip to iš jo 
reikalavo Darsė. Ji sugebėjo įtikinti vyrą, jog protingas 
verslininkas leidžia pinigus, kad uždirbtų naujų. Fer- 
gusas perstatė kavinę, atnaujino motelį ir autostradose 
pastatė reklaminius skydus. 

Tik dėl vieno dalyko jis tvirtai laikėsi savo nuomo- 
nės. Tik jis vienas tvarkė motelio „Žalioji pušis“ buhal- 

terines knygas. Nors ir kaip juo rūpinosi Darsė, Fergusas 
pats vienas tvarkė buhalterines sąskaitas. Ji numanė, kad 
Fergusas nuslepia nuo mokesčių tarnybos dalį pajamų ir 
dėl to ji visiškai neprieštaravo. Tačiau ją erzino tai, kad 
jeigu ji būtų galėjusi prieiti prie buhalterinių knygų, tai 
būtų galėjusi rasti papildomų landų, praslydusių pro jo 
dėmesį. Tačiau per šešiolika santuokinių metų Fergusas 
nė karto nepakeitė savo pirminės nuostatos. Tai buvo 
vienas iš nedaugelio ginčų, kurį Darsė pralaimėdavo. 

Kai dėl kitų dalykų, tai Fergusas labai ilgai buvo vien- 
gungis, todėl negalėjo nepaklusti jaunai gražutei rus- 
vaplaukei žmonai ir laikė save laimingiausiu žmogumi pa- 
saulyje. Jis buvo dosnus vyras, pastatęs Darsei pačius 
gražiausius namus Iden Pase. Jis davė jai visišką laisvę 
pasirinkti dizainerius Dalase ir Hiūstone ir nesistengė ri- 
boti jos išlaidų. Kiekvienais metais Darsė keisdavo ma- 
šiną. Fergusas dievino Heverą, kuri taip pat, kaip ir mo- 
tina, jį šokino pagal savo dūdą. 

Fergesas nieko nenumanė ir nieko neįtarė, kai, pra- 
ėjus trims mėnesiams po Heveros gimimo, Darsė įsitaisė 
pirmą meilužį. Jis turėjo pakinktų dirbtuvę ir apsistojo 
motelyje pakeliui iš El Paso į Memfį. Jie isitaisė 203 nu- 
meryje. Nieko nebuvo paprasčiau kaip pasakyti Fergusui, 
kad ji kelioms valandoms išvažiuoja pas motiną. 

Nors Darsė labai dažnai būdavo neištikima, bet ji nuo- 
širdžiai prisirišo prie Ferguso svarbiausia dėl to, kad jo 
padėtis visuomenėje ją iškėlė, taip pat ir dėl to, kad jis 
tenkino kiekvieną jos užgaidą. 

Darsė negalėjo atsigrožėti, kai Fergusas, vesdamas už 
parankės Heverą, nulipo laiptais. 

— Jūs esate graži pora,— pastebėjo ji.— Šiandien mo- 
kykloje susirinks visas Miestas ir Vinstonai bus dėmesio 
centre. 

Fergusas apkabino Darsę ir pabučiavo į kaktą. 

— Aš būsiu laimingas ir išdidus, stovėdamas scenoje 
su dviem gražiausiomis Iden Paso merginomis. 

Hevera linksmai pakėlė į viršų akis. 

Geraširdis Fergusas nepastebėjo pašaipos. 

— Nors man ir nepatinka priežastis, dėl kurios ren- 
kamės.— Jis atsiduso ir pažvelgė į veidą mylimai žmo- 

nai. — Aš imu drebėti vien tik pagalvojęs apie tai, ką 
tau galėjo padaryti tas banditas. 

— Man pačiai skruzdės bėgioja po kūną.— Darsė pa- 
tapšnojo vyrui per skruostą ir nekantriai išsivadavo iš jo 
glėbio.— Mums reikia skubėti, nes pavėluosime. Beje — 
pridūrė Darsė patenkintų balsu.— jie be mūsų negalės 
pradėti, ar ne taip? 


ŠEŠT ASIS SKYRIUS 


Lara turėjo ypatingų priežasčių dalyvauti miesto su- 
sirinkime. 

Jeigu Iden Pase padidėjo nusikalstamumas, tai jai rei- 
kėtų apie tai žinoti. Ji gyveno viena ir jai reikėjo steng- 
tis apginti save ir savo nuosavybę. 

Norint užsitikrinti sėkmingą ateitį Iden Pase, jai taip 
pat buvo svarbu aktyviai dalyvauti visuomeniniame gy- 
venime. Lara jau nusipirko sezoninį bilietą į futbolo rung- 
tynes ir įmokėjo pinigus naujam šviesoforui statyti vie- 
nintelėje judrioje miesto centro kryžkelėje. Jeigu ją 
dažnai matys įprastinėje aplinkoje, pavyzdžiui, parduo- 
tuvėje „,„Ekonomiškas pirkėjas“ arba benzino kolonėlėje, 
tai galbūt miesto gyventojai nustos laikyti gydytoją sve- 
tima. Galimas dalykas, netgi priims į savo gretas, nepai- 
sydamįi Džodės Taket. 

Trečioji priežastis, dėl kurios Lara norėjo dalyvauti 
susirinkime, buvo kur kas labiau asmeninio pobūdžio. 
Jai atrodė keista, kad nusikalstamumo protrūkis sutapo 
su Kėjaus Taketo pasirodymu su kraujuojančia šautine 
žaizda jos užpakaliniame prieangyje. Sunku įsivaizduoti, 
kad jis lindo į Ferguso Vinstono namus, norėdamas api- 
plėšti, negana to, įvyko nemalonus sutapimas, kurį dėl 
savo asmeninės ramybės, ji norėjo pamiršti. 

Aktų salė, vidurinės mokyklos pasididžiavimas, daž- 
nai buvo naudojama visuomeniniams renginiams, Lara 
atvažiavo anksčiau, bet Mašinų stovėjimo aikštelė jau 
buvo pilna automobilių. Vietinis laikraštis pavadino susi- 
rinkimą ,„Gyvybiškai svarbia akcija“. Negana to, laikraš- 
tis citavo šiuos šerifo Elmo Baksterio žodžius: „Visi pilie- 
čiai privalo dalyvauti renginyje. Iden Paso gyventojai 

turi užkirsti kelią nusikalstamumui, kol jis visiškai ne- 
apėmė mūsų miesto. Reikia, kaip sakoma, panaikinti pa- 
čią blogio užuomazgą. Mūsų miestas, nors ir Mažas, bet 
padorus ir vykdantis įstatymus, toks jis privalo būti, kol 
jo šerifas esu aš". 

Šerifo kreipimasis neliko be atsako. Lara pasimetė 
minioje, plūste plūdusioje į ryškiai apšviestą pastatą. Ta- 
čiau prie įėjimo į salę ji tapo visų dėmesio objektu. Ji 
girdėjo šnabždesį už nugaros. Šnabždesį nuslopino minios 
triukšmas, bet, šiaip ar taip, Lara jį girdėjo. Nekreipdama 
dėmesio į atsuktas į ją galvas ir atvirai smalsius žvilgs- 
nius, Lara sveikinosi su pažįstamais: su ponu Hoskinsu 
iš bakalėjos parduotuvės, su moterimi, dirbusia pašte, ir 
su tuo nedaugeliu žmonių, nepabijojusių peržengti savo- 
tiškos sienos, kuria ją apsupo Džodė Taket, ir naudojosi 
jos kaip gydytojos paslaugomis. 

Užuot atsisėdusi į vieną iš laisvų vietų užpakalinėse 
eilėse, 0 tai buvo patogu, bet būtų traktuojama kaip bai- 
mės pasireiškimas, Lara ėjo į priekį prisigrūdusiu centri- 
niu taku. Ji pastebėjo Nensę ir Klemą Beikerius su vai- 
kais. Nensė rankos mostu ją pakvietė sėsti prie jų, bet 
Lara neigiamai papurtė galvą ir susirado vietą trečioje 
eilėje. 

Lara tik apsimetė esanti drąsi ir galinti atlaikyti prie- 
šiškų žvilgsnių griūtį. Ji jautėsi nejaukiai, suprasdama, 
kad dešimtys liežuvių teršia jos gerą vardą, ir dešimtys 
porų akių, dauguma jų nedraugiškos, įremtos jai į pa- 
kaušį. Lara žinojo: prislopinti balsai, jog negirdėtų vai- 
kai, aptarinėjo visas įžūlios būtybės, įsibrovusios į pa- 
dorių Iden Paso gyventojų gretas, gyvenimo smulkme- 
nas. 

Lara negalėjo kontroliuoti kitų minčių ir žodžių, bet 
sielvartavo dėl to, kad jos reputacijai suduodamas smū- 
gis, O ji pati negali apsiginti. Vienintelis savisaugos bū- 
das buvo likti namuose, bet tai negalėjo išspręsti proble- 
mos. Ji turėjo teisę dalyvauti susirinkime. Ji neturi bijoti 
pataikūniškų, nuolankiai paklūstančių senai raganai, kaip 
Lara pati sau vadino Džodę Taket, asmenų apkalbų. 

Pati ponia Taket buvo kur kas geresnės nuomonės 
apie savo asmenį. Ji, kaip ir dera, pasirodžiusi gerokai 

pavėlavusi, pražingsniavo centriniu taku, nesidairydama 
nei į dešinę, nei į kairę. Matyt, Džodei atrodė, kad man- 
dagumas yra tuščias laiko gaišinimas, todėl ji ir nestabte- 
lėdavo atsakyti į pasveikinimus. 

Džodė laikėsi išdidžiai, bet jos išvaizdoje nebuvo nie- 
ko didingo. Klarkas taip smulkiai jai papasakojo, kaip 
atrodo jo motina, kad Lara lengvai ją pažino, nors anks- 
čiau Džodę ji laikė kažkokiu Džoanos Krouford ir Žanos 
d'Ark deriniu. 

Iš tikrųjų ponia Taket pasirodė esanti neaukšta, kres- 
na žilaplaukė, paprasčiausios išvaizdos moteris, apsiren- 
gusi brangiais, bet toli gražu ne madingais drabužiais. 
Trumpi, be manikiūro pirštai nebuvo apmaustyti žiedais. 
Džodės veido bruožai buvo griežti, beveik vyriški. Ji 
buvo geležinės valios įsikūnijimas, kuo labiausiai ir iš- 
garsėjo. 

Žmonės pritilo, kai salėje pasirodė Džodė. Jos atvy- 
kimas buvo ženklas, jog galima pradėti susirinkimą. Be 
jokios abejonės, Džodė buvo pirmoji ir labai gerbiama 
Iden Paso pilietė. 

Iš visų susirinkusiųjų salėje Lara tikriausiai vienintelė 
pastebėjo, kad Džodė Taket sunkiai serga. 

Raukšlės aplink akis ir burną rodė, kad ji yra užkie- 
tėjusi rūkalė. Jos veido oda buvo ruda ir sausa kaip 
senas pergamentas. Rankos buvo nubertos mėlynėmis ir 
dėmėmis. Kai Džodė ištiesė ranką merui, Lara pastebėjo 
ištinusius pirštus, o tai liudija apie galimas kraujagyslių 
ligas. 

Iš paskos Džodės ėjo moteris maždaug to paties am- 
žiaus kaip Lara. Ji šypsojosi droviai, nedrąsia šypsena, 
pastebimai varžydamasi, kad kartu su motina atkreipia 
visų dėmesį. Džeinelena tiksliai buvo tokia, kaip jos iš- 
vaizdą nupasakojo Klarkas. Jis kažkaip pavadino savo 
seserį „pelyte“, tiesa, višikai nesišaipydamas, 

„Tėvas ją dievino,— pasakojo Klarkas, — tikriausiai, 
jeigu jis būtų nenumiręs, kai ji buvo visiškai mažytė, 
ji būtų pražydusi ir tapusi gražia mergina. Motina, visa 
galva pasinėrusi į darbą, neturėjo laiko ja užsiimti. Džei- 
nelena išaugo su mumis, o mes, mama, Kėjus ir aš, mo- 

kame apsiginti, ne taip kaip sesuo, tokia kukli ir drovi. 
Jai labai retai pavykdavo įterpti nors žodelytį'. 

Džeinelena buvo šviesiaplaukė, švelnių veido bruožų. 
Jos burna buvo mažoka, o nosis truputį ilgoka, bet, pri- 
trenkiančiai mėlynos kaip brolių akys su kaupu kom- 
pensavo kitus trūkumus. 

Džodė akivaizdžiai turėjo didelę įtaką Džeinelenai ir 
tai patvirtino visiškas kokio nors drabužių stiliaus nebu- 
vimas. Tačiau jeigu, pažvelgus į Džodę, buvo galima pa- 
stebėti kokių nors mados užuominų, tai Džeinelena jų ne- 
turėjo nė pėdsako. Ji visiškai nepripažino mados, o griež- 
ta šukuosena dar labiau gadino jos išvaizdą. Atrodė, jog 
ji iš visų jėgų stengėsi save padaryti nepatrauklią, kad 
niekuo neišsiskirtų ir liktų šešėlyje, kurį Metė valdingos 
motinos povyza. 

Kėjus užbaigė šeimyninę eiseną. Tačiau, eidamas ta- 
ku, jis, neimdamas pavyzdžio iš motinos, dažnai stabtelė- 
davo pasisveikinti arba persimesti keliais žodžiais su pa- 
žįstamais, kurių seniai nebuvo matęs. Lara išgirsdavo tų 
draugiškų pasisveikinimų nuotrupas. 

— Ką aš matau! Nejaugi tai Kėjus Taketas? 

— Ar tai tu, Oposumai? Šunsnuki! Kaip tau sekasi? 

Kol tas kažkas, pramintas Oposumu, gyrėsi, kaip jam 
puikiai sekasi pardavinėti pašarus ir trąšas, Kėjus paste- 
bėjo Larą. Tarsi netikėdamas savo akimis, jis vėl pažvelgė 
į jos pusę ir Lara pajuto, kaip sutuksėjo jos širdis. Jie 
žiūrėjo vienas kitam į akis tol, kol Oposumas, taip pra- 
mintas dėl savo liūdno panašumo į sterblinius, tiesiai švie- 
siai paklausė Kėjaus. 

— Atleisk, aš gerai neišgirdau,— Kėjus nusuko žvilgs- 
nį nuo Laros, bet nepakankamai greitai, kad Oposumas ir 
greta sėdintieji būtų nepastebėję, kas tapo jo įdėmaus 
žvilgsnio objektu. 

— Taip, aš norėjau paklausti. ..— Oposumas vedžiojo 
mažytes blizgančias akytes nuo Kėjaus į Larą ir atgal 
ir buvo taip pasinėręs į tą darbą, kad pamiršo, apie ką 
buvo kalbama. 

Laimė, kaip tik tuo momentu prie katedros scenoje 
priėjo mokyklos direktorius. Jis prašneko į mikrofoną, 
bet mikrofonas tylėjo ir tik paknibinėjęs mygtukus ir juos 

sureguliavęs, trenkė į dalyvavusiųjų ausų būgnelius savo 
pasveikinimą: 

— Aš noriu jums padėkoti, kad atėjote į susirinki- 
mą... 

Kėjus pažadėjo Oposumui, kad rytoj su juo išgers 
alaus, paskui priėjo prie Džodės ir Džeinelenos; jiems vi- 
siems meras paliko vietas pirmoje eilėje. 

Susirinkimas, pirmininkaujamas makyklos direkto- 
riaus, prasidėjo. Jis publikai pristatė Ferguso Vinstono 
šeimą, glaudžių būreliu pasirodžiusią iš už geltonos ak- 
sominės užuolaidos. Lara susidomėjusi apžiūrinėjo tą tri- 
julę. Jaunutė mergina, vardu Hevera, buvo labai sumišu- 
si nuo daugybės žvilgsnių. Kai dėl ponios Vinston, ji vi- 
siškai nebuvo panaši į nervinio sukrėtimo auką, kaip 
apie ją pasakė mokyklos direktorius. Darsė buvo gyvas 
sveikatos įsikūnijimas ir buvo jaučiama, jog joje sly- 
pi didžiulės energijos atsargos. Ryškių lempų šviesoje 
rausva jos plaukų kupeta buvo tarsi degantis laužas. Ap- 
simestinai kukliai ji įsikibo savo vyrui į parankę. 

Lara iš karto pajuto nepasitikėjimą ja. 

Fergusas buvo aukštas, bet jau susikūprinęs vyras. Jo 
siaura, ilga galva su plikėmis virš smilkinių buvo apau- 
gusi retais Žilais plaukais. Raukšlės, vadinamos „juoko 
raukšlėmis“ įsirėžė prie didelės burnos. Pakeitęs kated- 
roje mokyklos direktorių, Fergusas, visiškai nesišypso- 
damas, papasakojo susirinkusiems apie jų siaubingą nuo- 
tykį. 

Truputį pasitraukusi į kairę pusę, Lara galėjo matyti 
sėdėjusį šalia sesers Kėjų Taketą. Jis rėmėsi alkūnėmis į 
ranktūrius ir pirštų galiukais tapšnojo sau per lūpas. Kė- 
jus pastatė dešinę koją, tą pačią, kurią buvo ištiesęs ant 
kairiosios. Išsidrėbęs ant kėdės, jis nekantriai dairėsi į 
šonus, Visa savo išvaizda demonstruodamas, kad jam 
nusibodo tas renginys, ir jis kaip mokinys svajoja, kada 
baigsis pamoka. 

Lara pažvelgė į sceną ir pamatė, kad ne ji viena stebi 
Kėjų Taketą. Ponia Vinston su gudria, patenkinta veido 
išraiška, taip pat nenuleido nuo jo akių. 

— Tai ir viskas, ką aš norėjau jums pasakyti, — baigė 
ponas Vinstonas.— Norėčiau tik pridurti, kad mums reikia 

gerai įsižiūrėti į kiekvieną įtartiną žmogų, pasirodžiusį 
mieste, ir pranešti šerifui visus įvykius. 

Aidint plojimams, Fergusas išėjo iš katedros, užleis- 
damas vietą šerifui Elmui Baksteriui, netvarkingos iš- 
vaizdos vyrui, vaikščiojančiam sraigės greičiu ir žiūrin- 
čiam į pasaulį liūdnomis baseto akimis. 

— Aš dėkoju Fergusui ir Darsei, kad jie pasidalijo su 
mumis savo nemalonia patirtimi.— Šerifas sunkiai atsi- 
stojo nuo vienos kojos ant kitos.— Tačiau aš noriu jus 
įspėti: nesugalvokite daryti kvailysčių ir nemiegokite su 
pistoletu po pagalve. Jeigu jūs pastebėsite, kad kas nors 
ketina pas jus įsilaužti, arba pamatysite apylinkėse sve- 
timą žmogų, tuojau pat man praneškite. Aš arba Hasas 
viską patikrinsime taip, kaip reikalauja įstatymas. Ir ne- 
sugalvokite prisiimti policijos funkcijų. Mes su miesto 
taryba nusprendėme, kad mums reikia komiteto kovai 
su nusikalstumumu, tokio kaip dideliuose miestuose. Ko- 
mitetas organizuotų įvairių rajonų gyventojus, kad jie ste- 
bėtų viską, kas vyksta, ir visus supažindintų su įvykiais. 
Savaime suprantama, jog mums reikia komiteto pirminin- 
ko. Prašom siūlyti kandidatus. 

— Aš siūlau savo kandidatūrą, — garsiai ir aiškiai pa- 
reiškė Darsė Vinston. 

Salė pradėjo ploti. Fergusas suspaudė žmonos ranką 
ir pažvelgė į žmoną nuširdžiai ja susižavėjęs. 

— Ir aš norėčiau, kad Kėjus Taketas užimtų taip pat 
pirmininko vietą, — pridūrė Darsė. 

Kėjus išsitiesė. Dešinioji koja, nuslydusi nuo kelio, 
krisdama garsiai trinktelėjo į grindis. Lara pastebėjo, kaip 
jis sudrebėjo iš skausmo. 

— Ko ji dar prigalvojo? — Pamatę sumišusį Kėjaus 
veidą visi aplinkui ėmė juoktis— Aš dabar čia nebegy- 
venu. Be to, aš nieko neišmMmanau paie tuos komitetus! 

Pralinksmėjęs šerifas, patampė savo ausies spenelį. 

— Aš manau, kad nebūtina išmanyti apie komitetus, 
bet jeigu kas nors sugeba neleisti savęs skriausti, tai tu, 
Kėjau. Ar ne taip, Džode? 

Džodė per Džeineleną pažvelgė į sūnų. 

— Aš manau, tu turi sutikti, Kėjau. Prisimink, kada 
tu paskutinį kartą darbavaisi visuomenės labui? 

— Kai jis vadovavo „velnių“ komandai valstijos čem- 
pionate! — Oposumas išpuolė į teko vidurį ir ėmė mojuoti 
virš galvos rankomis.— Na, palaikykime Kėjų Taketą, ne- 
nugalimą vienuoliktąjį numerį! 

Visi atsistojo ir prisijungė prie sveikinimo šūksnių. 
Miklūs vaikigaliai pasinaudojo momentu, kad pabėgtų 
nuo tėvų. Triukšmingi paaugliai nuskubėjo prie išėjimo, 
pakeliui vienas kitą niuksėdami. Nebuvo galima ir gal- 
voti apie tvarkos atstatymą, todėl šerifas Baksteris, be- 
veik priglaudęs lūpas prie mikrofono, paklausė: 

— Kas „už“, pakelkite rankas. Sprendimas priimtas. 
Jūs esate laisvi. Būkite atsargūs prie vairo. 

Larą nusinešė su savim minia. Atsistojusi ant pirštų 
galų, ji pamatė, kaip Darsė Vinston įsakomuų rankos mos- 
tu kviečia Kėjų į sceną. Ji buvo panaši į moterį, laisvai 
galinčią pašauti pabėgantį meilužį, kad nebūtų sučiupta 
nusikaltimo vietoje. 

— Atleiskite— išgirdo Lara už nugaros. 

Norėdama atsakyti į tą Mandagų prašymą, Lara pasi- 
traukė į šoną, paskui atsisuko. Ir susidūrė akis į akį su 
Džeinelena. 

Iš pradžių Džeinelena nusišypsojo savo nedrąsia šyp- 
sena, paskui iš nuostabos ir nevilties plačiai išsižiojo ir 
pasimetusi įsmMeigė akis į Larą. 

— Laba diena, panele Taket,— mandagiai pasakė La- 
Ia.— Atleiskite, kad sutrukdžiau jums praeiti. 

— Jūs... jūs... 

— Aš esu Lara Malori. 

— Taip, aš... 

Džeinelena nespėjo rasti tinkamo atsakymo, kai į po- 
kalbį įsikišo Džodė. 

— Ko tu sustojai, Džeinelena? — Džodė taip pat pa- 
matė Larą ir jos veide pasirodė piktdžiugiška išraiška. 

— Pagaliau mes susitikome, ponia Taket,— pasakė La- 
ra, tiesdama jai ranką. 

Džodė apsimetė, kad nepastebėjo nei sveikinimosi, nei 
ištiestos rankos, Ji stumtelėjo dukrą į priekį. 

— Eik, Džeinelena. Greičiau eime į gryną orą. 

Akimirkai Lara sustingo vietoje nuo pikto Džodės 
žvilgsnio. Jų atsitiktinis susitikimas neliko nepastebėtas 

minios ir Lara pamatė, kad žmonės sąmoningai jos ven- 
gia. Lara lėtai nuleido ištiestą ranką ir nuėjo taku į prie- 
kį; minia prasiskirdavo, jai einant. Ji jiems buvo blogiau 
negu raupsuotoji. Dabar niekas į Larą nė nedirstelėjo. 

Prie išėjimo Lara stabtelėjo ir pažvelgė atgal, į sceną. 
Kėjus priėjo prie ponios Vinston. Lara paniekinamai nu- 
sisuko. Šie du buvo verti vienas kito. 


Kadangi Darsė mokėjo rėkti garsiau už šauklį, Kėjui 
nieko daugiau nebeliko, kaip užlipti pas ją ant scenos. 
Darsė atkreipė į jį visuotinį dėmesį ir jam prisiėjo pa- 
klusti jos įsakymui. 

Braudamasis pro žmones į sceną, Kėjus akimis minioje 
ieškojo Laros Malori ir su siaubu pamatė, kad ji kažką 
sako jo motinai. 

Kėjus taip pat pamatė, kai Džodė atstūmė Laros iš- 
tiestą ranką ir šiurkščiai pastūmė į priekį Džeineleną. 
Reikia pripažinti, jog daktarė Malori nepasimetė ir su- 
gebėjo susitvardyti. Joms nuėjus, ji nepradėjo verkti ir 
nepaleido įžeidžiamų žodžių srauto. Atvirkščiai, Lara aukš- 
tai iškėlusi galvą oriai pasuko išėjimo link. 

Kėjus norėjo ją pavyti ir... Na, ir kas bus toliau? 

Paklaus, kodėl ji išsirinko jo brolį, kai Vašingtone 
visada pilna įkyrių jaunų patinų, kurie netveria savo 
kailyje norėdami susiporuoti? 

Pareikalaus, kad ji per dvidešimt keturias valandas 
išvyktų iš miesto ar dar ko nors panašaus? 

Žodžiu, pasirodyti visišku idiotu, bet Kėjus nenorėjo 
jai suteikti tokio malonumo. Negana to, jam reikia iš- 
spręsti kai kurias problemas su Darse. Iš pradžių reikia 
baigti tvarkyti tą reikalą, paskui imtis kitų. 

Kėjus užlipo laipteliais ant scenos. 

— Ko tau reikia, Darse? 

— Sveikas, Kėjau! — Darsė švytėjo ir, nekreipdama 
dėmesio į surauktus antakius, privedė jį prie Heveros.— 
Ar tu pažįstamas su mano dukterimi? Hevera, tai ponas 
Kėjus Taketas. 


— Laba diena, pone Taketai.— Mergina buvo man- 
dagi, bet akivaizdžiai galvojo apie kitus dalykus.— Ta- 

neris Manęs laukia,— pasakė ji, kreipdamasi į motiną.— 
Ar aš galiu eiti? 

— Gali, bet tik tiesiai į namus. 

— Bet visi važiuoja prie ežero. 

* Taip vėlai? Aš tau neleidžiu. 

— Na, mamyte! Visi važiuoja. Prašau. 

Darsės žvilgsnyje, įsmeigtame į Heverą, slėpėsi tylus 
perspėjimas. 

— Kad vienuoliktą trisdešimt būtumei namuose. Ir 
nė minutės vėliau. 

Hevera supyko. 

— Niekas taip anksti negrįžta. 

— Tai mano paskutinis žodis, brangute. 

Hevera pakluso. Iš pareigos atsisveikinusi su Kėjumi, 
ji nulipo nuo scenos į salę, kur jos laukė gražus jau- 
nuolis. 

Kol Darsė ginčijosi su Hevera dėl komendanto valan- 
dos. Kėjus stebėjo, kaip vieniša Lara Malori lėtai ėjo 
išėjimo link. Negalima nepripažinti jos poelgio kilnumo. 
Prieš pat duris Lara atsisuko ir pažvelgė į sceną. 

— Kėjau! 

— Kas yra? — Tik tada, kai Lara dingo duryse, jis 
prisiminė Darsę. Ji pasekė jo žvilgsnį iki pat durų salės 
gale. 

— Štai kaip, ta skandalinga asmenybė, mūsų naujoji 
gydytoja, taip pat, pasirodo, atėjo,— pasityčiodama pa- 
sakė Darsė.— Tau teko garbė su ja susipažinti 

— Atspėjai. Tai ji mane sulopė, kai tu manyje pa- 
darei skylę— Kėjus patenkintas pastebėjo, kad savimi 
patenkinta šypsena dingo iš Darsės veido. 

— Tu kreipeisi į ją?! — suriko ji. — Ką tu, ar iš proto 
išsikraustei? Aš maniau, kad tau pakaks proto kreiptis 
į ligoninę, ten tave, žinoma, pažintų, bet vis dėlto tai bū- 
tų ne mieste. 

— Aš ieškojau daktaro Patono. Niekas man nepasakė, 
kad jis išėjo į pensiją. 

— Niekas taip pat tau nepasakė, kad tavo brolis nu- 
pirko savo meilužei gydytojos praktiką mūsų mieste? 

— Ne. To taip pat man niekas nepasakė. 

Kėjus stengėsi, kad jo balsas skambėtų kuo abejin- 
giau, bet Darsė jau nieko nepastebėjo. Kėjus beveik 
matė, kaip Darsė svarsto visus galimus įvykių eigos va- 
riantus.— Ji gali pranešti šeriiui apie šautinę žaizdą, — 
sunerimo Darsė. ' 

— Gali, bet nepraneš.— Kėjus pažvelgė išėjimo link. — 
Ji turi pakankamai savo rūpesčių. Be to, ji neturi įrody- 
mų. Nėra kulkos. Kulka praėjo kiaurai ir išplėšė mėsos 
gabalą.— Kėjus pasilenkė prie jos ir tyliai, kad niekas 
negirdėtų pasakė: — Tau reikia gyvai nudirti odą. Tu 
galėjai mane nušauti, besmMegene kale. 

— Nedrįsk taip su manimi kalbėti, — sušvokštė Darsė, 
sunkiai išlaikydama veide nenuoširdžiai malonią šypse- 
ną.— Jeigu aš iš karto nebūčiau susigaudžiusi, Fergusas 
būtų mus užklupęs nuogut nuogutėlius, na dar ir tokius 
dalykus darančius. Jis galėjo mus nužudyti vietoje ir bet 
kuris mūsų valstijos prisiekusiųjų teismas tikriausiai jį 
būtų išteisinęs. 

— Saulute! 

Darsė staigiai atsisuko išgirdusi vyro balsą. 

Kėjus pasisveikino su Vinstonu. 

— Sveikas, Fergusai. Seniai nesimatėme. 

— Kaip gyveni, Kėjau? 

— Nesiskundžiu. 

Prieš daugelį metų Fergusas ir Džodė susikivirčijo 
dėl „Taketų naftos kompanijos“ žemės ploto, kuris ribo- 
josi su Ferguso moteliu. Niekas nežinojo tikslių smulk- 
menų ir Kėjus niekada nesistengė jų sužinoti. Jis nu- 
sprendė, kad Džodė, godi naftos, o kartu valdžios ir pi- 
nigų, kažkaip sugebėjo apsukti Fergusą. 

Kėjaus nedomino jų vaidas, išskyrus tai, kad Fergu- 
sas visada žiūrėdavo į jį kaip į ne viso proto ir kaip į 
mėšlą: galimas dalykas, dėl Kėjaus elgesio jaunystėje. 
Ne kartą po įprastinio lėbavimo, norėdami išsipagirioti, 
jie su Oposumu ir visa kompanija lėbaudavo kavinėje prie 
Ferguso motelio. Kėjus liūdnai prisiminė, kaip kartą jis 
privėmė pievutėje priešais motelį „Žalioji pušis“. 

Šiaip ar taip, Fergusas jo nelabai mėgo, bet Kėjui tai 
mažai rūpėjo. 

— Man visiškai nepatinka darbas tame komitete, į 
kurį jūsų Žmona mane ką tik įgrūdo. Tai štai, — kreipėsi 
jis į Darsę— aš atsisakau įgaliojimų. Sprendimas ima 
tuojau pat galioti. 

— Tu negali taip paprastai atsisakyti įgaliojimų. Tu 
dar nepradėjai dirbti. 

— Juo labiau aš turiu teisę išeiti iš tų pareigų. Aš 
neprašiau, kad mane įtrauktumėte į kovos su nusikal- 
stamumu komitetą. Aš nenoriu jame dirbti. Iieškokite ki- 
to pirmininko. 

Darsė jam nusišypsojo pačia žaviausia šypsena. 

— Jis nori, kad jo mMaldautų. Fergusai, ar tu pastatei 
mašiną prie durų. Aš tuojau būsiu laisva. O kol kas pa- 
bandysiu įtikinti tą tinginį, kad jis pakeistų savo spren- 
dimą. 

Kėjus žiūrėjo, kaip Fergusas nuėjo į užkulisius, kur 
atsisveikino su būdėtoju, kantriai laukusiu, kol išsiskirs- 
tys Žmonės ir jis galės užrakinti patalpas. 

Darsė įsitikino, jog vyras dingo iš akių, ir tik tada 
atsisuko į Kėjų. Pritildžiusi balsą, ji pasakė. 

— Ką, tu nematai šanso, kuris tau yra visai prie pat 
nosies? 

— Ką tu nori pasakyti, saulute? — paklausė Kėjus, ap- 
simesdamas nieko nesuprantančiu. 

— Štai ką aš tau noriu pasakyti: jeigu mes su tavim 
būsime viename komitete, mūsų niekas niekuo neįtars,— 
paaiškino Darsė.— Kėjus ir toliau klausiamai į ją žiūrėjo. 
Susierzinusi ji pakėlė balsą: — Nori, pasakysiu tiesiai 
šviesiai, mes galėsime su jumis susitikinėti bet kuriuo lai- 
ku ir mums nereikės slėptis. 

Kėjus truputį palaukė, paskui staiga ėmė kvatoti. 

— Tu manai, kad aš noriu su iūvim gulėti? — Kėjaus 
juokas nutrūko taip pat staiga, kaip ir pasigirdo, ir jo 
veidas patamsėjo iš pykčio.— Taip, man nusispjauti ant 
tavęs, ponia Vinston. Tu galėjai mane nušauti iš savo 
šlykštaus pistoleto. Pažiūrėk į mano koją, pabandyk su 
tokia koja įlipti į lėktuvą. 

Darsė pažvelgė į jį paniurusiu žvilgsniu. 

— Ne tokia jau didelė kaina už malonumą, ar ne 
taip? 

— Pernelyg didelė, saulute. Gali pagalvoti, kad tu esi 
tokia pat reta, kaip aukso vilna.— Jo žvilgsnis pabrėžti- 
nai įsmigo į jos klubus.— Aš turėjau kitų ir kur kas ge- 
resnių. Tau iki jų toli toli. Žodžiu, jeigu tu manai, kad 
aš dar kartą prisiliesiu prie tavo aukso vilnos, tu esi ne 
tik visiškai bevertė, bet dar ir kvaiša. 

Rūkas jos žvilgsnyje išsisklaidė. Vietoj jo plykstelėjo 
ugnis. 

— Nesitikėk, kad aš su tavim kada nors dar kartą 
pasidulkinsiu! 

— Kaip girdėjau, aš vienas esu toks netikėlis. 

Darsė pažaliavo iš pykčio. 

— Šunsnukis, štai kas tu toks esi, Kėjau Taketai, ir 
visada toks buvai. 

— Na dabar tai tu dūrei kaip pirštu į dangų, — pri- 
tarė Kėjus, trumpai linktelėdamas galvą.— Šunsnukis, tik- 
rąja šio žodžio prasme. 

— Eik po velnių! 

Salėje dar būriavosi ir vaikščiojo žmonės ir Darsė, 
slėpdama pyktį, staigiai apsisuko ir nuėjo šalin. Ji ėjo 
praėjimu, vos linktelėdama norėjusiems jai palinkėti la- 
bos nakties. 

Kėjus neskubėdamas nusekė paskui ją, truputį šypso- 
damasis ir kartu nejaukiai jausdamasis.* Darsė visiškai 
nusipelnė, jog su ja taip elgiamasi, ir vis dėlto jis nebuvo 
patenkintas, kad ją pažemino. 

Fergusas paslaugiai laukė žmonos prie automobilio, 
plačiai atidaręs dureles. Kai Darsė įlipo į automobilį, Kė- 
jus išgirdo jos žodžius: 

— Prašom, Fergusai, važiuokime kuo greičiau į namus. 
Man galva plyšta iš skausmo. 

Kėjui pasidarė gaila Ferguso, bet ne todėl, kad per- 
gulėjo su jo žmona, retam apygardos vyrui nebuvo su- 
teikta anksčiau ar vėliau tokia garbė. O todėl, kad nors 
motelis ir duodavo pelno, Fergusas niekada negalėjo jo 
gauti tiek, kad taptų tikru verslininku. Tam reikėjo tam 
tikrų savybių, kurių Fergusas neturėjo, ir tai patvirtino 
visa jo išvaizda: pailgas liesas veidas, į kuprą susimetę 
pečiai ir dar, negana to, pasenę verslo tvarkymo metodai. 
Šiame pasaulyje petys į petį gyveno daugybė Džodžių 

Taket ir Fergusų Vinstonų, nugalėtojų ir nugalėtųjų. Jie 
skynėsi sau kelią panašiai kaip buldozeriai, o kiti arba 
jiems užleisdavo kelią, arba, jeigu jiems priešindavosi, 
pasukdavo į šoną, arba net būdavo sunaikinami. Ir gy- 
venime, ir meilėje Fergusas priklausė kaip tik pastarajai 
kategorijai. 

Kėjus negalėjo pateisinti tokio pasyvumo. Kodėl Fer- 
gusas nepastebėdavo Darsės neištikimybės? Kodėl savo 
noru pasidarydavo pajuokos objektu? Kodėl kentėjo ir 
Darsei atleisdavo už jos neištikimybes? 

Ką, ar tai — meilė? 

„Kokia ten meilė',— nusijuokė Kėjus. Meilė... To 
žodžio prikimšti poetų eilėraščiai. Jie rašė, kad tas jaus- 
mas turi didžiulę valdžią širdžiai ir protui, bet jie labai 
klydo. Meilė nekeitė pasaulio, nors tai buvo apdainuoja- 
ima saldžiaskambiuose romansuose. Kėjus nė karto nebuvo 
patyręs meilės kerų, jeigu nekalbėtume, apie juodąją ma- 
giją. 

Kėjus mylėjo tėvą ir jo Mirtis sudaužė jam širdį; jis 
liko vienas, be ramsčio, priešiškame pasaulyje. Meilė 
vertė seserį savo jausmais ir elgesiu visiškai paklusti mo- 
tinai. Dėl meilės Klarkas sužlugdė savo daug žadančią 
karjerą. Nejaugi dėl vadinamosios meilės Rendalas Por- 
teris galėjo pakęsti savo pasileidusią žmoną? 

„Ne, tai ne man' — tvirtino sau Kėjus, eidamas per 
automobilių stovėjimo aikštelę taip greitai, kiek leido 
skaudama koja. Meilė, už viską atleidimas, kitas skruos- 
tas, kurį reikia atkišti,— visos tos idėjos labai tinka sek- 
madieninei mokyklai. Jų negalima pritaikyti realiame gy- 
venime. Šiaip ar taip, bent jo gyvenime. Jeigu jam susi- 
maišys protas ir jis staiga ves ir jeigu jis netikėtai už- 
klups žmoną kito vyro glėbyje, jis juos abu užmuš vie- 
toje. 

Kėjus priėjo prie automobilio ir atidarė dureles. 

— Labas vakaras, pone Taketai. 

Jis atsisuko ir nustebęs pamatė prie automobilio sto- 
vinčią Larą Malori. Silpnas vėjelis draikė jos plaukus, 
plaikstė suknelę. Mėnulio šviesa apšvietė dalį veido, o 
kita veido dalis liko šešėlyje. Nors Lara buvo vienintelis 
žmogus, kurį dabar norėtų pamatyti, jis pripažino, jog ji 

yra nuostabiai graži. Nevalingai ėmė smarkiau plakti Kė- 
jaus širdis. 

Sprendžiant iš balso, jis buvo nepatenkintas. 

— Ką, jūs sekėte man iš paskos? 

— Ne, aš jūsų laukiau automobilių stovėjimo aikšte- 
lėje. 

— Nuoširdžiai sujaudintas. Kaip jūs sužinojote, kur 
Ieikėtų Manęs laukti? 

— Aš jus mačiau mieste važiuojantį tuo automobiliu. 
Jis labai pastebimas, jeigu dar daugiau ko nors nepri- 
dūrus. 

— Tai mano tėvo automobilis. 

„Linkolnas“ — ilgas, įspūdingų matmenų automobilis, 
suryjantis gyvą balą benzino, turintis daugiau kaip dvi- 
dešimt metų, bet Kėjus susitarė Bo garaže, kad jie gerai 
tėlaitis. Kėjus juo važinėdavo, būdamas gimtajame mies- 
te; automobilis jam primindavo velionį tėvą. 

Automobilis atitiko ryškią Klarko Jaunesniojo asme- 
nybę. Geltonas vidus ir išorė; jis švytėjo paauksuotais 
ratų diskais ir radiatoriaus grotelėmis. Kėjus švelniai jį 
vadino ,„bordelmobiliu“. Džodei nepatiko toks pavadini- 
mas, matyt, dėl to, kad buvo labai taiklus. 

— Jūs vis dar šlubuojate,— pastebėjo Lara.— Kodėl 
jūs nevaikštote su ramentais? 

— Nenoriu. Su jais vienas vargas. 

— Jūs galite sau pakenkti. 

— Ką gi, reikės surizikuoti. 

— Kaip jūsų žaizda? Kodėl jūs neatėjote per priėmi- 
mo valandas? 

— Neverta apie tai kalbėti. 

— Laikas išimti drenas. 

— Aš jau pats jas ištraukiau. 

— Štai kaip. Pasirodo, esate tikras vyras. Matau, kad 
jūs pagaliau nusiskutote. Tikriausiai gremžtuku? 

Kėjus tylėjo jausdamas, kad Lara iš jo šaiposi. 

— Ar reguliariai keičiate tvarsčius? Jeigu taip neda- 
rote, galite užkrėsti žaizdą. Kaip gyja žaizda? 

— Puikiai. Klausykite,— pasakė jis, remdamasis al- 
kūne į automobilio viršų. — ką, ar aš tai turiu laikyti gy- 

dytojo vizitu? Galbūt jūs atsiųsite sąskaitą už konsulta- 
ciją? 

— Šį kartą ne. 

— Na, ačiū jums, daktare. Labai jums dėkoju. La- 
banakt. 

— Esmė ta,— pradėjo ji, žengdama prie jo,— kad man 
Teikia su jumis apie šį bei tą pasikalbėti ir aš nuspren- 
džiau, jog čia yra visų tinkamiausia vieta. Niekas negali 
mūsų pasiklausyti. 

— Tik to dar betrūko. Aš nenusiteikęs klausyti jūsų 
kalbų. Šiandien aš esu, kaip jūs pasakytumėte, apimtas 
padidinto nervingumo. Tad patarčiau jums būti gerutei ir 
nešdintis iš čia. 

Kėjus jau ketino lipti į automobilį, kai Lara dar kartą 
netikėtai pasielgė: staiga sugriebė jį už rankos. 

— Aš turiu pripažinti, pone Taketai, kad ko ko, o 
sumanumo jums gali pavydėti. Sakykite teisybę, kuris iš 
jūsų, jūs ar ponia Vinston, sumanėte suvaidinti plėšikišką 
užpuolimą, norėdami nuslėpti sutuoktinių neištikimybę? 

Kėjus neteko žado, bet sumišimas truko tik akimirką. 
Lara žiūrėjo į jį labai rimtai, taip rimtai, kad Kėjus ne- 
išlaikė ir nusišypsojo. 

— Štai kaip. Visažinanti mergaitė įsivaizduoja, kad 
žino viską pasaulyje. 

— Ponas Vinston jus išgąsdino, kai gulėjote lovoje 
su jo Žmona? Ar atspėjau? 

— Ko jūs manęs klausinėjate, jeigu pati viską Ži- 
note? 

— Bėgdamas jūs patempėte raisčius. Norėdama nu- 
slėpti pėdsakus, ponia Vinston į jus šovė. Scena panaši 
į trečiarūšio filmo sceną. Ar jūs nors žinojote, kad ji 
ruošiasi į jus šauti? 

— O koks jūsų reikalas? 

— Vadinasi, tai iš tikrųjų buvo siurprizas. 

— Neprimeskite man savo žodžių, — šiurkščiai ją per- 
traukė Kėjus.— Geriau atsakykite į mano klausimą. Koks 
jūsų reikalas? Ar galbūt jūs liguistai domitės kitų Žžmo- 
nių Meilės romanais? 

— Aš turiu vienintelę priežastį — pakėlė balsą La- 
ra.— Jūs įsiveržėte į mano namus ir apšaukėte šliundra 
už tuos pačius žygdarbius, kuriuos pats padarėte. 

— Ir, šiaip ar taip, tai visiškai kas kita. 

— Nejaugi? Tai kuo gi skiriasi? 

— Mes su Darse niekam nieko blogo nepadarėme. 

— Nieko blogo nepadarėte?! — sušuko Lara.— Darsė 
ištekėjusi Moteris. Jūs gi tvirtinate, kad būtent tai yra 
mano didžiausia kaltė. 

— Ne, jūsų visų didžiausia kaltė ta, kad leidotės su- 
gaunama. 

— Vadinasi, kol Darsės vyras nieko neįtaria, jūsų 
romManėlis gali ramiai tęstis? 

— Na, nevisiškai ramiai. Ir vis dėlto iš to neverta 
daryti tragedijos. Labiausiai nuo tokių dalykų nukenčia 
patys nusidėjėliai. 

— Nevisiškai taip, pone Taketai. Jūs pakėlėte ant 
kojų visą miestą dėl „nusikaltimų bangos“, kurios iš tik- 
rųjų visiškai nėra. 

— Tai ne mano kaltė. Fergusas išsigando, kai Darsė 
ėmė rėkti ir šaudyti iš pistoleto. Paprasčiausiai jis tru- 
putį perlenkė. 

— Arba panaudojo mitinį plėšiką, kad nuslopintų sa- 
vo įtarimus. 

Kėjui taip pat kilo panašios Mintys, bet jis nusprendė 
garsiai jų nepareikšti. 

— Aš neatsakau už tai, kas jam šovė į galvą. 

— Nejaugi jūsų tai nejaudina, kad privertėte visą 
miestą drebėti iš baimės“ 

— Iš baimės? — pašaipiai perklausė Kėjus.— Kokios 
dar baimės? Žmonėms patinka, kai juos truputį pagąs- 
dina. Jie be to negali gyventi. Iki Darbo dienos šventimo 
dar toli, jie neturi kur išsiblaškyti, o čia dar karštis, tai 
tegu nors tai juos truputį palinksmina. Šerifas Baksteris 
man sakė, kad iš viso miesto pasipylė pranešimai apie 
bandymus įsilaužti ir įtartinus žmMones.— Kėjus ėmė juok- 
tis — Imkime, pavyzdžiui, panelę Vinę Fern Lujis. Ji gy- 
vena sename apšiurusiame name Kenon gatvėje. Kai mes 
su berniukais vaikščiodavome po namus prieš Visų Šven- 
tųjų dieną, mes tyčia nutraukdavome jos kieme balti- 

niams džiauti virves, nes ji yra labai godi ir šykšti ir 
niekada mums nieko neduodavo, išskyrus pačių pigiau- 
sių saldainių. Tai štai, vakar Man Elmas papasakojo, kad 
ta pati panelė Vinė Fern pranešė, kad jau šešis vakarus 
iš eilės kažkoks tipas žvilgčioja pro langą, kai ji nusi- 
renginėja. Ji tvirtina, kad nemoka papasakoti, kaip jis 
atrodo, arba negali ko nors apie jį pranešti, nes jis sle- 
piasi už erškėtrožių krūmo ir, kaip ji paaiškino Elmui, 
„Save seksualiai jaudina“. Neįsivaizduoju, kaip Elmas ga- 
lėjo sutramdyti juoką. Greičiau galima patikėti, kad Mė- 
nulyje gyvena žmonės, negu įsivaizduoti, kad kažkas 
slapčiomis žvilgčioja į panelę Vinę Fern. Tačiau jai tai 
yra didelis įvykis, Vinė jo laukė visą gyvenimą, tai kas 
čia bloga? 

— Žodžiu, jūs manote, kad padarėte visuomenei pas- 
laugą? 

— Galimas dalykas. Tokio mažo miestelio kaip Iden 
Pasas Žmonėms reikia pramogų.— Jis prisiartino prie La- 
ros ir pajuto jos kvepalų kvapą.— O kaip dėl jūsų, dak- 
tare? — paklausė Kėjus pritildydamas balsą.— Kaip jūs 
žiūrite į tai, kad taip surengus pramogą, jeigu Iden Pase 
nėra įstatymų nustatytojų, kuriuos jūs galėtumėte išvesti 
iš doros kelio? 

Lara sudrebėjo iš pasipiktinimo ir Kėjus suprato, kas 
joje viliojo brolį. Pyktis puošė Larą Malori. Ji stovėjo iš- 
didžiai atlošusi galvą ir, stovėdama tokia poza, būtų ga- 
lėjusi papuošti senovinės. brigantinos pirmagalį. 

Tačiau, be išdidumo, joje dar buvo jaučiamas ir švel- 
numas. Kėjus pastebėdavo tą švelnumą, kai vėjas keden- 
davo jos plaukus, žaisdavo suknelės klostėmis. Jos lūpos 
buvo putlios ir švelnios. 

Kėjus stengėsi nuvyti tas mintis. 

— Ar jūs jau nužiūrėjote kitą auką? 

— Klarkas nebuvo auka. 

— Jūs buvote vienintelė ištekėjusi Moteris, su kuria 
jis susidėjo. 

— Tai rodo, kad jis buvo išrankesnis už jus. 

— Arba atvirkščiai. 

Įpykusi ji apsisuko, norėdama nueiti, bet Kėjus ją 
Yulaikė, paimdamas už peties. 

— Jeigu kartą jūs visa tai pradėjote, reikės jums iš- 
klausyti iki galo. 

Lara atmetė atgal plaukus. 

— Aš klausau. 

— Jūs sakėte, kad mano jums skirti kaltinimai ne- 
teisingi. 

— Aš galiu tai dar kartą pakartoti. Jie yra visiškai 
neteisingi. Jūs nieko nežinote apie Mano ryšius su Klar- 
ku, išskyrus tai, ką skaitėte laikraščiuose arba sukūrė 
jūsų šlykštus protas. 

Kėjus nusijuokė, Ji įkliuvo. Ji įkišo savo grakščią ko- 
jytę į spąstus. 

— Jūs taip pat nė velnio nežinote apie mano santy- 
kius su Darse arba dar su kuo nors. Jūs surengėte man 
pasalą ir dabar su didžiuliu įkarščiu man sakote pamoks- 
lą, tarsi aš būčiau nusidėjėlis, o jūs — pagarbos verta Bib- 
lijos įsakymų gynėja. Jeigu aš klystu, kalbėdamas apie 
jus, tai kodėl jūs taip lengvai, be teismo ir tardymo, mane 
siunčiate į kartuves? 

Larai dar nespėjus atsakyti Kėjus paleido jos petį, 
įlipo į geltonąjį „linkolną“ ir įjungė variklį. 

— Jūs esate ne tik neištikima žmona, bet dar ir fa- 
riziejė, — pasakė Kėjus pro atvirą langą. 


SEPTINTASIS SKYRIUS 


Lara važiavo, kur akys veda. Naktis buvo šviesi ir 
šilta. Vėjelis ne vėsino, o, atvirkščiai, nešė šilumą, kurią 
skleidė beribės dykumos. 

Techasas. 

— Techasas ne šiaip sau vietovė,— mėgdavo kartoti 
Klarkas.— Tai ypatinga proto būsena. Rojaus kampelis, 
kur gyvena kaubojai. 

Lara pirmą kartą pamatė Techasą, kai prieš pusmetį 
priėmė jai testamentu paliktą dovaną. Ji atsivežė Techa- 
so vaizdą, kurį susidarė paveikta Holivudo liimų: plyna, 
vėjų perpučiama žemė, kurios mMonotoniškumą sudrums- 
čia tik Muilinės gubojos kamuoliai kaip filmuose „„Gigan- 
tas“, „Hadas“, ,„Paskutinis kinas“. Šia filmai tiksliai per- 
teikė valstijos atmosterą. Tačiau tik jos vakarinės dalie 

Rysų Techasas — žalia šalis. Tamsūs laibi pušų kamie- 
nai stovi lygiomis eilėmis, tarsi pačios gamtos būtų su- 
sodinti viena linija. Pavasarį tamsią Miškų žalumą pagy- 
vina švelnios žydinčių laukinių vaismedžių spalvos ir 
ryškūs sedulų krūmai. Karvių bandos ganosi vešliose pie- 
vose. Upės ir upeliai, dažnai išsiliejantys iš krantų, mMaiti- 
na pilnus žuvų ežerus. 

Ir visur platybės, laisvė, didžiulės žemės ir techasie- 
čiams atrodo, kad taip turi būti, kol jie neptenka į tan- 
kiai apgyventus šiaurryčius, kuriuos dauguma jų laiko 
alkoholizmo, homoseksualizmo ir kitokių blogybių židi- 
niu. Techasiečiams jankiai yra nieko verti žmonės. 

Techasiečių vaikai prisiekinėjo ištikimybę Jungtinių 
Amerikos Valstijų vėliavai, bet valstijos vietiniai gy- 
ventojai save pirmiausia laikė techasiečiais ir tik paskui 
amerikiečiais. Alamo gynėjų kraujas tekėjo jų gyslomis. 
Jų praeitį puošė daugybė legendinių asmenybių ir, nors 
techasiečiai buvo geri parapijiečiai, kasdieniame gyve- 
nime jie didžiavosi banditais ir vagimis, tapusiais tauto- 
sakos herojais. Kuo liūdniau išgarsėjusi asmenybė, tuo 
daugiau apie ją sklido legendų. 

Jeigu Lara dar niekaip negalėjo priprasti prie vietinių 
gyventojų psichologijos, tai ji iš karto pamilo jų žemę. 

Vietiniai keliai nuo Iden Paso skyrėsi į visas puses 
kaip rato stipinai. Išvažiavusi iš mokyklos, Lara Visai ne- 
galvodama pasirinko vieną jų ir jau apie valandą važia- 
vo nežinoma kryptimi. Jau seniai liko užpakalyje prie- 
miesčiai ir nors Lara tiksliai nežinojo, kur ji yra, nebi- 
jojo paklysti. 

Išvažiavusi į žvyruotą šalikelę, ji pritildė variklį. Ty- 
loje garsiai suskambo nedarnus cikadų, žiogų ir varlių 
choras. Vėjas šiureno -tuopų, pasodintų negilių griovių 
palei kelią pakraščiuose, lapus. 

Lara padėjo rankas ant vairo ir nuleido ant jų galvą, 
bardama save už tai, kad leido Kėjui Taketui save nu- 
galėti. 

Kėjus tiksliai nustatė jos elgesį: Lara mėtė į žmones 
akmenis be jokios priežasties. Galėjo būti daugybė švel- 
ninančių aplinkybių, suteikiančių kitokį atspalvį patiems, 
atrodo, bjauriausiems poelgiams. Ne visada galima iš kar- 

to visur susigaudyti. Nežinomos aplinkybės galėjo pa- 
keisti požiūrį į tiesą ir melą, nekaltumą ir nusikaltimą, 
gėrį ir blogį. Jau jai tai turėtų būti gerai žinoma, 

Slegiančios mintys nedavė ramybės ir ji išlipo iš auto- 
mobilio. Plačios pievos iš abiejų kelio pusių driekėsi iki 
pat horizonto. Netoliese nedidelė banda įsitaisė nakčiai 
po kupliu riešutmedžiu. Keleto siurblių virš naftos gręžinių 
tamsūs judrūs siluetai šmėkščiojo dangaus fone. Ritmin- 
gai jie nuleisdavo galvas prie žemės ir vėl jas pakeldavo, 
tarsi kalbėdami padėkos maldą. 

Tikriausiai tie gręžiniai yra Taketų nuosavybė. 

Jau savaitė nebuvo lietaus ir griovys šalikelėje buvo 
vielos tvoros, supusios ganyklą. Stengdamasi neapsidras- 
kyti į aštrius dyglius, ji prisiglaudė prie netašyto tvoros 
stulpo ir užvertė galvą, žiūrėdama į žvaigždžių jūrą ir 
ryškų pusmėnulį viduryje. 

Ką tu čia veiki Lara? 

Daug kartų ji savęs to klausdavo. Dar prieš Klarko 
mirtį ji norėjo čia atvažiuoti, kad pasakytų savo sąlygas 
konfliktui išspręsti. Lara ketino jam pateikti sąskaitą, 
kuri turėjo jai atlyginti visus nuostolius. 

Klarkas mirė anksčiau, negu ji sugebėjo įgyvendinti 
savo planą. Nepaisant Klarko mirties tragiškumo, pati jo 
mirtis neturėjo didelės reikšmės jos tikslui įgyvendinti. 
Klarkas nebuvo svarbi plano dalis. O štai Kėjus yra svar- 
bus asmuo. 

Kėjus. Jis ją niekino. Tai sudarė papildomų sunkumų. 
Tačiau kliūtys nesumažino jos ryžtingumo. Patirtis ją iš- 
mokė, kad dažnai ligonis, prieš pradėdamas sveikti, turi 
išgyventi krizę. Tam, kad žaizda užgytų, iš pradžių ją 
reikia išvalyti nuo irstančių audinių. Lara buvo pasiruo- 
šusi pakelti kiekvieną išbandymą, nors ir labiausiai kan- 
kinantį, kad tik daugiau jos nebepersekiotų šmėklos. 

Tik tada ji atgaus dvasinę pusiausvyrą, kurią sutrik- 
dė dukters mirtis. Tik tada ji pamirš buvusias nelaimes 
ir ims tvarkyti savo gyvenimą Iden Pase ar kokioje nors 
kitoje vietoje. 

Metai po Rendalo ir Ešlės mirties bei sugrįžimo iš Mon- 
tesangrės buvo tuščias laiko gaišinimas. Ji ne gyveno, o 


98 


tik egzistavo. Kentėdama dėl vienatvės, apimta nevilties, 
skaudama širdimi, Lara stūmė dieną po dienos, neturė- 
dama nieko bendro su supančiu pasauliu. Darbas, gali- 
mas dalykas, ją išgydytų nuo širdies skausmo, bet jos 
nepriimdavo į darbą. Ji buvo raupsuotoji, smalsumo ir 
pajuokos objektas. Ji — Klarko Taketo šliundra. 

Taip ją pavadino Kėjus. Šliundra. Džodė taip pat laikė 
ją šliundra. Lara perskaitė iš Džodės akių neslepiamą 
panieką. Tačiau ji nieko kito ir nesitikėjo. 

Ją pasmerkė jos pačios tėvai. Jų santykiai su ja nie- 
kada nepasižymėjo ypatinga šiluma, bet po skandalo pa- 
sidarė įtempti. Jie niekaip negalėjo suprasti, kodėl duktė 
nori dirbti gydytoja tokioje Dievo užmirštoje vietoje kaip 
Iden Pasas, ypač turint omeny tai, kad tai buvo Taketų 
šeimos gimtasis miestas. 

— Jiems reikia daktaro,— paaiškino Lara, kai tėvai 
pasipiktino dėl jos sprendimo. 

— Daktarų visur reikia — primygtinai aiškino tėvas.— 
Kurių galų būtent ten važiuoti? 

— Todėl, brangusis, kad iš visų variantų ji visada 
pasirenka visų blogiausią. — Motina kalbėjo ramiai, bet 
lediniu tonu.— Ji taip daro specialiai, kad mus supykdytų. 

Tėvas pridūrė. 

— Nėra nieko gėdingo tame, jog paklūstama aplinky- 
bėms, Lara. Aš maniau, jog tu tai supratai po to, kas 
įvyko. 

Juos būtų apėmęs siaubas, jeigu ji būtų pasakiusi 
tikrąjį savo persikėlimo į Techasą tikslą, tačiau Lara jiems 
neatvėrė širdies. Stengdamasi nesėkmingai save apginti, 
ji pasakė: 

— Aš žinau, kad ten man bus sunku įgyti autoritetą, 
bet aš neturiu kito pasirinkimo. 

— Už tai tu turi kaltinti tik pati save, kaip ir už 
visas kitas savo nesėkmes. Jeigu tu iš pat pradžių bū- 
tumei klausiusi mūsų su motina, tu nebūtumei sugriovusi 
savo gyvenimo. 

Lara galėjo jiems priminti, jog būtent jie ją įkalbi- 
nėjo tekėti už Rendalo Porterio. Dar nespėję su juo susi- 
pažinti, tėvai jau buvo sužavėti jo nuopelnais ir priva- 
lumais. Malonus, galantiškas jaunuolis, besiskiriantis nuo 

kitų puikiomis manieromis. Rendalas laisvai kalbėjo tri- 
mis kalbomis ir turėjo perspektyvias pareigas valstybi- 
niame departamente. Jie ypač dažnai mėgdavo minėti 
jo praeigas kalbėdamiesi su draugais. 

Tėvai ir dabar laikė Rendalą šventuoju už tai, kad 
jis neišsiskyrė su ja po to, kai ji užsitraukė gėdą su se- 
natoriumi Taketu. Įdomu, ar būtų pasikeitęs jų požiūris 
į ją, jeigu jie būtų žinoję, kokia ji buvo nelaiminga ge- 
rIokai prieš tai, kai Rendalas ją supažindino su Klarku? 

Sujaudinta prisiminimų, Lara grįžo prie automobilio ir 
jau lipo į jį, kai išgirdo ūžesį virš galvos. Pažvelgusi į 
dangų, ji pamatė lėktuvą. Iš pradžių jis buvo mirksintis 
taškas tolumoje, po to nusileido žemiau ir ėmė artėti. 
Lėktuvas skrido pavojingai žemai, beveik liesdamas me- 
džių, augusių ganyklos pakraštyje, viršūnes. Pasitelkus 
menkas aviacijos žinias, jai pavyko nustatyti tik tai, kad 
lėktuvas buvo mažas, vienamotoris. 

Jis žemai praskrido virš pievos ir perkirto kelią maž- 
daug šimto jardų * atstumu nuo Laros automobilio. Lara 
nesąmoningai nustojo kvėpavusi, kai lėktuvas priartėjo 
prie tolimo miško. Dar sekundė ir jis būtų trenkęsis į me- 
džius, bet staiga jo nosis dideliu kampu pakilo į dangų, 
lėktuvas stačiai ėmė kilti į viršų, šastelėjo į šoną ir pa- 
mažu išsilygino. Lara jį sekė tol, kol iš akių dingo jo 
šviesos. 

Galimas dalykas, jog lėktuvas taip vėlai naktį purškė 
laukus? Ar galima apdoroti chemikalais ganyklas, kur 
ganosi galvijai? Ne, čia paprasčiausiai lakūnas triuki- 
ninkas. 

— Beprotis,— sušnabždėjo Lara, lipdama į automobilį 
ir įjungdama variklį. 

Žinoma, dauguma ją taip pat laikė beprote ne tik už 
tai, kad apsigyveno Iden Pase, bet dar ir erzino Taketus, 
mojuodama prieš juos raudonu skuduru. Tačiau kai žmo- 
gus neturi ko prarasti, jam pasidaro nesveitimi nutrūkgal- 
viški poelgiai. Ką galėjo Taketai jai pasakyti arba pa- 
daryti, kas dar nepasakyta arba nepadaryta. 


* 1 jardas — 91,44 cm.— Vert. pastaba. 

Kai tik Taketai įvykdys jos reikalavimus, Lara tuojau 
pat juos paliks ramybėje kartu su jų miestu. O kol kas 
jai visiškai tas pats, ką jie apie ją galvoja. Svarbiausia 
įveikti jų nenorą netgi kalbėti su ja. Bet kaip tai pa- 
daryti? 

Džodė ir toliau buvo neprieinama. 

Kėjus piktas bei pašaipus ir Lara nenorėjo su juo su- 
sitikti tol, kol tai nebus absoliučiai būtina. 

Džeinelena? Ji pajuto, jog Klarko sesuo truputį ja 
susidomėjo, bet čia įsikišo Džodė. Galbūt, pasinaudodama 
jos susidomėjimu, Lara sugebės patekti į Taketų šeimos 
tvirtovę? 

Ta galimybe reikėjo pasinaudoti. 


Džeinelena buvo nepatenkinta savim. Šiandien ji pla- 
navo užsiimti sąskaitų mokėjimu ir išdėliojo ant stalo rei- 
kalingus popierius bei dokumentus. Tačiau, kai pradėjo 
ieškoti aplanko, kuriame laikė sąskaitas, prisiminė, kad 
išvakarėse jį buvo pasiėmusi į sandėlį, jog palygintų važ- 
taraščius su gautais įrengimais. Ji anksčiau nieko nepa- 
miršdavo ir dabar, eidama į sandėlį, arba „parduotuvę“, 
kaip jį vadino tarnautojai, barė save už išsiblaškymą. 

Sandėlis buvo kokia mylia nuo kontoros griozdiškame 
mūriniame pastate. Plėtojantis „Kompanijai“ prie jo pri- 
statydavo papildomų patalpų, kad būtų galima sutalpinti 
vis daugiau įsigytų renginių, medžiagų ir mašinų. Šeš- 
tadienį pastate nieko nebuvo. Džeinelena pastatė auto- 
mobilį už namo, greta durų, vedančių į nedidelę kontorą. 
Čia buvo telefonas tarnautojams, šaldytuvas, mikroban- 
gų krosnelė, kavinukas, skelbimų lenta ir skyreliai su 
tarnautojų pavardėmis, į kuriuos du kartus per mėnesį 
Džeinelena dėdavo atlyginimo gavimo čekius. 

Džeinelena atrakino duris savo raktu ir, stengdamasi 
nekreipti dėmesio į ant sienų kabančius kalendorius su 
apsinuoginusiomis merginomis ir tvyrojusį tabako kva- 
pą, priėjo prie stalo, kur, kaip ji prisiminė, paliko ap- 
lanką. Ten jis ir gulėjo. Džeinelena pasikišo jį po pažas- 
timi ir jau ketino išeiti, kai išgirdo žingsnius už durų, 
jungiančių kambarį su garažu. Ji atidarė duris ir jau no- 

rėjo paklausti „kas ten?“, bet nutilo pamačiusi neįprastą 
vaizdą. 

Didžiuliai garažo vartai buvo uždaryti, kadangi pa- 
talpoje buvo mažai langų, joje viešpatavo prieblanda. 
Tarp dviejų „„Taketų kompanijos“ sunkvežimių buvo įsi- 
spraudęs pikapas. Vienas jos tarnautojų krovė į pikapą 
atsargines dalis, įrankius, vamzdžius ir kitokias medžia- 
gas, buvusias sandėlyje. Jis tikrino daiktus pagal sąrašą, 
kurį kartkartėmis išsitraukdavo iš marškinių krūtinės ki- 
šenės. Žvilgtelėjęs į sąrašą paskutinį kartą, vyras atidarė 
vartus ir įlipo į pikapo kabiną. 

Džeinelena iššoko iš savo slėptuvės ir puolė pikapui 
skersai kelio. Ji atsistojo priešais aplipusius vabzdžiais 
automobilio radiatorius; atsarginiai avariniai vartai atsi- 
dūrė jai už nugaros. 

— Panele Džeinelena! — sušuko vyras, išlipdamas iš 
automobilio.— Aš... aš nežinojau, kad jūs čia esate. 

— Ką jūs čia veikiate šeštadienio rytą, Miuli2 

Jo įdegęs veidas nuraudo, jis sumišęs lamdė žokėjiš- 
kos kepuraitės su ,„„Taketų naftos kompanijos“ ženklu 
snapelį. 

— Jūs puikiai žinote, panele Džeinelena, kad aš šian- 
dien rytą padariau vieną Ieisą. 

— Po to jūsų darbo diena pasibaigė. 

— Aš nusprendžiau pasiruošti pirmadieniui, kad ga- 
lėčiau anksčiau išvažiuoti. Čia užbėgau kai ko pasiimti. 

— Ir tai darote prie uždarytų vartų ir užgesintų švie- 
sų2 — Džeinelena parodė į pikapą.— Ir kodėl, jūs Miuli, 
kraunate įrengimus ne į mūsų sunkvežinį, 0 į savo nuo- 
savą pikapą? Ar tik neapvagiate „Kompanijos“? 

— Įrengimai seni, panele Džeinelena, jie yra nieko 
verti. 

— Todėl jūs nusprendėte jais pasinaudoti? 

— Aš jau sakiau, kad jie nieko vertį. Jie vis tiek ei- 
na niekais. 

Tačiau įrengimai pirkti už „„Taketų naftos kompani- 
jos" pinigus. Jūs neturite teisės jų imti. — Džeinelena su- 
kaupė visą savo drąsą.— Prašom iškrauti iš pikapo pa- 
vogtus daiktus. 

Miulis, iškrovęs visus įrengimus, užsikišo rankas už 
diržo ir karingai pareiškė: 

— Jūs tikriausiai Man neduosite kito atlyginimo? 

— Ne, Miuli. Aš jus atleidžiu. 

Miulio nuotaika akimirksniu pasikeitė. Jis išsitraukė 
rankas iš už diržo, sugniaužė kumščius ir žengė du grės- 
mingus žingsnius į priekį. 

— To nebus, velniai griebtų, Džodė mane pasamdė 
ir tik ji gali Mane atleisti. 

— Tai ji ir padarys, kai tik sužinos, kad jūs ją apva- 
ginėjate. Tik pirmiausia ji jums lieps sumokėti už vog- 
tus daiktus. 

— Iš kur jūs žinote, ką ji padarys. Ir, negana to, jūs 
neturite įrodymų. Aš galiu pasakyti, kad susitariau su 
jumis nupirkti įrengimus. 

Džeinelena liūdnai palingavo galvą, išgirdusi tokias 
įZūlias kalbas. 

— Bet juk tai netiesa, Miuli. Jūs man nieko nesiūu- 
lėte. Jūs čia atvykote šeštadienį slapčiomis, žinodamas, 
kad nieko nebus, prisikrovėte pikapą vogtų daiktų. Labai 
gaila, Miuli, bet tai mano galutinis sprendimas. Penkio- 
liktą dieną jūs gausite atlyginimą paskutinį kartą. 

— Ak tu, turtingoji kale, — pasakė jis pašaipiai. — Ge- 
rai, aš išeisiu. Išeisiu, nes tavo kompanija iki kaklo įklim- 
pusi į mėšlą. Visi žino, kad Džodė greitai nukratys kojas. 
Tu manei, kad sugebėsi vietoj jos vadovauti? — Jis prunkš- 
telėjo.— Į tave čia niekas rimtai nežiūri. Ar tu nežinai, 
kad visi iš tavęs šaiposi? Mes čia sųsirenkame po pamai- 
nos ir tave apkalbinėjame. Juokinga žiūrėti kaip tu čia 
pluši, tikriausiai dėl to, kad daugiau neturi ką veikti. Pa- 
vyzdžiui, paišdykauti su kokiu nors vyru. Mes lažinamės, 
ar tu esi nekalta mergelė, ar ne. Galiu eiti lažybų, kad 
tavo ten tvirtai užantspauduota. Na ir kam reikia tokios 
džiūsnos, kurią vos tik palietus, subyrės. 

Nuo šiurkščių žodžių Džeinelenai apsvaigo galva. Emė 
spengti ausyse, o kūnas įkaito kaip nuo nuodingųjų skruz- 
džių įkandimų. Nesuprantama kodėl, bet Džeinelena ne- 
nusileido: 

— Jeigu per dešimt sekundžių jūs iš čia Neiššineš- 
dinsite, aš paskambinsiu šerifui Baksteriui ir jus areštuos. 

Miulis paniekinamai spragtelėjo pirštais ir įlipo į pi- 
kapą. Įjungė variklį, iš visų jėgų paspaudė greičio pedalą 
ir kaip raketa išlėkė iš garažo. 

Džeinelena čiupo rankeną, pritaisytą prie sienos, ir 
greitai uždarė vartus, paskui bėgte parbėgo į kontorą ir 
uždarė paskui save duris. 

Ji krito ant kėdės, susirietė ir apkabino save ranko- 
mis. 

Džeinelena nenusileido stambiam vagiui, bet dabar, 
kai viskas baigėsi, ji negalėjo įveikti drebulio ir kaleno 
dantimis. 

Blaiviai viską apgalvojus, kvaila kovoti su Miuliu. Jis 
galėjo jai trenkti, netgi užmušti ir niekada nebūtų įtar- 
tas. Visi nuspręstų, kad ją užmušė koks nors valkata ar 
vagis, galimas dalykas, tas pats, kuris įsilaužė į Vinstonų 
namus. 

Džeinelena suposi pirmyn ir atgal sėdėdama ant senos 
girgždančios kėdės. Kas čia jai pasidarė? Kaip ji drįso 
jam pasipriešinti? Tikriausiai, pati to nežinodama, pane- 
lė Taket turi drąsumo geną, suveikusį reikiamu momentu. 

Jai prireikė pusvalandžio, kad atsipeikėtų. Tik dabar 
ji ėmė suvokti savo neapgalvotų vieksmų padarinius. Jos 
netikėtas sprendimas atleisti iš darbo Miulį buvo visiškai 
teisingas. Tačiau dabar jai reikia apie tai pranešti Džodei. 
Ji neabejojo, kad Džodė pritars jos žingsniui, bet Džei- 
nelena bijojo pasakoti Motinai apie įvykį. Galbūt geriau 
palaukti, kol atsiras, kas jį pakeistų. Bet iš kur rasti žmo- 
gų? Reikia kvalifikuoto ir patyrusio žmogaus. Miulis buvo 
geras apeivis. 

Bovis Keitas. 

Džeinelena staiga prisiminė tą pavardę ir jai ėmė smar- 
kiau plakti širdis. Ji dažnai apie jį galvodavo. Dažniau 
negu tarp kitko, dažniau negu reikalauja padorumas, daž- 
niau negu ji ryždavosi prisipažinti. Ji įsivaizdavo jo kry- 
puojančią eiseną ir rudas akis, žiūrinčias į pasaulį liūdnai 
ir nepatikliai. 

O ką, jeigu taip paskambinus ir paklausus, ar jam 
nereikia darbo? 

Jis tikriausiai jau išvažiavo iš miesto. 

Negana to, reikia netekti proto, kad ryžtumeisi pri- 

įmti į darbą buvusį kalinį, atleidus už vagystę jau seniai 
dirbusį darbininką. 

Džodę ištiks priepuolis, pakils kraujospūdis ir jeigu 
motina rimtai susirgs, tai dėl to bus kalta ji, Džeinelena. 

Ji rado dar tuziną priežasčių, neleidžiančių jo priimti, 
bet savo svarstymus baigė tuo, kad paėmė telefonų kny- 
gą ir surado baro „Po palme“ numerį. Ragelį pakėlė, vos 
suskambus pirmam skambučiui. 

— Tai... Aš norėčiau... Atleiskite, su kuo aš kal- 
bu? — Jos drąsumo genas aiškiai pasidavė. 

— Ko jūs norite? 

— Tai Džeinelena Taket. Aš norėčiau pakalbėti su... 

— Jo čia nėra. 

— Atleiskite, bet... 

— Jūsų brolio čia nėra. Jis čia buvo užėjęs vakar po 
susirinkimo. Pabuvo kokį pusvalandį. Išgėrė iš eilės tris 
dvigubas viskio porcijas. Paskui išėjo. Pasakė, kad tru- 
putį paskraidys— Žmogus kitame laido gale ėmė juok- 
tis — Aš, nors užmušk, su juo nelipčiau į lėktuvą. Su to- 
kia doze skrandyje ir dar tokios nuotaikos. 

— O Viešpatie — išsigando Džeinelena. Šiandien rytą 
„bordelmobilis“ nestovėjo įprastoje vietoje. Ji pamanė, 
kad Kėjus anksti atsikėlė ir išvažiavo. Jai net į galvą 
nešovė tokia mintis, jog jis apskritai nenakvojo! 

— Tai Hepas Holisteris, panele Džeinelena. Aš esu 
baro šeimininkas. Jeigu Kėjus pasirodys, ką norėtumėte, 
kad jam pasakyčiau? Kad jis jums paskambintų? 

— Taip, prašom pasakyti. Aš dėl jo labai jaudinuosi. 

— Neverta, juk jūs pažįstate Kėjų. Jis nepražus. 

— Ir vis dėlto tegu paskambina. 

— Aš jam būtinai pasakysiu. Viso gero. 

— Beje, pone Holisteri— skubiai pridūrė Džeinele- 
na.— Aš skambinau kitu reikalu. 

— Kokiu? — paklausė jis, kai Džeinelena nutilo. 

Džeinelena nusišluostė į sijoną suprakaitavusią ranką. 

— Ar pas jus dar dirba jaunuolis, pavarde Bovis Kei- 
tas? 


Lara ravėjo petunijų lysvelę, kai Mėlynas „„universa- 
las“ dideliu greičiu iššoko iš už kampo, pasuko į namo 

vartus ir staigiai sustojo, sukeldamas žvyro krušą. Vai- 
ruotojo durelės atsidarė ir iš automobilio iššoko jaunas 
vyras su maudymosi glaudėmis ir plačiai atvertomis iš 
siaubo akimis, 

— Daktare! Mano mergaitė... Viešpatie, kas tai... 
Ji... jos ranka. .. Prašom, padėkite! 

Lara numetė kauptuką ir iššoko iš gėlių lysvės kaip 
bėgikas nuo starto trinkelės. Ji puolė prie automobilio 
iš kitos pusės, ten, kur sėdėjo keleivis, pakeliui plėšdama 
nuo rankų daržines pirštines. Moteris buvo apimta iste- 
rijos. Ji laikė ant kelių kokių trejų metų vaikutį. Viskas 
aplinkui buvo ištepta krauju. 

— Kas atsitiko? — Lara pasilenkė į automobilio vidų 
ir atsargiai nukėlė į šalį moters ranką. Tekėjo skaisčiai 
raudonas kraujas, buvo panašu į arterinį kraujavimą. 

— Mes važiavome prie ežero, — kūčiodamas pasako- 
jo vyras.— Letė stovėjo ant užpakalinės sėdynės ir va- 
žiavo, iškišusi pro langą rankutę. Aš sukdamas nemaniau, 
kad taip arti... Telefono stulpas. .. Viešpatie, kas tai yra... 

Mergaitės ranka buvo pusiau nutraukta. Peties sąnarys 
buvo išlindęs į išorę. Kraujas plūdo iš sužalotos arteri- 
jos. Oda pamėlo, kvėpavimas buvo paviršutiniškas ir grei- 
tas. Mergaitė į nieką nereagavo. 

— Ar turite rankšluostį? 

Vyras ištraukė rankšluostį iš krūvos, buvusios ant už- 
pakalinės sėdynės, maudymosi paklodžių ir jį padavė La- 
rai. Lara stipriai prispaudė rankšluostį prie žaizdos. 

— Laikykite jį taip, kol grįšiu. 

Verkdama mergaitės motina linktelėjo galvą. 

Tėvui Lara pasakė: 

— Kuo greičiau ištuštinkite bagažinę. 

Lara bėgte pasileido į namą. Rinkdama reikalingus 

instrumentus gliukozei suleisti, ji kartu rinko ir Motinos 
Frensės ligoninės Taileryje „(Oro greitosios pagalbos“ nu- 
merį. 
— Kalba daktarė Malori iš Iden Paso. Man reikia 
malūnspario. Sužalota maža mergytė. Ji yra apimta šoko, 
oda mėlyna, į nieką nereaguoja, neteko daug kraujo. De- 
šinė ranka praktiškai nutraukta. Galvos, nugaros ir kaklo 
sužalojimų požymių nėra. Transportabili. 

— Ar jūs galite ją pristatyti į Daberto apygardos 
aerodromą. 

— Taip. 

— Abu mūsų malūnsparniai ką tik išskrido į iškvieti- 
mus. Mes bandysime kreiptis į Medicinos centrą. 

Lara padėjo ragelį, pagriebė pirmosios pagalbos krep- 
šelį ir išbėgo laukan. Nežmoniškai skubėdamas, mergai- 
tės tėvas ištuštino „universalo“ bagažinę. Prie vartų ne- 
tvarkingai mėtėsi pripučiamieji čiužiniai, krepšelis maisto 
piknikui, gaivinamųjų gėrimų buteliai, du termosai, krep- 
šelis šaldytuvas ir sena dygsniuota antklodė. 

— Padėkite man nunešti vaiką į automobilio galą. 

Kartu su tėvu jie pakėlė mergaitę nuo motinos kelių 
ir, nunešę į bagažinę, paguldė ant kiliminės dangos; Lara 
įlipo į vidų ir paguldė mergaitę patogiau. Motina nuėjo 
paskui Larą ir susilenkusi atsisėdo iš kitos pusės. 

— Duokite atnklode.— Tėvas padavė Larai anktlodę ir 
ji apklojo mergaitę, kad neperšaltų.— Važiuokime į apy- 
gardos aerodromą. Tikiuosi, jūs žinote, kur jis yra. 

Jis linktelėjo galvą. 

Greitai ten atskris malūnsparnis ir nuskraidins mer- 
gaitę į Tailerį. 2 

Jis užtrenkė bagažinės dureles, atsisėdo prie vairo ir 
jie pajudėjo į kelią. Nuo to laiko, kai automobilis priva- 
žiavo prie Laros namų, prabėgo vos kelios minutės. 

Lara nuėmė nuo mergaitės peties kraujo prisigėrusį 
rankšluostį ir greitai jį pakeitė keturiomis nedidelėmis 
steriliomis marlinėmis servetėlėmis. Ji pridengė jomis 
žaizdą ir stipriai sutvarstė petį elastiniu tvarsčiu. Krauja- 
vimas, jeigu jo nesustabdyti, galėjo būti pražūtingas. Pas- 
kui ji ėmė ieškoti mergytės rankoje venos. Staiga mer- 
gaitė pradėjo vemti ir nevilties apimta motina suriko. La- 
ra IamMiai įsakė: 

— Pasukite jos galvą į šoną, kitaip ji užsprings vė- 
malais. 

Dabar kvėpuojamieji takai išsituštino, bet kvėpavimas 
buvo su pertrūkiais, nelygus, taip pat kaip ir pulsas. 

Nepaisydamas pavojaus tėvas važiavo dideliu greičiu, 
garsiai signalizuodamas, prašokdamas, degant raudonai 

šviesai, ir kartu verkdamas bei save prakeikdamas. Mo- 
tina raudojo balsu, jos veidas buvo šlapias nuo ašarų. 

Larai iš gailesčio jiems, varstė širdį skausmai. Ji supra- 
to, ką jaučia motina, kai jos vaikas plūsta krauju ir nie- 
kas negali jam padėti. 

Rankoje veną vos buvo galima apčiuopti ir Lara grei- 
tai ryžosi kitaip padaryti. Ji numetė antklodę, dengusią 
vaiko kojas, ir padarė mažytį pjūvį, ten įstatė plonytį 
kateterį ir jį prijungė prie aparato vaistams į veną leisti. 
Greitai ir mikliai dirbdama, Lara sutvirtino pjūvį apka- 
bėle, kad kateteris neiškristų. Motina su siaubu žiūrėjo, 
ką ji daro. 

Prakaito lašai krito Larai nuo kaktos ir ji šluostė vei- 
dą rankove. 

— Ačiū Dievui, — sušnibždėjo Lara, pamačiusi, kad jie 
jau atvažiavo į aerouostą. 

— Kur malūnsparnis? — suriko tėvas. 

— Papypsėkite. 

Žmogus tepaluotais specdrabužiais greitai išėjo iš an- 
garo ir nuėjo tiesiai prie vairuotojo. 

Tėvas tylėdamas parodė atgal. Mechanikas pasilenkęs 
pažvelgė į vidų ir sustingo, pamatęs siaubingą vaizdą. 

— Jūs esate daktarė Malori? — paklausė jis. 

Lara atidarė bagažinės dureles ir išlipo iš automo- 
bilio. 

— Ar jums skambino iš motinos Frensės ligoninės? 

— Vienas malūnsparnis išsiųstas į Leik Palestainą pa- 
imti ligonio, kurį ištiko širdies priepuolis, o kitas — tei- 
kia pagalbą įvykus avarijai dvidešimtojoje autostradoje. 

— Jie pranešė Madirinos centrui? 

— Jų malūnsparnis taip pat toje pačioje avarijoje. 
Ten velniai žino, kas darosi. Sakė, kad iškvies malūn- 
sparnį dar iš kur nors. Jie visiems skambina. 

— Mes negalime laukti! 

— Viešpatie, mano mergaitė! — aimanavo mMotina.— 
Nejaugi ji numirs! O Viešpatie! 

Lara pažvelgė į mažą kūnelį ir pamatė, kad gyvybė 
jį apleidžia. „Dieve padėk man“. Ji užsidengė veidą ran- 
komis, apmautomis pirštinėmis, kvepiančiomis šviežiu 
krauju. Kiek kartų ją persekiojo tas košmaras. Vaikas, 

paplūdęs kraujyje, miršta jos akyse. Ir ji yra bejėgė jam 
padėti. 

— Daktare! — Mergaitės tėvas sugriebė už rankos ir iš 
visų jėgų ją papurtė— Ką darysime? Ką nors darykite! 
Ji miršta! 

Lara ir be jo tai žinojo. Ji taip pat žinojo, kad viena 
negalės susidoroti su tokia sunkia užduotimi. Kažkurį lai- 
ką Lara galės palaikyti gyvybines organizmo funkcijas, 
bet jeigu mergaitei nebus tuojau pat suteikta kvalifikuo- 
ta pagalba, ji neteks rankos, o, galimas dalykas, ir gyvy- 
bės. Nedidelė apygardos ligoninė neturėjo įrangos su- 
teikti tokiai pagalbai. Esant dideliam pjūviui, stipinkau- 
lio lūžiui ten galėjo suteikti pagalbą, bet tik ne taip susi- 
žalojus. Ten vežti vaiką — tik brangaus laiko gaišinimas. 

Lara atsisuko į suakmenėjusį mechaniką. 

— Ar jūs negalėtumėte mūsų nuskraidinti į Tailerį? 
Tai gyvybės ir mirties klausimas, 

— Aš moku tik taisyti lėktuvus. O jais skraidyti taip 
ir neišmokau. Bet čia yra lakūnas, kuris gali jus ten pri- 
statyti. 

— Kur jis? 

— Ten.— Mechanikas parodė pirštu į angarą.— Bet 
jis nekaip jaučiasi. 

— O ar yra lėktuvas? O dar geriau, malūnsparnis? 

— Čia pas mus neseniai apsigyveno vienas profesio- 
nalus golfo žaidėjas. Taigi jis laiko aerodrome savo ma- 
lūnsparnį. Labai gerą. Du kartus per savaitę jis juo skren- 
da į Dalasą žaisti golfo. Jis yra šaunus vaikinas. Manau, 
nesupyks, jeigu jūs pasinaudosite malūnsparniu, ypač to- 
kiu nepaprastai skubiu atveju. 

— Prašom, paskubėkite! — maldavo motina. 

— Ar jūsų lakūnas moka skraidyti malūnsparniu? 

— Moka, tik aš jums sakiau, kad jis. .. 

— Aukščiau laikykite lašelinę,— priminė Lara moti- 
nai.— O jūs stebėkite kvėpavimą, — kreipėsi ji į tėvą. Ji 
rizikavo, palikdama mergaitę, bet bijojo, kad mechanikui 
neužteks iškalbingumo papasakoti lakūnui, kokia yra rim- 
ta padėtis. 

Lara įbėgo į angarą. Jame stovėjo keli daugiau ar 
mažiau sugedę remontuojami lėktuvai. Aplinkui nebuvo 
nė gyvos dvasios. 

— Ei, ar čia yra kas nors? Atsiliepkite! 

Lara atidarė duris iš kairės pusės ir atsidūrė tvankia- 
me nedideliame kambaryje. Kampe stovėjo sulankstoma 
lovelė. Vyras, garsiai knarkdamas, miegojo ant nugaros. 

Tai buvo Kėjus Taketas. 


AŠTUNT ASIS SKYRIUS 


Nuo Kėjaus sklido kvapas kaip iš alaus gamyklos. La- 
Ia pasilenkė prie jo ir smarkiai papurtė už peties. 

— Prabuskite! Man reikia, kad mane nuskraidintumė- 
te į Tailerį. Tuojau pat! - 

Kėjus sumurmėjo kažką nesuprantamo, ją atstūmė ir 
apsivertė ant šono. 

Sename surūdijusiame šaldytuve Lara rado kelias alaus 
skardines, gabalą smirdančio sūrio, sudžiūvusį apelsiną ir 
plastikinį kanistrą su vandeniu. Paėmusi kanistrą už ran- 
kenos, ji atsuko dangtelį ir išpylė visą vandenį Kėjui 
ant galvos. 

Kėjus sugniaužęs kumščius rėkdamas pašoko. Jo vei- 
das persikreipė iš pykčio. 

— Kurių velnių. ..— Pamatęs Larą su kanistru ranko- 
je, jis neteko žado ir, netikėdamas savo akimis, įsistebei- 
lijo į ją. 

— Aš noriu, kad jūs nuskraidintumėte mažą vaiką į 
Motinos Frensės ligoninę. Dešinė mergaitės ranka kabo 
ant siūlelio taip pat, kaip ir jos gyvybė. Mes neturime 
laiko ginčytis ar ką nors aiškintis. Ar jūs galite ten nu- 
skristi išvengdamas aviakatastroios? 

— Aš galiu nuskristi, kur tik reikia ir kada reikia — 
Jis nuleido kojas ant žemės ir paėmė batus. 

Lara staigiai apsisuko, išėjo iš kambario ir pasuko 
automobilio link. Tėvas puolė jos pasitikti. 

— Ar radote jį? 

— Jis tuojau bus čia. 

Ji nieko neaiškino. Geriau jau nežinoti, kad lakūnas 
miegojo po didelio girtavimo. Mechanikas stovėjo prie 

malūnsparnio, ženklais rodydamas, kad paruoštas skry- 
džiui. 

— Kokia jūsų pavardė? — paklausė Lara jaunojo tėvo. 

— Džekas. Džekas Leonardas. Žmoną vadina Mario- 
na, o dukrą — Lete. 

— Padėkite Man nunešti Letę į malūnsparnį. 

Dviese jie ištraukė mergaitę iš „universalo“ ir greitai 
nunešė į malūnsparnį. Mariona ėjo greta, laikydama ran- 
koje lašelinę. Kai jie pribėgo prie malūnsparnio, Kėjus 
jau sėdėjo kabinoje. Jis buvo spėjęs įjungti motorą ir 
sraigtiniai sparnai jau sukosi. Abiejų Leonardų visas min- 
tis buvo užvaldžiusi jų dukra ir jie nepastebėjo, kad la- 
kūno neužsegti marškiniai, o žandai apaugę trijų dienų 
šeriais. Akiniai nuo saulės su veidrodiniais stiklais puikiai 
slėpė paraudusias akis. 

Kai tik jie sulipo į malūnsparnį, Kėjus pasuko galvą 
ir pažvelgė Laros pusėn. 

— Pasiruošę? 

Ji liūdnai linktelėjo. Malūsparnis pakilo į orą. 

Triukšmas trukdė kalbėtis, bet jie ir neturėjo apie ką 
kalbėti. Džekas ir Mariona sėdėjo prisiglaudę vienas prie 
kito; Lara stebėjo mergaitės kraujospūdį ir pulsą. Ji ti- 
kėjosi, kad Kėjus žino, kur yra ligoninė. Jis užsidėjo ausi- 
nes ir Lara suprato iš jo judančių lūpų, kad jis kažką 
kalba į mikrofoną. 

Taketas atsisuko ir jai sušuko: 

— Aš suradau jų dažnį ir dabar kalbu su traumatologų 
brigada. Jie prašo pranešti svarbiausius fiziologinius duo- 
menis. 

— Kraujospūdis — penkiasdešimt ir trisdešimt, bet to- 
liau krinta. Pulsas — šimtas keturiasdešimt, nelygus. Pa- 
prašykite įspėti angiochirurgą ir chirurgą ortopedą. Jai 
Teikės abiejų. Aš jai leidžiu gliukozę. 

— Ar jūs mergaitei davėte antikoaguliantų? 

Lara jau apie tai galvojo ir nusprendė priešingai. 

— Ji pernelyg maža. Kraujavimas kol kas sustabdy- 
tas. 

Kėjus perdavinėjo informaciją, Lara toliau stebėjo Le- 
tės kraujospūdį, kvėpavimą ir pulsą. Ji stengėsi būti kuo 

tikslesnė, o tai buvo labai nelengva, kai pacientas buvo 
toks mažytis, bejėgis ir labai sužalotas. 

Kartkartėmis Mariona ištiesdavo ranką, paliesdavo 
plaukus arba glostydavo dukters, kuri neatgavo sąmonės, 
skruostą. Vieną kartą ji paglostė putlias Letės kojytes. 
Tame judesyje slypėjo tiek motiniškos meilės, kad Larai 
suspaudė širdį. 

Po jais sušmėkščiojo Tailerio priemiesčiai ir Kėjus 
vėl prašneko: 

— Traumatologų brigada jau pasiruošusi. Mums leido 
skubiai nusileisti. 

Staiga silpnas Letės kvėpavimas nutrūko. Lara, tikrą- 
ja šio žodžio prasme, įsisiurbė pirštais į vaiko kaklą, bet 
negalėjo užčiuopti pulso. 

Sunerimęs Džekas Leonardas suriko: 

— Kas yra? Daktare! Daktare! 

— Sustojo širdis. 

— Mano mažytė! Dieve mano, mano mergytė! — šūk- 
čiojo Mariona. 

Lara palinko virš mergaitės ir ėmė spausti rankomis 
truputį žemiau krūtinės. Ji kelis kartus paspaudė, ban- 
dydama sužadinti širdies plakimą. 

— Lete, prašau tavęs, nepasiduok. Ar dar toli, Kė- 
jau? 

— Aš jau matau ligoninės pastatą. 

Lara uždengė savo burna Lėtės nosį ir burną ir į jas 
įpūtė oro. 

— Viešpatie! — trūkčiojančiu balsu suriko Džekas.— 
Ji numirė! 

— Lete! — veriamai jam antrino Mariona.— O Dieve, 
prašom! Ne, ne! 

Lara negirdėjo jų garsių riksmų. Visą savo dėmesį ji 
sutelkė į mažą kūnelį: ji ritmingai spaudė siaurą krūtinę, 
paskui įpūtė oro į šnerves ir burną, stengdamasi mergaitei 
sugrąžinti gyvybę. 

— Nemirk, Lete, nemirk,— karštai šnabždėjo Lara. 

Kai Lara pajuto pirmą pulso tvinksnį, ji sušuko iš 
džiaugsmo. Letės krūtinė pakildavo ir nusileisdavo, bet 
Lara ir toliau darė dirbtinį kvėpavimą burna į burną. 
Nors pulsas dar buvo silpnas, širdis plakė vis tvirčiau. 

— Mes sugrąžinome jai gyvybę! 

Kėjus nutūpdė malūnsparnį. 

Gydytojų brigada pripuolė prie malūnspamio. Jie pa- 
ėmė Letę ir dabar Lara laikė Marioną, kuri veržėsi pas- 
kui dukterį. Mergaitę paguldė į vežimėlį ir nuvežė į ope- 
racinę. 

— Aš turiu būti su ja, — maldavo Mariona, pasiruo- 
šusi bėgti paskui tolstantį vežimėlį. 

„Seselė sustabdė Marioną. | 

— Labai gaila, ponia, bet jūs turite likti laukiama- 
jame. Mergaitė dabar patikimose rankose. 

Lara pritariamai linktelėjo seselei. 

— Aš pasirūpinsiu motina. Dėkoju. 

Kartu su Džeku jie nuvedė Marioną į laukiamąjį. 

— Mums reikia paskambinti giminėms, Mariona,— 
pasakė Džekas. 

— Eikite, Džekai. Aš su ja pabūsiu. 

— Ne,— paprieštaravo Mariona, atkakliai purtydama 
galvą.— Aš eisiu su juo.— Buvo neįmanoma jos atkalbė- 
ti. Prilaikydami vienas kitą, jie nuėjo ieškoti telefono au- 
tomato. 

— Kaip ji sugebės išsikapanoti? 

Lara atsisuko, išgirdusi už nugaros Kėjaus balsą. Jis 
žiūrėjo pavymui į Džeką ir Marioną. 

— Viskas priklausys nuo to, kaip seksis. 

— Buvo momentas, kai ji buvo per plauką nuo mir- 
ties, ar ne taip? — Jis nukreipė žvilgsnį į Larą.— Jūs did- 
vyriškai kovojote už jos gyvybę. 

— Tai mano pareiga. 

Truputį patylėjęs jis paklausė: 

— O kaip bus su ranka? 

— Nežinau. Mergaitė gali jos netekti. 

— Po velnių.— Jis įkišo akinius į marškinių krūtinės 
kišenę, kurią vis dėlto užsegė, prieš įeidamas į ligoninę. 

— Aš išgerčiau kavos. O jūs? 

— Ne, ačiū. 

— Kai tik jūs būsite pasiruošusi atgal skristi į Iden 

Pasą... 
Lara neigiamai papurtė galvą. 

— Aš liksiu čia kartu su jais. Nors tol, kol ją išveš 
iš operacinės. Negalvokite apie mus. Aš patigrįšiu atgal. 

Kėjus įdėmiai pažiūrėjo į Larą, paskui trumpai pa- 
sakė: 

— Eisiu išgerti kavos. 

Lara stebėjo, kaip Kėjus ėjo steriliai švariu korido- 
riumMi ramia, tvirta eisena, tik truputį šlubčiodamas de- 
šine koja. Nepaisant jo truputį netvarkingos išvaizdos, 
niekas nepagalvotų, kad visiškai neseniai ji pabudino Kė- 
jų iš girto miego. 

Kėjus nutūpdė malūnsparnį tarp daugiaaukščio garažo 
ir ligoninės pastato. Tai gali padaryti tik labai geras la- 
kūnas. Vadinasi, Kėjus ne šiaip sau gyrėsi, sakydamas, 
kad gali skraidyti, kur tik nori ir kada tik nori. 

Džekas ir Mariona grįžo, paskambinę telefonu, ir pra- 
dėjo savo ilgą budėjimą. Kėjus atnešė kelias plastikines 
stiklinaites su kava, sumuštinių ir bandelių. Lara jį su- 
pažindino su Letės tėvais. 

— Mes būsime jums dėkingi visą gyvenimą, — prakal- 
bo Mariona su pilnomis ašarų akimis.— Kas dabar beatsi- 
tiktų, bet jeigu jūs mūsų čia nebūtumėte atskraidinęs. .. 
Letė... ji... 

Kėjus nešnekėjo tuščių žodžių, netinkamų tokį rimtą 
momentą, bet padrąsinamai prisilietė prie jos peties. | 

— Aš greitai grįšiu — pažadėjo jis ir daugiau nieko 
neaiškindamas nuėjo. 

Naujienų iš operacinės reikėjo laukti kankinamai il- 
gai. Kiekvieną kartą, kai ant kambario slenksčio pasiro- 
dydavo operacinės seselė, visi trys įsitempdavo. Tačiau ji 
ateidavo tik sekundei ir jos pranešimai visada būdavo 
labai lakoniški: gydytojai grumiasi, kad stabilizuotų Le- 
tės būklę ir išgelbėtų nuo amputacijos ranką. Ta diena 
ligoninei buvo ypač sunki. Keli žmonės gavo rimtas trau- 
mas avarijos, įvykusios autostradoje, metu. Susidūrė trys 
mašinos, tarp jų ir autobusas su pensininkais, važiavu- 
siais į užmiestį iškylauti. Gydytojai, seselės, slaugės — 
visi buvo labai užsimėmę, bet, kaip pastebėjo Lara, jie 
nepasimetė. 

Po valandos grįžo Kėjus su dideliu popieriniu maišu 
rankoje. Jis ištiesė jį Larai ir Marionai. 

— Aš pamaniau, kad jums reikėtų persirengti. 

Krepšyje jos rado kelnes ir marškinėlius. Jų drabu- 
žiai buvo sukietėję nuo Letės kraujo. Jos nusiprausė ir 
persirengė tualeto kambaryje. Kėjus ir girdėti nenorėjo 
apie pinigus, kuriuos jam siūlė Džekas. 

— Juk jūs esate Barnės Leonard sūnus? Jūs turite 
skalbyklą ir valyklą. Jūs dabar tesiate tėvo verslą? 

— Taip, pone Taketai. Aš nemaniau, kad jūs mane 
pažįstate. 

Jie iškilmingai paspaudė vienas kitam rankas. 

Leonardų giminės atvažiavo po valandos kartu su pa- 
storiumi. Jie sėdėjo visi kartu, kalbėjosi pritildę balsus 
ir meldėsi už Letę. Kaip gydytoja, Lara ne pirmą kartą 
tapo tokios scenos liudytoja ir jos nepiktino žmogiško 
skausmo pasireiškimas. 

Kitas reikalas Kėjus, jis akivaizdžiai jautėsi nereika- 
lingas, vaikščiojo pirmyn ir atgal koridoriumi ir dažnai 
kažkur dingdavo. Kiekvieną kartą, kai jis išeidavo, Lara 
manydavo, kad jis jau išskrido skolintu malūnsparniu at- 
gal į Iden Pasą, bet Kėjus vėl grįždavo ir klausdavo apie 
Letę. Per vieną tokį paslaptingą dingimą jis nusiskuto ir 
sukišo marškinius į kelnes. Dėl to įgijo padoresnę išvaiz- 
dą, nors, tiesą pasakius, iki tobulumo dar buvo toli. 

Praėjus beveik septynioms valandoms nuo to laiko, 
kai Letę išvežė į operacinę, į laukiamąjį įėjo apkūnus, 
vidutinio amžiaus vyras, apsivilkęs mėlynu chalatu, ir 
pasakė Leonardų pavardę. Džekas ir Mariona atsistojo, su- 
siėmė rankomis, sukaupdami visą savo drąsą, ir pasiruo- 
šė sutikti, kokia bebūtų, žinią. 

— Aš esu daktaras Rupertas, — prisistatė angiochirur- 
gas.— Jūsų mergaitė gyvens. Jeigu nekils netikėtų komp: 
likacijų, jai nebegresia nieko blogo. 

Mariona susvyravo ir būtų parvirtusi, jeigu jos nebū- 
tų sugriebęs vyras. Ji garsiai, širdį veriamai kūkčiojo. 

— Ačiū jums. Ačiū. 

— O kaip jos ranka? — paklausė Džekas. 

— Mes sugebėjome išgelbėti ranką nuo amputacijos, 
bet dabar aš negaliu jums pasakyti, kaip atsistatys jos 
funkcijos. Kraujo apytaka normali, bet galimi raumenų 
ir nervų pakenkimai, kurie gali vėliau pasireikšti. Dak- 

taras Kalachanas, chirurgas ortopedas, tuojau išeis ir su 
jumis pasikalbės. Jis jums papasakos apie fizioterapiją. 
Svarbiausia, jog ji gyva ir jos fiziologiniai duomenys 
geri. 

— Kada aš ją pamatysiu? — pasidomėjo Mariona, 

— Ji kelias dienas bus intensyvios terapijos skyriuje, 
bet jūs galite ją lankyti. Jums pasakys, kada ateiti. Dak- 
taras Kalachanas tuojau išeis su jumis pasikalbėti. 

Kai giminės puolė glėbesčiuoti Džeką ir Marioną, chi- 
rurgas atsisuko į Kėjų. 

— Ar jūs esate daktaras Malori? 

— Aš esu daktarė Malori— Lara ištiesė jam ran- 
ką.— Esu Iden Paso daktarė terapeutė. 

— Jūs labai gerai viską padarėte, ypač turint ome- 
nyje šio atvejo rimtumą. Ir jūs taip greitai čia atvežėte 
mergaitę. 

— Ačiū už pagyrimą,— atsakė Lara, pavargusiai šypso- 
damasi. Paskui tyliai paklausė.— Sakykite, kaip specia- 
listas, ar susitvarkys rankos funkcijos. 

— Jeigu aš eičiau lažybų, tai pasakyčiau, kad šansų 
visiškai pasveikti yra penkiasdešimt procentų iš šimto 
ir netgi daugiau kaip penkiasdešimt. Jaunas organizmas 
greitai susidoroja su kiekvienos traumos padariniais. Jeigu 
rankos funkcijos visiškai atsistatys, tai Mergaitė vargu 
ar prisimins tą įvykį — Daktaras šyptelėjo; nepaprastai 
sunki operacija paliko nuovargio žymę ant jo veido.— 
Tačiau galiu eiti lažybų, kad ji daugiau nebekiš rankos 
pro automobilio langą. 

Jie dar kartą paspaudė vienas kitam ranką. Pasakęs 
dar kelis žodžius tėvams, chirurgas nuėjo. Džekas ir Ma- 
Iiona apkabino atsisveikindami Larą, paskui nuėjo skam- 
binti kitiems giminėms ir pažįstamiems, kad praneštų džiu- 
gią Naujieną. 

Lara truputį sumišusi pažvelgė į Kėjų. 

— Ko gero, aš čia nebeturiu ko veikti. 

— Sakykite, kada galėsite skristi, daktare. 


Kai tik jie pakilo į orą, Laros įtampa virto suglebi- 
mu. Dienos įvykiai nepraėjo nepastebėti. Kiekvieną kūno 


116 


raumenį skaudėjo po varginančio darbo. Ji pasukiojo 
galvą, norėdama atpalaiduoti kaklą. 

Atsivėrė puikus vaizdas iš viršaus į žemę, kurią jau 
gaubė sutemos, bet Larai nedavė ramybės mintis, kaip 
arti buvo Letė Leonard, nepaisant visų jos pastangų, nuo 
to, kad visiems laikams išeitų iš šio pasaulio. 

Vaiko mirtis yra visų akivaizdžiausias įrodymas, koks 
trapus yra Žmogaus gyvenimas žemėje. Lara nepaprastai 
išgyvendavo dėl kiekvienos mirties, bet tokia mirtis jai 
būtų tapusi tikra tragedija, nes priminė žiaurias aplin- 
kybes, kurioms susiklosčius ji neteko Ešlės. Vieną minutę 
mažytė Ešlė laiminga ulbėjo ir juokėsi, o kitą minutę jau 
nejudėdama gulėjo kraujo klane. 

Laros akys prisipildė ašarų. Jeigu greta jos ankštoje 
kabinoje nebūtų sėdėjęs Kėjus Taketas, ji būtų pradė- 
jusi raudoti. 

Ji prisivertė susitvardyti, niekaip neparodydama savo 
jausmų. Malūnsparnis nutūpė Daberto apygardos aero- 
drome ir prie jo tuojau pat pribėgo mechanikas. 

— Kaip mergaitė? — paklausė jis, kai Lara išlipo iš 
malūnsparnio. 

— Gyva ir ranką taip pat išgelbėjo. 

— Ačiū Dievui. Aš jau maniau, kad jai galas. Svei- 
kas, Kėjau. Kaip tau patiko malūnsparnis, tiesa, klasė? 

— Sveikas, Balki. Puiki mašina, — pritarė Kėjus, ati- 
duodamas mechanikui raktus. 

Lara parodė į Leonardų „universalą“. 

— Ar negalėtumėte paprašyti sutvarkyti automobilio 
kol atvažiuos jo pasiimti? 

— Jau viskas padaryta,— atsiliepė mechanikas.— Bo 
atsiuntė iš garažo vaikiną, kad išplautų kraują. 

— Labai gerai padarėte... Balki, jeigu aš neklystu 

Mechanikas linktelėjo. 

— Balkis Vilis. Džiaugiuosi galėdamas su jumis susi- 
pažinti, ponia.— Jis ištiesė ranką. 

Lara ją paspaudė. 

— Aš esu daktarė Lara Malori. 

— Taip, ponia. Aš taip ir pamaniau, kad čia jūs esate. 

— Esu tikra, kad Leonardai įvertins jūsų dėmesį. 

— Idėja ne mano. Kėjus paskambino iš Tailerio ir pra- 
šė, kad aš viską suorganizuočiau. 

Lara nustebusi pažvelgė į Kėjų. Pastarasis abejingai 
gūžtelėjo pečiais, tarsi visiškai nieko bendra su tuo ne- 
turėtų. 

— Kaip bebūtų viskas pasibaigę, aš nusprendžiau, kad 
reikia juos išvaduoti nuo nereikalingų nemalonių prisi- 
minimų. Na kaip, važiuojame? 

— Važiuojame? — Tik dabar Lara suvokė, kad ji ne- 
turi kuo važiuoti. — Ar bus patogu... 

Kėjus parodė į geltoną „linkolną“, stovintį netoli an- 
garo. 

Lara paprašė Vilio padėkoti golfo mėgėjui, kurio ma- 
Jūnsparniu jie pasinaudojo. 

— Tegu jis atsiunčia man sąskaitą už visas išlaidas. 

— Bus padaryta.— Jis atidavė pagarbą Larai ir atsi- 
sveikino su Kėjumi. 

— Jūs man taip pat turite atsiųsti sąskaitą, pone Ta- 
ketai, — pasakė Lara, eidama į „linkolną“.— Kokie jūsų 
įkainiai? 

Kėjus jai plačiai atidarė automobilio dureles. 

— Tai priklauso nuo to, kokias aš teikiau paslaugas. 

Nesišypsodama Lara įlipo į automobilį ir pirmas ke- 
lias Minutes tylėdama žiūrėjo pro stiklą tiesiai prieš save 
į kelią. 

Kai jie išvažiavo į plentą, vedantį į miestą, Kėjus 
tarstelėjo: 

— Žinote, jūsų humoro jausmas lygus nuliui. Ar jūs 
kada nors šypsotės? 

— Žinoma. Kai girdžiu ką nors juokinga. 

— Suprantama. Aš ne iš tų, kurie moka jus juokinti. 

— Aš soti iki kaklo visokių nešvankių užuominų. Per- 
nelyg dažnai aš jas girdėdavau, kad jos man padarytų 
kokį nors įspūdį. 

Jis pasitempė, patogiau įtaisydamas ant sėdynės savo 
didelį kūną. Apmušalų oda maloniai sugirgždėjo. 

— Tikriausiai taip likimas baudžia tuos, kurie kada 
nors buvo įsivėlę į triukšmingą istoriją, susijusią su seksu. 

— Tr tai, be visų kitų, tik viena bausmė. 

Kėjus tiriamai pažiūrėjo į Larą, paskui nukreipė 

žvilgsnį į kelią. Jie važiavo tylėdami siauru plentu vis 
labiau tankėjant sutemai. 

— Ar norite valgyti? 

Lara apie tai negalvojo, bet dabar, išgirdusi tokį klau- 
simą, pajuto, kad miršta iš alkio. Prieš eidama ravėti 
gėlių, per pusryčius ji buvo suvalgiusi tik jogurto ir 
išgėrusi du puodukus juos kavos. 

— Taip,— prisipažino Lara. 

— Ar mėgstate rūkytą krūtininę? 

— Kodėl jūs klausiate? 

— Aš žinau vietelę, kur galima suvalgyti visų gar- 
džiausią pasaulyje krūtininę. Gal užvažiuokime, paragau- 
sime? 

Lara pažvelgė į savo drabužius, nupirktus Kėjaus Tai- 
leryje jai ir Marionai. 

— Aš jums labai dėkinga už drabužius. Bet man ne- 
patogu taip atrodančiai eiti į restoraną. 

Kėjus ėmė kvatoti. 

— Jūs pernelyg puošniai apsivilkusi, kad galėtumėte 
pasirodyti Keptajam Bobiui. 

— Koks geras vardas. 

— Jį taip praminė ne už kulinarijos laimėjimus, o už 
tai, kad jį patį iškepė. 

Lara klausiamai pažvelgė į Kėjų. 

— Matote, kartą Bobis Simsas susikivirčiojo su kau- 
bojumi, vardu Mažylis Pitas Polis. Jie abu po rodeo * 
nuėjo į šokius ir susivaidijo dėl moters. Bobis laimėjo 
peštynes, tuo labai įžeisdamas Mažylį Pitą tik penkių 
pėdų įr keturių colių ūgio, be to, dar apsiavusį kaubojų 
batais. Tą pačią naktį Mažylis Pitas atsikeršijo Bobiui, 
padegdamas jo namą. Bobis išsigelbėjo, tik jam nusvilo 
visi plaukai. Kokį pusmetį jis puikavosi galvą, plika kaip 
bilijardo kamuolys, ir, negana to, dar truputį kvepėjo 
dūmeliu. Visi ėmė jį vadinti Keptuoju. Štai tada jam ir 
šovė mintis atidaryti restoranėlį. 

Lara įtarė, kad jis paisto nebūtus dalykus, bet nespėjo 
pareikšti savo abejonių, kai jie įvažiavo į automobilių 
stovėjimo aikštelę prie restorano. 

* Rodeo — kaubojų milkumo ir jodinėjimo varžybos neprijaukin- 
tais arkliais arba jaučiais.— Vert. pastaba. 


119 


— Žiūrėkite, šiendien pilna lankytojų. 

— Bet juk tai aludėlė— paprieštaravo Lara. Išilgai 
aludės stogo kabojo lempučių, kurios buvo beveik visos 
perdegusios, girlianda. Ji buvo vienintelis fasado papuo- 
šalas.— Aš ten neisiu. 

— Tik pagalvokite.— Kėjus atsisuko į Larą.— Pasiro- 
do, jūs laikote save pranašesne uZ mus? 

Kėjus įvarė ją į kampą. Jeigu Lara atsisakys eiti su 
juo į aludėle, jis dar kartą ją pavadins snobe, farizieje 
ir baltaranke, neturinčia teisės nurodinėti kitiems, kai 
jos pačios reputacija sukompromituota. 

Be to, Lara nenorėjo, kad po miestą imtų sklandyti 
gandai, kad ji vaikšto su Kėjumi Taketu. Galima tik įsi- 
vaizduoti, kiek peno turės pikti liežuviai! Iš pradžių dak- 
tarė sugundė senatorių Klarką, o dabar vilioja jo jaunes- 
nįjį brolį. 

Tačiau plepalai ir apkalbos — ateities dalykai. O 
gniuždanti Kėjaus panieka buvo realybė dabar. Lara iš- 
lipo iš automobilio. Patenkinta šypsena puošė Kėjaus 
veidą, kai jis atidarė jai aludėlės duris; ji vos galėjo 
iškęsti pažeminimą. 

Aludės vidus jai pasirodė ne ką geresnis kaip išorė. 
Tabako dūmai dengė lubas ir retus šviesos šaltinius. Kvai- 
šinantis alaus kvapas varžėsi su trankiu muzikinio apa- 
Iato Iriaumojimu. Kelios poros stumdėsi ankštoje šokių 
aikštelėje. Ilgas baras buvo nusitęsęs palei vieną sieną, 
o staliukai stovėjo tamsiuose kampuose. 

Visų galvos atsisuko į duris, kai jie įėjo. Moterys ap- 
žiūrinėjo Kėjų; vyrai įbedė akis į Larą. Jausdama nukreip- 
tus į save tiriamus žvilgsnius, ji nusekė paskui Kėjų prie 
staliuko. 

— Ar jūs geriate alų? 

Lara vėl išgirdo jo balse iššūkį. Dar vienas patikrini- 
mas. 

— Su kepta krūtinine? O kaipgi. 

Kėjus įsikišo du pirštus į burną ir ausį rėžiančiai 
švilptelėjo. 

— Ei, Bobi, du alaus! 

— Kad aš prasmegčiau toje vietoje! — pasigirdo šei- 

mininko bosas.— Du alaus dingusiam be žinios Kėjui Ta- 
ketui. 

Kėjus atsisėdo priešais Larą ir pastūmė į šoną priesko- 
nių rinkinį. 

— Ir pradžių gelbstime vaiko gyvybę, paskui geria- 
me abu alų ir viskas tą pačią dieną. Jūs, daktare, taip 
pat mokate plačiai gyventi! 

Kėjus nelaukė atsakymo, bet ji ir nebūtų spėjusi jam 
atsakyti: apvalus storulis su balta, ištepliota padažu ir 
kitais produktais, prijuoste, pasirodė prie stalo, laikyda- 
mas vienoje rankoje už kaklelių du alaus butelius. Kita 
ranka jis draugiškai patapšnojo Kėjui per nugarą. 

— Seniai aš tavęs nemačiau.— Jis pastatė butelius ant 
stalo. 

Lara spėjo pačiupti savąjį, kol tas dar neapvirto. Bo- 
bis nepastebėjo neapsižiūrėjimo. Jis ir toliau sveikinosi 
su Kėjumi. 

— Girdėjau, kad ką tik grįžai iš arabiško krašto. Ten, 
sako, kad jeigu pažiūrėsi į jų bodas nors akies krašteliu, 
jie tau tuojau pat nutrauks dzingaliuką. Ar tiesa? Įdomu, 
kaip tau, šelmi, ten pavyko likti gyvam? Aš laukiau, ka- 
da tu mane aplankysi, šunsnuki. 

— Puikią turi įsirengęs vietelę, Bobi. Matau, jog tu, 
kaip ir anksčiau, klesti, turi ir restoraną, ir kambarių. 

— Taip ir yra. Jeigu žmonės nori valgyti, gerti ir 
mylėtis, jie žino, kur galima patirti visus tris malonumus 
iš karto. Kaip sakoma, visapusiškas aptarnavimas. Štai 
tokia mano filosofija. O čia kas? — Jis bedė pirštu į La- 
IOs pusę. 

Kėjus ją pristatė Bobiui, kuris neslėpė savo nuosta- 
bos. 

— Tai jūs ir esate ta pati neaiški persona. Na ir na, 
Kėjau. 

Bobis atvirai ją apžiūrėjo ir tai buvo kur kas malo- 
niau, negu visų kitų žvilgčiojimai iš patykų. 

— Sako, kad jūs jau įsikūrėte. Senojo daktaro Patono 
vietoje. Ar ne taip? 

— Taip — Lara nusišypsojo, pastebėjusi nudegimų 
randus virš antakių ir prie plaukų linijos. 

— Stebuklas ir tiek.— Jis žvilgčiojo tai į Kėjų, tai į 
Larą. 

— Kas galėjo pagalvoti, kad jūs susidraugausite. 

— O mes visiškai nesusidraugavome,— atsakė Kė- 
jus.— Tiesiog taip atsitiko, kad mes kartu išalkome ir 
užėjome pas tave. Taigi, ar mus aptarnausi, ar visą Va- 
karą plepėsi? 

Keptasis Bobis geraširdiškai nusijuokė. 

— Tuojau pat viską atnešiu. Man tik svarbu uždirbti. 
Ko jūs norite? 

— Dviejų porcijų krūtininės. Man be padažo. 

— Aš atnešiu padažo atskirai ir jūs pats nuspręsite, 
ar jo reikia. Dar du butelius alaus? 

— Atneši kartu su krūtinine. 

— Tikiuosi greitai susirgti — pareiškė Bobis, mMirkte- 
lėdamas Larai. Jis palingavo galvą, stebėdamasis gyve- 
nimo netikėtumais ir krypuodamas grįžo prie buteto. 

Kėjus išgėrė kelis didelius gurkšnius alaus. Lara gėrė 
po truputį ir neskubėdama. 

— Ar jūs praėjusią naktį buvote pakilęs į orą? 

Kėjus nustojo gerti, bet laikė butelio kakleli prie pat 
lūpų. 

— Kodėl jūs klausiate? 

Lara nusuko akis nuo jo lūpų ir alaus butelio 

— Paprasčiausiai smalsauju. 

— Jūs atspėjote, aš skraidžiau praėjusią naktį. Su „„Pai- 
per kabu“. Ar žinote, kas tai yra? 

Lara neigiamai papurtė galvą, nors dabar apie tai tu- 
rėjo šiokį tokį supratimą. 

— Patogus daiktelis, jeigu norite truputį paskraidyti. 
O vis dėlto, kodėl jūs domitės? 

Lara nesiryžo prisipažinti, kad po jų vaido mokyklos 
automobilių stovėjimo aikštelėje, ji, norėdama atvėsinti 
savo jausmus, nuvažiavo už miesto ir Matė, kaip bepro- 
tis, bet geras lakūnas juokavo su mirtimi, nebijodamas 
sudaužyti lėktuvo. 

— Aš prisiminiau jūsų koją, — paaiškino Lara.— Jūs 
saugote ją vaikščiodamas. Vadinasi, jums sunku skrai- 

— Ją dar truputį skauda, bet aš negaliu neskraidyti, 
nes kitaip išprotėsiu. 

— Vadinasi, tokia pertrauka jums retenybė? 

— Skraidyti — mano profesija. Aš dirbu pagal sutar- 
tis. Sutinku su kiekvienu siūlymu, jeigu jis įdomus. 

— Tai jūsų kriterijus? Kiekvienas darbas, jeigu jis 
yra įdomus. 

— Ir jeigu už jį gerai moka, — pridūrė Kėjus šypso- 
damasis.— Aš neparsisamdau už skatikus. 

— Jūs galite rinktis klientus? 

— Beveik visada. Kai kurie yra tikri milijonieriai. 
Jie turi brangias šiuolaikines mašinas. Jie netgi aptaria, 
sudarydami sutartį, kiek valandų gali skristi lakūnas ne- 
miegodamas ir praėjus kelioms valandoms nuo išgėrimo. 
Jie reikalauja visų dokumentų, kuriuos numatė Federalinė 
aviacijos valdyba. Tačiau pasitaiko ir kitokių, turinčių 
nieko vertų lėktuvų. Kartais net nežinai, kaip būtų gali- 
ma nutūpti paskirties punkte. O kai dėl reikalavimų la- 
kūnui, jiems pakanka, kad jis matytų bent viena akimį. 

— Ir jūs skraidote tokiomis sąlygomis? 

— Būtent skraidydamas „tokiomis sąlygomis“ aš už- 
sidirbau krūvą pinigų. 

Klausydama jo pasakojimo, Lara nusprendė, kad kaip 
tik pinigai jį Mažiausiai domina. 

— Jums patinka skraidyti, tiesa? 

— Tai man antroje vietoje po sekso. Kartais netgi 
geriau už seksą, nereikia niekų plepėti, beje, lėktuvai 
neturi kalbos dovanos. 

Lara nepasidavė išprovokuojama. 

Kėjus tęsė: 

— Ten, viršuje, viskas taip šviesu. Jokie niekai ne- 
temdo proto.— Kėjus prisimerkė, tarsi ieškodamas tin- 
kamo žodžio.— Padebesiuose viskas paprasta ir supran- 
tama. 

— O man atrodo, visiškai nepaprasta ir visiškai ne- 
suprantama. 

— Pilotavimas — tai Dievo dovana,— pasakė Kėjus, 
staigiai krestelėdamas galvą.— Jūs arba esate gimęs la- 
kūnas, arba ne. Jūs jaučiate lėktuvą vidumi, o ne protu. 
Jūs esate arba blogas lakūnas, arba geras, vidurio nėra. 

Jūsų sprendimai arba teisingi, arba klaidingi. Viena klaida 
ir jums galas. Čia viskas paprasta. Jokių svarstymų ir jo- 
kių abejonių. Iš karto. nusprendi, ką daryti, o tada be- 
lieka pasikliauti tik Aukščiausiuoju. 

— Argi šiandien buvo viskas paprasta? — priminė 
Lara. 

— Man, taip. Aš nedalyvavau gelbstint vaiko, o tik 
pilotavau malūnsparnį. Tai viskas, ko iš manęs buvo rei- 
kalaujama. 

Lara nepatikėjo, kad jis buvo abejingas įvykiams. Kė- 
jus nenorėjo prisipažinti, kokia brangi jam buvo Letės 
Leonard gyvybė ir kaip smarkiai jis būtų sielvartavęs, 
jeigu mergaitė būtų mirusi pakeliui į ligoninę. 

Keptasis Bobis atnešė alaus ir krūtininės. 

Kiekviename dubenyje, be apetitą žadinančio mėsos 
gabalo, buvo krūvelė keptų bulvių, kopūstų salotų su 
majonezu, puselė saldaus raudonojo svogūno, du gabaliu- 
kai baltos duonos ir mažo banano didumo raudonasis pi- 
piras. Kėjus tuojau pat suleido į jį dantis, tarsi tai būtų 
buvęs vaisius. Vien tik nuo pipiro kvapo Larai pasipylė 
iš akių ašaros ir ji nustūmė jį į šoną. Kai dėl krūtininės, 
čia Kėjus jos neapgavo, ji buvo nepaprastai skani. Mėsa, 
kurią daugelį valandų rūkė virš kadagio šakelių, tiesiog 
tirpo burnoje. 

— Jūs visada svajojote tapti lakūnu? — paklausė La- 
ra, padariusi pertrauką tarp dviejų krūtininės gabaliukų. 

— O jūs, ar visada svajojote būti gydytoja? 

— Tik gydytoja ir niekuo daugiau. 

— O kai jūs buvote mažytė ir žaidėte daktarę,— pa- 
klausė jis valiūkiškai šypsodamasis,— ar viskas būdavo 
kaip tikra? 

— Būtent taip, — patvirtino Lara taip pat šypsodama- 
si — Nors ir nevisiškai taip. Kitiems nusibosdavo žaisti 
tą žaidimą, jie norėdavo žaisti mokytoją, kino žvaigždę 
arba manekenę. Na, o aš norėjau juos gydyti ir dėti jiems 
kompresus. Matuodavau temeratūrą ir leisdavau pieštuku 
arba virbalu vaistus. 

— Viskas būdavo kaip pas suaugusius. 

— Mano tėvai labai tikėjosi, kad kai aš užaugsiu, pa- 
miršiu tą pomėgį. Aš nepateisinau jų vilčių. 

— Jie planavo jums kitokią karjerą? 

— Tėvai norėjo, kad aš nieko neveikčiau, o tik susi- 
tikinėčiau su draugais, vaikščiočiau pietauti ir vakarie- 
niauti į restoranus ir klubus, užsiimčiau labdaringa veik- 
la. Žinoma, tai nieko blogo. Daugeliui moterų — tai visas 
gyvenimas, bet tik ne man. 

— Mama su tėte jūsų nesuprato? 

— Negalėjo suprasti. 

Kėjus klausiamai pakėlė antakius. 

Lara paaiškino: 

— Aš — vėlyvas vaikas. Galima pasakyti, netikėtas ir 
nemalonus siurprizas. Tačiau jeigu aš atėjau į šį pasaulį, 
tėvai nusprendė su tuo susitaikyti ir iki smulkmenų su- 
rikiavo mano tolesnį gyvenimą. Kai aš nenuėjau numatytu 
keliu, jie ėmė man kalbėti, kokia aš esu jiems našta. Pa- 
sitaikydavo, jog aš jiems ir būdavau tokia,— susimąsčiu- 
si pridūrė Lara.— Kartą laikiau savo draugę vos ne visą 
dieną „reanimacijoje“, kol sunerimę tėvai atėjo jos ieš- 
koti. Jie rado ją mano miegamajame ant lovos ir ji kvė- 
pavo per šiaudelį kokteiliams. Keista, kaip ji neužduso. 
Dar vieną mergaitę aš apkirpau beveik plikai, ruošiau ją 
smegenų operacijai. 

Kėjus juokėsi, šluostydamas burną servetėle. 

— O paskui dar istorija su Mole. 

— O jai ką padarėte? 

— Aš ją pIrapjoviau. 

Kėjus kaip tik atsigėrė alaus ir sulig jos žodžiais už- 
springo. 

— Ką, ką jūs pasakėte? 

— Molė buvo rudas mūsų kaimynų medžioklinis šuo. 
Nuostabus šuo ir aš su ja žaisdavau nuo to laiko, kai iš- 
mokau vaikščioti. Molė susirgo ir... 

— Jūs ją operavote! 

— Ne, ji pastipo. Nepaguodžiamas kaimynas negalėjo 
prisiversti jos palaidoti tą pačią dieną. Šunį suvyniojo į 
celofaną ir paliko nakčiai garaže. 

— Dieve mano. Ir jūs padarėte skrodimą. 

— Šiaip ar taip, bet kažką panašaus. Aš prikalbėjau 
draugę, kuri šnekėjo, jog svajoja būti Medicinos sesele, 

įeiti į garažą kartu su manim. Mes pasiėmėme iš virtu- 
vės kai kurių pjaunančių įrankių. 

Kėjus juokėsi glostydamas pasmakrę. 

— Mano pažįstamos mergaitės žaizdavo su Barbėmis. 

Pasiteisindama, Lara paaiškino: 

— Molei neskaudėjo ir aš nusprendžiau, kad nebus 
nieko blogo, jeigu aš ją prapjausiu ir pažiūrėsiu į vidų. 
Aš norėjau sužinoti ką nors iš anatomijos, nors dar ne- 
buvau girdėjusi tokio žodžio. 

— Ir kas gi atsitiko? 

— Kai tik aš pradėjau traukti iš Molės pilvo įvairius 
organus, Mano vadinamoji draugė pradėjo siaubingai rėk- 
ti. Molės šeimininkas iškvietė policiją. Policininkai atvyko 
į įvykio vietą kartu su mano tėvais, kurie mūsų pasigedo. 
Jie visi įsiveržė į garažą, pamatė tą siaubingą sceną ir 
prasidėjo tikras pragaras. Žinoma, tėvai pašiurpo ir ėmė 
kaltinti vienas kitą, iš kurio „ta blogybė galėjo būti pa- 
veldėta“. Kaimynas pareiškė, kad nebeturės su mumis jo- 
kių reikalų. Draugės tėvai pasakė mano tėvams, kad man 
kažkas negerai ir mane reikia parodyti psichiatrui, nes 
kitaip aš pasidarysiu siaubas pati sau ir aplinkiniams. Tė- 
vai jiems pritarė. Po daugybės ilgų susitikimų su psichi- 
atru, kainavusiu krūvą pinigų, gydytojas pareiškė, kad aš 
esu visiškai normalus vienuolikos metų vaikas. Vienin- 
telė mano keistenybė buvo beprotiškas domėjimasis žmo- 
gaus anatomija, bet grynai mediciniu požiūriu. 

— Tikriausiai jūsų tėvas ir motina lengviau atsikvėpė, 
sužinoję, kad jų duktė ne pabaisa. 

— Ne visiškai taip. Juos, kaip ir anksčiau, neramino 
mano keistas noras būti gydytoja. Tam tikra prasme jie 
iki šiol negali su tuo susitaikyti — Lara nerūpestingai 
pirštu nušluostė skysčio lašą, varvėjusį per atšilusį alaus 
butelį — Mano tėvai, galima sakyti, yra aukštuomenės 
žmonės. Jie brangina išorinį gerą toną ir būna nepaten- 
kinti, kai kas nors sutrikdo jų ramią gyvenimo tėkmę. 
Aš ne kartą buvau tokia trikdytoja, pradedant nuo atėji- 
mo į šį pasaulį ir baigiant. ..— Lara pakėlė akis ir susi- 
tiko su Kėjaus akimis.— Ir baigiant įvykiu Klarko na- 
muose. Kaip ir jūs, pone Taketai, jie Mane smerkė ne už 

santuokinę neištikimybę, o tik už tai, kad apie tą įvykį 
visi sužinojo. 

Tuo momentu žmogaus kūnas šleptelėjo tiesiai ant jų 
stalo vidurio. | 


DEVINT ASIS SKYRIUS 


Nešvarios lėkštės tarškėdamos nukrito nuo stalo, o 
valgio likučiai išsimėtė ant seniai neplautų medinių grin- 
dų. Alaus buteliai taip pat atsidūrė ant žemės. Vienas su- 
dužo, kiti nuriedėjo tolyn. 

Nuo kūno svorio stalas pakrypo keturiasdešimt pen- 
kiais laipsniais. Iš užvirtusiojo nosies tekėjo kraujas. Keik- 
damasis jis atsistojo ir puolė skriaudėją. 

— Laikas eiti. — Kėjus ramiai atsistojo ir įsikibo La- 
rai į parankę.— Negalima, kad peštynės sugadintų jūsų 
pirmo apsilankymo pas Keptąjį Bobį įspūdį. 

Larą pribloškė netikėtas prievartos pasireiškimas. Du 
jauni vaikinai vienas kitą įnirtingai daužė ir per aki- 
mirką juos apstojo kurstančių muštynes, žiūrovų būrys. 
Lara, apimta siaubo, klausė ir žiūrėjo, kaip nuo smūgių 
traškėjo nosys ir į Visas puses taškėsi kraujo lašai. 

— Jie gali vienas kitą užmušti! 

Kai Kėjus ją tempė išėjimo lauk, Lara ėmė spyriotis. 
Nekreipdamas dėmesio į jos priešinimąsi, jis atkakliai 
tempė Larą ir sustojo tik tam, kad paduotų Bobiui dvide- 
šimt dolerių. 

— Viskas, kaip visada, aukšto lygio. Ačiū. 

— Savaime suprantama. Užeikite dažniau kartu. 

Bobis nenuleido akių nuo besimušančiųjų. Peštynės 
virto Žiauriomis muštynėmis. Vaikinai iš visų jėgų vano- 
jo vienas kitą ir dar koliojo priešininką pačiais nešvan- 
kiausiais žodžiais. 

— Aš neturiu teisės išeiti — prieštaravo Lara.— Jiems 
reikės gydytojo pagalbos. Aš privalau ją suteikti. 

Kėjus atsisuko ir abejingai pasižiūrėjo į mušeikas, 
kartu išstumdamas Larą pro duris. 

— Aš garantuoju, kad jiems nereikės jūsų pagalbos. 
Ypač tiems dviem. Tokie nemėgsta, kad kas nors kaišio- 
tų nosį į jų šeimyninius reikalus. 

— Jūs norite pasakyti, kad jie yra giminaičiai? — nu- 
stebo Lara. 

— Tai tiesa.— Kėjus ir Lara jau sėdėjo automobilyje, 
išvažiuojančiame iš automobilių stovėjimo aikštelės į ke- 
lią. — Lemas ir Smirdalius visada buvo geriausi draugai. 
Prieš porą metų Lemas įsižiūrėjo jauniausią Smirdaliaus 
sesutę. Jie ėmė susitikinėti. Smirdaliui tai nepatiko, jis 
žinojo, kiek Lemas perėjo mergaičių. Smirdalius įspėjo 
Lemą, kad jeigu jis padarys jo seserį pilvotą, jis išgyven- 
dins jį iš šio pasaulio.— Kėjus nutilo, lenkdamas didžiu- 
lį sunkvežimį. 

Lara nekantraudama paklausė: 

— Na ir kas toliau? 

— Lemas ją padarė nėščią ir Smirdalius jį primušė 
mirštamai. 

— Ir nuo to laiko jie kariauja? 

— Ne, jie, kaip ir anksčiau, yra geriausi draugai. Mi- 
sė, Smirdaliaus sesuo, sužinojo, kad brolis ketina pri- 
baigti Lemą. Ji susekė juos, atrodo, bare „„Po palme“ ir 
įsikišo į muštynes. Jiems trenkė į pačias jautriausias vie- 
tas. Kai iškvietė šerifą, abu vaikinai verkė graudžiomis 
ašaromis, apkabinę rankomis tas vietas. Misė pareiškė 
Lemui, kad arba jis ves ją, arba ji iškastros jį, o Smirda- 
liui pasakė, kad jeigu jam tai nepatinka, tegu nešdina- 
si... kuo toliau. Misė niekada negarsėjo geromis manie- 
romis. Trumpai tariant, Lemas ir Misė susituokė, ir visi 
liko laimingi. 

— Laimingi? — nustebo Lara.— O šiandien? 

— Nieko ypatingo. Tai paprasčiausias išdykavimas. 
Jie tiesiog norėjo nuleisti garą. Dabar jie tikriausiai vai- 
šina vienas kitą taurele. 

Lara bejėgiškai palingavo galvą. 

— Ta smuklė. Tie žmonės. Man visada atrodė, kad 
perdedama pasakojant apie Techasą. Pavyzdžiui, pasa- 
kojimas apie Keptąjį Bobį. Nejaugi tiesa, kad kaubojus 
Mažylis Pitas Polis padegė Bobio namą. Bobiui nusvilo 
plaukai, ir todėl jis taip pravardžiuojamas? 

Kėjus nustebo: 

— Jūs manėte, kad aš meluoju? 

— Nežinau, ką ir galvoti. 

Lara žiūrėjo pro langą į peizažą, tarsi ten būtų buvusi 
nežinoma planeta. Ji niekada nedrįstų prisipažinti Kėjui, 
jog yra pasimetusi ir priblokšta. Ar sugebės ji kada nors 
priprasti prie tokio gyvenimo? O gal ji klydo, kai manė, 
jog pripras? Kartais Iden Pasas jai atrodė nesupranta- 
mas, pasitaikydavo, jog ir bauginantis, tarsi visiškai sve- 
timas kraštas. 

— Čia viskas visiškai kitaip, — prisipažino ji nedrą- 
siai. 

— Sutinku. Bent jau jums.— Jis parodė į artėjančias 
miesto šviesas.— Kiekvienas Iden Paso gyventojas turi 
savo istoriją. Aš galėčiau su jumis praleisti visą naktį 
ir man Vis tiek pritrūktų laiko joms papasakoti. 

Lara greitai atsisuko ir pažvelgė į jį. Jo akyse slypėjo 
aiški užuomina. Ji galėjo numanyti, pažvelgusi į jo įdėmų 
žvilgsnį. 

Įsiteikiamu tonu Kėjus pridūrė: 

— Bet man atrodo, daktare, jog mes kartu nepralei- 
sime nė vienos nakties. A? 

— Nė vienos. 

— Tikriausiai todėl, kad' mūsų niekas nesieja? Ar ne 
taip? 

— Mus sieja tik vienas dalykas. Klarkas. Mes turi- 
me Klarką. 

Paminėjus brolio vardą: Kėjaus gašlus žvilgsnis aki- 
mirkai priblėso. Jo veidas pasidarė neperprantamas. 

— Reikia pastebėti, kad mes turėjome mažai ko bend- 
IO, gal tik tėvus ir tą patį namų adresą. Mes mylėjome 
vienas kitą, negana to, Mes buvome vienas kitam man- 
dagūs. Tačiau Klarkas paklusdavo visoms buvusioms tai- 
syklėms. O aš jų niekada nepaisydavau. Prieš savo valią 
turiu pripažinti brolio sugebėjimą būti visur pavyzdingam, 
o jis, atrodo, paslapčiomis pavydėjo, kad aš esu laisvas 
nuo įvairiausių formalumų. Sunku patikėti, kad Mes bu- 
vome broliai — tokie buvome nepanašūs.— Kėjus perbėgo 
akimis jos figūrą. — Štai kur buvo mūsų visiškai skirtingi 
skoniai — tai dėl moterų. 

— Nemanau, kad jūs abu galėjote patikti tai pačiai 
moteriai, — šaltai pastebėjo Lara. 

— Tai tiesa. Arba jis, arba aš. Pavyzdžiui, jeigu Klar- 
kas jus būtų šiandien pakvietęs pietauti, jūs nebūtumėte 
turėjusi laimės susipažinti su Keptuoju Bobiu. Jūs būtu- 
mėte puošniai apsirengusi ir nuvažiavusi į kokį nors už- 
miesčio klubą. Ten jūs sukiotumėtės aukštose sferose tarp 
iškilėlių ir visuomenės šulų. -Jie visi yra tokie pat gir- 
tuokliai, melagiai, apgavikai ir paleistuviai, tik jie savo 
ydas slepia geriau negu Bobio klientai. — Jis pakreipė 
galvą į šoną.— Gerai pagalvojus, jums tikriausiai būtų 
pati tinkamiausia vieta užmiesčio klube su kitais šven- 
teivomis ir veidmainiais. 

Lara ramiai išklausė įžeidimą. 

— O dabar pasakykite, -pone Taketai, kas 'jus ka- 
muoja? 

Šiandien vieną kartą ji nusišnekėjo pavadindama Kėjų 
vardu. Pačiu sunkiausiu momentu, kai reikėjo gelbėti Le- 
tę. Dabar labiau dera vadinti vienas kitą pavarde. Tai 
leido išlaikyti tam tikrą atstumą. 

Kėjus sustabdė „linkolną“ prie jos namų vartų, vos 
neužvažiuodamas ant išmėtytų ant žvyro Leonardų daiktų. 

Padėjęs ranką ant sėdynės atkaltės, jis atsisuko į 
Larą. 

— Mane kamuoja tai, kad visur jūs esate žinoma kaip 
šliundra. Jūsų tikras vyras jus užklupo taip besielgančią. 
Tačiau jūs nenorite to suprasti. Jūs apsimetinėjate esanti 
visai kitokia moteris. 

— Jus norite, kad man būtų prisiūta prie rankovės 
raidė „Š“2 

— Manau, jog tai daugeliui -patiktų. Man pirmiausia. 

— Kaip jūs drįstate mane smerkti? Jūs apie mane 
nieko nežinote, o dar Mažiau žinote apie Mano santykius 
su jūsų broliu —Ji atidarė automobilio dureles.— Kiek 
aš jums skolinga už jūsų paslaugas? 

— Nieko. 

— Aš nenoriu būti jums skotinga. 

— Jūs man jau skolinga — pasakė Kėjus.— Per jus 
Klarkas neteko visko, ką brangino. Jo jau nebėra, jis 
nebegali pareikalauti grąžinti skolos, bet aš esu jo at- 
stovas. Ir galiu jums garantuoti, kad reikės daug pinigų 
pakloti. 

— Jūs klystate, pone Taketai. Mano rankose visi vek- 
seliai ir mokėsite jūs. 

— Kaip čia taip išeina? 

Lara iš aukšto pažiūrėjo į jį.. 

— Ar jūs Mane nuskraidinsite į Montesangrę? 

Įžūli šypsena dingo nuo jo veido ir Kėjus, nieko ne- 
suprasdamas, mMinutėlę į ją žiūrėjo. Paskui prisidėjo ran- 
ką prie ausies ir dar kartą paklausė: 

— Ar galite kalbėti aiškiau? 

— Jūs girdėjote, ką pasakiau. 

— Girdėti girdėjau, bet negaliu patikėti! 

— Reikės patikėti. 

Kėjus suglumo. 

— Ar jūs kada nors girdėjote žodžius „nė už ką pa- 
saulyje“? 

— Jūs mane ten nuskraidinsite, pone Taketai, — pakar- 
tojo ji tvirtai, išlipdama iš automobilio.— Pamatysite. 

— Žinoma, žinoma, daktare — ėmė juoktis Kėjus, iš- 
vairuodamas „linkolną“ į gatvę. Pasukęs gatve, automo- 
bilis padidino greitį ir dingo iš akių. 


— Aš tave myliu. 

— Aš tave taip pat myliu. 

Hevera Vinston ir jos draugas Taneris Hoskinsas, 
stipriai apsikabinę, gulėjo ant tankios žolės patiesto ple- 
do. Netoliese ežero bangos tingiai teškeno į akmenuotą 
pliažą. Mėnulis jau pakilo ir atsispindėjo vandenyje. 

Netgi karščiausiais vakarais iš ežero visada pūsdavo 
vėsus vėjelis ir tai ypač patikdavo jauniesiems įsimylė- 
jėliams, įsitaisiusiems ant kranto. Iden Pase ežeras buvo 
laikomas pačia populiariausia pasimatymų vieta. Visi Ži- 
nojo, kad jeigu kas nors susitikinėja prie ežero, vadinasi, 
IimMtai draugauja. 

Tarp Heveros ir Tanerio susiklostė kuo rimčiausi san- 
tykiai, kurie tęsėsi jau keturis mėnesius. Iki tol Hevera 
susitikinėjo su artimu Tanerio draugu, bet pastebėjo jo 
romanėlį su kita mergina. Jie išsiskyrė po audringo pa- 
siaiškinimo mokykloje prie chemijos kabineto. 

Taneris atėjo pas Heverą į namus jos nuraminti. Jis 
labai užjautė merginą, vadino savo bičiulį besmegeniu 


131 


mulkiu ir visur jai pritarė. Hevera gerai įsižiūrėjo į Ta- 
nerį ir nusprendė, kad jis yra daug gražesnis už ją ap- 
gavusį niekšą. 

Pasišnekėjusi su draugėmis ir sužinojusi, kad jos lai- 
ko Tanerį dėmesio vertu objektu, ji suteikė jų susitiki- 
mams visai kitokį pobūdį. Labai greitai visi sužinojo, 
kad jie su Taneriu „susitikinėja“. Hevera liko labai pa- 
tenkinta, jog taip viskas susiklostė. 

Kadangi Hevera buvo viena populiariausių merginų 
mokykloje, Taneris iš laimės jautėsi tarsi devintame dan- 
guje. Kai jie bučiavosi pirmą kartą, Hevera jam į burną 
įkišo liežuvį ir Taneris vos neišprotėjo. Visi vaikinai bu- 
vo vieningos nuomonės, kad Heveros nuostabi figūra, 
tokia, kaip motinos, o motina buvo laikoma Iden Pase 
labiausiai gundančia gražuole. Mokyklos vyrų drabuži- 
nėje daug, bet nepiktai buvo šnekama, kad Tanerio ir 
Heveros santykiai labai toli pažengę. 

Taneris sąmoningai santūriai atsakinėdavo į juokau- 
jamus erzinimus. Dauguma vaikinų nusprendė, kad jis 
pasiekė tikslą, bet galantiškai tyli, saugodamas Heveros 
reputaciją. Įžvalgesnieji tvirtino, kad jis nematė ir juo 
labiau nelietė tos vietos, kurią slepia Heveros maudymosi 
kostiumėlis. 

O kai dėl tiesos, tai ji slypėjo kažkur per vidurį. 

Pavyzdžiui, šiandien vakare Taneris atsegė jos palai- 
dinukę ir įkišo ranką į jos liemenėlę. Mergina leido ją 
glamonėti tik virš liemens. Žemiau buvo uždrausta Zona. 

Tačiau tuoj tuoj jie turėjo peržengti uždraustąją rIi- 
bą. Švelnus jo liežuvio prisilietimas prie jos spenelių 
įaistrindavo Heverą iki anksčiau nepatirto jausmo. Ne- 
galėdama įveikti geidulio, ji perbraukė ranka per jo 
šortų užsegimą. 

Taneris prislopintai, kimiai suriko. 

— Prašau, Hevera. 

Ji atsargiai padėjo ranką ant iškilimo po užsegimu. 
Mergina jau žinojo iš draugių pasakojimų, kad tas „gdaik- 
tas, pasidaro didelis ir stangrus. Ir vis tiek bijojo, o kartu 
jai nedavė ramybės smalsumas. Ją netgi buvo apėmęs 
geismas. Be to, draugės ją palaikys keista būtybe, jeigu 
Hevera suąfjps šiame etape ir neis toliau. 


132 


— Taneri, ar tu nori, kad aš tai padaryčiau? 

— O Dieve,— suvaitojo jis ir ėmė skubiai traukti už- 
trauktuką. 

Taneris įkišo jos ranką į savo glaudes ir staiga ji pa- 
juto savo rankoje pulsuojantį jauną penį. 

Taneris kažką nesuprantamo murmėjo, o ji droviai 
tyrinėjo neįprastas formas. Teoriškai Hevera žinojo, kaip 
tas baimę keliantis organas turi susijungti su jos kūnu, 
bet praktiškai tai jai atrodė nepasiekiama. Ir vis dėlto 
mintis apie tokį suartėjimą ją aistrino. Vaizduotėje iškila 
daugybė erotinių vaizdų, kuriuos dar labiau sustiprino 
neseniai Holivudo filmuose, kuriuos Darsė draudė jai 
žiūrėti, Matytų meilės scenų prisiminimai. 

Tačiau čia jis viską sugadino. 

— Viešpatie! — sušuko Hevera— Kas tai... Tanerj! 
Kokia šlykštynė! 

— Na, atleisk, atleisk man,— sunkiai kvėpavo Tane- 
Tis.— Aš negalėjau susilaikyti, Hevera. .. 

Mergaitė pašoko ir pasileido prie ažaro, pakeliui už- 
sisegiodama liemenėlę ir palaidinukę. Žvyruotame pliaže 
ji atsiklaupė ir ėmė teškenti ranka vandenį. Ji jautė pa- 
sišlykštėjimą ne tiek ištepusiu ranką daiktu, kiek pačiu 
tuščių bučinių ir glamonių procesu. Taip vaikiška, taip 
vulgaru, taip neromantiška. Visiškai nepanašu į gražias 
meilės scenas kine. 

Hevera ėjo pakrante, kol priėjo žvejų prieplauką, pas- 
kui pasuko iki pat pirso galo, atsisėdo ant medinių grin- 
dų ir įsmeigė akis į vandenį. Po kelių minučių atėjo Ta- 
neris ir atsisėdo greta. 

Kurį laiką jis tylėjo. Kai apgaliau prašneko, jo balsas 
trūkčiojo iš susijaudinimo: 

— Atleisk, prašau tavęs. Tai atsitiko netyčia. Ar tu 
niekam nepasakysi? 

Hevera suprato, kad Taneris jaučiasi pažemintas ir 
ėmė gailėtis dėl savo šiurkštumo, nes ir pati buvo kalta. 
Ji paglostė Tanerio plaukus. 

— Nesijaudink, Taneri. Aš tiesiog nesitikėjau ir per 
daug pasakiau. 

— Ne, tu esi teisi. Iš tikrųjų šlykštu. 

— Neperdėk. Nereikia. Na, pamirškime visa tai. Zi- 
noma, aš niekam nepasakysiu. Tu blogai apie mane gal- 
voji. Pamiršk ir viskas. 

— Negaliu, Hevera. Negaliu, nes. ..— Jis nutilo, tarsi 
stengdamasis sukaupti visą savo. ryžtą, paskui išpoški- 
no: — Jeigu mes su tavim iš pat pradžių būtume darę vis- 
ką kaip reikiant, taip nebūtų atsitikę. 

Hevera vėl nukreipė žvilgsnį į Mėnulio taką. Jis nie- 
kada neprisipažino, kad nori viską padaryti iki galo. 
Taneris norėjo, Hevera tai žinojo. Tačiau viena yra Ži- 
noti, o kita — visa tai išgirsti iš jo paties. Girdėti yra 
kur kas baisiau, nes jai pačiai reikės spręsti. 

— Prašau tavęs nepykti. — tęsė Taneris.— Prašau iš- 
klausyti mane. Aš tave myliu, Hevera. Tu esi visų gra- 
žiausia, visų geriausia, visų protingiausia mergina iš visų. 
Aš noriu, tu gali tai suprasti, apie tave žinoti viską vis- 
ką. Noriu žinoti, kas yra tavo viduje,— pridūrė jis tyliai. 

Tanerio žodžiai ją maloniai nustebino. Ji pajuto at- 
sakomąjį jaudulį savo kūno slaptuose kampeliuose. 

— Tai seksualus pokalbis, Taneri. 

— Aš neketinu tau sukti galvos. Aš rimtai kalbu. 

— Aš tikiu. : 

— Apsidairyk aplinkui— Jis parodė į tolumoje sto- 
vinčius automobilius.— Visi tai daro. 

— Aš žinau. 

— Tad, kaip tu galvoji... Aš noriu pasakyti, ar tu 
pati nori? 

Hevera pažvelgė į jo mMaldaujamas akis. Ar ji nori? 
Galimas dalykas, nori. Tačiau ne aistringos meilės jam 
vedama. Ji negalėjo įsivaizduoti, kad praleis visą savo 
gyvenimą su bakalėjininko sūnumi Taneriu Hoskinsu, 
kad jie turės vaikų ir anūkų, kad jie kartu pasens. Tačiau 
jis yra labai gražus ir ją dievina. 

Truputį padvejojusi ji pasakė „taip“. 

Padrąsintas jaunuolis prisitraukė arčiau. 

— Tau visai nėra ko bijoti AIDS, nes mes gerai pa- 
žįstame vienas kitą. Aš būtinai pasistengsiu, kad tu ne- 
taptumei nėščia. 

Jo nuoširdumas sujaudino Heverą, ji paėmė abiem 
rankom jo ranką ir stipriai: suspaudė. 

— Tai manęs nejaudina. Aš žinau, kad tu būsi at- 
sargus. 

— Tai kas gi Mums trukdo? Tavo tėvai? 

Heveros šypsena dingo. 

— Tėtė tikriausiai tave nušautų vietoje, jeigu išgiIrs- 
tų mūsų kalbas. O mama...— Hevera -atsiduso.— Jai at- 
rodo, kad mes jau tai darome, 

Kaip tik dėl to .Hevera ir dvejojo. Jos motina. Hevera 
nenorėjo pateisinti nelabai geros Darsės nuomonės apie 
save. 

Santykiai su tėvu klostėsi kur kas pagrasčiau. Visą jo 
gyvenimą sudarė ji, Hevera. Ji — jo pasididžiavimas ir 
džiaugsmas, jo vienintelė mažytė kvailelė. Jis nedvejo- 
damas atiduotų už .ją savo gyvybę. Hevera tikėjo, kad 
tėvas ją Mylės, nepaisydamas to, kas įvyktų. 

Santykiai su motina nebuvo tokie aiškūs dėl jos stal- 
gumo ir nenuspėjamumo. Nelengva buvo ją Mylėti, ne 
taip kaip ramų ir patikimą tėvą. Jeigu Fergusas buvo 
pastovus kaip saulės patekėjimas ir nusileidimas, tai Dar- 
sė buvo nepastovi kaip oras. 

Hevera nuo pat ankstyvos vaikystės prisiminė, kaip 
Darsė ją apvilkdavo puošnia suknele ir eidavo su ja į 
miesto centrą. Ten ji vaikštinėdavo su dukra Techaso 
gatve, užeidavo į parduotuves, sustodavo paplepėti su 
pažįstamais ir tai darydavo dėl to, kad atkreiptų į He- 
verą visų dėmesį. Darsė mėgdavo ja girtis. 

Tačiau vos tik jos grįždavo į namus, kai švelnūs mo- 
tiniški jausmai kažkur dingdavo. Darsė daugiau nebe- 
kreipdavo į ją dėmesio, kaip elgdavosi žmonėms matant, 
o tuojau pat imdavo ruoštis kitam tokiam pasivaikščioji- 
mui. 

„Daugiau skambink gamų, Hevera. Kitaip negausi 
konkurse premijos“. 

„Nesikūprink, Hevera. Žmonės pamanys, kad tu esi 
neišdidi, jeigu kūpriniesi . 

„Liaukis kramtyti nagųs, Hevera. Pažiūrėk, kokios siau- 
bingos tavo rankos, negana to, tai yra šlykštus įprotis. 

„Nusiprausk dar kartą veidą, Hevera. Jeigu oda bus 
riebi, gali atsirasti spuogų“. 

„Daug šokinėk, Hevera. Jeigu tingėsi, tavęs neišrinks 
dar kariąa kitiems metams palaikomosios grupės lydere . 

Nors Darsė tvirtino, jog stengiasi, kad dukra visur 
pirmautų, Hevera įtarinėjo, kad motina labiau rūpinasi 
savo negu dukters gerove. Ji taip pat įtarė, kad Darsės 
motiniška meilė pagrįsta giliai paslėptu pavydo jausmu, 
peraugančiu į atvirą pavyduliavimą. Hevera negalėjo to 
suprasti. Motinos neturi pavydėti savo dukterims. Ką ji 
padarė ir kuo ji kalta, jog sukėlė tokį nenatūralų jausmą? 

Kuo labiau Hevera darėsi suaugusi, tuo dažniau ir 
priešiškiau jos kivirčydavosi. Darsė manė, kad Hevera 
jau užmezgė Meilės ryšius, todėl ji nuolatos jai darydavo 
slaptas užuominas ir įgeliančias pastabas. 

„Koks absurdas“,— šypsodamasi pagalvojo Hevera. 

Jos motina — štai kas nepaisė padoraus elgesio tai- 
syklių ir nusikalsdavo santuokinei ištikimybei. Visame 
mieste buvo žinoma jos reputacija, netgi mokiniams, nors 
niekas nedrįso apie tai užsiminti Heverai, nes bijojo. He- 
vera buvo pernelyg populiari. 

Tačiau girdai pasiekdavo ir jos ausį. Sunku apsime- 
tinėti, kad nieko nežinai, ypač namuose, kai motina pa- 
sidaro visiškai nepakenčiama. Nesuskaičiuojamą daugybę 
kartų Hevera galėjo mesti Darsei į veidą paskutines ap- 
kalbas, kad užkimštų jai burną. Tačiau Hevera nieko 
panašaus nedarė ir negalėjo padaryti dėl Ferguso. Ji ne- 
galėjo padaryti arba ką nors pasakyti, kas nors kiek 
pakenktų tėvui arba sukeltų jam skausmą. 

Todėl, kai Darsė jai pamokslavo už ryšius su Taneriu 
ir stengėsi iškvosti, kiek toli jie pažengę, Hevera tokius 
tardymus iškesdavo liūdnai tylėdama. 

Ji neturi dėl ko sau priekaištauti, nes jie su Taneriu 
tik bučiuodavosi ir glamonėdavo vienas kitą. Hevera ne- 
norėjo būti panaši į motiną ir tai buvo svarbiausia jos 
susilaikymo priežastis. Dukra paveldėjo iš Darsės ne- 
paprastą aistringumą, bet nenorėjo būti savo geismo ve- 
džiojama už pavadėlio. Labiausiai Hevera bijojo įgyti 
šliundros reputaciją: „kokia motina, tokia ir duktė“. Be 
to, ji neišduos tėvo meilės, kaip padarė mamytė. 

Taneris tylėdamas sėdėjo greta, kantriai laukdamas, 
kada Hevera prabils. 

— Žinai, Taneri, aš jaučiu tą patį, ką ir tu,— pasakė 
Hevera.— Tik galbūt aš esu kantresnė,— pridūrė ji švel- 
niai šypsodamasi. — Bet aš tave pakankamai myliu, kad 
tau priklausyčiau. 

— Kada? — kimiai paklaus. Taneris. 

— Kai tam ateis tinkamas laikas ir būs palanki nuo- 
taika. Gerai? Prašau, primygtinai nereikalauk. 

Taneris pastebimai nusivylė, bet su tuo susitaikė ir 
pasilenkęs ją švelniai pabučiavo. 

— Ko gero, laikas tave parvežti į namus, o tai bus 
vėlu. Tavo motina sukels skandalą, jeigu pavėluosi bent 
puse minutės. 

Jie atvažiavo laiku. Tačiau Darsė jau jų laukė prie 
durų ir apdovanojo Tanerį piktu žvilgsniu, o Heverą — 
paskaita apie tai, kad padoriai merginai reikia rūpintis 
savo geru vardu. 


— Labas rytas. 

— Labas rytas. 

Bovis Keitas ir Džeinelena Taket žiūrėjo vienas į kitą 
per stalą ankštoje kontoroje, buvusioje prie sandėlio pa- 
talpų. Bovis nustebęs pamatė, kad jos akys yra viename 
lygyje su jo akimis. Per pirmą susitikimą jis nepastebėjo, 
kad Džeinelena yra beveik vieno ūgio su juo. Ji atrodė 
tokia grakšti ir netgi gležna, stovėdama už masyvaus 
stalo ir dar negalėdama nuslėpti, jog nervinasi ir nejau- 
kiai jaučiasi kaip dora moteris, atsitiktinai patekusi į 
viešnamį. 

Ir kodėl kaip tik toks palyginimas jam šovė į galvą 
tikros ledi akivaizdoje? Tarsi bijodamas, kad ji perskai- 
tys jo mintis, jis paskubėjo nuslėpti sumišimą. 

— Gaila, aš nebuvau darbe, kai jūs skambinote į barą. 
Hepas, noriu nasakyti, ponas Holisteris, man perdavė, kad 
aš ateičiau, kai bus patogu. Ar dabar patogu? 

— Taip, patogu. Labai malonu, kad ponas Holisteris 
nepamiršo Mano prašymo. 

— Jis neblogai su manim elgiasi. 

Džeinelena parodė Boviui į metalinę kėdę. Jis atsaI- 
giai atsisėdo ant kėdės, 0 ji iš pradžių rūpestingai pa- 
taisė palaidinukę ant nugaros ir tik paskui grakščiai atsi- 


137 


sėdo ant kėdės su ranktūriais. Kai kurie jos judesiai, 
būtent kaip tas, buvo nepaprastai grakštūs. O kartais, pa- 
vyzdžiui, kai Džeinelena žiūrėjo tiesiai į jį, jos judesiai 
pasidarydavo mėšlungiški ir nekoordinuoti, kaip ką tik 
gimusio kumeliuko. Bovis nebuvo sutikęs nė vieno žmo- 
gaus su tokiais ištampytais nervais. Jeigu jis padarytų 
nors vieną staigų judesį, ji, ko gero, apalptų iš baimės. 

Keitas negalėjo suprasti, kodėl panelė Džeinelena Ta- 
ket taip smarkiai nervinasi dėl jų susitikimo. Jos ran- 
kose visi koziriai. Tai jis nuo jos priklauso, ji viską 
sprendžia, o ne atvirkščiai. 

— Aš...— Jos balsas apmirė. Ji atsikrenkštė— Mūsų 
kompanijoje atsirado laisva vieta. 

— Aš žinau, panele. 

Jos didelės mėlynos akys dar plačiau atsivėrė. 

— Jūs žinote? Iš kur? 

Ir kada jis pagaliau išmoks laikyti liežuvį už dantų? 

— Aš... aš girdėjau, kad jūs išvarėte tarnautoją, nes 
ji apkaltinote vagyste. 

— Jis iš tikrųjų vogė! — Jie abu sudrebėjo nuo jos 
garsaus riktelėjimo. Džeinelena akivaizdžiai susijaudino 
dėl savo įsikarščiavimo. Bovis nusprendė apgalvočiau 
kalbėti, o kartu keliais žodeliais ir save užtarti. 

— Aš niekada tuo neabejojau, panele Taket. Jūs esa- 
te ne toks žmogus, kad ką nors apkaltintumėte be prie- 
žasties. 

Bovis pats girdėjo, kaip apeivis, kurį visi vadino Miu- 
liu, pats gyrėsi, kad jį atleido „toji džiūsna kalė Taket“. 
Nors ir labai šiurkščiais žodžiais ją garbino tas niekšas 
ir itin nepagarbiai apie ją kalbėjo, Boviui panelė Taket 
liko ta pati santūri, mandagi ledi, kokią jis Matė ją piI- 
mą kartą. 

Bovis apsiklausinėjo žmonių ir sužinojo, kad Taketai 
buvo žinomi savo teisingumu. Jie reikalavo, kad dar- 
buotojai sąžiningai dirbtų ir už tai gerai mokėjo. Panelė 
Taket elgėsi kukliai, bet nenuolaidžiaudavo tinginiams ir 
dykinėtojams. Bilas Miulis yra didelis melagis ir, negana 
to, dar ir vagis. 

— Tas tipas Miulis turi labai ilgą liežuvį ir yra ne- 
paprastai pasipūtęs, panele Taket,— pasakė Bovis— Už 

tai aš nelabai tikiu šlykščiomis paskalomis, kurias jis 
skleidžia. Neverta gaišti jūsų brangaus laiko kalboms 
apie tą niekšą. 

— Jis dirbo apeiviu. 

— Aš žinau, panele. 

— Aš siūlau jums tą darbą. 

Sutvaksėjo jo širdis, bet veidas liko neperprantamas. 
Bovis tikėjosi, kad Džeinelena tam jį ir pakvietė, kad 
duotų darbo, bet, kita vertus, jis netikėjo likimo dova- 
nomis ir laukė apgaulės. 

— Tai būtų šaunu. Kada galiu pradėti dirbti? 

Džeinelena sukiojo palaidinukės sagas. 

— Aš turiu omenyje,— pradėjo Džeinelena,— bando- 
mąjį laikotarpį. Norėčiau sužinoti... kaip jums seksis. 

Štai kaip. Ta pati apgaulė. 

— Gerai, panele. 

— Tai mūsų šeimos firma, pone Keitai. Mes esame 
jau trečia savininkų karta ir ant Manęs gula visa atsako- 
mybė... 

— Jūs manęs bijote, panele Taket? 

— Bijau? Ne,— atsakė ji, nenatūraliai šypsodamasi.— 
Na ką jūs, žinoma, ne. Paprasčiausiai jums gali nepatikti 
darbas ,„Taketų naftos kompanijoje“. Galimas dalykas, 
jums bus sunku įpasti prie nuolatinio darbo, nes jūs ne- 
seniai išėjote iš...— Džeinelena sujudėjo ant kėdės.— 
Jeigu praėjus kuriam laikui abi pusės bus patenkintos 
viena kita, aš jums pasiūlysiu nuolatinę vietą — Džeine- 
lena vėl sumišusi nusišypsojo. 

Bovis taip pat pasitraukė ant kėdės ir įsmeigė akis į 
skrybėlę, kurią laikė ant kelių, lygindamas jos kraštus. 
Jeigu kas nors kitas, o ne panelė Taket, būtų jam pasiūlęs 
darbą su bandomuoju laikotarpiu, jis būtų pasiuntęs tą 
žmogų toli toli ir daugiau su juo nebekalbėtų. Tačiau čia 
buvo panelė Taket, be to, jis turėjo nuodėmių, tad Iei- 
kėjo nuslopinti nepasitenkinimą. 

— Sakykite, ar visi jūsų naujieji darbuotojai turi 
dirbti, kaip ten vadinasi, tą bandomąjį laikotarpį? 

Džeinelena aplaižė lūpas ir vėl ėmė sukioti palaidi- 
nukės sagas. 

— Ne, pone Keitai. Jei kalbėtume atvirai, pone Kei- 
tai, jūs esate pirmas žmogus, išleistas iš kalėjimo, kurį 
aš noriu priimti į darbą. Aš atsakau už „Kompanijos“ 
kasdienio darbo organizavimą. Aš neturiu teisės daryti 
klaidų. 

— Jūs nedarote klaidos. 

— Aš tuo neabejoju. Jeigu aš galvočiau kitaip, tai 
nebūčiau jūsų pasikvietusi pasikalbėti. 

— Jūs galite susipažinti su mano byla kalėjimų įstai- 
gų departamente. Man labai sutrumpino bausmės laiką 
už pavyzdingą elgesį. 

— Aš jau kalbėjau su policijos darbuotoju, atsakin- 
gu už jus.— Bovis dirstelėjo į jos akis ir Džeinelena pa- 
raudo.— Aš maniau, jog tai būtina, norėjau sužinoti... 
kuo jūs prasikaltote. 

— Ir jis jums pasakė? 

— „Įžeidimas veiksmu“, tai jo žodžiai. 

Bovis nusuko akis į šoną ir prikando apatinę lūpą, 
vėl pajusdamas pagundą išeiti. Jis niekuo jai neįsiparei- 
gojęs, tuo labiau neprivalo jai aiškintis. Keitas neketina 
niekam aiškintis. 

Tačiau, nors ir labai keista, jis norėjo, kad Džeinele- 
na Taket suprastų, kas jį pastūmėjo nusikalsti. Bovis ne- 
galėjo tiksliai pasakyti, kodėl tai jam buvo taip svarbu. 
Galbūt dėl to, kad Džeinelena elgiasi su juo kaip su žŽmo- 
gumi, o ne kaip su buvusiu kaliniu. 

— Tas išgama gavo, ko nusipelnė, — pastebėjo Bovis. 

— Kodėl? 

Bovis išsitiesė ant kėdės: Jis išklos faktus tokius, ko- 
kie jie yra, o ji tegu pati sprendžia, kas yra teisus, 0 
kas — kaltas. 

— Aš iš jo nuomojau butą. Tikra skylė, bet aš netu- 
rėjau pinigų geresniam. Jis su žmona gyveno bute po 
mano butu. Žmona buvo labai gera moteris, tokios mo- 
terys retai pasitaiko. Negraži, bet turėjo auksinę širdį. 

Džeinelena suprantančiai linktelėjo. 

— Ji manim rūpinosi. Prisiūdavo sagas ir visokius ki- 
tokius daiktus. Kartais man atnešdavo sriubos, likusios 
nuo pietų, arba gabaliuką pyrago, sakydavo, kad vien- 

gungiai prastai Maitinasi ir negalima gyventi, valgant 
vien tik pupų konservus. 

Bovis sukiojo rankose skrybėlę. 

— Kartą aš ją sutikau ant laiptų. Jos akis buvo pa- 
mušta. Ji norėjo nusisukti, kad aš nepastebėčiau, koks 
buvo ištinęs jos kairysis žandas. Ji ėmė kažką šnekėti, 
bet aš iš karto supratau, kas ją taip aptvarkė. Aš ne 
kartą girdėjau, gaip vyras ją plūsta įvairiais keiksmažo- 
džiais, bet nemaniau, kad jis dar ją ir muša kaip boksi- 
ninkas kriaušę. Aš ji sutikau ir pasakiau, kad jeigu jis 
ir toliau taip darys, aš jam gerai išpersiu kailį. Jis pa- 
sakė, kad nesikiščiau ne į savo reikalus. Po savaitės jis 
vėl ją primušė. Tą kartą mes nepasitenkinome vien tik 
žodžiais. Aš jam smogiau kelis smūgius, bet ji įsikišo ir 
ėmė maldauti, kad pasigailėčiau vyro.— Bovis lingavo gal- 
vą.— Suprask tas moteris. Žodžiu, aš jį įspėjau, kad jeigu 
jis dar nors kartą jai suduos, aš jį pribaigsiu. Prabėgo 
du mėnesiai ir aš jau maniau, kad jis pasitaisė. Tačiau 
kartą naktį nubudau nuo siaubingo triukšmo apačioje. 
Moteris rėkė, raudojo, maldavo nemušti. Aš bėgte nu- 
bėgau į jų aukštą ir išlaužiau buto duris. Paskui moteris 
pasakojo, kad vyras ją taip trenkė į sieną, jog ji tik per 
stebuklą liko gyva. Kai aš įėjau, ji susigūžė kampe, o 
vyras iš visų jėgų ją čaižė odiniu diržu. Aš tiesiog pra- 
skridau per kambarį, įsikibau į jį ir pargrioviau ant že- 
mės. Na, tada aš jam daviau į kailį. Vos neužmušiau. 
Gerai, kad kažkuris kaimynas iškvietė policiją, o tai būtų 
teke sėsti į kalėjimą už nenumatytą žmogžudystę.— Bo- 
vis susimąstė prisimindamas.— Visą gyvenimą aš turėjau 
reikalų su tokiais gyvuliais. Aš esu jų sotus iki kaklo, 
o čia taip pasitaikė, jog išliejau savo įtūžį— Bovis minu- 
tėlę patylėjo, žiūrėdamas į savo rankas.— Teisme jis ne- 
ištvėrė ir pravirko, prašė Viešpaties ir žmonių dovanoti, 
prisiekinėjo, kad daugiau niekada nepakels rankos prieš 
žmoną. Mano advokatas patarė pasakyti prisiekusiųjų teis- 
mui, kad aš neprisimenu kaip jį užpuoliau, kad man pa- 
simaišė protas ir aš nesuvokiau, ką darąs. Bet aš prisie- 
kiau, padėjęs ranką ant Biblijos, sakyti tiesą ir tik tiesą 
ir pasakiau, nieko neslėpdamas, kad gailiuosi, jog neuž- 
mMušiau vietoje to niekšo. Aš pasakiau, kad vyras, taip 

mušantis bejėgę Moterį, nusipelno mirties. Ir aš nesigai- 
liu dėl to, kas įvyko.—Bovis nuolankiai gūžtelėjo pe- 
čiais.— Jį paleido, o mane uždarė į kalėjimą. 

Po dar vieno neilgo tylėjimo Džeinelena atsistojo ir 
priėjo prie aukštos metalinės spintos. Ji iš ten paėmė 
kelias anketas. 

— Aš noriu, Kad jas užpildytumėte. 

Bovis ir toliau sėdėjo, po to pakėlė galvą, norėdamas 
į ją pažvelgti. 

— Jūs norite pasakyti, kad priimate mane į darbą? 

— Taip, jūs esate priimtas.— Ji pasakė, kokio dydžio 
iš pradžių bus mokamas atlyginimas, ir tuo jį visiškai 
pribloškė. 

— Po to, kai jūs man viską papasakojote,— pridūrė 
Džeinelena,— aš atsisakau bandomojo laikotarpio. Iš pat 
pradžių tai buvo nieko vertas sumanymas. 

— Ne, panele Taket, visiškai ne nieko vertas. Mūsų 
laikais nė vienu negalima pasitikėti. 

Jo šypsena drovino Džeineleną. Ji akimirkai stabte- 
lėjo, paskui pasilenkė ir padėjo priešais jį anketas. 

— Tai mokesčių inspekcijai ir draudimui. Žinoma, tai 
vargas, bet be jų negalima apsieiti. 

— Aš neprieštarauju, galiu vargti su įvairiais popie- 
rėliais, jeigu už tai Man duos darbą. 

Panelė Taket jam paaiškino, kaip reikėtų pildyti skil- 
tis; Bovis stengėsi susikaupti, o tai buvo nelengva, kai 
ji stovėjo taip arti. Ji maloniai kvepėjo. Žinoma, ne taip 
smarkiai kvepėjo kaip mergaitės, kurias Bovis aplankė 
išėjęs iš kalėjimo. 

Džeinelena kvepėjo šviežumu, kaip muilas ir švarios, 
išdžiovintos saulėje paklodės. Jos rankų plaštakos buvo 
plonos, švelnios ir baltos. Jis negalėjo nuo jų atitraukti 
žvilgsnio, kol ji kilnojo dokumentus ir rodė, kur reikia 
pasirašyti. 

Akies kampučiu Bovis galėjo matyti jos profilį. Džei- 
nelenos nebuvo galima pavadinti gražuole, bet ir negra- 
žia taip pat. Jos oda buvo lygi, balta, beveik permatoma. 
Veido išraiška švelni, neklastinga, bet kaip ir kai kurių 
moterų aiškiai kažką kėslaujanti prieš jus. Ji atrodė są- 
žininga, nuoširdi ir gera, turinti tų savybių, kurias Bo- 

viui retai pasitaikydavo pastebėti. Jam taip pat patiko 
jos lygus ir švelnus balsas, koks tikriausiai būna moti- 
nos, dainuojančios lopšinę. 

O jos akys... Viešpatie, tokios akys galėjo priblokšti 
vyrą penkiasdešimties metrų atstumu, jeigu ji mokėtų 
jomis naudotis savo gerovei. 

Keitas nesuprato, kodėl Miulis arba kas nors kitas 
vadino panelę Taket „pliauska“. Žinoma, netgi jos sto- 
vinčios profiliu nebuvo galima pavadinti gražią figūrą 
turinčia moterimi. Jos grakštūs siauri klubai, plonas lie- 
muo ir mažos krūtys. Jis kelis kartus paslapčiomis žvilg- 
telėjo į tas pačias sagas, kurias ji taip. mėgsta sukioti, 
ir, savo nusivylimui, pastebėjo, kad ir pats su malonumu 
jas pasukiotų kartu su ja. Bovis iš patyrimo žinojo, kad 
moterys, turinčios mažas krūtis, turi labai jautrius spe- 
nelius. 

Bovis pabandė išsivaduoti iš erotinių vaizdų. Kas jam 
atsitiko, kaip jis gali taip galvoti apie panelę Džeineleną? 
Ji yra griežta ir kantri, tikra ledi. Perskaitytų jo mintis 
ir paduotų jį į teismą. 

— Dėkoju, panele Džeinelena. Aš dabar pats susi- 
tvarkysiu,— pasakė jis šiurkštokai ir pasilenkė prie stalo, 
kad jos nematytų. 

Užpildęs visas anketas, Bovis pastūmė jas stalu ir at- 
sistojo. 

— Atrodo, kad viskas. Kada reikia pradėti dirbti? 

— Rytoj, jeigu jums patogu. 

— Rytoj visiškai tinkamas laikas. Į ką kreiptis? 

Džeinelena pasakė brigadininko pavardę. 

— Jis labai seniai dirba mūsų kompanijoje ir viską 
gerai žino. 

— Ar jis žino, kad aš sėdėjau kalėjime? 

— Aš nusprendžiau geriau jam pasakyti, bet jis yra 
ne toks žmogus, kad jums už tai priekaištautų. Jis patiks 
jums. Brigadininkas jūsų čia lauks rytoj rytą ir parodys 
visus gręžinius, už kuriuos būsite atsakingas. Tikriausiai 
per Kelias dienas jūs su brigadininku juos apvažiuosite. 
Ar turite vairuotojo teises? 

— Taip, aš jas ką tik pakeičiau. 

— Kur galima jus rasti? 

Džeinelena ištraukė stalčių ir išėmė storą čekių kny- 
gą „Kompanijos“ išlaidoms apmokėti. 

— Išsinuomokite butą ir įsiveskite telefoną, kad, jeigu 
prireiktų, jus galėtų rasti. Jeigu telefonų kompanijoje 
pareikalautų užstato, tegu paskambina man. 

Džeinelena išrašė čekį, išplėšė iš knygos ir ištiesė 
Boviui. Trijų šimtų dolerių čekis jo pavarde tiesiog taip, 
be jokių formalumų! Bovis nežinojo ar jam džiaugtis, ar 
pykti. 

— Aš neimu kyšių. 

— Tai ne kyšis, pone Keitai, o avansas. Aš įišskai- 
čiuosiu po penkiasdešimt dolerių iš jūsų pirmųjų šešių 
atlyginimų. Ar tai jus patenkina? 

Bovis nebuvo pratęs prie gerumo ir pasitikėjimo, todėl 
pasimetė. Su Hepu buvo paprasčiau. Kaip daugumai vyrų, 
jiems nereikėjo skaitytis su žodžiais. Jie su Hepu su- 
prasdavo vienas kitą be nereikalingų plepalų. Su mote- 
rim yra visiškai kitaip, ypač kai ji į tave žiūri skaidrio- 
mis, mėlynomis akimis, didelėmis kaip sidabrinis doleris. 

— Visiškai patenkina, — atsakė Bovis, tikėdamasis, jog 
panelė Taket nepastebėjo jo sumišimo. 

— Puiku. 

Džeinelena pakilo nuo kėdės ir ištiesė jam ranką. Aki- 
mirką Bovis kovojo su impulsyviu noru nusišluostyti ran- 
ką į kelnes. Jis greitai paspaudė ir tuoj pat paleido jos 
ranką. Ir taip pat greitai ją atitraukė. Dar akimirką vy- 
ravo nejauki tyla, paskui jie abu prašneko kartu. 

— Jeigu jūs... 

— Iki... 

— Sakykite,— pasiūlė Džeinelena. 

— Pirma jūs kalbėkite, ledi. 

— Aš norėjau pasakyti, kad jeigu jūs nieko nenorite 
paklausti, tai mes laukiame jūsų rytoj rytą ateinančio į 
darbą. 

— O aš norėjau pasakyti „iki rytojaus“ .— Bovis užsi- 
maukšlino skrybėlę.— Šaunu, kad aš dabar turiu darbą. 
Man pasisekė. Ačiū jums, panele Taket. p 

— Nėra už ką, pone Keitai. 

Duryse Keitas stabtelėjo ir atsisuko į ją. 

— Jūs kreipiatės į darbuotojus pavardėmis? 

Atrodė, jog klausimas jai buvo netikėtas. Ji tylėda- 
ma neigiamai papurtė galvą. 

— Tada vadinkite mane Boviu, gerai? 

Jis pastebėjo, kad Džeinelena gurktelėjo. 

— Gerai. 

— Boviu, o ne Bojumi kaip dainininką. 

— Gerai. 

Jausdamasis idiotu, kad pateikė tokį klausimą, — koks 
jai skirtumas, kaip jį vadinti — jis palietė ranka skry- 
bėlę ir išėjo iš kambario. 


DEŠIMT ASIS SKYRIUS 


— Kaip kepsnys, Kėjau, ar ne per daug iškepęs? 

Džeinelenos klausimas nutraukė jo gilų susimąstymą. 
Jis pažvelgė per stalą į seserį ir nusišypsojo. 

— Kaip visada, labai skanu. Paprasčiausiai aš šiandien 
neturiu apetito. 

— Tai todėl, kad tu spėjai išgerti viskio,— įsikišo 
Džodė. 

— Aš tik lyžtelėjau. Beje, tu palaikei man kompa- 
niją. 

— Tačiau šiai dienai man pakaks. O tu vakare dar 
kur nors pridursi ir taip kiekvieną dieną. 

„ — Iš kur tu žinai, ką aš ketinu vakare daryti? Kokius 
apskritai aš turiu planus? Be to, koks tavo reikalas! 

— Prašom! — sušuko Džeinelena, užsikimšdama ranko- 
mis ausis.— Liaukitės šaukti vienas ant kito. Nejaugi mes 
nors vieną kartą negalime ramiai pavakrieniauti? 

Kėjus žinojo, kad sesuo nepaprastai išgyvena dėl jo 
barnių su motina. 

— Atleisk, Džeinelena. Tu paruošei puikią vakarienę. 
Aš nenoriu jos sugadinti. 

— Dievai nematė tos vakarienės. Jūs man keliate ne- 
rimą. Mama, tavo veidas raudonas kaip burokas. Ar gėrei 
šiandien vaistų? 

— Gėriau, dėkoju už rūpestį. Juk tu žinai, kad aš 
ne vaikas. 

— Kartais tu elgiesi blogiau už vaiką, ypač kai rei- 
kia gerti vaistus, — švelniai jai papriekaištavo Džeinele- 

na.— Tu pati mums drausdavai vaidytis prie stalo, kai 
mes buvome vaikai. 

Džodė pastūmė į šoną lėkštę ir užsirūkė cigaretę. 

— Jūsų tėvas draudė ginčytis prie stalo. Jis sakyda- 
vo, jog tai trukdo virškinimui. 

Džeinelena pagyvėjo, išgirdusi motinos žodžius. Jai 
liko apie tėvą liūdni prisiminimai. 

— Ar tu prisimeni, Kėjau? 

— Jis buvo labai griežtas dėl tokių dalykų,— šypso- 
damasis atsakė Kėjus.— Žinai, tu kartais man jį primeni. 

— Ar tu nejuokauji? — Jos veidas ir grakštus kaklas 
parausvėjo iš malonumo. Jai buvo lengva prisiminti — 
Tiesa? 

— Tikra tiesa. Tavo akys kaip jo. Ar ne taip, Džode? 

— Ko gero. 

Ji norėjo jam pritarti kiekvieną kartą ir netgi kal- 
bant apie paprasčiausią, jokių abejonių nekeliantį daly- 
ką, bet jis susilaikė. 

— Mes visi trys paveldėjome Taketų mėlynas akis. 
Prisimenu, kaip aš pykdavau, kai žmonės mums su Klarku 
sakydavo: „Jūsų, berniukai, gražios akys. Visiškai tokios 
pat kaip jūsų tėtės“. 

— Ko tu pykdavai? — pasidomėjo Džeinelena. 

— Nežinau. Gal dėl to, kad, išgirdęs tuos žodžius, 
jausdavausi esąs mamytės sūnelis. Negalima berniukui 
sakyti, kad jo kažkas „dailutis“ arba „gražutis“. 

— Jūsų tėvui tai patiko,— atkirto Džodė— Jis mėg- 
davo, kai žmonės jam pataikaudavo. Ypač moterys. 

Kaip visada atviraširdiška ir naivi Džeinelena tarste- 
dėjo: 

— Tu, mama, tikriausiai labai didžiavaisi tokiu gra- 
žiu vyru. 

Džodė nupurtė pelenus nuo cigaretės, ją padaužydama 
į peleninės kraštą. 

— Jūsų tėvas mokėjo būti žavus.— Jos veidas sušvel- 
nėjo. — Tą dieną, kai gimė Klarkas Trečiasis, jis man pa- 
dovanojo šešis tuzinus geltonų rožių. Aš ėmiau jam prie- 
kaištauti dėl išlaidumo, o jis Man atsakė, kad ne kiekvie- 
ną dieną vyrui gimsta sūnus. 

— O tą dieną, kai gimė Kėjus? 

Aptemęs Džodės žvilgsnis akimirksniu prašviesėjo. 
— Tą dieną man niekas nepadovanojo nė gėlytės. 
Po įtemptos tylos Kėjus labai tyliai pasakė: 

— Galbūt tėvas žinojo, kad jos tau nepatiks, jog tu 
jas išmesi. 

Džeinelena tuojau pat atsiliepė. 

— Mama paaiškino, kodėl ji išmetė tavo gėles. Ji 
nuo jų čiaudėjo. Tikriausiai jos sukėlė mamai alergiją. 

— Tikriausiai. 

Kėjus nė vieną minutę nepatikėjo tiems išsigalvoji- 
mams. Savaitės pradžioje, nesėkmingai norėdamas susi- 
taikyti su Džode, Kėjus jai nupirko puokštę gėlių. Džei- 
nelena gražiai jas sudėliojo vazoje, o vazą pastatė ant 
tualetinio staliuko Džodės miegamajame, kol jos nebuvo 
namuose. 

Kitą dieną Kėjus pamatė gėles šiukšlių konteineryje 
prie užpakalinių durų. Jį ne tiek įžeidė, kad Džodė iš- 
metė gėles, kiek tai, kad Džodė netgi neužsiminė apie 
puokštę tol, kol jis neparodė jai to nuvytusio įkalčio ir 
nepaprašė pasiaiškinti. 

Ramiai, lediniu tonu Džodė paaiškino, kad nuo gėlių 
ją užpuolė šienligė. Ji nė žodeliu neužsiminė apie puokš- 
tės gražumą ir visiškai neapgailestavo, kad negalėjo ja 
pasigrožėti. Džodė nepadėkojo Kėjui už dėmesį. 

Kėjui nereikėjo jos dėkingumo. Jis galėjo apsieiti ir 
be gerų žodžių. Paprasčiausiai jį iki širdies gelmių siuti- 
no, kad Džodė laikė jį kvailiu, kuris priims kaip tikrą 
pinigą jos pasiteisinimą. Kėjus nenorėjo jai suteikti ma- 
lonumo matyti savo skausmą ir nusivylimą ir dabar el- 
gėsi taip pat abejingai kaip tą rytą, kai įmetė puokštę 
atgal į šiukšlių konteinerį. 

Džodė nutraukė užtrukusią tylą. 

— Kaip naujas darbuotojas? 

Džeinelena vos nesudaužė kavos puoduko. Puodukas 
garsiai skambtelėjo į lėkštelę. 

— Jis... Viskas gerai. Manau, jog jis bus geras daI- 
buotojas. 

— Aš dar nemačiau jo rekomendacijų. 

— Prašom atleisti. Aš pamirštu jas atnešti į namus. 
Tačiau meistras sako, kad jis susitvarko su savo darbu 

ir sutaria su kitais žmonėmis. Yra kuklus. Juo nesiskun- 
džiama. 

— Aš niekaip negaliu suprasti, kodėl Miulis staiga 
išėjo iš darbo iš anksto nepranešęs. 

Džeinelena papasakojo Kėjui, kodėl išėjo Miulis, bet 
prašė nieko nesakyti Džodei. Nesunku įsivaizduoti, kokia 
būtų buvusi jos reakcija, sužinojus, kad patikimas dar- 
buotojas pasirodė esąs vagis; nuo to, žinoma, jai būtų 
pakilęs kraujospūdis. Kėjus pažadėjo Džeinelenai tylėti. 

Tačiau Kėjus taip pat žinojo, kad Bovis Keitas buvo 
ką tik išėjęs iš kalėjimo ir dar nespėjo įdegti Techaso 
saulėje. Dar prieš tai, kai Džeinelena juos supažindino, 
Kėjus buvo matęs Bovį bare „,„Po palme“. Hepas jam pa- 
pasakojo apie Keitą. 

Kėjus nebuvo nusistatęs prieš buvusius kalinius. Prieš 
kelerius metus jis pats praleido savaitę Italijos kalėjime. 
Keitas elgėsi draugiškai, bet nebuvo įkyrus. Jis laikėsi 
nuošaliai, sąžiningai atlikdavo savo darbą ir nesikišdavo 
į vaidus. To nebuvo galima pasakyti apie daugelį žmo- 
nių, nesėdėjusių kalėjime. 

Kai dėl Džodės, ji nelabai tikėjo, kad gali pasikeisti 
nusikaltusi asmenybė. Ji negalėjo pakęsti klaidų. Džodė 
tikriausiai nepritartų buvusio kalinio, pasirodymui tarp 
darbuotojų, todėl kuo mažiau ji žinojo Keito biografiją, 
tuo geriau buvo visiems aplinkiniams. Miulis pasiėmė 
atsiskaitymo lapelį; Džeinelena surado vietoj jo kvalifi- 
kuotą pamainą, štai ir viskas, ką jis pasakė Džodei. Ta- 
čiau Džodė aiškiai jautė kažką negera ir jau nebe pirmą 
kartą grįždavo prie tos temos. 

Kėjus stengėsi jokiu būdu neparodyti savo jausmų 
ir tikėjosi, jog Džeinelena paseks jo pavyzdžiu. Deja, 
sesuo nemokėjo meluoti. Varstoma motinos veriamo 
žvilgsnio ji sukiojo rankoje šaukštelį. 

— Keitas nevietinis? 

— Taip, Mama. Jis yra iš Vakarų Techaso. 

— Ar tu ką nors žinai apie jo šeimą? 

— Man atrodo, jog jo tėvai mirę. 

— Ar jis vedęs? 

— Ne, viengungis. 

Užsirūkydama cigaretę, Džodė toliau įdėmiai žiūrėjo 

į Džeineleną. Po ilgai trukusio tylėjimo Džeinelena ner- 
vingai žvilgtelėjo į brolį. 

— Kėjus jį matė. Jis padarė jam gerą įspūdį. 

To dar betrūko! Kėjus visiškai nenorėjo patekti į 
kryžminę ugnį. Ir vis dėlto jis ryžosi padėti seseriai. 

— Jis yra geras vaikinas. 

— Kaip ir Santa Klausas. Tai dar nereiškia, kad jis 
atskirs naftos gręžinį nuo skylutės savo užpakalyje. 

Džeinelena krūptelėjo nuo vaizdingo motinos pasa- 
kymo. 

— Bovis —ne naujokas. Jis nuo vaikystės dirba su 
nafta susijusius darbus. 

Kadangi jį jau įtraukė į pokalbį, Kėjus palaikė seserį. 

— Keitas atlieka savo pareigas. Džeinelena juo pa- 
tenkinta ir kiti tarnautojai taip pat. Ko tau dar reikia? — 
Jis, žinoma, numano, ko nori motina: Džodė norėjo susi- 
grąžinti jaunystę, sveikatą ir jėgas, ji norėjo visapusiš- 
kai kontroliuoti „,„Taketų naftos ir dujų kompaniją“ ir ją 
pykdė, kad Džeinelena priėmė tarnautoją, nepasitarusi 
su ja, Džode. Jeigu net Džeinelena savarankiškai būtų 
priėmusi į darbą patį Džoną Rokfelerį, Džodė vis tiek bū- 
tų buvusi nepatenkinta. 

— Jis jau dirba... kiek laiko, Džeinelena? Dvi savai- 
tės? 

— Taip, dvi savaites. 

— Ir viskas jam sekasi kaip sviestu patepta,— tęsė 
Keitas.— Mano supratimu, Džeinelena protingai pasirin- 
ko. 

Džodė puolė Kėjų neslėpdama savo paniekos: 

— Gali pagalvoti, kad tu ką nors nusimanai „Taketų 
kompanijos“ reikaluose. 

— Aš nesu naftos gavybos ekspertas,— ramiai atsi- 
liepė Kėjus.— Paprasčiausiai aš pasakiau savo nuomonę, 
nes su juo susipažinau. Keitas neslepia akių, atrodo, jam 
nėra ko slėpti. Aš jį mačiau baigiantis darbo dienai. Jis 
buvo visas suprakaitavęs ir išsitepęs drabužius, o tai ro- 
do, kad jis visą dieną dirbo kaitrioje saulėje. 

— Atrodo, jog tas Keitas tau davė neblogą darbo 
etikos pamoką. Tau taip pat naudinga truputį paprakai- 

tuoti ir išsitepti rankas, žodžiu, padirbėti „Kompanijos“ 
labui. 

— Kėjus nesėdėjo be darbo, mama. Jis pataisė vartų 
užraktą. 

— Ir tu tai vadini darbu? Aš turiu omenyje tikrą, 
sunkų, iki devinto prakaito, darbą. 

— Tavo naftos „Kompanijos“ labui, nori pasakyti — 
Nors buvo tvirtai pasiryžęs valdytis, Kėjus pakėlė balsą. 

— Tau tai nepakenktų, ar ne taip? 

— Ne, nepakenktų. Tik „Kompanija“ ne mano „kro- 
melis“. Ji tavo. 

— Ak, štai kodėl tu niekada nenorėjai dirbti ,Kom- 
panijos“ labui? Dėl to, kad aš jai vadovauju? Už tai, kad 
nenorėjai būti pavaldus moteriai? 

Kėjus, linguodamas galvą, graudžiai nusišypsojo. 

— Ne, Džode. Aš nenorėjau dirbti ,, Kompanijai“, nes 
tai Manęs nedomina. 

— Kodėl? 

Džodė niekada nepasitenkindavo paprastu trumpu at- 
sakymu. Kiek jis prisiminė, motina visada reikalaudavo 
pasiteisinimų, paaiškinimų ir svetimos nuomonės pagrin- 
dimo, ypač jeigu ji skyrėsi nuo jos pačios nuomonės. 
Nieko nuostabaus, jog tėvas kreipė dėmesį į kitas mo- 
teris. Gyvenimas su Džode buvo nuolatinė kova, kurią 
ji stengėsi laimėti. Labai greitai vyras pavargsta nuo 
tokios kovos. 

Stengdamasis būti ramus, Kėjus atsakė: 

— Jeigu mes kaip anksčiau ieškotume naftos, jeigu 
mūsų kaip anksčiau lauktų netikėtumai, aš dar pagalvo- 
čiau. Gal iš tikrųjų verta dirbti , Kompanijoje“. 

— Vadinasi, tu trokšti nuotykių? 

— Rutina man nepatinka. 

— Tada tau reikėjo gyventi naftos bumo metu. Čia 
plūdo minios tokių tipų kaip tu. Rytų Techasas knibždėte 
knibždėjo įvairiausių avantiūristų ir sukčių, šarlatanų ir 
šliundrų. Jie gyveno viena diena. Labai rizikavo. Jie ne- 
galvojo apie ateitį, jiems buvo į viską nusispjauti. Ir tai 
tu vadini gyvenimu? Tau gyventi — balansuoti ant lyno 
virš bedugnės ir būti suėstam krokodilų, vos tik į ją 
įkrisi. Tau, kaip ir tavo tėvui, svarbiausia — nuotykiai. 

Kėjus taip stipriai sukando dantis, kad jam net su- 
skaudo skruostikaulius. 

— Galvok, ką nori, Džode.— Paskui, palinkęs į prie- 
kį, pareiškė, pabrėždamas kiekvieną žodį, baksnodamas 
smiliumi į stalą: — Niekada gyvenime aš nesiterliosiu su 
kažkokiais bjauriais naftos gręžiniais. 

— Kėjau,— gailiai suvaitojo Džeinelena. 

Džodės pastumtos kėdės bildesys užgožė jos balsą. 
Motinos veidas pasidarė tamsiai raudonas. 

— Tie bjaurūs naftos gręžiniai leido tau neblogai gy- 
venti! Jie tave maitino ir girdė, jie tave rengė, jie tau 
pirko automobilius ir jie sumokėjo už tavo mokymąsi ko- 
ledže. 

Kėjus taip pat atsistojo. 

— Už tai aš nuoširdžiai dėkingas. Tačiau nejaugi man 
reikia tapti naftininku, norint tau atsidėkoti už tai, kad 
mane pagimdei? Jeigu jūs su tėvu būtumėte buvę van- 
dentiekininkai, ką, aš visą gyvenimą turėčiau kapstytis 
purve? Niekas niekada nevertė Klarko dirbti ,Kompa- 
nijai“. Kodėl tu verti mane? 

— Klarkas turėjo kitų planų. 

— Iš kur tu žinai? Ar tu jo kada nors apie tai klau- 
sei? Arba jis vykdė tavo planus? 

Džodė išsitiesė visu ūgiu. 

— Jo ateitis buvo suplanuota iki smulkmenų ir jis bū- 
tų viską įvykdęs, jeigu ne ta kalė daktarė, su kuria tu 
valkiojiesi po apygardą. 

— Tai ypatingas atvejis, mama, — įsikišo Džeinele- 
na.— Mergaitė būtų numirusi, jeigu ne Kėjus. 

Vietos laikraštis rašė apie Letę Leonard pirmame pus- 
lapyje. 

— Ačiū, Džeinelena,— pasakė Kėjus,— bet aš nepra- 
šau, kad mane gintumei. Aš būčiau padaręs tą patį šu- 
niui, o ne tik mažai mergaitei. 

Tačiau Džodei užkliuvo viena vykstančios dramos pusė. 

— Aš tave įspėjau, kad tu laikytumeisi kuo toliau 
nuo Laros Porter. 

— Dėl Dievo meilės, aš tai padariau ne dėl jos. Aš 
stengiausi dėl mergaitės. 

— O kai tu pakvietei daktarę vakarieniauti, taip pat 
stengeisi dėl mergaitės? 

Kėjaus nenustebino ir nesutrikdė tai, jog Džodė ži- 
nojo apie jų apsilankymą pas Keptąjį Bobį. Jis gūžtelė- 
jo pečiais. 

— Aš buvau nevalgęs visą dieną, išalkau. Taip pa- 
sitaikė, kad ji buvo su manimi, kai aš užsukau į resto- 
Iraną. 

Džodės akys degė pykčiu. 

— Kartoju tau paskutinį kartą. Būk nuo jos kuo to- 
liau. Girtauk ir šlaistykis su kuo tik nori. 

— Ačiū, kad priminei, o tai buvau pamiršęs.— Kėjus 
priėjo prie servanto, įsipylė viskio ir iššaukiamu judesiu 
apvertė stiklinaitę. 

Prunkštelėjusi iš pasipiktinimo, Džodė apsisuko, ryž- 
tingų žingsniu išėjo iš valgomojo ir pasuko laiptų, ve- 
dančių į antrą aukštą, link. 

— Kodėl jūs negalite taikiai sugyventi? 

Kėjus jau pasiruošė atsikirsti seseriai. Jį sustabdė jos 
graudi veido išraiška. 

— Tai Džodė pradeda, o ne aš. 

— Aš suprantu, kad su ja nelengva. 

Kėjus pašaipiai nusijuokė, išgirdęs ją taip sakančią. 

— Ačiū, kad tu jai nepapasakojai apie poną Keitą. 
Mama niekada nesutiktų, kad mūsų kompanijoje dirbtų 
buvęs kalinys, nors jis ir būtų labai pavyzdingas tarnau- 
tojas. 

Kėjus pakėlė antakį. 

— Labai pavyzdingas tarnautojas? Ar ne per anksti 
daryti tokias išvadas? 

— Mes dabar kalbame apie kitką, — griežtai pastebė- 
jo sesuo.— Ar tu iš tikrųjų ją pakvietei? 

— Ką? Larą Malori? Viešpatie, ir dėl ko visas tas 
triukšmas? Aš užėjau pas Bobį pavakarieniauti. Ji buvo 
su manim, nes aš ją vežiau iš aerodromo į namus. Tik 
tiek ir buvo. Ką, ar už tai mane reikia pakarti? 

— Ji Man paskambino. 

Kėjaus susierzinimas akimirksniu dingo. 

— Ką... ką? 

— Visiškai netikėtai ji man paskambino praėjusią sa- 

vaitę darbo telefonu, prisistatė, buvo labai maloni ir ma- 
ne pakvietė pietauti. 

Kėjus nepatikliai nusijuokė. 

— Ji pakvietė tave pietauti? 

Jis negalėjo patikėti. 

— Aš pasimečiau. Aš nežinojau, ką atsakyti. 

— Ir ką tu atsakei? 

— Žinoma, aš atsisakiau. 

— Kodėl? 

— Kaip tu gali, Kėjau! Juk ta moteris sužlugdė Klar- 
ko politinę karjerą. 

— Džeinelena, argi ta moteris panaudojo prievartą, 
grasindama pistoletu? — paklausė jis pašaipiai. — Taip pat 
labai abejoju, kad ji būtų pririšusi Klarką prie lovos. 
Nebent per meilės žaidimus. 

— Kaip tu gali tai paversti juokais? — pasipiktino 
Džeinelena.— Apskritai, kieno tu pusę palaikai? 

— Mūsų. Ir tu tai žinai. — Kėjus kurį laiką žiūrėjo į 
tolį, žaisdamas su tuščia stiklinaite.— Vis dėlto būtų įdo- 
mu priimti jos kvietimą. Norėtųsi žinoti, ką ji sugalvojo. 

— Tu manai, kad daktarė ką nors sugalvojo? 

Kėjus truputį patylėjo. Jis turi pripažinti, kad Lara 
Malori gerokai išaugo jo akyse po to, kai jis tapo jos 
atkaklios kovos už vaiko gyvybę liudytoju. Iš patyrimo 
Kėjus žinojo, kad netgi karo gydytojai retai taip kovoja 
už sužeistojo gyvybę. 

Nepaisant drąsos ir sumanumo, parodytų sunkiausiu 
momentu, Lara, kaip ir anksčiau, buvo pagrindinė dra- 
mos veikėja, padariusi nepataisomą žalą Klarko karjerai. 
Lara ne šiaip sau atvažiavo į Iden Pasą, ją čia atvedė 
kažkoks stiprus stimulas. Jai kažko reikia. Lara jam taip 
ir pasakė, darydama užuominas apie vekselius, kuriuos 
privers jį apmokėti. 

„Jūs nuskraidinsite mane į Montesangrę“. 

Nė akimirkai Kėjus nepatikėjo jos ketinimų rimtu- 
mu. Lara neslėpė blogos nuomonės apie tą šalį. Jos ten 
nenutempsi net su virve. 

Kodėl Lara taip pasakė? Kad jį supykdytų? Kad jam 
apdumtų akis? Kad jis nesuprastų, kokie jos tikrieji 
tikslai? 


153 


— Ji nebūtų paskambinusi, jeigu jai ko nors iš tavęs 
nereikėtų, — pastebėjo Kėjus. 

— Pavyzdžiui, ko galėtų reikėti? 

— Velniai žino. Galbūt nors daiktelio Klarkui prisi- 
minti. Arba ko nors abstraktaus, kažko panašaus į vi- 
suomeninį pripažinimą. Tu esi gerbiamas visuomenės 
žmogus. Gal Lara tikisi, kad pažintis su tavimi padės jai 
patekti į mūsų aplinką, o jai to būtinai reikia, norint 
turėti praktiką. Kitą kartą, kai ji paskambins. .. 

— Jeigu ji paskambins. 

— Būtinai paskambins. Daktarė gudri bobelė. Tad, 
kai tik ji paskambins, sutik. Susitikimas su ja gali būti 
visiškai naudingas. 

— Mamą ištiks priepuolis. 

— O kam jai apie tai pasakoti. 

— Ji vis tiek sušnipinės. 

— Na ir kas? Tu juk esi suaugęs žmogus. Tu gali pati 
spręsti, nors tavo sprendimai Džodei ir nepatiktų. 

Džeinelena padėjo ranką Kėjui ant peties ir primyg- 
tinai paprašė: 

— Prašom, Kėjau, susitaikyk su mama mūsų bendram 
labui. 

— Aš stengiuosi, Džeinelena, bet ji spyriojasi. 

— Tu klysti. Ji paprasčiausiai nežino, kaip būtų ga- 
lima tau nusileisti, nepakenkus savo žmogiškam orumui. 
Mama sena ir irzli. Ji vieniša, blogai jaučiasi ir, man at- 
rodo, ją baugina mirtis. 

Kėjus pritarė seseriai visais punktais, bet nematė išei- 
ties iš padėties. 

— Ką dar galiu padaryti, jau viską išbandžiau. Aš 
iš kailio neriuosi, kad jai įtikčiau. Netgi įteikiau gėlių. 
Tu žinai, kuo tai baigėsi —su kartėliu prisipažino Kė- 
jus. — Tegu mane suplėšo į gabalėlius, bet aš daugiau 
jai nesilankstysiu ir nebučiuosiu į vieną vietą. 

— Aš neprašau, kad tu jai pataikautumei. Ji ne iš 
tų, kurią galima apmulkinti. Ji iš karto pastebės tavo 
nenuoširdumą. Tačiau ir tu taip pat turi su ja elgtis švel- 
niau. Kai mama kalbėjo apie darbą, tu galėjai papasakoti, 
kur dirbai pastaruoju laiku. 

— Aš neketinu jai girtis savo laimėjimais. Nematau 
jokio reikalo. Negana to, motina nesidomį mano reika- 
lais. Džodei atrodo, kad aš skraidau dėl pramogos. Nors 
aš būčiau ir prezidento lėktuvo lakūnas, vis tiek jį būtų 
nepatenkinta. 

Kėjus pastatė tuščią stiklinaitę ant padėklo; visa jo 
povyza rodė nusivylimą ir prislėgtą nuotaiką. 

— Džodė nenori, kad aš čia likčiau. Kuo greičiau aš 
išvažiuosiu, tuo bus geriau, 

— Nedrįsk taip galvoti. Ir nesugalvok išvažiuoti, ne- 
pagerinęs su ja santykių. Mama vis dar negali atsigauti 
po Klarko mirties. Ji mano, jog tai yra silpnumas, bet 
nepajėgia jo įveikti ir išlieja ant tavęs savo pyktį. 

— Aš visada buvau berniukas pykčiui išlieti. Ji ėmė 
manęs nemėgti nuo pat pirmosios dienos, kai išvydau 
šį pasaulį, o tėvas nepadovanojo jai šešių tuzinų geltonų 
Iožių. 

— Tėvas ją įžeidė, Kėjau. Mama jį mylėjo, o jis įžei- 
dė ją. 

— Mama jį mylėjo!? — Kėjus garsiai prapliupo juok- 
tis. 

Džeinelena nustebusi ir pasimetusi žiūrėjo į brolį. 

— Mama jį labai mylėjo. Nejaugi tu nesupranti? 

Kėjus nespėjo atsakyti: kažkas paskambino į duris. 

— Na pamatysi, viskas susitvarkys. Neabejok.— Džei- 
nelena suspaudė jo ranką.— Eisiu atidaryti durų. 

Kėjus netikėjo jos optimizmu. Jis įsipylė dar viskio ir 
išgėrė vienu ypu. Alkoholis .nudegino burną ir virškinimo 
traktą, sudirgino skrandį. Išgėręs Kėjus nejautė ankstes- 
nio malonumo. 

Jam nežadino pasitenkinimo daugelis daiktų, kurie 
anksčiau patikdavo. Kas galėjo pagalvoti, kad meilės pa- 
simatymas su moterimi gali sukelti tokių nemalonumų! 
Kėjus liūdnai žvelgė į gyvenimą ir negalėjo suprasti 
kodėl. 

Kėjus kaltina dėl neseniai atsiradusios būsenos sužei- 
dimą ir raiščių patempimą. Tačiau koja jo dabar beveik 
nevargino, o žaizda užgijo ir iš jos liko tik nedidelis pa- 
tinimas ir rausvas randas. 

Kas jam darosi? 

Tikriausiai jį kankina nuobodulys. 

Jis turėjo labai daug laiko apmąstymams. Mintyse 
Kėjus nuolatos grįždavo prie nelaimingo atsitikimo su 
Klarku ir visų tų neįmanomų momentų ir spėliojimų, nuo 
kurių jis patekdavo į padėtį be išeities. Jam reikėjo fak- 
tų ir tuo pačiu momentu jis bijojo jų ieškoti, nes kartu 
su jais galėjo paaiškėti kas nors netikėta. Po kiekvienu 
akmeniu, kurį pastaruoju metu jis išjudino iš vietos, 
knibždėjo šlykštūs kirminai, todėl kai ko apskritai geriau 
nereikėjo liesti. 

Laimė, jis vėl daug skraidė. Jis pristatė Letę Leonard 
į Tailerį visiškai ne dėl to, kad norėjo save išreklamuoti, 
bet nuo to laiko jam nedavė ramybės telefono skambu- 
čiai. Jis jau nuskrido kelis pelningus reisus ir jo dar 
laukė daug kitų. Kėjus ne per daug stengėsi uždirbti, bet 
atliekami pinigai niekada nepakenks. Ką Kėjus iš tikrųjų 
labai vertino, tai aktyvų gyvenimą ir laisvės jausmą, kurį 
patirdavo skrisdamas. 

Kai dėl dvasios ramybės, tai nei gimtoji valstija, nei 
miestas, nei namas, kuriame gyveno, jam jos neteikė. 
Jis svajojo apie šalis, visiškai kitokias, negu buvo matęs 
anksčiau, kur kalbėtų nesuprantama kalba ir valgytų eg- 
zotišką maistą. Apie kokią nors nežinomą šalį, kur nie- 
kada niekas nebūtų girdėjęs apie Taketus. 

Kėjus apvažiavo vos ne pusę pasaulio ieškodamas 
vietos, kur niekas nežinotų, kad jis yra Klarko Taketo 
brolis. Ir tiems ieškojimams nesimatė pabaigos. Nepažįs- 
tami žmonės labai greitai sužinodavo tiesą. 

— Taketas? Ar jūs kartais nebūsite buvusio Techaso 
valstijos senatoriaus giminaitis? Jūs esate jo jaunesnysis 
brolis? Kas galėtų pagalvoti! 

Klarkas buvo tas etalonas, su kuriuo Kėjų lygindavo 
visą gyvenimą. 

„Kėjus jau beveik tokio pat ūgio kaip Klarkas“. 

„Kėjus bėgioja beveik taip pat greitai kaip Klarkas". 

„Kėjus ne toks išauklėtas kaip Klarkas“. 

„Kėjus negavo garbės diplomo ne taip kaip Klar- 
kas“. 

Galiausiai Kėjus pralenkė Klarką ūgiu. Būdamas jau- 
nuolis, jis aplenkė Klarką sporte. Tačiau ir suaugusį jį 

nemaloniai lygindavo. Nors ir keista, bet Kėjus niekada 
nepavydėjo Klarkui. Jis niekada nenorėjo būti panašus 
į brolį, bet visi aplinkui Klarką laikė pavyzdžiu, vertu 
pamėgdžioti ir kokiu Kėjus turi stengtis pasidaryti. La- 
biausiai už visus to norėjo Džodė. 

Būdamas berniukas, Kėjus įsižeisdavo, kad motina 
taip akivaizdžiai teikia pirmenybę Klarkui. Džodė neat- 
sisakydavo Kėjui aprišti praskelto keliuko, bet nė karto 
jo nepabučiavo. Atvirkščiai, Džodė jam pamokslaudavo 
už dūkimą. Jo mažų dovanėlių, nupieštų mokykloje pa- 
veiksliukų, Džodė niekada nesaugodavo, niekada nepri- 
segdavo prie veidrodžio ant tualetinio stalelio; vos į 
juos mMetusi žvilgsnį, padėdavo į šoną. 

Kai Kėjus pasidarė paauglys, jį skaudžiai žeidė jos 
šaltas elgesys. Iššaukiamas nenuolankumas ir nepaklus- 
numas buvo atsakymas į Džodės abejingumą ir atiduoda- 
mą primenybę Klarkui. Ji buvo patenkinta Kėjumi, kai 
jis sėkmingai žaidė už Iden Pasą „Velnių“ futbolo ko- 
mandoje, bet tai greičiau glostė jos savimeilę, negu lietė 
jį asmeniškai. 

Kėjus iš visų jėgų stengėsi įrodyti Džodei, kad jo 
visiškai nejaudina jos elgesys su juo, kad jis gali nusi- 
spjauti į viską, bet širdies gilumoje išgyveno ir negalėjo 
suprasti, kodėl yra atstumtas. 

Su branda atėjo supratimas, kad Džodė paprasčiausiai 
jam nejaučia motiniškos meilės. Negana to, Kėjus netgi 
jai niekada nepatiko. Ir niekada nepatiks. Jis jau liovėsi 
stengtis atspėti tą mįslę ir, atvirai sakant, jo jau niekas 
nebejaudino. Kėjus tai priėmė kaip faktą. Jis turėjo at- 
sakyti už brolio nusižengimus. Klarkas įsipynė į istoriją 
su ištekėjusia moterimi, bet ne jis, o Kėjus buvo išbar- 
tas už „pasileidimą“. 

Prieš kelerius metus, kai Kėjus padarė galutinę išva- 
dą, jog motina niekada jo nesupras, jau nekalbant apie 
meilę, jis nusprendė, kad visiems bus geriau, jog jis ap- 
skritai dings iš horizonto, o tai, tiesą pasakius, patenkino 
jo vidinį norą klajoti. 

Dabar ir už tai jam buvo priekaištaujama. 

Kėjų kankino nerimas ir nuobodulys, bet brolio mir- 
ties paslaptis nematomais siūlais jį rišo prie gimtųjų na- 

mų. Jam geriau būtų buvę vėl išvykti ieškoti vietų, kur 
jis galėtų pasimesti minioje, bet vos tik jis pagalvodavo 
apie išvažiavimą, kai jam prieš akis iškildavo maldauja- 
mas sesers veidas ir jis pasijusdavo kaltas. 

Jos baimė buvo visiškai pagrįsta. Senėjimas ir jį 1y- 
dinti sklerozė ypač gąsdino tokio tvirto charakterio kaip 
Džodė moteris. Kėjus negalėjo be sąžinės graužaties už- 
krauti ant Džeinelenos pečių rūpinimąsi Motina. Jis pri- 
tarė sesers nuogąstavimui, jog užmaršumas ir minčių pai- 
niava buvo Džodės rimtesnės ligos negu senatvinis nu- 
kriošimas požymis. Jeigu Džodė netikėtai susirgs, jis sau 
nedovanos, kad yra už tūkstančių mylių nuo čia ir ne- 
gali atvažiuoti. Nors Džodė jo nelaiko idealiu sūnumį, 
ji vis tiek yra jo motina. Jis neturi teisės išvažiuoti iš 
Iden Paso. 

— Kur tu esi, Kėjau? 

Paskendęs savo mintyse, jis ne iš karto atsisuko, iš- 
girdęs nedrąsų sesers balsą. 

— Pas tave atėjo.— Džeinelena žiūrėjo į jį keistu 
klausiamu žvilgsniu. 

— Kas atėjo? Ko reikia? 

— Tai moteris. 


VIENUOLIKT ASIS SKYRIUS 


Lara pasitempė: ištiesė nugarą ir nutirpusias rankas 
bei kojas ir kelioms sekundėms sustingo tokioje pozoje. 
Pamažu ji atsipalaidavo, pasitrynė pirštų galiukais akis, 
paskui vėl užsidėjo akinius skaitymui. 

Per ankstyvą vakarienę ji pažiūrėjo per televizorių 
vakaro žinias ir praleido kitą laidą, nežadėjusią jokių 
sensacijų. Skaitymas dabar taip pat jos neviliojo po tų 
senų įvykių Virdžinijoje, kurių dalyvė ji buvo. Nė vie- 
nas romanų autorius negalėjo sugalvoti intrigos su to- 
kiais siužeto vingiais, netikėtumais ir katastrofomis, koks 
buvo jos gyvenimas per paskutiniuosius penkerius metus. 
Sunku pajusti simpatiją herojui, kurio nelaimės yra nie- 
kingos, palyginti su savo pačios bėdomis. 

Neturėdama pramogų, Lara nusprendė paskaityti savo 
ligonių ligos istorijas. Gvildenti sudėtingas medicinos 
problemas jai visada būdavo mėgstamiausias užsiėmimas. 

Tuo metu, kai kiti jos kurso studentai nuo pirmo iki 
paskutinio kurso dejavo .ir skundėsi, jog sunku mokytis, 
Larai mokymasis buvo poilsis. Ji brangino kiekvieną mi- 
nutę, džiaugėsi daugybe knygų bibliotekoje, godžiai mo- 
kėsi sudėtingus ligų -atvejus. Jokia Aladino ola jos 
negalėjo labjau suvilioti negu galimybė valandas ir die- 
nas raustis medicinos žinynuose. 

Priešingai jos tėvams, niekas iš jos profesorių arba 
bendrakursių jai nepriekaištavo už nepasotinamą žinių 
siekimą, niekas jai netvirtino, kad medicina — netinkama 
profesija gerai išauklėtai merginai, kuri gali pasireikšti 
labiau priimtinose ir paplitusiose srityse. 

Lara, būdama trečioji savo grupėje, baigė Džonso 
Hopkinso universitetą, tobulinosi internatūroje ir gavo 
teisę pasirinkti ligoninę, kur turėjo išdirbti būtiną laiką. 
Jai glostė savimeilę santūrus kolegų susižavėjimas, ku- 
Iie nenoromis turėjo pripažinti jos pranašumą, bet di- 
džiausią malonumą suteikė pats gydytojavimo procesas. 
Paprasčiausias pasakytas ligonių „ačiū, daktare“, jai buvo 
brangesnis už bendradarbių pagiriamąsias kalbas. 

Deja, dabar tie laimingi momentai pasidarė reti. Štai 
kodėl Lara mėgdavo vartyti senas pacientų ligos isto- 
Iijas ir peržiūrėti gydymo eigą nuo diagnozės iki pasvei- 
kimo. 

Artėjančio automobilio burzgimas ją atitraukė nuo 
to darbo. Ji tikėjosi, kad automobilis pravažiuos pro šalį 
ir nustebusi išgirdo, kad jis įvažiavo į kiemą, apvažiavo 
namą ir sustojo prie užpakalinių durų. Lara padėjo į 
šoną ligos istorijas ir greitai nuėjo per kambarį prie už- 
pakalinių durų. Ją apėmė nerimą keliantis pažįstamas 
jausmas. Kaip ir tą naktį, kai ant jos slenksčio pasirodė 
Kėjus Taketas su kraujuojančia šautine žaizda šone. 

Viskas buvo taip panašu, kad, atidariusi duris, ji be- 
veik nenustebo, pamačiusi jį ant laiptų. Tik šį kartą Kė- 
jus atėjo ne vienas. 

Lara smalsiai pažvelgė į merginą, po to nukreipė 
žvilgsnį į Kėjų. 

— Aš esu nustačiusi priėmimo valandas, pone Take- 
tai. Laikas būtų įsiminti. Tai nesunku. Ar jūs atėjote ma- 
nęs aplankyti? 

— Galima pas jus užeiti? 

Kėjus nenorėjo su ja kivirčytis. Jo antakiai buvo su- 
raukti, o lūpos suspaustos griežta siaura juostele. Jeigu 
jis būtų atėjęs vienas, Lara tikriausiai būtų užtrenkusi 
jam prieš nosį duris. Ji ir ketino tai padaryti, kai, pažvel- 
gusi į merginą, pamatė ant jos veido ašarų pėdsakus. 
Merginos akys ir nosis buvo paraudusios ir šlapios, skruos- 
tai nuberti raudonomis dėmėmis. Ji taip stipriai spaudė 
rankoje šlapią popierinę servetėlę, kad jai net pabalo 
pirštų kauliukai. 

Nepaisant matomų bėdos požymių, Mergina buvo vi- 
siškai sveika, žydinti, kokių aštuoniolikos metų, tvirto 
sudėjimo, aukšta krūtine ir pilnomis šlaunimis. Ją būtų 
buvę galima pavadinti gražia, jeigu ne sielvarto apimtas 
veidas. Tamsūs, lygūs plaukai krito ant pečių. Jos rudų 
kupinų sielvarto akių žvilgsnis ir akivaizdus sumišimas 
sustabdė Larą. 

Lara rankos mostu parodė įeiti į namą. 

— Kuo galiu padėti? 

Mergina tylėjo. Kėjus ją pristatė: 

— Tai Helena Beri, daktare Malori. Jai reikia gydy- 
tojos pagalbos. 

— Jūs sergate? — kreipėsi Lara į merginą. 

Helena paslapčiomis žvilgtelėjo į Kėjų. 

— Nevisiškai taip. 

— Aš jums galiu padėti tik tuo atveju, jeigų man 
viską papasakosite. Jeigu norite, kad visapusiškai medi- 
ciniškai apžiūrėčiau,. aš jus priimsiu rytoj rytą pačią 
pirmą. 

— Ne! — paprieštaravo mergina— Aš noriu pasaky- 
ti... Aš nenoriu, kad mane kas nors pamatytų... Aš ne- 
galiu... | 

— Jūs turite apžiūrėti Heleną. 

Lara atsisuko į Kėjų, kalbėjusį vietoj merginos. 

— Ją apžiūrėti kam? Jeigu ji sveika. .. | 

— Ją būtina ginekologiškai apžiūrėti. 

Lara nustebusi ir nieko nesuprasdama pažvelgė į Kė- 

jų, laukdama tolesnio paaiškinimo. Jis tylėjo, iš jo veido 
nieko nebuvo galima suprasti. Mergina nervingai kramtė 
apatinę lūpą. 

— Helena,— švelniai paklausė Lara — jus išprievar- 
tavo? 

— Ne.— Ji papurtė galvą. — Nieko panašaus. 

Lara su palengvėjimu atsiduso. Mergina aiškiai sakė 
tiesą. 

— Aš ten palauksiu.— Kėjus staigiai apsisuko ir nuėjo 
koridoriumi į tamsų priimamąjį. 

Jo išėjimas paliko tylią tuštumą. Prabėgo kelios se- 
kundės, kol Lara prašneko. Ji nusišypsojo Helenai Beri 
padrąsinančia šypsena. 

— Prašom čia užeiti. 

Mergina nusekė paskui ją į kabinetą; Lara jai parodė 
į operacinį stalą. 

— Ar man reikia pirma nusirengti? 

— Ne. Aš ginekologiškai neapžiūrėsiu, kol mes neiš- 
siaiškinsime kai kurių detalių. Negana to, aš niekada gi- 
nekologiškai netikrinu be medicinos sesers pagalbos, o 
jos dabar nėra. | 

Tai tenkino tiek Laros, tiek ir pacientės interesus. 
Visuomenėje, kur gydytojams būdavo iškeliama daugy- 
bė teismo bylų, juos kaltinančių nusikalstamu aplaidumu 
gydant ligonius, jie stengėsi visokiais būdais išvengti to 
pavojaus. Lara buvo ypač pažeidžiama dėl skandalo, su- 
sijusio su jos pavarde. 

Merginos akys vėl prisipildė ašarų. 

— Jus turite mane apžiūrėti. Aš turiu žinoti... Aš 
turiu žinoti, kad galėčiau nuspręsti, ką man daryti. 

Pasimetusi mergina draskė į gabalėlius šlapią popie- 
rinę servetėlę. Lara paėmė merginą už rankos, kad su- 
stabdytų jos nervinius judesius. 

— Helena.— Jos balsas skambėjo švelniai, bet val- 
dingai. Iš pradžių ji turi nuraminti ligonę.— Prieš pradė- 
dama apžiūrinėti, aš turiu iš jūsų šį bei tą sužinoti. 

Lara ištiesė ranką paimti kortele bei plunksnakotį ir 
paprašė Heleną pasakyti savo vardą ir pavardę. Tai pa- 
daryti buvo galima ir neskubėti, bet kortelės pildymas 
suteikė merginai galimybę. atsikvošėti. Helena gyveno 

miesto apylinkėse. Jai sukako aštuoniolika metų ir tų me- 
tų gegužės mėnesį ji baigė vidurinę mokyklą. Jos tėvas 
dirbo telefono kompanijoje, motina buvo namų šeiminin- 
kė. Ji turėjo dvi jaunesnes seseris ir brolį. Šeimoje nie- 
kas nesirgo rimtomis ligomis. 

— O dabar man pasakyk,— kreipėsi į ją Lara, padė- 
dama į šoną kortelę, — kodėl tave pas mane atvežė ponas 
Taketas? 

— Aš jo paprašiau. Aš nežinojau ką daryti — Jos vei- 
das susiraukė ir ji vėl ėmė kramtyti apatinę lūpą. Aša- 
IOS upeliais tekėjo jos putliais skruostais. 

Lara dabar neabejojo, kokios problemos ją kankino 
ir tuojau priėjo prie reikalo. 

— Tu manai, kad esi nėščia? 

— Viešpatie! Aš esu tokia kvaila! — Taip kalbėdama, 
Helena griuvo ant operacinio stalo, prisitraukė kelius prie 
krūtinės ir ėmė raudoti dar garsiau. 

Lara greitai prie jos priėjo ir vėl paėmė už rankos. 

— Helena, prašom nusiraminti. Mes dar nieko tiksliai 
nežinome. Galbūt tu verki visiškai be reikalo. Galimas 
dalykas, tai yra tariamas aliarmas. į 

Jos balsas skambėjo ramiai ir raminamai, bet ji vos 
negriežė dantimis. Koks neapsakomas noras dabar ją ap- 
ėmė turėti užtaisytą šratinį šautuvą, kad įvarytų į vieną 
vietą Kėjui Taketui šratų. Vienas dalykas suvedžioti ne- 
ištikimas žmonas, tokias kaip Darsė Vinston, kitas da- 
lykas — mokinę. 

Lara priglostė išsidraikiusias Helenos tamsių plaukų 
sruogas. 

— Kada tu paskutinį kartą sirgai Mėnesinėmįsė 

— Prieš šešias savaites. 

— Vadinasi, tu praleidai tik vieną mėnesį? Tai ne- 
reiškia, kad tu būtinai turi būti nėščia. 

Helena iš visų jėgų papurtė galvą. 

— Ne, reiškia. Aš visada sergu reguliariai. 

„Galimas dalykas, ji yra teisi — pagalvojo Lara,— bei 
yra daugybė priežasčių, užtrukti mėnesinėms, 0 nėštu- 
mas yra viena iš jų“. Tačiau patirtis jai kuždėjo, kad li- 
goniai geriau už gydytojus susigaudo, kaip iunkcionuoja 

jų organizmas. Ji negalėjo visiškai nepaisyti Helenos tvir- 
tinimo. 

— Tu turėjai lytinių santykių. 

— Taip. 

— Ir nesisaugojai? 

Helena kaltai palinksėjo galvą. 

Lara susikrimto, kad paaugliai mokiniai, kaip ir anks- 
čiau, nenaudoja prezervatyvų, pačios paprasčiausios ir 
pigiausios, bet patikimos priemonės nuo nėštumo ir ve- 
nerinių ligų. Tokiame miestelyje kaip Iden Pasas atviras 
pokalbis apie tokias priemones tikriausiai būtų sutikęs 
konservatyviai nusiteikusių tėvų ir religinių bendruome- 
nių pasipriešinimą. Tačiau labai svarbu, galima sakyti, tai 
gyvybės ir mirties klausimas, įtikinti paauglius, kuo jie 
rizikuoja atsisakydami apsisaugojimo priemonių. 

— Ar jauti kokius nors krūtų pasikeitimus? 

— Kažkokių yra, bet apskritai, kaip paprastai. Tarp 
kitko, aš jau pasinaudojau naminiu testu nėštumui nu- 
statyti. 

— Ir kokie rezultatai? Teigiami? 

— Jokių abejonių. 

— Tokie testai pakankamai patikimi, bet visada iš- 
lieka galimybė suklysti. Nueik į tualetą. Aš šiandien pa- 
darysiu išankstinius šlapimo tyrimus. 

— Gerai. Tik aš tikrai esu nėščia. 

— Ar tai tavo pirmas nėštumas? 

— Taip. Jeigu taip, tai jis Mane užmuš. 

Helena nuėjo į greta kabineto buvusį tualetą. Pagal- 
vojus apie tai, kad Kėjus ramiausiai sėdį priimamajame, 
Larai užvirė kraujas; ji vos ten nenulėkė, kad jam pasa- 
kytų savo nuomonę apie jį. Tačiau ją sustabdė Helenos 
pasirodymas. 

— Aš padėjau menzūrėlę ant bakelio. 


— Puiku. O dabar gulkis ant stalo ir pasistenk atsi- 
palaiduoti. 

Po kelių minučių pasitvirtino patys blogiausi Helenos 
būgštavimai. 

— Aš taip ir Maniau, — suaimanavo ji, kai Lara pasa- 
kė, jog akivaizdūs visi nėštumo požymiai. Helena vėl 


163 


pravirko. Lara ją apkabino ir laikė apkabinusi tol, kol 
rauda virto sausu, kankinamu kūkčiojimu. 

— Aš nenoriu tau duoti kokių nors raminamųjų, kol 
negausiu galutinių rezultatų. Ar nori ko nors atsigerti? 

— Kokos, jeigu galima. 

Lara ją paliko minutėlei, kol nuėjo atnešti kokakolos. 
Kai ji grįžo, nors Helena tyliai verkė, bet jau buvo save 
suėmusi į rankas. Ji godžiai išgėrė kelis gurkšnius. 

— Helena, vadinasi, kūdikio tėvas tavęs negali vesti? 

— Ne,— sušnabždėjo ji — Kūdikis jam visiškai nerei- 
kalingas. 

Pykčio banga pakilo iki Laros gerklės. 

— Suprantama. O kaip tavo tėvai? Jais galima pasi- 
kliauti? 

— Jie mane myli— Helenos skyse vėl pasirodė aša- 
rIos.— Tėvai neišvarys manęs iš namų. Bet tėtė yra mūsų 
bažnyčios seniūnas. Mama... Ką čia bekalbėti, jie tie- 
siog numirs iš gėdos. 

— O tu nori išsaugoti kūdikį? 

— Nežinau. 

— Tu visada gali jį atiduoti įvaikinti. 

Mergina liūdnai palingavo galvą. 

— Nemanau, kad jis leistų taip padaryti. Negana to, 
jeigu aš turėsiu kūdikį, negalėsiu su juo išsiskirti. 

— Ar tu galvoji apie abortą? 

— Tikriausiai tai vienintelė išeitis.— Helena sukūk- 
čiojo ir prispaudė prie nosies popierinę servetėlę.— Tik... 
tik, suprantate, aš jį Myliu. Aš nenoriu žudyti jo kū- 
dikio. 

— Tu dar turi laiko pagalvoti, — švelniai pasakė La- 
ra, glostydama merginos ranką. 

— Jeigu aš ryšiuosi daryti abortą, ar jūs padarysite, 
kad niekas nesužinotų? 

— Atleisk, Helena, bet nepadarysiu. Aš nenutrauki- 
nėju nėštumo. 

— Kodėlė 

Lara Matė savo vaiko mirtį ir nutraukti gyvybę ge- 
malui jai neužtektų jėgų, nebent jeigu reikėtų gelbėti 
motiną. 

— Tai principo dalykas, — paaiškino ji merginai.— Bet 
jeigu tu iš tikrųjų esi nėščia ir nuspręsi daryti abortą, 
aš viską sutvarkysiu. 

Helena linktelėjo, bet Lara abejojo, ar ji supranta, 
kas yra toks žingsnis. Sielvartas padarė ją abejingą vi- 
siems aplinkiniams. Lara patapšnojo merginai per ranką 
ir pasakė, kad ją trumpam paliks. 

— Gulėk ramiai ir baik gerti koką. 

Lara išėjo į vestibiulį ir sukaupė visas jėgas prieš bū- 
simąjį pokalbį. Įėjusi į priimamąjį, ji spragtelėjo jungik- 
lį ir šalta, negailestinga dirbtinė šviesa užliejo kambarį. 
Kėjus pusiau gulėjo ant vienos kėdžių. Markstydamasis 
nuo netikėtai plykstelėjusios ryškios šviesos, jis lėtai at- 
sistojo. 

— Kodėl jūs atvežėte merginą pas mane? — piktai 
paklausė ji. 

— Jūs sakėte, kad jums reikia ligonių. 

— Labai dėkoju už rūpestį — kandžiai pasakė ji — 
bet aš nenorėčiau kištis į jūsų dar vieną romanėlį. 

Kėjus sukryžiavo rankas ant krūtinės. 

— Sprendžiant iš jūsų tono, Helena neapsiriko. Ji nėš- 
čia? 

— Pagal visus požymius, taip. 

Kėjus nuleido galvą ir tyliai vingriai nusikeikė. 

— Kaip aš suprantu, jums tai liūdna naujiena. 

Kėjus staigiai pakėlė galvą. 

— Tiesa, daktare. Visiškai ne laiku. 

— Jūs turėjote apie tai anksčiau pagalvoti, prieš gul- 
damas į lovą su tokia nepatyrusia Mergina kaip Helena. 
Kodėl jūs nenaudojote apsisaugojimo priemonių? Tikriau- 
siai toks didelę patirtį turintis donžuanas visada turi pre- 
zervatyvų. O gal jūsų vyriškasis „aš“ draudžia naudoti 
tokį daiktą“ 

— Palaukite... 

— Klarkas man pasakojo apie jūsų satyro * polinkius. 
Aš maniau, kad jis perdeda, bet, pasirodo, jis buvo tei- 
sus. ,Kėjaus Taketo moterys". Kas tai — kažkas panašaus 
į klubą? Norint būti jo nariu, būtina tik viena sąlyga: 


* Satyras — sen. graikų mitologijoje — miškų dievybė, pasižymė- 
jusi gašlumu.— Vert. pastaba. 

pergulėti su jumis.— Lara degino jį piktu žvilgsniu — 
Galbūt reikėtų pakeisti pavadinimą ,„Nepilnametės Kė- 
jaus Taketo mergaitės“? — tyčiojosi Lara.— Kas su jumis 
darosi? Ar jūs senstate? Ar jūs ėmėte abejoti savo vy- 
riškais sugebėjimais? Ir norėdamas sulaikyti prabėgančią 
jaunystę, jūs ėmėte naudoti tokį eliksirą kaip mokinių 
glamones? 

— Koks jūsų reikalas? — Truputį prisimerkęs, jis mei- 
Jikaujamai pridūrė: — Pavydite? 

Lara susigriebė save keikdama už tai, kad nusileido 
iki Kėjaus lygio. Atidarė savo užnugarį kontratakai. Šaltu 
profesionalo balsu ji pasakė: 

—- Helena rimtai galvoja apie abortą. Aš sutinku jai 
padėti, kol ji tvirtai apsispręs. Aš jai padėsiu, jeigu He- 
lena čia ateidinės viena, be jūsų. 

-— Ji čia apskritai daugiau nebepasirodys. Mes tik 
norėjome sužinoti taip ar ne.— Kėjus įkišo ranką į už- 
pakalinę nutrintų džinsų kišenę ir ištraukė piniginę.— 
Kiek aš jums skolingas? 

— Jūs man nieko neskolingas, bet aš noriu gauti šį 
bei tą mainais. 

— Ką? Ne, aš pabandysiu atspėti. Kas čia galėtų būti? 
Nemokamas skridimas iki Tombuktu? 

Kaip Lara ir tikėjosi, Kėjus nepamiršo jų paskutinio 
pokalbio ir todėl nenustebo dėl jo sarkazmo, kurį ji pra- 
leido pro ausis negirdomis. 

— Aš noriu, kad jūs man pažadėtumėte... 

— Aš nieko nepažadu moterims. Nejaugi Klarkas jums 
apie tai nesakė, pasakodamas apie mano lytini gyve- 
nimą? 

Ji stengėsi nepakelti balso. 

— Aš daugiau nebenoriu, kad jūs verstumėte ant ma- 
nęs savo purvą. Jau antrą kartą jūs ateinate pas Mane 
su savo nešvariais reikalais. Prašau daugiau manęs į tuos 
reikalus nepainioti. Aš nenoriu būti jūsų romantinių san- 
tykių su mokinėmis bendrininkė. 

— Ar tai jau viskas, ką norėjote pasakyti? 

— Taip, viskas. 

Kėjus priėjo prie jos visiškai arti, taip arti, jog jų 
drabužiai lietėsi. Ji jautė jo kūno šilumą, jo kvėpavimą 

ant savo pakelto į jį veido. Kėjus buvo įsiutęs. Dar aki- 
mirka ir ji būtų pasitraukusi atgal, jeigu ne tvirtas pasi- 
ryžimas atsilaikyti iki galo. 

— Keista, daktare, — prašneko jis beveik pašnibždo- 
mis.— (O aš maniau, kad tie patys romantiniai nuotykiai 
jums labai patinka. 

Minutėlę Lara narsiai atlaikė jo mėlynų akių žvilgs- 
nį, paskui pasitraukė atgal kelis žingsnius ir atsuko jam 
nugarą. 

— Aš bandžiau nuraminti Heleną, bet Man nepavy- 
ko,— pasakė Lara per petį — Jeigu jūs dar turite nors 
trupučiuką padorumo, būkite šiandien jai švelnesnis. Ne- 
kaltinkite jos niekuo. Nepriekaištaukite. Jūs turite su ja 
elgtis kantriai ir suprantančiai, kol ji sprendžia tą sudė- 
tingą problemą. 

— Dėkoju už patarimą, aš puikiai tinku gydančiojo 
žaizdas vaidmeniui. 

Lara metė į jį piktą žvilgsnį, apsisuko ir išėjo iš pri- 
imamojo. Prieš įeidama, ji pabeldė į apžiūrėjimo kamba- 
rio duris. Helena gulėjo aukštielninka ant minkšto stalo 
ir žiūrėjo į lubas, padengtas garso nepraleidžiančiomis 
plokštėmis. Lara su palengvėjimu pamatė, kad ji nebe- 
verkia. 

Lara prisivertė nusišypsoų, tikėdamasi, kad jos šyp- 
sena neatrodo pernelyg nenatūrali. 

— Kaip jautiesi? 

— Geriau. 

— Puiku. Kėjus tavęs laukia. 

Ji padėjo Helenai nulipti nuo stalo ir jos išėjo į ko- 
ridorių. Taketas jų laukė prie užpakalinių durų, pasiruo- 
šęs greitai ir nepastebimai pasprukti. Jeigu pasakytumei, 
kad jo dorovingumas prilygo gatvės katino dorovingumo 
supratimui, reikštų įžeisti visą katinų giminę. Beliko tik 
apgailestauti, kad Kėjaus charakteris neatitiko jo išvaiz- 
dos. 

Pro prasegtą marškinių apykaklę buvo galima matyti 
tik dalį plačios krūtinės, kurią tada Lara matė apnuo- 
gintą. Džinsai glaudžiai aptempė jo siaurus klubus ir 
grakščias kojas. Klarkas retai vilkėdavo kasdieniais dra- 
bužiais, o džinsų niekada nemūvėdavo. Lara nebuvo ma- 

čiusi nei jo, nei Rendalo su kaubojiškais batais. Kėjaus 
batai liudijo, kad pabuvojo nemaloniuose įvykiuose. 

„Kėjaus Takelo moterys“, — pagalvojo Lara su kartė- 
liu. Ar gi buvo galima stebėtis, jog jis, būdamas tokios 
zavios išvaizdos, turėjo pasisekimą tarp moterų. Per kokį 
mėnesį jis spėjo pergulėti su Darse Vinston ir aštoniolik- 
mete Helena. O ką ji žino apie kitas? Jo Meilės nuotykis 
su Darse buvo niekai, palyginti su pasismaginimu, kurio 
jis ieškojo ir rado, užmegzdamas ryšius su gerokai jau- 
nesne už save ir nepažįstančia gyvenimo mergina. Lara 
nusivylė juo ir tai, neaišku, kodėl, jai kėlė nerimą. 

Reikia deramai įvertinti tai, kad, pamatęs Heleną, jis 
išskėtė rankas ir Mergina puolė jam į glėbį. Kėjus kelias 
akimirkas ją stipriai spaudė prie savęs ir pasilenkęs prie 
jos kažką tyliai šnabždėjo į ausį, bet Lara negalėjo su- 
prasti nė žodžio. Tarp kūkčiojimų Helena linkčiojo pri- 
spaustą prie jo krūtinės galvą. 

Paskui, paleidęs ją iš glėbio, Kėjus pasakė: 

— Palauk manęs automobilyje, brangioji. Tuojau va- 
žiuosime. 

Išeidama Helena trumpai padėkojo Larai. Kėjus ty- 
lėjo, kol Helena įlipo į automobilį ir tik paskui pasakė: 

— Aš pasirūpinsiu, kad ją prižiūrėtų patyręs gydyto- 
jas, bet juo būsite ne jūs. 

Lara pasigailėjo, kad praranda pacientę; be to, tai 
kaina, kurią ji sumokėjo už jam pasakytą moralą. Sį 
kartą ji susilaikė nepasakydama nė žodžio, dėl kurio vė- 
liau galėtų gailėtis, ir tik linktelėjo jam. Lara nenorėjo 
dar kartą susibarti. 

Tačiau Kėjus jai sudavė atsisveikinimo smūgį. 

— Čia važiuodamas aš išgirdau per radiją su jumis 
susijusį pranešimą. Letė Leonard mirė. 


Kėjus buvo ne vienintelis, išgirdęs apie mergaitės 
mirtį. Džodė taip pat sužinojo naujieną. 

Iden Pasas buvo pusiaukelėje tarp Dalaso Techase ir 
Šrivporto Luizianoje. Tokia geografinė padėtis leido Iden 
Paso gyventojams žiūrėti daugybę televizijos programų. 
Kabelinė televizija sudarė galimybę žiūrėti trijų pagrin- 

dinių televizijos kompanijų, taip pat SNN ir kitų svar- 
biausių stočių programas. 

Iš vietinių laidų Džodė visada žiūrėdavo laidas iš Tai- 
lerio. Ji asmeniškai pažinojo stočių savininkus ir žinojo 
visus laidų diktorius. Žiūrėti laidas iš Tailerio — tai tas 
pats kaip susitikti su senais pažįstamais savo namuose. 

Tą vakarą Džodė jautėsi labai pavargusi. Barnis su 
Kėjumi atėmė jai paskutines jėgas. Susipykimas plius 
jų pokalbis apie Klarką Jaunesnįjį išvargino Džodę ir 
morališkai, ir fiziškai. Nors jau praėjo daugiau kaip dvi- 
dešimt metų nuo vyro mirties, mintys apie jį visada ją 
suerzindavo ir sukeldavo prislėgtą nuotaiką. 

Po to, kai Džodė supykusi išėjo iš valgomojo, nuėjo 
į savo kambarį, įjungė televizorių ir dešimtą valandą, kai 
buvo skaitomos žinios, jai jau visiškai lipo akys. Ji pu- 
siau gulėjo lovoje, atsirėmusi į pagalves, bet pranešimas 
apie Letę Leonard ją pažadino iš Miego. 

Tuojau pat prabudusi, Džodė, pasinaudodama distan- 
ciniu valdymu, padidino garsą. Pranešimas buvo trumpas 
ir kartu buvo rodoma Letė su ilgaausiu šunimi, sėdinti 
prie kalėdinės eglutės tarp daugybės dar neišvyniotų do- 
vanų. 

Diktorius liūdnu veidu priminė žiūrovams neseniai 
įvykusį tragišką įvykį Iden Pase ir sudėtingą operaciją, 
deja, tik trumpam pratęsusią Letės gyvybę. Mergaitė stai- 
ga mirė nuo plaučių embolijos, kuri buvo netikėta ir ją 
gydžiusiems gydytojams, ir jos šeimai, įsitikinusiai, kad 
mergaitė visiškai pasveiks. Pasakojimas apie Letę Leo- 
nard užėmė ne daugiau kaip 20 sekundžių eterio laiko. 

Džodė pritildė garsą, numetė antklodę ir atsikėlė iš 
lovos. Ji užsirūkė cigaretę ir, giliai įtraukdama ir lėtai 
išpūsdama dūmus, ėmė vaikščioti atgal ir pirmyn po kam- 
barį. 

Pranešime nebuvo paminėta nei daktarė Lara Malori, 
nei Kėjus. Tikriausiai praeis plačiosios visuomenės nepa- 
stebėtas ir vieno, ir kito dalyvavimas šituose įvykiuose. 
Kai dėl pačios Džodės, jai tas faktas buvo kaip akmenu- 
kas, įkritęs į batą. Jis nedavė jai ramybės. 

Velniai rautų, kiek kartų ji kalė Kėjui į galvą, kad 
jis laikytųsi kuo toliau nuo tos moters. Sūnus ne tik ne- 

paklausė motinos, bet dar ir padėjo daktarei gelbėti mirš- 
tantį vaiką. Džodė negalėjo leisti, kad Lara Porter taptų 
vietine didvyre. 

Tačiau, ar ji liks didvyrė dabar, kai vaikas mirė? Ir 
apskritai, kas tai yra embolija? Kas ją sukelia? Ar ga- 
lima jos išvengti? Džodė nežinojo, bet tiksliai žinojo, 
kad pasiruošusi iš kailio išsinerti, jog sužinotų, ar dėl 
viso to nėra Laros Malori kaltės. 

Džodė vis dar kūrė savo strategiją, kai į kambarį 
įėjo Džeinelena jai palinkėti labos nakties. Džodė neat- 
sakė į Džeinelenos apkabinimą. Ją visada erzindavo švel- 
nių, net pačių nuoširdžiausių, jausmų reiškimas; jos nuo- 
mone, tai buvo beprasmis laiko gaišinimas. 

Kvaila, kad ji negali atsikratyti kai kurių prisimini- 
mų, pavyzdžiui, šešių tuzinų geltonų rožių, kurias jai pa- 
dovanojo Klarkas Jaunesnysis, pasaulį išvydus Klarkui 
Trečiajam. Jų prisiminimas turėtų nuvysti ir virsti dulkė- 
mis kaip geltonų rožių žiedlapiai. Kodėl ji negali pa- 
miršti tų gėlių? Kas jose slypi, kad ji nuolatos jas prisi- 
mena? 

— Labanakt, mama. Pabandyk užmigti. Nesugalvok 
keltis ir rūkyti vidurnakty. Tai tau kenkia. 

Kai tik paskui Džeineleną užsidarė durys, Džodė užsi- 
rūkė kitą cigaretę. Laikydama rankoje cigaretę, ji geriau 
galėjo susitvarkyti su savo mintimis. Pasitaikydavo, jog 
ji gulėdavo nemiegodama valandų valandas, tamsoje rū- 
kydama. Džeinelena to nežinojo, vadinasi, jos nekankino 
nereikalingais priekaištais. 

Džeinelena. Kas jai darosi pastaruoju metu? Ji yra 
išsiblaškiusi, dažnai ilgai žiūri į tolį susimąsčiusiu, idio- 
tišku veidu. Pasitaiko, jog dukra susijaudina dėl visiško 
menkniekio. Mažmožiai, į kuriuos ji anksčiau nebūtų krei- 
pusi jokio dėmesio, dabar ją išmuša iš pusiausvyros. Ji 
visiškai nebepanaši į save. Tikriausiai koks nors hormo- 
nų sutrikimas. 

Tačiau Džodė negalėjo gaišti laiko dėl dukters, kai 
ją be paliovos kankino mintys apie Kėjų. Jis yra visiš- 
kai nepakenčiamas nuo to laiko, kai išvydo šį pasaulį, ir 
dar iki gimimo, kai ji dvidešimt šešias valandas negalėjo 
pagimdyti. Dvidešimt šešios košmariškų kančių valan- 

dos vienatvėje, nes niekur negalėjo rasti Klarko Jaunes- 
niojo. 

Kėjus išvydo pasaulį tą pačią minutę, kai jo tėvas, 
kvepėdamas svetimais kvepalais, atvažiavo į ligoninę. 
Tada ir prasidėjo jos vargai su Kėjumi. Dar neįkvėpęs 
oro, jis jau ėmė ją erzinti ir naujagimis tai iš karto pajuto. 
Jų abipusis priešiškumas dar labiau sustiprėjo Kėjaus vai- 
kystės metais, kai jis negalėjo susilaikyti nuo nuolatinių 
išdaigų ir išdykavimų. 

Džodė norėjo, kad jis augtų kaip tiksli Klarko Tre- 
čiojo kopija, bet abu broliai buvo visiškai nepanašūs. 
Klarkas visu savo elgesiu troško įtikti Džodei. Jis iš visų 
jėgų stengėsi užsitarnauti jos pagyrimą. Jo nebūdavo ga- 
lima nuraminti, jeigu Džodė pareikšdavo savo nepasiten- 
kinimą. 

Kiek Klarkas bandė įsiteikti Motinai, tiek Kėjus sten- 
gėsi ją išvesti iš kantrybės. Ko Džodė iš jo reikalaudavo 
arba tikėdavosi, Kėjus būtinai padarydavo viską atvirkš- 
čiai. Kėjus būdavo laimingas, kai Džodė reikšdavo savo 
nepasitenkinimą; jam tai teikė džiaugsmo. Daug kartų 
ji savęs klausdavo, ar jis nesitrenkė automobiliu į medį 
vien dėl to, kad sužlugdytų jos svajones apie futbolinin- 
ko profesionalo karjerą. Būdamas užsispyręs, jis galėjo 
rizikuoti gyvybe, kad tik nepaklustų jos norams. 

Širdies gilumoje ji didžiavosi jo dabartine sėkme, bet 
nepajėgė garsiai prisipažinti, nes tai būtų reiškę, jog 
sūnus daug ką pasiekė gyvenime be jos pagalbos. 

Viena priežasčių, kodėl Kėjus taip mylėjo savo dar- 
bą, buvo ta, kad jis galėdavo būti toli nuo namų. Ir nors 
Kėjus ir Džeinelena abu tai neigė, Džodė žinojo, kad 
Džeinelena jį iškvietė į namus, kad jis būtų jai mirštant. 
Jai tai kėlė nuoširdų pasibjaurėjimą. Jeigu jis anksčiau 
galėjo į ją nusispjauti, tai dabar niekas nepasikeitė. Jis 
niekada jos nemylėjo ir niekada nepamils. Ir nėra ko čia 
burnos aušinti. Kam apsimetinėti, kad jie vienas kitam 
puoselėja kokius nors jausmus? Kėjus su Džeinelena ma- 
no, kad ji tuoj tuoj nukratys kojas. Džodė tai perskaitė 
jų akyse. Palaukite, aš jums padarysiu siurprizą! 

Džodė sukikeno tamsoje ir tuojau pat užsikosėjo nuo 
tabako dūmų. Įdomu, kaip jiems patiks jos ilgaamžišku- 

mas? Visą savo gyvenimą ji mokėjo žmones užklupti ne- 
tikėtai. Su Džode Taket reikėjo būti atsargiam. Jeigu kas 
nors netiki, tegu paklausia Ferguso Vinstono. 

Džodė vėl nusijuokė ir šį kartą skausmingai užsiko- 
sėjo; tai jai priminė, kad apie ilgaamžiškumą ne jai rei- 
kėtų spręsti. 

Nuliūdusi ji ėmė keikti likimą. Džodė nenorėjo mirti. 
Ji dar turėjo daug reikalų, o svarbiausia — ji privalo iš- 
gyvendinti iš Iden Paso tą kalę Porter. Klarkas tikriausiai 
kuoktelėjo arba jam užėjo proto užtemimas, kai jis iš 
pradžių nupirko, o paskui užrašė testamentu jai daktaro 
Patono praktiką. Įdomu, kuriuo galu jis tada galvojo? 

„Kėjus ir Džeinelena net nenumanė, koks pavojingas 
visai jų šeimai ir viskam, kas jiems brangu, yra Laros 
Malori buvimas Iden Pase. 

Džodė dar nenustatė, kas privertė daktare persikelti 
į Iden Pasą. Ir vis dėlto ji gerai žinojo, kaip ir tai, kad 
saulė kyla rytuose, jog ta moteris čia atvažiavo ne vien 
tik dėl Klarko palikimo. Vadinasi, jai reikia dar kažko, 
nes kitaip ji paprasčiausiai pelningai parduotų daktaro 
Patono praktiką ir niekada nesibrautų į Taketų valdas. 
Ji čia atvyko, turėdama kažkokį tikslą. Džodė bijojo aiš- 
kintis kokį tikslą, bet tai padaryti reikėjo prieš tai, kai 
ji pati arba kuris nors šeimos narių pateks į Laros Por- 
ter paspęstus spąstus. 

Ji, Džodė Taket, savo jėgomis ištrūko iš skurdo ir iš- 
tekėjo už turtingiausio žmogaus apygardoje. Ne veltui 
Džodė daugelį metų vadovavo nepriklausomai naftos kom- 
panijai, ne veltui tapo asmenybe, kurios bijojo ir kurią 
gerbė; tokių aukštumų nepasieksi, gulėdamas prieš sau- 
lę ir bandydamas atspėti kitų žmonių ketinimus. Džodė 
visada pirmoji ko nors imdavosi, kol kiti dar nespėdavo 
susigaudyti. Gyvatė barškuolė visada puola pirmoji, ne- 
laukdama, kol jai prispaus uodegą. 

Džodė dar ilgai nemiegojo, rūkė ir kūrė įvairius pla- 
nus. Kol surūkė iki filtro paskutinę cigaretę, ji jau žinojo 
nuo ko pradėti. 


Darsė atidarė automobilio langus. Vėjas išdraikė jos 
šukuoseną, bet ir išsklaidė tabako dūmus, kuriais jį per- 

sigėrė bare. Šis kvapas galėjo sukelti Ferguso įtarimą. 
Senelių namuose, kur gyveno jos motina, buvo griežtai 
draudžiama rūkyti. Lankymasis šioje prabangioje įstai- 
goje buvo geras pretekstas vakarinėms išvykoms. Pa- 
staruoju metu ji vakarais išeidavo kur kas dažniau negu 
paprastai, norėdama atgauti savigarbos jausmą. Ponas 
Kėjus Taketas gerokai pasidarbavo, kad palaužtų jos 
savo vertės pajautimą. 

Mintis, jog ją metė, graužė kaip piktas kirminas. Štai 
kodėl paskutiniu laiku jos niekas nedžiugino. Darsė ne- 
galėjo susirasti jokio kito vyro, kol neatkeršijo Kėjui už 
įžeidimą. 

Darsė netgi neturėjo galimybės jam parodyti, kokia 
ji abejinga jam. Keista, bet Kėjus nepasirodė nė vienoje 
populiarioje užeigoje. Mieste kalbėjo, kad jis daug skrai- 
do. skrenda čarterinius reisus iš Dalaso į Litl Roką ir 
netgi į pietus iki paties Korpus Krisčio. Betgi negalėjo 
jis skraidyti kiauras dienas ir naktis? Ką jis veikia tarp 
reisų? Kur leidžia laisvą laiką? 

Gal su kita moterimi? Jos ausies nepasiekė tokios ap- 
kalbos, bet argi tokiame miestelyje ką nors nuslėpsi? Jo 
vardo nesiejo su jokia vietine gražuole, išskyrus. .. 

Darsė pašoko kaip nuo smūgio. 

— Negali būti, — ištarė ji garsiai. 

Kėjus Taketas ir Lara Malori? Juos kartu minėjo, kai 
jie vežė mergaitę į Tailerį, bet šiuo atveju nieko įtar- 
tino nebuvo. 

Be to, daktarė išgarsėjo kaip žinoma širdžių ėdikė. Ji 
turėjo romaną su meilužiu tiesiog savo vyro panosėje. 
Netgi Darsė turi daugiau sąžinės ir sveiko proto, kad ne- 
įsiveltų į tokią avantiūrą. 

Tiesa, kai kurie vyrai labiau mėgsta moteris, pasi- 
ruošusias rizikuoti, ir tai suteikia nuotykiui ypatingą sko- 
nį ir įkarštį. Džeimsas Bondas apdovanodavo savo dėme- 
siu anaiptol ne vienuolynų skaistuoles. 

Dorsė iš visų jėgų suspaudė vairą. Jeigu jau Kėjus 
užmezgė slaptą romanėlį su buvusia savo tikro brolio mei- 
luže, ji jau pasistengs, kad ta žinia pasiektų kiekvieno 
Rytų Techaso gyventojo ausis. Ji pasirūpins, kad jis tap- 
tų visuotiniu pajuokos objektu. Tik pagalvokite, jis pasi- 

gviešė ant svetimų nuograužų! Na ir na! Tokio idioto 
neverta gailėtis. 

Tačiau ganduose turi būti nors truputėlis tiesos, nes 
kitaip pajuokos objektu taps ji pati. Kaip reikėtų įsiti- 
kinti, kad jis mylisi su Lara Malori? Ji netgi jos nepažįs- 
ta. Lara Malori tuojau pat įtars ką nors negera, jeigu 
Darsė ims jai piršti savo draugystę. Lara Malori protinga 
moteris. 

Kaip jai užmegzti artimus ryšius su daktare Malori, 
nesukėlus jai įtarimo? Reikėtų gerai pagalvoti, bet Darsė 
neabejojo, jog ras būdą susidraugauti su daktare. 

Darsė atrakino duris savo raktu ir, nedegdama šviesos, 
ant pirštų galų įėjo į namą, kad neprižadintų Ferguso ir 
Heveros, mMiegojusios antrame aukšte. Ji nenorėjo tei- 
sintis vyrui dėl vėlyvo grįžimo. Darsė nemėgo jam me- 
luoti ir kiek galėdama vengė tai daryti. 

Eidama pro svetainę, ji pastebėjo, kad Fergusas ir He- 
vera pamiršo išjungti televizorių. Darsė įėjo į kambarį 
ir kai ėjo pro odinę sofą, nuo jos pašoko dvi išsigandu- 
sios būtybės. Iš nuostabos šūkaudamos, jos ėmė ieškoti 
išmėtytų drabužių. 

Darsė uždegė šviesą, vienu žvilgtelėjimu įvertino pa- 
dėtį ir rūsčiai paklausė, nors ir taip viskas buvo aišku. 

— Kas čia, po velnių, darosi? 


DVYLIKT ASIS SKYRIUS 


Pirmosios baptistų bažnyčios pastorius įteikė Viešpa- 
čiui Letės vėlę ir tarė paskutinį Žodį prie mažo balto kars- 
to. Širdį veriantį Marionos Leonard dejonė aidu atsiliepė 
virš kapinių, sukeldama ją girdėjusiųjų širdyse siaubą. 
Džekas Leonardas tylėjo, bet ašaros tekėjo jo išblyšku- 
siu, sulysusiu veidu, kai jis jėga atitraukė žmoną nuo 
dukters karsto. Tas kraupus vaizdas buvo ne svetimoms 
akims. Atėjusieji į laidotuves ėmė skirstytis. 

Lara stovėjo paskutinėse minios eilėse, stengdamasi 
likti kuo Mažiau pastebima. Ji pasisuko, norėdama eiti, 
kai ją apakino ryškus fotokameros blyksnis. Instinktyviai 
Lara pakėlė ranką, norėdama apsisaugoti nuo šviesos. 
Pirmą blyksnį pasekė antras, po to — trečias. 

— Ponia Porter, ką jūs Manote apie tai, kad Leonar- 
dai jums iškėlė bylą dėl nusikalstamo nerūpestingumo? 

— Kas yra! — Kažkas prikišo prie jos burnos mikro- 
foną. Ji pastūmė ji į šoną. — Ką jūs kalbate? Be kita ko, 
aš esu daktarė Malori. 

Violetinės dėmės prieš jos akis pagaliau dingo ir ji 
priešais save pamatė minią reporterių, užstojusių jai ke- 
lią. 

Lara pasuko į kitą pusę. Minia puolė paskui ją. Kai 
kurie reporteriai, Matyt, atstovavo televizijos stotims: jų 
operatoriai, nukreipę į ją kameras, bėgo greta. Kiti — 
laikraščių bendradarbiai, kuriuos lydėjo paprasti fotogra- 
fai su nepakenčiamai akinančiais blyksniais. Prieš pen- 
kerius Metus Lara gerai susipažino su viešosios informa- 
cijos priemonių atstovų aparatūra. 

Ką čia veikia spauda? Ko jai iš jos reikia? Jai pasi- 
rodė, kad vėl kartojasi buvęs košmaras. 

— Prašom mane praleisti. 

Atsisukusi atgal, ji pamatė, kad kiti Letės Leonard 
laidotuvių dalyviai susibūrė grupelėmis ir kalbėjosi pri- 
slopintais, bet sujaudintais balsais, komentuodami naują 
spektaklį. Nors ne Lara jį surengė, bet ji per prievartą 
pasidarė šio spektaklio pagrindinė veikėja. 

— Ponia Porter? 

— Kartoju: mano pavardė Malori— primygtinai kal- 
bėjo Lara.— Daktarė Malori. 

— Bet jūs buvote velionio JAV pasiuntinio Rendalo 
Porterio žmona? 

Lara nuskubėjo per tvarkingai nupjautą pievutę kelio 
link, kur virtine už katafalko ir balto limuzino stovėjo 
automobiliai ir jos automobilis tarp jų. 

— Ar jūs esate ta pati Lara Porter, kuri buvo senato- 
riaus Taketo meilužė? 

— Prašom pasitraukti — Pagaliau Lara pasiekė auto- 
mobilį ir rausėsi rankinuke, ieškodama raktų.— Palikite 
mane ramybėje. 

— Kodėl jūs atvažiavote į Iden Pasą, ponia Porter? 

— Ar tiesa, kad senatorius Taketas jus čia atvežė 
prieš savo mirtį? 

— Ar jūs dar palaikėte ryšius? 

— Ką jūs žinote, ponia, apie nelaimingą atsitikimą, 
ištikusį senatorių? Ar tiesa, kad iš tikrųjų tai buvo sa- 
vižudybė? 

— Ar dėl jūsų nerūpestingumo mirė Letė Leonard? 

Tūkstančius kartų ji girdėjo panašius klausimus ir 
įgijo imunitetą. Jie atšokdavo nuo jos kaip kulkos nuo 
šarvų. Tačiau paskutinis klausimas ją privertė sustoti. 

— Ką? Ką jūs pasakėte? — paklausė Lara, žiūrėdama 
tiesiai į akis jaunai Moteriai reporterei.— Pakartokite, 
ką jūs pasakėte? 

— Ar dėl jūsų nerūpestingumo ištiko embolija, nuo 
kurios mirė Letė Leonard! 

— Ne! 

— Jūs buvote pirma gydytoja, suteikusi jai pagalbą. 

— Taip, tai buvo. Ir aš padariau viską, kas buvo įma- 
noma, kad išgelbėčiau jos gyvybę ir ranką. 

— Matyt Leonardams taip neatrodo, jeigu jie iškėlė 
jums teismo bylą dėl nusikalstamo nerūpestingumo. 

Lara seniai buvo išmokusi slėpti savo jausmus, kai ją 
užgriūdavo opių asmeninių klausimų griūtis ir žodinės 
atakos, nes kitaip ji nebūtų pajėgusi pakelti tokio smūgio. 
Lara nesudrumsčiamai ramiai žiūrėjo į reporterę, nors Vi- 
duje viskas virė. Jos veidas tarsi suakmenėjo ir Lara, 
tardama žodžius, sunkiai judino lūpas. 

— Aš ėmMiausi pačių ryžtingiausių priemonių, kad iš- 
gelbėčiau Letei Leonard gyvybę. Jos tėvai tai puikiai Ži- 
no. Aš nieko nežinau, jog iškelta baudžiamoji byla. Tai 
ir viskas, ką aš galiu jums pasakyti. 

Šunų pėdsekių gaujos nepatenkino jos atsakymai. Ir 
kai ji važiavo, reporteriai, kaip ir anksčiau, buvo nukrei- 
Ppę į gydytoją savo fotokameras, kaišiojo pro langą mik- 
rIofoną, šaukdami labai ją įžeidžiančius klausimus. Ji įsi- 
kibo į vairą drėgnomis nuo prakaito rankomis ir žiūrėjo 
tiesiai prieš save, nekreipdama dėmesio į smalsius žvilgs- 
nius iš minios. 

Rytas buvo šiltas ir truputį tvankus, bet Lara nejautė 
karščio, kol reporteriai savo klausimais jos negrąžino į 
siaubingą praeitį. Dabar jos suknelė prilipo prie kūno, 
smilkiniuose tvinksėjo, o širdis daužėsi, draskydama krū- 
tinę. Burnoje jautėsi šleikštulys. 

Kas galėjo sukelti tokį spaudos dėmesį? Į Iden Pasą 
ji atvažiavo nepastebėta ir daugiau kaip metus ten iš- 
gyveno palyginti ramiai. Pasaulyje kildavo nauji skan- 
dalai ir pasigirsdavo naujos sensacijos; nauji nusidėjė- 
liai, dar smarkiau nusidėję negu ji, buvo sučiupti nusi- 
kaltimo vietoje. Laros Porter ir senatoriaus Taketo isto- 
rija jau labai seniai buvo palaidota mirusių naujienų ka- 
pinėse. 

Tačiau taip buvo tik iki šio ryto. Letės Leonard mirtis 
ją sugrąžino į gyvenimą. Vėl prieš publiką stojo liūdnai 
išgarsėjusi Lara Porter. 

Pirma apie nelaimingą įvykį su Lete Leonard, nors 
labai neįprastą įvykį, nei šalies, nei valstijos spauda ne- 
rašė, nerodė televizija, o tik paminėjo vietiniai žurnalis- 
tai. Žinoma, Laros Malori pavardė buvo minima Letės 
ligos istorijoje, bet vargu ar kas nors galėjo susieti gy- 
dytoją iš Iden Paso su Lara Porter, senatoriaus Klarko 
Taketo meiluže. Tam reikia būti ypač įžvalgiam. 


Jos dideliam džiaugsmui, paskutiniuose pranešimuose 
apie operaciją ir Letės būklės pagerėjimą Lara apskritai 
nebuvo paminėta. Kuo mažiau ji buvo reklamuojama, tuo 
jai buvo geriau. Lara norėjo, kad jos pavardė apskritai 
daugiau niekada nebepasirodytų laikraščių puslapiuose. 
Tačiau dabar ji būtinai pasirodys, o kartu ir smerktini 
žodžiai... „nusikalstamas nerūpestingumas“. 

Per visą istoriją su Klarku, per įvykius Montesangrėje 
niekada nebuvo suabejota Laros profesiniu kompetentin- 
gumu. Patyrusios gydytojos reputacija nenukentėjo net 
tada, kai buvo puolamas jos dorovingumas. Ji brangino 
tai, kas liko iš Laros Malori gero vardo. 


Dabar, jeigu tik Leonardai užsimins, kad nori pradėti 
bylinėtis, į visą jos profesinę veiklą bus žiūrima tarsi 
pro mikroskopą, ji bus iškelta aikštėn ir smulkiai išnagri- 
nėta, kaip anksčiau buvo atskleistas ir išstatytas parodai 
jos asmeninis gyvenimas. Aišku, jog jie neras jokių kal- 
tinančių faktų, bet darbas bus padarytas. Pats tikrinimo 
procesas privers visą spaudą prakalbėti apie Larą. Papras- 
tiems žmonėms nėra jokio skirtumo tarp sąvokų „įtaria- 
mas“ ir „kaltas“. 


12 — 95 177 


Vėl jos pavardę visur minės. Jos ir be to šlubuojančiai 
gydytojos praktikai, vieninteliam dalykui, kas jai liko, 
bus suduotas mirtinas smūgis, nuo kurio ji jau nebepa- 
jėgs atsigauti. 

Kažkas neabejotinai pranešė spaudai, kad daktarė Ma- 
lori, suteikusi Letei Leonard pirmąją pagalbą, yra ne kas 
kitas kaip patvirkusi Lara Porter. 

Kaip ji ir bijojo, prie jos namų išsirikiavo televizijos 
kompanijų ir laikraščių agentūrų automobiliai ir autobu- 
sai, 0 tai patvirtino užrašai ant jų. Vos tik ji įvažiavo 
į kiemą, ją užpuolė būrys reporterių. Lara prasibrovė 
per minią ir įėjo į namą pro užpakalines duris, kurias, 
pamačiusi ją ateinančią, atidarė Nensė. 

— Paaiškinkite, ką tai reiškia? — pareikalavo Nensė, 
užtrenkdama paskui Larą duris. 

— Sklinda gandai, kad Leonardai padavė mane į teis- 
mą dėl nusikalstamo nerūpestingumo. 

— Ką, ar jie proto neteko? 

— Neteko proto. Iš skausmo. 

— Tie tipai, — Nensė parodė į reporterius už lango, — 
man ant liežuvio galo yra visiškai kitas žodis — sulėkė 
čia prieš valandą ir pradėjo daužyti į duris. Aš pasime- 
čiau, nežinodama ką daryti. Nuo tada ir telefonas skamba. 

Iš tikrųjų telefonas tuojau pat suskambo. 

— Nekelkite ragelio, Nense. 

— Ką man daryti, daktare Malori? 

— Paskambinkite šerifui Baksteriui ir paprašykite, kad 
išvarytų reporterius nuo mūsų namų. 

— Ar jis turi teisę? 

— Šerifas privalo juos išvaryti nuo man priklausan- 
čios žemės. Jie gali likti gatvėje, o tai jie tikriausiai ir 
padarys. Kelias dienas' mes būsime apsuptos. Gal jums 
reikėtų paimti atostogas šiai savaitei. 

— Už nieką pasaulyje. Aš nepaliksiu jūsų vienos 
tiems šakalams sudraskyti. 

Lara nusivilko švarką ir Nensė pastebėjo, kad pamu- 
šalas patamsėjęs nuo prakaito. 

— Niekada nemačiau, kad jūs prakaituotumėte,— 
tarstelėjo Nensė, paimdama švarką.— Aš abejojau, ar jūs 
apskritai turite prakaito liaukų. 

— Tai nuo nervų. Reporteriai, tikrąja šio žodžio pras- 
me, mane užpuolė kapinėse. 

— Maitvanagiai. 

— Jūs turite rinktis, Nense. Ar jie yra šakalai, ar 
maitvanagiai.— Malonu pripažinti, kad ji dar neprarado 
humoro jausmo. 

— Tas pats. Ir vieni, ir kiti minta dvėseliena. Čia rei- 
kėtų Klemo su medžiokliniu šautuvu. Jis juos greitai iš- 
vaikytų. o 

— Ačiū už pasiūlymą, bet aš jo atsisakysiu. Nekaip 
aš tada pasirodyčiau,— liūdnai pajuokavo Lara.— Nespė- 
jau tapti daktare Malori, terapeute mažame miestelyje, 
kai Mane vėl pakrikštijo Lara Porter, ištekėjusia Klarko 
meiluže. 

Nensės veide pasirodė užuojauta. 

— Labai gaila, kad taip atsitiko. 

— Aš vertinu jūsų paramą, Nense.— Lara atsiduso.— 
Aš juk net nesislėpiau, tiesiog tylėjau apie savo gyvena- 
mąją vietą iš baimės, kad štai taip neatsitiktų. Kažkas 
tyčia išjudino vapsvų lizdą. Netikiu, kad tai būtų apsieita 
be svetimų rankų. 

— Nusikaltėlio pavardė — Taketas. O nešvarus žaidi- 
mas vadinasi išdavystė. 

Lara greitai Žžvilgtelėjo į medicinos seserį. 

— Jūs turite omenyje Kėjų? 

Nensė neigiamai papurtė galvą. 

— Į jį nepanašu. Manau, jog tai yra jo mamytė. Jūs 
pamažu įsitvirtinate. Pamažėle palengvėle, be triukšmo 
ir riksmų, 0 jai tokie dalykai nepatinka. Ji išgirdo apie 
mergaitės mirtį, sužinojo, kad jūs suteikėte pirmąją pa- 
galbą ir pasinaudojo proga, kad visiems atskleistų jūsų 
paslaptį. 

— Ji galėjo tai padaryti, kai aš atvažiavau į miestelį. 

— Tačiau tada visi sužinotų, kad būtent Klarkas jus 
čia įtaisė. O tai reikštų, kad jis vis dar jus myli. Džodė 
nenorėjo jums duoti tokio kozirio. O dabar, kas tai susies 
su Klarku. 

Nensė neabejotinai buvo teisi. 

— Vargu, ar koks nors ligonis panorės šiandien pas 
Imus patekti, bet aš būsiu savo kabinete. 

Lara pasuko į savo kabinetą. Ji nuleido užuolaidą, 
kad nematytų, kokia mMakalyne reporteriai pavertė pie- 
vutę prieš namus. Atsisėdusi prie stalo, ji atsivertė te- 
lefonų knygą. Jos charakteris labai pasikeitė nuo to lai- 
ko, kai ji buvo Virdžinijoje, Klarko Taketo namuose. Ji 
tapo vyresnė, tvirtesnė ir neketino be kovos pasiduoti. 
Lara prisitraukė telefoną ir surinko numerį. 


— Panele Džeinelena! 

— Viešpatie, Bovi! Ką jūs čia veikiate? 

Panelė Taket sėdėjo prie virtuvinio stalo ir žiūrėjo 
į telefoną, ji ką tik buvo padėjusi ragelį. Bovis įkišo gal- 
vą per duris. Džeinelena rankos mostu pakvietė jį užeiti. 

— Atrodo, jog kiekvieną kartą jus išgąsdinu, kai esa- 
te paskendusi savo mMintyse.— Bovis įėjo į kambarį, jo 
veidas buvo sumišęs.— Jūsų tarnaitė man pasakė, kad 
jūs esate virtuvėje. Jeigu aš atėjau ne laiku... 

— Ne, nesijaudinkite. Aš tiesiog nustebau jus čia pa- 
mačiusi. 

— Iš pradžių aš ažsukau į kontorą, paskui į sandėlį. 
Man pasakė, kad šiandien jūs anksti išėjote. 

— Mama nekaip jautėsi, kai rytą ėjau į darbą, ir aš 
dėl to susirūpinau.— Kaip visada, esant Boviui, ji ne- 
drąsiai jautėsi. Džeinelena jam parodė kėdę, stovėjusią 
prie virtuvinio stalo, priešais ją.— Sėskite. Aš kaip tik 
ketinau gerti arbatą. Ar palaikysite man kompaniją? 

— Arbatos? — Bovis dvejodamas pažvelgė į verdantį 
ant viryklės virdulį — Karštos arbatos? Lauke siaubingas 
karštis. 

— Aš žinau, bet aš... aš mėgstu arbatą, — prisipažino 
Džeinelena ir, tarsi teisindamasi, gūžtelėjo pečiais.— Ar- 
bata ramina. 

— Noriai tikiu, bet, ko gero, nereikia. 

— Gal ko nors kito norite? Limonado? Kokakolos? 
Alaus? Kėjus laiko alų šaldytuve. 

— Ne, dėkoju. Be to, aš negaliu sėsti. Aš labai išsi- 
tepęs. 

Džeinelenai jis atrodė puikiai. Ji nepastebėjo jo iš- 
sitepusių džinsų ir marškinių, kol Bovis į tai neatkreipė 
dėmesio. Purvo gumuliukai buvo prilipę prie jo batų, 

prie odinių darbinių pirštinių, užkištų už diržo, o skrybėlė 
buvo visa dulkėta. 

— Kokie niekai, — paprieštaravo Džeinelena.— Mama 
visada versdavo dirbti brolius per vasaros atostogas. Va- 
kare jie grįždavo suprakaitavę, smirdintys. Ne, jūs ne- 
smirdite,— skubiai pridūrė Džeinelena.— Aš norėjau pa- 
sakyti, kad virtuvė visada būdavo skirta darbo žmonėms, 
kad... kad jie čia galėtų pailsėti, atsipalaiduoti.— Paju- 
tusi, jog. tauškia niekus, ji nutilo.— Jūs tikriausiai atė- 
jote su manim pasikalbėti. Prašom sėsti. 

Minutėlę pagalvojęs, Bovis atsargiai atsisėdo ant pa- 
ties kėdės kraštelio. 

— Gal jūs norite ko nors išgerti? — pakartojo Džei- 
nelena. 

— Jeigu yra limonado. ..— Keitas atsikrenkštė.— Jūs 
buvote už tūkstančio mylių nuo čia, kai aš atėjau, — pa- 
stebėjo jis, nugerdamas didelį gurkšnį. 

— Aš dabar turėjau labai nemalonų telefoninį pokal- 
bį.— Džeinelena nutilo, svarstydama, ar verta su juo pra- 
dėti apie tai kalbėti. Bovis laukiamai į ją žiūrėjo; negana 
to, būtų didelis palengvėjimas su kuo nors, kas su tuo 
nesusijęs, pasikalbėti ir rasti objektyvų teisėją.— Ar jūs 
girdėjote istoriją apie mažą mergaitę iš Iden Paso, kuri 
vos neprarado rankos? 

— Aš girdėjau, kad ji numirė. 

— Šiandien ją palaidojo. Siaubinga tragedija.— Džei- 
nelena nutilo.— Pirmoji jai suteikė pagalbą ir nuvežė į 
Tailerį gydytoja. .. 

— Gydytoja Malori. 

— Tai štai, matote ji... ji ką tik skambino. Žinote, ji 
kadaise buvo... mano vyresniojo brolio... 

— Žinau. 

Džeinelena apdovanojo Bovį dėkinga šypsena. 

— Vadinasi, jūs įsivaizduojate, kaip nepatogu ir ne- 
smagu Mums, kad ji gyvena čia, Iden Pase. 

— Kodėl? 

Klausimas nuskambėjo taip netikėtai, kad Džeinelena 
apstulbo, 

— Todėi, kad ji mums primena praeitį. 

— Suprantama. 

Matyt, jos argumentas jam pasirodė neįtikimas ir Džei- 
nelena nusprendė paaiškinti: 

-- Lara Porter sužlugdė Klarko politinę karjerą. 

Bovis palenkė galvą į šoną ir pasikasė kaklą, tarsi 
apgalvodamas jos žodžius. 

— Nepanašu, kad ji būtų imtynių čempionė. Sunku 
patikėti, kad Porter jį priveikė, nuogai išrengė ir nutem- 
pė į lovą, ar ne taip? 

Jau ne pirmą kartą Džeinelenai atėjo į galvą tokia 
mintis, bet ji niekam to nesakė. Jeigu ji būtų garsiai taip 
pasakiusi, Džodė pašoktų iki lubų. 

Džeinelena nusprendė, jog būtų protingiau daugiau 
nebekalbėti ta tema. 

— Iš kažkur laikraštininkai sužinojo, kad Lara Porter 
yra Iden Pase ir dedasi esanti daktarė Malori. Šįryt per 
Letės Leonard laidotuves jie užpuolė daktaIę ir ji turėjo 
kreiptis į šerifą Baksterį, kad jis išvaikytų jos namus ap- 
gulusią minią. 

Bovis pasipiktinęs miktelėjo. 

— Tik pagalvokite, jie netgi nepabijojo drumsti mažos 
mergaitės laidotuvių. 

— Aš jums pritariu. Labai šlykščiai jie elgėsi. — Aki- 
mirkai Džeinelena susimąstė apie tai, kad taip ilgai ne- 
tyla triukšmas, kurį sukėlė brolio ir Laros Porter ryšiai. — 
Kalbama, jog Leonardai ketina ją paduoti į teismą dėl 
nusikalstamo nerūpestingumo,— pasakė Džeinelena, pas- 
kui nutilo, norėdama įsidrąsinti — Ji mano, kad dėl to 
kalta Mano motina, 

— O kaip jūs manote? 

— Tai ne ji. 

— Jūs nesate tvirtai įsitikinęs. 

Jos pirštai iš pradžių palietė veidą, paskui ėmė ieš- 
koti palaidinukės sagų. Tačiau sagų nebuvo ir tada Džei- 
nelena ėmė nervingai glamžyti medžiagą, paskui padėjo 
ranką ant stalo greta nepaliesto arbatos puoduko. 

— Aš nežinau, ar ji kalta, ar ne,— pagaliau prisipa- 
žino Džeinelena.— Daktarė Malori paskambino, norėdama 
pasikalbėti su mama. Meideila jai pasakė, kad mama 
ilsisi. Malori primygtinai įtikinėjo, kad nori pasikalbėti 
su kuo nors iš šeimos.— Džeinelena perstatinėjo iš vietos 

į vietą druskinę ir pipirinę.— Gaila, kad Kėjaus nėra na- 
muose. Jis moka apsiginti. Jis mokėtų jai atsakyti. 

— O ką jūs atsakėte? 

— Kad esu įsitikinusi, jog mūsų šeima nieko dėta 
dėl jos nemalonumų. 

— Manote, kad ji tai nurijo? — skeptiškai pasidomė- 
jo Bovis. 

— Ji pasakė, kad nemano, jog aš esu tokia pikta- 
valė, bet iš mamos ir brolio galima visko tikėtis.— Džei- 
nelena vos girdimai pridūrė: — Nesinorėtų tikėti, kad jie 
yra tokie žiaurūs.— Džeinelena minutėlę žiūrėjo į tolį, po 
to kreipėsi į svečią: — Atleiskite, Bovi, kad aš sugaiši- 
nau jums laiką mūsų šeimos problemų pasakojimu. Tai 
apie ką jūs norėjote su manim pasikalbėti? 

Bovis gūžtelėjo pečiais. 

— Galimas dalykas, neverta apie tai kalbėti. Aš kelias 
dienas svarsčiau, ar verta jus trukdyti dėl tokių dalykų.— 
keitas .pastūmė į šoną savo skrybėlę, gulėjusią ant stalo, 
ir palinko į priekį — Ar jūs kada nors pastebėjote, jog 
keisti dalykai darosi su septintu gręžiniu? 

— Ne, o ar kas nors dedasi? 

— Gal ir ne, bet aš vis dėlto nusprendžiau nusimesti 
akmenį nuo širdies. Matote, iš jo negaunama dujų tiek, 
kiek reikėtų. Bent taip aš manau. Jo išdirbis mažesnis 
negu kitų tokių pat gręžinių. 

— Visi gręžiniai skirtingi. 

— Taip, panele. Aš žinau. Kiekvienas gręžinys turi 
savo charakterį ir jis nuolatos keičiasi. Kiekvienas turi 
savo keistenybių ir jas ne iš karto pastebėsi. Visiškai 
kaip moterys. Visoms joms reikia meilės. 

Džeinelena taip smarkiai nuleido galvą, kad nepaste- 
bėjo, kaip Bovis padarė tą patį. Jai nuraudo skruostai, 
bet, kadangi buvo kalbama apie darbą, ji tęsė pokalbį. 

— Koks jo vidutinis produktyvumas? — Dujos buvo 
matuojamos šimtais tūkstančių kubinių pėdų *. 

—- Du šimtai penkiasdešimt per dieną. Mano suprati- 
mu, jis turi būti didesnis. 


* 1 kubinė pėda=28,317 dm“. 


183 


— Mes uždedame keturis penkis procentus nuosto- 
liams, Bovi. Kartais net iki dešimt. Matyt, kažkur yra 
nedidelis nutekėjimas ir dujos išgaruoja į atmosierą. 

Bovis, prikandęs lūpą, truputį susimąstė, paskui at- 
kakliai papurtė galvą. 

— Aš manau, nuostoliai yra didesni už planuotus. Aš 
stebėjau tą gręžinį beveik mėnesį ir nusprendžiau, kad 
iš jo reikėtų gauti kur kas daugiau dujų, ypač atsižvel- 
giant į noftos kiekį, kurį mes iš jo gauname. Iš tikrųjų 
jo produktyvumas yra visų mažiausias. 

— Jūs kruopščiai tai ištyrėte. 

— Laisvu nuo darbo laiku. 

Pasididžiavimas užtvindė Džeinelenos širdį. Bovis pa- 
sirodė esąs geras darbuotojas, kuris nepasitenkina vien 
tik savo pareigų atlikimu. Ji neapsiriko, jį priimdama į 
darbą. 

Nors panelė Taket deramai įvertino Bovį, bet manė, 
jog jo nerimas yra nepagrįstas. 

— Nežinau, ką jums pasakyti, Bovi. Septinto gręžinio 
produktyvumas atitinka mūsų apskaičiavimus. 

— Aš apie tai pasakiau meistrui, bet jis numojo ranka 
sakydamas, jog, kiek prisimena, iš to gręžinio visada bū- 
davo išgaunama mažai dujų. Tik aš niekaip negaliu su- 
prasti kodėl. Man ta mintis įlindo į galvą ir neduoda ra- 
mybės. 

— Aš suprantu, — Džeinelena žiūrėjo žemyn, į arbatos 
puoduką. Ilgokai patylėjusi, ji prašneko: — Na ir vėl. 
Užuot galvojusi apie reikalą, aš prisiminiau Mergaitės 
tėvus. Jos tėvas yra cheminės valyklos, į kurią mes duo- 
dame valyti savo daiktus, savininkas. Jis yra geras, pa- 
dorus žmogus. Įsivaizduoju, ką dabar jie su žmona jau- 
čia, mes juk taip pat patyrėme tokį skausmą, kai pasken- 
do Klarkas. Aš tada maniau, kad bus dvigubos laidotu- 
vės: Mama neišlaikys. 

— Aš niekada neturėjau vaikų, bet, jeigu būčiau tė- 
vas, negalėčiau įsivaizduoti, kad iš manęs atims vaiką ir 
užkas į žemę. 

Džeinelena įdėmiai pasižiūrėjo į Bovį. Jis niekada ne- 
turėjo vaikų, bet ar jis buvo kada nors vedęs? Ji norėjo 
jam pateikti daug asmeninių klausimų, bet apie tai ne- 

galėjo būti nė kalbos. Pavyzdžiui, kaip jis išmoko per- 
prasti žmones. Jis turėjo ypatingą sugebėjimą atmesti 
melą bei apsimetinėjimą ir matyti žmogų kiaurai. 

Pasikliaudama Bovio įgimta nuojauta, Džeinelena pa- 
klausė: 

— Kaip jūs manote, Bovi, ar daktarė Malori iš tik- 
Iųjų padarė klaidą, kainavusią mergaitei gyvybę? 

— Aš nieko neišmManau medicinoje, tik žinau, kad 
nėra vaistų visiškai atsikratyti netgi paprasčiausios slogos 
arba pagirių... 

Džeinelena nusišypsojo. 

— Aš tik kartą mačiau Larą Malori, bet ji man pa- 
sirodė tokia... susikaupusi. 

„Visiška priešingybė man“ — liūdnai pagalvojo Džei- 
nelena. Pamačiusi Larą Malori, ji daugiau nebesistebėjo, 
kad Klarkas pastatė ant kortos viską, kad užkariautų to- 
kią moterį. Ji atrodė ne paprasčiausiai graži. Jos akyse 
spindėjo protas ir gailestis, joje jautėsi kompetentingu- 
mas ir pasitikėjimas savimi. 

Džeinelena negalėjo prisiversti niekinti Laros Malori. 
Ji suprato, kad jos nekankintų prieštaringi jausmai, jei- 
gu daktarė būtų tuščiagalvė koketė, paviršutiniška ir 
kvaila. Tačiau daktarė Malori iš tikrųjų nepriklausė to- 
kiai moterų kategorijai. 

— Negaliu patikėti, kad ji būtų padariusi klaidą — 
Šie žodžiai išsprūdo netikėtai netgi jai pačiai ir Džeine- 
lena sau priekaištavo už ištikimybės savo šeimai sulau- 
žymą.— Aš žinau, kad turiu jos neapkęsti, bet... 

— Kas jums taip sako? 

— Mano motina. 

— Ar jūs visada taip elgiatės, kaip sako motina? Ar 
jūs niekada neturite savo nuomonės? 

— Labai retai. — Džeinelena pagalvojo, kad toks prisi- 
pažinimas parodė Boviui, kokia ji mazgotė. Tikriausiai 
dabar jis nustos ją gerbęs ir kaip žmogų, ir kaip šeimi- 
ninkę. 

Tačiau jai labai uždavė širdį Laros Malori skambutis. 
Ji negalėjo paslėpti savo jausmų. Džeinelena pasidėjo al- 
kūnes ant stalo ir padėjo galvą ant rankų. 

— Viešpatie, ir kodėl jie susitiko su Klarku. Jis būtų 
padaręs puikią politinę karjerą, kaip norėjo mama. Gal- 
būt netgi jis būtų likęs gyvas. Mama būtų buvusi lai- 
minga, O aš... 

Džeinelena vos nepasakė, kad tada jai nereikėtų dėti 
tiek daug pastangų, jog šeimoje vyrautų taika. Nepake- 
liamai sunku buvo vienai rūpintis kiekvieno iš jų laime 
ir gerove. Ne tik nepakeliamai sunku, bet tiesiog ne- 
įmanoma. 

Nuo to vakaro, kai ta mergaitė atėjo į jų namus su- 
sitikti su Kėjumi, jis pasidarė dar greičiau supykstantis 
ir irzlesnis. Jie su Džode daugiau nebesipyko, bet vien 
tik dėl to, kad iš visų jėgų vengė vienas kito. Į papras- 
čiausius klausimus Kėjus atsakinėdavo trumpai ir piktai 
„taip“ arba „ne“. Vienas Dievas težino, kuo užimta jo 
galva ir Džeinelena bijojo spėlioti. Jis vaikščiojo po kam- 
barius susikūprinęs piktu ir karingųu veidu. Kėjus ne- 
galėjo būti namuose ir dažnai netikėtai kažkur dingdavo 
ir taip pat netikėtai grįždavo. 

Štai dabar Lara Malori jai sukūrė dar vieną nerimo 
šaltinį. Džeinelena net nepastebėjo, kai ašara nuriedėjo 
jos skruostu. 

— Kas atsitiko? 

Džeinelena pastebėjo, kad Bovis sujudėjo, bet nesi- 
tikėjo, kad ją palies. Kai jo sugrubę pirštų galai palietė 
jos skruostą, Džeinelena pakėlė galvą ir pažvelgė į jį, 
pravėrusi burną iš nebylios nuostabos. 

Prie jos retai kas prisiliesdavo ir dėl to, kad jai trūko 
švelnumo, Džeinelena pakėlė ranką ir ją padėjo Boviui 
ant rankos. 

Bovis sustingo vietoje. Jame niekas nejudėjo — tik 
akys. Jos žvelgė tai Džeinelenai į akis, tai — į savo ran- 
ką, kurią ji priglaudė sau prie skruosto, tai vėl jai į akis. 
Džeinelena taip pat nejudėjo, bet jos viduje viskas dre- 
bėjo. Ji pajuto sunkumą ir skausmą strėnose. Krūtys su- 
stangrėjo ir ji pajuto jose malonų dilgčiojimą; ji norėjo 
prie jų prispausti rankas, kad nuslopintų jaudulį. 

Džeinelena negalėjo pasakyti, kiek ilgai jie žiūrėjo 
vienas į kitą. Ji buvo apkerėta jo gerų, liūdnų akių 
žvilgsnio ir jo pirštų, šlapių nuo jos ašarų, prisilietimo. 

Jeigu Bovis nebūtų išgirdęs automobilio motoro gau- 
desio, Kėjui taip ir būtų iškilęs prieš akis tas nejudomas 
nebylus paveikslas, jam netikėtai įėjus į kambarį. 

Džeinelena greitai atsistojo ir atsisuko veidu į brolį. 

— Kėjau, ar tai tu? Labas! — Jos balsas skambėjo 
neiprastai garsiai ir skardžiai. — Ką tu čia veiki? 

— Kai rytą aš ėjau iš čia, maniau, jog tai yra Mano 
namai. 

Kėjus įdėmiai pažvelgė į seserį ir Bovį, kuris, kaip 
ir tikėjosi Džeinelena, mokėjo geriau už ją slėpti savo 
jausmus. Jos veidas degė. Raudonis išpylė kaklą, kur iš 
visų jėgų pulsavo gyslelė. 

Kėjus išėmė iš šaldytuvo alaus skardinę. 

— Sveikas, Bovi. Ar nori alaus? 

— Ne, ačiū. 

— Aš jam siūliau, bet jis labiau panoro limonado. 

— Aš užėjau minutėlei pas panelę Džejneleną pasa- 
kyti... 

— Jis Mano, kad septinto gręžinio vidutinė dujų išei- 
ga yra labai maža ir... 

— (Gal tai ir nieko. ..— įsiterpė Bovis. 

— Jis mano, jog mums reikėtų žinoti, jeigu... 

— Aš šiandien pranešiau panelei Džeinelenai. 

— „Štai mes apie tai ir kalbėjomės, — neįtikinamai bai- 
gė Džeinelena. 

— Matau.— Pralinksmėjęs Kėjus atidarė skardinę ir 
ją prisidėjo prie lūpų.— Ką gi, atleiskite, kad pertraukiau 
svarbų dalykinį pasitarimą. 

— Ne, nesijaudinkite.— Bovis pačiupo skrybėlę, tarsi 
tai būtų buvęs svarbus įkaltis, liudijantis prieš jį — Aš 
kaip tik ketinau eiti... 

— Taip, jis kaip tik ketino eiti, kai tu įėjai. Aš... aš 
tik jį palydėsiu iki durų.— Visiškai pasimetusi, nedrįs- 
dama pažvelgti nei į brolį, nei į Bovį, Džeinelena išbėgo 
iš virtuvės. Kai Bovis atėjo, Džeinelena jo jau laukė 
prieškambaryje, plačiai atidariusi duris. Ji stengėsi į jį 
nežiūrėti — Ačiū už informaciją, Bovi. 

Bovis užsidėjo skrybėlę. 

— Aš maniau, kad apie tai reikia jums pranešti. 
Šiaip ar taip, tai juk jūsų pinigai. 

— Aš patikrinsiu, kas atsitiko. 

— Nemanau, kad tai puiki mintis. 

Išgirdusi brolio balsą, Džeinelena staigiai atsisuko. 
Kėjus stovėjo, atsirėmęs pečiu į valgomojo arką, ir ramiai 
gėrė iš skardinės. 

— Kokia mintis? — nustebo Džeinelena. 

— Kad tu tikrintumei gręžinį. 

— O kodėl ne? 

— O todėl, kad nuo šios dienos Taketai vėl yra dė- 
mesio centre. 

— Na ir kas? 

— O tai, kad reporteriai apžiūrės Iden Pase kiekvie- 
ną kampelį. Žinoma, kol neatsiras, kas nors įdomesnio. 
Kai jie iš manęs nieko nepeš, o galiu pasakyti, jog taip 
ir bus, jie ims spausti žinias iš tavęs. Bovi,— kreipėsi jis 
į apeivį — prašom ją prižiūrėti. Lydėkite ją, jeigu ji pa- 
norės apžiūrėti kokį nors gręžinį. 

Bovis sumišęs pažiūrėjo į Džeineleną. 

— Nepalaikykite mano žodžių už įžeidimą, bet ji yra 
mano bosas. 

— Bosas ar ne, bet padaryk man paslaugą. Aš tavęs 
prašau kaip jos brolis. į 

Vėl Bovio žvilgsnis nukrypo į Džeineleną. Ji vos su- 
laikė pasipiktinimą ir tylėjo, bijodama ko nors Rrišne- 
kėti. 

Bovis nedrąsiai sumurmėjo: 

— Gerai, pone Taketai. 

— Gali mane vadinti Kėjumi. 

— Taip, pone. Vadinasi, iki greito pasimatymo. 

Ilgai neužtrukdamas, Keitas greitai įlipo į tarnybinį 
sunkvežimį ir išvažiavo. Iš jo veido buvo aišku, koks jis 
patenkintas, kad taip lengvai išsisuko. 

Džeinelena atsisuko į brolį. 

— Man nereikia globėjo! 

— O aš manau, kad reikia — atsakė Kėjus, nekreip- 
damas dėmesio į jos pyktį. — Jeigu prie tavęs pristos Ie- 
porteris, aš jam spirsiu į užpakalį. Kils dar didesnis 
triukšmas, o to visiškai nereikia. 

Džeineleną papiktino, jog brolis įsakinėja jos tarnau- 
tojui, kad jis pabrėžia jos nesugebėjimą pasirūpinti sa- 

vimi. Ir, šiaip ar taip, jis yra visiškai teisus. Jeigu prie 
jos iš tikrųjų prikibs reporteris ir pareikalaus pakalbėti 
ir apie tai sužinos brolis, Kėjus gali reporteriui padaryti, 
ką tik panorės. Labai seniai, kai ji dar mokėsi mokyk- 
loje ir grįžo į namus iš pasimatymo verkdama, Kėjus vos 
nepasmaugė jos išsigandusio kavalieriaus, Džeinelenai 
dar nespėjus paaiškinti, kad jie žiūrėjo kine labai liūdną 
filmą. 

Džeinelena nusiramino, prisiminusi, kad Kėjus ja rū- 
pinasi. 

— Viskas kur kas blogiau, negu tu manai, — prisipa- 
žino ji— Prieš kurį laiką čia skambino Lara Malori ir 
norėjo pakalbėti su mama. Daktarė Malori mano, jog 
būtent mama pranešė spaudai, kad ji gyvena Iden Pase. 

Kėjus pasikasė pakaušį. 

— Tebūnie aš triskart prakeiktas! 

— Tai tave stebina? 

— Ne. Mane stebina tai, kad mes su daktare esame 
tos pačios nuomonės. Aš taip pat supratau, kad čia Džo- 
dės darbelis. Reporteriai — ne kvailiai, bet tik keli Ži- 
nojo, kad Lara kažkaip susijusi su Lete; nesuvokiama, 
kaip jie viską suuostė.— Jis palingavo galvą.— Na ir gud- 
Ti bestija. 

— Nedrįsk taip kalbėti apie motiną. 

— Čia aš pasakiau kaip komplimentą. Tu turi pripa- 
žinti, kad Džodei netrūksta fantazijos. 

— AI tu tai vadini fantazija? 

— O kaip dar kitaip būtų galima pavadinti? 

Džeinelena susikrimto. 

— Juk tu ten su ja buvai, Kėjau. Tu ją matei. Argi 
daktarė Malori elgėsi nerūpestingai? Argi Leonardai turi 
pagrindą ją paduoti į teismą? 

— Aš daugiau buvau užsiėmęs malūnsparniu, bet ga- 
liu patvirtinti, kad Lara, tikrąja to žodžio prasme, išplėšė 
mergaitę iš Mirties nagų. Skrodimas parodė, kad embo- 
lija —tai gamtos klaida. Letė nuo jos būtų mirusi, tai 
buvo įgimta yda. Mirtis ją galėjo ištikti kiekvienu mo- 
mentu. Ir dar vienas dalykas: Leonardai man nepasirodė 
kerštingo būdo. Jie yra labai tikintys. 

— Todėl tave nustebino, kad ieško atpirkimo ožio? 

— Tu atspėjai. Tu žinai, kokia Džodė, ji gali paleisti 
gandą apie bylą, nesvarbu ar tai būtų tiesa, ar ne. Larą 
lengva apkaltinti. 

Džeinelena klausiamai į jį pažiūrėjo. 

— Ką? — paklausė Kėjus. 

— Tu jau kelis kartus ją pavadinai Lara. Keista. 

Kėjus patylėjo, paskui priekabiai paklausė: 

— Na ir kas? Juk ją taip vadina. 

Džeinelena liovėsi kalbėjusi ta temą, jai ir taip susi- 
kaupė daug problemų. 

— Žinai, Kėjau, sprendžiant iš balso, ji labai supy- 
kusi. Malori paprašė pasakyti tau ir mamai, kad šį kartą 
jums nepavyks jos ištremti. Įdomu, ką ji turėjo omenyje? 

— Jį daro užuominą į tą atvejį, kai ją su Rendalu 
Porteri išsiuntė į Montesangrę.— Jis paniuro.— Ji įsikalė 
sau į galvą, kad Klarkas suorganizavo paskyrimą, pasi- 
naudojęs savo pažintimis valstybiniame departamente. 
Išoriškai paskyrimas atrodė visiškai geras ir solidus, o iš 
tikrųjų reiškė įstatymišką tremtį. 

Šie žodžiai pribloškė Džeineleną. 

— Ar tu ja tiki? Nejaugi Klarkas buvo išdavikas? 

— Išdavikas — per daug stipriai pasakyta, bet mūsų 
brolelis puikiai mokėjo išsisukti iš nemalonių padėčių. 

— Bet iš tos jis taip ir neišsisuko. 

— Sutinku, — nenoriai patvirtino Kėjus.— Ir kol Lara 
čia yra visiems ant akių, jis liks su tuo antspaudu. 

— Vadinasi, tu vis dėlto pritari mamos poelgiui? Jei- 
gu tai ji padarė? 

— Ne, nepritariu. Aš taip pat noriu, kad Lara Malori 
iš Čia išsinešdintų. Bet kokiu būdu, tegu ji čia nors pa- 
sikartų iš nuobodumo. Daktarė taip ir baigs savo gyveni- 
mą, jeigu ją visi paliks ramybėje. Bet tu žinai Džodę. Ji 
ne iš tų, kurie leidžia įvykiams savaime klostytis. Jeigu 
įvykiai klostosi ne pagal jos planą ir norus, motina viską 
ima į savo rankas. 

— Prašom, Kėjau, neteisk jos taip griežtai. Prisimink, 
kad ji yra ligonis. Gal tu ją prikalbėsi pasitarti su gy- 
dytoju. 

Kėjus trumpai nusijuokė. 

— Po mano įkalbinėjimų ji tikriausiai atsisakys. Bet 
aš sutinku, kad reikia, jog gydytojas ją visapusiškai ap- 
žiūrėtų ir padarytų tyrimus.— Kėjus padėjo ranką Džei- 
nelenai ant peties.— Bijau, sesute, kad kaip tik tau reikės 
ją įtikinėti. Imkis rimtai tai daryti — Jis suspaudė jai 
petį, po to pasuko laiptų į antrą aukštą link, pasiėmęs 
su savim alų. 

— Kėjau, tu šį vakarą išeini? 

— Kai tik išsimaudysiu po dušu. 

— Tu pakvietei Heleną Beri? 

Jis sustojo kaip įbestas, paskui atsisuko į Džeineleną. 

— Kodėl tu klausi? 

Iš jo veido išraiškos Džeinelena suprato, kad palietė 
skaudamą vietą. Ji taip pat suprato, kodėl Kėjus kartais 
sukelia žmonėms baimę. 

— Helena susitikinėjo su Džimiu Bredliu iš mokyk- 
los. Šnekama,— ji nutilo ir apsilaižė lūpas,— kad Helena 
staiga nutraukė su juo draugystę. 

— Na ir kas iš to? 

— Klausyk, Kėjau.— Sukaupusi visą savo drąsą, ji 
tesė: — Kodėl tu ties ja apsistojai, turėdamas tokį didelį 
pasirinkimą? Ji dvigubai už tave jaunesnė. 

— Atsargiau, Džeinelena. Jeigu tu pradėsi knaisiotis 
mano asmeniniuose reikaluose, tai aš užsiimsiu tavai- 
siais.— Jis nulipo du laiptelius ir teatriniu šnabždesiu pa- 
sakė: — Pavyzdžiui, aš galiu paklausti, kas yra tarp tavęs 
ir Bovio Keito? 

Jai širdis sustojo. 

— Absoliučiai nieko! 

— Tu sakai, nieko? Tada, kodėl tu taip teisinaisi, kai 
aš užėjau į virtuvę? Aš nesu girdėjęs tokių karštų pasi- 
teisinimų nuo to laiko, kai Drendos Larson tėtušis mus 
abu užklupo ant šieno prėslo, kai mums buvo po trylika 
metų. 

— Bovis mūsų tarnautojas. Mes kalbėjomės apie rei- 
kalus. 

— Gerai. Tebūnie taip, aš tavim tikiu— nusileido Kė- 
jus, gudriai šypsodamasis.— Bet tik tada, jeigu tu pati- 
kėsi, jog mes su Drenda ieškojome šiene adatos. 

Laros spėlionės išsipildė. 

Praėjus savaitei po Letės Leonard laidotuvių, repor- 
teriai persikėlė iš Iden Paso į kitas skalsesnes ganyklas, 
kur jie galėjo ganytis ir tukti, maitindamiesi kitų žmonių 
„bėdomis ir nelaimėmis. Tačiau visą savaitę jie nedavė 
Larai ramybės, vos tik jai pasirodžius gatvėje. Šerifas 
Baksteris, nors ir nenoromis, įvykdė savo pareigą ir iš- 
varė žurnalistus bei fotoreporterius iš jos teritorijos. Ta- 
čiau jų buvimas gatvėje padarė Larą belaisve. 

Vietinės televizijos stotys Dalase ir Šrivporte perdavė 
gautą informaciją nacionaliniams televizijos tinklams, bet 
Lara Porter ir tas pražūtingas vaidmuo, kurį ji suvaidino 
senatoriaus Klarko Taketo žlugime prieš penkerius me- 
tus, buvo tik trumpai paminėti pačioje Žinių pabaigoje. 
Lara Porter daugiau nieko nebedomino. 

Leonardų pora taip pat neišvengė spaudos dėmesio, 
bet pasisamdė advokatą, kalbėjusį jų vardu. Neseniai 
baigęs Beiloro universiteto Teisės fakultetą, advokatas 
dar nebuvo spėjęs įgyti daug patirties, bet vis dėlto jis 
gerai atliko savo užduotį ir nepabūgo reporterių klau- 
simų krušos. Advokatas atkakliai tvirtino, kad jo klientai 
neturi ką pasakyti ir jiems dabar svarbiausia — įveikti 
savo skausmą ir tik paskui kalbėti apie kieno nors atsa- 
komybę už dukters mirtį. 

Lara ilgai apie tai galvojo. Antikoaguliantų vartoji- 
mas Letės atveju buvo svarbiausias dalykas. Ilgai nagri- 
nėjusi visus galimus variantus ji priėjo prie išvados, kad 
teisingai nusprendė, jog Letei negalima duoti tų vaistų. 
Tačiau kad nukristų nuo širdies akmuo, ji vis dėlto pa- 
sitarė su skubios pagalbos gydytoju, į kurio globą Letė 
pateko iš Laros rankų. Jis pritarė jos sprendimui ir už- 
tikrino, jog ją palaikys, jeigu bus kalbama apie teismą. 

Bėgo dienos, bet Lara negavo jokio pranešimo iš Leo- 
nardų advokato ir ėmė tikėtis, kad gandai apie teismą 
taip ir liks gandais. Ji neabejojo, kad jų šaltinis — kaž- 
kuris iš Taketų. Jos bandymai su jais pakalbėti telefonu 
buvo beprasmiai ir tik stiprino padėties be išeities jaus- 
mą. Džodė Taket arba iš tikrųjų labai sirgo ir negalėjo 
atsakyti į telefono skambutį, arba jos namiškiai apgau- 
dinėjo Larą. 

Lara kalbėjo telefonu ir su ekonome, ir su Džeinelena, 
bet ji nematė Kėjaus ir su juo nekalbėjo nuo to vakaro, 
kai jis buvo atvežęs Heleną Beri. Tikriausiai jis palaikė 
pajuokavimu Laros prašymą nuskraidinti į Centrinę Ame- 
riką. Jai nepasitaikė kitos galimybės su juo dar kartą 
pakalbėti apie tai, bet ji nė per nago juodymą neatsi- 
sakė savo ankstesnio sprendimo. Tiesiog daugybė kitų 
įvykių ją kuriam laikui atitraukė nuo plano įgyvendi- 
nimo. 

Kai ji prabudo tą rytą, iš gatvės jau buvo dingę 
paskutiniai televizijos autobusai, bet dėl apie ją sklei- 
džiamų gandų anksčiau užsirašę ligoniai paskambino ir 
atsisakė apsilankyti. Nelengva buvo Larai likti optimiste, 
kai ji negalėjo prisivilioti nė vieno ligonio. Visą rytą 
jos su Nense apsimetinėjo, kad turi daugybę darbų, ne- 
drįsdamos prisipažinti viena kitai, jog darbo nėra. 

Vidurdieni Lara išėjo iš kabineto, norėdama paleisti 
Nense į namus. Jos didelei nuostabai, Nensė su kažkuo 
šnekėjosi priimamajame. 

— Mums reikia tuojau pat pamatyti daktarę. Taip, aš 
žinau, mes neužsirašiusios, bet, atvirai kalbant, jūs ne 
tiek daug turite ligonių? 

Tai buvo skardus, išdidus Darsės Vinston balsas. 


TRYLIKT ASIS SKYRIUS 


— Kuo galiu būti naudinga? 

Išgirdusi Laros žodžius, Darsė atsisuko. Iš arti Darsė 
nebuvo tokia nepriekaištingai jauna, kokia atrodė nuo 
mokyklos salės scenos. Švelnios, kol kas dar negilios 
raukšlės supo akis ir kirto kaktą. Darsė sumaniai naudojo 
kosmetiką, bet niekas negalėjo paslėpti praėjusių metų 
pėdsakų ir užslėpto kartėlio. 

Larai susidarė visų nepalankiausias įspūdis apie Dar- 
sės Vinston charakterį, bet iš patirties ji žinojo, kad to- 
kia nuomonė galėjo būti klaidinga. Stengdamasi nebūti 
iš anksto priešiškai nusiteikusi, ji nusišypsojo ir ištiesė 
Ianką: 

— Laba diena, ponia Vinston. Aš esu Lara Malori. 

Darsė klausiamai pakėlė vieną rūpestingai nubrėžtą 
antakį ir Lara paaiškino, iš kur ją pažino. 

— Aš mačiau jus kalbančią susirinkime. Jūs mokate 
įtikinti. 

Vėl Darsė išreiškė savo jausmus, pakeldama antakį. 
Ji metė į Larą tiriamą žvilgsnį, tarsi norėdama sužinoti, 
ką Lara žino apie jos „plėšiką“. 

"Lara pasisuko į mergaitę, stovinčią greta motinos. 

— O tu, jeigu neklystu, vadiniesi Hevera? 

— Taip, ponia. 

— Malonu su tavimi susipažinti, Hevera. 

— Mes atėjome, kaip tik dėl jos,— pareiškė Darsė. 

— Štai kaip? Kas atsitiko? 

— Aš noriu, kad jūs išrašytumėte kontraceptinių tab- 
lečių. 

— Mama, prašom! 

Mergina puolė į neviltį ir Lara ją visiškai pateisino. 
Deja, Darsė patvirtino blogiausius Laros lūkesčius: ji bu- 
vo pirmarūšė niekšė. Kad daugiau nedrovintų Heveros, 
Lara paklausė: 

— Nense, kuris kabinetas paruoštas ligoniui apžiū- 
rėti? 

Nensė smerkiamai apžiūrinėjo Darsę. 

— Trečiasis. 

— Eime, Hevera.— Lara atidarė duris, kad praleistų 
merginą. 

Darsė nusekė iš paskos. 

— Prašom, ponia Vinston, čia palaukti, taip bus pa- 
togiau. Paskui jūs padėsite Nensei užpildyti Heverai me- 
dicininę kortelę. Jeigu jūs norite ko nors išgerti, se 
jums paduos. 

— Hevera mano duktė.— Iš Darsės tono buvo matyti, 
jog ji įpratusi gniuždyti žmones ir pasiekti to, ko nori. 

— Tai mano kabinetas,— pareiškė Lara taip pat val- 
dingai — o Hevera — Mano pacientė. Aš gerbiu ir saugau 
savo ligonių konfidencialumą. 

Daugiau nešnekėdama, Lara uždarė duris priešais su- 
pykusią, kunkuliuojančią iš pasipiktinimo Darsę ir paliko 
merginą kabinete Nensės, kurios pareiga buvo padėti 

nusirengti, globai, po to išmatuoti kraujospūdį ir paimti 
tyrimams kraują ir šlapimą. ' 

Po kurio laiko Nensė, negarsiai pabeldusi, iškvietė 
Larą iš savo kabineto. Kai jos kartu ėjo pro priimamąjį, 
Nensė sušnabždėjo: 

— O kaip numaldyti tą niekšę? 

— Numeskite jai kokį nors smulkų graužiką? 

Apžiūrėjimo kabinete Hevera įsitaisė ant operacinio 
stalo kraštelio. 

— Na kaip, viskas gerai? | 

— Taip. Bet tik skauda, kai ima iš piršto kraują. 

— Man taip pat nepatinka. 

— Bet vis tiek gėriau negu tada, kai ima kraują iš 
venos. Bijau visokių adatų. 

— Negalėčiau pasakyti, kad ir aš jomis būčiau su- 
žavėta. 

— Betgi jūs esate daktarė. 

— Bet ir Žmogus taip pat. 

Mergina nusišypsojo, jausdamasi ramesnė. 

— Kada tavo palaikomoji grupė pradeda treniruotis. 

— Iš kur jūs žinote, kad aš esu jos lyderė? 

— Futbolo aistruolių klubas man atsiuntė bukletą ir 
prašymą tapti jo nare.— Lara otoskopu tikrino jos au- 
sis. — Aš jame Mačiau tavo nuotrauką. 

— Mes pradedame treniruotis kitą savaitę. 

— Taip greitai? Sakyk „a...a“.— Prispaudusi liežuvį 
mentele, Lara apžiūrėjo Heveros gerklę— Iki pamokų 
pradžios dar visas Mėnuo. 

— „Taip, bet mes norime būti visų geriausios. Pra- 
ėjusiais Metais laimėjome kelis prizus. 

— (O dabar ryk. Ar tau neskauda gerklės? — Lara čiu- 
pinėjo Heveros kaklą. 

— Ne, ponia. 

— Puiku. Tu turi susirūpinti savo gerkle. Jeigu kur 
nors suskaudės, tuojau pat atbėk. Palaikomosios grupės 
lyderiai dažnai praranda balsą. 

— Tikrai. 

Lara pakėlė ant Heveros pečių užmestą skraistę ir 
pridėjo stetoskopą po kairia krūtimi. Hevera suvirpėjo. 

— Atleisk, aš pamiršau, kad jis šaltas, — pasakė Lara 
šypsodamasi. Išklausiusi širdį, ji paklausė plaučius.— Pra- 
šom kelis kartus įkvėpti pro burną. Puiku. Ar tu regu- 
liariai sergi mėnesinėmis? 

— Taip, ponia. 

— Gausiai? 

— Paprastai pirmą ir antrą dieną. Paskui mažiau. 

— Skausmingai? 

— Taip. Tiesiog siaubingai. 

— Ar tu ką nors geriė 

— Midolį, aspiriną. Kitus panašius vaistus. 

— Ar tau nuo jų geriau? 

— Nieko, kentėti galima, — atsakė Hevera. 

Lara padėjo merginai patogiai atsigulti ant stalo ir pa- 
kvietė Nensę, kad kartu su ja apžiūrėtų krūtis ir gine- 
kologiškai. 

— Tai bus nelabai malonu,— pastebėjo Hevera, kai 
Lara ją privedė prie ginekologinės kėdės. 

— Žinau. Pasistenk atsipalaiduoti. 

— Būtinai pasistengsiu,— sarkastiškai pajuokavo He- 
vera, kai Lara įstatinėjo skėtiklį. 

Baigusi apžiūrą, Lara paliko Heverą rengtis ir grįžo 
į savo kabinetą. 

Hevera atėjo pas ją po kelių minučių. Lara parodė 
jai sofą ir pati atsisėdo greta, kad sukurtų namų atmo- 
sferą. 

— Kodėl tu nori gerti kontraceptines tabletes? 

— Tai ji taip nusprendė. 

— Tu turi omenyje savo motiną? 

— Ji bijo, kad aš tapsiu nėščia. 

— O ką, ar toks pavojus gresia? 

Hevera sumišo. 

— Tikriausiai... Aš nežinau. Aš draugauju su jaunuo- 
liu ir mes, suprantate... 

— Aš ne šiaip sau smalsauju,— geranoriškai prabilo 
Lara—Ir nė vieno nesmerkiu. Aš esu daktarė ir turiu 
rūpintis savo pacientų interesais. O tam aš turiu apie 
juos kuo daugiau žinoti —Ji palaukė, kol jos žodžius 
suvoxs Hevera, paskui paklausė: 

— Ar tu su juo lytiškai santykiauji? 

Hevera pažvelgė į savo tvirtai sunertas rankas, pa- 
dėtas ant kelių. 

— Dar ne.— Ji trumpai žvilgtelėjo į duris.— Motina 
mano, kad taip. Aš jai sakau, kad ne, bet ji netiki — 
Žodžiai prasiveržė upeliais, Hevera skubėjo, pereidama 
į greitakalbę: — Ji užklupo mus su Taneriu svetainėje, 
kai Mes glamonėjomės. Mes nieko blogo nedarėme. Aš 
noriu pasakyti, jog nusivilkau palaidinukę ir liemenėlę, 
o Taneris .marškinius, bet jai atrodė, jog mes buvome 
nuogi ir ji mus užklupo nusikaltimo vietoje.— Staiga ji pa- 
žvelgė į Larą.— Prašom, atleiskite. Tai atsitiktinai. Aš ne- 
dariau užuominos į jus su senatoriumi Taketu. 

—- Aš nepykstu,— ramiai atsiliepė Lara.— Dabar kal- 
bame apie tave, o ne apie Mane. Jeigu aš gerai supra- 
tau, Motina tave užklupo su Taneriu ir padarė klaidin- 
gas išvadas? 

— Atvirai sakant, ji įsiuto,— patvirtino Hevera, iš- 
sprogindama akis.— Ji taip garsiai suriko, kad prižadino 
tėtę. Jis atbėgo su pistoletu rankoje, manė. kad vėl kas 
nors įlindo į namą.— Mergina pasitaisė kupetą blizgan- 
čių rusvų plaukų.— Tai buvo tikras košmaras. Taneris 
tvirtino, kad niekada man nepadarys nieko blogo, bet 
mama jį išmetė iš namų ir nuo to laiko neleidžia mums 
susitikinėti. Ji Manęs niekur neleidžia, atėmė raktus nuo 
mano automobilio ir mano telefoną.— Heveros akys pri- 
sipildė ašarų.— Aš gyvenu kaip Sibire. Tai baisu! Ir 
visa tai tada, kai aš esu visiškai nekalta! Ji elgiasi su 
manim, tarsi būčiau kekšė. Tėtė bandė mus sutaikyti, 
bet motina ne iš tų, kurie greitai atleidžia arba pamiršta. 
Aš jai tūkstantį kartų kartojau, kad dar esu mergina. 
Žinoma, nevisiškai. Taneris naudoja pirštą, bet ne... 

Lara supratingai linktelėjo. | 

— Bet mama netiki. Šįryt ji pasakė, kad mes važiuo- 
sime pas jus, jog aš noriu ar nenoriu, turėsiu gerti kont- 
raceptines tabletes. Taip pat ji sakė, kad jeigu aš ke- 
tinu paleistuvauti, tai bent neparnešiu į namus vaikaičio. 

Lara užjautė merginą, nes Darsė buvo labai panaši į 
jos pačios tėvus. Jie laikėsi vienos taisyklės: daryk, ką 
nori, bet neįkliūk ir nepridaryk mums bėdos. Hevera 

šniurkštelėjo nosimi. Lara ištiesė jai dėžutę su popieri- 
nėmis servetėlėmis. 

— Aš labai pasiilgau Tanerio. Jis mane myli. Labai 
myli. Ir aš taip pat jį myliu. 

— Aš tuo neabejoju. 

— Jis toks švelnus man. Tai ne ji. Aš ją visą laiką 
pykdau, ką bedaryčiau. 

Lara palaukė, kol Hevera garsiai išsišnirpš, paskui 
pasakė: 

— Aš nieko blogo neįžiūriu, jeigu tau išrašysiu tab- 
lečių. Tu esi visiškai sveika. 

— Ar tiesa, kad nuo jų storėjama? 

Lara nusišypsojo. 

— Svorio priaugimas gali būti pašalinis poveikis, bet 
nemanau, jog tai sukeltų problemų tokiai aktyviai ir 
energingai Merginai kaip tu.— Lara atidžiai pažiūrėjo į 
merginos veidą.— Aš norėčiau, kad tu ne tik fiziškai, 
bet ir psichologiškai pasiruoštumei tokiam žingsniui. Ar 
tikrai tu to nori, Hevera? 

Dar kartą Hevera greitai pažvelgė į duris. 

— Taip, žinoma. Aš noriu pasakyti, jog Taneris ža- 
dėjo kažkuo pasinaudoti, bet jeigu aš taip pat „gersiu 
tabletes, tada aš jokiu būdu netapsiu nėščia. 

— Tik būtinai nepamiršk, kad tabletės tavęs neapsau- 
gos nuo ligų, kuriomis susergama lytiškai santykiaujant. 
Patariu kiekvieną kartą naudoti prezervatyvą, nors ir turi 
nuolatinį partnerį. Ir būtinai patark draugams tą patį da- 
ryti. 

Lara išrašė receptą ir jos abi kartu išėjo iš kabineto. 
Priimamajame Darsė nekantriai vartė žurnalą. Kai tik jos 
įėjo, Darsė numetė žurnalą. 

— Na, kaip? 

— Aš išrašiau Heverai tablečių ir -norėčiau, kad ji 
ateitų po šešių mėnesių pasitikrinti. Žinoma, ji turi pas 
mane ateiti, jeigu pajus pašalinį poveikį ar ką nors ne- 
malonaus. 

— Jūs kartu prabuvote visą amžinybę. 

Lara nepradėjo ginčytis. 

— Jūsų dukra — žavi jauna moteris. Aš maloniai su 
ja pasišnekėjau. Beje, aš norėčiau mokykloje surengti 

higienos ir sveikatos kursus. Ar aš galiu tikėtis, jog ponas 
Vinstonas, kaip mokyklos tarybos pirmininkas, padės? 

— Jūs turite pati jo paklausti. 

— Aš taip ir padarysiu — Maloniai atsakė Lara, ne- 
kreipdama dėmesio į Darsės grubumą.— Aš su juo susi- 
tiksiu, kai tik prasidės mokykloje pamokos. 

— Kaip man jums atsilyginti? 

— Kreipkitės į Nensę.— Lara atsisuko į Mergaitę— 
Linkiu sėkmės tavo palaikomajai grupei. Stebėsiu tave 
iš tribūnos. 

— Ačiū, daktare Malori. Aš jums taip pat pamosiu.— 
Lara pradėjo juoktis ir pridūrė: — Kažkaip neįprasta mo- 
terį vadinti „daktare“. 

Jos jau buvo nuvažiavusios gana toli, kai Darsė su- 
drumstė priešišką tylą. 

— Atrodo, kad jūs labai susidraugavote. 

— Ji maloni. 

Darsė prunkštelėjo. 

— Klarkas Taketas taip pat manė ir, žiūrėk, kuo tai 
baigėsi. Ji tiesiog niekšė. Ji kelia vienus rūpesčius. 

Hevera nusisuko ir ėmė žiūrėti pro langą. 

Pavydas — štai svarbiausia Darsės kritiškų pastabų 
priežastis. Ji nesitikėjo ir nenorėjo, kad Lara Malori būtų 
tokia patraukli moteris. Malori laikėsi pasitikinčiai ir iš- 
didžiai. Kiekvienas jos judesys bylojo apie gerą auklėji- 
mą ir mokėjimą elgtis visuomenėje. Ji atrodė tokia gaivi 
ir tvarkinga, kad Darsei pasirodė, jog jai pačiai reikia 
išsimaudyti po dušu. Lara buvo grakšti kaip liepa ir nie- 
kur, net ant šlaunų, nebuvo nė vienos nereikalingos un- 
cijos * riebalų. O prisiminus, kokie jos tankūs ir blizgan- 
tys plaukai, lygi jauna oda, kita moteris jai galėtų tik pa- 
vydėti. Ė 

Tačiau ką joje galėjo pamatyti vyras, tiksliau sakant, 
Kėjus Taketas? Ji nebuvo gražių formų. Jos žvilgsnis 
buvo tiesmukas, beveik vyriškas. Arba galbūt jos žvilgs- 
nis įgaudavo ilgesingą paslaptingumą, vos tik ji atsidur- 
davo mylimojo draugijoje? 

Kartą nusprendusi aplankyti Larą Malori, Darsė lau- 
kė gal kokią savaitę. Hevera su Taneriu jai suteikė pui- 

kią progą apsilankyti, bet mirė Leonardų mergaitė, ir 
miestą apėmė jaudulys. Visi stebėjo kiekvieną Laros Ma- 
lori žingsnį. Darsė nusprendė, jog protingiau būtų pa- 
laukti, kol aistros nurims. Ji troško susitikti, norėjo ap- 
žiūrėti ir ištirti daktarę Malori iš arti, bet taip, kad nie- 
kas mieste nesuprastų, kaip ji mMiršta iš smalsumo. 

Ar Lara tapo nauja Kėjaus mylimąja? Prakeikimas, bet 
iš apsilankymo pas Larą niekas nepaaiškėjo. Daktarė at- 
rodė pernelyg šalta, kad patenkintų nežabotą Kėjaus ape- 
titą, tačiau išorė gali būti apgaulinga. Skoniai gali būti 
labai skirtingi, kai kalbama apie Moteris, šiuo atveju iš 
vyrų galima tikėtis, ko tik nori. 

Taigi, susipažinusi su Lara, Darsė pastebėjo tik vie- 
nintelį dalyką: naivų Heveros susižavėjimą moterimi, ga- 
limąs daiktas, atėmusią iš Darsės Kėjų. Negalima pasa- 
kyti, kad ji turėtų į jį kokių nors ypatingų teisių. Jis su- 
tiko ją bare ir pergulėjo sū ja tik kartelį, bet Darsė manė, 
kad jos romanas su Kėjumi galėtų tęstis. Jeigu, žinoma, 
neįsimaišytų kita moteris, tokia, kaip Lara Malori. 

— Ką, jūs kalbėjote apie Mane? — nepatenkinta pa- 
klausė Darsė Heveros.— Tikriausiai tu mane nupiešei kaip 
tikrą raganą. 

— Nieko panašaus. 

— O vis dėlto, ką tu apie mane sakei? 

— Nieko. Kalbėjome bendrais žodžiais. 

— Tad kodėl jūs taip ilgai plepėjote? 

Hevera atlaidžiai atsiduso, stebėdamasi suaugusiųjų 
nesupratingumu. 

— Mes kalbėjome apie sportą, mėnesines, apie Tane- 
Iį, apie lytinio gyvenimo pradžią ir apie šį bei tą. 

— Ką ji pasakė apie lytinio gyvenimo pradžią? 

— Kad neketina manes smerkti. 

— Šiaip ar taip, ji bent nevaidmainė. Kitaip išeitų: 
juokiasi puodas, kad katilas juodas. Ar ne taip? Aš ma- 
niau, kad ji tau paskaitys paskaitą apie kontraceptinių 
tablečių žalą tavo amžiuje. 

— Ne,— pavargusi pasakė Hevera.— Ji tik kalbėjo 
apie prezervatyvus. 

— Prezervatyvus? 

—-Na taip. Mama, prašom man dabar grąžinti tele- 
foną. 

— Na ir ką daktarė pasakė apie prezervatyvus? 

Hevera Metė į ją nepaklusnų žvilgsnį, bet susitvardė 
ir greitai pacitavo: 

— Kad jie, kaip ir anksčiau, geriausiai apsaugo nuo 
ligų, ir jeigu aš ir mano draugės ketina gulėti su bernju- 
kais, mums reikia visada juos naudoti. 

— Ji tau patarė visada turėti prezervatyvų, jeigu pa- 
simatymas baigtųsi suartėjimu? 

— Kažką panašaus.— Hevera abejingai gūžtelėjo pe- 
čiais.— Mamyte, ar tu Man grąžinsi telefoną. Labai pra- 
šau tavęs. Ir raktus nuo automobilio? 

Tuo momentu Darsės galvoje gimsta dar nevisiškai aiš- 
ki mintis. Ji tą Mintį išanalizavo ir nusprendė, kad ją rei- 
kia išsaugoti ir išplėtoti. 

Jai grįžo seniai buvusi gera nuotaika ir ji šypsoda- 
masi nekėlė ranką nuo vairo ir patapšnojo Heverai per 
kelį. 

— Žinoma, brangioji. Kai tik mes grįšime į namus. 
Tačiau pirmiausia užvažiuosime pas tėtę ir su juo išgeI- 
sime po puoduką kavos su pyragu. Aš siaubingai elgiau- 
si visą savaitę ir dabar noriu nuo šios Minutės išpirkti 
savo kaltę. 


Bovis pasuko iš autostrados į šoninį plentą, -nutiestą 
už „Žaliosios pušies“ motelio kaip tik tuo momentu, kai 
Darsė lipo iš savo paskutinio modelio kadilako. 

— Ar tai ponia Vinston? 

— Taip.— Džeinelena ką tik jai pamojavo ranka.— 
Ar jūs pažįstate ją? 

— Aš ją mačiau. O kas ten su ja? 

— Jos dukra Hevera. Galima pasakyti, ji yra visų 
populiariausia mergina mokykloje. 

— Gražutė, — pastebėjo Bovis, apžiūrinėdamas dukte- 
Iį ir Motiną, įeinančias į motelį. 

— Labai graži. Ji truputį dirba pas tėvą motelyje. 
Aš ją matau kiekvieną sekmadienį, kai mes ten ruošiame 
bufetą po sekmadienio pamaldų. Ji maloni ir meili ir ją 
visi labai myli. 

Įdomu, ar taip ją „labai myli kaip motiną“, — pagal- 
vojo Bovis. Jis ne kartą stebėjo, kaip Darsė elgiasi bare 
„Po palme“, pradedant nuo to vakaro, kai į Miestą grįžo 
Kėjus Taketas. ir baigiant vakarykščia diena, kai ji 
triukšmingai žaidė biliardą su trim, palikusiais -namuose 
žmonas nevietiniais vyrais, nusprendusiais pasilinksminti. 

Visi mieste žinojo, kad Darsė — kalė. Taip pat kaip 
visiems buvo gerai žinoma, kad Džeinelena Taket — ledi. 
Štai kodėl Iden Paso gyventojai nustebę spoksojo, ją pa- 
matę su Boviu. Jie klausinėjo savęs, ką panelė Džeine- 
lena veikia kartu su tokiu nieko vertu žmogum kaip Bo- 
vis Keitas, be to, dar atsėdėjusiu terminą. 

Pats Bovis tuo stebėjosi. Jis kartu dėkojo ir keikė 
Kėjų už tai, kad jis paprašė prižiūrėti panelę Džeineleną. 
Jis buvo dėkingas Kėjui, kad pirmą kartą gyvenime pri- 
siartino prie tokios Moters kaip Džeinelena, užimančios 
jam nepasiekiamą padėtį. Bovis keikė jį už tai, kad jam 
vis labiau patiko būti kartu su ja. 

Keitui buvo malonu ją matyti kasdien ir juo labiau 
turint kilnų pretekstą. Tačiau tai buvo trapi laimė. Kaip 
viesulas viską naikina pakeliui, taip ir kažkokia nesutram- 
doma jėga tikriausiai padarys galą tam rojui. Neišven- 
giamo dalyko laukimas ir spėliojimas, kokiu griaunamu 
pavidalu jis pasirodys, varė.Bovį iš proto. Dabar jis gy- 
veno žavią pasaką. Blogiausia buvo tai, kad jis netikėjo 
pasakomis. Pasakos skirtos vaikučiams ir geraširdžiams 
mulkiams. Bovis gerai žinojo, kad jis ne kūdikis, bet 
ėmė galvoti, kad gal jis yra mulkis. 

Jis pats kasė sau. duobę. Dėl to nekilo jokių abe- 
jonių. 

Tik Bovis negalėjo sustoti. Jis naudojosi kiekviena 
proga, kad galėtų su ja pabūti. Kaip, pavyzdžiui, šiandien. 
Kai Bovis išgirdo, kad panelė Taket ketina važiuoti ap- 
žiūrėti septinto gręžinio, jis įšoko į sunkvežimį ir tarsi 
jam kas būtų padegęs uodegą, nurūko į kontorą, kad ją 
rastų dar neišvažiavusią. 

Keitas ją sučiupo tuo momentu, kai ji ruošėsi eiti ir 
priminė, kad Kėjus įsakė jos neleisti vienos. Jis taip pat 
pasakė, jog sunkvežimiu kur kas patogiau pasiekti grę- 
žinį negu jos Mažu automobiliu. 

Džeinelena buvo nervų kamuolys ir slėpė akis. Galimas 
dalykas, ji gėdijosi, jog ją Mato vienoje mašinoje su nu- 
sikaltėliu. Ką darysi, čia ji buvo teisi. | 

— Nuo čia kelias labai blogas, — įspėjo Bovis. 

— Aš žinau, — atsakė ji piktai. — Aš tuo keliu važia- 
vau tūkstantį kartų. 

Bovis apsimetė neišgirdęs jos piktų žodžių ir pasuko 
iš plento. Negrįstas kelias, išvagotas vėžių, dar kurį laiką 
driekėsi lygiagrečiai autostradai kelių šimtų jardų atstu- 
mu. Tarp dviejų kelių buvo „Žaliosios pušies“ motelis. 
Bovis girdėjo kalbas, kad prieš daugelį metų Džodė Taket 
apgaule atėmė iš Ferguso Vinstono teisę nuomoti naftos 
turintį sklypą. 

Fergusas atvyko į Iden Pasą dar jaunas, turėdamas 
mažai pinigų ir daug vilčių. Jis įsigijo pigų žemės skly- 
pą, iš pirmo žvilgsnio atrodantį ne itin vertingą, bet bu- 
vusį šalia plento; negana to, sklido gandai, kad ten buvo 
naftos. 

Vinstonas susipažino su Džode, tuo. metu dirbusia 
Klarkui Taketui Vyresniajam ir žinomai kaip patyrusi 
žemės sklypų pirkimo ir pardavimo -agentė. Džodė susi- 
draugavo su Fergusu ir pasiūlė, kad „Taketų kompani- 
jos“ geologas ištirtų jo sklypą ir padarytų specialisto iš- 
vadą. Po mėnesio darbo Džodė liūdnai pranešė Fergusui, 
kad vargu ar jo žemėje yra vertų dėmesio naftos atsargų. 

Fergusas, tuo metu būdamas truputį įsimylėjęs Džo- 
dę, ja patikėjo, bet agalvojo, kad jam reikia dar vienos 
objektyvios nuomonės. Jis pakvietė dar vieną geologą, 
kuris taip pat liūdnai pranešė, jog sklypas vargu ar kam 
nors tinkamas, nebent tik keliui tiesti. 

Fergusas nuliūdo, bet nusprendė, kad jo' ateitis susi- 
jusi ne su naftos gavybos pramone, kur labai didelė kon- 
kurencija, o su viešbučių verslu — laikinos pastogės tie- 
kimu žmonėms, užsiimantiems naftos „gavyba. Džodė ir 
toliau apsimetinėjo esanti rūpestinga draugė, nuoširdžiai 
apgailestavo, kad Fergusas įklimpo bėdon su niekuo ver- 
tu žemės sklypu. Ji pasisiūlė iš jo nupirkti tą sklypą ir 
teises jį eksploatuoti ,„Taketų naftos kompanijai“, kuri 
gali jį panaudoti mokesčių sumai sumažinti. O Fergusui 
prisidės pinigų, kad galėtų pradėti statyti motelį. 

Apsidžiaugęs, kad atsikratys nereikalingos nuosavy- 
bės ir susigrąžins dalį išleistų lėšų, Fergusas už skatikus 
pardavė žemę ir visas teises eksploatuoti naudingąsias 
iškasenas, sau pasilikdamas tik ruoželį žemės palei kelią, 
kur jis ketino statyti motelį. 

Tačiau blogos žemės gelmėse telkšojo visas ežeras 
puikios naftos; Džodė tai puikiai žinojo, kaip ir „,Taketų 
naftos kompanijos“ geologas, kaip ir kitas Džodės papirk- 
tas geologas, kad patvirtintų pirmojo melą. Dar nespėjo 
nudžiūti rašalas ant dokumentų, perduodančių teisę į že- 
mę „,„Taketų kompanijai“, o „Kompanija“ jau pradėjo skly- 
pe statyti gręžimo bokštą. Kai iš gręžinio prasiveržė nai- 
ta, Fergusas vos neišprotėjo. Jis apkaltino Džodę ir Ta- 
ketus, kad jie yra vagys ir melagiai. Kai Džodė ištekėjo 
už Klarko Jaunesniojo, Ferguso prakeiksmai pasidarė dar 
garsesni. Tačiau jis niekada nesikreipė į teismą dėl ap- 
gavystės, kurios auka tapo, ir žmonės nusprendė, kad 
visos jo garsios aimanos ne kas kita kaip jaučiama skriau- 
da ir pavydas, jog Džodė pasirinko ne jį, o Klarką Jau- 
nesnįjį. 

Fergusas pastatė motelį, kuris davė pelną tiesiog nuo 
pat pirmos atidarymo dienos. Tačiau netgi tada, jeigu 
jo motelis būtų pasiekęs „Rite Karlton“ lygį, vis tiek 
Fergusas niekada nebūtų susikrovęs tokio turto kaip Džo- 
dė. Fergusas iki šiol širdyje pyko ant Taketų. 

Bovis sustabdė sunkvežimį prie metalinių pinučių tvo- 
ros, tvarkingųu keturkampiu juosusios gręžinį. Jis išlipo 
iš mašinos ir apėjo aplinkui, norėdamas padėti Džeine- 
lenai išlipti iš kabinos, bet ji jau buvo nušokusi ant žŽe- 
mės. Bovis atrakino vartus. 

Vienodai gaudė staklių pompuotojų variklis. Keitas 
jau buvo šiandien jas patikrinęs prieš kelias valandas. 
Jis tikrindavo kasdien, išskyrus poilsio dienas, kai grę- 
žinius tikrindavo jo pamainininkas. Juos ir Džeineleną 
domino ne siurblys ar naftos cisternos, o dėžutė su ma- 
tavimo prietaisais, kur įvairiaspalviai automatiniai rašik- 
liai registravo slėgį vamzdžiuose, dujų temperatūrą ir jų 
judėjimo greitį. Laimė, septinto gręžinio dėžutė su ma- 
tavimo prietaisais buvo prie pat gręžinio. Kartais tokias 
dėžutes įrengdavo kelių mylių atstumu. 


204 


Po ketvirčio valandos Bovis. pasijuto visišku idiotu. 
Septintam gręžinyje nieko blogo nebuvo nutikę. Mata- 
vimo prietaisai veikė normaliai. Jie nerodė jokio dujų 
nutekėjimo tarp gręžinio ir skaitiklio. Viskas buvo kuo 
puikiausiai. 

— Tikriausiai jūs manote, kad man nę visi namie, — 
sumurmėjo Bovis. 

— Aš taip nemanau, Bovi. Aš netgi leidžiu, jeigu dėl 
to jums bus ramiau, įrengti tarp gręžinio ir prietaisų 
kontrolinį skaitiklį. 

Boviui pasirodė, kad Džeinelena jam meilikauja. 

— Gerai, aš įrengsiu,— sutiko jis, įžiūrėdamas kažko- 
kią klastą.— Gal žinote, ar kada nors buvo nutiesta iš to 
gręžinio atšaka dujoms deginti? 

— Jeigu ir buvo tokia atšaka, tai ji buvo sunaikinta, 
kai tokią praktiką uždraudė įstatymas. Mes tokiu būdu 
daugiau nešvaistome dujų. 

Jie pasuko atgal prie vartų. Bovis juos užrakino. 

— Ar jūs apie tai sakėte mamai? 

— Ne. į 

— Todėl, kad manėte, jog tai nesvarbu? 

Džeinelena, jau priėjusi prie sunkvežimio, atsisuko į 
jį, prisidengusi ranka akis nuo saulės. 

— Prašom man nepriskirti savo žodžių. Dabar aš 
stengiuosi, kiek įmanydama, nėjaudinti mamos, jeigu ką 
nors galima nutylėti. 

— Kokia jūs esate graži, panele Džeinelena. 

— Ką jūs pasakėte? — sušuko ji. Jos ranka liko pri- 
dėta' prie kaktos, kaip saugantis akis kepurės snapelis. 

Kad tave kur velniai griebtų, tu esi kvailys. Štai tu 
ir pasakei. Bovis pasikasė pakaušį po skrybėle. Jis ne- 
ketino jai patikėti savo minčių. Žodžiai patys išsprūdo. 
O dabar reikės aiškintis. 

— Tiesiog... aš staiga pastebėjau, kokia jūs esate 
graži, kaitaip stovite... Kai saulė jums šviečia į akis, 
o vėjas draiko plaukus. s 

Nuo karšto sauso vėjo Džeinelenos suknelė prilipo 
prie kūno ir jis pirmą kartą galėjo gerai apžiūrėti jos 
figūrą. Jo akimis, Džeinelenos figūra buvo labai graži, 
bet jis pasistengė neilgai tenkinti savo smalsumą, nes 

Džeinelena gailiai susiraukė ir jos akys prisipildė ašarų, 
beje, visiškai ne nuo saulės. 

— Dieve mano! — sukukčiojo ji— Kas tait Aš mir- 
siu iš gėdos! 

Jos reakcija sukėlė Boviui nerimą. Jam dar to betrū- 
ko, kad ką tik išėjęs iš kalėjimo, jis vėl įsiveltų į kokią 
nors istoriją su moterimi, kuri verkia ir tvirtina, kad mirs, 
tegu nors iš gėdos. Jis nusišluostė suprakaitavusias ran- 
kas į kelnes. 

— Klausykite, panele Džeinelena, prašom nusiramin- 
ti. — Bovis nerimastingai apsidairė, tikėdamasis, kad nie- 
kas nemato tos scenos.— Sakydamas... aš negalvojau 
nieko blogo. Jūs su manim M saugiai ir tai žinote. 
Aš noriu pasakyti, aš ne. 
visiškai nereiškia, j0g turite mane apiberti komplimen.- 
tais, kai iš tikrųjų galvojate atvirkščiai. 

Bovis prisimerkė ir palenkė į šoną galvą, nemanyda- 
mas, kad gerai suprato jos žodžius. 

— Ką jūs pasakėte? 

— Aš nenoriu, kad jis mane saugotų ir jūs taip pat. 

— Kas jis? Ar turite omenyje brolįė Kėjų? 

— O ką gi daugiau, — pasakė ji nusivylusi. — Nuo to 
laiko, kai jis paprašė jūsų mane saugoti, kur aš beičiau 
visur jus sutinku. 

— Aš... Prašom atleisti už jums padarytus nemalo- 
numus, bet aš pažadėjau Kėjui, kad jus prižiūrėsiu ir te- 
siu savo pažadą. Aš jus prižiūrėsiu tol, kol jis atšauks 
savo įsakymą. 

— Tai štai, aš jį atšaukiu. Tuojau pat. Visi reporte- 
riai išvyko iš Iden Paso. Man daugiau nebereikia bijoti, 
kad jie mane nutykos, o jums nėra ko daugiau vargintis. 

— Man visiškai nesunku jus vežioti, panele Džeine- 
lena, 

— Aš pati moku vairuoti automobilį! Aš vairuoju 
automobilį nuo šešiolikos metų. 

— Taip, panele. Aš žinau, bet... 

— Ir aš išmanau apie prietaisų parodymus ne blogiau 
už kiekvieną vyrą. Ir be palydos. | 

— Aš žinau, kad jūs viską mokate. 


206 


— Ir jeigu jūs laikote savo pareiga sekti mano pė- 
domis, tai nereiškia, kad jūs privalote man sakyti nieko 
vertus komplimentus. .. 

— Jie ne nieko verti... 

— Kad paskui iš manęs pasišaipytumėte. 

— Pasišaipyčiau? 

— Aš žinau, ką vyrai apie mane galvoja. Jie mane 
laiko išdžiūvusia senmerge. Miulis sakė, kad jie iš ma- 
nęs šaiposi man už nugaros. Jūs stengiatės prisimeilinti 
mano broliui... 

— Na, nutilkite, po velnių, nors minutėlei,— piktai 
ją nutraukė Bovis.— Aš niekam nesimeilinu. Suprantate? 
Ir palikite brolį ramybėje, nes jis neturi nieko bendra 
su tuo, ką aš pasakiau. Ir man visiškai nusispjauti į tai, 
ką galvoja kiti vyrai. Aš turiu savo galvą ant pečių ir 
jeigu kas nors nepritaria Mano nuomonei, tegu nešdina- 
si po velnių. Aš jums pasakiau, kad esate graži ir aš taip 
manau. Dieve Teisingasis! Kitos moterys pasakytų: „Ak, 
Bovi, ačiū tau. Kaip Malonu girdėti“ ir taip visa baigtųsi. 
Tai ne. Tai ne jums. Jūs iškraipėte mano žodžius, nes 
esate pikčiurna ir priekabių ieškotoja, garbės žodis, ga- 
lima pagalvoti, kad jums į užpakalį vinis įvaryta. 

Žodžiai aidu atsiliepė ore, kol vėjas juos greitai nu- 
nešė tolyn. 

„Bet nepakankamai greitai“,— beviltiškai nusiminęs 
pagalvojo Bovis. Atsitiko tai, kas niekada neturėjo įvykti 
jos akivaizdoje: jis pratrūko ir prikalbėjo velniai žino 
ko. Dabar Džeinelena jį išvarys iš darbo ir jis neturės ko 
kaltinti, išskyrus save patį. 

Džeinelena žiūrėjo į jį išpūtusi akis, visa drebėdama, 
nepajėgdama nė žodžio ištarti. Jos Mėlynos akys — tikri, 
gana gilūs ežerai, kad juose galėtų paskęsti suaugęs vy- 
Tas, — prisipildė ašarų. Ji susigūžė kaip nuo šalčio. Džei- 
nelena greitai įtraukė oro ir prikando apatinę lūpą. 

Bovis neišlaikė. 

Dabar jam tas pats, už visa vienas atsakymas: jis 
pasilenkė ir ją stipriai, bet greitai pabučiavo į lūpas. Na 
ir koks dar jis turėtų būti? Kiekvienu momentu ji gali 
pradėti rėkti. Negana to, .jis nelabai savimi galėjo pasi- 

kliauti, jeigu bučinys užtruks. Tada jis iš tikrųjų padarys 
didelę kvailystę ir vėl atsidurs kalėjime. 

Vos tik atsitraukęs nuo jos lūpų, Bovis tuojau. pat 
ją apsuko šimto aštuoniasdašimt laipsnių kampu ir kilste- 
lėjęs įgrūdo į mašiną. Jis įlipo į kabiną iš kitos pusės, 
įjungė triukšmings variklį, paskui girgždindamas įjungė 
pirmą greitį ir nuvairavo sunkvežimį išvažinėtu keliu. 

Tylėdami jie nuvažiavo visą kelią iki „Kompanijos“ 
sandėlio, iš kur išvažiavo. Keitas prislopino variklį ir įsi- 
vyravo visiška tyla, tokia pat slegianti kaip ir karštis, 
kylantis virpančiomis bangomis nuo įkaitusios žemės. 

Džeinelena tikriausiai labai. įsižeidė, kad galėtų kal- 
bėti, todėl Bovis ryžosi pradėti pats. Kurį laiką jis Žiū- 
Iėjo į tolį pro nešvarų stiklą, paskui pasakė: 

— Aš pastatysiu sunkvežimį į garažą ir atiduosiu jums 
raktus. Jūs galite man atsiųsti paskutinio atlyginimo čekį 
paštu. 

Bovis išgirdo, kaip Džeinelena gurktelėjo, bet nežiū- 
rėjo į tą pusę, nes negalėtų pakelti jos paniekos. 

Pagaliau silpnu balsu Džeinelena pasakė: 

— Ar jūs daugiau nebenorite dirbti ,,„Taketų naftos 
kompanijoje“? 

Tada, norėdamas jai pažvelgti į akis, Bovis taip stai- 
giai pasuko galvą, kad vos nenusisuko sprando. 

— Aš nenoriu dirbti? 

— O jūs norite? 

— O jūs norite, kad aš dirbčiau? 

Džeinelena linktelėjo ir vos girdimai pasakė: 

— Taip. 

Bovis sėdėjo nejudėdamas, bijodamas sutrikdyti tra- 
pią pusiausvyrą. 

— Aš čia jums visokių dalykų prišnekėjau, panele 
Džeinelena... Aš neturėjau jums prikalbėti tokių žodžių. 

— Aš išaugau kartu su broliais, Bovi. Dar ne tokių 
dalykų girdėjau. Žinau beveik visus tokius žodžius. 

Džeinelena nusišypsojo, bet Bovis neatsakė į šypseną. 

— Tai štai... aš dėl bučinio, už tai mane iš tikrųjų 
reikėtų išvaryti. Tačiau aš noriu, kad jūs žinotumėte, jog 
taip pasielgiau, nes netekau galvos. 

— Štai kaip.— Vėl prasidėjo tyla; įtampa didėjo kartu 

su karščiu. Paskui Džeinelena pasakė: — Vadinasi, tai at- 
sitiko savaime? 

Kažkas jos akyse privertė Bovį pasakyti tiesą. 

— Ne, nevisiškai taip, panele Džeinelena. Aš ir anks- 
čiau galvojau taip padaryti. 

— Aš taip pat apie tai galvojau. 

Bovis negalėjo patikėti savo ausimis, nors žiūrėjo jai 
tiesiai į veidą. Bovis Matė, kaip judėjo jos lūpos, tar- 
damos žodžius, vadinasi, tai buvo ne sapnas, o tikrovė, 
visiškai taip pat kaip akimirkai jame plykstelėjęs geis- 
mas. 

Keitas daugiau neabejojo. 

Jis truputį pasitraukė ant sėdynės. Ji klausiamai pa- 
lenkė galvą. Jie susitiko maždaug viduryje. Praėjo vos 
kelios sekundės nuo jos drovaus prisipažinimo, o Bovis 
jau ją glaudė prie savęs, o ji iš visų jėgų apkabino jo 
kaklą ir jie bučiavosi kaip bepročiai. 

Jos lūpos jam atsakinėjo noriai, nors ir neįgudusiai, 
bet Bovis nebuvo šios srities ekspertas. Jis niekada ne- 
turėjo tikros mylimosios, o laisvo elgesio moterys ir pa- 
prasčiausios šliundros paprastai bučinius laikydavo tuš- 
čiu laiko gaišinimu. Todėl jie abu su Džeinelena šioje 
srityje turėjo vienodą patirtį ir kiekvienas įdėjo savo 
indėlį. Kai Bovis savo liežuviu susirado jos liežuvį, jie 
abu suvaitojo iš malonumo. 

Ar jos lūpos buvo saldesnės už kitų moterų lūpas, 
kurias jam teko bučiuoti, ar tas bučinys buvo nuoširdaus 
švelnumo pasireiškimas, o ne paprasčiausia pačio akto 
pradžia? | 

Bovis padėjo ranką jai ant liemens. Trumpas virpu- 
lys perbėgo jos kūnu. Viešpatie, koks tai malonus žai- 
dimas. Bovis norėjo lūpomis pasekti tą virpulį kaklu že- 
myn iki pat krūtinės, bet nedrįso. 

Galiausiai Džeinelena atlošė galvą ir dažnai mirksė- 
dama, tarsi prabusdama, pažvelgė jam į veidą. Ji buvo 
sumišusi. Jos skruostai paraudo, o kvėpavimas pasidarė 
greitas ir trūkčiojamas. Ji sulaikė kvėpavimą, paskui iš- 
kvėpė ir tyliai nusijuokė. | 

— Man jau laikas, o tai pavėluosiu vakarienei. Kėjus 
gali pradėti manęs įeškoti. 

Bovis pasitraukė vėl prie vairo. 

— Kokia gali būti kalba. 

— Rytoj pasimatysime. 

Jos balse suskambėjo beveik nepastebima klausiama 
gaidelė. 

— Būtinai.— Bovis šiek tiek priverstinai nusišypsojo, 
stengdamasis pažaboti nenorintį paklusti tą velnio daiktą. 

Džeinelena užtrėnkė duris, bėgte nubėgo prie savo 
automobilio, įlipo į jį ir pajudėjo iš vietos. Bovis žiūrėjo 
jai įkandin, kol išsisklaidė dulkių debesis. Ir toliau jis 
vis dar sėdėjo, tarsi prilipdytas prie vietos, žiūrėdamas 
pro nešvarų stiklą, aplipusį negyvais vabzdžiais; jis ap- 
galvojo jos paskutinius žodžius. 

Ką gi, viskas paaiškėjo, taip pat ir bučiniai. Džeine- 
lena Taket prarado protą. O paprasčiau sakant, ji išpro- 
tėjo. 

Niekas niekada nemylėjo Bovio Keito. 


KETURIOLIKT ASIS SKYRIUS 


— Jūs miegate? 

— Miegu.— Žadintuvas prie lovos rodė dvi valandas 
tris Minutes nakties.— Kas ten2 

— Kėjus Taketas. 

Lara sudejavo, giliau įsikniaubdama į pagalvę, vos ne- 
išmesdama telefono ragelio. 

— Vėl kas nors nutiko? 

— Taip. 

Ji išgirdo nerimą jo balse ir visiškai prabudo. Aiškiai 
kažkas rimta. Lara atsisėdo ir užsidegė stalinę lempą 
prie lovos. 

— Kas atsitiko? 

— Ar jūs žinote plentą, kurį visi vadina „Senojo Ba- 
lardo keliu“? 

— Maždaug žinau, kur jis yra. 

— Važiuokite juo iki restorano „Pieno ferma“ ir to- 
liau dar dvi mylias į pietus. Dešinėje bus nuokalnė. Jūs 
jos nepravažiuokite; ten stovt senas Malūnas. Truputį 
pavažiuokite ir kairėje stovės fermerio namas. Prie jo 

pamatysite mano „linkolną“. Pasiimkite savo priklausi- 
nius. 

— Kokius priklausinius? 

— Medicininius. Ir paskubėkite. 

— Aš... 

Kėjus padėjo ragelį. Lara nusimetė antklodę, nuleido 
kojas ant grindų ir bėgiodama ėmė ruoštis. Iškvietimas 
skubus ir ji viską darė automatiškai. Tik jau greitai va- 
žiuodama tamsiu tuščiu keliu, Lara pagalvojo, ar apskritai 
reikia atsiliepti į tokius skambučius. Jeigu Taketai iš tik- 
rųjų nori ja atsikratyti visiems laikams, tai kas gali būti 
geriau, kaip ją vidurnaktyje kur nors išvilioti melagingų 
iškvietimu, po kurio ji jau niekada negrįš į namus? 

Lara užsimetė ant savęs, kas pakliuvo jai po ranka, 
įsikišo kojas į sportbačius. Susimetė į krepšį instrumentus 
ir vaistus, reikalingiausius suteikti pirmajai pagalbai, 
bet tinkamus nesudėtingiems atvejams. 

Galimas dalykas, jog ją įviliojo į spąstus, bet Lara 
negalėjo atsisakyti. Nors ir keista, bet primygtinumas, 
skambėjęs Kėjaus balse, jai pasirodė nuoširdus. 

Ji pamatė malūną, kai pravažiavo pro jį. Jeigu Kėjus 
nebūtų paminėjęs to malūno, ji niekada nebūtų pamačiusi 
siauro be rodyklės kelio. Lara pavažiavo atgal ir staigiai 
pasuko į dešinę. Beveik čia pat žibintai apšvietė kaimiš- 
ką namą. Kaip ir sakė Kėjus, priešais namą stovėjo gel- 
tonas „linkolnas“. Ji sustojo šalia, pagriebė krepšį ir iš- 
šoko iš automobilio. 

Galingais balsais sulojo šunys. 


Kėjus stovėdamas prie lango laukė jos atvažiuojan- 
čios. Kai tik ji įvažiavo į kiemą, jis išbėgo į priebutį. De- 
ja, jis sekundę pavėlavo ir gauja medžioklinių šunų, ku- 
rie buvo pasislėpę pakampiuose, iškišę iltis, puolė prie 
automobilio. Jų lojimas ir urzgimas susiliejo į kurtinantį 
triukšmą. Išsigandusi Lara užsiropštė ant automobilio ka- 
poto. Kėjus ausį veriančiai sušvilpė ir lojimas tuojau pat 
nutilo. Šunys, -vizgindami uodegas, išsilakstė pakamppiais. 

— Viešpatie, jie galėjo mane sudraskyti į gabalus. 

— Dabar viskas gerai. Paskubėkite. 

Lara nedrąsiai nuleido vieną koją ant žemės. Iš tam- 

sos pasigirdo grėsmingas urzgimas. Kėjus suriko „Į vie- 
tą“ ir šuo nutilo. 

Lara pasuko durų link. 

— Kieno šis namas? Kodėl jūs mane čia iškvietėte? 

— Helenai persileidimas. 

Ji sustojo ir reikšmingai pažvelgė į jį. Staigiu galvos 
mostelėjimu jis pasiūlė jai užeiti į vidų. Apšviestoje sve- 
tainėje Kėjus pastebėjo, kad ant Laros veido nėra kos- 
metikos. Ji taip pat nespėjo susišukuoti ir jos plaukai 
buvo netvarkingi. Tai jam priminė jų pirmąjį susitikimą. 
Tada ji nežinojo jo vardo. Tuomet Lara kelis kartus jam 
nusišypsojo, netgi grasindama pranešti šerifui apie šau- 
tinę žaizdą. Šiandien Lara nesišypsojo. Jos veide matėsi 
triuškinanti panieka. 

— Kur ji? 

— Čia. 

— Kada prasidėjo kraujavimas? 

— Kraujavimas? — pakartojo Kėjus.— Ji tiesiog plūdo 
krauju, kai aš čia pasirodžiau. 

Kėjus nuvedė ją siauru ilgu prieškambariu, kurio sie- 
nos buvo nukabinėtos įrėmintomis nuotraukomis, pasa- 
kojančiomis Beri šeimos istoriją. Kai kurios jų buvo pa- 
geltusios nuo laiko. Viena iš naujausių Helenos su kepu- 
raite ir Mantija, įteikiant mokyklos atestatus, nuotrauka. 

Kėjus praleido Larą į priekį ir ji įėjo į kambarį, kur 
viengulėje lovoje gulėjo Helena, spausdama prie krūti- 
nės pliušinį meškutį, ir tyliai kūkčiojo. 

— Helena, daktarė atvažiavo.— Kėjus priėjo prie lo- 
vos ir paėmė jos ranką. Ranka buvo suglebusi ir šalta. 
Kėjus pabandė ją sušildyti tarp savo rankų, kad ji nebūtų 
tokia be gyvybės požymių. 

Jis nežinojo, kas blogiau: jos dabartinė depresija ar 
prieš tai buvusi isterija. Helena jį surado telefonu bare 
„Po palme". 

— Kažkokia moteris skambina,— pasakė Hepas, pa- 
duodamas jam ragelį — Sako, jog jūsų sesuo patarė čia 
jūsų ieškoti. Atrodo, ji truputį susijaudinusi. 

Aiškiai per švelniai pasakyta. Kėjus sunkiai galėjo 
girdėti jos balsą per triukšmą bare, bet iš karto suprato, 
kad ji vos tvardosi iš susijaudinimo. Atvažiavęs į Beri 

fermą ir įbėgęs į namą, paskui į Helenos miegamąjį, jis 
pamatė ant paklodžių kraujo krešulius. Kėjus tuojau pat 
paskambino Larai Malori. | | 

— Sveika, Helena.— Lara palinko prie merginos ir at- 
sargiai pridėjo jai prie kaktos ranką. 

— Viskas bus gerai. Aš viskuo pasirūpinsiu, nesijau- 
dink. 

Lara ja labai rūpinosi, bet Helena taip ir liko viskam 
abejinga. 

— Aš netekau kūdikio. 

— Ar tuesi tikra? 

Helena linktelėjo ir pažvelgė į kambario kampą, kur 
Kėjus sumetė į krūvą nuimtas nuo lovos išteptas paklodes. 

Lara kreipėsi į jį. 

— Prašom išeiti. 

Jis paspaudė Helenai ranką. 

— Laikykis, brangioji. Jeigu manęs reikės, būsiu šalia, 
svetainėje. 

Kėjus atbulom išėjo iš kambario. Lara kaip tik vyniojo 
Helenai ant rankos manžetę, norėdama išmatuoti krau- 
jospūdį. Svetainėje Kėjus atsistojo prie plataus, beveik 
per visą sieną lango ir įsmeigė akis į tamsą. Tolumoje 
nuo miesto šviesų Žvaigždės ypač ryškiai žibėjo danguje. 
Jis niekada nesiliovė stebėjęsis jų daugybe. Kaip tik dėl 
to Kėjus mėgdavo skraidyti naktį. Tik naktį galima įver- 
tinti naktinės erdvės begalybę ir patirti dvasios ramybę. 

Jeigu dabar jis galėtų būti ten, viršuje. 

Vienas šuo įbėgo į prieangį, triukšmingai pagėrė van- 
dens iš dubenėlio, atsigulė, pasidėjęs galvą ant letenų 
ir ušsnūdo. Liūdnai suklykė naktinis paukštis. Kartais se- 
no namo sienos sugirgždėdavo ir tarsi dūsaudavo. Ir vis- 
kas. Kitur tvyrojo tyla. 

Kas gi darėsi miegamajame? Kaip ilgai ten bus dak- 
tarė Malori? Laikas beveik sustojo. Kai pagaliau atsidarė 
durys, Kėjus puolė pasitikti Laros. Nenusimovusi chirur- 
ginių pirštinių, ji nešė išteptas paklodes. 

— Jai negalima jų matyti. Jas reikia pamerkti. 

Kėjus nuvedė ją į užpakalinę dengtą verandą prie 
didelės kriauklės įvairiems nešvariems darbams. Lara ten 
sudėjo paklodes ir užpylė šaltu vandeniu. 

— Jūs neblogai pažįstate namą. 

— Helenos tėvas, žinokite, yra geriausias Rytų Te- 
chaso Medžiotojas. Aš daug kartų su juo medžiojau, dar 
būdamas berniukas. 

— Todėl jūs mokate nutildyti šunis. .. . 

— Taip. O čia mes prausdavomės, kai išdarinėdavome 
laimikį. 

Jis linktelėjo į kriauklę, pilną rausvo nuo kraujo van- 
dens. 

Kraujo vaizdas anksčiau jo niekada nejaudindavo. 
Kėjus matė baisias kare gautas žaizdas, žmones, apdegu- 
sius iki kaulų, per naftos gręžinių gaisrą; jis netgi matė 
galvas, nuteistų mMusulmonių moterų, apkaltintų santuo- 
kine neištikimybe. Jis Manė, jog turi plieninius nervus, 
kad apsidraudęs nuo panašių scenų ir niekas negali jam 
sutrikdyti pusiausvyros. - 

Kėjus klydo. Šio kraujo vaizdas jį labai sukrėtė. 
Įveikdamas šleikštulį, jis perbraukė ranka per veidą ir 
nusisuko nuo kriauklės. 

— Aš apžiūrėjau išskyras,— pasakė Lara, tarsi skai- 
tydama jo mintis.— Tai persileidimas. 

Kėjus linktelėjo. 

— Kur jos tėvai? 

— Jie šiandien su mažesniais vaikais išvažiavo į Ast- 
ronautų miestelį — atsakė jis mechaniškai, žiūrėdamas 
kaip ji maunasi nuo rankų pirštines.— Helena nesveikavo, 
todėl liko namuose. Gerai padarė. Ji dar nebuvo jiems 
sakiusi apie kūdikį. Įsivaizduokite, kas būtų buvę, jeigu 
tai būtų atsitikę ne namuose lovoje. Baisu pagalvoti. — 
pridūrė jis liūdnai. 

— Negana to, kuo mažiau žmonių žino apie tai, tuo 
geriau? Ypač jums. Jums pasisekė, dabar jūs atsikratėte 
akmens nuo kaklo. 

Kėjui teko sutelkti visą savo valią, kad susitvardytų. 

Kai vanduo kriauklėje pakilo iki kraštų, Lara užsuko 
čiaupą. 

— Aš suleidau Helenai vaistų kraujavimui sustabdyti 
ir daviau raminamųjų, kad galėtų užmigti. Tegu rytą ji 
ateina pas Mane, aš padarysiu gramdymą. 

— Gerai, Jos tėvai turi grįžti tik rytoj vėlai vakare. 

— Iki to laiko ji jau bus namuose ir aš patariu jai 
pagulėti kelias dienas. Helena gali jiems pasakyti, kad 
serga skausmingomis mėnesinėmis, o tai apskritai beveik 
atitinka tikrovę.— Po labai reikšmingos pauzės Lara pri- 
dūrė: — Aš taip pat labai rekomenduoju kelias savaites 
susilaikyti nuo lytinių santykių. Jeigu panorėsite pasi- 
linksminti, teks pasukti į šoną. 

Kėjus sugavo jos žvilgsnį. Pamėgdžiodamas piktą to- 
ną, Kėjus paklausė: 

— Turite pasiūlymų? 

Jie vis dar žiūrėjo vienas kitam į akis, kai šunys vėl 
pradėjo smarkiai loti. Trinktelėjo automobilio durelės. 
Prieangyje pasigirdo bėgančių koju trpesėijmas. “ 

— Helena! 

Kėjus apėjo Larą ir pasuko į svetainę. Pasimetęs Dži- 
mis Bredlis stovėjo viduryje kambario, nežinodamas. kur 
jam dėtis. 

— Kėjau? — sušuko jis.— Ką jūs čia veikiate? Šian- 
dien mes su draugais buvome nuvažiavę į Longvju, no- 
rėdamį truputį išsiblaškyti. Kai grįžau, brolis man pasakė, 
kad skambinote. Prašėte pasakyti, kad važiuočiau čia. 
Kas atsitiko? Kodėl nieko nėra? Kur Helena? 

— Ji miegamajame. 

Džimis nustebęs pažvelgė į Larą, kuri ką tik įėjo į 
kambarį, paskui nukreipė žvilgsnį į Kėjų. 

— Kas čia darosi? 

— Tai daktarė Malori. 

— Daktarė? Helenai? — paklausė jis vis labiau jaudin- 
damasis. 

Kėjus padėjo ranką ant plataus jaunuolio peties. 

— Jai įvyko persileidimas, Džimi. 

— Jūs...— Jis garsiai nurijo seilę, dar-kartą žvilg- 
telėjo į Larą, paskui į Kėjų.— Viešpatie! — Jis puolė prie 
durų, per jas į koridorių ir įlėkė į Helenos miegamąjį. — 
Helena! 

— Džimi! Tai tu, Džimi! Kokia nelaimė! 

Kėjus pažvelgė į Larą. Ji nustebusi žiūrėjo į Kėjų, 
veidas išbalo, burna iš nuostabos prasivėrė. 

— Man gaila jus nuvilti — sausai prašneko jis — bet 
tai buvo ne mano kūdikis. Helena kreipėsi į mane pa- 
galbos, nės žinojo, jog manimi galima pasitikėti. 

"Jis sustojo tik sekundei, kad Lara pajustų jo nuoširdų 
pasipiktinimą, paskui staigiai apsisuko ir nuėjo į Helenos 
miegamąjį. 

Džimis sėdėjo ant lovos krašto, glausdamas Heleną. 
Jis glostė jos nugarą, pečius. Abu verkė. 

— Kodėl tu man nieko nepasakei, Helena? Kodėl? 

— Aš bijojau, kad tu atsisakysi stipendijos ir mesi 
mokslus. Aš nenorėjau, kad mes su kūdikiu tau būtumė- 
me našta. | 

— Brangioji, kol aš galiu žaisti futbolą, mane visur 
priims išskėstomis rankomis. Koledžui nesvarbu, ar aš 
turiu haremą, ar krūvą vaikų. Tu turėjai man pasakyti. 
Įsivaizduoju, kiek tu iškentėjai. 

— Kėjus padėjo. Aš žinojau, kaip tu jį gerbi. Kai aš 
visiškai pasimečiau, aš paprašiau jo patarimo. Jis pri- 
mygtinai reikalavo, kad tau pasakyčiu, bet žadėjo nie- 
kam neišduoti paslapties. 

— Helena, aš nusprendžiau, kad daugiau nebereikia 
laikyti paslapties,— į pokalbį įsikišo Kėjus.— Džimis tu- 
rėjo teisę Žinoti, todėl šiandien aš jam paskambinau. 

— Jūs teisingai pasielgėte,— karštai pritarė Džimis. 

Helena įsikniaubė į Džimio krūtine. 

— Aš labai tavęs ilgėjausi. | 

— Aš taip pat. Kai tu su manim susibarei, iš pradžių 
aš labai supykau. Paskui įsižeidžiau. Aš negalėjau supras- 
ti, kodėl tu mane nustojai mylėti. į 

— Aš nenustojau mylėti. Ir niekada nenustosiu mylėti. 
Aš tave taip stipriai myliu, kad bijojau tau sutrukdyti 
mokytis. 

— Kaip tu gali, Helena, man sutrukdyti. Tu gi ma- 
no — antroji pusė. Argi tu nežinai? — Džimis pasilenkė 
ir švelniai pabučiavo ją į lūpas, paskui tyliai pridūrė: — 
Kaip gaila, kad neišsaugojome savo kūdikio. 

Helena vėl pravirko ir Kėjus suprato, kad atėjo lai- 
kas jaunus įsimylėjėlius palikti vienus, jog jie išsiaiškin- 
tų savo jausmus ir susitaikytų. su netektimi. Jis .paėmė 
juodą Laros krepšį. 

— Iki tėvų grįžimo nešdinkis į užpakalinę verandą,— 
paliepė jis Džimiui.— O rytą nuvežk Heleną pas daktarę 
Malori. Niekas nieko nesužinos. 

Jaunuolis Hnktelėjo. 

— Ačiū, Kėjau. Jūs esate tikras draugas: 

Kėjus pabučiavo savo pirštų galiukus, jais palietė He- 
lenos kaktą ir išėjo iš kambario. 

Jis rado Larą svetainėje, ji sėdėjo ant sofos, save 
apglėbusi rankomis. Lara priekaištingai pažvelgė į Kėjų. 

— Jūs galėjote man pasakyti. 

— Ir atimti jums malonumą? Prisiminkite, kaip jūs 
triumfavote, Mane niekindama. 

— Aš labai gailiuosi, kad taip atsitiko. Aš turiu jūsų 
atsiprašyti. 

Staiga Kėjus pasijuto labai pavargęs ir nesugebantis 
toliau aiškintis santykių. Kiekvieną kartą susitikę, jie bū- 
davo pasiruošę vienas kitam griebti už gerklės. Pasijuto 
paskutinių valandų įtampa; Kėjus jautėsi sugniuždytas, 
karinga dvasia jį apleido. 

— Pamirškime tai, — pasakė Kėjus. 

Lara pakilo nuo sofos ir paėmė savo juodą krepšį. Jis 
tiesiog nusvėrė jai ranką, toks sunkus buvo. 

— Kaip jaučiatės? — paklausė Kėjus.— Atrodo, ne- 
sveikuojate.— Ji taip pat atrodė nukamuota, nepaprastai 
pavargusi ir išsikvėpusi— Jūs esate labai išbalusi. 

— Nieko nuostabaus. Jūs prižadinote mane iš gilaus 
miego ir aš neturėjau laiko parausvinti skruostų. — Lara 
pasuko durų link.— Ar aš galiu iš čia išeiti nesudraskyta 
tų prakeiktų šunų? 

Kėjus išėjo iš namo kartu su Lara. Šunys buvo bepra- 
dedą skalyti, bet pakluso jo įsakmiam balsui. Vos tik 
įlipusi į automobilį, Lara padėjo galvą ant vairo. 

— Ar jūs esate tikra, kad jums nereikia padėti? 

— Aš paprasčiausiai pavargau.— Lara pakėlė galvą 
ir ištiesė ranką, norėdama uždaryti dureles. 

Kėjus žiūrėjo, kaip ji pajudėjo iš vietos. Jis žiūrėjo 
jai įkandin ir sėsdamas į „linkolną“. Lara važiavo lėtai 
"ir netvirtai kaip pradedantis vairuotojas. 

Kelio išsišakojime jis pagalvojo, ar nereikėtų jam 
grįžti į barą „Po palme“. Buvo jau labai vėlu. Iš lanky- 

tojų ten buvo likę tik labiausiai užkietėję alkoholikai. 
Kėjus nenorėjo prisigerti, bet jis taip pat nenorėjo grįžti 
į namus, kur jautėsi svetimas. 

Užpakalinės Laros automobilio šviesos dingo už kal- 
vos priešingoje pusėje. 

— Tebūnie viskas prakeikta— sumurmėjo jis, pasuk- 
damas, „linkolną“ paskui ją. Nepaisant još įtikinėjimų, 
ji atrodė nekaip. Ir dėl jo kaltės: jis ištraukė ją iš lovos 
vidurnakty. Jam reikia įsitikinti, kad ji parvažiuos į 
namus. 


Lara nepastebėjo, kad Kėjus ją lydėjo ir nemaloniai 
nustebo,“ pamačiusi įvažiuojantį į kiemą „linkolną“ kaip 
tik tuo momentu, kai ji rakino namų užpakalines duris. 

— Ne priėmimo valandos! — sušuko Lara. Kėjus ne- 
atkreipė dėmesio į jos žodžius.— Ko jums dar reikia? Ko- 
dėl jūs negalite manęs palikti ramybėje? 

Jos balsas trūkčiojo. Lara parodė savo silpnumą ir 
jis negalėjo to nepastebėti. Ašaros, kurias ji stengėsi su- 
laikyti, kol vairavo automobilį, užplūdo akis; ji matė Kė- 
jų Kaip pro rūką. 

Lara atsuko jam nugarą ir įkišo raktą į spyną. Šiaip 
ar taip, bandė įkišti, bet ji blogai matė ir niekaip nega- 
lėjo pataikyti į rakto skylutę. 

Kėjus ištiesė ranką už jos nugaros. 

— Duokite, aš atrakinsiu. 

— Nešdinkitės. 

Jis atėmė iš jos raktą, greitai įkišo į užraktą ir atra- 
kino duris. Pasigirdo pavojaus signalas. Kėjus įėjo į na- 
mą pirma jos ir tuojau pat nuėjo prie signalizacijos skydo. 

— Koks jūsų kodas? 

Lara norėjo jį pasiųsti po velnių, išmesti iš namo savo 
rankomis, bet ji neturėjo jėgų nei vienam, nei kitam. 

— Keturi nulis keturi penki. 

Kėjus paspaudė mygtuką ir kaukimąs nutilo. 

— Nemanykite, kad jūs laimėjote, jeigu žinote ko- 
dą,— prašneko ji verksmingai.— Aš rytoj jį pakeisiu. 

— Kur kavinukas? 

— Virtuvėje. Kam jums jo reikia? 

— Todėl, kad jūs visiškai praskydote, žiūrėk, tuoj 

pargriūsite kuliavirščiais. Stiprios juodos kavos puodukas 
jums padės atsikratyti visų bėdų, nors nežinau, kokių jų 
turite. 

— Jūs esate mano bėda. Palikite mane ramybėje ir 
viskas bus gerai. Nejaugi jums sunku tai padaryti? Prašau 
jūsų. Juk tai padaryti taip paprasta. Išeikile! 

Lara visiškai nenorėjo prieš jį žemintis, bet jau ne- 
kontroliavo padėties. Jos balsas nutrūko, sakant du pas- 
kutinius žodžius. Ji norėjo jam parodyti ranka duris, bet 
užuot tai padariusi ją prispaudė prie lūpų, prislopinda- 
ma raudą; keliai sulinko ir ji nukrito ant artimiausios 
„kėdės. Ašaros upeliais pabiro iš akių. Pečiai ėmė drebėti. 
Nors ir labai stengėsi, ji negalėjo sulaikyti garsaus kūk- 
čiojimo. 

Padėjusi ranką ant kėdės atkaltės, o ant jos galvą, 
Lara davė valią ašaroms. Ji pamiršo savo išdidumą. Siel- 
vartas, kartėlis, skausmas pagaliau išsiveržė į išorę; labai 
ilgai jie buvo slepiami, kad lengvai galėtų juos vėl pa- 
slėpti. 

Kėjus, reikia pripažinti jo supratingumą, nepateikinė- 
jo nereikalingų klausimų ir nereiškė užuojautos. Kamba- 
Iyje vyravusi tamsa šiek tiek paslėpė jos gėdą. Lara verkė 
tol, kol įsiskaudėjo galvą. Paskui kelias minutes sėdėjo, 
užsidengusi rankomis veidą, bet besibaigianti rauda kaIt- 
kartėmis vis dar supurtydavo jos kūną. Rauda pamažu 
tilo. Lara vis dar sudrebėdavo, bet emocijų protrūkis jau 
buvo praėjęs. 

Galiausiai ji pakėlė galvą, tikėdamasi, kad jis stovi 
šalia, stebėdamas tą spektaklį. Tačiau kambaryje nieko 
nebuvo, o neryški šviesa iš virtuvės skverbėsi į korido- 
Tių. Lara sunkiai atsistojo, suglostė plaukus ir nuėjo į 
virtuvę. 

Kėjus stovėjo atsišliejęs į viryklę. Virtuvėje degė tik 
virš viryklės šviesa, apšviečianti degiklius. Jo veidą 
gaubė tamsa. jis gėrė kavą iš garuojančio puoduko. Kėjus 
surado brendžio butelį ir jį pastatė ant virtuvės lentynos. 
Lara pajuto kvapų brendžio aromatą, sumišusį su ką tik 
išvirtos kavos kvapu. 

Pamatęs Larą, jis parodė į kavos aparatą. 

— Jums įpilti? 

— Ačiū, aš pati— Po ilgo verkimo balsas skambėjo 
kimiai. Jai kėlė nerimą tai, kad Kėjus įsitaisė jos teri- 
torijoje ir jos virtuvėje tomis priešaušrio valandomis, 
jautėsi kaip namuose. Kėjus Taketas, pats pasiskelbęs jos 
priešu, rausėsi jos sandėliuke, lietė jos daiktus, o štai 
dabar ją vaišina kava jos nuosavoje virtuvėje. 

— Na, kaip, geriau? 

Lara įsiklausė, tikėdamasi išgirsti sarkazmo gaidelę 
jo iš pirmo žvilgsnio nekaltame klausime, bet jos nesi- 
girdėjo. Lara linktelėjo, įsipylė kavos ir atsisėdo prie sta-. 
lo. Ji gurkštelėjo. Kava buvo karšta ir stipri, tokią ją 
turi virti vyras. 

— Dabar galite eiti. Jums nebėra čia ko veikti. Dėl 
manęs nesijaudinkite, aš neturiu polinkio žudytis. 

Nekreipdamas dėmesio į jos žodžius, Kėjus pasiėmęs 
butelį nuėjo nuo viryklės ir atsisėdo priešais ją. Jis įpylė 
jai į puoduką didelę porciją brendžio. 

Jo atkaklus tiriamas žvilgsnis nenoromis sukeldavo 
sumišimą. Pirštų galiukais jis glostė lygų puoduko, kurį 
laikė apkabinęs stipriomis, įdegusiomis rankomis, pavi- 
šių. Lara nusuko akis į šoną: tos rankos atrodė ją hip- 
notizavo. 

— Tad kas gi atsitiko? 

Lara pasitaisė plaukus ir, įveikdama sumišimą, pa- 
klausė: 

— O koks jūsų reikalas? 

Kėjus nuleido galvą ir tyliai nusikeikė. 

Plaukai ant jo galvos augo neklusniomis sruogomis. 
Netgi prieblandoje Lara galėjo įžiūrėti atskirus verpetus. 
Pats talentingiausias kirpėjas vargu ar sugebėtų juos su- 
tvarkyti. Galbūt dėl to jis nešiojo ilgus plaukus be kokio 
nors mMadingo kirpimo. 

Kai Kėjus pakėlė galvą, jo akyse ji pamatė pyktį. 

— Jūs nenorite, kad aš būčiau geras? 

— Jūs esate negeras. 

— Galimas dalykas, aš noriu pasikeisti — Lara atsi- 
dūso, tuo dar labiau sustiprindama jo pyktį — Na, pa- 
mirškime buvusias nuoskaudas, gerai? Ir visiems laikams. 
Kodėl jūs mane vadinate pavarde? Kadėl ne vardu? Nors 
kartais pavadintumėte vardu? O aš jus vadinsiu Lara. 

Sukirskime rankomis? — Kėjus žiūrėjo jai į akis, kol Lara 
jas nuleido. Kėjus tai palaikė sutikimu ir pasakė: — Ačiū 
už pagalbą. Tai buvo ne mano jėgoms, aš iš karto supra- 
„tau, kai tik pamačiau, kokia Helenos ir fizinė, ir mora- 
linė būklė. Tokie dalykai pasitaiko tik baisiame sapne. 
O jūs pasirodėte labai gerai, kaip ir dera profesionalui. 
Jūs... nuostabi. 

Ir vėl Lara bandė išgirsti sarkazmą jo balse, bet sar- 
kazmo -nebuvo. Ji suprato, kaip jam sunku pasakyti tuos 
žodžius. Būtų nemandagu neatsiliepti. 

— Dėkoju.— Paskui, nusijuokusi sumišusiu juoku, pri- 
dūrė: — Beje, aš geriausiai pasirodau esant nepaprastai 
padėčiai. Aš pamirštu baimę. O paskui, kai viskas bai- 
giasi, sugniūžtu. 

Tyla, atrodė, bus begalinė. Kai Kėjus prašneko, jo 
balsas skambėjo švelniai, tarsi kviesdamas atverti širdį. 

— Tad kodėl jūs raudojote, Lara? 

Ji pajuto, kad ją jaudina ne tik jo tonas, bet ir tai, 
jog ją pavadino Lara. Ji vis dar dvejojo, nenorėdama 
jam atverti širdies. Tačiau koks dabar skirtumas? Jis ta- 
po jos gėdos liudytoju. Skaudėjo gerklę nuo ilgo verki- 
mo. Lara atsikrenkštė. 

— Mano dukra. Aš apverkiau savo dukrą. 

— Aš taip ir pagalvojau. Kas atsitiko? 

Lara atlošė galvą, truputį pasukiojo kaklą. 

— Kartais, kai turima reikalų su kūdikiu, man tai 
sukelia siaubingus prisiminimus. Ešlė vėl ir vėl Miršta.— 
Lara nusišluostė nosį popierine servetėle, kurią pasiėmė 
iš ant stalo stovėjusios dėžutės.— Per pastarąsias dienas 
jau įvyko du tokie atvejai. Iš pradžių Letė Leonard. O 
dabar dar negimęs Helenos kūdikis... Beprasmė mažy- 
tės, nekaltos, bejėgės būtybės mirtis... —Ji bejėgiškai 
gūžtelėjo pečiais.— Tokie dalykai mane jaudina. Labai 
jaudina.— Lara nugėrė gurkšnį iš puoduko, kuris jai at- 
rodė labai sunkus, nes drebėjo ranka. Brendis buvo kaip. 
tik laiku. Jis šildė ją ir ramino. 

— Papasakokite apie ją. 

— Apie ką? Apie Ešlę? 

— Gražus vardas. 

— Ji taip pat buvo graži. — Lara, tarsi pasiteisindama 

nusišypsojo.—-Aš žinau, kiekviena motina taip galvoja 
apie savo vaiką, bet Ešlė iš tikrųjų buvo labai gražutė. 
Kai tik išvydo šį pasaulį. Šviesiaplaukė ir mėlynakė, tik- 
ras angeliukas. Jos veidas buvo nuostabus ir rausvi 
skruostai. Ir augo ramus vaikas, retai verkdavo, netgi 
būdama visiškai mažytė, ir buvo viskuo patenkinta. Jos 
būdas buvo sušnekamas. Ji visą laiką šypsojosi. Netgi 
nepažįstami žmonės tai pastebėdavo. Jos šypsena šildy- 
davo kaip saulės šviesa. Visiškai kaip saulutė, — pakar- 
tojo Lara šusimąsčiusi.—Ji užkrėsdavo šypsena visus 
aplinkui ir apšvietė nauja šviesa mano gyvenimą.— Kava 
puoduke atšalo. Lara apkabino jį rankomis, kad išlaikytų 
šilumą.— Iki jos gimimo aš buvau labai nelaiminga. Ren- 
dalo darbas užimdavo visą jo laiką ir reikalavo daug jė- 
gų. Montesangrė — siaubingas kraštas. Aš bijau net ją 
prisiminti. Ten šlykštu viskas. Klimatas, gamta, žmonės. 
Tremtis buvo sunkiausias mano gyvenimo metas. Arba 
tada man taip atrodė. Aš pažinau tikrą sielvartą, kai 
netekau savo vaiko.— Lara vėl nutilo, kovodama su už- 
plūdusiais prisiminimais, prispaudė ranką prie lūpų ir 
sunkiai nurijo seilę. Tik sutvardžiusi savo jausmus ji 
tęsė pasakojimą.— Ešlės buvimas puošė gyvenimą netgi 
tokioje košmariškoje vietoje. Ją maitindama krūtimi, aš 
įgaudavau jėgų kartu su ja. Ilgai po to, kai nustojau ją 
maitinti, negalėjau prie to priprasti. — Lara padėjo ranką 
ant krūtinės, vėl pajusdama tą patį skausmą, kurį patyrė, 
nustojusi maitinti Ešlę. Staiga ji atsipeikėjo, nuleido ran- 
ką ir pažvelgė į Kėjų. 

Jis sėdėjo nejudėdamas, nenuleisdamas nuo jos akių. 

— Ir tada ji numirė. 

— Ji nenumirė. Ją nušovė, — pataisė Kėjus. 

Lara nugėrė kavos, bet ji jau buvo šalta ir ji pastū- 
mė puoduką į šoną. 

— Jūs esate teisus, tai labai skiriasi. 

— Taip. 

Lara laukė, ką jis dar pasakys, bet Kėjus tylėjo. 

— Ką jūs norite, kad aš dar jums papasakočiau? 

— Nieko, — atsakė tyliai Kėjus— Man atrodo, jums 
reikia išsipasakoti. 

Lara jį norėjo pasiųsti toliau, bet žodžiai sustingo ant 
lūpų. Ji neturėjo jėgų prieštarauti. Be to, jis tikriausiai 
teisus. Tai jai bus naudinga. 

— Mes važiavome į svečius — pradėjo Lara.— Tur- 
tingas vietinis verslininkas šventė vieno iš savo septynių 
vaikų gimtadienį. Aš nenorėjau važiuoti, žinojau, kad vis- 
kas bus padaryta tik- dėl akių. Šios šalies turtuoliai taip 
giriasi savo turtais, jog pradedi užjausti sukilėlius. Šiaip 
ar taip, Rendalas reikalavo, kad mes važiuotume, nes 
šeimininkas buvo įtakingas žmogus. Aš papuošiau Ešlę 
nauja suknele. Geltona. Tai jos spalva. Įrišau jai geltoną 
kaspiną ant paties viršugalvio, kur pačios tankiausios gaI- 
banos.— Lara palietė savo galvą, norėdama parodyti, 
kaip ji padarė.— Mes važiavome sų vairuotoju, nes taip 
buvo solidžiau. Rendalas sėdėjo ant priekinės sėdynės. 
Mes su Ešle — užpakalyje. Mes su ja katučių plojome. 
Automobilis sustojo, degant raudonai šviesai, didelėje 
sankryžoje. Ešlė linksminosi ir juokėsi. Ji buvo laimin- 
ga,— Lara negalėjo tęsti. Ji parėmė galvą ranka, užmer- 
kė akis, paskui po kurio laiko vėl prašneko.— Vairuoto- 
jas sustojo, degant raudonai šviesai. Staiga automobilį 
apsupo ginkluoti sukilėliai su kaukėmis. Aš iš pradžių 
nieko nesupratau. Viskas vyko labai greitai. Aš paste- 
bėjau kažką negera, kai vairuotojas krito veidu ant vai- 
ro. Jam peršovė galvą iš arti. Antra kulka išmušė prieki- 
nį stiklą. Ji pataikė į Rendalą. Trečioji kulka taip pat jam 
buvo skirta, bet Rendalas nuvirto ant sėdynės. Kulka 
pataikė į Ešlę. Štai čia, — Lara parodė į kaklą.— Jos krau- 
jas aptaškė man veidą ir krūtinę. Aš surikau ir užvirtau 
ant jos, kad ją pridengčiau. Štai tada sužeidė ir mane, 
iš užpakalio į petį. Aš net nepajutau.— Ji sustojo, žiūrė- 
dama priešais save. Jai buvo sunku tęsti, bet ji žinojo, 
kad pasveikimo procesas dažnai: būna skausmingas.— 
Praeiviai pradėjo rėkti. Keleiviai, iššokę iš greta važia- 
vusių automobilių, pasileido į visas puses, ieškodami, kur 
pasislėpti. Tačiau jiems negrėsė pavojus. Sukilėlius do- 
minome tik mes. Trys iš jų atidarė priekines dureles ir 
pačiupo Rendalą. Jis rėkė iš skausmo ir įniršio. Atrodo, 
kažkuris iš užpuolusiųjų jam trenkė pistoleto rankena į 
smilkinį. Rendalas prarado sąmonę dar prieš tai, kai jie 

nusinešė jį į savo sunkvežimį. Aš perskaičiau apie tai 
laikraštyje jau po jų teismo. Pagrobimo momentu aš nie- 
ko nežinojau. Aš žinojau tik viena: mano mergaitė mirš- 
ta. Aš tai žinojau, bet negalėjau su tuo susitaikyti — tę- 
sė ji prikimusiu ablsu.— Aš rėkiau. Aš negalėjau sustab- 
dyti kraujavimo, įkišau į žaizdą kakle pirštą, kad sustab- 
dyčiau kraują. Policija atvyko tiesiog per kelias minutes 
po užpuolimo, bet aš negalėjau nusiraminti. Jie išplėšė 
man iš rankų Ešlę, nutempė mane į „greitosios pagalbos" 
mašiną. Daugiau aš nieko neprisimenu, praradau sąmonę 
ir atsigavau tik Majamio ligoninėje. | 

Lara nejuto, kad ašaros rieda jos skruostais, kol vie- 
na ašara jai pateko į burnos kamputį. Ji ją nulaižė. 

— Mūsų automobilio užpuolimas buvo oficiali revo- 
liucijos pradžia. Sukilėliai užpuolė ir tą namą, į kurį va- 
žiavome. Jie mums surengė tikras skerdynes. Tik nedau- 
gelis liko gyvų, kurie vėliau apie tai papasakojo. Galima 
neabejoti, kad ir mes būtume buvę nužudyti. Nesupran- 
tama, kodėl jie mus užpuolė pakeliui, ten važiuojančius. 
Dėl įvykio su Rendalu Jungtinės Amerikos Valstijos už- 
darė ambasadą Montesangrėje, tiksliau tariant, tai, kas 
iš jos liko po nuniokojimo, ir nutraukė diplomatinius 
santykius su nauja vyriausybe. Po nuosprendžio įvykdy- 
mo, sukilėliai grąžino Rendalo kūną į Valstijas. Tai buvo 
greičiau pasityčiojimas negu kilnumo pasireiškimas, nes 
jie taip pat atsiuntė valstybiniam sekretoriui sušaudymo 
nuotrauką. Jie negrąžino Ešlės palaikų ir neatsiuntė jo- 
kių nuotraukų nei jos kūno, nei karsto. Jokio dokumento 
apie jos mirtį. Nieko. Liko be atsakymo visi Vašingtono 
reikalavimai arba pateikti papildomos iniormacijos, arba 
grąžinti kūną. Po kurio laiko Vašingtonas nustojo domė- 
tis tuo įvykiu ir liovėsi imtis kokių nors žygių. Aš vis 
dar siunčiau prašymus į Montesangrę, bet mūsų vyriau- 
sybės šis įvykis daugiau nebedomino. Viešpatie! — Lara 
užsidengė veidą rankomis.— Mano mergaitė vis dar ten. 
Aš su ja neatsisveikinau. Nepamačiau jos paskutinį kar- 
tą. Nepabučiavau. Ji ten kažkur viena, tame siaubingame 
krašte. Ji... ; 

— Nusiraminkite, Lara.— Kėjus greitai priėjo prie 
jos, atsistojo šalia, paglostė jai galvą.— Jūs esate teisi. 


224 


Tai iš tikrųjų buvo košmaras, bet Ešlei viskas baigėsi 
per vieną akimirką. Ji nepajuto nei baimės, nei skausmo. 
„ — Visą skausmą man vienai teko pakelti. Ir aš dėkoju 
Viešpačiui už tai. Tačiau kartais skausmas būna toks ne- 
pakeliamas, kad man atrodo, jog ilgiau neištversiu. Aš 

erandu palengvėjimo.— Lara prispaudė prie krūtinės į 
Ikumšį sugniaužtą ranką.— Skausmas mane kankina. Aš 
noriu čia susigrąžinti savo mergaitę! 

— Nurimkite, pagailėkite savęs. Nereikia. — Kėjus ją 
pastatė ir apkabino. 

Lara nevalingai įsikibo jam į marškinius, prisiglaudė 
veidu prie jo krūtinės. 

— Aš niekada negalėsiu to pamiršti. Tačiau yra mo- 
mentų, kurių aš negaliu prisiminti. Tarsi iš filmo būtų 
iškirpę kelis kadrus, o man atrodo, kad jie svarbūs. Aš 
įtempiu atmintį, bet nieko iš to neišeina. Kartais atrodo, 
aš tuoj tuoj viską išsiaiškinsiu, bet vėl viskas nuo ma- 
nęs nutolsta. Tarsi aš bijočiau sužinoti tiesą. Bijau to, ko 
nežinau. 

— Š...š. Viskas gerai. Viskas baigėsi, daugiau jums 
nieko negresia. 

Tuos žodžius jis šnabždėjo, įsikniaubęs į jos plaukus, 
paskui jo lūpos prigludo prie jos kaktos. Kaip gera, kai 
tave apkabina kažkas stiprus. Lara neturėjo nieko su 
kuo būtų galėjusi pasidalyti savo skausmu. Tėvai ją kal- 
tino dėl visko, kas atsitiko, taip pat ir dėl Ešlės mirties. 
Visi kiti ją apleido, kai jos, kaip Klarko meilužės, pa- 
vardė, sumirguliavo pirmuose laikraščių puslapiuose. Ne 
vienerius Metus ji nešė tą sunkią naštą. Kokia netikėta 
laimė nors akimirkai rasti ramstį, perkelti ant kieno nors 
pečių nors dalį svorio. 

Kėjus pirštų galais pakėlė jos smakrą ir švelniai pri- 
silietė prie jos lūpų. 

— Liaukitės verkti, Lara.— Ji jautė jo kvėpavimą.— 
Nereikia.— Vėl jis nuslydo lūpomis per jos lūpas.— Ne- 
verkite. 

Po to sekė bučinys, ilgas, karštas, drėgnas. Ir maldau- 
jamas. 

Lara nevalingai užsimerkė. Ją ėmė sukti šiltas sūku- 
rys. Ji noriai pakluso ir leidosi į jausmų kelionę, kur 

svarbiausia buvo susijungimas. Lūpos, prispaustos prie 
lūpų, liežuvis prie liežuvio, vyras prie moters. Lara ir 
nenujautė, jog joje slypi toks primityvus poreikis. 

Jos reakcija buvo instinktyvi. Jos rankos godžiai įsi- 
kibo į jo pečius. Lara išsilenkė, prisiglausdama prie jo 
kūno grynai moterišku judesiu, tyliu prašymu suartėti. 

Tarsi iš toli Lara išgirdo jo negarsų prakeiksmą, pas- 
kui pajuto, kaip jo rankos nuslydo nuo jos pečių ant 
nugaros, po to žemiau, ant šlaunų, pritraukdamos ją prie 
savęs. Arčiau. Dar arčiau. 

Galimas dalykas, kad netikėtas ir išblaivinantis kon- 
taktas su jo kūnu arba sveiko proto sugrįžimas ir artimo 
pavojaus pajautimas sugrąžino ją iš jausmų pasaulio at- 
gal į šaltą tikrovę. 

Lara ištrūko iš jo rankų ir atsuko jam nugarą. Atsi- 
rėmė į stalą. Kelis kartus giliai atsiduso, nesėkmingai 
bandydama nuslopinti užsiplieskusį geismą. 

— Nuvežkite mane ten. 

Kėjus tylėjo. 

Lara atsisuko į jį veidu. 

— Nuvežkite mane ten. Aš turiu žinoti, kas atsitiko 
mano vaikui. Aš turiu pamatyti jos Mirties liudijimą, pa- 
liesti žemę, kurioje ji palaidota. Sužinoti... bent ką nors. 

Iš jo veido nieko nebuvo galima suprasti. 

— Paskutinis susitikimas, paskutiniai atsisveikinimai, 
tokie svarbūs gyviesiems. Štai kodėl mes organizuojame 
laidotuves, sakome prie kapo kalbas, ruošiame šermenis. 

Kėjus ir toliau tylėjo. 

— Pasakykite ką nors, kad jus velniai kur rautų! 

— Vadinasi, jūs negąsdinote. Jūs iš tikrųjų norite ten 
nuvažiuoti. 

— Taip. Ir jūs Mane ten nuvešite. 

Kėjus susidėjo rankas ant krūtinės. 

— Kadėl jūs manote, kad aš sutiksiu padaryti tokią 
kvailystę? 

— O todėl, kad jūs suprantate, jog esu teisi. Klar- 
kas prisidėjo, kad Rendalas būtų paskirtas į Montesangrę. 
Mano dukra neteko gyvybės per bailias jūsų brolio po- 
litines machinacijas. 

— Tai dar reikia įrodyti — atsakė jis.— Ir todėl, no- 
rėdama mane įtikinti, jūs nusprendėte pridurti prie aI- 
gumentų kelis karštus bučinius? 

Jos veidas paraudo. 

— Tai skirtingi dalykai, — paprieštaravo Lara. 

Kėjus pašaipiai mMiktelėjo. 

— Žinote, daktare, jūs pateisinote visas mano viltis. 
Galima sakyti, netgi jas pranokote.— Kėjus tylutėliai 
švilptelėjo, kartu mojuodamas ranka, tarsi ją būtų nusi- 
deginęs į ką nors karšta — Vienas bučinukas ir jūs pa- 
siruošusi, Mažyte— Kėjus vėl kandžiai miktelėjo, ap- 
žvelgdamas ją, ir pasuko durų link.— Ieškokite kito kvai- 
lio. Aš neketinu praleisti savo atostogų karinių veiksmų 
zonoje. Ir dar, aš dar nenusprendžiau, ar Man naudotis 
brolio nuograužomis. 


Kėjui taip sugedo nuotaika, kad jis, sėsdamasis prie 
vairo, nieko nesusigaudė. Jis vairavo „linkolną“ plentu 
kaip tanką, nepaisydamas kliūčių, niekindamas pavojus. 
Lara jį supykdė, na ir kas, tai nieko naujo arba keisto. 

Keista tai, kad jis pats supyko ant savęs. Jis, kuris 
niekada neanalizuodavo savo veiksmų ir neatsiprašinė- 
davo už savo elgesį, dabar jautė kaltę, nes troško savo 
velionio brolio meilužės. Jeigu aplinkybės pasikeistų, 
jeigu Lara jį padrąsintų, jis jau dabar trauktų nuo kojų 
batus. 

Viešpatie, nejaugi jis toks ištižėlis, jog pasigviešė į 
moterį, pražudžiusią brolį! Džodė visiškai teisi, kalbėda- 
ma apie jį. Kas geriau pažįsta vaiko charakterį už jo tik- 
Ią Motiną? Jis yra sugadintas iki kaulų smegenų kaip ir 
jo tėvas. Kai tik įsisukdavo į jo gyvenimą moteris, tėvas 
pamiršdavo ir gėdą, ir sąžinę. Jeigu jis būtų kitoks žmo- 
gus, dabar jam nereikėtų tramdyti savo jausmų ir kai 
kurių kūno dalių, jo nekankintų jos bučinio skonis. 

Vaikystėje ir jaunystėje jie su Klarku kartu naudo- 
josi daugeliu daiktų, kartais savo noru, kartais tėvų nu- 
rodymu. Jie keisdavosi megztiniais, skutimosi losjonais 
ir pačiūžomis. Tačiau niekada nesikeisdavo moterimis. 
Netgi jiems palankiomis mergaitėmis mokykloje. Netgi 
kekšėmis. 

Tas tylus susitarimas atsirado jų jaunystės laikais, 
galimas dalykas dėl to, jog meilė buvo vienintelė arena, 
kur jie nenorėjo būti varžovai. Būdami broliai, jie nuola- 
tos buvo lyginami, bet, kai kalba pakrypdavo apie sek- 
sualinius polinkius, jie būdavo visiškai skirtingi. Kėjus 
niekada nenorėjo merginos, kuri kažkada susitikinėjo su 
Klarku, ir nors jis nesistengė primesti broliui savo įsiti- 
kinimų, buvo tikras, jog Klarkas elgiasi taip pat. Štai 
kodėl aistra Larai Malori Kėjui atrodė nepaaiškinama ir 
jį siutino. Tai buvo vieno iš jo paties priesakių sulau- 
žymas. 

Kėjus žinojo, kad būtų geriau, jeigu jis įveiktų tą 
peršulį, nes vis tiek nepavyks pasikasyti. Nuodėmė geisti 
moters, suteršusios brolio vardą ir sugriovusios jo ateitį. 
Tačiau elgesio nuodėmingumas jam niekada nebuvo kliū- 
tis, kad jis taip nesielgtų. Kėjus visada sugebėdavo laiku 
sustoti, jeigu suvokdavo, kad kvailai elgiasi. 

Štai kur buvo jo pykčio priežastis. Jis kaip idiotas 
paleido seiles, kai Lara jam rezgė verksmingą istoriją. 
O jis dar virė jai kavą! Jis nuėjo dar toliau — ją apka- 
bino. Ir pabučiavo. 

— Beprotis.— Kėjus trenkė kumščiu į vairą. 

Ji tikriausiai Vis dar juokiasi, kad įžiebė jame lieps- 
ną, kurią Vargu ar užgesins,— jis tai žinojo, — dešimt ki- 
tų moterų. Moteris, leidžianti taip save bučiuoti, tik- 
riausiai žino, iki ko ji tave priveda. Ne veltui Lara tuo- 
jau pat prašneko apie kelionę į Centrinę Ameriką. Ji 
manė, kad tave taip įkaitino, kad tu sutiksi ją vežti į 
Marsą, o ne į kažkokią Centrinę Ameriką. 

„Na jau papūsk — pagalvojo Kėjus šypsodamasis. Jį 
įaistrindavo daugelis moterų, bet netgi aistros viršūnėje 
jis visiškai neprarasdavo proto. 

Be to, jeigu gerai pagalvojus, ji neatrodė tokia pa- 
tenkinta, kai jis išeidinėjo. Atvirkščiai, Lara atrodė pa- 
simMetusi ir pažeminta kaip dabar jis. Reikia taip pat pri- 
pažinti, jog pasakojimas apie jos dukters mirtį buvo la- 
bai liūdnas. Kėjus negalėjo ja pasitikėti, bet kai buvo 
kalbama apie Ešlės mirtį, kas galėjo įtarti motinos jaus- 
mų nenuoširdumą? Mergaitės mirtis ją pribloškė ir Lara 
dar iki šiol neatsigavo. 

„Maitindama krūtimi, įgaudavau kartu su ja jėgų. 

„Ji užkrėsdavo visus aplinkinius šypsena". 

Lara dievino mergaitę ir sunkiau pakėlė jos mirtį ne- 
gu Rendalo nužudymą. Žinoma, po nešvaraus skandalo 
su Klarku jų santuoka negalėjo būti tvirta. Ji prisipaži- 
no, kad buvo labai nelaiminga Montesangrėje. Tik duk- 
ters gimimas ten pagerino jos gyvenimą. Jai Ešlė tapo 
dangaus dovana, atleidimo iš aukščiau ženklu. Visą savo 
meilę ir švelnumą po Klarko mirties ji atidavė Ešlei. 

Staiga Kėjus nukėlė koją nuo akseleratoriaus pedalo. 
„Linkolnas“ ėmė lėtinti greitį. Nematančiu žvilgsniu Kė- 
jus žiūrėjo į tamsą, ten, kur rytuose brėško aušra. Tačiau 
jis nieko nepastebėjo. Jis netgi nepastebėjo, kad „lin- 
kolnas“ išvažiavo į plento vidurį, kur ir sustojo. 

Laros žodžiai skambėjo jo ausyse. 

„Šviesiaplaukė ir mėlynakė“. 

„Jos šypsena šildė kaip saulės šviesa. Visiškai kaip 
saulutė. 

Kėjus pažinojo tik vieną žmogų, kurį apibūdindavo 
panašiais saulėtais tonais ir apdovanodavo tokiais džiu- 
giais saulėtais epitetais. Tai buvo Klarkas Taketas Tre- 
čiasis. 

— Tai bent šunsnukis,— sušnabždėjo Kėjus ir jo ran- 
kos nuslydo nuo vairo ant kelių. 

Mylima Laros Malori mažytė tikrai buvo jo brolio 
duktė. 


PENKIOLIKT ASIS SKYRIUS 


Olis Hoskinsas plunksnų šluotele šlavinėjo dulkes nuo 
kiaulienos, čilio, kukurūzų ir tunų konservų dėžučių šeš- 
toje eilėje. Būdamas didelės savitarnos parduotuvės 
„Ekonomiškas pirkėjas“ valdytojas, jis galėjo pavesti tą 
darbą kuriam nors kitam savo darbuotojui, bet Olis mė- 
go fizinį darbą — klijuoti kainas, papildyti atsargas len- 
tynose, iškabinėti produktus — lengvą darbą, susidedan- 
tį iš paprastų ir nesudėtingų veiksmų. Proto nereikalau- 
jantį darbą, kurį dirbant galima galvoti apie pašalinius 
dalykus. 


229 


Penkiolika metų jis tarnavo Jungtinių Amerikos Vals- 
tijų laivyne, paskui metė jūreivystę. Nors Olis nenuo- 
bodžiavo ilgus mėnesius, kuriuos kadaise praleisdavo 
plaukiodamas, jis su gailesčiu prisiminė savo jūreivišką 
Laisvę, kai jo nebeslėgė jokia atsakomybė. Hoskinsas 
niekada nesvajojo tapti karininku ir mokėjo kur kas ge- 
riau vykdyti įsakymus negu juos duoti. 

Kartą pavasarį, kai buvo išleistas į krantą Halvestone, 
jis susipažino paplūdimyje su jauna mergina, įsimylėjo 
ir po Mėnesio ją vedė. Kai atėjo laikas vėl sudaryti su- 
tartį, žmona įkalbėjo jį to nedaryti ir su juo persikėlė į 
jos gimtąjį miestą Iden Pasą, arčiau motinos. 

Tikriausiai jie būtų geriau gyvenę, jeigu jis būtų li- 
kęs laivyne, galvojo Olis, dabar vaikščiodamas penkta 
eile, pristatyta lentynų, ant kurių buvo tvarkingai išdė- 
lioti miltai, cukrus, prieskoniai ir įvairiūs riebalai. Žmonos 
šeima taip jo ir nepriėmė į savo tarpą. Jiems Olis buvo 
kilęs iš „kažkur šiaurėje“ ir tik anglosaksų šaknų dėka jį 
šiaip taip pakentė. Iki tam tikro laipsnio. 

Praėjus dvidešimčiai metų, jis kaip ir' anksčiau nela- 
bai mėgo žmonos gimines, beje, taip pat kaip ir žmonos 
giminės jo. Seniai seniai nužydėjo jų pirmoji meilė ir 
dabar praktiškai tik vienas dalykas siejo Olį su šeima: 
jų sūnus Taneris. 

Kiekvienas jų savaip reiškė tėvų meilę. Motina daž- 
nai priversdavo Tanerį susinepatoginti, įkyriai rodydama 
savo švelnumą. Ji daugiau nebepastojo po Tanerio gimi- 
mo — visą atsakomybę už tai primetė Oliui —ir todėl 
rūpinosi sūnumi kaip lokė savo vieninteliu lokiuku. Ypač 
glostė jos savimeilę, kad Taneris „susitikinėja“ su He- 
vera Vinston. Hevera buvo visų populiariausia Vyres- 
niųjų klasių mergina ir tai kėlė ponios Hoskins autori- 
tetą draugų akyse. 

Olis nebuvo nusiteikęs prieš Heverą. Mergina gražutė 
kaip lėlytė, geranoriška, energinga. Jis tik dėjo viltis, 
kad Taneris nesugadins viso reikalo neapgalvotu poelgiu. 
Olis nenorėtų, kad sūnus aptemdytų gyvenimo kelio pra- 
džią, paklausdamas sveiko kūno šauksmui. 

Dažnai, žiūrėdamas į Tanerį, Olis žavėdavosi gamtos 
žaismu. Iš jo sėklos žmonos įsčiose nė trupinėlio nepavel- 

dėjęs iš Motinos, genetinio stebuklo dėka, išaugo protin- 
gas ir gražus jaunuolis. Ačiū Dievui, kad jis gimė sporti- 
ninkas. Jeigu jis būtų panorėjęs tapti dūdų orkestro mu- 
zikantu, vaistininku arba kosmoso specialistu, tėvai būtų 
nuo jo nusisukę kaip nuo nenormalaus žmogaus. Tačiau 
Taneris gerai žaidė futbolą ir už tai naudojosi didžiulėmis 
savo netašytų prasčiokų pusbrolių ir dėdžių, kurie drau- 
giškai jam tapšnodavo per nugarą ir kūmščiuodavo į šo- 
ną, simpatijomis. Jie pripažino jį savu ir visiškai pamiršo, 
kad už pasirodymą šiame pasaulyje jis turi būti dėkingas 
Oliui. 

Olis tam neteikė didelės reikšmės. Taneris — jo sū- 
nus ir kiekvieną penktadienį Olis alpdavo iš pasididžia- 
vimo, kai futbolo aišktėje pasirodydavo dvidešimt antra- 
sis numeris rausva ir juoda „Karingųjų velnių“ uniforma. 
Kitą sezoną futbolo žvaigždė Taneris turėjo dar aukščiau 
pakilti. 

Olis baigė lyginti dėžutes su krekeriais, pataisė sau- 
sainių ,„Nabisko“ parodą-pardavimą ir perėjo tvarkyti 
ketvirtos eilės. Praėjimu ėjo dvi moterys. Jaunesnioji 
stūmė priešais save vežimėlį, vyresnioji rinkosi produk- 
tus pagal sąrašą, kurį laikė rankoje. 

— Labas rytas, panele Džeinelena, labas rytas, ponia 
Taket,— maloniai pasisveikino Olis— Kaip gyvenate? 

Jis taip ir neišmoko sakyti „kaip teikiatės gyventi“. 
Už tai buvo gujamas kaip šlykštus jankis. 

— Labas rytas, pone Hoskinsai,— atsiliepė Džeinelena. 

— Oli, paprašykite mėsininko mums paruošti tris co- 
lio storumo bifšteksus. Ir tegu tai būna tikras colis. Pra- 
ėjusį kartą jie buvo pernelyg ploni ir kieti kaip puspa- 
dis. Mes jų negalėjome sukramtyti. 

— Labai atsiprašau jūsų, ponia Taket. Aš pats pasi- 
rūpinsiu, kad šiandien viskas būtų kaip reikiant.— Kaip 
visada panelė Džeinelena nors prie širdies dėk, o Džodė 
Taket tipiška ragana. Negana to, joms meilikaudamas, jis 
pridūrė: — Malonu jus matyti geros sveikatos. 

— O jūs manėte, kad aš sergu? 

Olis tik norėjo būti mandagus, bet Džodė jam atkirto, 
tarsi jis būtų ją įžeidęs. 

— Ne, ką jūs, — pasakė Olis, jausdamas, kad kakla- 
raištis peteliškė jam veržia kaklą.— Tiesiog aš girdėjau, 
kal jūs šiek tiek negalavote. Žinote, kaip mūsų mieste 
mėgstama skleisti gandus. 

— Aš jaučiuosi puikiai. Jūs pats matote. 

— Mes su mama seniai kartu buvome parduotuvėje 
pirkinių.— Malonioji Džeinelena stengėsi atitaisyti suga- 
dintą nuotaiką.— Mes nusprendėme truputį prasiblaškyti. 

— Aš iš tikrųjų džiaugiuosi jus abi matydamas. Nu- 
eisiu pasakyti mėsininkui apie biišteksus, paketas jūsų 
lauks prie kasos. 

Olis įsikišo plunksnų šluotelę į užpakalinę kelnių ki- 
šenę, išėjo iš praėjimo, pasuko į šalia buvusįjį ir užvirto 
ant vežimėlio, kurį stūmė dar viena moteris. 

— Daktare Malori! — sušuko Olis. 

— Laba diena, pone Hoskinsai, kaip gyvenate? 

— Puikiai, puikiai. 

„Padėk mums, Dieve ',— pagalvojo Olis, Džodės Taket 
ir Laros Malori susitikimas buvo neišvengiamas. Olis ne- 
norėjo, kad jo parduotuvė virstų kovos lauku. 

— Ar matėte, daktare Malori, arbūzus vaisių skyriuje? 
Šiandien jų gavome iš Pietų Techaso. 

— Manau, kad viso arbūzo bus man daugoka. 

— Aš galiu jį perpjauti per pusę. 

— Ne, ačiū. Aš paimsiu melioną. 

Nuo jos šypsenos, jam dažniau ėmė plakti širdis. Olis 
nebuvo užkietėjęs mergišius, nors tokia savybė visada 
priskiriama jūrininkams. Tačiau jis ne toks aklas, kad 
nepastebėtų, jog daktarė Malori labai graži. Ir jos vei- 
das, ir figūra — nors į vitriną statyk. Iden Pase jos pa- 
vatdė tapo gundytojos sinonimu. 

Tiesą sakant, Olis niekada nepastebėjo to jos būdo 
bruožo. Daktarė visada būdavo draugiška, bet visiškai 
nekoketiška. Galimas dalykas, jis nėra jos idealas, bet 
koketė iš prigimties pasiruošusi flirtuoti su kuo tik pa- 
kliuvo, kad tik tas Žmogus būtų priešingos lyties. Pa- 
vyzdžiui, Heveros motina yra tikra paleistuvė. Jis nuo- 
širdžiai tikėjo, kad Hevera neis Darsės pėdomis. Taneris 
protingas jaunuolis, bet jis ilgai neištvers, jeigu jį gundys 

uždraustiems veiksmams tokia graži mergina kaip He- 
vera. 

— Jeigu jums ko nors prireiks, daktare Malori, pra- 
šom kreiptis į mane. 

— Dėkoju, pone Hoskinsai, aš būtinai taip padarysiu.. 

Apgailestaudamas jis pastebėjo, kad katastrofa neiš- 
vengiamai artėja. Olis pasitraukė į šoną, norėdamas pra- 
leisti daktarę Malori ir pagalvojo, ar nereikėtų jos įspėti, 
kad daktarei Malori nereikia kavos arba arbatos. Tačiau 
buvo per vėlu! Ji įstūmė vežimėlį į ketvirtą praėjimą. 
Hoskinsas sustoja greta, apsimesdamas, kad dėlioja dėžu- 
tes ir stiklainius. Jis meldė dangų, kad jos abi neįkibtų 
viena kitai į plaukus. 

Girgždantis daktarės Malori vežimėlis sustojo. Kelias 
sekundes buvo tylu, paskui jis išgirdo, kaip daktarė Ma- 
lori pasisveikino: 

— Labas rytas. 

— Labas rytas, daktare Malori,— atsakė Džeinelena 
savo droviu tyliu balsu. 

— Aš džiaugiuosi, kad jūs jaučiatės geriau, ponia Ta- 
ket.— Daktarė Malori nutilo, suteikdama Džodei galimy- 
bę atsakyti į pasveikinimą. Neišgirdusi atsakymo daktarė 
Malori pridūrė: 

— Aš kelis kartus jums skambinau į namus, norėjau 
su jumis pasikalbėti. 

— Mums nėra apie ką kalbėti — Tik viena Džodė Ta- 
ket galėjo paprasčiausius žodžius pripildyti tokių stiprių 
nuodų.— Eime, Džeinelena. 

— Atleiskite, ponia Taket, bet mums reikia labai daug 
ką aptarti. Pavyzdžiui, pakalbėti apie Klarką. 

— Na, man jau geriau degti pragare, negu su jumis 
kalbėti! 

— Mama! 

— Tylėk, Džeinelena! Eime iš čia. 

— Prašom, ponia Taket. Ponia Taket? O Viešpatie, 
ponia Taket! 

Iš pradžių daktarės balse skambėjo prašymas. Paskui 
klausimas. Po to nerimas. 

— Mama! 

Olis Hoskinsas numetė ant grindų kelias dėžutes sau- 
sainių, skubėdamas į įvykio vietą ketvirtame praėjime. 
Jis atbėgo kaip tik tuo momentu, kai Džodė Taket šonu 
užvirto ant savo vežimėlio. Ji išskėtė rankas į šonus, del- 
nais žemyn, tarsi vėl norėdama atgauti pusiausvyrą. Ve- 
žimėlis nuvažiavo į priekį, palikdamas ją be atramos, 
ir ji nuvirto ant lentynų, pristatytų „Lipton“ arbatos in- 
delių ir pakelių. Keli tirpios arbatos indeliai nukrito ant 
grindų ir sudužo: kvapių miltelių debesis pakibo ore. Džo- 
dė iš pradžių nukrito nugara ant lentynos, paskui nu- 
šliaužė ant grindų. Ji nejudėdama gulėjo tarp šukių ir 
miltelių. 

Džeinelena atsiklaupė šalia jos. 

— Mama, mama! — rėkė ji. 

Lara Malori negaišo nė sekundės. Per akimirką ji at- 
sidūrė greta Džodės. 

— Kvieskite 911,— sušuko ji Oliui.— Mums reikia 
„greitosios pagalbos". 

Olis, kaip ir dera buvusiam kariškiui, davė komandą 
vienam savo pavaldinių, būtent kasininkei, kuri tuo metu 
papildė cigarečių atsargas stende priešais kasą. Ji bėgte 
pasileido prie telefono kontoroje. Praėjimą pamažu pri- 
pildė kiti pirkėjai, atvilioti kupinų nevilties Džeinelenos 
šauksmų. Palikę savo vežimėlius, jie plūdo į ketvirtą 
praėjimą iš visų pusių ir iš visų parduotuvės kampų. 
Olis paprašė jų pasitraukti į šoną, kad netrukdytų dak- 
tarei Malori teikti pagalbą poniai Taket. 

— Laikykite ją už rankų. Kitaip jas susilaužys. 

Džeinelena stengėsi sugauti netvarkingai Mojuojamas 
Džodės rankas, kad jos neatsitrenktų į lentynas. Jeigu net 
ir nesusilaužytų, vis tiek jos būtų nusėtos mėlynėmis. 

Daktarė pasirausė savo krepšyje ir ištraukė perma- 
tomą plastikinį žiedą raktams. Ji įkišo jį Džodei į burną 
ir prispaudė liežuvį. 

— Dabar viskas gerai — nuramino ji Džeineleną.— Ji 
gali kvėpuoti. Aš prispaudžiau liežuvį, kad jis netruk- 
dytų orui patekti į plaučius. 

— Bet ji pamėlo! 

— Nieko, į plaučius pradėjo patekti deguonies. Ir 

toliau ją laikykite už rankų. Pone Hoskinsai, ar iškvie- 
tėte „greitąją pagalbą'? 

— Taip, ponia,— skubiai atsakė Olis. Jis atsisuko į 
kasininkę, toji patvirtinančiai linktelėjo galvą.— Kuo dar 
galiu būti naudingas? 

— Suraskite brolį — paprašė Džeinelena— Tegu jis 
čia atvažiuoja. 

Džodei iš burnos kampučių tekėjo seilės. Jos kojos, 
kaip ir anksčiau, trūkčiojo. Džeinelena sunkiai nulaikė 
motinos rankas. Daktarė Malori raktų žiedu spaudė Džo- 
dės liežuvį, bet ji vis tiek sunkiai kvėpavo tarsi nuva- 
rytas arklys. Olis nejautė simpatijos Džodei, bet suprato, 
kad šiuo atveju reikia išvaryti žiūrovus. 

— Prašom išeiti iš praėjimo. 

Žinoma, niekas ir nepajudėjo iš vietos. Olis prasi- 
spraudė per vis didėjančią minią ir pasileido į savo kon- 
torą, esančią pusaukštyje virš parduotuvės salės. 

Prisiminęs, kad Kėjus Taketas lakūnas, jis pirmiau- 
sia paskambino į apygardos oro uostą. Kėjaus ten ne- 
buvo, bet Balkis Vilis davė Kėjaus mobilaus telefono 
numerį. 

— Jis iš čia išvažiavo prieš penkiolika minučių. Jis 
turėjo su savim tą nešiojamą daiktelį. 

Tiesiog po pusės minutės Kėjus atsiliepė mobiliu te- 
lefonu: 

— Aš klausau. | 

— Pone Taketai? — Olis truputį nervinosi. Jis nieka- 
da nebuvo susibaręs su Kėjumi, bet girdėjo apie tokius 
nemalonius atvejus su kitais. Netgi jo svainiai, apduję 
kaip zuikiai kovo mėnesį ir pasirengę dėl mažiausios 
smulkmenos paleisti į darbą kumščius, ir tie kalbėjo, apie 
Kėjų Taketą labai pagarbiai. 

— Tai Olis Hoskinsas iš savitarnos parduotuvės ir... 

— Sveikas, Oli. Aš neseniai žiūrėjau rausvai juodųjų 
treniruotę per televizorių. Na, Taneris duos Mūsų prie- 
šams šį sezoną. 

— Ačiū, pone Taketai, ponia Taket parkrito čia, mūsų 
parduotuvės salėje... 

— Parkrito? 

— Jūsų sesuo ir... 


— Ar jai viskas gerai? 

— Ne, pone. Mes iškvietėme „greitąją pagalbą“. 

— Aš tuojau atvažiuosiu. 

Olis padėjo telefono ragelį ir vėl puolė į ketvirtą sek- 
ciją. Pirkėjai susigrūdo prie abiejų praėjimo galų. 

— Atleiskite. Praleiskite mMane.— Jis patenkintas pa- 
stebėjo, kad žmonės klauso jo įsakomo tono.— Visi pasi- 
traukite į šalis.— Jis atsistojo daktarei Malori už nu- 
garos. 

— Jai priepuolis? — paklausė išsigandusi Džeinelena. 

— Galimas dalykas, bet ne per daug rimtas. Tyrimai 
parodys. Ar anksčiau ją ištikdavo tokie priepuoliai? 

— Ne. 

Daktarė Malori pasilenkė virš gulinčios Džodės. 

— Ponia Taket, „greitoji pagalba“ jau išvažiavo. Kiek- 
vieną minutę ji turi pasirodyti. ' 

Džodė liovėsi burna gaudyti orą. Rankos ir kojos nu- 
stojo judėti ir suglebo. Lara ištraukė jai iš burnos plasti- 
kinį žiedą. Ant jo liko gilios Džodės dantų žymės, o tai 
paaiškino: kodėl daktarė Malori panaudojo ne savo pirš- 
tus, kad atpalaiduotų kvėpavimo takus. Daktarė nušluostė 
popierine servetėle, kurią išsitraukė iš krepšio, nuo Džo- 
dės pasmakrės seiles. 

— Jus ištiko priepuolis, bet dabar viskas baigėsi. 

— Mama, kaip jautiesi? — klausinėjo Džeinelena, pa- 
čiupusi Džodę už rankos. 

— Jį dar nevisiškai atsigavo, — paaiškino daktarė Ma- 
lori.— Bet po kelių minučių atsigaus. 

— Praleiskite mane. Ko jūs čia visi grūdatės? Ar ne- 
turite ko veikti? Na, nešdinkitės iš čia. 

Kėjus prasibrovė per žiopsotojų minią. Jie davė jam 
kelią. Olis nuėjo jo pasitikti. 

— Pasisekė, kad buvote netoliese. 

— Ačiū, Oli, kad man paskambinote. Reikia iš čia iš- 
varyti visus smalsuolius. 

— Taip, pone! — Olis vos susilaikė, kad neatiduotų 
cągarbos Kėjui. Kėjus Taketas mokėjo įsakinėti žmo- 

as.— Na, ištuštinkime praėjimą. Ar girdėjote, ką sakė 

as Taketas? 


— Kėjau! Kaip gerai, kad atvažiavai! — sušuko Džei- 
nelena.— Mamą buvo ištikęs priepuolis. 

— Džode, kaip jautiesi? 

— Uždrausk jai mane liesti. 

Kėjus atsiklaupė prie motinos; jis žiūrėjo į daktarę 
veriančiu žvilgsniu. 

— Kas jai atsitiko? 

— Kaip jums jau sakė sesuo, ją ištiko priepuolis. 
Dalykas rimtas ir pavojingas, bet ne mirtinas. 

Kėjus pasilenkė prie motinos. 

— Jie jau iškvietė „greitąją“, Džode,— pasakė jis ra- 
minamai.— Laikykis. 

— Išvaryk ją iš čia. Nenoriu, kad ji mane liestų. 

Džodė kalbėjo neaiškiai, bet jos žodžių prasmė buvo 
aiški. 

— Daktarė Malori tau išgelbėjo gyvybę, mama,— švel- 
niai pastebėjo Džeinelena. 

Džodė pabandė atsisėsti, bet jai nepavyko. Ji įsmeigė 
kupiną neapykantos žvilgsnį į daktarę Malori. Ji neturėjo 
jėgų žodžiais išreikšti savo priešiškumo, bet pritrenkian- 
tis žvilgsnis buvo iškalbingesnis už kokius nors žodžius. 

Kėjus staigiai mostelėjo galvą. 

— Nešdinkitės iš čia, daktare. Ji nenori jūsų Matyti. 
Jūsų buvimas tik kenkia. 

— Kėjau, jeigu ne. ..— įsikišo Džeinelena. 

— Jūs girdėjote, ką pasakiau,— suriko jis.— Dinkite 
iš akių. 

Jie, kaip pasirodė Oliui, visą amžinybę žiūrėjo vie- 
nas į kitą, tarsi matytų tai, ko negalėjo matyti kiti. 

Galiausiai daktarė Malori pakilo nuo grindų. Ji aiš- 
kiai buvo priblokšta ir jos balsas drebėjo. 

— Jūsų mama rimtai serga ir visą laiką turi būti pri- 
žiūrima gydytojo. 

— Tik ne jūsų. 

Nors tie žodžiai buvo skirti ne jam, o kitam žmogui, 
Olis nevalingai krūptelėjo nuo šiurkštaus tono ir kupino 
įniršio žvilgsnio. 

— Ačiū, daktare Malori,— tyliai pasakė Džeinelena.— 
Mes pasirūpinsime, kad mamai būtų suteikta medicininė 
pagalba. 

Jie atsisakė jos pastangų ir daktarė Malori apsisuku- 
si nuėjo. Minia prasiskyrė, kaip prasiskyrė ir einant Kė- 
jui. Lara nenuėjo pasiimti vežimėlio su pirkiniais, 0 pa- 
suko tiesiai išėjimo link. 

Su vis didėjančia pagarba Olis žiūrėjo jai įkandin. 
Ji mokėjo tvardytis. Daktarė Malori nepraslinko pro žiop- 
sotojus su primušto šuns išraiška, o išėjo išdidžiai iškė- 
lusi galvą neišsigandusi nei Taketų, nei smalsuolių. Olis 
nusprendė pats jai pristatyti pirkinius, kai viskas nurims, 

Pasigirdo sirenos kauksmas ir po akimirkos į salę 
įbėgo „greitosios pagalbos“ felčeriai. Jie paguldė ponią 
Taket į vežimėlį, įkėlė į Mašiną ir greitai išvažiavo. Kė- 
jus ir Džeinelena geltonu „linkolnu“ nulėkė iš paskos. 

Jau seniai ketvirtojoje sekcijoje sušlavė ant grindų 
pabirusią arbatą, o pirkėjai vis dar nesiskirstė, aptarinė- 
dami, ką matė ir girdėjo, pasakodami apie įvykį ką tik 
atėjusiems pirkėjams, nemačiusiems nepaprasto reginio. 
Ypač ilgai buvo svarstoma, ar labai rimtai serga Džodė. 
Vieni kalbėjo, kad tokių kaip ji net mirtis iš karto ne- 
paima ir Džodė išgyvens iki šimto metų. Kitiems atrodė, 
kad ji vos neatidavė Dievui savo sielos. Dar kiti spėliojo, 
kas gi bus su „„Taketų naftos kompanija“. Ar su Džodės. 
mirtimi, nesvarbu kada ji įvyktų, ateis galas ,,„Kompa- 
nijai“, o gal Kėjus liausis skrajojęs po pasaulį, apsistos 
Iden Pase ir ims tvarkyti visus reikalus, o gal panelėi 
Džeinelenai pakaks sugebėjimų ir patyrimo paimti į savo 
rankas valdymo valdžias. Buvo galima išgirsti pačių įvai- 
riausių nuomonių. 

Tačiau daugiausia aistros virė, kalbant apie daktarę 
Larą Malori ir tai, jog Džodė atsisakė jos pagalbos net 
būdama ant mirties slenksčio. Liūdna garsioji daktarės 
ir senatoriaus Taketo istorija taip pat buvo ištraukta iš 
naftalino tiems, kurie jau buvo ją pamiršę. 

Olis nepritarė piktiems liežuviams. Žinoma, jo nuo- 
monė nedaug ką reiškė, bet jis Manė, kad žmonės ne- 
teisingi daktarei Malori. Argi ji neišgelbėjo nuo mirties 
vaidingos Džodės Taket, nors širdyje tikriausiai troško, 
kad senė užspringtų savo pačios liežuviu. 

Daktarė Malori vos ne su ašaromis dėkojo Oliui, kai 
jis tą pačią dieną jai pristatė pirkinius. Lara nerado žo- 

džių savo jausmams išreikšti ir pakvietė Olį užeiti į na- 
mus išgerti ko nors gaivinančio. „Galimas dalykas, ji ka- 
daise buvo pasileidusi moteris, bet dabar sunku rasti lipš- 
nesnį Žmogų“ — nusprendė Olis Hoskinsas. 


Galite įsivaizduoti? Senoji Džodė guli ant grindų sa- 
vitarnos parduotuvėje ir daužo rankomis ir kojomis kaip 
išprotėjusi. Ir vis tiek jai užteko jėgų atsisakyti Laros 
Malori medicininės pagalbos. 

Vinstonų ekonomė paruošė šiandienos vakarienei viš- 
tą su sūrio padažu. Darsė daugiau plepėjo, negu valgė. 
Fergusas susikaupęs dėjo į burną gabaliuką po gabaliu- 
ko. Heverai atrodė, kad vištą jau kažkas buvo valgęs 
ir ji knibinėjo šakute po lėkštę, apsimesdama, kad valgo. 
Dabar, kai ji gėrė kontraceptines tabletes, buvo apskai- 
čiuota kiekviena kalorija ir ji neketino didinti normos, 
kimšdama tokį jovalą. 

Negana to, jai sugadino apetitą Darsė, su pasitenki- 
nimu pasakodama paskalas, sklandančias po visą miestą 
apie ponios Taket priepuolį. Darsė sužinojo visas šlykš- 
čias smulkmenas kirpykloje ir perpasakojo jas, dusdama 
iš susijaudinimo. 

— Jį prisišlapina į kelnes. Džodė Taket! Galite įsi- 
vaizduoti? — Šaipėsi: Darsė— Tai vadinama nesusilai- 
kymu. 

— Tai vadinama šlapimo nelaikymu, Darse,— pataisė 
Fergusas.— Ir aš norėčiau, kad nebūtų kalbamos tokios 
kalbos prie vakarienės stalo. 


Hevera pasitraukė prie savo stiklinės arbatos su le- 
dais. 

— Tanerio tėvas sakė, kad daktarė Malori išgelbėjo 
poniai Taket gyvybę. Ja dėta aš negelbėčiau senos bez- 
dalės. 

Darsė vos neišmMetė šakutės. 

— Nieko sau išauklėtos merginos žodžiai! Tavo vai- 
kiškas įsimylėjimas į Larą Malori darosi nepakenčiamas, 
Hevera. 

— Aš visiškai neįsimylėjusi. Paprasčiausiai manau kad 
kvaila, jog ponia Taket atsisakė gydytojos pagalbos. Jau 

geriau pasinaudoti bet kokio daktaro pagalba, netgi jei- 
gu jo neapkenti, negu mirti. Argi aš neteisi? 

— Tu teisi, bet reikia pažinti Džodę Taket,— pastebėjo 
Fergusas, šluostydamasis servetėle burna— Tos moters 
širdis yra akmeninė. Aš tau pritariu, Hevera. Aš jai leis- 
čiau uždusti. 

— Kaip visada jūs susivienijote prieš mane.— Darsė 
piktai pastūmė lėkštę. 

— Mes susivienijome? — nustebo Fergusas.— Kodėl 
mes apskritai turime palaikyti kieno nors pusę? Koks 
mūsų reikalas? 

— Tikra tiesa,— prapliupo Darsė.— Aš tik nesuprantu, 
kodė] Hevera laiko tą prakeiktą Larą Malori kažkokia 
didvyre. 

— Ar Man galima eiti nuo stalo? — paklausė Hevera 
pavargusiu balsu. 

— Ne, negalima! Tu viską palikai lėkštėje. 

— Aš neturiu apetito. Be to, višta labai riebi. Tai 
apsunkins skrandį. 

— Būdama tavo amžiaus numirčiau iš laimės, jeigu 
man kas nors virtų pietus! 

— Mama, prašom! 

„Na, ir prasidėjo, — pagalvojo Hevera.— Dabar vėl iš- 
girsime gailią istoriją apie liūdną vaikystę . 

— Neversk valgyti, jeigu ji nenori — paprašė Fergu- 


sas. 

— Tu, žinoma, ją palaikai. 

— Ačiū, tėveli. Mes su Taneriu kur kas vėliau už- 
kąsime. 

— Tu šiandien susitiksi su Taneriu? — paklausė Fer- 
gusas. 


— Na, žinoma.— Hevera pažvelgė į Motiną ir perga- 
lingai nusišypsojo.— Mes dabar susitinkame su juo, kaip 
čia pasakius, teisėtu pagrindu. 

— Teisėtu pagrindu? 

— Nuolatiniu,— nekantriai paaiškino Darsė, nenuleis- 
dama akių nuo dukters.— Nepasakyčiau, kad aš būčiau 
sužavėta. 

Hevera, nenuleisdama akių, nugėrė dar gurkšnelį ar- 
batos. Darsė ją vertė reguliariai gerti kontraceptines tab- 

letes ir dabar Hevera jai už tai atsilygino. Kiekvieną 
kartą, kai turėjo eiti į pasimatymą su Taneriu, ji primin- 
davo motinai, kad jie gali mylėtis be jokių padarinių. 

Darsė buvo priversta tylėti, ypač esant Fergusui. Jis 
apskritai neturėjo jokio supratimo apie kontraceptines 
priemones ir sukeltų skandalą, sužinojęs, kad Darsė kurs- 
to Heverą ir Tanerį. Jis laikėsi pasenusios Minties, kad 
moralinės nuostatos patikimai saugo nuo nesantuokinio 
sekso. 

Heverai buvo malonu žinoti, jog motina jaučia nuo- 
latinę įtampą. Jos daugiareikšmiai žvilgsniai ir užuomi- 
nos reiškė, jog ji naudojasi savo teisėmis. Tačiau iš tik- 
rųjų jie su Taneriu dar nebuvo peržengę paskutinės ri- 
bos. Ne todėl, kad Hevera jo nemylėjo ir ne todėl, kad 
bijojo pastoti, ir ne todėl, kad bijojo tėvų bausmės. 

Priežastis liko ta pati kaip ir anksčiau. Hevera neno- 
rėjo būti panaši į Motiną. 

Taneris gerai ją suprato. Nuo to vakaro prie ežero, 
kai užsitraukė gėdą, jis pasidarė švelnus ir kantrus, dė- 
kingas už meilės trupinius, kuriuos ji priklausomai nuo 
nuotaikos jam dovanodavo, ir nieko daugiau nereika- 
lavo. 

Fergusui Hevera liko mylimas angeliukas ir ji sten- 
gėsi išlaikyti tą vaizdą. Tačiau jos santykiai su motina 
gerokai pablogėjo. Motina ir duktė virto dviem slaptais 
priešininkais, dviem moterimis paskelbusiomis tylią opo- 
ziciją. Anksčiau pažymėta fronto linija dabar apaugo ap- 
kasais. 

— Aš nežinojau, Hevera, kad tu padarei savo dievaite 
daktarę Malori,— pastebėjo Fergusas, Maišydamas kavoje 
cukrų.— Aš netgi nežinojau, kad tu ją pažįsti. 

— Mama mane buvo nuvedusi pas ją konsultuotis. 
Argi ji tau nieko nesakė? 

— Paprasčiausiai pasitikrinti — skubiai paaiškino Dar- 
sė.— Jai reikėjo sveikatos pažymėjimo, kad galėtų daly- 
vauti palaikomoje grupėje, o einant pas gydytoją kitame 
mieste, kartu su užsirašymu reikėtų sugaišti visą mė- 
nesį. Aš nusprendžiau, kad neverta atsisakyti daktarės 
Malori paslaugų vien dėl to, kad kažkada buvo romanas 
su Klarku Taketu. O mums kas? Viskas įvyko prieš šim- 

tą metų. Negana to, Džodės Taket priešas automatiškai 
yra tavo draugas, tiesa, Fergusai? 

— Aš turiu pastebėti, kad daktarė Malori parodė di- 
delę drąsą, atvažiuodama į mūsų miestą. Be to, ji nelei- 
džia veltui laiko. Man tai patinka. 

— Kada tu su ja kalbėjai? — pasidomėjo Darsė. 

— Vakar. Ji nori pasikalbėti su vyresniųjų klasių mo- 
kiniais apie seksualinę atsakomybę. Mano požiūriu, tai 
šiek tiek per drąsi tema, kad būtų galima apie tai kal- 
bėti Iden Pase, bet aš jai pasakiau, jog mes norėtume 
susipažinti su jos planais kitą savaitę per mokyklos ta- 
rybos posėdį. 

Kelias sekundes Darsė žiūrėjo į vyrą, neištardama nė 
žodžio. Paskui pasakė: 

— Tu esi teisus, Fergusai. Iš tikrųjų jai netrūksta 
akiplėšiškumo. Ją pasmerkė už svetimvyriavimą, o ji dar 
drįsta kalbėti apie seksualinę atsakomybę. 

— Ji pabrėžė, kad nebus moralinės problemos. Dak- 
tarė tik nori įspėti paauglius apie pavojų sveikatai. 

— Manau, kad vietinė bažnyčia nepritars tokiems 
renginiams. Taip pat abejoju, jog tokią problemą galima 
gvildenti, jos nesiejant su morale. O jeigu Lara Malori 
ims kalbėti apie moralę, tai bus silpna moralė. Ji patarė 
Heverai visada nešiotis prezervatyvą. 

— Ji taip nesakė! — sušuko Hevera. 

— Ji sakė kažką panašaus, — atkirto Darsė.— Nespė- 
sime apsidairyti, kai vaikučiai ims nešiotis į mokyklą 
kartu su pusryčiais gumytes ir mylėtis per pertraukas. 

— Darsė, prašom! —maldavo  Fergusas.— Nereikia 
apie tai prie Heveros kalbėti. Hevera neturi apie tai 
girdėti. 

— Atsibusk ir prasikrapštyk akis, Fergusai. Vaikai da- 
bar žino viską ir apie viską. Kai tik Lara Malori uždegs 
jiems žalią šviesą, jie ims poruotis kaip triušiai. 

Fergusas susiraukė. 

— Daktarė neketina propaguoti sekso, bet tik nori 
perspėti apie galimus sekso padarinius. 

— Nejaugi? Gerai ji tau susuko galvą. Paprasčiausiai 
ji turi mažai darbo, o jeigu mergaitės viena po kitos ims 
pastoti, tai ji turės daugiau darbo. 

— Mama, tu šneki nesąmones. 

— Nutilk, Hevera! Aš tavęs neklausiu. 

— Bet tu iškraipai daktarės Malori žodžius. Tai ne- 
sąžininga. 

— Tai suaugusiųjų kalbos ir niekas tavęs neprašo da- 
lyvauti pokalbyje. 

Tomis minutėmis Hevera neapkentė motinos ir svajo- 
jo demaskuoti jos melą. Tačiau meilė tėvui vertė ją 
tylėti. Darsė žinojo ir naudojosi dukters silpnumu. Darsės 
veide pasirodė patenkinta šypsena. Hevera triukšmingai 
atstūmė kėdę ir pasipiktinusi išlėkė iš kambario. 

Ji girdėjo, kaip motina pasakė: 

— Na, Fergusai, pakviesk daktarę Malori į mokyklos 
tarybos posėdį. Įdomu bus pažiūrėti, kaip jos kibs viena 
kitai į gerklę. 


— Aš maniau, aš... Tikriausiai man nereikėjo ateiti. 

Dabar, kai ji stovėjo priebutyje priešais Laros Malori 
paradines duris, be to, dar apšviesta ryškios žibinto, ka- 
bančio virš galvos, šviesos Džeinelena jautėsi visiška 
idiote. Ji nebūtų nustebusi, jeigu daktarė Malori būtų už- 
trenkusi jai prieš nosį duris. Daktarė Malori turėjo teisę 
taip pasielgti. 

— Malonu jus matyti, panele Taket. Užeikite. 

Džeinelena įėjo ir apsidairė aplinkui. 

— Jau vėlu. Tikriausiai nereikėtų jūsų trukdyti. 

— Ne, ką jūs. Kaip jaučiasi jūsų Mama? 

— Nelabai gerai. Aš atėjau su jumis apie tai pasi- 
kalbėti. 

Iš priimamojo Lara nuvedė Džeineleną į gyvenamąją 
namo dalį. 

— Aš kaip tik ketinau išgerti vyno. Ar jūs nepalaiky- 
site man kompanijos? 

Jos įėjo į jaukų kambarį, kur ant stalelių gulėjo kny- 
gos ir Žurnalai, o kvapios žvakės degė žvakidėse. Buvo 
įjungtas televizoriaus kanalas, rodantis klasikinius filmus. 
Tuo metu ėjo nespalvotas filmas. 

— Aš mėgstu senus filmus, — paaiškino Lara atsipra- 
šančiai  šypsodamasi.— Galbūt dėl to, kad jie visada 


243 


laimingai baigiasi — Ji išjungė televizorių. — Aš turiu tik 
šabli *. Ar jūs neprieštarausite? 

— Aš labiau norėčiau kokio nors nealkoholinio gė- 
rimo. 

— Norite dietinės kokakolos? 

— Taip, ačiū. 

Kol Lara buvo nuėjusi į virtuvę kokakolos, Džeine- 
lena stovėjo nejudėdama vidury kambario. Ji įėjo į prie- 
šo irštvą, o jis pasirodė esąs labai malonus. Dvi sienos 
buvo nukabinėtos lentynomis su medicininėmis knygo- 
mis, bet taip pat buvo ir grožinės literatūros, gražiai įriš- 
tos ir minkštais viršeliais. Virš židinio, kur anksčiau buvo 
elnio galvos iškamša, dabar kabojo Endriaus Vajeto ** 
graviūra. Ant staliuko prie sofos stovėjo mergaitės foto- 
gratija sidabriniais rėmeliais. 

— Tai mano dukra. 

Džeinelena sudrebėjo išgirdusi Laros, kuri grįžo, neš- 
dama stiklinę kokakolos, balsą. 

— Jos vardas buvo Ešlė. Ją nužudė Montesangrėje. 

— Aš žinau. Aš jus labai užjaučiau. Ji buvo gažus 
vaikas. 

Lara linktelėjo. 

— Aš turiu tik dvi nuotraukas. Viena čia, o kita ka- 
binete. Ir tas nuotraukas turiu tik dėl to, kad jas paėmiau 
iš savo tėvų. Visi mūsų daiktai dingo Montesangrėje. 
Norėčiau turėti ką nors iš dukters daiktų. Ką nors iš jos 
žaislų. Jos meškutį, suknytę, su kuria ją krikštijo. Bet 
ką,— Lara papurtė galvą, tarsi nuvydama prisiminimus.— 
Prašom sėsti, panele Taket. 

Džeinelena atsargiai atsisėdo ant sofos. Lara atsisėdo 
į supamąją kėdę, kurioje, Matyt, sėdėjo prieš ateinant 
Džeinelenai. Megzta skarelė gulėjo greta ant kėdutės ir 
stiklinė vyno stovėjo ant apvalaus staliuko. 


— Jūsų motina ligoninėje? 

Džeinelena papurtė galvą. 

— Ne? — Lara aiškiai nesitikėjo tokio atsakymo.— 
* Šabli — vyno rūšis.— Vert pastaba. 


** Endrius Vajetas (1917—1979) — amerikiečių dailininkas realis- 
tas.— Vert. pastaba. 

Aš maniau, kad ją, esančią tokios būklės, reikėjo pagul- 
dyti į ligoninę nors vienai dienai. 

— Aš žinau, kad ją reikėjo paguldyti į ligoninę— 
Džeinelena beveik verkė. Ji pešiojo staltiesėlę, padėtą 
po stikline su kokakola.— Aš atėjau todėl... kad noriu 
sužinoti jūsų nuomonę. Jūs ten buvote per priepuolį. Aš 
norėčiau žinoti, ką jūs apie tai galvojate kaip gydytoja. 

— Jūsų motina nenorėjo išgirsti Mano nuomonės. 

— Man labai gaila, kad ji taip su jumis elgėsi, daktare 
Malori,— nuoširdžiai pasakė Džeinelena.— Jeigu jūs da- 
bar paprašysite manęs išeiti, aš jus suprasiu. 

— Aš neturiu dėl ko jus išprašyti. Jūs neatsakote už 
savo motinos žodžius ir elgesį. 

— Tada prašom, pasakykite, ką jūs galvojate apie jos 
ligą. 

— Būtų neetiška abejoti kito gydytojo diagnoze, kai 
aš net neapžiūrėjau ligonės. 

— Labai prašau. Man reikia su kuo nors apie tai pa- 
sikalbėti, o nėra su kuo. 

O jūsų brolis? 

— Jis labai susikrimtęs. 

— Ir jūs taip pat. 

— Taip, bet kai Kėjus susikrimtęs arba jaudinasi, 
jis... — Džeinelena nuleido akis.— Sakykime, kad šiuo 
momentu iš jo Mažai naudos. Prašom, daktare, Malori, 
pasakykite savo nuomonę. 

— Remdamasi tik tuo, ką mačiau? 

Džeinelena linktelėjo. 

— Jūs gerai suprantate, kad galiu klysti? 

Džeinelena vėl linktelėjo. 

Lara išgėrė vyno gurkšnį. Pažiūrėjusi į dukros port- 
retą, ji giliai atsiduso, paskui lėtai iškvėpė orą. Ji nu- 
kreipė žvilgsnį į Džeineleną. 

— Ką jie davė jūsų motinai, atvežę į ligoninę? 

— Gydytojai ją apžiūrėjo, bet ji atsisakė ten pasi- 
likti. 

— Neprotingai pasielgė. Jie nustatė kokią nors diag- 
nozę? 

— Gydytojas sakė, kad ją ištiko priepuolis, bet ne- 
stiprus. 

— Aš jam pritariu. Ar padarė jūsų motinai kraujo 
tyrimus? 

— Taip. Jai išrašė vaistų kraujui skystinti. Jūs tuos 
vaistus taip pat patariate vartoti? 

— Kartu su pakartotiniais tyrimais ir nuolatiniu ste- 
bėjimu. Ar jie padarė kardiogramą? 

— Tokį dalyką širdies veiklai patikrinti? — Lara link- 
telėjo.— Ne. Gydytojai primygtinai prašė, bet ji nenorėjo 
pasilikti ligoninėje net trumpam. 

— Ar jai skenavo smegenis? 

— Taip, bet tik po to, kai Kėjus prigrasino, kad ją 
suriš, jeigu ji nesutiks. Gydytojas sakė, kad nepastebėjo 
kokių nors rimtų smegenų audinio sutrikimų. Aš neži- 
nau, kaip reikėtų suprasti. 

— Tai reiškia, kad jūsų motinos smegenų audiniai 
nėra smarkiai apmirę dėl nepakankamo jų aprūpinimo 
krauju. Jau gerai. Tačiau tai nereiškia, kad smegenų 
aprūpinimas krauju negali nutrūkti ir būti visiškai užblo- 
kuotas. Ar jis nepasiūlė ištirti ultragarsu Miego arterijos 
Doplerio metodu? 

— Neprisimenu. — Džeinelena pasitrynė smilkinį. — 
Gydytojas kalbėjo labai greitai, o mama taip smarkiai 
protestavo, kad... 

— Toks tyrimas padėtų nustatyti, ar kur nors neuž- 
sikimšusios kraujagyslės. Jeigu kraujagyslės kur nors iš 
dalies užsikimšusios, galima tikėtis insulto ir kaip jo pa- 
darinio nuolatinio invalidumo arba mirties. 

— Gydytojai apie tai ir sakė, — prisiminė Džeinele- 
na.— Kažką panašaus minėjo. 

— Ar jie nesiūlė padaryti angiogramos, kad galėtų 
nustatyti užsikimšimo vietą? 

— Mama atsisakė. Mama pyko ir triukšmavo, kažką 
nerišliai kalbėjo ir įtikinėjo, kad jai paprasčiausiai apsi- 
suko galva ir daugiau nieko. Tvirtino, kad jai reikia grįž- 
ti į namus pailsėti. 

— Ar ilgai ji negalėjo aiškiai kalbėti ir kontroliuoti 
savo judesių? 

— Kai grįžome į namus, viskas praėjo be pėdsakų. 

— Toks greitas funkcijų atsistatymas verčia žmones 
galvoti, kad jiems tik apsisuko galva.— Lara palinko į 

priekį — Ar jūsų motina skundžiasi užmaršumu? Ar ne- 
pasitaiko, jog ji neaiškiai mato daiktus? 

Džeinelena papasakojo Larai apie tai, ką jie kalbėjo 
su Kėjumi jam atvažiavus. 

— Ji niekada neprisipažįsta, bet mes žinome, kad jai 
dažnai sukasi galva. Aš ją įkalbinėjau nueiti pas gydy- 
toją, bet ji nesutiko. Tikriausiai mama bijojo išgirsti ko 
nors nemalonaus. 

— Aš negaliu pasakyti tikslios diagnozės jos neapžiū- 
rėjusi, — paaiškino Lara,— bet man atrodo, kad ją kan- 
kina praeinantys priepuoliai, kuriuos Mes vadiname ate- 
roskleroze. Tai smegenų kraujotakos sutrikimas, 

— Kol kas viską suprantu. 

— Kai įvyksta toks priepuolis, sutrinka smegenų mai- 
tinimas krauju. Kažkas panašaus į elektros trumpą su- 
jungimą. Dalis smegenų tarsi išsijungia. Pablogėja regėji- 
mas, pasidaro neaiški kalba ir sukasi galva — tai tos ligos 
požymiai. Jeigu į juos nekreipsite dėmesio, ligonį gali 
ištikti sunkus priepuolis. Šiandien tikriausiai buvo pats 
rimčiausias įspėjimas. Ar ji kada nors skundėsi galūnių 
tirpimu? 

— Ne, ar gi ji pasakys. 

— Ar jos aukštas kraujospūdis? 

— Labai. Mama geria vaistus, kad jis būtų normalus. 

— Ar ji rūko? 

— Po tris pakelius per dieną. 

— Džodė tuojau pat turi mesti rūkyti. 

Džeinelena liūdnai nusišypsojo. 

— Nė už ką pasaulyje. 

— Įkalbėkite ją laikytis dietos ir Mažiau vartoti cho- 
lesterino. Ji turi saikingai daryti fizinius pratimus. Ir 
nepamiršti gerti vaistų. Visa tai gali padėti išvengti gy- 
vybei pavojingo priepuolio, bet absoliučios garantijos 
nėra, 

— Vadinasi, visiškai išsigydyti negalima? 

— Kai kuriems ligoniams, užsikimšus kraujagyslei, 
padeda chirurginė operacija. Tai gana nesudėtinga ope- 
racija. Deja, tam reikia ją visapusiškai ištirti ir gauti jū- 
sų motinos sutikimą, kitaip nieko nebus.— Jausdama Džei- 

nelenos širdgėlą, Lara pridūrė: — Aš jus labai užjaučiu. 
Ir žinokite, kad aš galiu klysti. 

— Labai abejoju, daktare Malori. Jūs pasakėte beveik 
tą patį, ką ir gydytojas ligoninėje. Ačiū už pagalbą. Ir 
už kokakolą.— Džeinelena pastatė nepaliestą stiklinę ant 
stalo ir atsistojo. 

— Esant tokioms aplinkybėms, vargu ar mes galime 
tapti draugėmis, bet laikykimės nors išorinio mandagumo. 
Galite mane vadinti Lara. 

Džeinelena nusišypsojo, bet nieko neatsakė. Prieškam- 
baryje, jau prie durų, jos nustebusios pamatė, kad lauke 
lyja. Jos truputį pakalbėjo apie orą, o tai buvo kur kas 
paprasčiau, negu šnekučiuotis apie Džodės ligą. Pagaliau 
jos paspaudė viena kitai ranką. 

— Jūs galėjote nesutikti su manim kalbėtis. Ir ne- 
kviesti užeiti. Aš jums labai dėkinga. 

— O aš jums dėkoju už tai, kad atėjote su manim pa- 
sitarti. Tikėkimės, kad kitą kartą jūs mane aplankysite 
ne tokia liūdna proga. 

— Kitą kartą? Jūs mane kviečiate užeiti? 

— Na, žinoma. Užeikite bet kuriuo laiku. 

— Jūs esate labai maloni, daktare... Lara. Dabar aš 
suprantu, kas jumyse sužavėjo mano brolį. 

Lara atmetė atgal plaukus, pažiūrėjo į viršų, į apsi- 
niaukusį dangų, ir liūdnai nusijuokusi pasakė: 

— Jūs klystate, aš visiškai nepatinku Kėjui. 

— Kėjui? — nustebo Džeinelena.— Aš turėjau omeny- 
je Klarką. 


ŠEŠIOLIKT ASIS SKYRIUS 


Bovis pasistatė džinsinės striukės apykaklę ir prisi- 
spaudė prie namo sienos. Karnyzas blogai saugojo nuo 
vėjo su lietumi gūsių. Bovis jau sušlapo. 

Jis negalėjo paaiškinti pats sau, kodėl vėlai vakare, 
lietui lyjant, stovi prie Taketų namų. Dabar jis galėtų 
patogiai įsitaisyti prie savo nusipirkto televizoriaus. Jo 
nuomojamas namas priestatas nebuvo labai patogus, bet 
jame bent buvo sausa. 

Geras ar blogas oras, jis neturi ką čia veikti. Džodės 
Taket sveikata — jos šeimos asmeninis reikalas. Vargu 
ar jie apsidžiaugtų, jog kišasi svetimas žmogus. Privažia- 
vęs prie namo, jis pastebėjo, kad Kėjaus „linkolno“ kaip 
ir Džeinelenos automobilio nėra. Jis paslėpė savo Mašiną, 
„Kompanijos“ sunkvežimį, už tolumoje esančio garažo. 
Prie namų stovėjo tik ekonomės automobilis. 

Bovis neketino pranešti ekonomei apie savo atvyki- 
mą. Na ir ką gi jis pasakys jai? Tarkime, jis pasakys 
tiesą, jog rūpinasi dėl panelės Džeinelenos, dėl to, kaip 
ji jaučiasi po to, kas įvyko jos Motinai savitarnos par- 
duotuvėje? Tada ekonomė gali pasidomėti, koks apskri- 
tai jo reikalas, ir jam reikės atsakyti, jog tai, kas darosi, 
su juo visiškai nesusiję ir ji jam lieps nešdintis namo, be 
to, dar gali iškviesti policiją. 

Štai todėl Bovis ir pasislėpė tamsiame kampe, stovė- 
damas iki kulkšnių vandenyje. Jis negalėjo paaiškinti, 
ko jam reikia. Bovis tiesiog žinojo, kad jam reikia čia 
būti. Negana to, jis ketino čia pasilikti, kas bebūtų, nors 
tvanas, kol pats neįsitikins, kad panelei Džeinelenai nie- 
ko blogo neatsitiko. 

Bovis jos nematė nuo tos dienos, kai jie bučiavosi 
ir ji netikėtai pasakė, kad jį Myli. Aišku, Bovis ja nepa- 
tikėjo. Kažkas privertė ją pasakyti kvailystę, gal ji pa- 
vargo per dieną ar perkaito saulėje. Po to ji tikriausiai 
norėjo sau išplėšti liežuvį. 

Kadangi pats Bovis galėjo negalvodamas visko pri- 
kalbėti, jis užjautė panelę Džeineleną ir vengė jos, kad 
ji nesidrovėtų ir, dar blogiau, nesugalvotų kaip nors pa- 
aiškinti savo keisto elgesio. Bovis pastebėjo, kad ir Džei- 
nelena jo vengia. | 

Tačiau toks žaidimas slėptynėmis „negalėjo ilgai tęs- 
tis. Galiausiai jiems reikės susitikti, pavyzdžiui, šiandien, 
nors ji turi svarbesnių rūpesčių. Bovis nieko negalėjo 
padėti panelės Taket motinai. Tačiau jis gali laiduoti pa- 
nelei Taket, kad nepasinaudos pranašumu, suteiktu vi- 
siškai dėl nepaaiškinamų priežasčių jos keisto poelgio 
metu. 

Tolumoje pasirodė automobilio šviesos. Boviui neva- 
lingai suvirpėjo širdis, kai jis pamatė, jog automobilis pa- 

suko iš kelio į Taketų namus. Bovis smarkiai prisispau- 
dė prie sienos, kad jo nepamatytų, jeigu tai būtų ne 
Džeinelena. Kalbėjo, jog Kėjus po sėdyne laiko užtaisytą 
pistoletą. Galimas dalykas, jog tai buvo tik plepalai, bet 
Bovis nenorėjo tuo įsitikinti savo kailiu. Jeigu Kėjus pa- 
stebės nepažįstamą žmogų, gali pirma iššauti, o paskui 
aiškintis, kas jis toks. 

Neryškios per lietaus uždangą šviesos lėtai artėjo. 
Bovis pažino Džeinelenos automobilį. Ji pastatė automo- 
bilį prie namų, išlipo iš jo ir nubėgo prie užpakalinių 
durų. Pirmosios durys su tinkleliu nuo uodų gailiai su- 
girgždėjo, kai Džeinelena jas atidarė. Ji jau įkišo raktą 
į antrų durų spyną, kai Bovis tyliai ją pašaukė vardu. 

Džeinelena išsigandusi atsisuko. Lietaus lašai varvėjo 
jos išbalusiu veidu, kol ji įsižiūrėjo į tamsą. 

— Bovi! Ką jūs čia veikiate? 

— Ar viskas geraiė 

— Taip. Jūs kiaurai permirkote. Ar seniai jūs čia? 
Įeikite į namą. 

— Nereikia, dabar aš galiu važiuoti namo.— Bovis 
įsivaizdavo, kaip jis apgailėtinai atrodo: vanduo varva 
nuo skrybėlės kraštų, o kelnės žemiau kelių — visiškai 
šlapios.— Aš norėjau sužinoti, kaip jūs jaučiatės po to, 
kas atsitiko rytą. Visi sako, kad ponia Taket sunkiai 
serga. 

— Labai gaila, bet tai yra tiesa.— Džeinelena atraki- 
no duris ir pakvietė Bovį į vidų. 

Jis nenoriai įėjo į virtuvę ir sustojo prie pat slenksčio. 

— Nusivilkite striukę, — pasiūlė Džeinelena.— Taip pat 
nusiaukite ir batus. Juose kliuksi vanduo. 

— Aš nenoriu jums sukelti rūpesčių. 

— Kokie ten rūpesčiai. Aš dabar sužinosiu, kaip jau- 
čiasi Mama ir paleisiu Meideilą į namus, paskui išvirsiu 
jums kavos. 

Džeinelena nuėjo per tamsią virtuvę į namą, bet pa- 
keliui sustojo: 

— Nesugalvokite išeiti. 

Džiaugsmas užplūdo Bovio širdį, užgniaužė gerklę. 
Džeinelena nesudrebėjo, nesuriko iš baimės ir neapalpo, 

kai jį pamatė. Tai buvo geras ženklas. O dabar ji prašo, 
netgi maldauja, kad jis pasiliktų. 

— Ne, panele. Aš niekur nedingsiu. 

Kai Džeinelena išėjo, Keitas nusiėmė šlapią skrybėlę 
ir nusivilko striukę, jas pakabino ant kabliuko, ant už- 
pakalinių durų. Svirdinėdamas ant vienos kojos, jis iš 
eilės nusimovė batus ir juos pastatė šalia kitų batų, matyt, 
priklausiusių Kėjui. Kojinės taip pat sušlapo, bet jis su 
palengvėjimu pamatė, kad jos neskylėtos. 

Bovis ant pirštų galų nuėjo linoleumu dengtomis grin- 
dimis. Jis neuždegė šviesos, o stovėjo prie lango, žiūrė- 
damas kaip lietus upeliais teka nuo stogo. Po kurio laiko 
jis išgirdo tylų pokalbį prie paradinių durų, paskui pamatė 
Meideilą, einančią per balas prie savo automobilio, pri- 
sidengusią plastikiniu gobtuvu savo įmantrią šukuoseną. 

Išgirdęs Džeinelenos žingsnius, Bovis atsisuko. 

— Kaip jūsų mama? 

— Ji Miega. 

— Vadinasi, jai geriau? 

— Nevisiškai taip. Ji nenori vykdyti gydytojo nuro- 
dymų, labai užsispyrusi, kad suprastų, jog šį rytą buvo 
įspėta. Mama netiki, jog rimtai serga. 

— Aš girdėjau, kad ji yra su charakteriu. 

— Jeigu ne daugiau. 

— Gal jos būklė ne tokia bloga, kaip sako daktarai? 

— Tikėsimės. 

— Jie mėgsta perdėti, kad išviliotų daugiau pinigų. 

Iš jos veido išraiškos Bovis suprato, kad ji tuo netiki 
ir žino, jog jis taip pat netiki. 

— Gerai, — pasakė Džeinelena atsidusdama.— Aš juk 
žadėjau jums išvirti kavos. 

— Neverta vargintis. 

— Ne, išvirsiu. Aš ir pati noriu išgerti puoduką. Šian- 
dien man neteks daug miegoti, tad kava praveIs. 

Džeinelenos balsas trūkčiojo ir į sandėliuką ji ėjo 
netvirtu žingsniu. Ji neuždegė šviesos tikriausiai dėl to, 
kad nematytų jos ašarų. Bovis žinojo, kad ji verkia. 

Indelis su kava vos neiškrito jai iš rankų. Ji niekaip 
negalėjo atskirti popierinio filtro nuo supresuotos krū- 
velės. Paskui išbarstė ant stalo kavą. 

— Viešpatie, viskas man krinta iš rankų.— Ji ėmė 
laužyti pirštus ir kandžioti apatinę lūpą. 

Bovis jautė, kad iš jo naudos, kiek iš ožio pieno. 

— Gal prisėskite, panele Džeinelena, o aš išvirsiu 
kavos. 

— Aš norėčiau, kad jūs...— Ji niekaip negalėjo už- 
baigti sakinio.— Aš norėčiau... 

— Taip, panele? 

Džeinelena atsisuko ir maldaujamai į jį pažiūrėjo. 

— Aš nedrįstu jūsų prašyti, Bovi. 

— Tik pasakykite. 

Džeinelena tylutėliai riktelėjo, nuleido galvą prie pe- 
ties ir susvyravo. Bovis ją sugavo, apsivijo rankomis, 
prisitraukė ir prispaudė prie krūtinės. Džeinelena buvo 
labai gležna ir jis bijojo, kad per stipriai ją spaudžia, 
bet ji patikliai jam padėjo galvą ant peties. 

— Bovi, ką man daryti, jeigų numirs mama? Ką da- 
Iyli? 

— Toliau gyventi, štai ką. 

— Bet koks tada bus mano gyvenimas? 

— Priklausys nuo jūsų, kokį jį padarysite. 

Džeinelena šnirpštelėjo nosį. 

— Jūs nesuprantate. Iš mūsų šeimos liko tik Kėjus 
ir mama. Aš nenoriu jų netekti. Jeigu mama numirs, o 
Kėjus išvažiuos, aš čia liksiu viena. 

— Jūs ir viena kuo puikiausiai susitvarkysite, pane- 
le Džeinelena. 

— Ne, nesusitvarkysiu. 

— Kodėl taip sakote? 

— Todėl, kad aš niekada neturėjau savojo „aš“. Žmo- 
nėms Džeinelena Taket egzistuoja tik kaip šeimos dalis. 
Aš esu Klarko Jaunesniojo duktė. Aš esu Klarko ir Kė- 
jaus sesutė. Aš esu Džodės dukra. Jau dvejus metus aš 
beveik savarankiškai vadovauju ,„Kompanijai“, bet visi 
mano, kad aš nė žingsnio nežengiu be mamos. Kažkuria 
prasme jie yra teisūs. Mama man visada nurodydavo, ką 
reikia daryti, o aš jai paklusdavu iš dalies dėl to, kad 
ji retai klysta, bet svarbiausia, jog nepasitikėdama savim, 
nesugebu reikšti savo nuomonės. Šitaip yra, bet kai jos 
nebus, kas bus tada? Kuo aš virsiu? Kas aš pati esu? 

Bovis ją paleido iš glėbio ir truputį krestelėjo. 

—- Jūs esate Džeinelena Taket, štai kas esate. Ir to 
pakanka. Jūs esate stipresnė, ngu manote esanti. Kai 
ateis laikas pasireikšti savarankiškumui, jums nereikės 
svetimos pagalbos. 

— Aš bijau, Bovi. 

— Ko? 

— Aš bijau patirti nesėkmę. Nepateisinti vilčių.— 
Džeinelena ėmė juoktis, bet jos juokas skambėjo liūd- 
nai.— Jeigu atvirai kalbėtume, bijau, atvirkščiai, kad pa- 
teisinsiu visų viltis ir su triukšmu patirsiu gėdingą ne- 
sėkmę, kai šalia nebus mamos, duodančios man nuro- 
dymus. 

— Taip neatsitiks,— pareiškė Bovis, ryžtingai krės- 
telėdamas galvą.— Jūs turite didelę patirtį. Žmonės jūsų 
klauso. Jūs esate nuovoki. Aš visada maniau, kad man 
netrūksta proto, bet kai aš esu su jumis, garbės žodis, 
jaučiuosi kvailys. 

— Jūs — ne kvailys, Bovi. Jūs esate labai protingas. 
Niekas niekada nepastebėjo jokių netikslumų septinto 
gręžinio išeigoje. 

— Tačiau buvo sukelta nereikalinga panika. 

— Tačiau mes apie tai nieko nežinojome, kol ne- 
įtaisėme kontrolinio prietaiso. 

Bovis įrengė kontrolinį skaitiklį tarp gręžinio ir sa- 
virašio. Parodymai sutapo. Dujos galėjo nutekėti bet ku- 
rioje linijos vietoje. Norint surasti tą vietą, jam reikėjo 
keisti kontrolinio skaitiklio vietą, kol parodymai pasi- 
keiks. Tai galima daryti be galo ilgai. Bovis patikrino 
dokumentus ir iš tikrųjų pastebėjo, jog gręžinys kažkada 
turėjo atšaką, bet ją uždarė prieš daugelį metų. Bovis 
jautėsi idiotas, kad dėl menkniekio, kurio vadovybė ne- 
laikė rimtu, pakėlė tokį triukšmą. 

Džeinelenos rankos vis dar buvo padėtos jam ant lie- 
mens ir jis galėjo galvoti tik apie tai. Pagaliau jis pa- 
sakė: 

— Aš jus labai užjaučiu, panele Džeinelena, aš Žinau, 
kaip jūs mylite mamą. Tikiuosi, kad ji gyvens iki gilios 
senatvės ir jums dabar nereikia sielvartauti. Tačiau ir 
su ja, ir be jos esate savarankiškas žmogus. Jūs neturite 

savęs laikyti kieno nors dukterimi arba seserimi... arba 
žmona. Jūs pati esate asmenybė. Ir jūsų galvelė gerai 
dirba, nesvarbu, ką kiti besakytų. 

— Koks jūs esate man geras, Bovi,— sušnabždėjo 
Džeinelena. 

— Koks aš čia geras, kokia iš manęs nauda. 

— Tai netiesa! Labai didelė. Pavyzdžiui, man. Jūs 
pabrėžiate Mano teigiamus bruožus, o ne trūkumus. Su- 
praskite Mane teisingai. Aš žinau savo silpnąsias vietas, 
aš su jomis pragyvenau visą gyvenimą, taip pat žinau, 
kad aš esu nekvaila, bet ir nelabai protinga. Aš esu drovi, 
nepasitikiu savo jėgomis. Ir dar aš esu negraži. Ne taip 
kaip broliai. 

— Negraži? — nustebo Bovis, jį taip nustebino jos žo- 
džiai, kad Bovis net nepagalvojo, nuo kurio laiko jis 
pradėjo ją laikyti gražia. — Jūs esate visų gražiausia mer- 
gina, kokią aš buvau kada nors sutikęs, panele Džeine- 
lena. 

Sutrikusi Džeinelena žemai nuleido galvą. 

— Jūs neturite man taip sakyti. Tik dėl to, ką aš jums 
tada pasakiau. 

Bovis sumišęs atsikrenkštė. 

— Aš noriu pasakyti, kad aš nepalaikiau jūsų žodžių 
rimtais. “ 

— Nepalaikėte rimtaisė 

— Taip, panele. 

— Štai kaip.— Iš jos veido buvo mayti, kad ji visiškai 
pasimetusi. Pagaliau ji pakėlė į Bovį akis.— Kodėl? 

Bovis mindžikavo nuo kojos ant kojos. 

— Todėl... Na todėl, kad aš žinau, jog jūs ne tai 
turėjote omenyje. Štai kodėl. 

Džeinelena apsilaižė lūpas ir giliai atsiduso. 

— Ne, aš tai turėjau omenyje, Bovi. 

— Tiesa? 

— Aš jums tai pasakiau iš visos širdies. Ir jeigu jūs, 
na, jeigu... jeigu jūs kada nors panorėsite mane dar 
kartą pabučiuoti, aš neprieštarausiu. 

Bovio galvoje ėmė taip stipriai spengti, jog spengi- 
mas beveik nutildė lietaus barbenimą į stogą. Jo širdis 
taip smarkiai ir veržliai plakė, jog jam pradėjo skaudėti 

krūtinę, užgniaužė gerklę ir jis sunkiai pajėgė pasakyti. 

— Aš labai noriu jus dar kartą pabučiuoti, panele 
Džeinelena. Ir dar kaip noriu. 

Bovis apkabino rankomis jos veidą, prikišo lūpas prie 
jos lūpų. Jos pravertos lūpos noriai atsakė į jo bučinį. 
Šį kartą jiems nereikėjo jokios treniruotės ar repeticijos. 
Jie praleido preliudiją ir iš karto priėjo prie reikalo, 
nuo tos pačios vietos, kur sustojo praėjusį kartą, ir jų 
bučinys buvo toks ilgas, kad, atsiplėšę vienas nuo kito, 
jie negalėjo atgauti kvapo. 

Bovis prisispaudė lūpomis prie jos kaklo, o ji sunėrė 
rankas jam ant nugaros. 

— Bovi, aš niekada nemaniau, jog gali būti taip gera. 

— Aš taip pat. O aš esu ne naujokas. 

Jie bučiavosi dar kartą ir dar kartą, vienas bučinys 
buvo geresnis už kitą ir kiekvienas — vis aistringesnis. 
Jie bučiavosi tol, kol jiems ištino lūpos ir pasidarė sunku 
tramdyti jausmus. 

Bovis galėjo atvėsinti savo karštį gelmėje tarp jos 
grakščių šlaunų, bet nesiryžo. Džeinelena instinktyviai ir 
beveik vaikiškai naiviai prigludo prie jo kūno, žengdama 
tą žingsnį, kuriam Bovis pritrūko drąsos. 

Po to jie visiškai prarado galvas. Čia būtų neatsispy- 
Ięs ir šventasis, o Bovis Keitas niekada savęs nepriskyrė 
tai kategorijai. 

Bovis įkišo ranką jai po sijonu, sugriebė pilną saują 
jos šilku padengtų sėdmenų ir pradėjo juos Maigyti, trin- 
damasis pilvo apačią į jos pilvą. Viskas įvyko kažkaip 
savaime. Bovis nesvėrė ant svarstyklių nei „už“, nei 
„prieš“. Jeigu jis būtų gerai pagalvojęs, jį būtų apėmęs 
siaubas. Tai, kas vyko, buvo tiesiog neįsivaizduojama. 

Negarsus Džeinelenos riktelėjimas grąžino Bovį į tik- 
rovę ir jį apėmė gėda bei pasišlykštėjimas savimi. 

Bovis tuojau pat paleido ją iš savo glėbio. Netaręs nė 
žodžio, jis trim dideliais žingsniais perėjo virtuvę, pagrie- 
*bė batus, striukę, skrybėlę ir išbėgo į prieangį, o iš čia 
į pliaupiantį lietų. 

Kaip tik tuo momentu, kai jis pribėgo prie stovinčio 
už garažo sunkvežimio, vingiuotas žaibas perskrodė tam- 

są, sujungdamas padebesius su žemė akinamai ryškiu 
blyksniu, lydimu galingo trenksmo ir ozono kvapo. 

Bovis neabejojo, kad Viešpats norėjo jį Mirtinai nu- 
trenkti. Tačiau šį kartą Jis nepataikė. 


Nuo griaustinio suskambėjo buteliai ir indai ant bu- 
teto. 

— Baisi audra,— pastebėjo Hepas Holisteris, pildamas 
Kėjui dar vieną porciją. 

— Tokiu oru negalima skraidyti. Šiandien aš turėjau 
parvežti į namus Midlende naftos verslininką su žmona. 


— Sveikinu tave, Kėjau. Vadinasi, tau vis dėlto pa- 
kanka proto neskraidyti tokiu oru. 

— Tai ne man, o jo žmonai. Ji pareiškė, kad nenori, 
jog lėktuvas sudužtų. 

Hepas palingavo galvą, smerkdamas Kėjaus nepro- 
tingumą ir ėmėsi aptarnauti kitus lankytojus, nepabūgu- 
sius audros ir atėjusius į barą ,„Po palme“. Vieni žaidė 
biliardą, kiti laukė savo eilės, stovėdami atsirėmę į lazdas 
ir gurkšnodami iš butelių alų. Kai kurie žiūrėjo beisbolo 
rungtynes dideliame projekciniame televizijos ekrane, 
įtaisytame viename baro kampe aukštai palubėje. Lan- 
kytojai susirinko grupelėmis po du ir po tris. 

Tik Kėjus gėrė vienas bufeto gale. Iš jo liūdno veido 
ir gunktelėjusių pečių buvo galima spręsti, kad jo nuo- 
taika bloga. Visi Iden Pase jau žinojo apie įvykį savi- 
tarnos parduotuvėje „Ekonomiškas pirkėjas“, todėl nie- 
kas jam nebedrumstė ramybės ir jį užjautė. 

Gerdamas antrą porciją alkoholinio gėrimo, Kėjus ir 
toliau galvojo apie Džodę ir jo mintyse neliko nė lašelio 
gailesčio Motinai. Jis su malonumu ją būtų apdovanojęs 
stipriu spyriu į užpakalį. Ligoninėje ir vėliau, kai jie su 
Džeinelena, nepaisydami gydytojų įkalbinėjimų ir svei- 
ko proto, ją parvežė į namus, ji garsiai aimanavo, ginči- 
josi ir jokiu būdu nesutiko, kad ją paguldytų į lovą. 

— Aš pakviečiau tau nuolatinę slaugytoją, Džode,— 
pasakė Kėjus, kol Džeinelena ją ir toliau įkalbinėjo.— 
Džeinelena užimta darbe. Aš dažnai išvažiuoju. O Meidei- 
la nors ir gera ekonomė, bet mes nemanome, kad ji galėtų 

padėti, jeigu tave ištiktų panašus priepuolis kaip šiandien. 
Reikia, kad kas nors visą laiką būtų prie tavęs. 

— Kokia puiki mintis, Kėjau! — apsidžiaugė Džeine- 
lena.— Ar tu sutinki, mama? 

Nekreipdama dėmesio į Džeineleną, Džodė išpūtė iš 
burnos cigaretės dūmus. 

— Vadinasi, tu pats nusperdei man pasamdyti slaugy- 
toją? 

— Ji gyvens mūsų namuose ir priklausys tik tau. 

— Aš pati galiu save aptarnauti, ačiū. Aš nenoriu, 
į Mano reikalus, o vos tik man užmerkus akis dar mane 
ir apvaginėtų. 

— Aš tariausi su pirmaklase agentūra Dalase,— kant- 
riai paaiškino Kėjus.— Tarp jų darbuotojų nėra vagilių. 
Aš pats nurodžiau mūsų reikalavimus. Paaiškinau, kad tu 
esi ne invalidė, kad tau nereikia specialios priežiūros ir 
nereikia visą laiką nuo tavęs nenuleisti akių. Jie kol kas 
ieško tinkamos kandidatės, bet žadėjo, jog medicinos se- 
selė atvažiuos rytoj ne vėliau kaip iki vidurdienio. 

Džodės akys susiaurėjo iki plyšelių. 

— Paskambink jiems. Atsisakyk. Kas, po velnių, tau 
suteikė teisę spręsti už mane? 

— Mama, Kėjus daro taip, kad tau būtų kuo geriau. 

— Aš pati sprendžiu, kas man geriausia. Tegu jis ne- 
sikiša į Mano gyvenimą. Ir tu taip pat, — Džodė ištraukė 
Džeinelenai iš rankų savo švarką, kurį toji padėjo jai 
nusivilkti — Ir nešdinkitės lauk iš mano kambario. Abu. 

Jie pakluso įsakymui, bijodami sukelti naują prie- 
puolį. 

Kėjus labai nerimavo dėl Džodės. Pamatęs motiną, gu- 
linčią ant savitarnos parduotuvės grindų, apsiseilėjusia 
pasmakre, pasigailėjimo vertą dėl savo bejėgiškumo, jis 
pats vos neprarado sąmonės. Tačiau jį paveikė vėsinan- 
čiai tai, jog kiekvienas bandymas ja pasirūpinti gaudavo 
atkšrtį ir sukeldavo žodžių audrą. 

Kas jam pikti žodžiai, kuriais ją apibėrė Džodė? Jos 
plūdimą jis girdėjo visą gyvenimą. Jų barniai nieko verti, 
palyginti su jos sveikata. Džodė nesuvokė savo ligos rim- 

tumo ir tai dabar buvo svarbiausia. Ji gali numirti, jeigu 
nesigydys. Tik beprotis gali taip juokauti su mirtimi. 

Čia Kėjus, kreivai „šypsodamasis, sau priminė, kad ne 
vėliau kaip šiandien jis buvo pasiruošęs pakilti į orą, 
nepaisydamas štorminio oro ir artėjančios audros. Ir būtų 
skridęs, jeigu nebūtų atsisakę skristi lėktuvą pasamdę 
keleiviai. 

Tačiau tai buvo rizikingas žaidimas su neaiškia baig- 
timi. Argi galima jį lyginti su tuo, Kai tave įspėja, jog 
tavo kišenėje yra granata su ištrauktu žiedu ir kad ja 
reikia tuojau pat atsikratyti, nes kitaip tu mirsi arba, o 
tai bus kur kas blogiau, vegetuosi iki gyvenimo pabai- 
gos? 

Apygardos ligoninės gydytojas, nieko neslėpdamas, 
pasakė jam ir Džeinelenai liūdną Džodės diagnozę. Kėjus 
norėtų sužinoti dar kieno nors nuomonę. Pavyzdžiui, La- 
ros Malori. 

„Velniai rautų viską“. Jis mostelėjo Hepui dar kartą 
pripilti jam stiklinaitę. 

Jau ko nereikėjo prisiminti, tai Laros Malori. Tačiau 
ji buvo su juo visur, užvaldė jo visas mintis ir nepaliko 
nė minutei. Nematomai ir negirdimai Lara apsigyveno 
jo širdyje, visuose proto ir kūno kampeliuose. 

Ar brolis buvo jos vaiko tėvas? Ar apie tai žinojo 
jos vyras? Ar žinojo pats Klarkas? Ir ar nepagreitino Klar- 
ko savižudybės prievartinė jo dukters mirtis? 

Ir jeigu taip atsitiko, tai ar turi jis dėl Klarko ir taip 
pat dėl Laros vykti į Montesangrę sužinoti vaiko mirties 
aplinkybių? 

Ne, nė už ką. Tai ne jo reikalas. Niekas jo nepaskyrė 
Klarko patikėtiniu. Tai jos problema. Tegu ji pati ją ir 
sprendžia. Jis čia nieko dėtas. 

Tačiau kuo ilgiau Kėjus galvojo, tuo labiau įsitikino, 
kad Ešlė buvo jo giminaitė. Jis stengėsi varyti lauk to- 
kias mintis, bet nesėkmingai. Sunku pamiršti, kaip į ne- 
viltį įpuolusi Lara pasakojo apie tragišką dukters mirtį. 
Dieve, nejaugi galima tai išgyventi ir neišsikraustyti iš 
proto? 

Dar prieš dvi savaites jis galėjo prisiekti, jog niekada 
nejaus užuojautos Larai Malori. Tačiau po jos pasakojimo 

tik pabaisa galėjo likti abejingas Laros sielvartui. Todėl 
jis ir apkabino Larą. Stengėsi nuraminti. Ją pabučiavo. 

Pykdamas ant savęs, Kėjus vienu gurkšniu ištuštino 
stiklinaitę, paskui pradėjo ją sukioti ant poliruoto buieto 
paviršiaus. 

Na gerai, jis pabučiavo Larą. Ir ne kažkokiu kukliu, 
nenuodėmingųu bučiniu. Jis pabučiavo ištekėjusią savo 
brolio meilužę ir dabar jį kankina sąžinės graužimas. La- 
ra jį apkaltino, kad jis pasinaudojo jos silpnumu, bet ji 
klydo. Taip, Kėjus apsimetė, kad ji gerai nuspėjo jo keti- 
nimus, bet, tiesą sakant, kai jis bučiavo Larą, jam net 
į galvą nešovė, jog jis bučiuoja apgavikę, neištikimą 
žmoną, išvedusią Klarką iš doros kelio. Jo rankose, kai 
jos lūpos taip nuolankiai paklųso jo lūpoms, ji buvo pa- 
prasčiausiai tik moteris, kurią jis norėjo laikyti apkabinęs 
visą gyvenimą. Kėjus elgėsi pagal savo paties nustatytas 
taisykles: yra Moteris ir jo nedomina jos vardas. 

— Tu ką,— neturi ko veikti? Ko žiūri į tuščią stikli- 
naitę? Ar nenorėtumei ko nors užsakyti damai? 

Kėjus, nepatenkintas, kad kažkas nutraukė jo mintis, 
pakėlė galvą ir šalia pamatė Darsę Vinston. 

— Iš kur tu atsiradai? 

— Aš nusprendžiau palaukti, kol nustos lyti. O kaip 
dėl gėrimo? 

Priėjo Hepas. Kėjus trumpai linktelėjo ir barmenas 
priėmė Darsės užsakymą degtinei su toniku. Kėjus atsi- 
sakė gerti. 

— Ką gi, gersiu viena. Koks tu neišauklėtas! — Darsė 
papūtė kruopščiai nudažytas lūpas. 

— Aš nežadėjau tau palaikyti kompanijos. Argi ne- 
supratai? | 

Darsė nugėrė iš stiklinaitės, kurią priešais ją pastatė 
Hepas. 

— Tu sunerimęs dėl mamos? 

— Liaukis apsimetinėti. 

— Aš iš tikrųjų tave labai užjaučiu, Kėjau. 

Taketas labai abejojo, jog Darsę kas nors domina 
pasaulyje be jos pačios, bet dėkingai linktelėjo. 

— Apie ką tu dar galvoji? 

— Apie nieką. 

— Meluoji. Tu nepatenkintas. Gal dėl to, kad Helena 
Beri grįžo pas Džimį Bredlį? Sako, jog dabar tarp jų tokia 
meilė, kokios nebuvo prieš tai, kai tu juos išskyrei. 

Kėjus nuleido galvą taip žemai, kad beveik pasmakrė 
palietė krūtinę. Miesto paskalų absurdiškumas galėjo su- 
kelti tik juoką. 

— Kas čia juokingo? 

— Tas mūsų miestelis. Mėnulis gali nukristi ant Ze- 
mės, gali įvykti naujas Didysis sprogimas ir atsirasti nau- 
ja Visata, o vietinių gyventojų mintys suksis tik apie 
vienintelį dalyką — sužinoti, kas su kuo guli. 

— O tu su kuo guli? 

— Mano reikalas. 

— Niekšas,— Darsė pažvelgė į jį taip nuožmiai, kad 
Kėjus vėl ėmė juoktis. 

— O tu šiandien išsipuošei, Darse,— pastebėjo Kėjus, 
apžiūrinėdamas jos paprasto fasono suknelę ir kuklias 
laivutes aukšta pakulne. 

Ant Darsės netgi paprasčiausia suknelė atrodė puoš- 
niai. O šitoji, pasiūta iš šviesiai rausvo šilko, jai labai 
tiko, nepaisant jos rausvų plaukų. Suknelė buvo truputį 
siaura per krūtinę ir ji paliko neužsegtas tris viršutines 
sagas, kad matytųsi gundantis įdubimas. Nuo aukštų pa- 
kulnių jos ir taip grakščios ir ilgos kojos atrodė dar 
grakštesnės ir ilgesnės. Darsė atrodė labai gundančiai ir 
tai buvo sunku paneigti. 

— Aš važiavau į namus iš Knygų bičiulių draugijos 
susirinkimo, — paaiškino Darsė. 

— Ar Iden Pase yra Knygų bičiulių draugija? Aš net- 
gi nežinojau, kad yra biblioteka. 

— Žinoma, yra. Ir draugijoje keturiasdešimt du žmo- 
nės? 

— Nejaugi? Ir visi moka skaityti? 

— Visiškai nejuokinga.— Darsė baigė gerti degtinę 
su toniku ir trinktelėdama pastatė stiklinaitę ant buieto.— 
Dėkoju už pavaišinimą. Paskambink, kai būsi geros nuo“ 
taikos. Pastaruoju metu tu linksmutis kaip numirėlis. 

— Kaip tau pavyko ją iš čia iškrapštyti? — pasidomėjo 
Hepas, kai pasipiktinusi Darsė išėjo iš baro. Jis paėmė 

nešvarią stiklinaitę ir ją įmerkė į kriauklę su muiluotu 
vandeniu. 

— Argi tai svarbu? — trumpai atsiliepė Kėjus. 

Vis dar lijo, bet Kėjus, nekreipdamas dėmesio į blogą 
orą, netgi nepasistatė striukės apykaklės, eidamas į au- 
tomobilį. 

Jis įlipo į „linkolną“ ir įkišo raktą į spyną varikliui 
įjungti pirma, negu ją pastebėjo. Ji prisitraukė arčiau 
prie jo ant geltonos odinės sėdynės ir padėjo ranką jam 
ant šlaunies. 

— Aš žinau, kas tau yra. 

— Tu apie tai neturi nė Menkiausio supratimo, Darse. 

— Tu pamiršti, kad aš esu labai gera tokių klausimų 
ekspertė. Aš gimiau su šeštuoju jausmu. Man reikia tik 
pažvelgti į vyrą ir aš jau žinau, ko jis nori. 

— Ar tu nemeluoji? 

— Ne, nemeluoju. Kai vyras to nori, nuo jo sklinda 
kvapas kaip ir nuo motetrs. 

— Jeigu tu sakai tiesą, tai paskui tave turėtų bėgioti 
visas būrys patinų. 

Darsė palaikė jo žodžius komplimentu ir jos ranka at- 
sidūrė jam tarp kojų. 

— Tu manęs nori, Kėjau. Aš gerai žinau. Paprasčiau- 
siai tu esi per daug išdidus, kad paprašytumei dovanoti 
už tai, ką prišnekėjai man tada per susirinkimą. 

Darsė pradėjo jį glostyti ir Kėjus turėjo pripažinti, 
kad ji puikiai moka tai daryti. 

— Mes elgiamės kaip idiotai. Nė vienas nenorime 
žengti pirmo žingsnio, kad susitaikytumėme. Nejaugi mes 
abu turime kankintis dėl kažkokio išdidumo? 

Darsė jam pradėjo atseginėti džinsus. Kėjus netrukdė, 
pasirinkęs pašalinio stebėtojo vaidmenį. Jis norėjo įver- 
tinti savo reakciją. Ji ištraukė penį ir pradėjo jį masa- 
žuoti rankomis. Kėjus pajuto, kad pradeda nebekontro- 
liuoti savęs. 

— Na štai, kvaileli — prašneko Darsė atsidusdama.— 
Aš taip ir maniau, kad tu nori išbandyti kerinčias Darsės 
glamones. 

Darsė jam nusišypsojo gundančia šypsena ir pasilenkė 
prie jo kėlių. Jos burnos prisilietimas buvo tai švelnus, 

tai šiurkštus. Darsė tai po truputį jį kandžiojo, tai žvel- 
niai bučiavo, žinodama, ką daranti. 

Kėjus atlošė galvą ir stipriai užmerkė akis. Jis netroš- 
ko jos, ir todėl nustebo, kad jo kūnas atsiliepia į jos 
glamones. Be to, ko čia stebėtis? Jis gulėjo su moterimis, 
netgi nežinodamas jų vardo. Jis netgi negali jų suskai- 
čiuoti. Jo kūnas galėjo atlikti tą funkciją, nedalyvaujant 
galvai. 

Kėjus liko patenkintas, kad Darsė nesugalvojo su juo 
bučiuotis. Tai jau kažkas asmeniška. Tada ta moteris, 
nieko jam nereiškianti, užvaldytų ne tik jo kūną, bet ir 
dalį jo dvasios. O ji jam nemaloni. 

Jeigu Darsė imtų jį bučiuoti, jos nepasotinamas liežu- 
vis sunaikintų kito būčinio, kurio jis negalėjo pamiršti, 
skonį. Kėjus brangino prisiminimą, kaip senas žmogus 
brangina savo kovinius apdovanojimus, laikomus nuoša- 
liame kampelyje. Kartais Kėjus leisdavo sau prisiminti 
tą bučinį, jo saldų aistringumą, kaip senas karys, kuris 
išsiėmęs savo medalius liūdnai apžiūrinėdavo juos, prisi- 
mindamas laimėtas pergales. Tačiau pasimėgavęs prisi- 
minimais ir pykdamas už savo silpnumą, Kėjus varė ša- 
lin nereikalingus vaizdus, kaip senas žmogus, gėdydama- 
sis savo sentimentalumo, stipriai užtrenkia dėžutės su 
brangiais jo širdžiai daiktais dangtelį. 

„Liūdna, — galvojo jis,— kad žmonės trokšta nepasie- 
kiamų dalykų“. 

Dabar Kėjus pasistengė likti abejingas, atskirti protą 
nuo kūno, leisdamas kūnui savarankiškai elgtis. Jis nė 
karto neprisilietė prie Darsės. O paskutinę akimirką jis 
taip stipriai paspaudė vairą, kad net pirštai pabalo. Paskui 
Kėjus ramiai užsisegė džinsus. 

Darsė išsitiesė, atsidarė rankinuką, išsitraukė popie- 
rinę servetėlę'ir grakščiai nusausino lūpas. 

— Ar tu žinai, iš kur žinoma, kad Dievas vyras? 

Kėjus patylėjo; jis jau buvo girdėjęs tą pajuokavimą. 

— Todėl, kad jeigu Jis būtų moteris, sperma būtų 
saldi kaip šokoladas. 

— Puiku. 

Darsė arba nepastebėjo, arba praleido pro ausis pasi- 

šlykštėjimą, pasigirdusį jo žodžiuose. Juokdamasi Darsė 
pasitrynė savo krūtinę į jo rankovę. 

— Tai kur gi mes įsitaisysime? Gal ant tos prabangios 
galinės sėdynės? — pasiūlė Darsė, pažvelgusi atgal.— Gai- 
la, kad dabar nebegamina erdvių automobilių kaip anks- 
čiau. Ne tokie buvo kaip tas. Noriu pasakyti, kad ge- 
riausia... 

— Labanakt, Darse. Aš važiuoju į namus. 

— Dar ką sugalvojai! Mes dar nebaigėme. 

— Aš baigiau. 

— Tu nori pasakyti, kad... 

— Tu darei, ką norėjai. Aš tavęs neverčiau,— primi- 
nė Kėjus ramiu balsu.— (O dabar prašom išlipti iš auto- 
mobilio, kad galėčiau važiuoti į namus. 

Darsė spjovė jam į veidą. 

Greičiau už puolančią kobrą Kėjus pačiupo ją už plau- 
kų ir atitraukė jos galvą. 

— Aš tavęs nenužudžiau, kai tu mane sužeidei, bet 
tu mane vieną kartą išvesi iš kantrybės. .. 


SEPTYNIOLIKT ASIS SKYRIUS 


Darsė patikėjo. Kėjus garsėjo savo nesuvaldomu bū- 
du. Tačiau ir ji ne iš tų, kurios nusileidžia. 

— Paleisk mane tuojau pat, šunsnuki. 

Kėjus atgniaužė kumštį, paleisdamas jos plaukus. 

— Nešdinkis iš čia, — sukomandavo Kėjus. 

— Aš išsinešdinsiu. Bet pirma tu išklausysi, ką aš 
apie tave galvoju. Tu esi psichas. Tu esi ne piktas, o 
psichinis. j 

— Puiku. O dabar, kai nustatėme diagnozę, nešdin- 
kis iš mano automobilio. 

— Tau galvoj ne viskas gerai ir tai ne dėl storulės 
Helenos Beri, o dėl Laros Malori. 

Jam trūktelėjo dešinioji akis, bet jis pats buvo pa- 
vojingai nejudrus. Supratusi, kad užčiuopė skaudamą 
vietą, ji sudavė dar vieną smūgį. 

— Nejaugi tu nesupranti, kad esi juokingas su savo 
romantiniais jausmais buvusiam tavo brolio paklotui? — 

— Darse, liaukis. 

— Garsioji daktarė sugriebė rūstųjį Kėjų Taketą už 
vienos vietos. Vyresniojo brolio patirtis tavęs nieko ne- 
išmokė, a? 

Darsė suprato, jog laikas sustoti, bet negalėjo atsisa- 
kyti malonumo matyti, kaip .jis gūžiasi nuo jos smūgių. 
Nuo pat jaunystės Darsė mokėjo šokdinti kiekvieną vyrą. 
Išskyrus Kėjų ir tai Žeidė jos savimeilę, nors ji ir suprato, 
jog tai nemirtina. 

— Tu su ja jau pergulėjai, Kėjau? — šaipėsi Darsė, 
prikišusi savo veidą prie jo veido.— Ir kurį gi ji šaukė 
aistros pašaukta — tave ar Klarką? Įdomu, kuris iš jūsų 
geresnis meilužis — senatorius Klarkas Taketas ar jo jau- 
nesnysis brolis? Tai ji tave traukia? Nori jai įrodyti, kad 
niekuo nenusileisi Klarkui? 

Kėjus taip ryžtingai ėmėsi veiksmų, kad Darsė atšlijo. 
Jis atidarė automobilio dureles ir iššoko laukan, paskui, 
pasilenkęs į vidų, pačiupo ją už suknelės ir ištraukė iš 
automobilio. Lietus tuojau pat sušlapino šviesiai rausvą 
šilką. Laivučių pakulnės įstrigo purve. 

Nekreipdamas dėmesio į jos klyksmą ir prakeiksmus, 
Kėjus vėl įlipo į automobilį ir įjungė variklį. Kai jis 
norėjo uždaryti dureles, Darsė įsikibo į rankeną. 

— Kur tu skubi, Kėjau? Gal pas brolio meilužę? Tu 
tapsi pajuokos objektu, kai visi apie tai sužinos. O kad 
visi sužinos, galiu lažintis iš tavo kiaušinių. Aš jau pasi- 
stengsiu. Negana to, kad ji kekšė, ji dar yra tavo ve- 
lionio brolio kekšė. 

— Kekšės bent žino savo kainą ir jos reikalauja. O tu, 
Darse, dirbi veltui. 

Kėjus patraukė dureles į save ir jas užtrenkė, įjungė 
greitį ir pajudėjo iš vietos. Nuo šlapio smėlio ir purvo iš- 
sitepė madingos raštuotos Darsės kojinės ir elegantiškos 
laivutės. .. 

Darsė siuntė jam įkandin keiksmažodžius. Čia pat, 
pliaupiant lietui, Darsė nusprendė gerai pamokyti ta cha- 
mą. Ji suras jo silpnąją vietą. Ji ras būdą jį palenkti savo 
pusėn. Tik ne šiandien. Ji palauks, kol nurims jos pyktis 
ir ji smulkiai išnagrinės šį klausimą. 

Semdama vandenį į batelius, Darsė nubrido į savo 
automobilį. Vieną dalyką ji tiksliai žinojo: dar niekas 
ir niekada nežemino ponios Fergus Vinston be bausmės, 
dar niekam ir niekada tai laimingai nesibaigė. 


— Dėkoju už dėmesį, džentelmenai,— pasakė Lara, 
baigdama savo kalbą, pasakytą Iden Paso miesto septy- 
niems mokyklos tarybos nariams. Manau, jog jūs at- 
kreipsite dėmesį į mano siūlymą organizuoti neįtrauktus 
į mokymo programą seksualinio auklėjimo seminarus. 
Jeigu kils kokių nors klausimų, aš laukiu jūsų skam- 
bučių. 

— Jūs pateikėte įtikinamų argumentų ir palietėte la- 
bai įdomias problemas, — pasakė Fergusas Vinstonas.— 7i- 
noma, tai labai delikati tema. Mums reikės pagalvoti. 
Galbūt mums prireiks savaitės ar dviejų vienam ar ki- 
tam sprendimui priimti. 

— Aš suprantu, pone Vinstonai. Dėkoju, kad jūs... 

Lara sustojo, kai jai už nugaros. atsidarė durys. Visų 
žvilgsniai nukrypo į tą pusę ir veiduose pasirodė nuosta- 
ba. Lara atsisuko. Į kambarį įėjo Darsė Vinston. Paskui 
ją ėjo Džodė Taket. 

Lara vos neatšoko į šalį pamačiusi Darsės akyse de- 
gantį pyktį. Ponia Vinston patenkinta apsidairė aplinkui; 
Džodė net nepažvelgė į Laros pusę. 

Visi septyni tarybos nariai skubiai atsistojo. Tačiau 
tik Fergusas prabilo. Jis kreipėsi į žmoną vardu, bet kar- 
tu nenuleido akių nuo Džodės Taket. 

— Ko tu atėjai, Darse? Tai uždaras posėdis. 

— Dabar jis bus atviras.— Džodė vis dar atrodė ne- 
kaip, bet jos balsas jau buvo įgijęs ankstesnį tvirtumą. 

— Ji primygtinai reikalavo, kad mes ateitumėme,— 
paaiškino Darsė. į 

Fergusas pagaliau nukreipė šaltą žvilgsnį nuo Džodės 
į ŽmMoną. 

— Prašom atleisti, Fergusai. Aš žinau, tu manęs pra- 
šei niekam nesakyti darbotvarkės, kol jos neaptars mo- 
kyklos taryba, bet dėl vieno punkto, tai mano jėgoms 
nepakeliamas dalykas ir aš turiu kažką daryti. 

Lara pakilo iš savo vietos. 

— Šiuo momentu žodis suteiktas man, ponia Vinston. 
Jeigu jūs norite kalbėti mokyklos tarybos posėdyje, aš 
siūlau jums laikytis nustatytų taisyklių ir dėl to iš anksto 
susitarti, kaip padariau aš. Aš manau, jog taisyklės vi- 
siems vienodos.— Ji atsisuko ir pabrėžtinai pažvelgė į 
Fergusą. 

Fergusas, tikrąja to žodžio prasme, tvilkė Darsę ku- 
pinu neapykantos žvilgsniu. Atrodė, jis pasiruošęs pa- 
smaugti žmoną, kad toji atsivedė Džodę. 

— Daktarė Malori teisi — patvirtino Fergusas.— Jeigu 
tu ir Džodė norite ką nors pranešti tarybai, jūs turite 
laikytis nustatytų taisyklių. Jūs negalite čia įsiveržti ir 
trukdyti mums dirbti. 

— Jeigu tai būtų paprasčiausias dalykas, mes taip ne- 
sielgtume,— sutiko Darsė.— Bet... 

— Aš pati pasakysiu — Džodė nekantriai priėjo prie 
stalo, prie kurio sėdėjo mokyklos tarybos nariai. Įsitiki- 
nusi, kad jie visi žiūri į ją, Džodė be užuolankų paklau- 
sė: — Ką, jūs iš proto išsikraustėte? 

Kai kurie nariai nusuko akis. Visi tylėjo. Pagaliau 
Fergusas jai pasiūlė kėdę. 

— Man labiau patinka stovėti. 

— Kaip norite. 

— Aš visada elgiuosi, kaip noriu. 

Džodė ir Fergusas neslėpė savo priešiškumo vienas 
kitam, | 

Visi buvo sumišę ir stengėsi nežiūrėti į jų pusę, tik 
viena Lara pajėgė kalbėti. 

— Pone Vinstonai, aš reikalauju, kad tarybos nariai 
patvirtintų, jog sutinka išnagrinėti mano siūlymą. 

Niekas į ją neatkreipė dėmesio. 

Džodė atsisuko į pastorių Masį. 

— Aš jūsų nesuprantu, pamokslininke. Kiekvieną sek- 
madienį jūs iš katedros smerkiate paleistuvystę. O dabar 
nusprendėte leisti paleistuvei, sulaužiusiai santuokinę iš- 
tikimybę, kalbėti apie seksą su mūsų jaunimu? — Ji 
prunkštelėjo,-. parodydama nepasitikėjimą ir panieką— 
Tokiu atveju aš nesuprantu, kodėl aš turiu aukoti jūsų 
bažnyčiai. i 

Pastorius sumišęs nusišypsojo. 

— Mes dar galutinai nenusprendėme, Džode. Mes tik 
įšklausėme daktarės Malori siūlymą. Galite būti tikra, 
kad ji neims propaguoti nuodėmės. 

— Štai kaip? — Džodė pažvelgė į Darsę.— Pasakykite 
jam tai, ką pasakėte man. 

Darsė išėjo į priekį ir užėmė opziciją tiesiai po lem- 
pa palubėje, tarsi patyrusi artistė, visada pasirenkanti 
scenos vidurį. 

Susijaudinusiu, dūstančiu balsu ji pradėjo: 

— Prieš dvi savaites aš buvau nuvedusi Heverą pasi- 
tikrinti sveikatos pas daktarę Malori. Hevera paskui man 
sakė, jog daktarė Malori jai patarė visada, einant į pa- 
simatymą, turėti prezervatyvą. 

— Aš taip nesakiau! — sušuko Lara.— Aš tik įspėjau 
Heverą, jog pavojinga lytiškai santykiauti be prezerva- 
tyvo. Matyt, Mano žodžiai buvo klaidingai suprasti. Ar- 
ba Hevera ne taip mane suprato, arba ponia Vinston 
specialiai iškraipo mano žodžius, turėdama savo tikslų. 

— Nieko panašaus,— išpoškino Darsė. Paskui, atsisu- 
kusi į tarybos narius, tęsė: — To dar mažai, ji pasakė 
Heverai, kad Hevera patartų visoms savo draugėms ne- 
šiotis prezervatyvus. Sakykite, kas tai yra, ar ne nuo- 
laidžiavimas, ne raginimas paauglių ištvirkauti? Juk jiems 
bereikia tik užsiminti ir jų nebesustabdysi. Juk žinote, 
kaip būna su jaunimu. Mokyti juos nešioti prezervaty- 
vus —tai tas pats, kaip jiems oficialiai leisti. ..— Darsė 
sumišusi nudūrė akis. 

Lara norėjo pasiteisinti, jiems papasakoti, kad Darsė 
atvedė pas ją Heverą kaip tik dėl to, kad ji išrašytų 
kontraceptinių tablečių. Tačiau ji negalėjo atskleisti gy- 
dytojo paslapties. Darsė suprantančiai nusišypsojo. 

— Aš įspėjau Heverą, kad netvarkingai lytiškai ne- 
santykiautų ir nekeistų partnerių — prisipažino Lara— 
Aš taip pat paprašiau perspėti draugus. Tačiau aš jokiu 
būdu nepropagavau paleistuvystės. 

— Jūs esate ekspertė tuo klausimu? 

— Darse, prašom,— dejuodamas pasakė Fergusas.— 
Nepradėkime kalbėti apie atskirus žmones. Dabar kalba- 
ma apie mūsų miesto jaunimą. 

— Amen, — pridūrė pastorius.— Tiesą sakant, aš abe- 
joju dėl atvirų diskusijų sekso tema organizavimo. Mūsų 
jaunimas ir be jo turi daugybę įvairiausių pagundų. Jų 
protai tarsi suartas laukas. Mes turime į jį sėti sėklas, 
iš kurių išaugtų sveiki dvasiniai želmenys, o ne sutrikimas 
ir panika prieš velnio pagundas. 

— Prašom, pamokslininke, palikite pamokymus sek- 
madieniui, — pasakė Džodė.— Tačiau aš džiaugiuosi užsi- 
tikrinusi jūsų paramą ir kad jūs balsuosite prieš tą idėją. 

Džodės žvilgsnis nuslydo išilgai ilgo stalo, paeiliui 
sustodamas ties kiekvienu mokyklos tarybos nariu. Jis 
praslydo po Larą, tarsi ji būtų buvusi tuščia vieta. 

— Esu įsitikinusi, jeigu jūs truputį pagalvosite, tai 
visi taip nuspręsite. Jeigu ne, tai man reikės peržiūrėti 
kai kuriuos savo planus. 

— Kokius planus? — pasidomėjo vienas tarybos narių. 

— Mano sūnus Klarkas visada su dėkingumu prisi- 
mindavo mokyklines dienas Iden Pase ir pabrėždavo, kad 
kaip tik čia jis gavo pradinį parengimą savo politinei 
karjerai. Jis pareiškė norą, kad kokia nors mokymo įstai- 
ga būtų pavadinta jo vardu. Pavyzdžiui, nauja Klarko Ta- 
keto sporto salė. Atėjo laikas, kai man pasidarė sunku 
lipti staigiais svyruojančiais laiptais į tribuną žiūrėti krep- 
šinio rungtynių. Ir dar. Tos elekroninės švieslentės, kaip 
jūs manote, labai neblogas dalykėlis? O ką, jeigu Iden 
Pasas bus pirmas apygardoje miestas, kurio mokykla tu- 
rės naują salę ir švieslentę? Tai nušluostytume nosį ki- 
toms mokykloms, a? 

Lara nuleido galvą. Mintyse ji girdėjo, kaip užkala 
karstą, kuriame palaidos jos siūlymą. 

Džodė truputį palaukė, suteikdama galimybę idėjai 
užvaldyti jų protus, paskui tęsė: 

— Aš gimiau Iden Pase. Čia pragyvenau visą savo 
gyvenimą. Baigiau dvylika mūsų mokyklos klasių kaip 
ir trys mano vaikai. Aš visada sakydavau, kad mūsų 
mokykla viena geriausių valstijoje — Džodė pabarbeno 
į stalą strazdanomis nubertų rankų trumpų pirštų krump- 
liais.— Tačiau aš tuojau pat pakeisiu savo sprendimą, 
jeigu jūs leisite tai moteriai ištarti nors vieną žodį mo- 
kyklos pastate. Dėl Dievo meilės, pasakykite man, kaip 

apskritai jai tai atėjo į galvą, kai visa šalis nuo didelio 
iki mažo žino, kokia yra jos reputacija Ir jūs norite, 
kad tokia moteris mokytų jūsų vaikus? — Jos veidas pa- 
raudo. Ji sunkiai kvėpavo.— Aš jau geriau mirsiu, bet jai 
neleisiu prie manęs prisiliesti. Jūs žinote, jog aš nesi- 
mėtau žodžiais. Paklauskite tų, kurie antradienį buvo 
„„Ekonomiško pirkėjo“ parduotuvėje. 

— Jūsų mintį supratau, ponia Taket.— Lara bijojo, kad 
senę ištiks naujas priepuolis. Ji nenorėjo, kad ją kaltin- 
tų dėl Džodės mirties.— Aš esu tikra, jog visi čia esan- 
tys žino, kaip jūs esate nepatenkinta, jog aš norėjau 
jums išgelbėti gyvybę. Aš pasitraukiu iš kovos lauko, 
nes pirmiausia nežadu dalyvauti tose žeminančiose rie- 
tenose. Antra, aš žinau, jog esu pasmerkta pralaimėti. Aš 
neturiu galimybės papirkti mokyklos tarybos sporto sa- 
lėmis ir švieslentėmis. 

— Paklausykite,— įsikišo pastorius.— Aš nenoriu gir- 
dėti jūsų nešvarių užuominų. 

Lara neatkreipė į jį dėmesio. 

— Tačiau pirmiausia aš jums nusileidžiu todėl, kad 
bijau, jog iš tų peštynių jūs neišeisite gyva. 

Pirmą kartą po pasirodymo posėdyje Džodė pažvelgė 
į Larą. 

— Ne, čia jūs klystate. Aš nenumirsiu tol, kol jūsų 
neišvarysiu iš Miesto. Savo miesto. Klarko miesto. Aš 
nenurimsiu, kol jūsų iš čia neiššluosiu ir neišvalysiu vie- 
tinio Oro. 

Lara ramiai susirinko spausdintus savo kalbos pusla- 
pius ir susidėjo į juodą odinį portfelį, kurį kartu su ran- 
kinuku pasikišo po pažastimiį. 

— Dėkoju jums, džentelmenai, jog mane išklausėte, 
Jeigu negausiu iš jūsų atsakymo, manysiu, jog atmMetėte 
mano siūlymą. 

Nė vienam iš jų nepakako drąsos pažiūrėti Larai į 
akis ir tai jai suteikė šiokį tokį pasitenkinimą. Ji apsisuko 
ir išėjo iš kambario. 

Darsė išėjo iš paskos. Lara nuėjo tiesiai prie išėjimo 
ir tik tada sustojo. 

— Aš žinau, kodėl manęs neapkenčia Džodė Taket,— 
pasakė ji— O jūs kodėl manęs neapkenčiate? Ką aš jums 
padariau? 2 

— Tikriausiai man tiesiog atrodo, kad kiekvienas žmo- 
gus turi turėti savo vietą. Jums ne vieta Iden Pase. Jūs 
čia nepritapote. Ir niekada nepritapsite. 

— O koks jūsų reikalas, ar aš pritapsiu, ar ne? Ko- 
dėl aš jums trukdau, ponia Vinston? 

Darsė prunkštelėjo. 

— Čia kažkas yra,— tęsė Lara.— Dėl nesuprantamų 
priežasčių jūs mane laikote pavojinga. 

Galbūt Darsės neapykanta jai susijusi su Kėjumi Ta- 
ketu? Lara gynė nuo savęs nemalonią mintį. 

— Patikėkite, ponia Vinston,— jūs neturite nieko, ko 
aš galėčiau pavydėti. 

Darsė apsilaižė lūpas kaip katė prie dubenėlio su 
pienu. 

— O kaip dėl dukters? 

Lara susvyravo kaip nuo smūgio, dar iki galo nesuvo- 
kusi tos Moters žiaurumo, 

— Aš jus nepakankamai įvertinau,— prisipažino La- 
Ia.— Jūs esate ne tik egoistiška ir pikta būtybė, jūs esate 
mirtinai pavojinga. 

— Man nusispjauti ant visų ir visko, daktare Malorį. 
Kai man ko nors reikia, aš einu tiesiai prie tikslo. Man 
svetimas sąžinės graužimas ir todėl aš esu iš tikrųjų pa- 
vojinga. Gal reikėtų atkreipti dėmesį į informaciją ir 
pasiimti ją kartu, kai važiuosite iš miesto. 

Lara palingavo galvą. 

— Aš niekur neišvažiuosiu. Ką jūs bekalbėtumėte apie 
mane su Džode Taket ar dar su kuo nors, kaip man be- 
grasintumėte, jūs nepajėgsite manęs iš čia išvaryti. 

Darsė nusišypsojo gyvatiška šypsena. 

— Ką gi, mūsų laukia linksmos dienelės. 

Juokdamasi ji apsisuko ir nuėjo atgal. Jos juokas pik- 
čiausiu aidu atsiliepė koridoriuje. 

Darsė išsišnirpštė į nosinę su monograma. 

— Aš negaliu, kai tu ant manęs pyksti, Fergusai. 

Palydėfusi Džodę Taket, Darsė grįžo į namus, kur jos 
jau laukė vyras. Ji buvo mačiusi jį tokį supykusį ant 
kitų žmonių, bet niekada nematė tokio supykusio ant jos. 
Darsė išsigando. Fergusas — ta tvirtovė, tarp kurios sie- 

nų ji galėtų pasislėpti, ištikus bėdai. Jis buvo jos nepa- 
keičiamas ramstis, jeigu reikalai imdavo blogai klostytis. 

— Prašom, nustok ant manęs bartis— meldė Darsė 
drebančiu balsu. 

— Atleisk. Aš nepastebėjau, kad kalbu pakeltu tonu. 

Darsė sukūkčiojo, paskui nušluostė nosine ant blaks- 
tienų išskydusį tušą. 

— Juk aš taip padariau tik dėl tavęs. 

— Kažkaip nepanašu, Darse. 

— Daktarė Malori tave pastatė į siaubingą padėtį. 
Būdamas mokyklos tarybos pirmininkas, tu turėjai būti 
jai malonus ir patenkinti jos prašymą susitikti. Tiesa? 

— Tiesa, — atsargiai sutiko Fergusas. 

— Bet aš esu tikra, tu nenorėjai, kad ji organizuotų 
lytinio auklėjimo seminarus ir dalytų į kairę ir į dešinę 
mokiniams, taip pat ir mūsų dukrai, gumytes. Aš tiesiog 
pabandžiau tave išgelbėti iš nepatogios padėties. 

— Ir pakvietei Džodę Taket? Ar ne taip? — Jis per- 
braukė ranka per savo kiaušinio pavidalo kiaušą.— Jau 
daug metų Mes vedę, o tu apie Mane nieko nežinai. Aš 
nenoriu turėti reikalų su Džode. Juo labiau aš nenoriu, 
kad ji Mane gelbėtų. Ji yra paskutinis žmogus, kuriam 
aš norėčiau būti skolingas. 

— Aš žinau, Fergusai. Viską žinau.— Jos balse pasi- 
girdo verksmingos gaidelės.— Tačiau ypatinga padėtis 
reikalauja ir ypatingų priemonių. 

— Būdamas beviltiškiausioje padėtyje, aš nesikreipsiu 
pagalbos į Džodę Taket. Vieną vienintelį kartą aš ja 
patikėjau, tai ji man laužė ratu kaulus, ketvirčiavo ir 
išplėšė liežuvį. Prabėgus metams, žmonės juokėsi iš ma- 
nęs, kaip ji mane apsuko aplink pirštą. 

— Jie daugiau nebesijuokia. 

— Tai todėl, jog aš plušau iki devinto prakaito, kad 
mano verslas klestėtų. Mano pavardė, nepaisant Džodės 
Taket, šį bei tą reiškia mūsų miestelyje. 

— Tada nusiramink. Tu jai parodei, ką sugebi. p 

— To dar mažai. Ir visada bus mažai. 

Darsė beviltiškai atsiduso. 

— Barnis baigėsi, Fergusai, ir tu nugalėjai. Džodė 
jau yra senė. 

„— Ji.tik keleriais metais vyresnė už mane. 

— Argi galima jus lyginti, ji apskritai jau suvaikėjusi. 
Negana to, ją dar kankina šimtas ligų. Trumpai tariant, 
dėl visko, kas įvyko, kalta daktarė Malori. 

— Bet ji kalbėjo labai protingai. 

Darsė sunkiai susivaldė nenusikeikusi. Kuo ramiau- 
siai ji tęsė: 

— Aš neabejoju. Ji protinga. Jos namų visos sienos 
nukabinėtos diplomais.— Darsė nusišluosite nosine nosį.— 
O aš viso labo esu nemokyta namų šeimininkė. Nemokša. 

— Ką tu, brangioji. Aš nenorėjau taip pasakyti. 

Fergusas atsisėdo greta jos ant jų santuokinės lovos 
krašto ir paėmė Darsės ranką. Per bendro gyvenimo me- 
tus ji sugebėjo įtikinti Fergusą, kaip ji išgyvena, kad 
neturi aukštojo išsilavinimo. Jeigu reikėdavo, Darsė vi- 
sada griebdavosi tos gelbėjimosi priemonės. 

— Aš visiškai neturėjau omenyje, kad daktarė Ma- 
lori už tave protingesnė. 

Viena vienintelė ašarėlė nuriedėjo jos skruostu. 

— Ką beslėpsi, ji yra protingesnė už mane. Ir ne- 
gana to, ji yra intrigantė. Tikriausiai dėl to, kad sukio- 
josi tarp politinių veikėjų. Ji sugebėjo įkaltį į galvą 
Heverai, kad jai viskas galima. O dabar dar ir tu ją pa- 
laikai. 

— Negi, vaikeli. Viskas ne taip. Aš tiesiog supykau, 
kad tu pasikvietei į pagalbą Džodę. 

— Prisiekiu, aš ir nemaniau, kad tau reikia pagal- 
bos.— Darsė ištiesė ranką ir paglostė jo skruostą.— Aš 
turėjau kitą priežastį. 

— Kokią gi? 

— Aš norėjau pastatyti Larą Malori į vietą. O kas 
galėjo tai geriau padaryti už jos prakeiktą priešą? Ne- 
jaugi tu nesupranti, Fergusai? Džodė padarė už tave visą 
nešvarų darbą, o tu, būdamas mokyklos tarybos pirmi- 
ninkas, nuskinsi visus laurus, išsigelbėdamas nuo dakta- 
rės kartu su jos vadinamosiomis progresyviomis idėjomis. 

Gilios raukšlės pasirodė ant Ferguso kaktos, kol jis 
apgalvojo Darsės žodžius. 

— Man tai į galvą neatėjo. 

Darsė koketiškai iš po blakstienų pažvelgė į jį. 

— Kaip tu manai, daktarė Malori gražutė? 

— Gražutė? Ko gero. Taip, ji gražutė. 

— Ar ji gražesnė už mane? 

— Ne, brangenybe,— Fergusas paglostė jos plaukus.— 
Niekas žemėje negali tau prilygti. 

— Ir aš esu tavo, Fergusai.— Prisiglaudusi prie jo, 
Darsė sušnabždėjo: — O tu esi visų geriausias vyras pa- 
saulyje.— Ji apkabino jo kaklą ranka.— Tu nepagalvosi 
apie Mane blogai, jeigu aš pasakysiu, kad noriu pasimy- 
lėti? 

— Dieną? 

— Tai nepadoru, aš suprantu, bet, Fergusai, aš taip 
tave myliu, jog noriu tuojau pat tai įrodyti. 

— Hevera gali... 

— Ji dar visą valandą bus palaikomosios grupės tre- 
niruotėje. Na, prašom, brangusis. Kai tu rodai savo cha- 
rakterį ir rėki ant manęs, aš tiesiog tirpstu viduje. Tu 
esi tikras Vyras, aš negaliu pakęsti... Man viskas ten... 
Tu supranti. Štai čia. 

Fergusas nurijo seilę, jo didelis Adomo obuolys pakilo, 
paskui vėl nusileido. 

— Aš... aš nemaniau... 

— O tu paliesk.— Darsė paėmė jo ranką ir įkišo sau 
po sijonu, o kai jis palietė jos tarpkojį, ji apsimetė, kad 
netenka sąmonės.— O Viešpatie! — duso ji. 

Neprabėgo nė penkių minučių, kai Fergusas visiškai 
pamiršo jų barnį ir jo priežastį. Darsė bučiavo, glamo- 
nėjo ir šūkčiojo, vaizduodama, jog yra apimta aistros ir 
taip užsidirbdama atleidimą. 

Jeigu Fergusas ir numanė, kad užkibo ant meškerės, 
jis su malonumu užmerkė į tai akis. 


Po dviejų savaičių Lara pripažino, kad Darsė Vinston 
ir Džodė Taket, jai grasindamos, veltui nesisvaidė Žo- 
džiais. Po trijų savaičių ji buvo pasiruošusi šaukti „gel- 
bėkite“. Po to įvykio savitarnos parduotuvėje, kai Džodę 
ištiko priepuolis, nė vienas ligonis neapsilankė pas dak- 
tarę Larą Malotri. 

Nensė kiekvieną dieną punktualiai ateidavo į darbą 
ir užsiimdavo susigalvotais darbais, kad greičiau bėgtų 

valandos ir pasibaigtų darbo diena. Lara leido dienas, 
skaitydama naujus medicininius žurnalus. Ji save įtiki- 
nėjo, jog turi pasinaudoti priverstiniu poilsiu, kad jai 
pasisekė ir ji, būdama laisva, gali susipažinti su naujo- 
mis idėjomis ir tyrimais. Tačiau ji negalėjo visą laiką 
savęs apgaudinėti. Gydytojai, turintys daug ligonių, retai 
turi laiko skaityti. 

Lara negavo jokių žinių iš jauno advokato, kurį pa- 
samdė Džekas ir Mariona Leonardai. Jeigu jie ir iškėlė 
jai teismo bylą, tai Lara apie tai nieko nežinojo. Tačiau 
ji neabejojo, kad teismas, susipažinęs su faktais, jai pa- 
naikins kaltinimą. Tiesa, teismo procesas ir su juo susi- 
jęs triukšmas spaudoje suduos nepataisomą smūgį jos 
profesinei veiklai ir visiškai ją demoralizuos. Lara kabi- 
nosi į viltį, jog Leonardai atsisakė to žingsnio. 

Mokyklos tarybos nariai taip jos ir nesusirado. Darsė 
mobilizavo visus savo pažįstamus bei Tėvų ir mokytojų 
asociacijos narius. Jie siuntė laiškus mokyklos tarybai, 
reikalaudami neleisti patekti į mokyklų sistemą nepa- 
geidaujamiems subjektams ir įgyvendinti žalingus pro- 
jektus. Vietinio laikraščio redaktorius kasdien gaudavo 
daugybę tėvų ir žymių piliečių laiškų, piktai smerkiančių 
daktarės Malori siūlymą. Laiškų mintis buvo viena ir ta 
pati: Iden Pasas nepasiruošęs įtraukti į mokymo progra- 
mą tokių amoralių projektų. Ir niekada nebus pasiruošęs. 
Nepritarimas darėsi audringas ir visuotinis. 

Kur bepasirodytų Lara, ją arba ignoruodavo, arba su- 
tikdavo su pašaipiomis šypsenomis, o pasitaikydavo, ir 
atvirai įžūliais žvilgsniais, nes tokios slidžios temos su 
mokyklos tarybos nariais aptarimas leido suprasti, jog ji 
pati yra laisvo elgesio. 

Lara tapo raupsuotoji. Ji — Iden Paso miestelio Hes- 
tera Prin *. Lara niekada nebūtų patikėjusi, kad toks vi- 
suotinis persekiojimas galimas šiuolaikinėje Amerikoje, 
jeigu pati nebūtų tapusi jo auka. Ji ėmė tikėti, kad galiau- 
siai išsipildys Džodės Taket pranašystė: senė sulauks tos 
dienos, kai Lara Malori išvyks iš Iden Paso. 

* Hestera Prin — amerikiečių rašytojo Natanielio Hotorno (1809— 


1864) romano ,„,Rausvoji raidė“ veikėja. Ji buvo visų persekiojama 
ir ujama už tai, kad pagimdė nesantuokinį kūdikį — Vert. pastaba. 

Tačiau tik tada, kai Lara Malori įgyvendins tai, dėl 
ko ji čia atvažiavo. 

Taketai iš jos padarė pariją *. Jie paliko ją be darbo. 
Tačiau ji nepaliks ramybėje Kėjaus tol, kol jis neįvykdys 
jos reikalavimo: ją nuskraidins į Montesangrę. Ir tuo- 
jau pat. 


AŠTUONIOLIKT ASIS SKYRIUS 


— Jis čia? 

Geltonas „linkolnas“ stovėjo prie angaro. 

— Ne, daktare, jo čia nėra — atsakė Balkis, nuošir- 
džiai stengdamasis padėti — Tačiau šį vakarą jis turi grįž- 
ti.. Jeigu tik nesumanys pasilikti Teksarkane. Niekada 
nežinai, kada Kėjus ką sugalvos. 

— Ar jūs neprieštarausite, jeigu aš čia truputį pa- 
lauksiu? 

— Prašom. Tik gali atsitikti taip, jog veltui sugaišite 
laiką. 

— Aš vis dėlto palauksiu. 

Balkas palingavo galvą, nustebęs dėl nesuprantamų 
žmonių norų. Kur kas paprasčiau yra perprasti mecha- 
nizmus ir jų veikimą negu žmogaus poelgius. Kažką mur- 
mėdamas panosėje, mechanikas nuėjo prie lėktuvo, kurį 
remontavo, kai atvažiavo Lara. 

Lara panoro laukti Kėjaus lauke, gryname ore, 0 ne 
tvankiame angare. Po pusvalandžio ji pamatė tolumoje 
mirksinčias lėktuvo šviesas ir išgirdo motoro gaudesį. 
Danguje, tamsiai mėlyname rytuose, blyškiai violetiniame 
virš galvos ir rausvame bei auksiniame vakaruose, ne- 
buvo nė debesėlio. Kažkada Kėjus jai aiškino, kokią pa- 
laimą jam suteikia skraidymas. Tokiomis naktimis kai 
šioji Lara taip pat jautė mistinį ryšį su dangumi. 

Kėjus švelniai nutupė dvimotorį „„bičkarftą“ ir jį nu- 
vairavo į angarą. Kai jis išlipo iš kabinos, Lara stovėjo 
betonuotoje aikštelėje prie angaro. Kėjus iš karto ją 
pamatė, bet jo veide nesimatė nei nuostabos, nei džiaugs- 
mo, nei nusivylimo arba pykčio ir ji negalėjo atspėti, ko- 
kia jo nuotaika. 


* Parijas — žemiausios kastos Indijoje narys.— Vert. pastaba. 

Rąžydamasis, sulenkdamas ir ištiesdamas nutirpusias 
rankas, jis pasuko prie jos. 

— Havajuose, kai sutinka gražutė mergina, ji dova- 
noja vainiką. — Vis tamsėjančioje prieblandoje ji matė 
šypsenos baltumą.— Žinote tokį, kokį kabina ant kaklo. 

— Žinau, — sausai tarstelėjo Lara. 

— Tokia gudruolė kaip jūs, žinoma, žino. 

Jis pasuko plačių angaro vartų link, o ji nuėjo kartu. 

— Ką jūs dabar veiksite? 

— Atiduosiu Balkiui raktus. 

— Ir dar ką? 

— Gausiu man priklausančius pinigus. 

— Ką jūs šiandien skraidinote? 

— Fermerį ir jo padėjėją iš Arkanzaso, jie buvo at- 
skridę pažiūrėti buliaus. Šį rytą aš skridau jų į Teksar- 
kaną. Visą dieną jie derėjosi su Andersonu, buliaus šei- 
mininku, žymiu vietiniu gyvulių pramonininku. Tai jo 
lėktuvas. Jis mane pasamdė, kad juos čia atskraidinčiau, 
O paskui parvežčiau atgal. 

— Geras lėktuvas.— Lara pažvelgė atgal į jį. 

— Kainuoja tūkstantį devyniasdešimt penkis. Vadi- 
nasi „Kvin eir". 

— Pavadinimas panašus į čiužinio. 

— Jūs teisingai pastebėjote,— Kėjus nusišypsojo. Jie 
įėjo į angarą.— Ei, Balki. 

Mechanikas atsisuko ir Kėjus jam numetė raktus. 

— Viskas geraiė 

— Nėra problemų. Kur mano pinigai? 

Balkis nusišluostė į skudurą rankas ir nuėjo pirma 
jų į tą patį nedidelį kambarį, kur Lara rado Kėjų Letės 
Leonard nelaimės dieną. Balkis uždegė lempą ant stalo, 
ištraukė iš stalčiaus įprastą baltą voką ir padavė jį Kėjui. 

Kai Balkis išėjo, Kėjus atidarė voką ir perskaičiavo 
pinigus, paskui jį įsikišo į marškinių krūtinės kišenę. 

— Vadinasi, jis sumokėjo jums grynaisiais? — paklau- 
sė Lara. 

— Aha. 

— Ir jokios sąskaitos? Jokių dokumentų? 

— Aš su savo klientu sudarau žodinę sutartį. Ko dar 
Teikia? 

— O mokesčių tarnyba? 

— Aš moku mokesčius. 

— Nuoširdžiausiai tikiu. O Federalinė aviacijos val- 
dyba? 

— Kiekvienam skridimui reikia užpildyti krūvą po- 
pierių. Ar verta terliotis? 

— Ir jums nereikia niekam pateikti skridimo grafiko 
ir kitų panašių dalykų? 

— Aukštis iki dvylikos tūkstančių pėdų — nekontro- 
liuojama oro erdvė. Čia viskas pagrįsta vizualiu stebė- 
jimu. 

— Ir jūs niekada nepakylate aukščiau tos ribos? 

Jam aiškiai nusibodo kalbėtis. 

— Ar norite išmokti skraidyti, daktare? Galiu būti 
jūsų instruktorius, aš turiu licenziją, labai greitai jūs 
kilsite į aukštį savarankiškai. Aš brangiai imu, bet už 
tai labai gerai išmokau. 

— Aš neketinu tapti lakūne. 

— Tai ką jūs čia veikiate — paprasčiausiai kvėpuoja- 
te grynu oru? | 

— Aš norėjau su jumis pakalbėti. 

— Aš atidžiai klausau. 

Kėjus išėmė iš šaldytuvo alaus skardinę, atsirėmė al- 
kūne į „senovės technikos stebuklo“ viršų, užvertė gal- 
vą ir nugėrė didelį gurkšnį. 

— Kalbama apie darbą. 

Jis atitraukė nuo lūpų skardinę ir susidomėjęs pažvel- 
gė į Larą. 

— Jūs atisakėte pilotavimo pamokų ir, kaip supran- 
tu, nebus kalbama apie dar vieno ligonio nuskraidinimą 
į ligoninę. 

— Ne. 

Kėjus ilgai tylėdamas į ją žiūrėjo, paskui jai ištiesė 
skardinę. 

— Išgerkite gurkšnelį? 

— Ne, ačiū. 

Kėjus dar kartą nugėrė iš skardinės. 

— Tai kas gi atsitiko? Aš mirštu iš smalsumo. 

— Aš noriu, kad jūs Mane nuskraidintumėte į Mon- 
tesangrę. 

Taketas neskubėdamas baigė gerti alų ir taikliu me- 
timu įmetė tuščią skardinę į šiukšlių dėžę. Jis atsisėdo 
ant besisukančios kėdės, atsilošė ir padėjo kojas ant sta- 
lo kampo, pakulne pastumdamas stalinę lempą į šoną. 

Lara stovėjo. Ji neturėjo, kur sėstis, nebent ant su- 
dedamosios lovelės. Šiaip ar taip, ji vis tiek būtų atsi- 
sakiusi. 

— Jūs jau kelis kartus man siūlote, o aš atsisakinė- 
įau. Jums šlubuoja atmintis? 

— Liaukitės juokauti. 

— Pasirodo, jūs nejuokaujate,— pašaipiai pastebėjo 
Kėjus.— Atleiskite. Tada, vadinasi, jūs ketinate šokti su 
parašiutu? 

— Jokiu būdu.— Lara sudėjo rankas ant krūtinės. 

— Ar tik nesiūlote nutūpti Montesangrės teritorijoje? 
Tokiu atveju jūs iš tikrųjų netekote proto. 

— Aš kalbu visiškai rimtai. 

— Aš taip pat, daktare. O kaip ispanų kalba? Galbūt 
jums reikia atnaujinti žinias? Ar žinote, ką reiškia Mon- 
tesangrė? 

— Taip. „Kruvinasis kalnas“. Aš pati įsitikinau, jog 
pavadinimas visiškai atitinka tikrovę. Prisimenu, kaip šil- 
tas kraujas tekėjo mano rankomis, kai nušovė mano 
dukrą. 

Kėjus nuleido kojas ant grindų ir išsitiesė ant kėdės. 

— Tada, po velnių, kodėl jūs norite ten grįžti? 

— Jūs žinote atsakymą. Aš jau kelerius metus ban- 
dau tai padaryti nuo to laiko, kai atgavau sąmonę Maja- 
mio ligoninėje. Aš negaliu ten grįžti oficialiai. Man už- 
daryti oficialūs keliai. 

— Todėl jūs nusprendėte mane neoficialiai panau- 
doti? 

— Tam tikra prasme, taip. 

— Tam tikra prasme ten bus labai sunku likti gyvai. 

— Aš gerai suprantu. 

— Ir jūs vis tiek norite ten važiuoti? 

— Aš privalau taip padaryti. 

— O aš neprivalau. 

— Ne, jūs neprivalote. Aš paprasčiausiai maniau, kad 
jums ta kelionė bus įdomus nuotykis. 

— Pagalvokite, ką kalbate. Aš įvairiai buvau vadina- 
mas per savo gyvenimą, bet tik ne kvailiu. Jeigu jūs 
norite ten nuvykti ir ten nusisukti sprandą, jūsų reika- 
las, bet aš branginu tą savo kūno dalį ir todėl prašau iš- 
braukti mano kandidatūrą iš savo planų. 

— Išklausykite, Kėjau. 

— Nenoriu. 

— Jūs esate mano skolininkas. 

— Aš jau girdėjau. Ir nemanau, kad taip yra. 

— Jums tikriausiai bus malonu sužinoti, kad po to 
jūsų Motinos priepuolio pas Mane neatėjo nė vienas 1i- 
gonis. Džodė atsisakė mano noro jai suteikti pagalbą. 
Jūs šiurkščiai mane įžeidėte prie liudytojų. 

— Aš neturėjau laiko parinkti žodžių. Mano motina 
buvo prie mirties. 

— Jūs esate visiškai teisus. Ir kai visi sužinojo, jog 
Taketai geriau panoro mirti, negu sulaukti mano medi- 
cininės pagalbos, aš praradau tą nedaugelį ligonių, ku- 
riuos turėjau. Dingo ištisi įtempto darbo mėnesiai. Pasiti- 
kėjimas, kurį taip sunkiai įgijau, buvo pakirstas per vie- 
ną akimirką keliais neapgalvotais žodžiais. Nuo to laiko 
aš neturiu darbo. 

— Man plyšta širdis nuo jūsų kančių. 

Lara, norėdama susitvardyti, giliai atsiduso. 

— Aš norėjau vidurinėje mokykloje organizuoti lyti- 
nio auklėjimo seminarus. Tai labai rimtas dalykas, kuris 
būtų nepaprastai naudingas vietiniam jaunimui. 

— Apie tai rašoma laikraštyje. 

— Bet laikraštis nerašė, jog Džodė papirko mokyk- 
los tarybą, kad ji nepriimtų mano programos. 

— Jūs iš tikrųjų mokate siutinti žmones. 

— Palyginti su jūsų motina, aš esu niekinga mėgėja. 
Kai ji su manim susidorojo, aš dar kvėpavau, bet pribai- 
gė jūsų mylimoji Darsė. 

— Žinote, aš girdėjau apie tokią psichinę ligą kaip 
jūsų. Ji vadinasi persekiojimo manija. 

Lara nekreipė dėmesio į jo žodžius. 

— Aš lioviausi priiminėti ligonius. Šiandien atsisa- 
kiau Nensės paslaugų. Laikinai nutraukiu gydytojos prak- 
tiką. Jūs savo pasiekėte. Jūsų šeima man atėmė bet ko- 

kią galimybę dirbti Iden Pase. Atsižvelgiant į tai, ką pa- 
sakiau, jūs turite man padaryti paslaugą. 

— Aš jums nieko neskolingas. 

— Aš daugiau nebeužsiimu gydytojos praktika, bet - 
tai nereiškia, kad aš išvažiuosiu iš miesto.—Jai liko vie- 
nas vienintelis koziris ir ji nusprendė juo pasinaudoti— 
Jūsų motina prisiekė, kad išgyvens iki to laiko, kai aš 
gėdingai išvyksiu iš Iden Paso. Bijau, kad ji tos dienos 
nesulauks. Aš galiu čia gyventi be darbo, kol baigsis 
mano santaupos, ir jeigu aš būsiu labai taupi, tai pra- 
tempsiu kelerius metus. 

— Niekai. Jūs labai mylite savo darbą. Jūs neatsi- 
sakysite jo. 

— Aš galiu pasiaukoti. | 

— Tik dėl to, kad apnuodytumėte mūsų gyvenimą? 

— Iš tikrųjų taip. Tačiau aš sutinku derėtis. Aš jums 
nusileisiu, kad jūsų šeima atgautų ramybę, jeigu jūs 
mane nuskraidinsite į Centrinę Ameriką. Kai tik mes 
grįšime, aš tuojau pat iš čia išvažiuosiu. Patikėkite, man 
tai bus nedidelė auka. Aš pavargau nuo nuolatinio prie- 
šiškumo ir apkalbų aplinkui. Man atsibodo kiekvieną kar- 
tą galvoti, ką aš sakysiu ir darysiu, kad išlaikyčiau eg- 
zaminą. Ir dar, — tęsė Lara, lenkdamasi prie jo per sta- 
lą — Mano manymu, Iden Paso gyventojai to egzamino 
neišlaikė. Jie yra riboti siaurakakčiai veidmainiai ir bai- 
liai, nesugebantys pasipriešinti pagiežingai senai moteriai. 
Nuskraidinkite mane į Montesangrę, Kėjau, ir aš paliksiu 
miestą jūsų valiai ir ne todėl, kad aš jam bloga, o todėl, 
kad jis blogas man. 

Kėjus kelias sekundes tylėjo, paskui pasitempė, iš- 
skėsdamas rankas. 

— Ar tai viskas, ką norėjote pasakyti? 

Lara linktelėjo. 

— Puiku,— pasakė jis atsistodamas.— Man reikia sku- 
bėti. Aš esu alkanas kaip vilkas ir Džeinelena manęs lau- 
kia vakarieniauti. 

Lara sugriebė jį už rankovės. 

— Jūs, šunsnuki, nedrįskite su manim kalbėti iš aukš- 
to. Jūs Mane pažeminote, atėmėte darbą, bet viskas jums 
taip lengvai nesibaigs. 

Kėjus numetė jos ranką. 

— Klausykite, man nusispjauti į vietines intrigas ir 
apkalbas. Man nerūpi, ką mano motina daro su mokyk- 
los taryba arba su kuo nors kitu. Aš apskritai niekur 
nesikišu, jeigu tai manęs neliečia. Aš matau, kad jūs 
esate labai gera gydytoja ir jūsų pagalba man buvo rei- 
kalinga, bet man visiškai neįdomu, ką jūs veikiate. Gy- 
dote jūs ligonius, ar sėdite be darbo, ar apskritai nuspren- 
dėte uždaryti savo gydymo įstaigą. Beje, Darsė Vinston 
ne mano mylimoji, taip ir žinokite. O jeigu jūs norite 
nuvykti į šalį, su kuria Mūsų vyriausybės blogi santy- 
kiai, tai veikite. Tačiau nesitikėkite, kad jums padėsiu. 

— Koks jūs staiga tapote moralistas,— pasipiktino 
Lara, rodydama į kišenę ant jo krūtinės.— Jūs esate tas, 
kuris kasdien atliekate neteisėtus čarterinius reisus? 

— Mano atsisakymas jokiu būdu nesusijęs su morale. 
Aš tiesiog nenoriu rizikuoti savo gyvybe. Negana to, 
aš netikiu jumis ir jūsų ketinimais. Todėl jūs veltui gaiš- 
tate. .. 

— O ką, jeigu Ešlė gyva? 

Kėjus nutilo ir įsmeigė į ją veriamą žvilgsnį. 

— Atleisk, Kėjau.— Balkis stovėjo duryse, nedrąsiai 
žvilgčiodamas tai į vieną, tai į kitą. — Man laikas eiti. 
Tu pats viską užrakinsi? 

— Žinoma. Labanakt, Balki. 

— Labanakt. Labanakt, daktare, 

Jie palaukė, kol Balkis išeis. Jo atėjimas truputį su- 
mažino įtampą. Kėjus pasisuko į ją nugara ir sulygino 
pirštais plaukus. 

— Jūs manote, jog tai įmanoma? — paklausė Kėjus. 

— Reikalas yra tas, jog aš tiksliai nežinau. Visą laiką 
aš kažkaip tikėjausi, kad ji kažkokiu būdu liko gyva. 
Jie negrąžino jos kūno, kaip grąžino jos tėvo kūną — 
Lara pavargusiu judesiu pasitrynė pakaušį. — Žinoma, kaip 
gydytoja, ir ypač žinodama jos žaizdos rimtumą, aš su- 
prantu, jog nėra ko tikėtis. Ji numirė ir ją palaidojo. Kaž- 
kokioje nežinomoje vietoje ir svetimoje žemėje. Aš no- 
Iiu čia parvežti jos palaikus ir palaidoti Amerikos že- 
mėje. 

Kėjus atsisuko į ją veidu ir toliau tylėjo. 

— Aš noriu, kad jūs Man padėtumėte,— primygtinai 
prašė ji. — Aš būtinai noriu iš ten išsivežti savo dukterį, 
ją sugrąžinti į namus. Tačiau aš negaliu ten patekti. 
Netgi valstybės, palaikančios gerus santykius su Monte- 
sangre, praktiškai neturi oro ryšio su ta šalimi, nes ten 
visą laiką neramu. Jeigu netgi aš ten patekčiau, mane 
kaip Amerikos pilietę vis tiek, pasitaikius pirmai progai 
iš ten išsiųstų. 

— Tikriausiai taip ir būtų. 

— Aš tuo neabejoju. Aš bendravau su žmonėmis, pa- 
tekusiais į tokią padėtį. Daugelio amerikiečių Monte- 
sangrėje liko giminės ir artimieji, jiems nežinomas jų 
likimas. Kiek jie bandė ką nors sužinoti, viskas baig- 
davosi be jokių rezultatų. Jeigu jie ir atskridavo į Sjuda- 
do oro uostą, tai su jais nesiterliodavo. Kai kuriuos už- 
darydavo į kalėjimą kelioms valandoms ir netgi dienoms 
prieš sugrąžindami į oro uostą ir įlaipindami į lėktuvą 
grįžti atgal. Kai kurie pasakojo, kad vos neprarado gy- 
vybės, ir aš jais tikiu. 

— Kaip tik dėl to aš nenoriu ten skristi, o dar la- 
biau nusileisti, palikti lėktuvą ir užsiimti kažkokiais ieš- 
kojimais,— pasakė Kėjus. 

— Jeigu kas nors galėtų ten nuskristi lėktuvu ir iš ten 
grįšti atgal, tai tik jūs, Kėjau. Klarkas dažnai girdavosi, 
koks jūs esate sumanus lakūnas. Jis man pasakojo, kad 
jūs atskraidindavote krovinius arba ką nors gelbėdavote, 
esant neįmanomoms aplinkybėms, ir kad jūs mėgstate 
rizikuoti. Kuo pavojingesnė užduotis, tuo jums malo- 
niau— Ji sustojo, norėdama atgauti kvapą.— Tarkime, 
jog jūs sutiksite. Ar galėtumėte gauti lėktuvą? 

— Labai tolima perspektyva. 

— Na, paprasčiausiai pakalbėkime apie tai. Ar ga- 
lite gauti lėktuvą? 

Kėjus akimirką pagalvojo. 

— Aš žinau žmogų, kuris manęs prašė padaryti lėk- 
tuvo avariją, kad jis galėtų gauti draudimą. Jis smarkiai 
įklimpo į skolas ir pasiūlė man, jeigu liksiu gyvas, tris- 
dešimt procentų draudimo sumos. 

— Ir jūs golite taip padaryti? Sudaužyti lėktuvą, o 
pats išsigelbėti? 

— Jeigu viską daryčiau protingai, — paaiškino Kėjus 
šyptelėdamas.— Tai buvo labai viliojantis pasiūlymas. Vi- 
sa krūva pinigų. Tačiau buvo labai didelė rizika. 

— Ir jo finansinė padėtis vis dar sunki? 

— Taip. Kai paskutinį kartą apie jį girdėjau. 

— Ir jis dar turi lėktuvą? 

— Tada turėjo. 

— Vadinasi, jis gali sutikti, kad jūs skristumėte jo 
lėktuvu ir jį pastatytumėte į rizikingą padėtį. Jeigu lėk- 
tuvas niekada negrįš, jis gaus draudimą ir sau pasiliks 
visą šimtą procentų. Jeigu mes laimingai grįšime, sumo- 
kėsime už lėktuvo nuomą. Kiek jis panorės? 

— Tai puikus lėktuvas. „„Cesna-310“. Ir visiškai ne- 
senas. Na, turint omenyje skridimo tolumą. .. tai, tarki- 
me, dvidešimt tūkstančių. 

— Dvidešiint tūkstančių, — pakartojo Lara, negalėdama 
patikėti. — Tiek daug? 

— Tai tik apytikris apskaičiavimas. Neskaičiuojant 
užmokesčio man. 

— Užmokesčio jums? 

— Jeigu ten mane ims medžioti kaip laukinį žvėrį, 
tai nejaugi manote, aš veltui rizikuosiu? 

Iš jo veido išraiškos Lara suprato, kad jo paslaugos 
jai ne pagal kišenę. 

— Kiek gi, Kėjau? 

— Šimtą tūkstančių.— Pamatęs jos sumišimą, jis pa- 
tikslino: — Pinigus reikės duoti prieš parą iki išskridimo. 

— Tai yra kaip tik tiek, kiek aš turiu iki paskutinio 
skatiko. 

Kėjus gūžtelėjo pečiais. 

— Ką padarysi. Vadinasi, mums nereikės skiepytis. Na 
ir gerai. Aš bijau injekcijų. 

Kėjus vėl pabandė praeiti pro ją. Šį kartą Lara atsi- 
stojo jam ant kelio ir jį pagriebė už rankų. 

— Kaip man sunku. Manau, jūs tai suprantate ir da- 
rote Man iš pykčio. 

— Ką darau? 

— Su manimi elgiatės paniekinamai. Kalbate iš aukš- 
to. Būkite prakeiktas! Aš jums neleisiu visko paversti 
farsu. Jūs žinote, kaip visa tai Man svarbu. 

Kėjus pasinaudojo tuo, kad jos rankos gulėjo ant jo 
rankų ir pasitraukė prie jos; Lara traukėsi, kol nugara 
atsirėmė į seną metalinę spintą. 

— Na, patikslinkime, kaip jums visa tai svarbu. 

— Tai viso mano gyvenimo tikslas. Kitaip nejaugi 
aš prašyčiau Taketo? Bet kurio iš jūsų. 

Ją jaudino jo kūno artumas. Jo akys atsidūrė visiškai 
greta jos veido. Tačiau ji nepadarys jam malonumo ir 
nė už ką neparodys savo silpnumo. Lara dar aukščiau 
pakėlė smakrą ir nenuleido akių. 

— Ko gero, Lara, jūs dar pasakysite, kad aš esu vie- 
nintelis jūsų išsigelbėjimas? 

— Dėl jūsų aš atvažiavau į tą miestą.— Jis suglumo, 
kaip Lara ir tikėjosi. — Klarkas man suteikė retą gali- 
mybę dirbti mėgstamą darbą, bet aš ja nebūčiau pasi- 
naudojusi, jeigu ne jūs. Norėjau susipažinti su jo drą- 
siuoju broliu, kuris, cituojant jo paties žodžius, „gali 
skraidyti, kada nori ir kur nori“. Žinojau, kad jūs be- 
veik visada būnate išskridęs, bet aš taip pat žinojau, 
kad galiausiai Visada grįžtate. Aš nusprendžiau vienaip 
ar kitaip jus priversti mane nuskraidinti į Montesangrę. 
Jūs neklystate, jūs iš tikrųjų esate vienintelė mano viltis. 

Kėjus jos klausėsi atidžiai, aiškiai priblokštas Laros 
prisipažinimo. Tačiau jis greitai susitvardė. Įžūli šypsena 
pasirodė jo veide. 

— Vadinasi, aš galiu nurodyti savo kainą? 

— Jūs jau ją nurodėte. Šimtą tūkstančių dolerių. 

Kėjus ištiesė ranką ir negrabiai paglostė jos skruostą. 

— Kurių aš atsisakau, kad pergulėčiau su jumis. 

Jos ranka kilstelėjo į viršų, norėdama nustumti jo 
glamonėjančią ranką, bet ji tik suspaudė pirštais jo 
riešą. 

— Aš turėjau žinoti, kad jūs paversite mano prašy- 
mą kažkuo šlykščių. Aš bandžiau kreiptis į jūsų kilnu- 
mą, bet jums nežinomas toks jausmas. Jūsų nedomina 
niekas pasaulyje, išskyrus jus patį. 

— Pagaliau, daktare, jūs pradėjote suprasti, — sušnabž- 
dėjo Kėjus.— Jūs net negalite įsivaizduoti, kokia laimė 
būti laisvam kaip vėjas. 

— Laisvam kaip vėjas? Jūsų brolis labai kaltas dėl 
Ešlės mirties. Iš visų mūsų nuodėmingųjų tik ji viena bu- 
vo nekalta tų įvykių auka. Aš manau, jog Klarkas yra 
kaltas. Kaip manau, jog taip pat esu kalta ir aš. 

Lara paleido jo riešą. 

— Aš prarandu išdidumą, kai pradedama kalbėti apie 
Ešlę. Aš niekada gyvenime nepamatysiu savo mergytės, 
bėgiojančios po žolę, neišgirsiu jos, grojančios gamas, 
niekada nepabučiuosiu jos apdraskyto keliuko ir nepasi- 
melsiu kartu su ja prieš naktį. Man liko tik vienintelis 
noras: palaidoti dukrą gimtojoje žemėje. Jeigu, norint 
įgyvendinti tą norą, reikia su jumis pergulėti, tai yra 
niekingas užmokestis. 

Gašlų jo akių blizgėjimą pakeitė abejingumas. Jis at- 
šlijo nuo jos, pamažu, ne iš karto. 

— Kaip jūs teisingai pastebėjote, daktare, aš neturiu 
kilnumo jausmo. Aš galiu tik padėti senutei pereiti per 
gatvę ir tai viskas, daugiau iš manęs nieko nesitikėkite. 
Aš visiškai nepanašus į brolį nei išvaizda, nei elgesiu, 
nei įpročiais. Aš jam užkroviau daryti visus gerus dar- 
bus. Ir nors man labai įdomu, kodėl jis jumis susigundė, 
aš vis dėlto susilaikysiu. 

Ant slenksčio Kėjus jai mestelėjo per petį: 

— Nepamirškite užtrenkti durų, kai eisite iš čia. 


— Tu pavėlavai. 

— Aš žinau. 

— Mes nepradėjome be tavęs vakarieniauti. 

— Be reikalo, aš nesu alkanas. 

Kėjus ir Džodė pasikeitė sakiniais su pertrūkiais, tar- 
si kulkosvaidžio serijomis. Kėjus nuėjo tiesiai prie ser- 
vanto ir įsipylė didelę porciją viskio. 

— Šiandien kiauliena su pupelėmis, Kėjau,— pasakė 
Džeinelena.— Juk tu mėgsti pupeles. Prašom sėstis, aš 
tau įdėsiu. 

— Nesirūpink, aš su jumis pasėdėsiu, bet nevalgysiu. 

Kėjus buvo siaubingai nusiteikęs nuo to laiko, kai 
Lara Malori jo paprašė jai padėti išvežti iš Montesang- 
rės Mažos mergaitės, galimas dalykas, jo artimos gimi- 
naitės, kūną. Ar tik Klarkas nenusižudė dėl sąžinės grau- 

žimo? Anksčiau nepatenkintas Kėjus nenorėjo girdėti apie 
savižudybę. Dabar jį ėmė kankinti abejonės. 

Jis paėmė nuo servanto ir atsinešė ant pietų stalo 
grafiną su viskiu. 

Nekreipdamas dėmesio į nepritariamą motinos žvilgs- 
nį, Kėjus dar įsipylė viskio. 

— Kaip praėjo diena, Džode? Kaip jautiesi? 

— Aš puikiai jaučiuosi. Beje, kaip visada. Aš tru- 
putį pavargau, 0 visa tai išpūtė dievažin kiek. 

Kėjus nepradėjo su ja ginčytis, bijodamas, kad jai 
nepakiltų kraujospūdis. Nuo priepuolio dienos jis buvo 
nepaprastai atsargus ir pataikavo jai visur, nedrįsdamas 
prieštarauti. 

— Jis kaip ir anksčiau manė, jog reikia pasamdyti 
nuolatinę slaugytoją, bet apie tai neužsiminė. Kėjus iš- 
sisukinėjo nuo Džodės laidomų nuodingų strėlių, many- 
damas, kad baimė — svarbiausia jo blogos nuotaikos prie- 
žastis. Jeigu jį ištiktų toks priepuolis, tai ir jis, ko gero, 
taip pat visus ir kiekvieną pultų. 

— O kaip tu, Džeinelena? Kas naujo? 

— Nieko. Viskas kaip paprastai. O ką tu šiandien 
veikei? j 

Kėjus joms papasakojo apie gyvulių augintoją iš Ar- 
kanzaso. 

— Andersonas man gerai sumokėjo. Lengvas darbelis, 
nors ir nuobodus. 

— Tau tai visų didžiausia bausmė, kaip aš suprantu! 
Tu negali pabūti ramiai, 

Pakėlęs stiklinaitę su viskiu, Kėjus ją pasveikino, jog 
labai gerai atspėjo. 

— Visiškai kaip tėvas, — paniekinamai mMiktelėjo Džo- 
dė.— Tau visada kas nors nutinka. 

— O kas čia blogo? 

— Kėjau, desertui — pudingas. Ar valgysi? 

— Aš tau aiškinu, kas čia blogo.— Džodė neatkreipė 
dėmesio į nedrąsų Džeinelenos bandymą išvengti bar- 
nio.— Tu esi didelis vaikas, gyvenantis išsigalvotame pa- 
saulyje. Ar ne laikas būtų tau subręsti ir užsiimti kuo 
nors naudingu? 

— Mama, jis sudarė sutartį su viena miško pramonės 
kompanija. Jis purškia pušynus nuo kenkėjų. Miškų gel- 
bėjimas — naudingas darbas. 

Džodė negirdėjo dukters žodžių. Visą savo dėmesį 
ji sutelkė į Kėjų. 

— Gyvenimas nėra vien tik nuotykiai. Gyvenimas — 
tai kasdienis darbas, bet kuriais laikais — gerais ar blo- 
gais, nepriklausomai nuo nuotaikos. 

— Argi čia gyvenimas, — atsiliepė Kėjus.— Tiesiog ne- 
paprasta nuobodybė. 

—- Gyvenimas ne visada būna vien tik linksmybės ir 
pramogos. 

— Sutinku. Štai kodėl jų reikia ieškoti. Arba pačiam 
surengti. 

— Kaip tavo tėvas? | 

— Iš tikrųjų. Todėl, kad jis negalėjo jų rasti namuo- 
se.— Kėjus ėjo bedugnės pakraščiu.— Jis pramogų ieškojo 
kitose vietose, su kitomis moterimis ir svetimose Įovose. 

Džodė pašoko nuo kėdės kaip spyruoklės pamėtėta. 

— Aš neleisiu, kad tu piltumei tokias pamazgas prie 
mano pietų stalo. 

Kėjus taip pat atsistojo ir puolė Džode. 

— O aš neleisiu, kad tu piltumei pamazgas ant mano 
tėvo. 

— Tėvo? — pakartojo Džodė pašaipiai. — Koks jis bu- 
vo tėvas. Jo ištisus mėnesius nebūdavo namuose. 

Skausmingas prisiminimas. Kiek kartų vaikystėje jis 
žiūrėdavo, kaip tėvo automobilis dingdavo už posūkio 
ir su kartėliu galvodavo, kad vėl jį pamatys po. daugelio 
dienų ir mėnesių. 

Ne, jis atsilygins Džodei. 

— Tai jis nuo tavęs bėgdavo, o ne nuo mūsų, vaikų. 

— Kėjau! — perspėjo Džeinelena. 

Tačiau Kėjus jau pradėjo siautėti. Prasiveržė užtvan- 
ka, sulaikanti skriaudą, ir jis jau nebekontroliavo piktų 
žodžių srauto. 

— Tu per visą gyvenimą man nepasakei nė vieno 
gero žodžio ir nė karto vaikystėje Manęs nepaglamonė- 
jai. Tu ir su tėvu taip elgeisi! Argi tu su juo kada nors 
normaliai kalbėjai, o ne pamokslavai už nusižengimus? 

Argi tu su juo kada nors juokavai ar juokeisi? Vienas 
dalykas tik tau rūpėjo — prakeiktoji naftos žaliava. Ar 
tu jį kada nors nuraminai ar paguodei, kai jam būdavo 
liūdna? Apkabinai ir glaudei prie savo krūtinės? Tiesa, 
ant tokios kietos pagalvės nerasi nusiraminimo. Tai vie- 
nas ir tas pats kaip glamonėti bejausmę lėlę. 

— Kėjau! — Dabar jau rėkė Džeinelena.— Mama, pra- 
šom, sėskis. Tu atrodai... 

— Tavo tėvui nereikėjo mano meilės. Jis ieškojo jos 
nesislėpdamas pas viso pasaulio kekšes. Su viena tokia 
kekše jis buvo tą dieną, kai tu gimei.— Džodė kelis kar- 
tus sunkiai atsiduso.— Mano gyvenime su Klarku Taketu 
buvo vienas džiaugsmas — tavo brolis. 

— Šventasis Klarkas —su kreiva pašaipa tęsė Kė- 
jus.— Gal jis ir nebuvo toks šventas, kaip tu galvoji. 
Šiandien aš kalbėjau apie jį su jo buvusia meiluže. At- 
rodo, daktarė Malori kaltina Klarką, kad jis išsiuntė visą 
jų šeimą į Centrinę Ameriką, kur du iš jų nužudė. Ji pra- 
šė, kad ten ją nuskraidinčiau ir padėčiau susigrąžinti 
dukters kūną. Tiesa, įdomus dalykėlis? 

— Tikiuosi, tu atsisakei? — Džeinelena su siaubu žiū- 
rėjo į brolį. 

— O kodėl ne? Pinigai yra pinigai. 

— Ten vis dar neramu. Ten kasdien žudomi žmonės. 

Atsakydamas Džeinelenai, Kėjus nenuleido nuo Džo- 
dės akių. 

— Daktarė Malori mano, kad mes, Taketai, privalome 
tai padaryti. Už mano pagalbą ji pažadėjo išvykti iš Iden 
Paso ir daugiau niekada čia nebegrįžti. 

— Aš tau draudžiu tai daryti, ar girdi? — Džodės bal- 
sas drebėjo iš pykčio. 

— Netgi ir tada, jeigu taip aš padėsiu jums atsikra- 
tyti Laros Malori? 

— Argi galima tikėti nors vienu jos žodžiu? Nedrįsk 
net apie tai galvoti, jog su ja skrisi į Centrinę Ameriką! 

Kėjus prispaudė ranką prie širdies. 

— Aš labai sujaudintas, mama, jog tu rūpiniesi Mano 
saugumu. 

— Man nusispjauti į tavo saugumą. Aš rūpinuosi, kad 
išgelbėčiau Klarko reputacijos likučius. Jeigu tu sutiksi 

ten skristi su ta kekše, tai nusipelnysi to, kad tau ten 
nuplėštų tavo kvailą galvą. 

Džeinelena sušuko, atsilošdama į kėdės atkaltę, ir už- 
spaudė ranka burną. 

— Kalbėk, Džode, nesivaržyk,— sušuko Kėjus.— Jei- 
gu tu nebeturi Klarko, tai ir man neverta gyventi šiame 
pasaulyje! 

Džodė pačiupo žiebtuvėlį ir cigarečių dėžutę, apsisuko 
ir išėjo iš kambario. 

Labai, labai ilgai stovėjo Kėjus, laikydamasis sustin- 
gusiomis rankomis už poliruotos kėdės atkaltės. Pirštų 
kauliukai pabalo nuo -įtampos, tarsi kiekvieną akimirką 
jis būtų pasiruošęs pakelti sunkią ąžuolinę kėdę ir trenkti 
ją į žemę. 

Jis prisiminė, kad greta yra Džeinelena tik tada, kai 
ji prašneko. 

— Tu pasakei... siaubingą dalyką. Mama taip supyko, 
kad negalėjo paaiškinti, jog tu esi neteisus. 

Kėjus liūdnai pažiūrėjo į ją. Rankos paleido kėdės 
atkaltę ir nukrito iš šonų. Jis apsisuko ir nuėjo durų 
link, paskui sustojo. 

— Ne, Džeinelena, tu klysti. Ji man nieko nepasakė, 
nes aš esu teisus. 


Lempa ant naktinio staliuko prie lovos netikėtai užsi- 
degė, Lara akimirksniu prabudo, pasisuko į šviesą, paskui 
atsisėdo, širdis iššoko jai iš krūtinės. 

— Ką jūs čia veikiate? Kaip jūs čia patekote? 

— Aš nulaužiau užpakalinių durų spyną, — atsakė Kė- 
jus.— Jūs pamiršote pakeisti signalizacijos kodą. 

Kėjus žiūrėjo į jos nuogą krūtinę. Lara dar neatsipei- 
kėjo iš Miego ir nespėjo prisidengti antklode. Kurį laiką 
jis tylėjo. Paskui, nusikeikęs, nutvėrė chalatą, gulėjusį 
kojūgalyje, ir jį numetė Larai. 

— Apsirenkite. Mums reikia šį bei tą aptarti. 

Netardama nė žadžio, labai nustebusi dėl jo pasiro- 
dymo miegamajame, Lara įvykdė jo paliepimą. Ji atsi- 
sėdo ant lovos krašto. 

Kėjus vaikščiojo po kambarį pirmyn ir atgal, kram- 
tydamas apatinę lūpą. 

— Mes niekada negausime leidimo nutūpti. Ar jūs 
apie tai pagalvojote? 

— Ne. Aš noriu pasakyti, taip.— Lara vis dar buvo 
kaip rūke. Ji nustūmė plaukus nuo kaktos ir pasistengė 
susikaupti.— Ne, mes niekada negausime tokio leidimo. 
Aš tai suprantu. 

— Ir ką gič 

— Aš turiu žemėlapį su pažymėta privačia nutūpimo 
aikštele. 

— APŽ? 

— Kaip jūs pasakėte? 

— Aeronavigacinis pasaulio žemėlapis. Specialus že- 
mėlapis lakūnams. 

— Manau, kad ne. Jis atrodo kaip paprasčiausias že- 
mėlapis. 

— Vis tiek geriau negu nieko. Kur jūs jį gavote? 

— Man jį atsiuntė. 

— Ar pasitikite tuo žmogumi? 

— Tai katalikų dvasininkas, tėvas Džeraldas. Mes su 
juo susidraugavome, gyvendami Montesangrėje. 

— Aš Maniau, kad maištininkai išžudė visus dvasi- 
ninkus. 

— Jie labai daug išžudė. Bet jam pavyko išlikti gy- 
vam. 

Kėjus svarstė, sėdėdamas supamojoje kėdėje, stovin- 
čioje šalia lovos taip arti nuo Laros, kad jų keliai be- 
veik lietėsi. 

— Labai panašų, kad dvasininkas tarnauja ir jūsiš- 
kiams, ir mūsiškiams. 

— Labai galimas daiktas, — sutiko Lara.— Jis tvirti- 
na, jog laikosi neutraliai. 

— Žodžiu, laiko nosį pavėjui. 

— Tačiau tik taip jis „gali tarnauti Aukščiausiajam. 

— Arba išgelbėti savo kailį. 

— Taip,— nenoriai sutiko Lara.— Tačiau aš neturiu 
pagrindo juo nepasitikėti. Be to, mes daugiau neturime 
kuo pasikliauti. 

— Gerai. Kol kas apie tai pamirškime ir pereikime 
prie kito punkto. Ar jie turi radiolokatorių? 

— Manau, kad turi, bet nelabai tobulų. 

— Kaip ir visa kita. Kai dėl technikos, tai jie dešimt- 
mečiu atsiliko nuo likusio pasaulio. 

— Ar toli nuo Sjudado oro uosto yra ta aikštelė? 

Mintyse Lara pavertė kilometrus mMyliomis. 

— Maždaug keturiasdešimt mylių atstumu. 

Kėjus švilptelėjo. 

— Visiškai arti. Ten yra savas radaras. Įdomu, kaip aš 
sugebėsiu nuo jo pasprukti? 

— Turi būti koks nors būdas. Prekiautojai narkoti- 
kais kasdien taip daro. 

Kėjus nepritariamai pažvelgė į Larą. 

— Aš niekada nevežiojau narkotikų. 

— Aš nenorėjau pasakyti. .. 

— Ne, norėjote.— Jis kurį laiką į ją veriamai žiūrėjo, 
paskui nekantriai gūžtelėjo pečiais — Man vis tiek. Gal- 
vokite, ką norite. 

Kėjus vėl ėmė vaikščioti po kambarį. 

Larai ant liežuvio galo kirbėjo dar daugybė klausimų, 
bet ji nedrįso jo klausinėti. Pirmiausia ji norėjo sužinoti, 
kodėl Kėjus pakeitė savo sprendimą. Tarsi žvėris narve, 
jis neramiai vaikščiojo po jos miegamąjį. 

— Jeigu mums pavyks patekti į jų oro erdvę nepaste- 
bėtiems. radaro, jeigu nutūpimo aikštelė iš tikrųjų yra... 

— Kas bus tada? 

— Ką mes toliau darysime? 

— Aš galiu susitarti su tėvu Džeraldu, kad atvažiuotų 
mūsų pasiimti. 

— O paskui? 

— Yra pagrindinė organizacija, gabenanti siuntinius, 
laiškus ir kitus daiktus į šalį ir iš šalies. Kaip tik taip 
aš gavau iš Montesangrės žemėlapį. Aš visus metus lau- 
kiau,. kol jį atsiųs, ir jau kelis mėnesius jį turiu. Per tą 
organizaciją aš galiu pranešti tėvui Džeraldui apie mūsų 
atvykimo laiką. 

— Tam dar reikia visų Metų? 

— Ne. Aš jau visus įspėjau. Jie laukia mūsų signalo. 

— Iš kur toks įsitikinimas, kad aš sutiksiu? 

— Aš buvau tikra, jog viską padarysiu, kad jus pri- 
versčiau sutikti. 

Jie nutilo, nenuleisdami vienas nuo kito akių. Kėjus 
pirmas nukreipė žvilgsnį. 

— Ar dvasininkas kalba angliškai? 

— Jo tikra pavardė Džeraldas Malaunas. Jis yra ai- 
riškos kilmės amerikietis. 

Kėjus dar kartą nusikeikė. 

— Tai reiškia, kad jis yra ypač įtartinas asmuo ir 
paskui jį tempiasi nuolatinė uodega. 

— Nemanau. Montesangrė jam beveik gimtoji šalis, 
tėvas Džeraldas pagal charakterį veikiau Lotynų Ameri- 
kos pilietis negu airis. Negana to, jis puikiai gaudosi 
aplinkybėse. Jis ten gyvena daugelį metų ir žino, kaip 
galima išvengti pavojų. Nusileidimo aikštelė taip pat yra 
gana atoki vieta. Tėvas Džeraldas pranešė, kad ji yra 
pakrantėje, kalnų papėdėje, apaugusioje tankia augme- 
nija. 

— Dieve mano, nieko sau rami vieta! Man reikės 
naktį skristi virš atviros jūros, žaisti slėpynių su radarais, 
nusileisti džiunglėse ir visą laiką tikėtis, kad mes nesi- 
trenksime į kalną arba kad mūsų nenumuš! Kėjus pamatė, 
kad Lara nori kažką pasakyti ir pakėlė aukštyn rankas.— 
Žinau, žinau. Prekiautojai narkotikais taip daro kiekvie- 
ną dieną. Galimas dalykas, jie netgi naudojasi ta pačia 
aikštele. Kėjus dar truputį pavaikščiojo po kambarį. Ji 
netrukdė jam galvoti. 

— Gerai. Tarkime mums pavyks nusileisti, nesudu- 
žus ir nesudegus, Maištininkai arba jų priešininkai mūsų 
nenušaus išlipančių iš lėktuvo, tarkime, tas nelabai pa- 
tikimas dvasininkas mūsų lauks ir kur jis Mus veš“ 

— Į sostinę, Sjudadą. 

Kėjus ranka perbraukė per veidą. 

— Aš taip ir žinojau, kad jūs tai pasakysite. 

— Tikriausiai ten kur nors palaidota mano dukra. 

Kėjus pažvelgė į susivėlusius ir išsidraikiusius po mie- 
go plaukus. 

— Juk jūs ten būsite tas pats kaip baltoji meška vi- 
dury Sacharos dykumos! Kaip jūs tai įsivaizduojate? Ima- 
te kastuvą ir pradedate kasti ir niekas į jus nekreips dė- 
mesio? 

Lara aiktelėjo. 

— Atleiskite. Tikriausiai aš esu per didelis stora- 
odis.— Kėjus atsisėdo į supamąją kėdę ir tęsė švelnes- 
niu tonu: — Aš labai abejoju, Lara, kad jums leistų iškasti 
karstą. Ar jūs bent apytikriai žinote, kokiose kapinėse 
palaidota jūsų dukra. 

— Ne. 

— O tėvas... Koks ten jo vardas? 

Lara papurtė galvą. 

— Savo paskutiniame pranešime jis užsiminė, kad 
pradėjo paiešką. Ten jau kelerius metus reguliariai ne- 
registruojami civilinės padėties aktai. Galimas dalykas, 
jis jau ką nors rado. Tai ir viskas, ką aš galėjau pa- 
daryti. 

— O jeigu jis taip nieko ir nesužinos? 

— Tada aš pati imsiu ieškoti. 

— Niekai. Tai neįmanoma. 

— Ne toks jau beviltiškas dalykas, kaip jums atrodo. 
Pasiuntinybėje dirbo vienas jaunas ir daug žinantis vie- 
tinis žmogus. Jo labai plačios pažintys. Jį priėmė dirbti 
techninį darbą, bet labai greitai Emilijus, toks jo vardas, 
tapo nepakeičiamų Rendalo bendradarbiu; jis versdavo 
oficialius dokumentus. Rendalas labai blogai kalbėjo ispa- 
niškai. Emilijus buvo labai nuovokus ir iniciatyvus. Jeigu 
aš jį surasiu, jis mums padės. 

— Jeigu jį surasite. 

— Galimas dalykas, jį užmušė per pasiuntinybės už- 
puolimą. Jo pavardės nebuvo žuvusiųjų sąraše, bet aš 
nemanau, kad sąrašas buvo pilnas. Jeigu jis yra gyvas, 
tai tikriausiai kur nors slepiasi. Maištininkai, be abejonės, 
laiko išdavikais visus, kurie dirbo Amerikos pasiuntiny- 
bėje. 

— Tarkime, jo nėra tarp gyvųjų ar mes negalime jo 
rasti. Kas tada bus? 

— Tada aš savarankiškai veiksiu. 

— Jūs norite taip smarkiai rizikuoti? 

— Aš pasiruošusi viską padaryti, kad sugrąžinčiau 
Ešlę. 

— Suprantama. Jūs netgi pasiruošusi savo puikų kūną 

duoti sudraskyti tokiam senam pasileidusiam vilkui kaip 
aš. 

Jo žvilgsnis įsmigo ten, kur virš kelių truputį pra- 
siskyrė chalatas. 

Lara sėdėjo nejudėdama. 

Kėjus greitai atsistojo. 

— Susisiekite su tais pogrindininkais. Surinkite visą 
prieinamą informaciją. Nieko nepraleiskite. Tik nepasi- 
kliaukite savo atmintimi, užrašykite absoliučiai viską. 
Man reikia visapusiškų duomenų. Saulės tekėjimo ir lai- 
dos laiko, oro temperatūros, kokie ten gyventojai, kaip 
ribojamas greitis keliuose, man reikia žinoti viską iki 
smulkmenų, viską, kas jums šaus į galvą. Aš pats nu- 
spręsiu, kas mums svarbu, o kas ne. Panašiomiš aplin- 
kybėmis pats nereikšmingiausias faktas gali tapti gyvy- 
bės ir mirties klausimu. Mes neimsime didelio bagažo. 
Pasiimkite vieną krepšį, kurį lengva nešti. Neimkite nie- 
ko vertingo, nieko tokio, su kuo jums būtų gaila išsi- 
skirti, jeigu reikėtų. Atsiminkite, kad mums reikia iš 
šalies išvežti karstą. Tai bus tuo atveju, jeigu mus lydės 
sėkmė. Mums pakaks rūpesčių. Ar norite paklausti? 

— O iš kur gausite lėktuvą? 

— Aš viskuo pasirūpinsiu ir ginklu taip pat. 

— Ginklu? 

— Jūs manote, kad aš vyksiu į medžioklę be ginklo? 
Ar mokate šaudyti? 

— Aš galiu išmokti. 

— Pradėsime mokytis, kai tik gausiu ginklą. Aš at- 
sakau už viską, bet jūs man apmokėsite išlaidas. 

— Aš sutinku. 

— Tik viena sąlyga. Neklausinėkite manęs nei apie 
ginklą, nei apie lėktuvą. Jeigu valdžia ką nors suuos ir 
pradės jus klausinėti, jūs ramia sąžine galite pasakyti, 
kad nieko nežinote. 

— O ką jūs pasakysite? 

— Ką nors sumeluosiu ir pasistengsiu, kad tai būtų 
kuo įtikinamiau. Kada skrisime? 

— Kai tik gausite lėktuvą. 

— Aš jums apie viską pranešiu. 

Lara pakilo nuo lovos krašto. 

— Ačiū, Kėjau. Aš jums labai dėkinga. 

Kėjus sustojo priešais ją. Jo judesiai ir kalba jau 
nebuvo tokie pasitikintys. 

— Jūs dar neatsisakėte savo pasiūlymo man atsily- 
ginti? 

Lara pažvelgė į jo staiga sublizgėjusias akis ir paju- 
to, kad jos nebelaiko kojos tikriausiai iš džiaugsmo, jog 
Kėjus pagaliau sutiko, o ne dėl tos gašlios energijos, ku- 
rią spinduliavo kiekviena jo kūno ląstelė. 

Nuleidusi galvą, ji atrišo diržo galus. Chalato skver- 
nai prasiskyrė. Lara palaukė akimirką, po to nusimetė nuo 
pečių chalatą, jį nusviesdama ant lovos. 

Lara stovėjo priešais Kėjų visiškai nuoga. 

Abu tylėjo. Pats oras, atrodė, buvo įsielektrinęs. Lara 
nežiūrėjo į Kėjų, bet jautė, kaip jis vedžioja žvilgsnį 
po jos kūną. Kūnu perbėgo skrusdės, tarsi Kėjus iš tik- 
rųjų ją liestų. Jis palietė žvilgsniu krūtis, pilvą, šlaunis. 

Larai pasidarė tvanku. Ji duso. Krūtys įsitempė. Ausų 
speneliai degė. Ir kažkur gilumoje atsirado kūniškas gei- 
dulys. 

— Pažiūrėk į mane. 

Lara pakėlė galvą. 

— Pavadink mane vardu. 

— Kėjus.— Iš pradžių pašnibždomis, paskui garsiau— 
Kėjus. 

Kėjus padėjo delną jai ant pakaušio ir palenkė prie 
jos veidą, bučinys buvo reiklus, be jokio švelnumo. Kiek- 
vienas liežuvio prisilietimas buvo nervingas, piktas. Ta- 
čiau taip buvo tik iš pradžių. Paskui jis ėmė ieškoti kažko, 
ko negalėjo rasti. Matyt, tokio pat stipraus geidulio kaip 
jos. 

Jis buvo. Tik Kėjus to nežinojo, nes viskas pasibaigė 
taip pat netikėtai, kaip ir prasidėjo. 

— Kol kas man reikės dašimt tūkstančių.— Jo balsas 
skambėjo stebėtinai ramiai, bet lūpos judėjo tarsi medi- 
nės.— Mes galutinai atsiskaitysime, kai grįšime. Jeigu 
liksime gyvi. 

Kėjus nusisuko. 

Lara pačiupo nuo lovos chalatą ir prispaudė prie krū- 
tinės. 

— Kėjau! 

Jis sutojo jau ant slenksčio, truputį padelsęs, atsi- 
suko į ją. 

— Aš žinau, kodėl aš taip darau. O jūs? — Lara suglu- 
musi palingavo galvą.— Kodėl jūs staiga sutikote? Kokia 
jums iš to nauda? 

— Jokios, išskyrus niekingus dašimt tūkstančių. Mat 
aš, kaip ir jūs, neturiu ko prarasti. 


DEVYNIOLIKT ASIS SKYRIUS 


— Jūs mylėjote mano brolį? 

Klausimas, atrodo, nuskambėjo iš niekur. 

Lara sėdėjo užmerktomis akimis, bet nemiegojo. Ji 
labai nervinosi, kad užsimirštų, nors nuo nemigos skau- 
dėjo akis. Ji blogai miegojo paskutines kelias naktis 
prieš kelionę. 

Prabėgo jau daugiau kaip pusvalandis, kai jie pasku- 
tinį kartą pasikeitė žodžiais. Niekas nedrumstė tylos, iš- 
skyrus dviejų variklių gaudesį. Jie išskrido iš Braunsvilo 
esančio Techase, antroje dienos pusėje ir kelias valandas 
iš eilės po jais iki pat horizonto driekėsi laukinis Meksi- 
kos peizažas. Palikęs Jukatano pusiasalį kairėję, Kėjus 
kurį laiką skrido virš Ramiojo vandenyno, o paskui ap- 
sigIręžė. 

Jie artėjo prie Montesangrės iš jūros pusės, bet dar 
nematė sausumos. 

Danguje kabojo mažytis mėnulio pjautuvas; Kėjus 
suplanavo išskridimą taip, kad skristų mėnulio ciklo pa- 
baigoje. Jis užgesino ant sparnų šviesas. Tik vienintelė 
prietaisų lenta silpnai švietė visiškoj tamsoje. 

Lara pajuto, kad Kėjus įsitempė ruošdamasis sunkiam 
nusileidimui ir neblaškė jo dėmesio nereikalingomis kal- 
bomis. Jie išskrido iš Iden Paso vidurdienį, nusileido 
Braunsvile, kur ir papietavo. Lara neturėjo apetito, bet 
Kėjus reikalavo, kad ji pavalgytų. 

— Nežinia, kada valgysime kitą kartą — pasakė jis. 

Kėjus pripildė degalų lėktuvą, matyt, priklausiusį tam 
pačiam žmogui, įklimpusiam į skolas, nes tai buvo ,„Ces- 

na 310". Kaip jie ir susitarė, Lara neklausinėjo. Ruošda- 
masis skridimui, Kėjus išmetė iš lėktuvo dvi sėdynes iš 
penkių tikriausiai tam, kad būtų vietos karstui. Taip pat 
jis įrengė lėktuve radionavigacinę sistemą. 

— Jis vadinasi „loranas“,— paaiškino Kėjus.— Aš nu- 
statau reikiamo geografinio taško plotį ir ilgį, o tas pro- 
tingas daiktelis man jį suranda. Ar galite duoti koordi- 
nates? 

Lara sugebėjo gauti tą svarbią informaciją iš pogrin- 
dinės organizacijos, bet, laukdami duomenų, jie praleido 
daug neramių dienų. 

— Mes negalime skristi per pilnatį — pyko Kėjus.— 
Jeigu jūsų dvasininkas neatsiųs koordinačių iki dvide- 
šimt penktos, mums reikės laukti dar visą mėnesį. 

Visiškai buvo galima atidėti išskridimą dar mėnesiui, 
bet jie nekantravo tuojau pat leistis į kelionę. Tolesnis 
laukimas tik stiprino įtampą. Nervai buvo nepaprastai 
įtempti. Laimė, tiesiog paskutinio termino išvakarėse tė- 
vas Džeraldas pranešė reikalingas koordinates. 

Už sėdynių Kėjus sudėjo kuprines su drabužiais pa- 
sikeisti ir tualeto reikmenimis. Gydytojos krepšį Lara pri- 
kimšo vaistų ir instrumentų. Kėjus taip pat pasiėmė krep- 
šį su kamera ir keliais objektyvais. Jeigu jie sukeltų Ame- 
rikos valdžios pareigūnų įtarimus,— bet Kėjus užtikrino 
Larą, kad vargu ar taip atsitiks — jie galėtų juos palai- 
kyti pora, skrendančia į Čičen Icą fotografuoti piramidžių. 

Viename sparne buvo slėptuvė, kur jis paslėpė šau- 
tuvą. Kabinoje Kėjus laikė revolverį ir pistoletą. Lara, 
juos pamačiusi pirmą kartą, negalėjo paslėpti išgąsčio. 

— Vienas jų priklauso jums.— Kėjus ištiesė jai revol- 
veIį. 

— Jis labai sunkus, galiu išmesti. 

— Užtikrinu, kad niešmesite, kai prireiks. Laikykite 
abiem rankomis, jeigu šaudysite. 

— Rendalas norėjo mane išmokyti šaudyti, kai atvažia- 
vome į Montesangrę, bet aš atsisakiau. 

— Turint tokį ginklą, nebūtinai reikia būti geram šau- 
liui. Tai „Magnum 357". Tiesiog nukreipkite jį į taikinį ir 
paspauskite gaiduką. Tai kažkas panašaus į rankinę pa- 

tranką. Jūs būtinai sunaikinsite arba stipriai sužalosite 
savo taikinį. 

Lara sudrebėjo iš siaubo nuo tos minties. Nepaisydamas 
jos baimės, Kėjus ją kelis kartus pamokė šaudyti iš re- 
volverio ir išmokė jį užtaisyti. 

Galima sakyti, jog jie pasiruošė. Ir štai dabar jie at- 
skrido netoli paskirties vietos. Jų laukė daugybė nenu- 
matytų aplinkybių ir Kėjus nusprendė, jog apie kai ku- 
Tias ją Ieikia įspėti, kai ką nutylėti, kad jos neišgąs- 
dintų. 

Ar klausimas apie Klarką buvo vienas būdų jai iš- 
blaškyti mintis apie juos laukiančius pavojus? 

Lara atsisuko ir pažvelgė į jo profilį. Kėjus buvo ne- 
siskutęs jau visą savaitę. 

— Natūrali maskuotė,— pareiškė jis, kai Lara jam 
priminė apie tokios procedūros būtinumą. Šeriai ant 
skruostų darė jį dar patrauklesnį, suteikdami jam popu- 
liarių filmų herojų išvaizdą. 

— Ar aš mylėjau Klarką? — pakartojo Lara. Ji žiū- 
rėjo į priekį, įsmeigusi akis į bedugnę tamsą ir stengėsi 
negalvoti apie tai, jog ta skrendanti pažangiausios tech- 
nologijos salelė skrenda virš beribių Ramiojo vandenyno 
tolių. Jos supratimu, aerodinamika prieštaravo logikai. 
Lėktuvas tamsioje tuštumoje atrodė nepaprastai mažytis 
ir siaubingai pažeidžiamas. 

— Taip, aš jį mylėjau — Lara pajuto, kaip Kėjus pa- 
suko galvą, norėdamas į ją pažvelgti. Ji toliau buvo 
įsmMeigusi akis į priekį.— Štai todėl jo išdavystė nepake- 
liama. Jis metė mane žvėrims sudraskyti ir iš saugios 
tolumos stebėjo, kaip jie Mane plėšo į gabalus. Jis ne 
tik neatėjo man padėti, bet nuo jo tylėjimo nuosprendis 
pasidarė dar sunkiau pakeliamas. Aš nesitikėjau, kad Klar- 
kas gali būti toks niekšas ir silpnadvasis. 


— Tačiau jis buvo nepaprastai drąsus, atsivesdamas 
meilužę į savo Miegamąjį, kai jos vyras miegojo greti- 
mame kambaryje,— tarstelėjo Kėjus.— Ar tai buvo neto- 
liaregiškumo pasireiškimas? Kartais nuo drąsos iki be- 
protybės būna tik vienas žingsnis. Kodėl jūs taip rizi- 
kavote, kai buvo toks didelis pavojus būti demaskuotai? 

— Ko žmogus nepadarai iš meilės. Mes iš meilės be- 
protiškai elgiamės ir sau kenkiame. Elgiamės taip, kaip 
niekada nesielgtumėme įprastomis sąlygomis. Tą savait- 
galį atmosfera namuose buvo nerami. Visi tarsi kažko 
laukė.— Lara pažvelgė į savo rankas, patrynė delną į 
delną.— Stipri aistra priverčia pamiršti sveiką protą ir 
galimus padarinius. Ji nugali demaskavimo baimę.— Lara 
atsiduso ir pakėlė galvą.— Aš turėjau pastebėti pavo- 
jaus požymius. Jie buvo aiškiai matomi. Kai aš atsigręž- 
davau atgal, matydavau, kaip neišvengiamai artėja ka- 
tastrofa. Tačiau prieš viską užmMerkdavau akis. 

— Trumpai tariant, jus apėmė tokia gyvuliška aistra, 
kad visiškai netekote proto? 

— Nesakykite man pamokslų. Jus pašovė dėl tos pa- 
čios „gyvuliškos aistros“ ištekėjusiai moteriai! Negana 
to, visa tai įvyko labai seniai. Kam raustis praeityje? 

— Todėl, kad jeigu neišnešiu sveiko kailio iš tos Die- 
vo prakeitos bananinės respublikos, norėčiau tikėti, kad 
aš žuvau dėl kilnaus tikslo. Norėčiau tikėti, kad mano 
beširdžiam broliui jūs buvote daugiau negu žaisliukas, 
o jums jis buvo ne tik jūsų nelaimingo šeimyninio gy- 
venimo pramoga. 

Lara norėjo jį pasiųsti po velnių. Tačiau dabar jos 
gyvybė buvo jo rankose. Be Kėjaus jai neliktų jokios 
galimybės toje avantiūroje išlikti gyvai. Nori nenori, bet 
juos vienijo bendras tikslas. Nereikėjo pradėti barnio. 

— Aš mylėjau Klarką.— pasakė Lara,— nors mūsų 
santykiai baigėsi nelaimingai. Aš nuoširdžiai tikiu, kad 
ir jis Mane mylėjo. Mano požiūriu, to pakanka, kad pa- 
teisintumei mano ir jūsų rizikingą žingsnį. 

— Ar jis buvo Ešlės tėvas? 

Lara nesitikėjo puolimo iš tos pusės. Akimirkai ji pa- 
simetė. Ji niekada neužsimindavo, kad Klarkas galėjo 
būti jos vaiko tėvas. Netgi žurnalistai pėdsekiai su pačiais 
aštriausiais iltiniais dantimis jos taip smarkiai nesužeidė. 
Tačiau gerokai pagalvojus, kaip tik Kėjus turėjo teisę 
pirmas užduoti tokį klausimą. Bet vis tiek skausmas ne- 
praėjo. 

— Aš negaliu atsakyti į jūsų klausimą. 

— Jūs norite pasakyti, kad nežinote? Kad jūs gulėjote 
ir su vienu, ir su kitu? 

— Aš susilaikysiu ir neatsakysiu. Aš atsakysiu po to, 
kai mes įvykdysime tai, dėl ko mes čia vykstame. 

— Kokią tai turi reikšmę? 

— Tai jūs paklausėte apie Klarko tėvystę. Tai jūs 
dabar ir atsakykite, ar tai turi kokią nors reikšmę? 

— Suprantama. Jūs manote, kad jeigu ji yra Taket, 
aš ypač stengsiuosi — Jis patylėjo— Aš nemaniau, kad 
jūs taip blogai apie mane galvojate. Ir kurgi aš esu gy- 
venimo vertybių skalėje? Viename lygyje su mėšlu? Ar 
dar žemiau? 

Pykčio prasiveržimas būtų visiškai nereikalingas. Jų 
dar laukė sunkūs išbandymai. 

— Klausykite, Kėjau, tarp mūsų, žinoma, yra nesu- 
tarimų. Mes priklabėjome vienas kitam pakankamai ne- 
malonių dalykų. Kai kas teisėtai pasakyta. O kai kas 
padaryta iš pykčio. Bet aš jumis pasitikiu. Jeigu jumis 
nepasitikėčiau, nebūčiau prašiusi jūsų pagalbos. 

— Jūs neturėjote kitos išeities. 

— Aš galėjau ką nors pasamdyti. 

— Jūs neturite pinigų. 

— Jūs esate teisus, bet tai Manęs nesustabdytų. Ga- 
liausiai aš būčiau gavusi pinigų, nors man būtų tekę laukti 
po tėvų mirties palikimo. 

— Ir jūs sumanėte, kad mes, Taketai, turime jums 
padėti. 

— Jūs truputį klystate.— Lara dvejojo, ar verta tęsti. 
Kėjus pažvelgė į ją.— Iš tikrųjų aš atvažiavau į Iden 
Pasą, kad jus įkalbėčiau mane nuskraidinti į Montesangrę. 
Tačiau aš nesitikėjau, kad jūs galite būti patikimas žmo- 
gus. 

Akimirką jie tylėdami žiūrėjo vienas kitam į akis. 
Lara nukreipė žvilgsnį. 

— Aš jums pažadų, kad pakeliui atsakysiu į Visus 
klausimus. O dabar liaukimės vienas kitą užgaulioję, su- 
tinkate? Aš pirmoji jums pažadu. 

Kėjus tylėjo. Kai jis vėl prašneko, jo žodžiai neturėjo 
nieko bendro su Ešlės atsiradimu. 

— Kaip bebūtų, mums greitai reikės leistis — pasakė 
jis ramiu balsu. 

— Ką jūs turite omenyje? 

— Mes arba pasieksime pakrantę ir rasime nusilei- 
dimo aikštelę, arba baigsis degalai ir mes įkrisime į van- 
denyną. O dabar aš jums patariu truputį snūstelėti. 

— Jūs juokaujate? 

Kėjus šyptelėjo. 

— Juokauju. 

— Jūsų blogi juokai. 

Lara įsmeigė žvilgsnį į horizontą, bet tamsoje nega- 
lėjo nieko įžiūrėti. Kėjus atidžiai stebėjo prietaisų paro- 
dymus. Ji pastebėjo, kad lėktuvas pradėjo leistis. 

— Mes leidžiamės? 

— Iki penkių šimtų pėdų, jeigu pasirodytų, jog jų 
radaras sudėtingesnis, negu manome. Jūs esate tikra, kad 
dvašininkas mūsų lauks? 

— Nesu garantuota.— Kėjus tūkstantį kartų jos klau- 
sė to paties. Į visus tuos klausimus ji galėjo tik taip at- 
sakyti. — Jam pranešė apytikrį mūsų atvykimo laiką. Kai 
tėvas Džeraldas išgirs Motoro gaudimą, jis uždegs šviesas 
nusileidimo aikštelėje. 

— Šviesas,— nusijuokė Kėjus.— Geriausiu atveju kon- 
servų skardines su žibalu. 

— Jis mūsų lauks ir padarys viską, ko reikia. 

— Vėjas sustiprėjo iki dvidešimties mazgų *. 

— Tai blogai? 

— Idealu būtų, jeigu jis būtų mažesnis kaip dešimt 
mazgų. Esant keturiasdešimčiai mazgų, negalima nusi- 
leisti. Gerai, aš sutinku nusileisti, esant dvidešimčiai maz- 
gų. Šoninis vėjas būdingas pakrantei. Įdomu, kaip arti 
prie kranto priartėja kalnai? 2 

— Kodėl jūs klausiate? 

— Jau vėlu, vadinasi, gali nusileisti rūkas ir Mes ne- 
pamatysime ne tik šviesų, bet ir kalnų. Kol kas mes į 
juos neįsirėšime. 

Lara pajuto, kad jos rankos sudrėko. 

— Ar negalėtumėte pasakyti ko nors malonaus? 


* 1 mazgas=1,852 km/h.— Vert. pastaba. 

— Galiu. 

— Tada pasakykite. 

— Jeigu aš žūsiu, Džeinelena pasidarys dvigubai tur- 
tingesnė. 

— O aš maniau, kad jūs esate bebaimis lakūnas, — 
sušuko, nevilties apimta Lara.— Dvidešimtojo dešimtme- 
čio dangaus valdovas. Ar ne jūs man gyrėtės, kad galite 
skraidyti, kuo tik patinka, kada patinka ir kur patinka. 

Kėjus neklausė. 

— Aš Matau krantą.— Kėjus patikrino vietą pagal ,„10- 
raną“.— Mes atskridome. Dabar ieškokite šviesų. Viskas 
priklauso nuo jūsų. 

— Kodėl nuo manęs? 

— Todėl, kad man reikia stebėti, jog neatsitrenkčiau 
į prakeiktuosius kalnus ir nepakilčiau aukščiau kaip pen- 
kis šimtus pėdų. Čia kaip pavyks. Gerai, kad nėra rūko. 

Uolėtas krantas vos matėsi horizonte. Prieš daugelį 
amžių uolos dalis atskilo nuo žemyno ir įkrito į vande- 
nyną, kur virto sala, dabar vadinama Montesangre. Geo- 
logijos požiūriu, tokį reiškinį galima laikyti neseniai įvy- 
kusiu. Jūra dar nespėjo paversti stačių uolų lygiais smė- 
lėtais paplūdimiais. Dėl to virš Montesangrės pakilo kal- 
nai, sukurdami nesvetingą peizažą. 

Tad šalis netapo žydinčiu rojumi, kaip jos sėkmin- 
gesni kaimynai, stiprinantys savo ekonomiką gaunamu iš 
Šiaurės Amerikos ir Europos turistų pelnu. Toks ekono- 
minis nuostolingumas ne kartą sukėlė ginkluotus konilik- 
tus tarp Montesangrės ir artimiausių Centrinės Amerikos 
respublikų. 

Žiūrint iš viršaus, kalnų virtinė buvo panaši į „C" 
raidę, kurios viršutinė išlanka yra šalies šiaurinė siena, 
o vidurinė dalis driekiasi pakrante daug mylių, pagaliau 
vėl užlinksta ir dingsta. Tos raidės viduryje išsidėsčiusi 
sostinė — Sjudado miestas. Devyniasdešimt penki pro- 
centai Montesangrės gyventojų gyvena pačiame mieste 
ir aplinkiniuose kaimuose. Už miesto ribų tęsiasi tankios 
džiunglės, kur nėra nieko, išskyrus laukinius žvėris, tan- 
kią augmeniją ir kelias indėnų gentis, gyvenančias taip 
pat kaip prieš šimtus metų, tolimas nuo šiuolaikinės ci- 
vilizacijos, jos privalumų ir ydų. 

Antrą kartą Larai teko atsistoti ant Montesangrės že- 
mės. Pirmą kartą ji čia buvo iki tos pačios dienos, kai 
ją, sužeistą ir be sąmonės, išvežė į Jungtines Amerikos 
Valstijas. Vis aiškiau matėsi krantai ir ją apėmė vis di- 
desnis baimės jausmas. Lara prisiminė, kokia buvo nelai- 
minga čia atvažiavusi su Rendalu. Tomisį tolimomis die- 
nomis tik mintis apie kūdikį, kuris turėjo greitai išvysti 
pasaulį, palaikė ir stiprino iškankintą dvasią. Ir dabar 
Ešlė buvo vienintelė priežastis, dėl kurios ji čia veržėsi. 

— Apsidairykite, ar nėra netoliese kokio nors lėktu- 
vo, — paprašė Kėjus.— Aš negaliu vairuoti lėktuvo ir kar- 
tu akylai stebėti apylinkių. 

— Niekas nežino, kad mes atskridome. 

— Jūs taip manote. Reikia būti budriems, kad virš 
mūsų uodegos nepakibtų karinis sraigtasparnis. 

Lara pažiūrėjo į Kėjų. Kabinoje buvo gana vėsu, bet 
prakaitas tekėjo jo šeriais apaugusiu veidu. Visas jos 
kūnas taip pat apsipylė prakaitu. 

— Mums nėra kur dingti, reikia tik leistis — sumur- 
mėjo Kėjus, žiūrėdamas į prietaisus.— Be degalų netgi 
negalėsime ištrūkti iš oro erdvės. Ir kurgi dingo tos pra- 
keiktos šviesos? 

Palinkusi į priekį ir iš visų jėgų įtempusi žvilgsnį, La- 
ra žiūrėjo į kranto liniją. Ji Matė tik siaurą paplūdimo 
ruoželį, 0 už jo — Medžių tankmę. Toliau tamsia siena 
"kilo kalnai. 

Kas bus, jeigu tėvo Džeraldo nebus numatytoje vie- 
toje? O jeigu tardydami, jie privertė jį viską papasako- 
ti? Gal Maištininkai sužinojo, kad Amerikos pasiuntinio 
našlė grįžta į šalį? Pavojus grėsė ne tik jos, bet ir Kė- 
jaus gyvybei. Jiems nėra iš kur tikėtis pagalbos. Jie pa- 
teks į rankas žiauriems kalėjimo sargams, o Lara žinojo, 
kad šios šalies gyventojai vargu ar jų pasigailės. Ge- 
riausia jiems galėtų būti išeitis aviakatastrofa ir staigi 
mirtis. 

— Velniai rautų! 

— Kas atsitiko? 

— Reikia kilti aukštyn. Laikykitės. 

Kėjus paspaudė pedalą ir lėktuvas staiga šovė aukš- 
tyn. Lara pažvelgė apačion: jie vos neužkliuvo už kal- 

nų viršūnių. Kėjus pradėjo leistis prie pačių nuokalnių, 
apaugusių brūzgynais ir vėl atsidūrė prie bangų mūšos 
linijos. 

— Tai kurgi padrė, Lara? | 

— Nežinau.— Ji nervingai kandžiojo apatinę lūpą. La- 
ra buvo įsitikinusi, kad tėvas Džeraldas jų neapgaus. 

— Ar ką nors matote? 

— Ne. 

— Palaukite. Atrodo, matau... 

— Kur? 

— Dešinėje pusėje. 

Kėjus padarė dar vieną manevrą, nuo kurio jai viskas 
susijaukė viduje. Lara užsimerkė, norėdama atgauti pu- 
siausvyrą. Kai ji atsimerkė, horizontas buvo savo vietoje 
ir trys mažytės ugnelės žybčiojo apačioje. Paskui pasi- 
matė dar viena. 

— Tai jis! — sušuko Lara.— Jis neapgavo. Aš jums 
sakiau. | 

— Laikykitės. Dabar leisimės. 

Kėjus išlygino lėktuvą ir ėmė mažinti greitį ir aukštį. 
Larai netikėtai ugnies taškai atsidūrė visiškai šalia. Jie 
nusileido smarkiai trinktelėdami. Lėktuvas šokinėjo va- 
žiuodamas nelygiu žemės taku. Kėjus iš visų jėgų spaudė 
pedalus. Jis beveik ant jų stovėjo. Nusileidimo juosta 
buvo nuokalnėje, kad būtų galima sulėtinti greitį ir su- 
mažinti įsibėgėjimo atstumą. Tačiau Larai atrodė, jog 
lėktuvas niekada nesustos. Jie sustojo pavojingai arti me- 
džių, augusių juostos gale. 

Kėjus išjungė variklius. Jie su palengvėjimu atsikvėpė. 
Kėjus padėjo jai ant kelio ranką. 

— Na kaip, viskas gerai? 

— Taip.— Jai reikėjo išlipti pirmai, nes Lara buvo 
arčiausiai durų. 

— Palaukite! — Kėjus sėdėjo nejudėdamas, labai ati- 
džiai įsižiūrėdamas į tamsą už lėktuvo langų.— Aš noriu 
pamatyti, kas atėjo mūsų pasitikti su gėlių puokšte. 

Jie nutilo. Už jų šešios ugnys, po tris iš kiekvienos 
juostos pusės, užgeso viena po kitos. 

Dešinioji Kėjaus ranka gulėjo Larai ant kelio. Kai- 
riąja jis išsitraukė iš po sėdynės pistoletą. Kėjus anks- 

čiau buvo Larai sakęs, jog tai devynių milimetrų kalib- 
ro „bereta“. Jis atitraukė spyną ir įdėjo pirmąjį šovinį 
į šovininę. Pistoletas buvo paruoštas šūviui. 

— Kėjau! 

— Mes esame puikus taikinys. Aš neketinu taip leng- 
vai atsisveikinti su gyvybe. 

— Bet... 

Kėjus pakėlė ranką, parodydamas, kad nutiltų. Ji taip 
pat išgirdo artėjančio automobilio ūžimą. Atsisukusi at- 
gal, Lara tamsoje pamatė džipo kontūrus. Jis privažiavo 
prie lėktuvo ir sustojo. Vairuotojas išlipo iš mašinos ir 
priėjo prie lėktuvo. 

Kėjus nukreipė „beretą“ į šmėklišką figūrą. 

Lara su palengvėjimu atsiduso. 

— Tėvas Džeraldas. Vienas. 

Tikėkimės, kad taip. 

Lara atidarė duris ir atsargiai sparnu nusileido žemyn. 

— Tėve Džeraldai,— sušuko Lara, nušokdama ant že- 
mės.— Ačiū Dievui, jūs esate čia, 

— Džiaugiuosi jus vėl matydamas, ponia Parter. 

Lara ištiesė jam ranką ir jis apkabino ją savo šiltais, 
drėgnais delnais. 

— Jūs gerai atrodote,— pastebėjo Lara. 

— Jūs taip pat. 

— Ar jūs ką nors sužinojote, kur palaidota mano 
dukra? 

— Labai gaila, bet nieko nesužinojau. Aš bandžiau 
ką nors sužinoti, bet veltui. Labai liūdna. 

Naujiena nemaloni, bet Lara nieko kito nesitikėjo. 

— Aš suprantu, kaip sunku ieškoti. 

Kėjus nušoko ant žemės. 

— Susipažinkite, Kėjus Taketas. 

— Tėve,— pasakė jis pagarbiai, — ačiū, kad atsiuntė- 
te koordinates. Be jų, mes niekada nebūtume jūsų su- 
radę. 

— Džiaugiuosi, kad jos buvo naudingos. 

— Ar esate tikras, kad jūsų nesekė? 

— Man atrodo, kad ne. 


Kėjus suniuro. 

— Gerai, pirmiausia paslėpkime lėktuvą, kol jo dar 
nepastebėjo. 

— Užtikrinu jus, — nuramino dvasininkas, — Mes esame 
saugus. 

— Aš nesu linkes rizikuoti. Kur slėpsime? 

— Prasidėjus revoliucijai, prekyba narkotikais labai 
sumažėjo. Tuo taku jau seniai nebesinaudojama. Aš at- 
sivežiau mačetę ir kol jūsų laukiau, iškirtau nedidelę 
aikštelę.— Jis parodė į tankią džiunglių sieną, iš pirmo 
žvilgsnio atrodančią neįžengiamą.— Dar padirbėkime. 

Dar truputį iškirtę krūmų, jie visi trys nustūmė lėk- 
tuvą nuo nusileido tako, pasiėmė kuprines ir šautuvą, 
paskui pridengė lėktuvą šakomis. 

— Atoki vieta, — paaiškino dvasininkas Kėjui, iš visų 
pusių apžiūrinėjančiam užmaskuotą lėktuvą.— Jį sunku 
bus pastebėti netgi dieną. Leiskite, aš jums padėsiu, ponia 
Porter. 

Jis paėmė kuprinę, krepšį su kamera ir nuėjo į dži- 
pą. Kėjus užsimetė ant peties savo kuprinę ir šautuvą, 
paskui sušnabždėjo Larai: 

— Jūs pamiršote mane įspėti, kad padrė yra alkoho- 
likas. 

— Jis laikė mišias. Jūs jaučiate vyno, geriamo per 
mišias, kvapą. 

— Kad nors taip nebūtų. Tai Jamaikos romas. Aš jo 
tiek daug išgėriau, kad su niekuo nesumaišysiu. 

— Jūs neturite teisės kritikuoti. 

— Man nusispjauti į tai, jeigu net jam patiktų arklio 
šlapimas, kad tik juo būtų galima pasikliauti. 

Larai nespėjus apginti padrės, jie priėjo prie džipo. 
Tėvas Džeraldas, turintis tik keturiasdešimt metų, bet 
atrodantis kaip šešiasdešimties, padėjo Kėjui sukrauti ba- 
gažą. 

— Jeigu jūs neprieštarausite, tegu ponia Porter at- 
sisėda priekyje, jai ten bus patogiau. 

— Žinoma.— Kėjus lengvai liuoktelėjo per priekinę 
sėdynę ir įsitaisė užpakalyje.— Iš čia aš galiu saugoti už- 
nugatrį. 

— Jūs esate teisus.— Dvasininkas nusišypsojo Kėjui.— 
Mes gyvename neramiais laikais. 

— Mes pafilosofuosime su jumis prie taurelės. O da- 
bar mums reikia važiuoti. Ir kuo greičiau. 

Jeigu tėvui Džeraldui ir nepatiko Kėjaus užuomina, 
tai jis to neparodė. Pasodinęs Larą priekyje, jis sėdo 
prie vairo. 

— Geriau nedegti žibintų, kol neatvažiavome iki mies- 
to. Naktį keliuose kartais patruliuojama. 

— Kas patruliuoja? — pasidomėjo Kėjus. 

— Visi, kam šauna į galvą. Kasdien kas nors kitas. 

— O koks dabar politinis klimatas? — paklausė Lara. 

— Permainingas. 

— Tik to dar betrūko,— tyliai pastebėjo Kėjus. 

— Senasis režimas stengiasi susigrąžinti ankstesnes 
pozicijas. Prezidentas Eskavezas vis dar pogrindyje, bet 
sklinda gandai, kad jis nori surinkti kariuomenę ir atsi- 
statyti savo ankstesnius įgaliojimus. 

— Maištininkai vargu ar pasiduos be kraujo pralieji- 
mo,— spėjo Lara. | 

— Sutinku, — patvirtino dvasininkas,— bet Eskavezas 
jiems mažai rūpi. Eksprezidentas mano, kad tauta jam 
kaip ir anksčiau ištikima, bet klysta. Niekas nanori, kad 
grįžtų despotizmas, vyravęs iki revoliucijos. Eskavezas — 
paprasčiausias senukas, save raminantis iliuzijomis, ir vei- 
kiau yra kliuvinys negu grėsmė. Maištininkai turi rim- 
tesnių problemų. 

— Kokių gi? — paklausė Kėjus. Darbuodamasis su ma- 
čete, jis suprakaitavo ir dabar, nusivilkęs marškinius, jais 
nusišluostė veidą, kaklą ir krūtinę. 

Lara jam pavydėjo nesivaržymo. Ji duso nuo karščio. 
Palaidinukė prilipo prie kūno. 

— Svarbiausia problema — trūksta lėšų, — atsakė Kė- 
jui dvasininkas.— Trūksta ginklų ir maisto produktų. 
Žmonės nusivylę. Kelerius metus praleidus karinėse sto- 
vyklose džiunglėse revoliucija jau nebėra tokia viliojan- 
ti. Žmonės pavargo nuo karo, bet jie labai bijo savo vadų, 
todėl neišsiskirsto į namus. Jie kenčia nuo bado ir ligų, 
ilgisi šeimų. Kai kurie nematė savo artimųjų nuo tų lai- 
kų, kai buvo nuverstas Eskavezas. Maištininkai slepiasi 
džiunglėse, iš ten užpuldinėja nedidelius kaimelius ir at- 
įminėja iš gyventojų maisto produktus. Labiausiai jie ka- 


307 


Tiauja tarpusavyje. Nuo to laiko, kai nužudė Chorchę 
Peresą Martinesą. .. 

 — Jis nužudytas? Mes Jungtinėse Amerikos Valsti- 
jose apie tai negirdėjome,— nustebo Lara. Peresas buvo 
Eskavezo armijos generolas, surengęs prieš jį karinį są- 
mokslą. Maištininkai laikė Peresą engiamos liaudies iš- 
gelbėtoju. 

— Jį nužudė vienas bendražygių daugiau kaip prieš 
metus, — paaiškino dvasininkas.— Po to daug mėnesių 
vyko kova dėl valdžios. Tai vienas leitenantas, tai kitas 
pasiskelbdavo Pereso įpėdiniu, bet niekas negalėjo suvie- 
nyti Maištininkų. Jie susiskirstė grupelėmis ir būriai ne- 
galėjo susitarti tarpusavyje. Galiausiai kontrrevoliucio- 
nieriams, tokiems kaip Eskavezas, pradėjo sektis. Nese- 
niai pasirodė dar vienas Pereso šalininkas, apsiskelbęs 
nauju maištininkų armijos vadu. Per pastaruosius mėne- 
sius jį ėmė daug kas remti ir daugiausia dėl to, kad jo 
bijo. Kalbama, kad jis yra labai žiaurus ir, norėdamas 
sustiprinti savo padėtį, prieš nieką nesustos. Elis Korasonas 
del Diablo, „Velnio širdis“, taip jį vadina.— Tėvas Dže- 
raldas pažvelgė į Larą.— Jis neapkenčia amerikiečių. 

Lara neturėjo ko atsakyti. Ji pažvelgė į Kėjų ir pa- 
stebėjo, kad jis nuo jos nenuleidžia  atidaus, įtempto 
žvilgsnio. 

— Vargu ar mes ko nors kito galėjome tikėtis.— La- 
ra tarsi teisinosi. 

— Taip, čia yra kur kas blogiau. 

— Aš jums paruošiau šiokių tokių drabužių.— Tėvas 
Džeraldas parodė į ryšulį prie Laros kojų.— Jums reikia 
persirengti, prieš įvažiuojant į miestą. 

Jie važiavo duobėtu kaimo keliu be aiškios krypties 
vinguriuojančiu per džiungles. Kiekvieną kartą, kai pasi- 
girsdavo naktinio paukščio klyksmas, Laros kūnu imdavo 
bėgioti skruzdės, nors buvo tvankus drėgnas karštis. 
Plaukai šlapiomis sruogomis prilipo prie kaklo, ypač po 
to, kai ji užsimetė ant galvos storą skarelę, kokią nešio- 
davo ištekėjusios Montesangrės moterys. Visos Merginos 
kovėsi kariuomenėje taip kaip vyrai. 

Ryšulyje Lara taip pat rado beformę spalvotą kartu- 
ninę suknelę, kuri buvo tokia plati, kad ji apsimovė ją 

per apačią, iš pradžių užsitraukdama iki šlaunų ir tik 
paskui įkišdama rankas į rankoves. Lara ją susijuosė per 
liemenį diržu. 

Kėjui dvasininkas paruošė marškinius ir kelnes iš pa- 
prasto audinio, kokius vilki valstiečiai, ir šiaudinę skry- 
bėlę. Jie baigė persirenginėti kaip tik tuo momentu, kai 
džipas užvažiavo ant kalno. Apačioje priešais juos drie- 
kėsi mirksinčios Montesangrės sostinės ugnys. 

Pamačius nekenčiamą miestą, Laros širdis prisipildė 
baimės ir pasišlykštėjimo. Jeigu jai tuo momentu būtų 
leidę rinktis, ji tikriausiai būtų atsisakiusi savo bepro- 
tiško sumanymo ir būtų grįžusi į lėktuvą. Tačiau kažkur 
čia, gatvių labirinte, buvo palaidotas jos dukters kūnas. 

Tarsi pajutęs jos nerimą, tėvas Džeraldas sustabdė 
džipą.— Jūsų planas susijęs su mirtinu pavojumi, ponia 
Porter. Pagalvokite dar kartą. 

— Aš turiu surasti savo dukrą. 

Tėvas Džeraldas įjungė greitį ir uždegė žibintus. Jie 
važiavo žemyn vingiuotu kėliu. Siauras kelkraštis staigiai 
baigėsi praraja. Lara baimindamasi galvojo, kiek romo, 
prieš išvažiuodamas, išgėrė tėvas Džeraldas. Kai tik ratai 
užvažiuodavo ant minkštos kelkraščio dirvos, ji grieb- 
davosi sėdynės krašto. 

Tačiau blogas kelias ir alkoholinis tėvo Džeraldo ap- 
svaigimas buvo niekai, palyginti su tuo, kas jų dar laukė. 
Jie išvažiavo iš už posūkio, kai juos tuojau pat apakino 
rankinių žibintuvėlių šviesa ir apkurtino riksmai: 

— Alto! Stok! 

Džipą apsupo maištininkai su nukreiptais į juos pa- 
ruoštais kovai ginklais. 


DVIDEŠIMT ASIS SKYRIUS 


Džodė pasibeldė į Džeinelenos miegamąjį. 

— Ar tai tų, mama? 

Džodė atidarė duris, bet liko stovėti ant slenksčio. 
Ji jau pamiršo, kada paskutinį kartą buvo užėjusi į duk- 
ters kambarį ir kai kas iš kambario apstatymo jai buvo 
visiškai nematyta. Tačiau ji pažino vyšnios medžio lovą, 
komodą ir tualetinį staliuką; tie daiktai stovėjo Džeinele- 


309 


nos kambaryje nuo to laiko, kai ji pradėjo eiti į mo- 
kyklą. 

Drapiruotė ir apmušalai buvo nauji arba jai tai tik 
pasirodė. Žydras su auksu piešinys atrodė pernelyg ryš- 
kus ir įmantrus Džodės skoniui. Ji prisiminė, kad Džei- 
nelena jos prašė leidimo remontuoti miegamąjį, bet kada 
tai buvo Džodė negalėjo prisiminti. Ar prieš penkerius 
metus, ar prieš du mėnesius? 

Džeinelena sėdėjo supamojoje kėdėje su pagalvelėmis 
iš ryškaus kartūno, po jos kojomis stovėjo pufas su tokiu 
pat užtiesalu, o ant kelių ji laikė minkštais viršeliais 
knygą. Nedidelė bronzinė lempa stovėjo greta, apšvies- 
dama dukterį švelnia šviesa. Džodė nepatenkinta paste- 
bėjo, kad Džeinelena atrodė beveik visiškai graži. 

Dar prieš daugelį metų Džodė padarė išvadą, kad iš 
dukters neišaugs pritrenkianti gražuolė. Bet užuot apgai- 
lestavusi dėl to, ji, priešingai, apsidžiaugė ir nuo to laiko 
dėjo visas pastangas, kad Džeinelena būtų negraži ir ne- 
patraukli mergina. Ji niekada nevilkdavo dukters ryš- 
kiomis puošniomis suknelėmis ir parinkdavo labiausiai 
jai netinkančią šukuoseną. Norą patikti vyrams Džodė 
traktavo kaip skaudžią moterišką silpnybę. Ji žiūrėjo, 
kad Džeinelena nepatektų į tokius spąstus. 

Džeinelena noriai ėjo Motinos pramintu keliu. Ji iš- 
augo protinga, išmananti moteris, kuriai jokiu būdu ne- 
galima prikišti lengvabūdiškumo arba koketiškumo. Ji 
pernelyg protinga, kad kuo nors susižavėtų. Paprasta iš- 
vaizda buvo patikima apsauga nuo vėjavaikių, avantiū- 
ristų ir apskritai vyriškos lyties asmenų pinklių. Džodė 
manė, kad jos dukteriai labai pasisekė gyvenime. 

Džeinelena turėjo tik vieną didelį trūkumą — Taketų 
akis. Jo akis. Jis jau seniai miręs, bet ta jo gyva atmin- 
tis, ženklas, kuriuo pažymėti visi trys vaikai, iki šiol 
glumindavo Džodę. Tarsi Klarkas Jaunesnysis dabar būtų 
su ja kambaryje ir stebėtų jos kiekvieną judesį mėlyno- 
mis jų dukters akimis. 

— Kas atsitiko, mama? Kaip jautiesi? Ar kas nors 
įvyko? 

— Aš jaučiuosi puikiai. Iš ko tu sprendi, kad aš ne- 
sveikuoju? 

Džeinelenos nuostaba buvo visiškai paaiškinama. Džodė 
niekada neieškojo dukters draugijos ir dar tokį vėlų me- 
tą. Buvo apie dvylikta valanda. Džeinelena jau labai se- 
niai buvo palinkėjusi motinai labos nakties, bet Džodė 
negalėjo užmigti. Ji be paliovos rūkė ir vaikščiojo po 
kambarį. Jos kūnas reikalavo poilsio, bet galva toliau 
dirbo, o mintys šmėkščiojo viena po kitos. 

Džodę visada kankino nemiga, dar prieš ištekėjimą, 
kai negalėdavo užmigti, ji galvodavo apie tai, kaip jų 
šeima galėtų išbristi iš skurdo. Kiekvieną naktį ji valandų 
valandas gulėdavo nesumerkdama akių, klausydama, kaip 
IamMiai šnarpščia dvi jos seserys, ir kurdama planus, kaip 
būtų galima visiems laikams atsikratyti skurdo. 

Tornadas, sugriovęs jos gimtuosius namus ir nužudęs 
šeimą, buvo likimo ranka. 

Pradėjus dirbti ,,Taketų naftos kompanijoje", jos lanks- 
tus protas, pernelyg įaudrintas, kad galėtų užmigti, kiau- 
ras naktis galvodavo apie darbą. Vėliau ji leisdavo be 
galo ilgas naktis, įniršusi vaikščiodama pirmyn ir atgal 
savo vienišame miegamajame, įsijausdama į baisius sce- 
narijus, kuriuose dalyvaudavo Klarkas Jaunesnysis ir ne- 
žinomos moterys. 

Stengdamasi nepasiduoti kartiems prisiminimams, Džo- 
dė paklausė. 

— O kur tavo brolis? 

— Kėjus? 

Džodė pažvelgė į ją kaip į beprotę? 

— O kas gi kitas galėtų būti 

— Jis kažkur išvažiavo. 

Blogiausia, kad Džeinelena pernelyg gerai įsisavino 
jai duotas pamokas. Ji nemurmėdama paklusdavo, darė 
viską, ko iš jos reikalavo, niekada neprotestavo, niekada 
nesudarydavo jokių problemų, bet kartu ji vargino mo- 
tiną savo rūpestingumu. Atsidavimo išraiška jos veide 
kartais išvesdavo Džodę iš kantrybės. Dabar kaip tik ir 
buvo toks atvejis. Džodei knietėjo ją sugriebti už pečių 
ir gerai papurtyti. 

— Jis išvyko į Centrinę Ameriką? Taip? Jis ten nu- 
skraidino tą kalę man iš pykčio, kad tik mane įskau- 
dintų. 

— Jie su daktare Malori išskrido į Montesangrę, bet 
ne todėl... 

— Kada jie išskrido? 

— Šiandiėn. Jie mano, kad jau naktį bus ten. Kėjus 
sakė, kad, jeigu bus galimybė, jis paskambins, bet vargu 
ar jam pavyks. 

Džodė suakmenėjo vietoje. Ji iš visų jėgų įsitvėrė 
į durų rankeną, chalato rankovė slėpė nuo Džeinelenos 
jos Ianką. 

— Jis yra tikras idiotas. Ji tik jam pamojo pirštu, 
o jis jau ir atbėgo.— Džodė paniekinamai iškreipė lū- 
pas.— Jis kaip tavo tėvas, pasirengęs lipti į lovą pas kiek- 
vieną Moterį, jam nesvarbu, kas ji yra ir kiek tai jam 
kainuos. 

— Kėjus sutiko, nes daktarė Malori nori iš ten par- 
vežti savo mažos dukrytės palaikus. 

Bandymas paveikti jausmus Džodės nesušvelnino. 

— Kada jie grįžta? 

— Jis tiksliai nežino.— Džeinelenos akys prisipildė 
ašarų.— Kėjus paliko laišką. Aš turiu jį atplėšti, jeigu 
jis... Jeigu jis... 

Jeigu nebūtų laikiusis už durų rankenos, Džodė tik- 
riausiai būtų pargriuvusi, negalėdama atlaikyti tokio smū- 
gio. Jai reikėjo kuo greičiausiai išeiti, kol ji neparodė 
savo jausmų. 

Netarusi nė žodžio, ponia Taket išėjo į koridorių ir 
energingai užtrenkė paskui save duris. Tik tada ji davė 
savo jausmams valią. Džodė susikuprino, nuleido galvą 
ir sugniaužta į kumštį ranka nuslopino beišsiveržiantį 
graudų riksmą. 

Truputį palaukusi, Džodė grįžo į savo miegamąjį. Ją 
kankino baimė, ji jautėsi labai vieniša šiame pasaulyje. 


Kėjus pasilenkė, ištraukė iš po sėdynės „„magnumą“ 
ir įspraudė jį Larai. 

— Laikykite,— sušnabždėjo jis.— Ir nebijokite juo 
pasinaudoti. 

Lara nesiginčijo. Maištininkai iš visų pusių apsupo 
automobilį. Jų veidų išraiška nežadėjo nieko gero. Lara 
paėmė revolverį ir jį paslėpė suknelės klostėse ant kelių. 

— Laba diena, senjorai — mandagiai pasveikino gink- 
luotus žmones tėvas Džeraldas. Kėjus jų priskaičiavo apie 
dešimt. Kiti, galimas dalykas, slėpėsi krūmuose. Galimy- 
bės akivaizdžiai buvo nelygios. 

— GOui'en es? Kas jūs esate? — Kareivis su maskuojan- 
čiais drabužiais, apsikabinėjęs ginklais, atsiskyrė nuo 
grupės. Jo tonas buvo priešiškas, o žvilgsnis — įtartinas ir 
nepatiklus. 

Dvasininkas pasisakė, kas jis yra. Kareivis nusispjo- 
vė ant žemės. Tėvas Džeraldas neparodė baimės, kalbė- 
damas taisyklinga ispanų kalba: 

— Mes esame pažįstami, Rikardai Gonzalesai Vela. 
Aš laikiau gedulingas mišias už tavo motiną. 

— Prieš šimtą metų,— suriko kareivis — kai mes dar 
tikėjome panašiais niekais. 

— Ar tu daugiau nebetiki į Dievą? 

— O kur jis buvo, kai niekadėjai Eskavezo įsakymu 
žudė prašančias duonos moteris ir vaikus. 


Tėvas Džeraldas nenorėjo leistis į religinius arba po- 
litinius ginčus, ypač kai kiti kareiviai garsiais šauksmais 
palaikė savo draugą, mojuodami. iškeltais ginklais. 

Jaunasis mMaištininkas kurį laiką piktai žiūrėjo į tėvą 
Džeraldą, po to nukreipė žvilgsnį į Larą, kuri žemai nu- 
leido galvą, kad paslėptų veidą. 

— Kas ta moteris? — Rikardas bedė šautuvo buože 
Laros pusėn.— O jis? 

— Jie yra iš priekalnės kaimelio. Jos vyrą nužudė, 
kai jis gynė kaimą nuo „kontrų“. Ji nėščia. O čia jos 
vyro brolis,— jis parodė nykščiu į Kėjų, kuris susitraukė 
ant paskutinės sėdynės. ir tylėjo— jis pats turi keturis 
sūnus. Jis negali išmaitinti dar dviejų burnų. Aš pasisiū- 
liau ją paimti į miestą, kad ji Mano namuose padirbėtų 
ekonome už lovą ir valgį, kol susiras darbo. 

Vienas kareivių nedviprasmiškai patikslino, kokias 
„pareigas“ jai reikės atlikti dvasininko namuose. 

Kėjus, truputį suprasdamas ispaniškai, suprato iš jo 
žargono, kad Larai reikės mylėtis su padre klūpant. 

Rikardas plačiai nusišypsojo, pritardamas grubiam 
draugo pajuokavimui, bet tuojau pat vėl surimtėjo. Jis 
paniekinamai apžiūrėjo Kėjų. 

— Tu esi stiprus ir tvirtas. Kodėl tu ne kariuomenėje? 
Eliui Korasonui reikia kareivių. 

Kėjus pajuto, kaip jam suskaudo paširdėje, bet pasi- 
metė, kad negirdi klausimo. Laimė, tėvas Džeraldas pats 
tęsė pokalbį. 

Jis pašaukė Rikardą. Pastarasis atsargiai priėjo, jo 
ginklai kraupiai skambčiojo tamsoje. Kėjus išgirdo, kaip 
keli kareiviai spragtelėjo šautuvų spynas ir norėjo pats 
padaryti taip kaip jie, išsitraukęs iš valstietiškų marški- 
nių rankovės pistoletą. 

Tėvas Džeraldas pabaksnojo sau smiliumi į galvą ir, 
pritildęs balsą, pasakė: - 

— Jis yra idiotas, tinkamas tik melžti ožkas ir sėti 
pupas, o šiaip iš jo jokios naudos.— Jis iškalbingai gūž- 
telėjo pečiais. 

— Bet tu sakai, kad jis turi keturis sūnus, — pastebėjo 
Rikardas. 

— Visi gimė vienas po kito, su devynių mėnesių ir 
dešimties Minučių pertrauka. Vargšas kvailys nesupran- 
ta, ar jis sėja pupas, ar daro vaikus. 

Kareiviai garsiai nųsijuokė iš tokio pajuokavimo ir 
Rikardas nusiraminęs paklausė: 

— Kada jis grįš į kaimą? 

— Po kelių dienų. 

Rikardas iškišo dantis besijuokdamas. 

— Gal mums verta aplankyti jo žmoną, kol jo nėra. 
Gal jai ten vienai liūdna. 

Visi pradėjo juoktis, taip pat ir tėvas Džeraldas. 

— Bijau, drauguži, kad ji tave blogai sutiks. Ji džiau- 
giasi, kad gali kelias dienas pailsėti. 

Rikardas ranka parodė į kelią. 

— Mes jūsų daugiau netrukdome. Jūs tikriausiai ne- 
kantraujate, kad našlė kuo greičiau imtų šeimininkauti. 

— Dėkoju, senjorai, — kreipėsi tėvas Džeraldas į kva- 
tojančius kareivius.— Tesaugo jus Viešpats, taip pat ir 
Elį Korasoną del Diablo. 

Tėvas Džeraldas įjungė pirmąjį greitį. Kėjus pajuto, 
kaip baimė atslūgta. Džipas vos tik pajudėjo iš vietos, kai 
Rikardas staiga jiems įsakė sustoti. 

— Kas atsitiko, drauguži? — paklausė tėvas Džeral- 
das. 

— Šiandien čia pastebėjo skridusį visiškai žemai virš 
kalnų iš jūros pusės lėktuvą. Ar tu jį matei? 

— Ne, bet girdėjau variklio gaudesį. Tai buvo iš tik- 
rųjų lėktuvas. Gal prieš kokią valandą. Štai ten — tėvas 
Džeraldas parodė į kalnus, bet toliau nuo tos vietos, kur 
jie paslėpė ,„„Cesną“.— Aš maniau, kad jis gabeno jums 
ginklus. 

— Taip ir yra.— Rikardas melavo taip pat begėdiškai 
kaip ir tėvas Džeraldas.— Elio Korasono kariuomenei nie- 
ko netrūksta, ypač drąsumo. Jeigu reikės, mes pasiruo- 
šę kautis iki paskutinio atodūsio plikomis rankomis, 

Tėvas Džeraldas atidavė pagarbą ir nukėlė nuo stab- 
džių koją. Daugiau jų niekas nestabdė. Jie laisvai atsi- 
duso tik toli nuvažiavę. 

— Puikiai jums pavyko, padre,— pastebėjo Kėjus, sė- 
dėjęs ant užpakalinės sėdynės.— Kai dėl melo, tai aš su 
jumis negalėčiau varžytis. 

— Labai gaila, bet Man ne pirmą kartą tenka grieb- 
tis melo, kad išgelbėčiau žmonėms gyvybes. 

— O jūs, Lara, kaip jaučiatės. 

— Gerai— Ji linktelėjo — Jūs manote, kad mus vėl 
gali sustabdyti? — paklausė Lara dvasininko. Jos balsas 
iš po skarelės, dengusios ne tik galvą, bet ir veidą, skam- 
bėjo dusliai. 

— Tikriausiai ne, bet jeigu taip atsitiktų, mes jiems 
pasakosime tą pačią versiją. Nuleiskite galvą, tarsi jus 
būtų apėmęs didelis sielvartas. 

— Mane iš tikrųjų apėmęs sielvartas,— atsakė Lara. 

Kėjus dar kartą jai patarė nepaleisti iš rankų revol- 
verio, nes dar pavojus nepraėjo. Lara tylėdama linkte- 
lėjo. 

Senais laikais Sjudade gyveno daugiau kaip milijonas 
gyventojų. Kėjus buvo įsitikinęs, kad dabar vargu čia 
buvo like bent pusė jų. Gatvės ištuštėjo. Žinoma, rei- 
kėjo atsižvelgti į laiką, tokią valandą visuose miestuose 
daugumą gatvių gaubia tamsa. Tačiau šiame mieste gat- 
vės buvo ne paprasčiausiai tamsios ir miegančios, bet 
atrodė tarsi išmirusios. 

Kvartalai, kuriuose kažkada šurmuliavo gyva prekyba 
ir stovėjo gražūs atskiri namai, dabar buvo tik griuvėsių 
krūva. O ten, kur namai išliko, jie žiūrėjo į pasaulį ak- 
lomis, užkaltomis akimis. Tuose, kuriuose dar liko stik- 
lai, nedegė nė mMenkiausia švieselė. Gazonai ir skverai 
buvo ištrypti ir apaugę piktžolėmis. Krūmai ir lianos lais- 
vai kerojo visur. Džiunglės vėl grobė joms priklausančias 
teritorijas, mesdamos žmogui iššūkį. 

Sienos, tvoros mirguliavo užrašais, ginančiais vieną 
ar kitą chuntą. Jos kovojo viena prieš kitą, bet jas vie- 
nijo vienas dalykas: neapykanta Jungtinėms Amerikos 
Valstijoms. Piešiniai vaizdavo Jungtinių Amerikos Vals- 
tijų prezidentą karikatūrišku ir žeminančiu pavidalu. Pa- 
našiai buvo išniekinta ir vėliava. Kėjus lankėsi daugelyje 
šalių, kuriose nebuvo reiškiamos ypatingos simpatijos 
Jungtinėms Amerikos Valstijoms, bet niekur nebuvo jau- 
čiama tokia visuotinė neapykanta. Atrodė, ji sklido iš 
kiekvieno kampelio. 

— Viešpatie, — sušuko Lara. 

Kėjus nesąmoningai pažvelgė į priekį. Moters kūnas 
kabojo ant žibinto stulpo. Laidas jai veržė kaklą, išžiota 
burna žiojėjo tamsia duobe, kurioje knibždėjo musės. 

— Tai Elio Korasono darbas,— paaiškino tėvas Dže- 
raldas apmirusiems iš siaubo keleiviams, kai jie važiavo 
pro siūbuojantį lavoną.— Montesangrės moterys kariauja 
kartu su vyrais. Jos privalo tarnauti kariuomenėje, nepai- 
sydamos savo lyties, ir jeigu jos nusikalsta, jas teisia 
taip pat griežtai kaip ir jų draugus vyrus. 

— Ar žinote, kokį ji padarė nusikaltimą? — paklausė 
Lara kimiu balsu. 

— Ją demaskavo kaip šnipę, perduodančią žinias Es- 
kavezui. Jai išpjovė liežuvį. Ji užspringo savo krauju. O 
kūną pakabino judrioje sankryžoje, kad pamokytų tuos, 
kurie sugalvotų būti neištikimi Korasonui del Diablo. 

Kėjus jau atleido tėvui Džeraldui už jo akivaizdžią 
ydą; dvasininkas labai rizikavo, suteikdamas jiems pagal- 
bą; nenuostabu, kad jis skandino baimę vyne. 

— Štai mes ir namuose,— pareiškė tėvas Džeraldas, 
kai džipas įvažiavo į aptvertą siena kiemą.— Viskas pa- 
sikeitė nuo to laiko, kai jūs čia gyvenote, ponia Porter. 

Tas nedaugelis tikinčiųjų, kurie liko ištikimi bažnyčiai, 
bijo būti demaskuoti. Kiekvieną dieną aš laikau mišias, 
bet paprastai vienas jose ir dalyvauju, nes nebeliko pa- 
Iapijiečių. Todėl bažnyčiai trūksta pinigų, ištuštėjo jos 
pinigų rinktuvė. 

Kėjus išlipo iš mašinos ir apsidairė. Iš trijų pusių 
kiemą supo mūro sienos, apraizgytos vijoklių. 

Tėvas Džeraldas parodė į arką, per kurią jie įvažiavo 
į kiemą. 

— Prieš trejus metus čia buvo labai gražūs ornamen- 
tuoti geležiniai vartai. Sukilėliai juos nusavino. 

— Labai primena mūsų pilietinį karą, kai sąjunginin- 
kų kariuomenė liejo patrankų sviedinius iš ketaus tvorų. 
Kuo virto mūsų vartai? 

— Ietimis. Jie nukirto galvas keliems Eskavezo ka- 
riuomenės generolams, jas užmovė ant smailių vartų Vir- 
bų ir laikė išstatę centrinėje aikštėje, kol jos supuvo. 
Tai įvyko netrukus po jūsų išvažiavimo, ponia Porter. 

Lara nesudrebėjo, neišbalo ir neapalpo. 

— Eime į vidų, — pasakė ji ramių balsu.— Aš pamir- 
šau, kiek daug čia yra moskitų. 

Kėjus susižavėjo jos drąsumu. Tikriausiai ją užgrū- 
dino šiandien patirtas pavojus ir ką tik matytas Žžvėriš- 
kumo paliudijimas. Paskui jis prisiminė, kad ji pati prieš 
kelerius metus tapo to žvėrįškumo auka. 

Viena kiemo sienų buvo išorinė bažnyčios su tipiška 
ispaniškos architektūros varpine siena; varpinėje nebe- 
buvo varpo. 

Kita siena juosė bažnyčios mokyklą, kaip liūdnai pa- 
aiškino "tėvas Džeraldas, daugiau nebeveikiančią. 

— Aš norėjau mokyti katekizmo, bet visos chuntos 
reikalavo, kad vaikus mokytų prievartos ir keršto, o tai 
nesuderinama su Kristaus mokymu. Vienuolės liko išti- 
kimos bažnyčiai, bet jos bijojo dėl savo gyvybės. Tėvai, 
bijodami represijų, nustojo. leisti vaikus į mokyklą. Pa- 
mažu nebeliko mokinių. Aš uždariau mokyklą ir papra- 
šiau, kad vienuoles perkeltų į Jungtines Amerikos Vals- 
tijas. Jos visos sutiko išvažiuoti, nes daug bažnyčios tar- 
nų teisė mirties bausme. Kažkiek laiko tuščioje mokyk- 
loje gyveno našlaičiai, karo aukos. Jų čia buvo dešimtys. 

Jų tėvai arba žuvo, arba, palikę savo vaikus, prisijungė 
prie įvairių grupių. Kartą čia atvažiavo su sunkvežimiais 
kareiviai ir paėmė vaikučius. Aš taip ir nesužinojau, kur 
juos išvežė.— Tėvas Džeraldas priėjo prie namo. 

— Štai kur aš gyvenu ir dirbu. Darau tai, kas man dar 
leista, — baigė jis, atidarydamas sunkias medines duris. 

Namas pasirodė Kėjui labai ankštas, jis buvo įpratęs 
prie dangaus platybių virš galvos. Dvasininko būstą su- 
darė labirintas mMiniatiūrinių kambarių siaurais langais ir 
žemomis lubomis su medinėmis sijomis. Kėjui reikėdavo 
gerokai pasilenkti, kai eidavo pro duris. Pečiais jis beveik 
lietė tamsių vingiuotų koridorių sienas. Jis kelis kartus 
užkliuvo už nelygių akmeninių grindų plokščių. 

— Atleiskite,— pasakė tėvas Džeraldas, kai Kėjus at- 
sitrenkė į sieną.— Šiuos kambarius statė vienuoliai ir vie- 
nuoliams, kurie buvo kur kas žemesni už jus. 

— Nenuostabu, kad jie visą laiką skirdavo maldoms. 
Jie neturėtų vietos užsiimti kuo nors kitu. 

Tėvas Džeraldas juos pakvietė įeiti pro kitas duris. 

— Dabar mes pavalgysime virtuvėje. Ją perstatė šeš- 
tojo dešimtmečio pabaigoje, ten kur kas jaukiau. 

Pagal šiuolaikinius amerikietiškus standartus virtuvė 
atrodė visiškai senamadiška, bet keliais dešimtmečiais mo- 
dernesnė už kitus kambarius. Jie atsisėdo prie apvalaus 
stalo ir dvasininkas jiems padavė vaisių, sūrio, duonos ir 
konservuotos kiaulienos, kurios jam sugebėjo atsiųsti 
giminaičiai iš Jungtinių Amerikos Valstijų. Lara ir Kėjus 
mažai valgė, bijodami palikti tėvą Džeraldą be jo ne- 
gausių atsargų. 

— Vanduo chloruojamas, bet aš vis tiek jį virinu— 
paaiškino tėvas Džeraldas, išimdamas iš šaldytuvo grafi- 
ną. Jis įmetė jiems į stiklines po griežinėlį citrinos. Ledo 
neturėjo. Jis taip pat pastatė ant stalo Jamaikos romo. 
Tik tada, kai Kėjus įsipylė, dvasininkas pasekė jo pa- 
vyzdžiu. 

— Romas Man padeda užmigti, — paaiškino jis, trupu- 
tį varžydamasis. 

Lara prašneko tik tada, kai jie baigė valgyti, ji ne- 
norėjo per vakarienę pradėti pokalbio apie dukterį. 

— Nuo ko pradėsime jos ieškoti, tėve Džeraldai? 

Jis pasimetęs pažvelgė į ją. 

—- Aš maniau, kad turite kokį nors planą. Man ne- 
pavyko nieko sužinoti. Tai nereiškia, kad niekas nieko 
nežino. Paprasčiausiai jie nenori suteikti informacijos. 

— Tai vienas ir tas pats, — pastebėjo Kėjus. 

— Deja, taip. 

Tačiau Lara, išgirdusi dvasininko žodžius, nesuglumo. 

— Aš siūlau pradėti nuo Jungtinių Amerikos Valsti- 
jų pasiuntinybės apžiūrėjimo. 

— Pastatas visiškai tuščias, ponia Porter. Jį išgrobstė 
dar tomis dienomis ir ten niekas negyvena. 

— Jūs prisimenate mano vyro vertėją ir padėjėją? Jį 
vadino Emilijumi Sančesu Peronu. 

— Liūdna, — prisipažino tėvas Džeraldas. Jis vėl įsi- 
pylė romo. 

„Jau trečią kartą“, — pastebėjo Kėjus. 

— Kiek aš prisimenu, tai kuklus ir kruopštus jaunuo- 
lis. Gana menko sudėjimo. Su akiniais. 

— Taip, tai Emilijus. Ar jūs matėte jį arba ką nors 
girdėjote apie jį? 

— Aš manau, kad jį užmušė per pasiutinybės užpuo- 
limą. 

— Tačiau jo pavardės nėra nukentėjusiųjų sąraše. 

— Galimas dalykas, jį praleido. 

— Aš į tai atsižvelgiu— pasakė Lara, — bet vis tiek 
turiu vilties, jog jis yra gyvas. Jį labai viliojo pasiun- 
tinybės biblioteka. Jis joje praleisdavo beveik visą lais- 
valaikį. Jūs nežinote, ar biblioteka taip pat išgrobstyta 
kaip ir visas pastatas? 

Tėvas Džeraldas gūžtelėjo pečiais. 

— Maištininkai neturi laiko skaityti — nusijuokė jis.— 
Manau, jog ten mažai kas išliko, įskaičiuojant ir biblio- 
teką. Aš nemačiau paties pastato, bet kalbama, kad jis 
visiškai sugriautas. 

Laros veide matėsi nusivylimas, į ją nebuvo galima 
žiūrėti be gailesčio. 

— O kaip dėl Ešlės mirimo liudijimo? — paklausė Kė- 
jus.— Tikriausiai gydytojas jį pasirašė prieš laidotuves. 

— Galimas dalykas, taip ir buvo, — pritarė tėvas Dže- 
raldas.— Tikriausiai jis prisimena, kur palaidojo kūną, 

jeigu liudijimas nesunaikintas, gydytojo pavardė kažkur 
užrašyta ir svarbiausia, jeigu mes sugebėsime jį rasti. 

Lara atsiduso. | 

— Atrodo, viskas beveik beviltiška. 

— Šiuo momentu taip.— Kėjus atsistojo, priėjo prie 
Laros ir padėjo jai atsistoti nuo kėdės.— Jūs vos laiko- 
tės ant kojų. Kur ji miegos, tėvai Džeraldai? 

— Iš pradžių aš norėčiau nueiti į tualetą. 

— Taip, žinoma.— Tėvas Džeraldas parodė siaurą ko- 
ridorių.— Ten, jo gale. 

Kol Lara tvarkėsi tualete, kur, laimė, veikė vanden- 
tiekis ir kanalizacija, Kėjus ir tėvas Džeraldas dar įsi- 
pylė romo. 

— Jeigu jums čia neleidžia dirbti, kodėl negrįžtate į 
namusė — pasidomėjo Kėjus.— Jūs galite reikalauti, kad 
perkeltų, ypač jeigu turėsime omenyje tai, kiek daug čia 
žuvo misionierių. 

— Aš daviau įžadus Dievui — atsakė tėvas Džeral- 
das.— Galbūt iš Manęs čia nelabai daug naudos, bet, ma- 
no požiūriu, čia yra mano vieta. 

Tėvas Džeraldas vienu ypu išgėrė stiklinaitę. Jis Ži- 
nojo, kad jeigu jis pasirodytų Jungtinėse Amerikos Vals- 
tijose, bažnyčios hierarchai jį tuojau pat išsiųstų į pro- 
tilaktoriumą gydytis nuo alkoholizmo. Buvimas karo nio- 
kojamoje šalyje buvo savotiška paties tėvo Džeraldo už- 
sidėta epitimija už girtavimo nuodėmę. 

— Čia jūs galite žūti. 

— Aš visa tai suprantu, pone Taketai, bet geriau mir- 
ti kankiniu negu būti bailiu. 

— Aš būčiau labiau linkęs visiškai nemirti,— rimtai 
tarstelėjo Kėjus.— Šiaip ar taip, bet tokio amžiaus. 

Dvasininkas susidomėjęs pažvelgė į jį. 

— Ar jūs esate katalikas, pone Taketai? 

Kėjus nusijuokė. Iden Pase apskritai nebuvo katalikų 
bažnyčios. Negausūs katalikai važinėdavo į bažnyčią už 
dvidešimties mylių. Iden Paso protestantai į juos žiūrėjo 
šiek tiek įtariai, nors ir pakančiau, pavyzdžiui, negu į 
žydų šeimas. Iden Paso gyventojai apskritai manė, kad 
jeigu tu gimMei amerikiečiu, tai automatiškai išpažįsti ka- 
talikų religiją. 

— Aš gimiau metodistų šeimoje ir nesu nusiteikęs 
prieš tą bažnyčią. Ji man padarė viską, ką galėjo. Sek- 
madieninės mokyklos mokytojai Manęs bijojo kaip ug- 
nies. Jeigu jiems ir kildavo abejonių dėl velnio buvimo, 
tai aš jas greitai išbaškydavau. Aš buvau vaizdingas pa- 
vyzdys, kad velnias gyvena ir veikia. Kai dėl šventuoliš- 
kumo, tai kilniai idėjai aš esu prarastas Žmogus. 

— Aš jumis netikiu — Dvasininkas pakėlė stiklinaitę 
ir pažvelgė per ją į šviesą.— Galbūt aš esu nepavyzdin- 
gas Dievo tarnas, bet aš nepamiršau to, ko mane mokė. 
Aš kaip ir anksčiau Matau žmogaus sielą ir galiu gana 
tiksliai atspėti jo charakterį. Tik labai drąsus žmogus, 
nepraradęs užuojautos jausmo, čia galėjo atskraidinti po- 
nią Porter, ypač turint omenyje jos santykius su jūsų 
broliu. 

Kėjus nieko neatsakė, bet, persisvėręs per stalą, pa- 
šnibždomis paklausė. Vanduo garsiai tekėjo vonioje, bet 
jis bijojo, kad Lara neišgirstų jo žodžių. 

— Jūs sakote, kad gerai pažįstate Žmones. Tada pasa- 
kykite man atvirai, nejaugi jūs manote, kad kelyje su- 
tiktas kareivis patikėjo tais tauškalais, kuriuos jūs priple- 
pėjote? 

Vanduo vonioje nustojo tekėti. 

Tėvas Džeraldas baigė gerti romą. 

— Ne. 

Tėvas Džeraldas ir Kėjus pasikeitė supratingais žvilgs- 
niais. Lara įėjo į kambarį; visa jos gležna figūrėlė rodė 
nuovargį. 

— Laikas miegoti — Kėjus pakilo iš užstalės. 

Tėvas Džeraldas vėl juos nuvedė painiais koridoriais. 
Miegamojo langas buvo į bažnyčios vidinį kiemelį, dva- 
sininkas padrąsinančiai nusišypsojo Larai. 

— Aš pagalvojau, kad jums čia patiks. Nepamirškite 
tinklelio nuo moskitų. 

Lara tarsi nepastebėjo, kad lovelė po kryžiumi ant 
sienos siaura ir nepatogi, kad plika lemputė palubėje 
švietė blankiai, kad kambaryje tvanku ir karšta, 0 vietoj 
spintos ant sienos kyšojo trys mediniai kabliai. 

— Labai ačiū, tėve Džeraldai. Jūs labai rizikuojate 
per Mane. Aš niekada to nepamiršiu. 

— Aš jums skolingas kur kas daugiau, ponia Porter. 
Jūs nekartą dosniai padėjote mūsų bažnyčiai, nors esate 
ne katalikė. 

— Mane žavėjo jūsų pasiaukojantis darbas, tėve Dže- 
raldai. Įvairios subtilybės ir religijų skirtumai, man ne- 
buvo labai svarbūs. 

Dvasininkas liūdnai nusišypsojo. 

— Prisimenu tą dieną, kai gimė jūsų dukra. Aš kaip 
tik buvau atėjęs aplankyti ligonių ir apie tai sužinojau. 
Aš užėjau pas jus, norėdamas pasveikinti. 

— Viską prisimenu. Mes ir anksčiau susitikdavome, 
bet jūsų gerumas ir dėmesys tą dieną man buvo ypač 
brangūs. 

— Tada aš pirmą kartą pamačiau jūsų veide šypseną, — 
pastebėjo jis.— Kaip gali nesidžiaugti. Elšė buvo nuosta- 
bus vaikas. 

— Ačiū, tėve Džeraldai. 

Jis paėmė jos ranką. Stipriai paspaudė, pasakė la- 
banakt ir išėjo iš kambario. Lara, atrodė, pasidarė dar 
mažesnė ir dar nelaimingesnė, prisiminusi tą tolimą die- 
ną;: sielvartas ją tiesiog slėgė prie žemės. Kėjus norėjo 
ją nuraminti tą sunkią minutę, pareikšti užuojautą ir su- 
pratimą; kaip padarė tėvas Džeraldas, bet nerado tinkamų 
žodžių. 

— Ar jūs nepametėte revolverio,— paklausė jis. 

— Aš įsidėjau jį į krepšį kartu su kino kamera. Krep- 
šys kabojo ant vieno kablių. Kėjus ištraukė ir padavė 
Larai sunkų revolverį. 

— Pasidėkite po pagalve. Nesiskirkite su juo nė mi- 
nutei. 

— Ką jums pasakė tėvas Džeraldas? Mums gresia pa- 
vojusė 

— Mes turime būti pasiruošę blogiausiam, 0 ne at- 
virkščiai. Mums labai pasiseks, jeigu išvengsime nema- 
lonumų.— Jis linktelėjo į lovą.— Pasistenkite užmigti. 
Mūsų laukia sunki diena. Pradėsime nuo pasiuntinybės. 

Lara klausiamai į jį žiūrėjo. 

— Pasakykite teisybę, Kėjau,—tyliai paprašė ji— 
Nekalbėkite su manim kaip su vaiku. Jūs manote, kad 
mes ėmėmės beprasmio darbo? 

Kaip tik taip Kėjus ir galvojo, bet jam trūko drąsos 
jai tai pasakyti. Tėvas Džeraldas patvirtino jo spėjimą: 
kareiviai juos įleido į miestą, kad galėtų daugiau sužinoti 
apie juos ir jų planus, o ne todėl, kad patikėjo dvasinin- 
ko išmislais apie našlę ir jos giminaitį idiotą. 

Jiems labai pasiseks, jeigu jie gyvi paspruks iš Mon- 
tesangrės. Dar labiau Kėjus abejojo, kad jie išskris iš 
Montesangrės su Ešlės Porter karstu. 

Jis nesiryžo pasakyti Larai tiesos, bet kartu nenorėjo 
jos įžeisti kvailu išsigalvojimu. Kėjus pasirinko vidurį. 

— Pailsėkite, Lara. Aš taip pat tuojau eisiu miegoti — 
pasakė jis. 

Tačiau jis nenuėjo miegoti, o grįžo į virtuvę, kur tė- 
vas .Džeraldas gėrė tol, kol nusigėrė iki sąmonės nete- 
kimo. Tik tada, kai dvasininkas užvirtęs ant stalo garsiai 
užknarkė, Kėjus ėmė ieškoti ir surado mažytėje kama- 
Iėlėje priešais kambarį, kuriame miegojo Lara, sudeda- 
mąją lovelę. Jis nusirengė, atsigulė ant šiurkščių paklo- 
džių ir užmigo, netgi per miegą įsiklausydamas į kiek- 
vieną šnaresį. 

Tikriausiai Kėjus galiausiai užmigo giliu miegu, nes 
prabudo nuo to, kad kažkas jį smarkiai purtė už peties. 
Akimirksniu jis pačiupo „beretą“, nuėmė saugiklį ir atsi- 
sėdo lovoje. Lara stovėjo šalia, nusipraususi, susišukavusi 
ir apsirengusi, jos ranka sustingo ore pusiaukelėje iki 
peties. Pistoleto vamzdis buvo visiškai arti prie jos veido. 

— Viešpatie,— išsigandęs iškvėpė Kėjus.— Aš galėjau 
jus nušauti. 

Ji atrodė pasimetusi ir išbalusi. 


— Tai aš kalta, kad jus išgąsdinau. Aš kelis kartus 
jus pašaukiau vardu. Bet jūs... kol aš... kol aš jūsų 
nepaliečiau... 

Jie žiūrėjo vienas į kitą priešaušrio tamsoje. Sunkus 
drėgnas oras trukdė kvėpuoti. Laros krūtinė tai pakil- 
davo, tai nusileisdavo nuo dedamų pastangų. 

Naktį jis nusimetė paklodę. Prakaito lašai varvėjo jo 
plaukais apaugusia krūtine, pilvu ir susirinko bamboje. 
Stipri erekcija ištempė jo glaudes. 

— Jau septynios valandos.— Lara „kalbėjo dusdama, 

tarsi būtų užbėgusi visą mylią į viršų, į kalną.— Aš iš- 
viriau kavos. 

Ji apsisuko ir energingai išėjo. 

Kėjus išmetė pistoletą ir užsidengė veidą rankomis, 
jas prispaudė prie apaugusių šeriais, įkritusių skruostų. 
Panašūs rytiniai siurprizai jam buvo ne tokie jau reti, 
bet šis buvo iš visų didžiausias. 

Vilkdamasis drabužius, Kėjus žiūrėjo pro atidarytas 
duris, pro kurias skubiai dingo Lara. 


— Jūs esate teisus. Čia nieko nėra. 

Lara nuspyrė nuo kelio tinko gabalą, pasimaišiusį jai 
po kojomis. Sunku apsakyti, kaip atrodė Amerikos pa- 
siutinybės biblioteka. Sudaužytas krištolinis sietynas gu- 
lėjo ant išdaužytų grindų, kadaise buvusių padengtų ki- 
limais. Knygų lentynos buvo tuščios. Pelenų krūvos by- 
lojo apie daugybę tomų, ištikusį likimą, 

Amerikos vėliava, stovėjusi kampe, virto skudurais. 

Keiksmažodžiai Jungtinių Amerikos Valstijų adresu da- 
žais buvo užrašinėti ant medinių sienų plokščių. Matyt, 
šaudė ir į lubas, nes nuo viršaus buvo nukritę tinko ir 
lipdinių gabalai. Baldai buvo išvežti. Pelės ir paukščiai 
dabar čia įsirengė savo namus. 

— Man labai gaila, ponia Porter. 

— Ne jūsų kaltė, — pasakė Lara tėvui Džeraldui. 

Jis atrodė siaubingai: veidas buvo papurtęs ir pilkš- 
vai blyškus, akys pasruvusios krauju. Jo rankos taip 
stipriai drebėjo, kad pusryčiaudamas jis sunkiai nulaikė 
kavos puoduką. Lara apsimetė, kad nepastebėjo, kai jis 
įsipylė į puoduką romo. | 

— Jūs mane įspėjote, aš nieko kito nesitikėjau. 

— Ar norite dar ką nors apžiūrėti? 

— Jeigu galima, Rendalo kabinetą. 

— Paskubėkite,— paprašė Kėjus. 

Jis stovėjo prie lango, prisispaudęs prie sienos. Taip 
jis galėjo stebėti, kas darosi lauke. Jie apsivilko drabu- 
žius, kuriuos jiems vakar parūpino tėvas Džeraldas, ir 
pastatė savo džipą atokiame užkampyje. Tačiau Kėjus 
ir Lara suprato, jog jų išvaizda vargu ar ką apgaus, rei- 
kia tik gerai į juos įsižiūrėti. 

Kėjus pasiėmė šautuvą, užsikišo pistoletą už džinsų 
diržo. Jį Mažai domino išgrobstytas namas ir tai, ką La- 
Ia jame galėjo rasti, visą dėmesį jis sutelkė į gatve. 

Kėjus pasuko galvą nuo lango. 

— Vienas ir tas pats džipas jau tris kartus pravažia- 
vo pro šalį. Jame sėdėjo du kareiviai. Jie turėjo Elio 
Korasono vėliavą. Kareiviai man atrodo įtartini. 

— Mes greitai — pažadėjo Lara ir per krūvas šiukš- 
lių, užtvėrusių kelią, ji su tėvu Džeraldu pasuko išėjimo 
iš bibliotekos link. Kėjus nuėjo iš paskos, visą laiką dai- 
rydamasis per petį. Laiptais jie užlipo į antrą aukštą, į 
kambarį, kuris kadaise buvo pasiuntinio kabinetas. 

— Palaukite! — įspėjo Kėjus Larą, kai ji ištiesė ran- 
xą, norėdama atidaryti duris. Jis priėjo prie kambario 
su atstatytu šautuvu.— Pasitraukite į šoną. 

Lara ir dvasininkas prisispaudė nugaromis prie sienos. 
Kėjus užstojo savo kūnu Larą, paskui šautuvo buože at- 
sargiai atidarė duris. 

Kėjus dar truputį palaukė, paskui paaiškino: 

— Tai vienintelės uždarytos durys visame pastate. 
Čia gali būti padėta mina. 

Lara įėjo į Jungtinių Amerikos Valstijų pasiuntinio 
kabinetą; kabinetas, kaip ir biblioteka, buvo visiškai iš- 
plėštas. Išliko rašomasis stalas, bet buvo visas subjaurotas. 
Viršus supjaustytas peiliu, tikriausiai tuo pačiu, kokiu 
buvo suraižytas ir odinis krėslas. Iš rėžių kyšojo vatos 
gabalai. Baras tuščias; ant grindų mėtėsi krištolinių gra- 
finų ir taurių duženos. 

Tėvas Džeraldas sunkiai atsiduso. 

— Kaip matote, jūsų vyro kabinetas neišvengė kitų 
kambarių likimo. 

Jis nuėjo durų link, bet Lara nutvėrė jį už rankovės. 

— Palaukite. Galbūt ten kas nors yra.— Ji priėjo prie 
tolimiausios sienos, kur stovėjo per stebuklą išlikusi spin- 
ta. Ji atidarė vieną jos skyrių ir nustebusi sušuko. 

— Žiūrėkite, čia popieriai ir dokumentai. — Ji paėmė 
vieną popierių.— Jie parašyti ispaniškai, bet akivaizdu, 
jog tai yra dokumentai. 

Tėvas Džeraldas perskaitė popierius per jos petį. 

— Prekybinės sutarties tekstas.— Jis skaitė toliau — 

Cukraus žaliava mainais į ginklus. Sutartis parašyta prieš 
kelis mėnesius iki perversmo ir joje nėra nieko įdomaus. 

— Kam nors ji yra įdomį.— Lara įkišo ranką giliau 
į spintą, iš ten ištraukė porą akinių skaitymui ir, pakė- 
lusi į viršų, parodė dvasininkui. 

— Jie panašūs į... 

— Į Emilijaus akinius — baigė Lara susijaudinusi.— 
Aš taip ir Maniau, jeigu jis gyvas... 

Staiga Kėjus jai uždengė burną ranka. Jis taip pat 
ženklu paprašė nutilti tėvą Džeraldą ir, palenkęs galvą, 
ėmė klausytis; jie paliko atidarytas kabineto duris. 

— Ten kažkas yra,— sušnabždėjo Kėjus. 

Kėjus parodė Larai, kad ji pasislėptų už spintos. Ji 
užsispyrusiai papurtė galvą ir nuėjo tiesiai prie durų. 
Kėjus nutvėrė ją už plačios suknelės ir sustabdė. Lara 
pasipiktinusi atsisuko, bet jo žvilgsnis ją privertė pa- 
klusti. Ji susilenkusi pasislėpė už spintos. Tėvas Džeral- 
das pritūpė šalia jos. 

Dabar Lara taip pat išskyrė vos girdimus žingsnius. 
Kėjus priėjo arčiau prie durų. Jis paliko šautuvą prie 
stalo, bet laikė prieš save pistoletą, aiškiai ketindamas 
šauti. 

Ką, jeigu jie išgąsdino Emilijų? Ką, jeigu išgirdęs juos 
ateinančius ir saugodamas savo gyvybę, jis pasislėpė kur 
nors kitame kambaryje? Tais laikais jis buvo beveik ber- 
niukas ir buvo atsidavęs jai ir Rendalui. Jis gali žinoti, 
kur yra Ešlės kapas. Kėjus, būdamas nekantrus, gali šau- 
ti, kai tik Emilijus pasirodys duryse. 

Lara sulaikė kvapą ir įsiklausė. Žingsniai artėjo, nors 
žmogus sėlino. Jis kartais sustodavo, tarsi taip pat įsi- 
klausydamas. Pagaliau žingsniai nutilo. Galimas dalykas, 
ji apsiriko, bei jai atrodė, kad žmogus sustojo prie 
slenksčio taip kaip jie, kai Kėjus atidarė šautuvo buože 
duris. 

Lara su siaubu žiūrėjo, kai Kėjus nukreipė pistoletą į 
duris. 

Prie įėjimo kažkas sujudėjo. 

Lara pašoko ir šaukdama puolė į priekį: 

— Saugokis, Emilijau! 

DVIDEŠIMT PIRMASIS SKYRIUS 


Kėjus staiga atsisuko į riksmą ir trenkė Larai atgalia 
ranka per veidą, partrenkdamas ją ant grindų. Paskui, 
išgirdęs naują garsą, jis parkrito ant grindų, kelis kartus 
persivertė ir tris kartus iššovė. 

Aidas nuskambėjo tuščiame pastate, akimirkai apkur- 
tindamas Larą. Ji pajuto burnoje kraujo skonį. Priblokš- 
ta sunkiai susigaudydama, Lara vis dėlto pakilo ir vargais 
negalais atsisėdo ant grindų. Ji pažvelgė į durų kiaury- 
mę. Ant slenksčio gulėjo ožka: visos trys kulkos jai pa- 
taikė į šoną. 

— Velniai jus rautų! — Kėjus pagriebė Larą, ją pa- 
statė ir iš visų jėgų papurtė.— Kas jums šovė į galvą? — 
Kėjus ją pastūmė durų link.— Mums reikia kuo greičiau 
iš čia nešdintis. Paskubėkite, padre. Po minutės čia bus 
pilna kareivių. 

Ant slenksčio Lara vos nesuklupo ant negyvo gyvu- 
lio. Kėjus padėjo jai ranką ant nugaros ir stūmė į priekį, 
iš pradžių žemyn laiptais, paskui per kelis ištuštėjusius 
pirmame aukšte kambarius, anksčiau buvusius iškilmin- 
gomis salėmis. Lara jautė, kaip jai pamažu tinsta lūpa. 

Prie užpakalinių durų, per kurias jie įėjo į namą, 
Kėjus staigiai sustabdė Larą. Jis atsargiai iškišo galvą 
laukan ir apžiūrėjo vietovę. Lara pažvelgė į tėvą Dže- 
Ialdą. Sunkiai kvėpuodamas, jis prigludo prie sienos ir 
ištiesė Larai nosinę. Ji prisidėjo ją prie lūpų ir ant no- 
sinės išskydo kraujo dėmė. 

— Eime,— paliepė Kėjus.— Kuo labiau pasilenkite ir 
eikite kuo arčiau kokios nors priedangos. Ant stogų gali 
būti snaiperių. 

Kėjus stipriai sugriebė Larą už rankos ir nutempė 
paskui save į džipą. Pasodinęs ant priekinės sėdynės, Kė- 
jus apibėgo džipą ir atsisėdo į vairuotojo vietą, kur pirma 
sėdėjo tėvas Džeraldas. Dvasininkui atrodė, kad taip ir 
turi būti. Netardamas nė žodžio, jis atsisėdo ant užpaka- 
linės sėdynės, džipas pajudėjo iš vietos ir dingo artimiau- 
sioje gatvelėje. 

Kėjus važiavo toliau nuo centrinių gatvių ir lėkė be- 
protišku greičiu, apvažiuodamas šiukšlių ir plytų krūvas, 

staiga keisdamas kryptį, tarsi paklaikusi figūrėlė video- 
žaidime. 

— Ar jums labai skauda? — Jis šnairomis žvilgtelėjo 
į Larą. 

— O kaip jums atrodo? Juk jūs man trenkėte. 

— Jeigu jūs nebūtumėte kišusis į ne savo reikalus, 
kaip aš buvau prašęs, tai nebūtų atsitikę.— Kėjus staigiai 
pasuko į šoną, apvažiuodamas paauglį ant dviračio — O 
jūs pradėjote bėgti dar ir rėkti — Dieve mano! — Kėjus 
trenkė kumščiu į vairą.— Jūs galėjote būti geras taiki- 
nys, jeigu kas nors būtų slėpęsis koridoriuje. Aš netu- 
rėjau laiko rodyti nereikalingo švelnumo. Aš jus par- 
grioviau, norėdamas išgelbėti gyvybę. 

— Nuo ožkos? 

— Aš nežinojau, kad ten buvo ožka. O jūs tuo la- 
biau. 

— Aš maniau, kad atėjo Emilijus. 

— O kas būtų, jeigu būtų buvęs Emilijus? Jūs norė- 
jote, kad jis Mane nužudytų? 

— Aš norėjau jį išgelbėti nuo jūsų kulkos. 

— Aš moku laiku sustoti. 

— Nejaugi? 

Kėjus netikėtai sustabdė mašiną ir Larą mestelėjo į 
priekį. 

— Taip, moku. Ir jūs tai žinote iš savo patirties.— Jis 
daugiareikšmiškai pažiūrėjo jai į akis. 

Lara nukreipė žvilgsnį. 

Kėjus atsisuko atgal. 

— Kaip, padre, neblogai pradėjome dienelę? 

Tėvas Džeraldas atitraukė nuo burnos gertuvę ir ran- 
ka nusišluostė burną. 

— Gaila, nepasiėmėme ožkos. Galėjome pavalgydinti 
kelias šeimas. 

Kėjus vos nepuolė ant dvasininko už neprideramą pa- 
stabą, bet Lara nesąmoningai nusijuokė. Tėvas Džeral- 
das taip pat nusikvatojo. Pagaliau Kėjus irgi įvertino 
liūdną humorą ir nenoriai nusišypsojo. 

— O Viešpatie! — Jis atsiduso ir, užvertęs galvą, pa- 
žvelgė į dangaus gabaliuką, kuris matėsi tarp gatvelės, 
kurioje jie sustojo, namų.— Prakeiktoji ožka.— Kai juo- 

kas nutilo, Kėjus atsisuko į Larą ir prisilietė prie jos apa- 
tinės lūpos. Jis suglumęs susiraukė, pamatęs ant pirštų 
galų šviežio kraujo lašą.— Suveikė mano refleksas. Aš 
nenorėjau jūsų sužeisti. 

— Nieko.— Ji liežuvių lyžtelėjo žaizdelę ir pajuto ne 
tik savo kraujo skonį, bet ir sūroką prieskonį, kurį ant 
jos lūpų paliko pirštai. — Dabar aš nenoriu nutraukti ieš- 
kojimo. 

— Kodėl dabar? 

— Man sunku patikėti, kad spinta išliko sveika ir 
nepaliesta. Arba tai buvo stebuklas, arba Emilijus gyvas 
ir neseniai lankėsi kambaryje, šį bei tą sutvarkydamas. 
Akiniai, be jokios abejonės, jam priklauso. Galiu pri- 
siekti. 

— Manau, kad šiandien jis čia negrįš. Jeigu jis ir 
slėpėsi kur nors kampe, tai dabar mes jį gerokai išgąs- 
dinome. 

„Tikriausiai jis teisus“ — pagalvojo Lara. Emilijus jai 
būtų buvęs patikimiausias informacijos šaltinis; jeigu, 
žinoma, jis yra gyvas ir jeigu jai pavyks su juo susi- 
tikti. Ji norėjo grįžti į pasiuntinybę su Kėjumi ir tėvu 
Džeraldu arba be jų, ir, jeigu reikės, tai praleisti visą 
naktį, kad tik galėtų pasimatyti su buvusiu vyro padė- 
jėju. Kėjus būtinai tuojau pat prigalvos daugybę priežas- 
čių, kad jai sutrukdytų, todėl ji nusprendė kuo vėliau 
jam papasakoti savo planus. 

O kol kas yra ir kitų būdų, kuriais reikėtų pasinau- 
doti. 

— Sakykite, tėve Džeraldai, ar nėra oficialių doku- 
mentų, kur būtų užregistruota Ešlės mirtis? 

— Tikriausiai yra. Iki sukilimo buvo bandoma šalyje 
eiti civilizacijos keliu. Jeigu dokumentai yra nesunaikin- 
ti, tai, Manau, jie laikomi savivaldybėje. 

— O kaip mums juos būtų galima gauti? — paklausė 
Kėjus. 

— Reikia išsiaiškinti. 

— Jeigu jie sužinos, ko mums reikia, galima iš karto 
sakyti — žuvęs reikalas. 

Tėvas Džeraldas susimąstė. 

— Aš galiu pasakyti, kad ieškau kieno nors kito do- 

kumentų, pavyzdžiui, Portalesų šeimos. Portalesas, PoI- 
teris pagal abėcėlę tos pavardės yra šalia. Jeigu mirties 
liudijimai registruojami abėcėlės tvarka, tai įrašas apie 
Ešlę bus toje pačioje knygoje. 

— Jūs pasakėte, knygoje? Jie neturi kompiuterio? — 
nustebo Kėjus. 

— Jūs pamiršote, kad esate Montesangrėje,— atsakė 
tėvas Džeraldas, šypsodamasis girta šypsena. 


Viskas buvo kur kas paprasčiau, nors po apsilankymo 
išgrobstytoje pasiuntinybėje jie jau nebetikėjo savo 
sėkme. 

Tėvas Džeraldas juos paliko laukti tylioje gatvelėje 
netoli nuo savivaldybės ir nepraėjo nė pusvalandžio, kai 
jis grįžo, ryžtingai žengdamas su patenkinta šypsena 
veide. | 

— Dievas mums padėjo,— pareiškė jis, įlipdamas į 
džipą. 

Tėvas Džeraldas neilgai užtruko, bet Larai tas laikas 
pasirodė tarsi amžinybė. Ji bijojo, kad jis neras doku- 
mento, ir tada jų ieškojimams bus galas. Kėjus apsime- 
tinėjo, kad snaudžia, užsidengęs veidą šiaudine skrybė- 
le, bet iš tikrųjų akylai stebėjo, kas vyko aplinkui. 

Sjudadas — neramus miestas, kupinas pavojų, bet dau- 
guma parduotuvių buvo atidarytos ir prekiavo. Žmonės 
važinėjo senais autobusais, nuosavais automobiliais, dvi- 
račiais ir vaikščiojo pėsčiomis. Nors judėjimas buvo gy- 
vas, bet aplinkui jautėsi mirties antspaudas. Visur vyravo 
nepatiklumas ir baimė. Žmonės nebesibūriavo pasišne- 
kėti bijodami, kad jų susibūrimo tikslas bus blogai supras- 
tas kareivių, važinėjančių dideliu greičiu karinėmis ma- 
šinomis ir nepaisančių gatvės judėjimo taisyklių. Vaikai 
glaudėsi prie skubančių, išsigandusių motinų sijonų. Par- 
davėjai ir pirkėjai keitėsi trumpais sakiniais. 

Kėjus ir Lara su palengvėjimu pamatė grįžtantį tėvą 
Džeraldą. 

— Ar jūs sužinojote, kur palaidota Ešlė? — nekant- 
riai paklausė Lara. 

— Ne, bet mirties liudijimas yra. Jį pasirašė dakta- 
ras Tomas Sotas Kinjonas. 

— Važiuokime,— pasiūlė Lara, rodydama Kėjui, kad 
jis ijungtų variklį. 

— Palaukite. Tas Sotas,— Kėjus atsisuko į tėvą Dže- 
raldą,— kieno pusę jis palaiko? 

Lara labai nekantravo. 

— Ar tai labai svarbu. 

— Dar ir kaip! 

— Jis yra gydytojas. Aš taip pat. Tai yra svarbiau 
už politines simpatijas. Jis man padės kaip profesijos 
draugas. 

— Ir kada jūs pagaliau surimtėsite? — nusivylęs pra- 
šneko Kėjus.— Jis gali būti kuo tik nori, Elio Korasono 
giminaitis arba Eskavezo šnipas. Jeigu mes ten nei iš 
šio, nei iš to atvyksime ir dar prišnekėsime nereikalingų 
dalykų, mums bus galas. 

— Išklausykite— Tėvas Džeraldas kreipėsi į Kėjų, 
norėdamas sutaikyti abi puses.— Po darbo aš buvau kelis 
kartus susitikęs su daktaru Sotu. Jis niekada nekalbėjo 
apie atsidavimą vienai ar kitai grupuotei. Gydytojas tei- 
kia pagalbą visiems sužeistiesiems, nesvarbu kieno pusę 
jie palaikytų. Taip pat kaip aš. 

— Štai matote? Eime greičiau! 

Kėjus nekreipė į Larą dėmesio. 

— Jeigu jis su mumis ir gerai elgsis, vis tiek jis ri- 
zikuoja savo galva. Galimas dalykas, daktaras iš baimės 
mums nesuteiks informacijos. Arba apskritai atsisakys 
su Mumis kalbėti. Dar blogiau bus, jeigu jis pakvies ka- 
reivius. 

— Aš pasiryžusi rizikuoti — atkakliai prieštaravo 
Lara. 

— Bet jūs esate ne viena. 

— Jeigu nenorite manęs lydėti, likite. 

Kėjus pabandė ją sutramdyti žvilgsniu, bet ji buvo 
nepalenkiama. Kėjus atsisuko į tėvą Džeraldą. 

— O ką jums sako intuicija dėl to daktaro? 

Nepasitikėjimas blykstelėjo tamsiose dvasininko aky- 
se. Pagalvojęs jis pasakė: 

— Aš manau, kad jis mūsų neišduos, nesvarbu sutiks 
ar nesutiks mums padėti. 

Lara linktelėjo galvą. 

— Gerai, jūs esate du,— sutiko Kėjus.— Tegu būna 
taip, kaip jūs norite, bet veiksime taip, kaip aš pasa- 
kysiu. 


Lara ir Kėjus laukė ankštame daktaro kabinete, kol 
tėvas Džeraldas dar kartą kalbėjo jų vardu. Nors Kėjus 
nuleido užuolaidas, norėdamas pasislėpti nuo vidurdienio 
saulės, kambaryje buvo troškinantis karštis. Laros dra- 
bužiai prilipo prie drėgnos odos. Ant Kėjaus marškinių 
pasirodė tamsios prakaito dėmės. Jis be paliovos ranka 
šluostė šlapią kaktą. Jie tylėjo, kad nereikėtų eikvoti 
brangių jėgų. 

Negana to, tylėjimas — atsargumo priemonė. Jie ne- 
norėjo savo balsais atkreipti kieno nors iš ligoninės per- 
sonalo dėmesį. Jiems būtų buvę sunku paaiškinti, ką jie 
veikia daktaro Soto kabinete. 

Laukimas darėsi nebepakeliamas. Lara sėdėjo nulei- 
dusi galvą ant stalo ir parėmusi skruostus rankomis. Pra- 
bėgo jau ištisos dvi valandos. Kas ten vyksta? Ji įsivaiz- 
davo siaubingiausias dalykus. Juos demaskavo. Jau iš- 
kviesti kareiviai, kurie apsupo ligoninę. Galimas daly- 
kas, Kėjus buvo teisus, jog daktaras Sotas naudojasi savo 
profesija kaip priedanga. Iš tikrųjų jis yra šnipas. Jis 
atspėjo tėvo Džeraldo sumanymą, kankinimais privertė 
pasakyti tiesą ir štai dabar... 

Lara išgirdo artėjančius balsus ir pakėlė galvą, žmo- 
nės kalbėjo ispaniškai. Kėjus taip pat sukluso. Jis atsi- 
stojo prie sienos prie durų ir parodė jai ženklą nejudėti. 

Širdis daužėsi Laros krūtinėje. Prakaitas čiurkšlelė- 
mis tekėjo per kūną. Durų rankena pasisuko ir daktaras 
Tomas Sotas Kinjonas pirmas įėjo į kabinetą. Jis ištiesė 
ranką prie jungiklio ir uždegė šviesą. 

— Tai buvo paprasčiausias gimdymas, bet jūs žinote, 
kaip būna... 

Daktaras pastebėjo Larą ir nustebęs pažiūrėjo į ją. 

— Atleiskite, daktare, — pasakė tėvas Džeraldas atsi- 
prašančiu tonu, įeidamas į kambarį paskui Tomą Sotą. 
Jis kalbėjo ispaniškai — Aš nebuvau su jumis visiškai 
atviras. Žinoma, mums reikia pakalbėti apie nemokamos 

valgyklos organizavimą badaujantiems. Tačiau, jeigu jūs 
neprieštarausite, mes tai padarysime vėliau. 

Kėjus uždarė duris ir atsistojo tarp durų ir labai nu- 
stebusio gydytojo. 

Tėvas Džeraldas atsiprašė Laros ir Kėjaus už sutruk- 
dymą. 

— Daktaras sutiko su manim pasikalbėti, kai tik baig- 
sis gimdymas. Tačiau gimdymas užsitęsė ir Man reikėjo 
ilgai laukti. 

— Jūs esate amerikiečiai? — sušuko daktaras. Jis kal- 
bėjo nepriekaištinga anglų kalba.— Kaip jums pavyko 
pereiti sieną? Paaiškinkite, kas atsitiko.— Jis metė neramų 
žvilgsnį į rūstų Kėjaus veidą ir užkištą už diržo pistole- 
tą. Paskui pažvelgė į dvasininką, po to į Larą, stovinčią 
prie rašomojo stalo. 

— Kas jūs esate? 

Aš esu daktarė Lara Malori.— Nors lūpa jau seniai 
nekraujavo, Lara jautė, kaip smarkiai ji ištino.— Prieš 
trejus Metus aš gyvenau čia, Montesangrėje, su savo vyru 
pasiuntiniu Rendalu Porteriu. 

— Taip, aš prisimenu, — pasakė daktaras Sotas.— Aš 
mačiau jūsų nuotrauką laikraščiuose. Jūsų vyrą pagrobė 
ir nuteisė mirties bausme. Tokia tragedija, toks bepras- 
mis žiaurumas. Mes, gydytojai, labai apgailestavome dėl 
pasiuntinio mirties. Nuo to laiko, kai buvo nutraukti dip- 
Įomatiniai santykiai su Jungtinėmis Amerikos Valstijo- 
mis, mums labai sunku gauti vaistų ir medicininių instru- 
mentų. 

— Aš, būdama gydytoja, gerai suprantu jūsų proble- 
mas.— Lara žengė kelis žingsnius prie daktaro Soto.— 
Daktare, aš pasistengsiu jus aprūpinti vaistais, jeigu jūs 
sutiksite Man padėti. 

Sotas pažvelgė per petį į Kėjų, dar kartą metė klau- 
siamą žvilgsnį i dvasininką, po to vėl atsisuko į Larą. 

— Kuo aš galiu jums padėti? 

— Padėkite man surasti dukters kapą. 

Daktaras žiūrėjo į Larą suglumęs, netardamas nė žo- 
„džio. 

— Ją nušovė per susišaudymą, kai maištininkai pa- 
čiupo mano vyrą. Ją palaidojo kažkur čia. Mūsų vyriau- 

sybė ir įvairūs režimai Montesangrėje neatkreipė jokio 
dėmesio į mano nuolatinius prašymus rasti jos palaikus 
ir juos išsiųsti į Jungtines Amerikos Valstijas. Dabar aš 
pati čia atvažiavau. Bet aš nežinau, kur yra jos kapas. 

Kažkur tolumoje koridoriuje pasigirdo žingsniai. Indų 
ir įrankių skambčiojimas pranešė, kad atėjo vakarienės 
laikas. Tačiau mažame kabinete, esančiame prie atsargi- 
nio išėjimo, buvo tylu. 

Galiausiai daktaras Sotas prašneko: 

— Aš jus nuoširdžiai užjaučiu. Jūsų drąsa mane žavi, 
tai labai pavojinga užmačia. Bet aš nežinau, ką jums. 
atsakyti. Iš kur aš galiu žinoti, kur palaidota jūsų dukra? 

— Jūs pasirašėte jos mirties liudijimą.— Lara priėjo 
prie jo dar arčiau. Kėjus įsitempė ir griebėsi pistoleto, 
bet Lara žvilgsniu jam įsakė nejudėti iš vietos.— Ar jūs 
apskritai prisimenate tokį dalyką? 

— Žinoma. 

— Ją vadino Ešle Ane Porter. Ji mirė kovo ketvirtą 
dieną, iš viso kelios valandos prieš oficialų revoliucijos. 
pradžios paskelbimą. 

— Aš puikiai suprantu, kai nužudė jūsų dukrą, jūsų 
vyrą paėmė įkaitu, o jus sužeidė. 

— Tada jūs turite prisiminti, kad pasirašėte Ešlės mir- 
ties liudijimą ir leidote ją laidoti. 

Prakaito lašai pasirodė jam ant veido. Daktaras buvo 
tvirto kūno sudėjimo, netgi truputį apkūnus, už ją že- 
mesnis, kvadratiniu veidu ir barzda; priplota nosis rodė, 
jog jis turėjo kažkiek indiško kraujo. Didelės negrabios 
rankos, atrodė, nesugebėtų operuoti, bet tėvas Džeraldas 
jiems sakė, kad daktaras Sotas yra puikus chirurgas. 

— Atleiskite, bet aš neprisimenu, kad būčiau pasirašęs 
tokį dokumentą. 

Lara suglumusi sušuko: 

— Bet jūs turite prisiminti! 

— Labai prašau jus suprasti, — skubiai pasakė jis — 
kad valandos ir dienos po pasiuntinio pagrobimo pasi- 
darė audringiausios mūsų šalies istorijoje. Šimtai žmonių 
buvo nužudyti ir sužeisti. Prezidentas ir jo šeima vos iš- 
sigelbėjo. Visi, kurie jam tarnavo, buvo viešai nuteisti 
mirties bausme, o gatvės užtvino krauju. 

Lara apie viską skaitė laikraščiuose, gulėdama Ma- 
jamio ligoninėje. Daktaras gana tiksliai papasakojo apie 
tada vyravusį chaosą. 

Kėjus pirmą kartą įsikišo į pokalbį. 

— Argi jūs neįsiminėte tarp kitų lavonų tos mažos 
amerikietės mergaitės? 

Jam atrodė, jog tai buvo neįmanomas dalykas. 

Sotas papurtė pliką galvą. 

— Labai gaila, senjore, bet aš turiu jus nuliūdinti. 

Lara kelis kartus giliai atsiduso, tarsi sukaupdama vi- 
sas jėgas, paskui jam ištiesė ranką. 

— Dėkoju, daktare Sotai. Atsiprašome už mūsų šiek 
tiek neįprastą pasirodymą. 

— Aš suprantu jūsų atsargumą. Jūsų vyrui nejautė 
didelės simpatijos dabar esantys valdžioje sukilėliai. 

— Mano vyras atstovavo Jungtinėms Amerikos Vals- 
tijoms, o jos palaiko prezidentą Eskavezą. Rendalas pa- 
prasčiausiai atliko savo pareigą. 

— Viskas taip — Maloniai pritarė Sotas.— Šiaip ar 
taip, galiu jums garantuoti, kad šeimos ir draugai žmonių, 
nukankintų ir nužudytų Eskavezo parankinių, vargu ar 
jiems bus malonūs. 

— Ar mes galime tikėtis, kad jūs neišplepėsite apie 
mūsų apsilankymą? — Stačiai paklausė Kėjus. 

— Žinoma, aš jūsų neišduosiu. 

— Jeigu jūs tai padarysite, pasigailėsite. 

Tėvas Džeraldas atsistojo tarp jų. 

— Manau, mums laikas eiti. Daktaras Sotas turi daug 
reikalų. 

— Taip, — sutiko Lara.— Mes ir taip jam pridarėme 
daug rūpesčių. 

Tėvas Džeraldas palaimino gydytoją ir vėl paprašė 
jo atleisti už apgaulę. Kai Lara jau beveik priėjo prie 
durų, daktaras Sotas ją sustabdė, padėdamas ranką ant 
peties. 

— Aš labai apgailestauju, senjora Porter. Aš iš tik- 
Iųjų norėčiau jums padėti. Buena suerte. Labos nakties. 

— Muchas gracias. Ačiū. 

Lara užsimetė ant galvos skarelę ir išėjo iš kabineto 
paskui tėvą Džeraldą. Kėjus ėjo paskutinis. Dvasininkas 

juos nuvedė tuo pačiu keliu, kokiu jie čia atėjo, per 
ligoninės priestatą, kuris dabar nedirbo; netvirta vyriau- 
sybė nerado lėšų jam išlaikyti. Tėvas Džeraldas gerai 
žinojo ligoninės patalpų išsidėstymą, nes daugelį metų 
čia lankė savo parapijiečius. 

Jie išėjo iš pastato niekieno nepastebėti. Lara nuste- 
bo, kad jau atėjo naktis. Tiesą sakant, jai buvo visiškai 
tas pats, ar lauke šviesu, ar tamsu. Ji vos vilko kojas ir 
tikriausiai visai būtų sustojusi, jeigu Kėjus nebūtų jos. 
prilaikęs už parankės. 

Po vilčių atsiradimo, kai jie rado mirties liudijimą, 
susitikimas su daktaru Sotu visiškai juos nuvylė. Likimas 
dar kartą jai sudavė smūgį ir jai jau nebeliko jėgų prie- 
šintis. 

Lara vis dar ketino grįžti į pasiuntinybę, tikėdamasi 
rasti Emilijų Sančesą Peroną. Tačiau pirmiausia reikėjo 
pailsėti. Poilsis gali pakelti jos moralinę dvasią. Lara 
tikėjo, kad jai reikia tik kelias valandas pamiegoti, dar 
kartą viską apgalvoti, sukurti naują veikimo planą ir jai 
grįš ankstesnis optimizmas. 

Taip ji įtikinėjo save, vos vilkdama kojas į džipą. 

Lara nepriėjo prie jo. Kėjus pastūmė ją už šiukšlių 
dėžių, stovėjusių už ligoninės priestato. 

— Ei, padre! 

Tėvas Džeraldas atsisuko. 

— Ko norite? 

— Nėra ko žaisti slėpynių, Kėjau,— pasakė Lara.— 
Mūsų niekas nematė. 

Kėjus pakvietė tėvą Džeraldą. 

— Kada Sotas paprastai išeina iš ligoninės? 

Tėvas Džeraldas gūžtelėjo pečiais. 

— Neturiu jokio supratimo. O kas yra? 

— Mūsų draugas daktaras mus apgaudinėja. 

— Bet aš jį pažįstu jau... 

— Patikėkite, padre,— pertraukė jį Kėjus.— Jūs ge- 
rai pažįstate šventuosius, o aš — nusidėjėlius. Jis mus 
apgaudinėja. 

— Kaip? — paklausė Lara. 

— Nežinau kaip, bet ketinu sužinoti. Jis pasakė, kad 
neprisimena jūsų dukters. Įžūlus melas,— pareiškė Kė- 

jus.— Apie tą užpuolimą rašė visų šalių laikraščiai. Aš 
tada buvau Čade ir ten ta naujiena pasirodė pirmuosiuose 
laikraščių puslapiuose. Nuo to įvykio prasidėjo revoliu- 
cija. Miesto lavoninė buvo perpildyta lavonų. Galimas 
dalykas, jam reikėjo prasibrauti per kalnus sužeistų ir 
užmuštų, bet vargu ar jis galėjo pamiršti, jog pasirašė 
Jungtinių Amerikos Valstijų pasiuntinio dukters, nužu- 
dytos kruvinoje pasaloje, mirties liudijimą. Jokiu būdu, 
padre. 

Keista, bet Lara visiškai pasikliovė Kėjumi. Užaugusi 
tamsi barzda darė jį panašų į tikrą plėšiką, žmogų, kuris 
traukia į save pavojus ir be jų negali gyventi. Jo akys 
greitai bėgiojo po gretimus namus. Niekas neliko jo ne- 
pastebėta. Jis kalbėjo tyliai, bet tvirtai ir įtikinamai. 

— Ką mums dabar daryti? — aimanavo Lara. 

Kėjus pajuto, kad ji visiškai juo pasitiki; jis liovėsi 
apžiūrinėjęs apylinkes ir pažvelgė į ją. 

— Laukti. 


Spragtelėjo revolverio gaidukas ir daktaras Sotas ap- 
mirė vietoje. Kėjus pridėjo „beretą“ prie daktaro smil- 
kinio ir užlaužė jam už nugaros kairę ranką. 

— Nors vienas žodis ir jums galas.— Jo balsas tam- 
soje skambėjo ne garsiau kaip vėjo judinamų lapų šna- 
resys.— Eikite į priekį. 

Daktaras nesipriešino. Jis nuėjo prie džipo, kuris iš- 
važiavo iš gilumos gatvelės jų pasitikti. Prie vairo buvo 
susijaudinęs ir sunerimęs tėvas Džeraldas. Lara sėdėjo 
ant užpakalinės sėdynės kraštelio, įsitvėrusi priekinės sė- 
dynės atkaltės, ir žiūrėjo kaip Kėjus veda į automobilį 
belaisvį. 

— Apieškokite jį, Lara. 

Ji nušoko ant žemės ir apčiupinėjo daktaro drabužius. 

— Aš neturiu ginklo — išdidžiai pareiškė daktaras 
Sotas. 

— Jūs taip pat esate baisus apgavikas, — pridūrė 
Kėjus. 

Lara papurtė galvą, parodydama, kad daktaras neturi 
ginklo, po to grįžo į automobilį. 

— Lipkite. 

Sotas pakluso Kėjaus įsakymui ir atsisėdo ant prieki- 
nės sėdynės. Kėjus atsisėdo ant užpakalinės sėdynės ša- 
lia Laros ir nukreipė pistoleto vamzdį į daktaro pakaušį. 
Tėvas Džeraldas įjungė greitį ir pajudėjo iš vietos. 

— Kur jūs mane vežate? Dėl Dievo meilės, prašom... 
Aš nežinau, kadėl jūs taip darote? Ko jums iš manęs 
reikia? 

— Mes norime žinoti tiesą — Lara palinko į priekį, 
kad jis galėtų ją girdėti — Juk jūs žinote apie mano 
dukters mirtį kur kas daugiau, negu sakote? 

Kėjus dar stipriau suspaudė pistoletą ir vamzdis įsmi- 
go daktarui į kaklą. 

— Ne, nereikia! — veriamai suriko jis.— Prisiekiu, aš 
nieko nežinau. Dievas gali būti liudytojas. 

— Atsargiau,— įspėjo Kėjus.— Su mumis važiuoja Die- 
vo tarnas, jis sugaus jus Meluojantį. 

— Aš nieko negaliu jums padėti,— tvirtino daktaras. 

— Negalite ar nenorite? — paklausė Lara. 

— Negaliu. 

— Jūs meluojate. Ką jūs nuo mūsų slepiate? 

— Ponia Porter, aš jūsų maldauju... 

— Pasakykite,— primygtinai prašė Lara. 

Tėvas Džeraldas važiavo kaimo keliuku, besibaigian- 
čiu nuošalioje laukymėje virš upės. Upė prasidėjo kal- 
nuose skaidria kunkuliuojančia versme, bet, prasiveržusi 
per džiungles ir aplenkusi Sjudadą, kur į ją mesdavo 
šiukšles, nuleisdavo nutekamuosius vandenis ir įvairiau- 
sius nešvarumus, ji jau nešvaria srove tekėjo toliau į 
vandenyną. Tėvas Džeraldas sustabdė džipą; jis neišjungė 
variklio. 

— Jūs budėjote tą dieną ligoninėje, kai užpuolė mūsų 
automobilį? — paklausė Lara. 

Daktaras Sotas norėjo linktelėti, bet jam sutrukdė 
pistoletas. 

— Taip,— sušnabždėjo jis išsigandęs. 

— Ar jūs Matėte mano dukterį? 

— Taip. Ji buvo sunkiai sužeista. 

Lara nervingai nurijo seilę, prisiminusi, kiek daug 
kraujo ištekėjo iš žaizdos Ešlės kakle. Nėra abejonės, 
jog miego arterija buvo sužalota. Baisus vaizdas jai iškilo 

prieš akis. Tačiau dabar ne laikas sielvartauti. Jie neturi 
nė vienos atliekamos minutės. 

— Kas atsitiko mano dukters kūnui? 

— Tėve,— mMaldaujamai paprašė Sotas, šnairomis pa- 
žvelgdamas į dvasininką.— Prašom, užstokite mane. Aš 
turiu šeimą. Aš iš visos širdies užjaučiu ponią Porter, 
bet aš bijau padarinių. 

— Jie bus, neabejokite.— Kėjaus balsas pasidarė gra- 
sinamas.— Elis Korasonas toli, o aš esu arti. Mes ne tam 
važiavome tūkstančius mylių, kad su jumis terliotumėmės. 
Pasakykite jai, ko ji reikalauja, arba mes su jumis susi- 
dorosime. ,„Comprende?“ Suprantate? Mums nėra reikalo 
jūsų su savimi tampytis. 

Lara nepritarė gąsdinimo taktikai, kurios griebėsi 
Kėjus. Jie susitarė, kad ja naudosis tik blogiausiu atveju, 
kai nepadės įkalbinėjimas. 

— Padre! — maldavo Sotas; jo balsas nutrūko, kai jis 
pažvelgė žemyn į drumzlinus upės vandenis.— Prašom. 

Tėvas Džeraldas persižegnojo, nuleido galvą ir ėmė 
tyliai melstis. Jis puikiai atliko savo vaidmenį. 

— Na, užteks.— Kėjus iššoko iš džipo ir galvos link- 
telėjimu pasiūlė daktarui išlipti iš automobilio. 

— Cementerio del Sagrado Corazėn,— staiga pasakė 
Sotas. 

— Šventosios Širdies kapinėse. 

— Šventosios Širdies kapinėse,— pakartojo Lara.— Ji 
ten palaidota? 

— Taip.— Daktaras sukrito kaip balionas, iš kurio 
išleido orą.— Pirmosiomis dienomis ten laidojo beveik vi- 
sus užmMuštuosius. Nuvežkite mane ir aš parodysiu tą 
vietą. 

Tėvas Džeraldas nustojo melstis ir apsuko džipą. Kė- 
jus įlipo į automobilį. Jis įspėjo daktarą: 

— Nedrįskite mūsų vedžioti už nosies. 

— Ne, senjore. Prisiekiu savo vaikų gyvybe. 

Kapinės buvo kitoje miesto pusėje. Netgi normaliomis 
sąlygomis ten nuvažiuoti reikėtų sugaišti daug laiko. Tė- 
vas Džeraldas pasirinko aplinkinį kelią, todėl kelias pa- 
sidarė dar tolimesnis. Kelis kartus jis darė ratą, norėda- 
mas įsitikinti kad niekas jų nepersekioja. Jis norėjo 

išvengti užtvarų ant plento ir karinių postų, todėl vin- 
giavo, atrodo, jau negyvenamomis, pamirštamomis gat- 
vėmis, kur nedegė žibintai ir tik tamsoje miauksėjo klai- 
džiojančios katės. 

Lara virto nervų kamuoliuku, kai jie pagaliau priva- 
Žiavo prie kapinių vartų. 

— Uždaryta! — sušuko ji. 

— Tvora žema. Eikite čia.— Kėjus pirmas išlipo iš 
džipo. Jis rankos mostu pakvietė Sotą sekti paskui jį — 
Laikykite rankas ant galvos. Jeigu nuleisite, šausiu ne- 
įspėjęs. 

— Jeigu jūs Mane nušausite, nesužinosite, kur mer- 
gaitės kapas. 

Tai neišgąsdino Kėjaus. Jis nusišypsojo; nuo tamsios 
barzdos dantys atrodė ypač balti. 

— Aš nesakiau, kad jus nušausiu. Aš sakiau, kad 
šausiu į jus. Pavyzdžiui, į ranką. Be rankos jūs negalėsite 
nieko sutvarstyti, dar daugiau — ir operuoti— Jis dau- 
giau nebesišypsojo.— Eime. 

Visi keturi be jokio vargo perlipo per žemą tvorą. 
Sotas rodė kelią. Jie nesiryžo pasišviesti žibintuvėliu. Mė- 
nulio nebuvo, jie ėjo atsargiai kauburiuota žeme, steng- 
damiesi neatsitrenkti į paminklus. 

Kapinės buvo kalvos, iškilusios aukštai virš miesto, 
kuris driekėsi apačioje, nuokalnėje; tolumoje dunksojo 
kalnai. Kapinės taip pat nukentėjo nuo karo; niekas dau- 
giau čia nebesirūpino tvarka. Tik iš negaudelio kapų 
širdį suspaudė iš sielvarto pagalvojus, kad jos dukra pa- 
laidota toje apleistoje vietoje, apaugusioje piktžolėmis, 
apgyventoje gyvačių ir driežų, kurie niekieno nevaržo- 
mi šliaužiojo tarp akmenų ir krūmų brūzgynuose. 

„Palūkėk, Ešle, tau jau nebeilgai liko čia gulėti',— 
prisiekė sau Lara. 

Daktaras Sotas priėjo prie plačios duobės krašto. Jis 
sustojo. Atsargiai, kad neišprovokuotų Kėjaus šūvio, jis 
atsisuko į Larą. Ją pribloškė keistas daktaro Soto akių 
blizgesys, kol ji susiprotėjo, jog jo akys pilnos ašarų. 

— Aš norėjau jus nuo to išgelbėti, bet jūs atkakliai 
reikalavote,— prašneko jis.— Jums būtų buvę geriau vi- 

siškai nematyti tos vietos, bet jūs nenorėjote nieko gir- 
dėti. Dar geriau būtų buvę, jeigu jūs čia nebūtumėte at- 
važiavusi ir pamiršusi, kas jums atsitiko Montesangrėje. 

— Ką jis šneka? — pasidomėjo Kėjus. 

Lara, nesuprasdama, apie ką kalbama, priėjo arčiau 
prie krašto ir pažvelgė apačion. Duobės skersmuo buvo 
maždaug dvidešimties jardų, bet ji atrodė gana apvali ir 
priminė nukritusio meteorito pėdsaką; šen bei ten kalėsi 
augmenija. 

Suglumusi Lara atsisuko į tėvą Džeraldą, žiūrintį apa- 
čion į negilią žemės įdubą. Jis susikuprino; rankos bejė- 
giškai karojo prie šonų. Jis spaudė rankoje romo butelį, 
bet jo nekėlė prie burnos. Tėvas Džeraldas tarsi suak- 
menėjo ir pamiršo savo mėgstamiausią darbą. 

Kėjus taip pat žiūrėjo apačion, tarsi laukdamas iš ten 
atsakymo. Staiga jo kūnas trūktelėjo kaip marionetės, ku- 
rią nematomi siūlai privertė judėti. Jis išmetė pistoletą 
ant žemės, sugriebė daktarą už drobinio kostiumo atlapų 
ir kilstelėjo į viršų taip, kad pastarasis beveik nelietė 
kojomis žemės, 

— Jūs norite pasakyti... 

— Taip, taip.— Kėjus iškratė ašaras iš daktaro akių. 
Šlapios, vagelės pasirodė jam ant veido.— Dos cientos. 
Trescientos. Guiėn sabe? Du šimtai. Trys šimtai. Kas Ži- 
no, kiek? 

— Du šimtai ar trys šimtai ko? — Lara įpuolė beveik 
į isteriją. — Du šimtai arba trys... 

Pagaliau ji suprato, apie ką kalbama, ir jai užgniaužė 
kvapą. Ji išsižiojo, bet negalėjo nei iškvėpti, nei įkvėpti. 

Kėjus paleido daktarą Sotą ir puolė prie jos. 

— Lara! 

Kraupus riksmas, nuo kurio kraujas sustingo gyslose, 
perskrodė mirtiną kapinių tylą. Iš pradžių Lara nesupra- 
to, kad verianti dejonė išsiveržė iš jos krūtinės. Išskėtusi 
rankas, ji puolė prie duobės krašto ir buvo bešokanti į ją, 
jeigu Kėjus jos nebūtų sugriebęs už liemens. Ji pakibo 
ant jo rankų. Kėjus atitraukė ją atgal, o ji priešinosi su 
beprotės jėga ir įniršiu. 

Pagaliau Lara ištrūko ir užsispyrusi nušliaužė prie 
duobės krašto, draskydama nagais žemę, griebdama purvo 

gabalus ir raudama žolės gniužulus; tas pats Klaikus 
nežmoniškas riksmas lydėjo jos judesius. 

— Ne! Viešpatie, ne! Prašom. Ešle! 

Daktaras Sotas kažką be ryšio bambėjo apie tai, kaip 
atsirado tas kapas. Jį iškasė buldozeris, kad būtų galima 
palaidoti daugybę nužudytųjų. Laidotuvių biuras nespėjo 
laidoti. Lavoninė buvo perpildyta ir lavonus pradėta krau- 
ti, kur papuolė. Šimtai žmonių buvo užmušta gatvėje, 
kur mėtėsi jų irstantys kūnai. Kilo apidemijos pavojus. 
Buvo užregistruoti šiltinės ir kitų užkrečiamųjų ligų pro- 
trūkiai. Sukilėlių vadai rado paprasčiausią išeitį. 

— Užteks, Lara! — Kėjus sugriebė ją už pečių, norė- 
damas pakelti, bet tai buvo beprasmiška; ji buvo tarsi 
suaugusi su žeme. 

— Man labai gaila. Labai gaila,— tvirtino daktaras 
Sotas. 

Dabar Lara suprato, kodėl jis nenorėjo jai pasakoti 
apie kapą. Jis bijojo padarinių, bet Elis Korasonas čia 
buvo nieko dėtas, jis bijojo dėl jos, dėl Laros. 

— Nelieskite manęs.— Ji iki kraujo nagais apdraskė 
Kėjaus rankas, kai jis norėjo ją atitraukti nuo baisaus 
kapyno, ir Kėjus suvaitojo iš skausmo. 

— Lara,— švelniai pašaukė tėvas Džeraldas ir atsi- 
klaupė šalia jos.— Dievas savo begaliniu išmintingumu. .. 

— NE! — suriko Lara.— Nekalbėkite man apie Dievą! 

Jau po akimirkos Lara nutilo ir prašė Aukščiausiojo 
atleisti. 

— Kas taip padarė? — Stiprios Kėjaus rankos dar lai- 
kė Larą už pečių, bet jis įsmeigė kupiną įniršio žvilgsnį 
į daktarą Sotą.— Kas palaidojo mergaitę bendrame ka- 
pe? Dieve mano, ką — ar jūs ne žmonės? Pasakykite, kas. 
Kas paliepė? Aš noriu žinoti to niekšo pavardę. 

— Atleiskite, senjore, bet niekas nežino, kas įsakė 
visus palaidoti bendrame kape. Visi...— Daktaras Sotas 
negarsiai suriko. Jis puolė ant kelių, susigriebė už krūti- 
nės ir parvirto ant šono. 

Tėvas Džeraldas jau kalbėjo trečią maldą, kai krito 
veidu žemyn ant šlapios žemės šalia Laros. 

Suglumusi ir apimta siaubo ji žiūrėjo, kaip aplink jo 
galvą plečiasi tamsi kraujo bala. 

Kėjus čiupo pistoletą, gulėjusį ant žemės, bet pavė- 
lavo. Nuo bato spyrio į šoną jis dejuodamas, iškreiptu 
iš skausmo veidu griuvo ant žemės. 

Lara karšligiškai bandė nušliaužti į šoną nuo tos be- 
formės masės, kuri ką tik buvo tėvo Džeraldo galva. 
Staigiai ją pastatė ant kojų, kad ji vos neprisikando lie- 
žuvio. 

— Labas vakaras, senjora. Štai mes ir vėl susitikome. 

Tai buvo Rikardas, tas pats partizanų vadas, kurį jie 
sutiko pakeliui į Sjudedą. 


Karinį sunkvežimį krestelėjo, įvažiavus į kelio duobę. 
Larą nubloškė į jo geležinį bortą. Jie važiavo jau daug 
valandų. 

Ten kapinėse, pirma, negu ji spėjo susigaudyti, kad 
jie papuolė į spąstus, ginkluoti žmonės jai surišo už nu- 
garos rankas. Jie, kaip ir anksčiau, buvo surišti, todėl 
Lara bejėgiškai ritinėjosi sunkvežimio kėbule. Mašiną 
mėtė iš vieno šono į kitą, dabar visas jos kūnas bus su- 
daužytas kaip obuolys. Bus, jeigu ji liks gyva, o tai dar 
yra didelis klausimas. 

Tėvas Džeraldas negyvas. Daktaras Sotas numirė ne- 
baigęs pasakyti žodžio. Kėjus, ačiū Dievui, aiškiai gy- 
vas. Kol juos vedė iš kapinių iki sunkvežimio, jis be 
paliovos keikėsi. Keli kareiviai rausėsi jų daiktuose dži- 
pe. Vienas ištraukė kamerą ir objektyvus. Kėjus suriko: 

— Neliesk, šunie! 

Kaip ir Laros, jo rankos buvo surištos už nugaros, bet 
jis puolė į priekį ir koja išmušė iš kareivio rankų krepšį. 
Kareivis jam trenkė į smilkinį pistoleto rankena. Kėjus 
susvyravo ir nukrito ant kelių, kraujas tekėjo iš žaizdos 
galvoje, bet jis priešinosi, pašaipiai sakydamas karei- 
viui: 

— Iš karto matyti, kad tavo Motina su tavim pastojo 
nuo asilo. 

Ar jis suprato angliškai, ar ne, bet kareivis puolė 
prie Kėjaus. Laimė jis nepuolė su juo susidoroti: Rikar- 
das įsakė susodinti kalinius į sunkvežimį. 

Dar kurį laiką kareiviai samprotavo, ar reikėtų imti 
su savim džipą, ar jį palikti prie kapinių vartų. Pagaliau 

jie nusprendė, kad vienas kareivis važiuos džipu iš pas- 
kos. 

Kėjų ir Larą įtempė į sunkvežimio kėbulą. Ten sumetė 
jų daiktus, taip pat ir krepšį su kamera bei Laros krepšį 
su medikamentais. Kareiviai taip pat sulipo į kėbulą, nu- 
leido brezentą ir jį sutvirtino. Dabar belaisviai nieko ne- 
matė, bet kareiviai vis tiek jiems užrišo akis. Kėjus, kaip 
Lara ir tikėjosi, ėmė priešintis. Trys žmonės jį laikė už 
rankų ir kojų, o ketvirtas užrišo jam akis nešvariu sku- 
duru. 

Lara nusprendė, jog priešintis beprasmiška ir tik 
žvilgsniu parodė panieką savo sargybiniams. 

Kelias praktiškai buvo nevažiuojamas. Kareiviai seniai 
buvo nesiprausę. Uždarame sunkvežimyje tvyrojo nepa- 
keliamas kvapas. Larą kankino troškulys, bet ji suprato, 
jog beprasmiška prašyti vandens. Nuo smūgių į kietą 
sunkvežimio dugną ir bortus jai skaudėjo viską: nugarą, 
rankas, kojas. Virvė ant riešų ir kulkšnių įsirėžė į kūną. 

Kur juos vežė ir kam? Kiek jiems dar reikės važiuoti? 
Ar apskritai kareiviai žino, kur juos veža? Ką su jais da- 
rys, kai jie ten atvažiuos? 

Lara neklausinėjo. Vis tiek niekas neatsakys. Tik kar- 
tą jie pabandė pasišnekėti, už ką Kėjų nubaudė. 

— Laraė — Jo balsas buvo toks pat kimus kaip ir 
jos.— Kaip tu jautiesi? 

— Kėjau? 

— Ačiu Dievui, tu dar gali atsakyti. .. 

Pasigirdo triukšmas, paskui dejonės ir nuo to laiko 
Kėjus daugiau nebandė su ja šnekėti. 

Lara pabandė nukreipti dėmesį kitur ir Mintyse per- 
sikelti iš čia į kitus kraštus. Tačiau kiekvieną kartą, kai 
ji įsivaizduodavo saulėlydį dykumoje, vandenyno bangas 
arba plaukiančius debesis, tuojau pat prisimindavo bendrą 
kapą, kur amžiams pasmerkta gulėti jos dukra. 

Ji niekada nepajėgs įgyvendinti to, ką nusprendė pa- 
daryti. Tada kodėl, pasitaikius progai, nepabandžius bėgti 
ir gauti kulką, kuri išvaduotų iš kančių? Tėvas Džeral- 
das ir daktaras Sotas nepajuto skausmo. Akimirksniu jie 
perėjo į nebūtį. Kaip tai puiku! 

Kodėl ji kabinasi į gyvenimą? 

Tai stipriau už ją. Ji turi pasiekti, kad nusikaltėliai 
būtinai būtų nubausti. Jie užkasė į kraupų kapą Jungti- 
nių Amerikos Valstijų pasiuntinio dukterį, taip buvo pa- 
žeistos Visų pripažintos žmogaus teisės. Jeigu jai pavyks, 
ji apie tai papasakos visam pasauliui. 

Lara buvo susidūrusi su daugybe mirtinai sergančių 
žmonių, bet tik šiandien ji iš tikrųjų suprato, kodėl jie 
nenori skirtis su gyvenimu. Kam laikytis įsikibus į gy- 
venimą, atkakliai griebiantis mažiausios vilties, kai vis 
tiek galas neišvengiamas? Ir vis dėlto kiek daug kartų 
ji buvo liudytoja, jog žmogui nepriimtina pati mirties 
idėja. Dabar ji suprato, jog galima egzistuoti, esant sun- 
kiai suvokiamoms aplinkybėms. 

Instinktas išlikti gyvam yra stipriausias už viską pa- 
saulyje. Jis padeda išsaugoti gyvybę netgi tada, kai pro- 
tas pasiduoda. Jeigu būtų ne taip, ji būtų numirusi tada, 
kai pamatė kapą, kuriame guli jos vaikas. Būdingas kiek- 
vienai gyvai būtybei troškimas gyventi, nepaisant nieko, 
palaikė ją tą siaubingą naktį. 

Lara užsnūdo ir prabudo, kai sunkvežimis sustojo; 
aplinkui girdėjosi balsai ir bėgiojimas. Ji pajuto dūmų 
ir gaminamo maisto kvapą. 

— Ką, ar jau atvažiavome? — paklausė Kėjus. 

Ją pastatė ir ištraukė iš sunkviežimio. Kojos ir rankos 
nutirpo ir blogai judėjo. Ji vos nepargriuvo, kai ją pa- 
stūmė į priekį, bet kokiu džiaugsmu virto gaivus vėjelis 
ir grynas oras. Lara giliai atsiduso ir pabandė ištiesti nu- 
tirpusias kojas. 

Netikėtai jai nuo akių nutraukė raištį. Greta jos, pla- 
čiai šypsodamasis, stovėjo Rikardas. 

— Bienvenido! Sveika atvykusi! — Lara atšoko, paju- 
tusi iš burnos puvėsių kvapą.— Elis Korasonas džiaugsis, 
galėdamas pasveikinti brangius svečius. 

Ją nustebino, kad jis labai gerai kalba angliškai. 

— Man taip pat reikia šį bei tą pasakyti Eliui Kora- 
sonui. 

Rikardas prapliupo juoktis. 

— Moteris, turinti humoro jausmą. Man patinka. 

— Aš nejuokauju. 

— Jūs klystate, senjora. Labai juokinga. 

Moteris nešvariomis kareiviškomis kelnėmis ir pra- 
kaituotais marškinėliais puolė Rikardui ant kaklo. Po ilgo 
aistringo bučinio, kuriuo metu jis atvirai ją glamonėjo, 
moteris sumurkė: 

— Eime. Aš tau paruošiau valgyti. 

— Kur Elis Korasonas? — pasidomėjo Rikardas. 

— Jis laukia viduje. 

Nesiliaudami myluotis, jie nuėjo į grubiai suręstą 
lūšną, užlipo svyruojančiais laiptais ir dingo už užuolai- 
dos, slepiančios įėjimą į namą. Kitus kareivius taip pat 
sveikino kitos stovyklos moterys ir padavė jiems dube- 
nėlius su valgiu, įpiltu iš bendro katilo, kabojusio virš 
laužo. Jie gėrė kavą iš metalinių puodukų. Larai užtektų 
ir vandens puoduko. Jos lūpa buvo ištinusi ir skaudėjo. 

Du ginkluoti žmonės saugojo ją ir Kėjų. Pamačiusi 
Kėjų tuojau pat, kai tik atvažiavo į stovyklą, Lara nesą- 
moningai suriko. Jis sėdėjo ant žemės netoli nuo jos, 
bet tarp jų stovėjo sargybiniai. Žaizda ant smilkinio buvo 
apdžiūvusi, bet atrodė nekaip ir aiškiai reikėjo ją valyti 
bei dezinfekuoti; galimas dalykas, reikėjo ją užsiūti. Ji 
prisiminė krepšį su medikamentais, bet veltui būtų buvę 
prašyti jį grąžinti. 

Aplink Kėjaus akis atsirado juodi ratilai, rodantys, 
jog jis yra nepaprastai pavargęs; tikriausiai ir jos paakiai 
tokie patys. Jo drabužiai, kaip ir jos, buvo purvini ir 
prakaituoti. Saulė su deginančiais spinduliais dar tik kilo, 
bet drėgmė buvo tokia didelė, jog drėgnas sunkus rūkas 
gulėjo ant miško aikštelę supusių medžių. 

Kėjus nenuleido nuo jos atkaklaus žvilgsnio, tarsi no- 
rėdamas kažką pasakyti, bet Lara ir be jo suprato, kokia 
pavojinga jų padėtis. Jis parodė jai akimis į krepšį su 
kamera. Vienas kareivių jį ir kitus jų daiktus iškėlė iš 
sunkvežimio ir padėjo netoliese tos vietos, kur stovėjo 
Lara. 

Lara palenkė galvą, norėdama išgirsti žodžius, ku- 
riuos sakė Kėjus, bet veltui. 

Pagaliau iš jo lūpų ji perskaitė: 

— „Magnum“ 

Lara greitai žvilgtelėjo į krepšį su fotokamera, paskui 
vėl į jį. Jis vos pastebimai linktelėjo. 

— Senjore, senjore, -prašom.— Iš už užuolaidos durų 
kiaurymėje pasirodė Rikardas ir atsirėmė į vieną prie- 
angio stulpą, laikantį šiaudinį stogą.— Jums labai pasi- 
sekė. Jus dabar priims Elis Korasonas. 

Stovykioje įsivyravo pagarbi tyla. Pusryčiavusieji pa- 
stūmė į šoną dubenėlius su valgiu. Visų žvilgsniai nukry- 
po į lūšną. Netgi gainioję vienas kitą vaikai, šaudžiusieji 
iš žaislinių pistoletų, liovėsi žaisti. Kareiviai nustojo pa- 
sakoti savo draugėms apie praėjusią dieną. Visi žiūrėjo 
į lūšnos duris. 

Lėtai atsitraukė užuolaida ir į prieangį išėjo vyras. 
Larai sulinko keliai ir ji parkrito ant žemės. Beveik be 
garso ji ištarė: 

— Emilijus. 


DVIDEŠIMT ANTRASIS SKYRIUS 


— Atleiskite, panele Džeinelena! 

Išgirdusi jo balsą, Džeinelena vos neapalpo, bet tuojau 
pat susitvardė. Ramiai, išdidžiai ji pakėlė galvą ir pasakė: 

— Laba diena, pone Keitai. Kuo galiu jums padėti? 

Keitas stovėjo duryse, jungiančiose garažą su Mažyte 
kontora. Dideliame griozdiškame pastate vyravo tyla ir 
nebuvo nieko, išskyrus juos abu. 

Bovis atnešė iš gatvės gaivumo kvapą. Lauke jautėsi 
rudens kvėpavimas ir Džeinelenai atrodė, kad tuo kvapu 
yra persisunkę Bovio drabužiai. Jo plaukus prispaudė 
skrybėlė, kurią jis nusiėmė ir dabar nervingai sukiojo 
rankose. Jo lūpos buvo suskeldėjusios. Džeinelena pa- 
žvelgė į jį su slaptu ilgesiu. 

— Aš štai ką pagalvojau: ar jūs ką nors girdėjote 
apie savo brolį ir daktarę Malori? 

— Ne,— atsakė Džeinelena, jausdamas sąžinės grau- 
žimą. Ji elgiasi labai egoistiškai, galvodama tik apie savo 
meilę Keitui, kai brolio ir daktarės Malori gyvybei gre- 
sia pavojus. Kėjus žadėjo, pirmai progai pasitaikius, pa- 
skambinti į namus, bet iki šiol apie jį nėra jokių žinių, 
nors jau prabėgo trys dienos nuo to laiko, kai jie išskrido. 
Žinoma, Džeinelena nepaprastai jaudinosi, kaip ir Džodė, 
nors pastaroji stengėsi to neparodyti. Motina visą laiką 

buvo savo kambaryje ir išeidavo tik pietauti, bet netgi 
tada joms abiem su Džeinelena buvo sunku apie ką nors 
šnekėti. 

— Blogi reikalai, — pastebėjo Bovis.— Aš maniau, kad 
jie tuoj tuoj grįš.— Jis vėl pradėjo pešioti skrybėlės kraš- 
tus. 

— Ar jums dar ko nors reikia, pone Keitai? 

— Taip, panele. Norėčiau paklausti apie savo čekį. 
Šiandien aš jo neradau savo skyrelyje. Kitu laiku aš jūsų 
netrukdyčiau, bet rytoj Man reikia Mokėti už butą. 

Džeinelena gerai žinojo, kad neįdėjo čekio, bet apsi- 
mestinai nustebusi pažvelgė į skyrelį su jo pavarde. 

— Dieve mano, atleiskite už mano užmaršumą, pone 
Keitai. Tikriausiai jūsų čekį aš palikau seife. 

„Kompanijos“ seifas buvo tikras Mastodontas, sverian- 
tis tiek, kiek trys pianinai, su juodomis plieninėmis duri- 
mis, papuoštomis įmantriais paauksuotais ornamentais, 
tikrąja šio žodžio prasme, pakibęs virš mažo ankšto kam- 
barėlio. Seifas čia buvo nuo tų laikų, kai Džeinelenos se- 
nelis mokėdavo darbininkams priklausiusius pinigus gry- 
naisiais. 

Džeinelena priėjo prie seifo, jausdama įsmeigtą Bo- 
vio žvilgsnį ir nuo to labai sutrikusi. Dar gerai, kad ji 
galėjo pasakyti seifo šifrą netgi staigiai prikelta iš miego. 
Džeinelena atidarė seifą ir ištraukė čekį, specialiai ten 
paliktą rytą. Nuo to laiko, kai ji su Boviu glamonėjosi 
virtuvėje tą vakarą po Džodės priepuolio, Bovis laikėsi 
nuošaliai ir ji nusprendė pati parodyti iniciatyvą. 

Bovis pabėgo nuo jos tiesiog į liūtį, pasirinkdamas 
šaltą dušą ir nešildančius žaibų blykčiojimus vietoj jos 
glamonių šilumos. Galimas dalykas, ji nuvylė Bovį savo 
bučiniais, galimas dalykas, ji atstūmė jį savo skubėjimu 
atsakyti į jo glamones, bet ji neleis, kad Bovis ją nie- 
kintų ir apsimestų, kad tarp jų nieko nebuvo. 

— Štai jūsų čekis, pone Keitai.— Paduodama jam če- 
kį, Džeinelena jį laikė už galiuko, kad savo pirštais ne- 
paliestų jo pirštų. 

— Atleiskite, kad taip atsitiko. 

Džeinelena vėl atsisėdo prie stalo ir ėmėsi darbo, kurį 
dirbo prieš jam ateinant. Jos širdis plakė taip stipriai ir 

garsiai, kad kiekvienas dūžis skambėjo jos ausyse. Da- 
bar viskas priklausė nuo jo. Kelios kitos sekundės galėjo 
būti lemiamos. Jeigu jis apsisuks ir išeis, tai sudaužys jai 
širdį. Džeinelena slėpė neviltį po apsimestiniu abejingu- 
mu. Jeigu tuo aistringu bučiniu virtuvėje ir baigsis jų 
romanas, tai jai būtų geriau mirti. 

Dešimt sekundžių. Dvidešimt. Trisdešimt. 

Bovis mindžikavo nuo kojos ant kojos. 

Dzeinelena laukė, darydama raudonu rašalu nedideles 
atžymas sąskaitoje tuo metu, kai jos ateitis ir visas liki- 
mas kabojo ant plaukelio. 

— Kas tai... Kodėl... Kodėl jūs manęs nebevadina- 
te Boviu? 

Džeinelena pakėlė galvą, tarsi nustebusi, kad jis vis 
dar yra čia. Ji apsimetė, kad ieško atsakymo. 

— Aš maniau, kad mes daugiau nebeturime vadinti 
vienas kito vardu. 

— Kodėl? 

— Jeigu žmonės vadina vienas kitą vardu, vadinasi, 
jie yra draugai. Draugai nevengia vienas kito. Draugai 
susitinka, kalbasi, kartu leidžia laiką, apskritai stengiasi 
dažniau susitikti. Draugai vienas kitam pamoja, kai kuris 
nors važiuoja pro šalį. Jie nenusisuka ir neapsimeta, kad 
taves nemato.— Tai buvo užuomina į vakarykščią dieną. 
Jis apsimetė, kad jos nemato, kai jie atsitiktinai susitiko 
Techaso gatvėje. 

— Klausykite, panele Džeinelena, aš žinau, jūs pama- 
nėte, kad... 

— Netgi buvusieji draugai ir tie neapsimetinėja, kad 
nemato vienas kito.— Džeinelenos balsas sudrebėjo ir ji 
neapkentė savęs už tą silpnumą. Kaip ten bebūtų, ji pri- 
siekė, kad jam matant neverks.— Draugai nesielgia taip, 
tarsi niekada nebūtų buvę... draugai. Tarsi jie nieka- 
da... O Viešpatie! — Jos sielvartui, akys prisipildė aša- 
rų. Džeinelena pakilo nuo kėdės, prispaudusi prie nosies 
popierinę servetėlę, ir jam atsuko nugarą.— Aš nieko ne- 
pajėgiu padaryti, — gailiai pasakė ji, šluostydamasi akis.— 
Aš nemoku apsimetinėti kaip kitos moterys. Štai ir dabar 
apgavystė su jūsų čekiu pasirodė kvaila ir vaikiška. Aš 
žinau, kad jūs iš karto ją supratote. Paprasčiausiai ne- 

galėjau nieko geresnio sugalvoti, kad pamatyčiau jus 
vieną.— Džeinelena atsisuko į jį veidu, žinodama, kad 
atrodo siaubingai. Ji nemokėjo gražiai verkti kaip akto- 
rės kine. Kai ji verkdavo, jai parausdavo akys ir nosies 
galiukas, o ant veido atsirasdavo rausvų dėmių.— Atleis- 
kite, Bovi. Aš žinau, kad jus statau į keblią padėtį. Ga- 
lite eiti. Jums nėra ko pasilikti. Nesijaudinkite dėl ma- 
nęs. Aš jaučiuosi puikiai. Tai tiesa. 

Bovis nepajudėjo iš vietos. Jis atrodė toks pat nelai- 
mingas kaip ir Džeinelena. Tai įkvėpė vilties. 

— Reikalas yra tas, panele Džeinelena, kad aš esu 
dėl visko kaltas. 

Dabar, jau pridariusi daugybę klaidų, Džeinelena ne- 
beturėjo daugiau ko prarasti, tad nusprendė sužinoti 
tiesą. 

— Kodėl jūs manęs vengiate? 

— Todėl, kad maniau, jog jūs nenorite manęs matyti 
po to. ..— Nusikeikęs Bovis nusisuko. Tačiau jo Žvilgsnis 
užkliuvo už apsinuoginusios žavios blondinės sieniniame 
kalendoriuje ir jis skubiai vėl nukreipė žvilgsnį į panelę 
Džeineleną.— Aš Maniau, kad jūs daugiau nebenorite ma- 
nes Matyti po to, kai aš taip pasielgiau. Aš elgiausi su 
jumis nepagarbiai, aš jus labai gerbiu. 

Džeinelena paraudo prisiminusi, kaip jo ranka klai- 
džiojo po jos sijonu, pakeliui čiupinėdama viską su, jos 
manymu, neįveikiamu geidulingumu. Tiesą sakant, tai 
šokiravo, bet, kita vertus, buvo ir nepaprastai žavu. 

— Ką gi, aš pati elgiausi nelabai padoriai, ar ne 
taip? — pasakė ji droviai.— Bet aš maniau, kad mes el- 
giamės vienas su kitu pakankamai pagarbiai. Maniau, 
kad mūsų draugystė perėjo į naują pakopą. Tikėjausi, 
kad galbūt jūs norite, na, žinote, pasidulkinti. 

Skrybėlė iškrito Boviui iš rankų ir nukrito tarp popie- 
Iių ant stalo. Jis staigiai dribtelėjo ant kėdės ir, padėjęs 
alkūnės ant sąskaitų ir laiškų, apkabino rankomis galvą. 
Ištempęs lūpas, jis stipriai iškvėpė orą. 

— Aš žinau, kad tai yra kaip tik tas Žodis, — droviai 
prašneko Džeinelena.— Kėjus jį vartoja, kai kalba... apie 
tai. 

— Taip, panele, tai yra tas pats žodis. Iš karto aišku 
apie ką kalbama. 

— Tai ką gi? Ar aš apsirikau? 

Bovis pasikasė pakaušį. Po tylos, kuri Džeinelenai pa- 
sirodė be galo ilga, jis pakėlė galvą. 

— Reikalas yra tas, kad tai nevisiškai tas pats žodis. 
Jeigu aš norėčiau, mes su jumis tai būtume padarę tiesiai 
ant grindų virtuvėje, ant linoleumo. Tačiau aš apie jus 
esu labai geros nuomonės, kad užversčiau jums sijoną ir 
pasielgčiau kaip su paprasčiausia kekše už dešimtuką. 
Matote, panele Džeinelena, jūs esate ledi, 0 aš esu nie- 
kas, valkata, ir toks visada liksiu. 

— Jūs esate ne valkata! 

— Palyginti su jumis — valkata. Negana to, aš sėdė- 
jau kalėjime. 

— Jus nepadarėte nusikaltimo, o pasielgėte teisingai. 
Reikėjo pasodinti tą gyvulį, o ne jus. 

Pamačius ją įsikarščiavusią, Bovio veidą nušvietė ge- 
raširdiška šypsena. 

— Deja, Techaso valstijos teismo vadovai nusprendė 
kitaip.— Surimtėjęs Bovis pridūrė: — Kaip ir Iden Paso 
gyventojai; juk jie išnagrinėjo mano bylą. Jeigu jūs su 
manimi susidėsite, ką jie apie jus pagalvos? 

— Man visiškai tas pats.— Džeinelena apėjo stalą, at- 
siklaupė priešais Bovį ir jį apkabino per liemenį.— Visą 
savo gyvenimą, Bovi, aš nugyvenau vadovaujama kitų 
žmonių. Aš visada buvau paklusni ir niekada niekam 
neprieštaravau. Tačiau neseniai Kėjus man pasakė, kad 
gyvenimas prabėga man pro šalį. — Ji prisitraukė arčiau 
prie jo.— Aš tai iš tikrųjų supratau, kai tu mane pabu- 
čiavai. Pirmą kartą gyvenime aš pasijutau laisva, nenoriu 
susenti ir staiga išgirsti, kad praleidau gyvenime tai, kas 
yra geriausia, nes visada bijojau svetimos nuomonės. 
Ištisus trisdešimt trejus metus aš buvau padori ir dory- 
binga panelė Džeinelena, bet man jau tai nusibodo. Tik 
susitikusi su tavimi, aš pažinau, kas yra tikras džiaugsmas. 
Na ir kas, kad Iden Paso gyventojai į mus šnairai žiū- 
rėsė Jie daugelį metų Manęs gailėjo ir vadino senmerge, 
nes aš niekada nieko neturėjau. Jeigu reikia rinktis tarp 
gailesčio ir pasmerkimo, aš renkuosi pasmerkimą.— Džei- 

nelena sustojo, paskui ryžtingai pridūrė: — Jeigu aš tau 
nors truputį patinkų, nemesk manęs dėl to, kad bijai 
pražudyti mano reputaciją. 

— Jeigu jūs man nors truputį patinkate,— pakartojo 
Bovis, šypsodamasis savo liūdna šypsena. Bovis ją pakėlė 
nuo žemės ir pasodino sau ant kelių. — Jūs man taip pa- 
tinkate, kad vos tik apie jus pagalvojus, man pradeda 
mausti širdį. Taip man ją ir Maudžia ištisas dienas.— Jis 
paėmė Džeinelenos ranką ir švelniai ją paglostė, tarsi bi- 
jodamas sužaloti — Žmonės nepagirs, jeigu Mes su jumis 
susidėsime, Džeinelena. Jūs daug ką prarasite. O aš netu- 
riu ko prarasti. Aš neturiu nei pinigų, nei šeimos, nei 
draugų, nei visuomeninės padėties. Tačiau jums, oi, kaip 
skaudės. 

Džeinelena ranka uždengė jam burną. 

— Man neskaudės, Bovi. 

— Ne, skaudės. Aš jums sukelsiu skausmą ir aš net 
bijau apie tai pagalvoti. 

Jų veidai atsidūrė visiškai arti. Iš ieškančio ir įtempto 
jo tamsių akių žvilgsnio Džeinelena suprato, kad jis kal- 
ba visiškai ne apie tai, kaip atsilieps jos poelgis visuo- 
meninei padėčiai. Bovis kalbėjo apie fizinį skausmą, kurį 
jai sukels jų suartėjimas. 

Džeinelena sušnabždėjo: 

— Aš noriu patirti tą skausmą. Aš noriu tuojau pat. 

Džeinelena prisiglaudė prie jo. Dusli dejonė išsiveržė 
iš jos krūtinės, kai Bovis apkabino abiem rankomis. Ji 
atlošė galvą ir atsakė į jo nekantrų bučinį. Jie bučiavosi 
godžiai ir nepasotinamai. 

Keitas paglostė jos skruostą, pirštu perbraukė per pa- 
smakrę ir palietė kaklą. Tarpuose tarp bučinių Džeine- 
lena šnabždėjo paskatinimo žodžius. Kai Bovis atsargiai 
padėjo jai ant krūtinės ranką, ji švelniai pašaukė jį 
vardu. 

— Aš daugiau nebegaliu. Padarysiu tai, ko prisiekiau 
nedaryti. 

Džeinelena atsimerkė ir išsitiesė. 

— Ką tu sakai, Bovi? 

— Aš nenoriu paprasčiausiai su tavimi pasidulkinti. 

Džeinelena tyliai riktelėjo, tarsi protestuodama ir pik- 
tindamasi. Bovis paskubėjo pridurti: 

— Aš noriu su tavimi pasimylėti. lr kad viskas būtų 
taip, kaip reikia; lovoje su švariomis paklodėmis ir to- 
kioje vietoje, kur švaru, kur viskas verta tavęs. 

Džeinelena ėmė laiminga juoktis. 

— Man visiškai tas pats kur, Bovi. 

— O man ne tas pats. Aš, kaip ir anksčiau manau, 
kad tau kaip niekada gyvenime nepasisekė, jog mane su- 
tikai, ir tai yra tiesa. Aš negaliu su tavim elgtis, kaip 
su pirma pasitaikusia. 

Džeinelena nuliūdo, kad Bovis liovėsi ją glamonėjęs, 
bet jos širdis buvo kupina dėkingumo. 

— Aš neabejoju, kad tu esi mergina.— Bovis pažiū- 
rTėjo į ją ir ji linktelėjo.— Kodėl taip atsitiko, nežinau, 
bet aš džiaugiuosi, kad manęs niekas neaplenkė. Man tai 
yra garbė ir aš noriu, kad viskas būtų kaip pirmą kartą, 
ir Man taip pat. Na, iš tikrųjų taip ir yra. Aš niekada ne- 
turėjau moters, su kuria būčiau norėjęs praleisti naktį iki 
ryto. 

Džeinelena paslėpė veidą jam ant peties. 

— O su manim nori? 

Atsakydamas Bovis ją pabučiavo be galo ilgu bučiniu. 

— Aš paieškosiu mums tinkamos vietos, — pasakė Bo- 
vis kimiu balsu, kai jie atsiplėšė vienas nuo kito. 

— Tavo name priestate,— pasiūlė Džeinelena— Aš 
ateisiu pas tave šį vakarą po vakarienės. 

— Tas priestatas yra geras Man, o tau ir įeiti į jį bus 
gėda. 

— Prašom, Bovi. 

Bovis atkakliai papurtė galvą. 

— Tai turi būti kažkas ypatinga. Kai aš ką nors pa- 
našaus Iasiu, tau tuojau pat pasakysiu. 

— Kada? 

— Aš dar nežinau — Bovis taip pat degė iš nekant- 
rumo.— Kuo greičiau. 

— O kol kas tu gali kiekvieną vakarą ateidinėti pas 
mane, kai mama nueis miegoti. 

— Aš niekada nesutiksiu su tavim gulėti slapčiomis 
tavo Motinos namuose. 


23 — 926 353 


— Argi pasakiau „gulėti su manim“? Tiesiog būti kar- 
tu. Aš negaliu ilgam palikti mamos vienos. Meideila 
taip pat ką nors įtars, jeigu aš imsiu jos prašyti pabūti 
kiekvieną vakarą iki vėlumos. Kuo aš galėsiu pasiteisinti. 
Jeigu tu norėsi su manim matytis, turėsi ateidinėti pas 
mane į namus. 

Jis paniuro. 

— Negalima žaisti su pavojumi, Džeinelena. Jeigu 
mes taip padarysime, gali atsitikti kas nors negera. 

— Neišsigalvok. Kas gali atsitikti? 

— Tavo mama gali mus užklupti. Tai bent bus triukš- 
mo. 

Bovis buvo teisus. Tačiau netgi motinos baimė nega: 
lėjo sustabdyti Džeinelenos. 

— Mes pasistengsime, kad ji mūsų neužkluptų iki to 
laiko, kol mes visiems apie save nepaskelbsime.— Džei- 
nelena nusišypsojo laiminga šypsena.— Aš pasiruošusi pa- 
skelbti nors ir dabar. 

— Tavimi dėtas, aš truputį palaukčiau.— Bovis atrodė 
nepaprastai rimtas, o Džeinelena labai linksma.— Anks- 
čiau ar vėliau būtinai kas nors atsitiks. Man visada taip 
būna. 

— Su mumis viskas bus kitaip. 

. — Džeinelena.— Bovis pažvelgė jai į akis.— Ar tu 
tvirtai nusprendei? Ar tu viską apgalvojai? Bus karšta, 
kai visi apie Mus sužinos. 

Džeinelena paėmė jo rankas į savąsias. 

— Be tavęs man taip pat nėra gyvenimo. Geriau man 
numirti. Aš tave myliu. 

— Aš tave taip pat myliu. Nori tikėk, nori netikėk, 
bet aš niekada niekam tokių žodžių nesakiau. 

Jie dar kartą pasibučiavo ir Džeinelena jį tol maldavo, 
kol jis nepažadėjo ateiti prie jos namų užpakalinių durų 
tą pačią naktį, lygiai vidurnaktį. 


Heveros Vinston visiškai nedomino Šiaurės kelio iš 
Atlanto vandenyno į Ramųjį vandenyną ieškojimai. Ji 
nepatenkinta padėjo į šoną Amerikos istorijos vadovėlį 
ir susimąstė apie kur kas rimtesnį dalyką: kaip išlaikyti 
prie savęs Tanerį Hoskinsą. 

Hevera budėjo motelio „Žalioji pušis" priėmimo kon- 
toroje kaip visada šiokiadieniais nuo septynių iki dešim- 
tos valandos vakaro. Šios pareigos jos visiškai nevargi- 
no. Jai pakakdavo laiko ir namų darbams, ir pasiruoši- 
mui egzaminams. Tačiau tai taip pat reiškė, kad Heverai 
trūko laiko susitikti su Taneriu. Ji treniravosi palaikomo- 
sios grupės, 0 jis — futbolo komandos treniruotėse; buvo 
dar ir daugiau įvairiausių užsiėmimų už mokyklos ribų, 
todėl jie galėjo susitikinėti daugiausia tik šeštadieniais 
ir sekmadieniais. 

Jai tai taip pat nepatiko, bet iš judviejų kaip tik Ta- 
neris ypač pyko. 

— Pastaruoju metu tavo motina nuo tavęs nenuleidžia 
akių, nežinau, ar apskritai mums verta susitikinėti. 

Hevera bijojo, kad jam greitai nusibos tokia padėtis ir 
jis susiras draugę su kur kas laisvesniu tvarkaraščiu ir 
ne tokia ankstyva komendanto valanda. Šiandien rytą 
Hevera. jį užklupo per antrą pertrauką meiliai šnekučiuo- 
jantis su Memze Parker. Visi mokykloje jau pastebėjo 
judviejų susidomėjimą vienas kitu. Pamokoms baigiantis 
jau visi žinojo, kad Taneris tuoj tuoj mes Heverą. 

Ne, ji tokių dalykų nepakęs. 

Visiškai neseniai Tanerį išrinko mokinių tarybos pre- 
zidentu. Praėjusį penktadienį per rungtynes jis pelnė 
savo komandai dvylika pergalingų taškų. Šiais metais 
Taneris tapo populiariausiu vaikinu mokykloje. Hevera 
tvirtai nusprendė, kad už nieką pasaulyje jo neatiduos 
Memzei Parker. 

Tuo momentu ji kaip tik kūrė įvairius planus, kaip 
reikėtų išlaikyti Tanerį, kai per automatiškai atsidaran- 
čias duris į Motelio vestibiulį įėjo kreivakojis vyras; jis 
nusiėmė skrybėlę ir apsidairė aplinkui. 

— Laba diena. Kuo galiu jums padėti? 

— Labas vakaras, panele Vinston. 

— Ar jūs mane pažįstate? 

— Aš mačiau jus su tėvais. Aš esu Bovis Keitas. 

Hevera prisiminė tą pavardę. Buvęs kalinys, dabar 
dirba pas Taketus. Hevera išsigando. O ką, jeigu jis atėjo 
„jų apiplėšti? Jis aiškiai nervinosi ir šmirinėjo akimis. Ji 
viena budėjo vestibiulyje. Padavėja ir virėjas buvo res- 

torane, bet kokia iš jų nauda, jeigu Bovis Keitas sugal- 
vojo ginkluotą apiplėšimą ir žmogžudystę. 

— Gal mano prašymas jums pasirodys keistas, — pra- 
dėjo jis, pirma garsiai atsikrenkšdamas.— Na, matote, pas 
mane šeštadieniui ir sekmadieniui turi atvažiuoti pasisve- 
čiuoti giminaičiai. Mums bus ankšta mano name priesta- 
te, negana to, jie yra labai priekabūs žmonės. Štai aš ir 
ieškau vietos, kur juos galėčiau apgyvendinti dienelei ar- 
ba dviem. 

— Aš su malonumu jums paliksiu numerį, pone Keitai. 
Ar jie atvažiuos šį savaitgalį? 

— Ne, ne, man nereikia palikti. Mat aš tiksliai neži- 
nau, kada jie atvažiuos. Jie yra labai nepatikimi. Stai 
kaip.— Hevera nežinojo, ką daryti. Jis atrodė visiškai ne- 
pavojingas. Ji nepastebėjo, kad Keitas turėtų kur nors 
pasislėpęs ginklą, nors, ką gali žinoti, jis galėjo būti 
paslėptas po džinsine striuke.— Jūs galite man paskam- 
binti ir užsakyti kambarį, kai žinosite tikslią jų atvažia- 
vimo dieną. Tokiu metų laiku paprastai būna laisvų nu- 
merių. 

— Gerai, panele.— Keitas akivaizdžiai nenorėjo išei- 
ti. — Jis pradėjo žiūrinėti bukletus ir valstijų žemėlapius, 
gulėjusius ant stalelio.— Klausykite, ar aš negalėčiau ap- 
žiūrėti kambario? Na, kad žinočiau, koks jis yra. Aš no- 
Tiu paties geriausio kambario,— greitakalbe pridūrė Kei- 
tas.— Jie mėgsta, kad viskas būtų aukščiausios klasės. 

Hevera ėmė juoktis. 

— Jūs norite pažiūrėti, ar pakankamai geri numeriai 
jūsų giminaičiams? 

— Aš nenorėjau jūsų įžeisti, panele Vinston.— Keitas 
skėstelėjo rankomis ir atrodė toks ramus, kad Hevera 
susigėdo dėl savo ankstesnės baimės.— Tai užgaidūs žmo- 
nės. Iš tų, kurie yra apie save geros nuomonės. Jiems 
sunku įtikti. Aš jiems pažadėjau apžiūrėti viešbutį pir-- 
ma, negu jie čia atvažiuos. 

Hevera ištraukė stalčių, kur tvarkingai buvo sudėti 
kambarių raktai. 

— Visų geriausias mūsų numeris — tai apartamentai 
jaunavedžiams. 

— Jūs pasakėte, apartamentai jaunevedžiams? Tokių 
apartamentų man kaip tik ir reikia. 

Hevera paliko ant stalo raštelį „(Grįšiu po dešimties 
minučių“ ir, slėpdama šypseną, nuvedė jį į vidų per pla- 
čias stiklines duris. Buvo visiškai aišku, kad jis laukia 
atvažiuojančių giminaičių taip, kaip ji — skridimo į Mė- 
nulį. Čia bus jo pasimatymas su drauguže. Labai jaudi- 
nančiai atrodo, kaip jis viską rūpestingai planuoja. 

— Jaunavedžių numeris yra šalia plaukimo baseino.— 
Hevera atkreipė į tai Keito dėmesį, kai jie ėjo apsodintu 
gėlėmis ir krūmais vidiniu kiemų. 

— Truputį šaltoka maudytis. 

— Vanduo šildomas ištisus metus. 

— Nejaugi? — Keitas abejodamas pažvelgė į vandenį. 

— Tikra tiesa. Baseinas — Mano tėvo pasididžiavimas. 
Mama jį įkalbėjo įrengti plaukimo baseiną, kai plėtė 
motelį ir pastatė naują priestatą. Apartamentai jaunave- 
džiams taip pat yra mamos idėja. Žinoma, mes negalime 
lėnktyniauti su Dalaso arba Hiūstono viešbučiais, bet 
vis tiek mūsų apartamentai yra labai gražūs. Štai mes ir 
atėjome. | 


Hevera atidarė duris ir sustojo, praleisdama svečią į 
priekį. Keitas akimirkai sustojo ant slenksčio. 

— Jeigu jūs nenorite įeiti į vidų kartu su manimi, 

panele Vinston, tai aš galiu pats vienas viską apžiū- 
Iėti. 
„ Keito žvilgsnis buvo toks nuoširdus ir be jokių gud- 
rybių, kad Hevera nebijotų su juo eiti, kur tik jis pano- 
rėtų, netgi tada, jeigu jai ant kaklo kabotų brangiau- 
sias Darsės vėrinys. 

— Paskui jus, pone Keitai. 

Šviesiai žalių ir rausvų spalvų „apartamentus“ sudarė 
svetainė ir Miegamasis su plačiausia dvigule lova; baldai, 
apmušalai ir drapiruotės buvo geresni negu kituose kam- 
bariuose. Vonioje buvo hidromasažinis įtaisas. Visa kita, 
kaip įprastiniuose viešbučių numeriuose. Hevera neno- 
rėtų praleisti vestuvinės nakties tokioje vietoje, bet pro- 
vincialams, gyvenusiems Iden Pase, tokia vieta tikriau- 
siai buvo svajonių viršūnė. 

Bovis Keitas pritariamai linksėjo, kai Hevera jam de- 
monstravo visus numerio privalumus, bet tylėjo. 

— O kur galima patekti per tas duris? — paklausė jis, 
rodydamas į duris tolimojoje miegamojo sienoje. 

— Jos atsidaro į automobilių stovėjimo aikštelę. Jeigu 
kas nors panori išsinuomoti tik miegamąjį, mes papras- 
čiausiai uždarome duris į svetainę. 

— Aha. Vadinasi, į miegamąjį galima įeiti iš auto- 
mobilių stovėjimo aikštelės ir nevaikščioti per vestibiulį 
ir aplink plaukimo baseiną. 

— Kaip tik taip,— patvirtino Hevera, vėl slėpdama 
šypseną. Ponas Keitas, be jokios abejonės, turėjo slaptą 
romaną.— Miegamajame, be televizoriaus, dar yra ir vi- 
deomagnetofonas. Tad galite pasiimti kasečių ir žiūrėti 
filmus. 

— Manau, mes nieko nežiūrėsime. .. 

Bovis nutilo, supratęs, kad išsidavė. Jis taip sutriko, 
kad net ausys užkaito, ir garsiai nurijo seilę. Hevera jam 
nusišypsojo, duodama suprasti, kad neišduos jo paslap- 
ties. į 

— Motelio personalas, kaip gydytojai ir advokatai, 
moka saugoti svetimą paslaptį. 

— Taip, panele. Ko gero, dabar aš viską Mačiau. Esu 
labai jums dėkingas. Ar aš galiu išeiti per tas dūris? — 
Jis priėjo prie durų, atsidarančių tiesiai į automobilių 
stovėjimo aikštelę. 

— Aš jas uždarysiu, kai išeisite. Ar norite užsisakyti 
numerį? 

— Ačiū, ne šiandien. Aš jums paskambinsiu, kai Ži- 
nosiu tikslią dieną. Gerai? 

— Žinoma. 

Vis dar labai pasimetęs, Keitas užsidėjo skrybėlę ir 
grįžo į vestibiulį. Per jos nebuvimo laiką čia niekas nepa- 
sirodė; istorijos vadovėlis, kaip ir pirma, jai žadino žio- 
vulį. Per Tanerį ji negalėjo susikaupti. Taneris sakė, kad 
vakare mokysis namuose, bet kaip būtų galima patik- 
rinti? 

Hevera neištvėrė ir surinko jo numerį, paprašė Olio 
Hoskinso pakviesti sūnų prie telefono ir lengviau atsidu- 
so, kai Olis patvirtino, jog Taneris yra namuose. 

— Sveikas, čia aš. Ką veiki? 

— Mokausi istoriją. 

— Aš taip pat. Na ir nuobodybė.— Hevera sukiojo 
rankose laidą.— Atleisk, kad aš tave taip užpuoliau po pa- 
mokų. 

— Neverta prisiminti. 

Iš jo tono Hevera suprato, kad jos reikalai blogi. 

— Visi kalba, kad... 

— O tu mažiau klausyk, kas ką kalba. 

Labai jau išsisukinėjamas atsakymas. Kodėl jis nenei- 
gia apkalbų arba savo susidomėjimo Memze Parker? „Aš 
Jį paleidau iš savo rankų“ — pagalvojo Hevera, apimta 
nevilties. Ji žinojo, kad to nepakels. 

— Taneri, ar tu neparveši Manęs į namus, kai aš baig- 
siu darbą dešimtą? Na, prašom. Aš labai noriu tave pa- 
matyti. 

— Argi tu be automobilio? 

Nuo kurio laiko jis išsisukinėja ir nenori su ja susi- 
tikti? 

— Aš galiu pasakyti namiškiams, kad jis neužsivedė 
ir paprašiau Mane parvežti. 

— Gerai, atvažiuosiu. ; 

— Štai ir gerai — Hevera pažiūrėjo į laikrodį.— Lau- 
kiu tavęs dešimtą valandą. Jeigu nori, gali atvažiuoti 
anksčiau, mes kartu palauksime naktinio durininko. 

— Aš atvažiuosiu dešimtą. 

Nepatenkinta Hevera padėjo ragelį. Likusį pusvalan- 
dį ji praleido besigražindama. Atvaizdas veidrodyje pa- 
kėlė jos nuotaiką. Na ir kas, kad Memzės ne krūtys, o ar- 
būzai, už tai jos, Heveros, "gražiausi mokykloje plaukai, 
pati gražiausia šypsena ir akys. O rengiasi ji tikrų tik- 
riausiai gražiausiai už visas. Ir krūtys jos visiškai neblo- 
gos. Būtų jos truputį didesnės, po kelerių metų jos tikrai 
nukartų, kaip tai būtinai atsitiks Memzei Parker. 

Svarbiausia, kad ji galėtų valdyti Tanerį. O kol kas 
tos valdžios iš jos niekas neatėmė. Reikia tik sustiprinti 
savo pozicijas. 

Naktinis durininkas, spuoguotas jaunuolis, beprotiš- 
kai įsimylėjęs Heverą, atvažiavo keliomis minutėmis anks- 
Čiau. Kai Tanerio automobilis sustojo po pagrindinio įėji- 

mo stogeliu, Hevera dar truputį pagaišavo su savo pa- 
mainininku, kad Taneris nepagalvotų, jog ji skuba. He- 
Vera privertė jį laukti ištisas penkias minutes ir tik tada 
išėjo iš motelio. 

— Viešpatie, na ir bukas tas tipas! — sušuko ji apsi- 
mestinai, atsisėsdama greta Tanerio.— Atrodo ir ne kvai- 
lys, bet su juo nesusitarsi. Sveikas.— Hevera pabučiavo 
Tanerį į skruostą. 

— Sveika, — nenoriai atsiliepė jis. 

Hevera apsimetė, kad barnio niekada nebuvo ir Mem- 
zė Parker apskritai neegzistuoja pasaulyje. Ji neatsikvėp- 
dama plepėjo apie mokyklą, mokytojus ir kitokius ne- 
svarbius dalykus. 

— Man reikia naujos suknelės rungtynėms, kurios 
įvyks buvusių Mokinių susitikimo garbei. Tikriausiai mes 
su Mama šeštadienį važiuosime į Tailerį pavaikščioti po 
parduotuves. Jeigu nerasime nieko tinkamo, dar po šeš- 
tadienio važiuosime į Dalasą. Tau gerai, nereikia galvoti 
apie kostiumą karalienės karūnavimo progai. Tau pakanka 
futbolininko uniformos. 

Tai buvo subtili užuomina, kad ją gali išrinkti rungty- 
nių karaliene ir kad jam labai pasisekė, jog jį paskyrė 
jos oficialu kavalieriumi per įvyksiančią ceremoniją. 

— Po žaidimo tavo uniforma visada būna purvina, o 
plaukai po šalmu šlapi nuo prakaito. Taip atrodydamas, 
tu esi labai seksualus. Aš netgi negaliu ramiai apie tave 
"galvoti. 

Tarsi atsitiktinai Hevera jam padėjo ranką ant kelnių 
prarėžo. Rezultato nereikėjo ilgai laukti. „Kokia aš bu- 
vau vėpla,— pagalvojo Hevera.— Kokia idiotė“. Seksas — 
štai kur jėga. Tik pažiūrėkite, kiek daug naudos iš sekso 
turi jos tikra motina; vos tik Darsė ką nors sušnabžda 
Fergusui į ausį ir vylingai į jį Žvilgteli, ir jau gali reika- 
lauti visko, ko tik širdis geidžia. 

Kai Hevera paaugo ir ėmė suprasti, kur šuo pakastas, 
ji pajuto nepaprastą pasišlykštėjimą tuo žaidimu. Matyt, 
dabar atėjo laikas pakeisti nuomonę. Seksas jai atvėrė 
neribotas galimybes, kuriomis ji dar niekada nesinaudojo. 

Ko laukti? Kodėl nepanaudoti savo valdžios? Tuojau 
pat. Jeigu yra reikalas. Kaip daro visos moterys. Jos 

motina. Paleistuvė Memzė Parker. Jeigu ji nori išlaikyti 
Tanerį. .. 

— Sustok čia,— staiga sukomandavo Hevera. Iki jos 
namų dar liko visas kvartalas.— Aš noriu su tavim pa- 
kalbėti. 

Taneris nuvažiavo į šalikelę, išjungė variklį ir užge- 
sino šviesas. 

— Apie ką? 

Kaip ji norėjo antausiu nubrakti nuo jo veido savimi 
patenkintą šypseną. Tačiau Hevera tik kerinčiai nusišyp- 
sojo ir pasitraukė arčiau prie jo. 

— Aš nenoriu apie nieką kalbėti. — Hevera prisispau- 
dė praviromis lūpomis prie jo lūpų ir surado jo liežuvį. 

Taneris greitai įveikė pirminį sutrikimą. Po kelių la- 
bai stiprių, neatitraukiant lūpų, bučinių, lydymų gerai 
apgalvotų judesių, ji pasiekė visišką sėkmę. Masažuoda- 
ma ji vedžiojo ranka aukštyn žemyn per kelnių pra- 
rėžą. 

Taneris įkišo jai ranką po megztiniu ir suspaudė krūtį. 

— Kas tau atsitiko? — paklausė jis, sunkiai kvėpuo- 
damas ir atsegdamas jai liemenėlę. 

„Paklausk Memzės Parker'“,— šmėkštelėjo jai atsaky- 
mas. 

— Paprasčiausiai aš tave labai myliu. Juk tu žinai. — 
Kai Taneris jai švelniai gnybtelėjo į spenelį, Hevera pa- 
dėjo ranką jam ant pakaušio ir prispaudė galvą sau prie 
krūtinės.— Taneri, tu tik paklausyk, ką aš sugalvojau.— 
Ji išklojo jam planą, neištraukdama rankos iš jo džin- 
sų.— Tiesa puiku? 

— Taip. O Viešpatie. Palauk. Aš turiu gumytę. Tu 
nori... | 

— Ne. Aš noriu viską matyti. 

— Greičiau, Hevera, greičiau. Štai taip. 

— Čia, Taneri.— Hevera nutvėrė jo ranką ir išskėtė 
šlaunis. Po kelių minučių įnirtingų abipusių glamonių, 
Taneris išlaipino Heverą prie jos namų. Jos veidas vis 
dar degė, švytėjo, jis buvo jai nepaprastai dėkingas ir 
vėl ja sužavėtas. 

Hevera užbėgo aukštyn prieangio laipteliais; ji vėl 
atgavo visišką pasitikėjimą savimi. Memzei Parker dabar 
nebeliko nė menkiausios galimybės suvilioti Tanerį. 

Ji buvo dėkinga buvusiam nusikaltėliui Boviui Keitui 
už tai, kad jis pasuileravo jai, kaip būtų galima išgelbėti 
jos romaną su Taneriu. Kai dėl Darsės, tai Hevera jau 
sugalvojo painią istoriją, paaiškinančią, kodėl Taneris ją 
parvežė į namus. 


DVIDEŠIMT TRECIASIS SKYRIUS 


Elis Korasonas del Diablo apdovanojo savo belaisvius 
kerinčia šypsena. Jo smalsus žvilgsnis nuslydo Kėjumi, 
bet tuojau pat vėl buvo nukreiptas į Larą. Kėjus abejojo, 
ar Lara suvokia, jog klūpo. 

Nespėjo Kėjus apie tai pagalvoti, kai Lara tuojau pat 
atsistojo. 

— Nejaugi tai esate jūs, Emilijau, aš negaliu... 

— Aš daugiau nebesu Emilijus Sančesas Peronas, — 
atkirto jis ir dirbtinė šypsena dingo nuo jo veido.— Aš 
jau seniai nebesu tas naivus, kupinas idealų jaunuolis. 
Šiaip ar taip, bent nuo to laiko, kai laimėjo revoliucija 
ir jūs sugrįžote į Jungtines Amerikos Valstijas.— Emili- 
jus tiesiog išlojo du paskutinius žodžius.— Šalį, kurios aš 
labai neapkenčiu. 

Kėjui nepatiko jaunuolio žodžiai, bet jam padarė įspū- 
dį jo kalbėjimo būdas. Jis laisvai, be menkiausio ispa- 
niško akcento, kalbėjo angliškai, nors tarimas buvo šiek 
tiek senamadiškas. 

Skurdas ir nešvara aplinkui dar labiau pabrėžė jo 
tvarkingą ir pasitempusią išvaizdą. Gražiai nusiskutęs ir 
švariai apsirengęs, jis atrodė kaip stebuklas tokioje vie- 
toje kaip džiunglės. Jo juodi plaukai buvo surišti ant kak- 
lo į trumpą kuškį ir sušukuoti plaukas į plauką, todėl 
galva atrodė glotni ir blizganti kaip kėglių rutulys. Su- 
kuosena pabrėžė griežtus jo lieso veido bruožus ir siaurą 
žiaurios, piktos burnos rėžį. Jis nešiojo akinius plonais 
auksiniais rėmeliais. 

Važinėdamas po įvairias šalis, Kėjus ne kartą buvo 
sutikęs pavojingų subjektų. Tačiau negalėjo prisiminti 

nė vieno, kuris būtų padarę tokį siaubingą įspūdį kaip 
Emilijus Sančesas. Jis nebuvo fizinės jėgos pavyzdys, bet 
šaltas, mirtinas akių blizgesys bylojo apie žiaurumą, ku- 
rio niekas negalėjo sušvelninti. Tai buvo nuodingos gy- 
vatės akys. 

— Jeigu jūs taip stipriai neapkenčiate Jungtinių Ame- 
Tikos Valstijų, tai kodėl dirbote pas mano vyrą pasiun- 
tinybėje? — paklausė Lara. 

+ — Darbas pasiuntinybėje man suteikė galimybę gauti 
informacijos, naudingos kitiems žmonėms. 

— Kitaip tariant, jūs šnipinėjote. 

Jis vėl iškišo dantis šypsodamasis. 

— Aš visada maniau, kad jūs esate protingesnė už 
savo vyrą. 2 

— Jums pasiuntinybė buvo informacijos šaltinis. Ar 
ilgai jūs naudojotės tuo šaltiniu? 

— Nuo pirmos dienos, kai pradėjau dirbti. 

— Niekšas. 

Šnabždesys nuvilnijo Ąer minią; dauguma suprato ang- 
liškai. Elio Korasono S sena tuojau pat dingo — ji iš- 
tirpo kaip ledo' gabalas kaitrioje saulėje. 

— Jūs jau vieną kartą sunkiai išvengėte mirties, po- 
nia Porter. Jūs pasielgėte neprotingai vėl sugrįždama į 
Montesangrę. 

— Aš atvažiavau ieškoti dukters kapo. Aš norėjau 
parvežti jos palaikus į Jungtines Amerikos Valstijas. 

— Jūs atvažiavote veltui. 

— Dabar aš suprantu. Aš smerkiu tuos, kurie palai- 
dojo mano dukterį bendroje duobėje.— Jos akyse subliz- 
go ašaros, bet Lara nenuleido galvos.— Tegu jus visus 
nubaudžia Viešpats. 

— Vargu ar jus, ponia Porter, čia išgirs Aukščiausia- 
sis. Jau ištisus dešimtmečius jis neklauso Montesangrės 
liaudies. Mes daugiau nebetikime, kad jis egzistuoja. 

— Tikriausiai todėl jūs- taip lengvai nužudėte tėvą 
Džeraldą? 

— Tą dvasininką girtuoklį? — paniekinamai pasakė 
Emilijus. Rikardas patapšnojo jam per petį, tarsi jis būtų 
pasakęs ką nors juokinga— Jis jau senų seniausiai nie- 

kam netinka. Nereikalinga burna šalyje, kurioje tauta 
badauja. 

— O kaip dėl daktaro Soto? Jis ištikimai tarnavo jū- 
sų režimui. 

— Taip pat Eskavezui. 

— Jūs nedovanotinai nesiskaitote su žmonėmis. Dak- 
taras Sotas gydė žmones. Kai reikėdavo gelbėti žmogaus 
gyvybę, jis negalvojo apie politines aistras. 

— Čia ir buvo jo klaida,— atkirto Elis Korasonas.— 
Montesangrėje - negalima tarnauti visiems iš karto. Be- 
je,— jis nukreipė žvilgsnį į Kėjų— aš norėčiau žinoti 
apie jūsų idėjas, pone Taketai, arba apie jų nebuvimą. 
Tik mano smalsumas ir išgelbėjo jums gyvybę. 

— Aš neturiu paslapčių. 

Kareiviai, saugoję Kėjų, leido jam atsistoti. Jam labai 
skaudėjo šonus. Kapinėse Kėjui kelis kartus įspyrė į 
šoną; tikriausiai lūžo šonkauliai. Dar nepakeliamiau skau- 
dėjo galvą, atrodė, jog ji pliš, nors žaizda ant smilkinio 
užsitraukė. Prakaituotą kūną niežėjo; oda pasidarė šer- 
petota nuo druskos. Be to, jis norėjo valgyti. 

Emilijus pasakė: 

— Jūs padedate pasileidusiai moteriai, pražudžiusiai 
jūsų brolį. Mane tai stebina. Kas jus privertė rizikuoti 
gyvybe dėl jos? 

— Ne dėl jos. O dėl jos dukters. Aš manau, kad ma- 
no brolis buvo jos tėvas. 

— Štai kaip? — Elis Korasonas ištitraukė baltą nosi- 
nę iš užpakalinės kelnių kišenės ir nusišluostė kaktą. Net- 
gi despotai kentėjo nuo tropinio karščio. 

Kėjus patenkintas pastebėjo, kad ir Elis Korasonas 
kenčia nuo fizinių nepatogumų. Tai truputį sušvelnino jo 
kančias ir skausmą. 

— Dabar, kai žinau, kaip buvo pasielgta su Ešlės kū- 
nu: aš pritariu ponios Porter nuomonei apie jūsų šalį. 

— Ir kokia ta nuomonė? — Emilijus Sančesas tvarkin- 
gai įsidėjo nosinę atgal į kelnių kišenę. 

— Montesangrė — skylė užpakalyje, o Elis Korasonas 
del Diablo — jos šluostiklis. 

Akimirksniu Rikardas išsitraukė iš dėklo, kabojusio 
ant šlaunies, pistoletą ir jį nukreipė į Kėjų. Lėtu rankos 

mostu Emilijus jį sustabdė. Rikardas nuleido pistoletą, 
bet įniršęs žiūrėjo į Kėjų. 

— Jūs esate arba kvailys, arba drąsuolis,— susimąs- 
tes pasakė Emilijus.— Aš manyčiau, kad esate drąsuolis. 
Tik drąsuolis gali ryžtis atskristi slaptai į mūsų šalį lėk- 
tuvu.— Emilijus nusišypsojo savo šalta gyvatišką šypse- 
na.— Ir nors jūs puikiai nutupdėte lėktuvą ir suvaidinote 
kartu su dvasininku nieko vertą sceną, kai mano žmonės 
jus sustabdė pakeliui, mes jau tada žinojome, kur jūs 
nusileidote. Aš pats jo nemačiau, bet Rikardas sako, kad 
tai puikus lėktuvas. Jis yra gerai įrengtas. Lėktuvo mums 
prireiks tolesnei kovai. Mes jums esame labai dėkingi 
už tokią dovaną. | 

Kėjus pažvelgė į Larą. Jų akys susitiko ir jis bejė- 
giškai gūžtelėjo pečiais. Buvo akivaizdu, kad jis yra be-. 
jėgis ką nors padaryti. Jeigu jis turėtų „,„magnumą“, vis 
tiek nespėtų juo pasinaudoti. Paskui ateis Laros eilė ir jos 
mirtis bus kur kas sunkesnė, kankinama. 

— Atriškite jiems rankas. 

Trūkčiojantis Elio Korasono įsakymas buvo visiškai 
netikėtas. Rikardas buvo bepradedąs prieštarauti, bet Emi- 
lijus jį nutraukė. 

— Mes esame ne laukiniai. Duokite jiems vandens ir 
ko nors užkąsti. | 

Rikardas perdavė įsakymą toliau ir kareiviai, šiurkš- 
čiai nusviedę Larą ir Kėjų ant žemės, vikriai ir greitai 
perpjovė virves. Kėjui nuo virvių ant rankų atsirado 
raudonos juostos. Jis pastebėjo, kad Laros reikalai buvo 
prastesni — riešai kraujavo. 

Jiems davė po dubenėlį ryžių ir pupų sriubos. Skys- 
tyje plaukiojo kažkas panašaus į mėsos gabaliukus. Kė- 
jus nusprendė, kad neverta būti labai išrankiam. Jaunuo- 
lis, lankstus ir tvirtas kaip liana, su tokiomis pat šalto- 
mis ir žiauriomis akimis kaip Elio Korasono, padavė jam 
molinį ąsotį vandens. Kėjus ėmė godžiai gerti. 

Jis atitraukė ąsotį nuo lūpų, išgirdęs, kad greta kaž- 
kas vyksta. Lara išpylė ant žemės sriubą ir vandenį, o 
žmonės aplinkui šaipėsi iš jos. 

— Neprotingas ir vaikiškas poelgis, ponia Porter — 
pastebėjo Elis Korasonas. Kažkas atnešė jam kėdę. Jis 

sėdėjo prieangyje po baldakimu ir dvi merginos iš abiejų 
pusių jį vėdino šiaudinėmis. vėduoklėmis.— Jūs mane ste- 
binate. Kiek aš prisimenu, jūs esate labai santūri moteris. 

— Aš nepriimsiu iš jūsų jokios malonės po to, ką jūs 
padarėte tėvui Džeraldui ir daktarui Sotui. 

— Kaip norite. 

Lara pažvelgė į Kėjų ir aiškiai liko juo nepatenkinta. 
Jis vėl gūžtelėjo pečiais, nors žinojo, kad tas nerūpestin- 
gas judesys ją dar labiau supykdys; Lara negalėjo jam 
dovanoti, kad jis valgė maistą ir gėrė vandenį iš priešų 
rankų. Tačiau, jeigu būtų buvusi nors mažiausia viltis 
pabėgti, jiems reikėtų patausoti savo jėgas. Kėjus nesi- 
vadovavo tokiais kilniais principais kaip Lara, bet jis 
buvo kur kas praktiškesnis už ją. Vos prieš kelias mMinu- 
tes jis pagailėjo Laros, pamatęs ant jos rankos žaizdas 
nuo virvių. Dabar Kėjus, tikrąja šio žodžio prasme, buvo 
pasiruošęs ją pasmaugti už tai, kad ji atsisakė vandens 
ir Maisto, kurių jai taip reikėjo. 

Emilijui davus ženklą, keli kareiviai dingo už lūšnos. 
Kėjus baigė valgyti sriubą ir gerti vandenį. Kareiviai grį- 
žo, vesdamiesi priešais save purviną vyrą ir moterį su 
surištomis už nugaros rankomis. Nuo stipraus prakaito 
ir išmatų kvapo Kėjų ėmė pykinti. Vyrą aiškiai mušė 
per galvą. Plaukai buvo sulipę nuo sudžiūvusio kraujo. 
Veidas, supjaustytas, apdraskytas ir visas vienos mėly- 
nės, buvo toks ištinęs, kad tą Vyrą vargu ar būtų atpa-' 
žinę jo giminaičiai. 

Moteris, matyt, buvo dar labiau nukentėjusi už. vyrą. 
Ją pastūmė į priekį ir keli kareiviai ėmė švilpti ir ispa- 
niškai keiktis keiksmažodžiais, kuriuos Kėjus žinojo iš 
vaikystės Techase. Nesunku suprasti, kaip su ja buvo 
elgiamasi. Kančios ją padarė viskam abejingą. Jos žvilgs- 
nis nieko nereiškė. Moteris į nieką nereagavo. 

Emilijus pakilo nuo kėdės, priėjo prie prieangio kraš- 
to ' ir per nelaimingosios poros galvas kreipėsi į Larą ir 
Kėjų. 

— Tas vyras ir moteris mylėjosi, stovėdamį sargy- 
boje. Dėl jų aplaidumo Eskavezo kariuomenė užpuolė 
vieną mūsų stovyklų. Visi puolusieji per susirėmimą buvo 

sunaikinti, bet prieš tai jiems pavyko nukauti du mūsų 
geriausius kareivius. 

— Por favor,— murmėjo vyras pajuodusiomis sužalo- 
tomis lūpomis.— El Corazėn, lo siento mucho. Lo siento. 
Prašau tavęs, Eli Korasonai, pasigailėk mūsų. Pasigai- 
lėk.— Vyras kelis kartus pakartojo maldavimą dovanoti, 
paaiškindamas, kad mergina yra jo sužadėtinė ir jie myli 
vienas kitą nuo vaikystės. Jis prisipažįsta, kad jie blogai 
pasielgė pastatydami į pavojų savo draugų gyvybes. 

— Ji yra kekšė,— abejingai jį nutraukė Emilijus.— 
Praėjusią naktį ji aptarnavo penkiasdešimt kareivių. 

Vyras pravirko, bet nesiginčijo. Jis prašė jų pasigai- 
lėti ir prisiekinėjo tėvo ir motinos atmintimi, jog nieka- 
da daugiau nebus aplaidus, vykdydamas savo pareigas. 
Jis puolė ant kelių ir nušliaužė prie Emilijaus. Prišliaužęs 
visiškai arti prie išblizgintų Emilijaus batų, jis prašė savo 
vado pasigailėjimo sau ir savo mylimajai. 

— Vadinasi, tu pripažįsti, kad tavo draugai paaukojo 
savo gyvybes per jūsų gašlumą? Tu esi silpnavalis žmo- 
gus. Egoistiškas paleistuvis, savo žemų aistrų vergas. O 
ji, kalė, kuri rujoja, ir pasiruošusi atsigulti su bet kuo. — 
Taip, taip.— Nusikaltėlis dažnai, labai dažnai linksėjo 
galvą. 

— Laisvė Montesangrei — štai vienintelis tikslas, ku- 
riam galima tarnauti taip stropiai ir karštai. Visi mes tu- 
Time būti pasiruošę aukotis. 

— Taip, Eli Korasonai, taip. 

— Aš galėčiau įsakyti tave iškastruoti. 

Siaubingas grasinimas, pasakytas beveik pašnibždo- 
mis, sukėlė vyrui priesaikų ir pažadų srautą; jis kalbėjo 
taip greitai, kad Kėjus sunkiai suprato ispaniškus žodžius. 

— Nusiramink, tu nebūsi iškastruotas.— Vyras pra- 
virko iš dėkingumo, kimiu balsu šlovindamas Elio Kora- 
sono kilnumą.— Tačiau toks lengvabūdiškumas negali 
būti nenubaustas. 

Emilijus ištiesė ranką, tarsi chirurgas prašydamas 
skalpelio. Rikardas įdėjo jam į ranką pistoletą. Elis Ko- 
rasonas palinko į priekį, prispaudė vamzdį prie kaktos 
prie jo kojų besivoliojančiam vyrui ir paspaudė gaiduką. 

Nuo šūvio garso moteris nevalingai sudrebėjo, bet 
liko rami ir abejinga, nors jaunikio kraujas ir smegenys 
aptaškė jos suknelę. Mostelėjus Eliui Korasonui, Rikardas 
nulipo nuo prieangio ir atsistojo užpakalyje moters. Jis 
pakėlė už ilgų plaukų jos galvą ir vikriai, dideliu peiliu 
perpjovė jai gerklę. Atgniaužęs kumštį, jis paleido plau- 
kus ir moteris nuvirto ant žemės šalia negyvo jaunikio. 

Kėjus pažvelgė į Larą. Ji buvo tarsi suakmenėjusi. Jis 
žavėjosi jos ištverme. Spektaklis buvo surengtas jiems, 
bet Kėjus kaip ir Lara nesuteikė Eliui Korasonui malo- 
numo pamatyti pasišlykštėjimą ir siaubą. | 

„Aš galiu būti sekantis,— pagalvojo Kėjus,— bet aš 
nepulsiu ant kelių maldauti to niekšo dovanoti man gy- 
vybę“. 

Stovykla apmirė laukdama. Bet koks darbas ir judėji- 
mas nutrūko. Kėjus suprato, jog tylą sukėlė ne ką tik 
įvykęs spektaklis, o veikiau laukimas, kaip bus išspręstas 
jo ir Laros likimas. Priešų ir išdavikų nubaudimas, kurio 
liudytojais jie ką tik buvo, matyt, buvo įprastas reginys 
disciplinai palaikyti ir nepakusniems pagąsdinti:. Stovyk- 
los gyventojams, netgi vaikams, aiškiai nusibodo tokie 
reginiai. Tačiau dviejų amerikiečių nubaudimas — nere- 
gėta pramoga ir visi spėliojo, kaip bus su jais pasielgta. 

Tačiau Lara pirmoji perėjo į puolimą. 

— Aš maniau, kad esate daug žadantis jaunuolis, 
Emilijau Sančesai Peronai— Jos balsas skambėjo tyliai 
ir pavargusiai, bet visi girdėjo jos kiekvieną žodį — Jūs 
galėtumėte tapti asmenybe, tikru lyderiu, kuris išvaduo- 
tų Montesangrę iš skurdo jungo bei viduramžių ir atvestų 
šalį į dvidešimt pirmąjį amžių. Tačiau jūs kaip tik elgia- 
tės neprotingai ir vaikiškai. Kaip išlepinta, silpnadvasiška, 
tik save mylinti būtybė. Jūs kalbate apie išsivadavimą 
iš jungo, — tęsė Lara ir paniekinamai apsidairė.— Niekur 
Montesangrėje aš nemačiau tokios priespaudos, kaip čia, 
jūsų stovykloje. Jūs esate ne vadas, o žmogžudys. Ateis 
diena, kai jūsų bendražygiams nusibos jūsų valdžia ir 
tada nesitikėkite pasigailėjimo. Jūsų nėra ko bijoti, jūsų 
reikia gailėtis. 

Tie, kurie suprato angliškai, užgniaužė kvapą, pri- 
blokšti jos beprotiškumo. Tiems, kurie nieko nesuprato, 

užteko pažvelgti į Elio Korasono veidą. Jis pasidarė tam- 
siai raudonas. Akyse pasirodė blogą lemiantis spindesys. 

— Aš nesu bailys,— pasakė jis išdidžiai. — Aš nužu- 
džiau generolą Peresą, nes jis ėmė elgtis silpnavališkai. 

— Tebūnie aš prakeiktas, — sušnabždėjo Kėjus.— Emi- 
lijus — tas uzurpatorius, apie kurį kalbėjo Džeraldas, tas 
pavaldinys, nužudęs savo vadą, kad pats imtų vadovauti 
sukilėliams. 

— Jūs nenugirdote, ponia Porter, — tęsė Emilijus.— Aš 
matau, jūs esate nustebusi. Aš noriu, kad jūs patikėtumė- 
te, jog esu kupinas pasiryžimo tapti vieninteliu ir ne- 
ginčijamu savo šalies vadu. Dėl to aš pasiruošęs viskam, 
nors tenka daryti kai kuriuos nemalonius dalykus.— Emi- 
lijus pažvelgė į kraujo balą, jau beišdžiūvančią saulėje. 

— Pavyzdžiui, nušauti visiškai iš arti savo kareivį? 

— Taip.— Emilijus nusišypsojo pasitikinčia patenkinta 
šypsena, sukėlusia ne mažesnį siaubą kaip žiaurus nužu- 
dymas.— Kaip tik taip. Arba, pavyzdžiui, organizuoti pa- 
siuntinio Porterio automobilio užpuolimą. 

Lara sudrebėjo. Ji išbalo. Net jos lūpos pasidarė bal- 
tos. 

— Tai padarėte jūs? 

— Aš koordinavau operaciją generolo Pereso įsaky- 
mu, nes gerai žinojau pasiuntinio tvarkaraštį. Jūs neturė- 
jote dalyvauti gimtadienio šventėje. Dėl to jūs susikivir- 
čijote su pasiutiniu Porteriu. Jis atkakliai reikalavo, kad 
jūs jį lydėtumėte. Jūs turėjote patikėti nuojauta ir atsi- 
sakyti. Jis buvo užpuolimo objektas, o ne jūs. Jeigu jūs 
būtumėte likusi pasiuntinybėje, aš, galimas dalykas, bū- 
čiau galėjęs jus iš ten išvežti prieš užpuolant mMaištinin- 
kams. Tačiau mano rankos buvo surištos. Buvo per vėlu 
atšaukti pasalą. 

— Ešlė.— Lara ištarė vardą vienomis lūpomis.— Eš- 
lė.— Pagaliau ji suprato jo žodžių prasmę, jos balsas su- 
skambėjo garsiau, ji suriko: — Jūs nužudėte mano duk- 
terį! 

— Nieko panašaus, — paprieštaravo Emilijus.— Ji yra 
nelaiminga karo auka. Be kita ko, aš netgi buvau prisi- 
Iišęs prie vaiko. 

Jo abejingas pasakojimas apie prievartinę Ešlės mirtį 
sukėlė Larai pykčio priepuolį. Jeigu prieš akimirką Lara 
stovėjo nejudėdama, tai dabar padarė kelis staigius ju- 
desius. Jos būsenos pasikeitimas buvo toks staigus, jog 
kareiviai tam nebuvo pasiruošę. Šiaip -ar taip, jie tikė- 
josi, kad Lara puls į priekį prie Emilijaus Sančeso. Jie 
nesitikėjo, kad ji Mesis atgal. 

Kai kareiviai atsipeikėjo, ji jau buvo pagriebusi iš 
krepšio su kamera „„magnumą“ ir nukreipusi į Sančesą. 
Mažiausiai dvidešimt šautuvų ir pistoletų tuojau pat nu- 
sitaikė į ją. 

— Ne! 

Kėjus pašoko ant kojų ir smūgiu ją išvertė iš kojų. 
Jis vos neprarado sąmonės nuo veriančio skausmo šone, 
bet iš visų jėgų įsikibo į Larą, gaudydamas ją už rankų 
ir stengdamasis išplėšti iš rankų revolverį. Nors ir labai 
liūdna, bet Sančesas — jų vienintelė viltis. Jeigu Lara įį 
„nušautų, jie taip pat galėtų save laikyti mirusiais. O kol 
yra gyvi, jie dar turi vilties ištrūkti iš Montesangrės. 

Kėjus negalėjo jos įveikti. 

— Paleisk mane. Leisk man jį nušauti! 

Keli kareiviai dalyvavo grumtynėse. Kėjų nutempė 
į šoną. Jis nesuprato, kodėl kareiviai nešaudė į jį ir La- 
rą, kad išgelbėtų nuo pavojaus Elį Korasoną. Tik tada, 
kai jis pamatė, kaip Sančesas ramiai artinasi prie Laros, 
pagalvojo, kad jį tikriausiai saugo šarvuota liemenė. 

Ir, Matyt, stovykloje nė vienas nedrįso nė karto iš- 
šauti be Emilijaus leidimo. 

— Paleiskite ją. 

Kareiviai paleido Larą. Ji pašoko ant kojų ir vėl nu- 
kreipė ,magnumą“ į Emilijų Sančesą, laikydama stebėti- 
nai tvirtai rankoje ginklą. 

— To nedaryk, Lara! — suriko Kėjus. Jis nesėkmin- 
gai bandė išsiveržti iš kareivių rankų.— To nedaryk! Dėl 
Dievo meilės, nereikia. 

— Jį manęs nenušaus, pone Taketai.— Nors jis krei- 
pėsi į Kėjų, Sančeso akys buvo įsmeigtos į Larą. 

Lara atlaužė gaiduką. 

— Jūs nepakankamai mane vertinate, Emilijau. Dabar 
aš esu viskam pasiruošusi. Tai per jus tą rytą mirė mano 

mergaitė. Aš jus nušausiu. Man vis tiek, ką paskui su 
manim padarys jūsų mėsininkai. 

— Jūs nešausite į mane, ponia Porter, kitaip jūs pa- 
sidarysite panaši į mane, tapsite negailestingų žmogžu- 
džiu, kaip mane vadinate. Jūs esate pašaukta gydytojau- 
ti, jūs davėte priesaiką saugoti gyvybę, o ne ją nutraukti. 
Jūs negalite manęs nušauti. Tai šlykštu jūsų prigimčiai. 

„Ak tu, gudrus šunsnuki',— pagalvojo Kėjus. Emili- 
jus Sančesas vaidino savo kareiviams tikrą spektaklį. 
Kaip tik taip sukuriamos legendos, ir tas menkysta žino- 
jo, kaip tai daroma. Jis dėjo viltis, kad Lara nepaspaus 
gaiduko ir aiškiai buvo jo persvara. Emilijui užteko laiko 
pažinti Larą, kol jis dirbo pasiuntinybėje. Jis perprato 
jos charakterį, žinojo apie jos atsidavimą savo profesi- 
jai, žinojo, kad Lara negali nužudyti žmogaus. 

— Niekšas.— Ašaros paliko pėdsakus ant jos purvino 
veido. Ranka su sunkiu revolveriu sudrebėjo.— Mano 
vaikas žuvo per jus. 

— Tačiau jūs negalite manęs nušauti. 

— Jie įmetė jos vargšą mažą kūnelį į bendrą kapą 
be karsto, be maldų. Aš jūsų neapkenčiu! 

— Jeigu jūs-manęs neapkenčiate, paspauskite gaidu- 
ką,— paerzino Emilijus.— Akis už akį. Tai bus kerštas už 
jos mirtį. 

Kėjus daugiau nebegalėjo pakelti patyčių iš Laros. 
Jeigu ji paspaus gaiduką, už tai jie sumokės savo gy- 
vybėmis, nors Vis tiek vienaip ar kitaip yra pasmerkti. 
Jiems vertėtų pasiimti į aną pasaulį ir Senčesą. 

— Jis tave šantažuoja, Lara! — suriko Kėjus.— Nu- 
versk jam galvą. Šauk tiesiai į snukį! 

Lara drebėjo visu kūnu. Ji niekada nepataikytų į tai- 
kinį. Sančesas priėjo arčiau. 

— Nejudėkite iš vietos! — suriko Lara. Aš jus nušau- 
siu. 

— Jokiu būdu. 

— Ne, nušausiu! — Jos balsas nutrūko. 

— Jūs negalite taip pasielgti. | 

Pasitikinčiu judesiu Sančesas ištiesė ranką ir ją pa- 
dėjo ant revolverio. Lara truputį pasipriešino, bet jis be 
jokio vargo atėmė iš jos ,„mMagnumą“. Lara užsidengė vei- 

dą rankomis ir ėmė raudoti. Sančesas ramiai šypsodamasis 
pridėjo revolverį prie jos nuleistos galvos. 

Širdį veriantis šauksmas, išsiveržęs iš Kėjaus krūti- 
nės, nė kiek nenusileido pragaro kankinių dejonėms. 

Sančesas nusišypsojo. 

— Jūsų jausmai jaudina, pone Taketai. Bijau, kad per- 
nelyg didelė pagarba žmogiškajai gyvybei, kiekvienai 
žmogiškajai gyvybei galiausiai bus Amerikos žuvimo 
priežastis. Liūdna, bet jūs elgiatės kaip tipiškas ameri- 
kietis. Jūs norite išgelbėti gyvybę savo brolio meilužei. 

— Jeigu jūs ją nušausite, jūs pats neilgai gyvensite.— 
Kėjus kalbėjo pro sukąstus dantis. 

— Patekus į tokią padėtį, beprasmiška grasinti, pone 
Taketai. 

— Jeigu aš tavęs nesutvarkysiu šiame gyvenime, Ži- 
nok, mes susitiksime pragare. 

Kėjus ėmė veržtis iš jį laikiusių kareivių rankų. Jis 
vienam įspyrė ir nuo smūgio sutrupėjo kelio girnelė. Ki- 
tam jis trenkė alkūne į pilvą. Kaip ir pirmasis, antrasis 
kareivis parkrito ant žemės. Pasijutęs laisvas, Kėjus puo- 
lė į priekį, bet, apimtas bejėgiškos nevilties ir siaubo, 
pamatė, kaip Sančesas paspaudė „,„magnumo“ gaiduką. 

Pasigirdo tuščias spragtelėjimas. 

Kėjus norėjo sustoti, bet iš inercijos nulėkė toliau ir 
netikėtai pargriuvo į purvą. 

Sančesas ėmė kvatoti. 

— Aš pakankamai įžvalgus, pone Taketai. Iš revol- 
verio tuojau pat išėmė šovinį, kai jį rado krepšyje. Jūsų 
bandymas jį paslėpti buvo visiškai nevykęs. 

Emilijus įmetė revolverį atgal į krepšį ir nusisluostė 
balta kaip sniegas nosine rankas. 

— Aš dėkoju jums ir poniai Porter už rytinę pra- 
mogą. 

— Smirdantis mėšlas.— Kėjus sunkiai atsistojo ir nu- 
ėjo prie Laros. Niekas jo nestabdė, o tai savaime buvo 
pažeminimas. Matyt, jis atrodė taip apgailėtinai, kad ne- 
kėlė jokio pavojaus. 

Jie blogai jį pažinojo. Ne kartą apimtas įsiūčio Kėjus 
paleisdavo į darbą kumščius: tada kliūdavo ir žmonėms, 

ir daiktams. Tačiau jis negalėjo prisiminti nė vieno kar- 
to, kad būtų iš tikrųjų norėjęs užmušti žmogų. 

Dabar toks laikas atėjo. 

Jis galėjo, tikrąja šio žodžio prasme, sudraskyti San- 
česą į gabaliukus plikomis rankomis. Kėjus buvo pasi- 
ruošęs jam įsisiurbti į gerklę, kad pajustų burnoje jo 
kraujo skonį. Tas primityvus, pirmykštis instinktas jį Vi- 
siškai apėmė. 

— Kodėl jūs mūsų nepribaigiate? 

— Tai neįeina į mano planus, pone Taketai. Kodėl jūs 
taip pagalvojote? 

— Ką, jūs mus ketinate čia laikyti iki begalybės. Kad 
mes jus rytais linksmintume? 

Sančesas nusišypsojo. 

— Labai viliojantis pasiūlymas, bet man nereikėtų 
būti tokiam egoistui. Jeigu norite žinoti, aš jus paleidžiu 
į laisvę. Jus nuveš į Sjudadą ir apgyvendins pačiame ge- 
riausiame viešbutyje. Rytoj vidurnienį jus įlaipins į ke- 
leivinį lėktuvą, skrendantį į Bogotą. Ten jūs patys nu- 
spręsite, kur jums toliau vykti. 

Kėjus nepatikliai pažvelgė į jį. 

— O sąlyga? 

— Kai jūs atvyksite į Jungtines Amerikos Valstijas, — 
o aš pasirūpinsiu tuo, kad spauda ir tam tikros tarnybos 
sužinotų apie jūsų neteisėtą lankymąsi Montesangrėje,— 
jūs perduosite mano laišką savo vyriausybei. 

— Kokį laišką? — Lara nustojo verkti ir dabar klausė. 

Kėjus ją apkabino už pečių ir ji prisiglaudė prie jo 
krūtinės. 

— Laiške parašyta, kad manęs niekas nesustabdys ir 
ši šalis turės man visiškai paklusti. Prezidentas Eskave- 
zas neturi nei kariuomenės, nei asmeninių savybių, nei 
visuomeninės paramos, kad mane sutriuškintų. Jo val- 
džia — praeities dalykas. Per kelis mėnesius jo mažėjanti 
kariuomenė bus visiškai sunaikinta. Baigiantis metams, 
aš Sjudade sudarysiu savo vyriausybę. 

— Kodėl jūs manote, kad Jungtinės Amerikos Valsti- 
jos susidomės jumis ir jūsų niekinga vyriausybe? 

Sančesas iškišo smulkius aštrius dantis ir nutaisė kaž- 
ką panašaus į šypseną. 

— Mūsų žmonėms nepaprastai reikia maisto produktų, 
vaistų, įvairių kitų dalykų. Aš noriu atnaujinti diploma- 
tinius santykius su Jungtinėmis Amerikos Valstijomis. 

— Nuoširdžiai jumis tikiu. O kokia bus nauda mums? 

— Aš galiu kreiptis su tokiu pat prašymu į kelias 
Pietų Amerikos valstybes. Daugeliui iš jų reikia neutra- 
lios šalies, kuri būtų koridorius narkotikams pervežti. 
Montasangrė visada atsisakydavo to labai paprasto pra- 
turtėjimo būdo, bet laikai keičiasi, mes esame patekę į 
padėtį be išeities. 

— Koks banalus paaiškinimas. Ko jūs nepriduriate, 
kad nepaprasti laikai reikalauja nepaprastų priemonių? 

Sančesas vėl nusišypsojo savo atstumiančia šypsena. 

— Mes turime išnagrinėti visus mums prieinamus va- 
riantus. Montesangrė gali būti patogus perkrovimo punk- 
tas tarp Pietų Amerikos ir Jungtinių Amerikos Valstijų: : 
prekiautojai narkotikais mums dosniai atsilygins už pa- 
slaugą. 

"Kėjus prisiminė nusileidimo taką, tarsi specialiai skir- 
tą narkotikams pervežti. Jis neapgaudinėjo Laros jai kal- 
bėdamas, jog niekada nevežiojo narkotikų, bet tai nereiš- 
kė, kad jam nebuvo siūloma juos vežti ir nenorima su- 
gundyti dideliais pinigais. Rizika būti sugautam praktiš- 
kai buvo nulinė, o atlyginimas — didžiulis. 

Tačiau tai daryti jam neleido mintis, kad jis pastūmės 
į prostitucijos kelią abiejų lyčių paauglius, savo įpročių 
vergus, ir duos uždirbti „„kraujasiurbiams“. Jis turėjo sa- 
vo moralinių principų, nors apie tai Mažai kas numanė. 

— Kodėl jūs manote, kad kažkas mūsų klauso? 

— Spauda daug rašys apie jūsų lankymąsi Monte- 
sangrėje. Netgi jeigu Amerikos vyriausybė bus nepaten- 
kinta, kad jūs pažeidėte įstatymus, jūsų drąsa visi žavė- 
sis. Jūsų kelionės tikslas taip pat sužadins užuojautą, juo- 
lab, kad kelionė baigėsi nesėkmingai. Todėl visi jumis do- 
mėsis. Deja, ponios Porter reputacija tam tikra prasme 
sugadinta ir todėl ji nekelia publikai pasitikėjimo. Ta- 
čiau jūs esate velionio senatoriaus Taketo brolis. Tik- 
riausiai liko jo draugų, užimančių aukštą padėtį. Jie ju- 
mis pasitikės. 

— Aš perduosiu jūsų laišką, jeigu turėsiu tokią gali- 
mybę,— nenoriai sutiko Kėjus. 

— To dar Mažai, pone Taketai. Jūs turite duoti man 
žodį. 

Kėjus nenorėjo netgi netiesiogiai įsipainioti į Monte- 
sangrės reikalus. Jam nusispjauti, kas atsitiks tai pra- 
keiktai šaliai, tegu ji nors prasmenga skradžiai, kad tik 
jie su Lara kuo greičiau iš čia išvyktų. O kol kas jis pa- 
siruošęs Emilijui Sančesui pažadėti viską, ko tik jis nori. 

— Duodu jums žodį. 

Lara prašneko pirmą kartą per visą tą laiką. Ji tru- 
putį atsigavo, bet buvo aišku, kad laikosi vien tik ner- 
vais. 

— Jūs degsite pragare, Emilijau. 

— Jūs vis dar paistote nesąmones. 

— Neabejokite, pragaras yra. Aš ten buvau tą dieną, 
kai pagrobė mano vyrą ir nušovė dukterį, ir dar kartą 
praėjusią naktį, kai pamačiau jos kapą. 

— Visiškai įprastas dalykas karo metu. 

— Jūs tai vadinate karu? — nusijuokė Lara.— Štai ji, 
jūsų nesąmonė. Tai ne karas, bet terorizmas. Ir jūs esate 
ne karys, o banditas. Jūs netutite garbės jausmo. 

Garbė — šventas dalykas Montesangrėje. Kėjus išsi- 
gando, kad Lara per stipriai pasakė, įžeisdama Sančesą 
labiausiai žeminančiai prieš bendražygių minią. Jis sulaikė 
kvapą, laukdamas, kol Elis Korasonas pakeis savo spren- 
dimą juos paleisti. Tačiau Emilijus mostelėjo ranka, kad 
juos įlaipintų į sunkvežimį. 

Kėjus nelaukė, kol Elis Korasonas persigalvos. Jis įli- 
po į kėbulą, paskui pasilenkė ir ten įtempė Larą. Laimė, 
jiems šį kartą nesurišo rankų. Krepšį su kamera, jų kup- 
rines ir Laros gydytojos .krepšį įmetė į kėbulą paskui 
juos. Du kareiviai atsisėdo iš abiejų pusių prie užpaka- 
linio šono. | 

Kėjus atsisėdo ant grindų ir prisiglaudė prie kabinos 
sienos. Jis patraukė Larą, kad ji atsisėstų šalia. 

— O kur visi kiti? — paklausė Lara pašnibždomis.— 
Jis siunčia su mumis tik du sargybinius! 

— Atrodo, taip. 

Senas sunkvežimio variklis pagaliau pradėjo veikti. 

Girgždėdamas persijungė bėgis ir mašina pajudėjo į prie- 
kį. Kai jie paskutinį kartą pamatė Emilijų Sančesą Pero- 
ną, arba rūstųjį Elį Korasoną del Diablo, pastarasis sė- 
dėjo savo apgailėtinos lūšnos prieangyje ir apie kažką 
kalbėjosi su pavaldiniais, o merginos jį vėdavo šiaudi- 
nėmis vėduoklėmis. 

— Jis visiškai ramus,— pasipiktino Lara.— Jam atro- 
do, kad mes esame jam visiškai nepavojingi. 

Kėjus paėmė ją už smakro ir atsuko į save. 

— O ar mes pavojingi? 

Lara pagalvojo, po to lėtai papurtė galvą ir ašaros 
pabiro jos skruostais. 

— Ne, nepavojingi. Netgi jeigu aš jį būčiau nušo- 
vusi, tai nesugrąžintų tėvo Džeraldo, daktaro Soto, Ren- 
dalo arba Ešlės. 

Kėjus nubraukė ašarą nuo jos skruosto. 

— Ne, nebesugrąžintų. 

— Tada kam jį reikėtų šaudyti? Aš būčiau žudikė kaip 
ir jis. Tarp mūsų nebeliktų jokio skirtumo. 

— Aš negaliu tau pasakyti, ką galvoju apie tai, kas 
įvyko. Aš tave labai užjaučiu, Lara. 

Lara tylėdama linktelėjo. Kiekvieną akimirką jėgos ją 
vis labiau apleido. Akys užsimerkė, galva nusviro ant 
peties. Kvėpavimas pasidarė nelygus; Lara užmigo, pa- 
miršusi savo vargus. | 

Vienas kareivis priėjo prie jų su raiščiais akims, 
 — Nereikia — pasakė jam Kėjus— Mes miegosime. 
Mūsų akys ir taip bus užmerktos. 

Kareivis pasitarė su draugu. Pastarasis abejingai gūž- 
telėjo pečiais. Jie atsisėdo prie užpakalinio krašto ir už- 
sirūkė. 

Nors ir skaudėjo šoną, Kėjus apkabino Larą, kad toji 
neatsitrenktų galva į kabiną. Lara prisiglaudė prie jo, 
padėjusi jam ant peties galvą. 

Vienas kareivių padarė nepadorią pastabą dėl jų po- 
zos. Kareiviai ėmė juoktis, su užuominomis pamerkdami 
Kėjui. 

Kėjus jiems taip pat mirktelėjo ir tuojau pat, įveiktas 
nuovargio, užmigo. 

DVIDEŠIMT KETVIRTASIS SKYRIUS 


Saulė leidosi, kai jie privažiavo prie viešbučio. Kaž- 
kada buvęs labai gražus pastatas, kaip ir viskas Sjudade, 
buvo apgriautas. Tais senais laikais Lara čia lankydavosi 
priėmimuose ir pietuose, kuriuos ruošdavo banketų sa- 
lėse. Dabar aptarnaujančiųjų buvo mažai ir jie nedrau- 
giškai sutikdavo svečius; viešbučio tarnautojai greičiau 
buvo panašūs į grubius kareivius, nenoriai vykdančius 
įsakymus, negu į svetingus šeimininkus. 

Po ilgų valandų, praleistų šokinėjančio per duobes 
sunkvežimio kėbule, Lara pajuto palengėjimą, kad ke- 
lionė baigiasi ir ją mažai domino nemaloni viešbučio išorė. 
Juos iš karto, lydimus ginkluotų sargybinių, nuvedė į 
trečią aukštą. 

Koridoriai buvo tušti. Tylu buvo ir už kambarių durų. 
Lara suprato, kad tas aukštas, skirtas „ypatingiems sve- 
čiams“ ir kad jis yra kažkas panašaus į kalėjimą. Visi, 
kuriuos apgyvendindavo trečio aukšto kambariuose, bū- 
davo namų arešte. 


— Senjora Porter.— Durininkas padavė jos kambario 
raktus. Kitą raktą jis įteikė Kėjui.— Tikiuosi, jūs būsite 
patenkintas, gyvendamas mūsų viešbutyje. 

Atsižvelgiant į aplinkybes, tai nukambėjo kaip pajuo- 
ka. Nepaisant to, durininkas jiems nusilenkė, po to kartu 
su dviem kareiviais pasuko prie lifto. Į liftą įlipo tik du- 
Iininkas. Kareiviai atsistojo prie užsidariusių durų. At- 
sarginiai įėjimai koridoriaus gale taip pat buvo saugomi. 

Lara atidarė savo numerio duris. Kėjus įėjo paskui 
ją. Kambarys atrodė švarus, bet varganas ir neišvaizdus. 
Per atdaras vonios kambario duris ji pamatė ryškiai raus- 
vas plyteles ir plastikinę gėlėtą dušo užuolaidą. Padėjusi 
ant grindų krepšį ir kuprinę, ji sustingo vietoje, nepa- 
prastai pavargusi, kad galėtų žengti dar nors vieną žingsnį. 

Kėjus atsistojo jai už nugaros ir prisilietė prie jos 
peties. Lara atsisuko ir pirmą kartą nuo to laiko, kai jie 
išvyko i3 Elio Korasono stovyklos, jį pamatė tokį, koks jis 
buvo. Jis buvo išvargęs ir sulysęs. Lara pasistiebė, no- 
rėdama paliesti žaizdą ant jo smilkinio, bet tuojau pat 


377 


nuleido ranką, suvokusi, kad toks judesys neturėjo nie- 
ko bendra su profesiniu gydytojos judesiu. 

Kėjus tyliai ją pašaukė vardu. Jie stovėjo veidu vie- 
nas į kitą ir Kėjus paklausė: 

— Kaip tu jautiesi? 

— Gerai— Lara užkimo, rėkdama ant Sančeso, bet 
viskas buvo veltui; jis neapgailestavo dėl Ešlės mirties, 
o atsakė į jos kaltinimus piktdžiugiška šypsena. Ašaros 
vėl užplūdo jos akis. Ji palinko prie Kėjaus ir, liūdnai 
palingavusi galvą, pasakė: — Ne, ne, man labai blogai. 
Ešlė mirusi, aš jos netekau visiems laikams. 

Kėjus apkabino Larą ir, tarsi gindamas nuo kažko, ją 
priglaudė prie savęs. . | 

— Š...š. Nereikia verkti. Tau nėra ko bijoti. Mes esa- 
me saugus. 

Netikėtai Lara panoro, kad jis tuojau pat tai įrodytų. 
Ji įsisiurbė nagais į jo krūtinę. Ji troško prisiglausti prie 
šiltos gyvos būtybės ir pati jį apkabinti, ir Kėjus taip 
pat norėjo tokiu pat būdu nuslopinti savo baimę. 

Juos apėmė beprotiška, agresyvi ir neįveikiama aist- 
ra. Kėjus pasilenkė ir paėmė ją už smakro, prispaudė savo 
lūpas prie jos lūpų, atkakliai ir godžiai ieškodamas savo 
liežuviu jos liežuvio. 

Lara apsivijo rankomis jo kaklą ir prisiglaudė visu 
kūnu. Kėjus ištraukė iš kelnių jos palaidinukę ir ėmė ne- 
kantriai segioti sagas. Jis atsitraukė ir atsegė ant nugaros 
liemenėlę, paskui pridengė rankomis jos krūtis. Jo stip- 
Iūs pirštai įsisiurbė į jos kūną. 

Lara sušnabždėjo jo vardą, tarsi klausimą, prisipa- 
žinimą arba mMmaldavimą. 

Atsakydamas Kėjus palenkė galvą ir lūpomis apkabi- 
no jos spenelį. Jos galva nusviro atgal ir Lara nesiprie- 
šindama visiškai atsidavė jo reiklioms plamonėms. Jis 
kandžiojo jai krūtis, smarkiai sukąsdamas dantimis ir su- 
keldamas skausmą, tarsi parodydamas savo valdžią. Pas- 
kui Kėjus vėl prigludo prie jos lūpų, keisdamas padėtį, 
judindamas galvą ir ieškodamas geriausios padėties. 

Pagaliau Kėjus pakėlė galvą ir pažvelgė į ją iš po 
ištinusių vokų žydromis akimis. Skruostai buvo apžėlę 

daugiadieniais šeriais, antakiai — tvirtai suglausti virš- 
nosėje, lūpos — suspaustos siaura griežta linija. 

Lara jautė didžiulę ir stiprią aistrą, kurios niekada gy- 
venime nebuvo patyrusi. Ir vis dėlto ji užsimerkė ir pa- 
purtė galvą. 

— Aš nenoriu būti viena Kėjaus Taketo moterų. 

— Ne, nori. Dabar nori. 

Kėjus nunešė ją į lovą ir paguldė ant pagalvių. Tik- 
Iiausiai jis geriau susigaudė jos jausmuose, nes kai Kė- 
jus atsigulė greta, ji nekantriai prisitraukė prie jo. Jo 
lūpos buvo sūrios ir šiurkščios nuo prakaito, bet ji ne- 
galėjo nuo jų atsitraukti. 

Kėjus pastūmė į šoną jos palaidinukę bei atsegtą lie- 
menėlę ir perbraukė ranka per jos krūtis, švelniai paglos- 
tydamas spenelius, kol jie pasidarė tokie stangrūs ir jaut- 
rTūs, jog nuo pačio švelniausio jo prisilietimo ranka ji 
raičiojosi lovoje. 

Jis atsegė jai kelnes, numovė kartu su kelnaitėmis ir 
Lara jam netrukdė, po to atsegė savo džinsus ir Lara 
jam padėjo juos nuleisti iki kelių. 

Kėjus įėjo į ją. 

Lara jį priėmė. 

Larą nustebino jo penio stangrumas, Kėjų — jos visiš- 
kas atsidavimas. Jis pakėlė galvą ir pažvelgė į jos parau- 
dusį veidą. Lara jautė, kaip dega jos skruostai, girdėjo 
savo patankėjusį kvėpavimą. Kėjus žiūrėjo jai į akis ir 
grimzdo vis giliau. Ji prikando lūpą, kad nesušuktų. 

Pasitenkinimas pasirodė jo veide, kai pagaliau surado 
patogiausią padėtį. Dejuodamas jis prispaudė kaktą prie 
jos kaktos. | 

— Maniau, kad nesulauksiu. .. 4 

Kėjus pradėjo judėti; Lara pakėlė šlaunis, priimdama 
kiekvieną staigų smūgį. Nuo jo judėjimo jai užėmė kva- 
pą, bet kildavo ir atsakomoji pasitenkinimo banga. 

Kėjus jos laukė. Kai ji baigdavosi, jis sukišdavo pirš- 
tus Larai į plaukus ir laikė apkabinęs rankomis jos gal- 
vą, bučiuodamas į lūpas taip aistringai ir taip švelniai, 
jog tai galėjo būti palyginama nebent tik su fiziniu susi- 

liejimu. Kėjus negalėjo pakelti jos orgazmo stiprumo ir 
ilgumo, liovėsi susilaikyti ir įsikniaubė veidu į jos kaklą, 
sugriebdamas lūpomis jos odos raukšlelę. 

Dar ilgai jie abu nejudėjo. 


Atsikėlę jie patraukė į jo kambarį, nes Laros kamba- 
rIyje ištepliojo patalynę nešvariais drabužiais ir batais. 
Nekreipdami dėmesio į smalsius kareivių žvilgsnius, jie 
perėjo koridoriumi į jo kambarį, tikslią Laros kambario 
kopiją, išskyrus nebent tai, jog vonios kambarys buvo 
išklotos žydromis plytelėmis, o ant dušo užuolaidos šėlo 
besišypsantys jūrų arkliukai. 

Nusimetę drabužius, jie atsistojo po dušu, iš kurio 
purškė rudas drungnas vanduo. Norėdami nors šiek tiek 
nusiprausti, jie kiekvienas išmuilino po tris mažyčius į 
žalią celofaną įpakuoto muilo gabaliukus. 

Vanduo pasidarė visiškai šaltas, bet jie stovėjo po du- 
šu, apžiūrinėdami vienas kitą. Lara apžiūrėjo Kėjaus žaiz- 
dą ant smilkinio ir pareiškė, kad gali ją sukabinti. 

Kėjus ėmė protestuoti: 

— Nereikia. Apsieisiu. 

Ji apžiūrėjo jo šonkaulius ir spėjo, kad tikriausiai yra 
įtrūkimų. 

Kėjus pripažino, kad šonkaulius skauda, bet nesutiko, 
jog krūtinė būtų subintuota. 

— Tada, pirmą kartą, tu apvyniojai mane kaip mu- 
miją. Aš vos neuždusau apvyniotas tvarsčiais. Aš juos 
numečiau po dienos. 

Šukuodama pirštais plaukus jam ant krūtinės, Lara 
vadino Kėjų užsispyrėliu, čiupinėjo jo sunkų penį. 

Kėjus švelniai pabučiavo randą jai ant peties ir sakė, 
kad jis yra gražus, kai, sumišusi Lara, norėjo jį pridengti. 

— Tai įbrėžimas, palyginti su manaisiais. 

Lara perbraukė pirštais per didelį raudoną randą, ku- 
ris buvo ant jo kairiosios kojos nuo šlaunies iki kelio. 

— Kas tai? 

Kėjus jai papasakojo apie automobilio avariją, suža- 
lojusią koją ir sužlugdžiusią visas viltis padaryti karjerą 
Nacionalinėje futbolo lygoje. 

— Tu labai sielvartavai? Tai buvo tavo svajonė? 

— Džodės svajonė. Mes ir iki to laiko su ja nesutarė- 
me. Na, o paskui. ..— Kėjus krestelėjo galvą. — Nekalbė- 
kime apie Džodę. 

Kėjus lietė ją ir visur glamonėjo, tiek dovanodamas, 
tiek patirdamas malonumą. Lara neįsivaizdavo, kad jis 
gali būti toks aistringas ir kartu pasiruošęs vykdyti sve- 
timus norus. Atrodė, kad ji sapnuoja, nes jos tikras vyras 
jai niekada nesukeldavo tokio stipraus erotinio Malonumo. 
O juo labiau Klarkas. 

Pagaliau jie išlindo iš po dušo ir ėmė raustis kupri- 
nėse ieškodami švarių drabužių, kai kažkas pabeldė į 
duris. 

— Ko jums reikia? — paklausė Kėjus. 

— Tengo la comida para ustedes. Aš atnešiau jums 
užkąsti. 

Kėjus atsargiai pravėrė duris. Kareivis laikė ant pe- 
ties padėklą su valgais. 

— Gracias. Ačiū.— Kėjus paėmė padėklą ir, pirma ne- 
gu kareivis spėjo ištarti bent žodį, užtrenkė duris ir už- 
kabino grandinėlę. 

Jis pastatė padėklą ant stalo. 

— Reikia tikėtis, jog čia yra skaniau negu Sančeso 
stovykloje, 

— Gal“ maistas apnuodytas? — Lara, šukuodamasi še- 
pečiu šlapius plaukus, priėjo prie stalo. 

— Galbūt, bet abejoju. Kam reikia imtis tokio sudė- 
tingo darbo, jeigu jis norėtų mus nužudyti“ Jis tai ga- 
lėtų padaryti publikos akyse. 

Ant padėklo stovėjo lėkštės su vaisiais ir sūriu, kep- 
ta višta ir mineralinis vanduo. Kėjus paėmė iš dubens 
vištos koją ir be jokio apetito atsikando. 

— Nesuprantu, kodėl jis mus paleido. 

Lara ėmė lupti apelsiną. 

— Iš tikrųjų stebėtina? 

— Labai. Nežinau, ko aš tikėjausi, bet ne to.— Nepa- 
leisdamas iš rankų vištos kojos, jis apžvelgė kambarį— 
Čia ne liukso viešbutis, bet ir ne lūšna plūktomis grindi- 
mis. 

Kėjus kurį laiką susikaupęs kramtė. 

— Na štai viską gerai apgalvokime. Mums dovanojo 

gyvybes mainiais už tai, kad nuvešiu į Jungtines Ame- 
rikos Valstijas jo laišką? Čia kažkas ne taip. Jau labai 
paprasta. Jeigu jis norėtų perduoti laišką mūsų vyriau- 
sybei, jis pasinaudotų kur kas įtakingesniu žmogumi negu 
aš. Pavyzdžiui, jis galėtų kreiptis į draugiškos valstybės 
vadovą.— Kėjus numetė į lėkštę kaulą ir atkimšo bute- 
lį. — Kodėl jis mus paliko gyvus, Lara? 

Lara padėjo ant padėklo pusiau nuluptą apelsiną. 

— Nežinau.— Lara priėjo prie lango, atitraukė užuo- 
laidas ir pažvelgė į gatvę. 

— Suvalgyk apelsiną. Tu jau taip seniai valgei. 

Lara su pasibjaurėjimu pažvelgė į maistą ant stalo. 

— Aš nenoriu būti nors už menkiausią dalyką dėkin- 
ga Emilijui Sančesui. 

— Nekvailiok, kam tokia auka reikalinga. Tau reikia 
pavalgyti. 

— Aš nesu alkana, Kėjau. Man tiesiog neduoda ra- 
mybės mano mintys.— Laros balse suskambo nepasiten- 
kinimas, bet tai buvo nepasitenkinimas savimi.— Aš ban- 
dau viską išsiaiškinti. 

— Ką? 

— Nežinau. Įvairius dalykus. Viską. Tai, kas čia įvy- 
ko prieš trejus metus. Galvoju apie Rendalą. Apie Ešlę. 
Aš stengiuosi neprisiminti duobės, į kurią ją užkasė, nes 
kitaip išprotėsiu.— Lara sugniaužė rankoje užuolaidą.— 
Aš turiu prisiminti Ešlę tik gyvą. Kokia protinga ir links- 
ma ji buvo, kiek daug džiaugsmo ji man suteikė per tą 
trumpą laiką, kol buvo su manimi.— Jos balsas pradėjo 
drebėti. Lara nutilo, kad nusiramintų.— Mano dukra nie- 
kada negrįš pas mane. Tačiau jeigu aš jos gyvenimą pri- 
siminsiu labiau negu jos mirtį, tai ne taip jau svarbu, 
kur ilsisi Ešlės kūnas. Jos dvasia, kaip ir anksčiau, gyva. 
Žiūrint į visa tai tokiu požiūriu, mūsų kelionę čia galima 
laikyti sėkminga. 

— Tu turėjai čia atvykti, norėdama apsiprasti su Eš- 
lės mirtimi. 

Lara linktelėjo. 

— Tas mano gyvenimo laikotarpis pernelyg ilgai už- 
truko. Aš kaltinau visus, kad jie apie mane sprendžia 
iš laikraščių antraščių, bet labiausiai kalta esu aš pati. 

Negalima iki begalybės savęs laikyti auka. Laikas pa- 
galvoti apie savo ateitį. 

— Iden Pase? 

— Negalima sakyti, kad ten mano gyvenimas būtų 
labai sėkmingas,— pasakė Lara, atsisukdama į jį veidu. 

— Tačiau ne dėl to, kad tu esi bloga gydytoja, o dėl 
mūsų, Taketų. Mes tau smarkiai sugadinome nervus. 

Lara staigiai nusisuko, nenorėdama į jį žiūrėti. 

— Sakyk, Kėjau, kodėl tai įvyko tarp mūsų? 

— Tu turi omenyje nesantaiką? Ar ką nors kita? 

— Kita. 

Ji išgirdo, kaip Kėjus sulaikė kvapą. Paskui pagaliau 
pasakė: 

— Tu esi gydytoja. Tu geriau gali žinoti. 

Lara žinojo ir patvirtino galvos linktelėjimu. 

— Žmonėms, patyrusiems mirtiną pavojų ir išlikusiems 
gyviems, — pradėjo ji lėtai, — labai dažnai iš karto po to 
Ieikia sekso. | 

Kėjus pakėlė antakį, išreikšdamas arba smalsumą, ar- 
ba abejonę. Lara nebuvo tikra, ką Kėjus galvoja. 

— Čia yra sava prasmė. Seksas — tai didžiausias jaus- 
mų atsipalaidavimas ir kartu prieinamas būdas patvirtin- 
ti, jog gyvybė yra amžina. Kai kurie mano pacientai ap- 
gailestaudami Man prisipažindavo, kad iš karto grįžę po 
laidotuvių imdavo mylėtis. Ir labai aistringai. Žmogiško- 
sios būtybės jaučia įgimtą mirties baimę. O seksas — ne- 
paprastai greitas gyvybės nepalaužiamumo patvirtinimas. 
Savaime suprantama, jog po kankinamų išbandymų, ku- 
Tiuos patyrėme per kelias pastarąsias dienas, mes pasi- 
stengėme seksu, šiurkščiu, agresyviu seksu atsikratyti su- 
sikaupusios baimės ir emocijų. Mes su tavim esame klasi- 
kinis tokio fenomeno pavyzdys. 

Kėjus mandagiai klausė. Paskui priėjo prie Laros taip 
arti, jog Lara atlošė galvą, kad matytų jo veidą. 

— Kokie niekai. Tai atsitiko dėl to, kad mes abu 
norėjome.— Kėjus taip stipriai ją pabučiavo, kad net su- 
skaudo lūpas.— Ir velniop visi prasimanymai ir pasitei- 
sinimai. 

Eidami į lovą, jie nusivilko neseniai apsivilktus dra- 
bužius. Jis atsisėdo ant lovos ir pasistatė Larą tarp kelių, 

pakėlė jos krūtis ir švelniu liežuvio judesiu palietė spe- 
nelius. 

Laros akys nevalingai užsimerkė, o kvėpavimas pasi- 
darė nelygus ir trumpas. Ji vyniojo ant pirštų jo plaukų 
sruogas, bet netrukdė jo galvai keliauti po savo kūną, 
nuo krūtų iki šlaunų. Šeriai draskė jai pilvą ir tai buvo 
"nuostabus, nepatirtas jausmas. Lara pajuto, kaip maloniai 
apsunko ir sušilo jos šlaunys. 

Kėjus padėjo rankas Larai ant sėdmenų ir ją prisi- 
traukė prie savęs, prie savo veido. Nosimi ir burna jis 
glamonėjo jos pilvą. Jis bučiavo bambą, švelnią odą po 
ja. Nuo jo šilto kvėpavimo virpėjo plaukai ant gaktos. 

Kėjus ją paguldė į lovą ant nugaros, o savo galvą 
nuleido į įdubimą tarp šlaunų. Jis bučiavo nesivaržydamas 
ir nesiliaudamas. Jo lūpos. švelniai glamonėjo, o vikrus 
liežuvis žadino nepatirtus jausmus. Kėjus tiksliai žinojo, 
tarsi jį veiktų jos pasąmonės signalai, kada reikėtų su- 
stoti, paglostyti, kada stipriai prisispausti burna ir po to 
vėl glamonėti pačiu liežuvio galiuku. 

Kai Lara pagaliau jį pamatė ant savęs, jau buvo per- 
sisotinusi, perpildyta, apsvaigusi nuo patenkinto geidu- 
lio džiaugsmo. Tačiau jos lūpos tuojau pat atsakė į jo 
ieškantį bučinį. Ir kai ji pajuto Kėjų savo gelmėje, tai 
buvo nauja pradžia, nauja aistra, o ne ankstesnės pa- 
baiga. 

Kėjus atsargiai perbraukė pirštu per randą ant jos 
peties. 

— Skaudėjo? 

— Labai. Gydytojai manė, kad man labai pasiseks, 
jeigu galėsiu ką nors daryti ta ranka. 

— O tu, žinoma, nusprendei jiems įrodyti, kad jie 
klysta. 

— Po to, kai žaizda užgijo, aš dar daug mėnesių tu- 
rėjau lankyti fizioterapijos procedūras. 

Kėjus svarstydamas žiūrėjo į Larą. 

— Man atrodo, Lara, tau laikas liautis save kankinti, 
jog nenumirei kartu su Ešle ir Rendalu. 

— Tu manai, jog aš pati sau sugalvojau tokią baus- 
mę? 

— Kažkuria prasme, taip. 

Lara pasirėmė ant alkūnės ir pažvelgė jo nuogą per- 
karusį kūną. Be rando ant kojos, ant Kėjaus liemens buvo 
daug įvairių randų ir susižeidimų pėdsakų. 

— O kaip dėl tavęs? Tu esi neprotingas. Tu be reikalo 
rizikuoji. O tu už ką save baudi? 

— Tai įvairūs dalykai, — paniuro Kėjus.— Aš rizikuo- 
ju dėl rizikos, štai ir viskas. 

Laros žvilgsnis jam pasakė, kad ji netiki jo žodžiais. 
Lara toliau apžiūrinėjo jo randus. Ypač buvo baisus ilgas 
nelygus randas ant krūtinės po dešine ranka. 

— Supjaustyta peiliais — paaiškino Kėjus, atsakyda- 
mas į jos nebylų klausimą. 

— Tu tikriausiai nebuvai nugalėtojas. 

— Kaip tik atvirkščiai. 

Lara pabijojo paklausti apie pralaimėjusiojo likimą. 

— O tas? 

— Lėktuvo katastrofa. Aš išsigelbėjau, bet susižei- 
džiau ranką į fuzeliažo nuolaužą. 

Larą stebino jo abejingumas sau. 

— Be šios dienos, ar tau kada nors grėsė mirtinas 
pavojus? 

— Vieną kartą. 

— Papasakok man tą atvejį. 

— Mane sužeidė. Štai čia.— Jis parodė patį naujausią 
randą, kurį Lara jau buvo mačiusi. — Aš vos nenukrau- 
javau. 

Lara juokdamasi atmetė plaukus. 

— Tai ne šiaip sau įdrėskimas, bet tos Žaizdos mir- 
tina taip pat nepavadinsi. 

— Aš žinau. Tačiau aš turėjau omenyje ne pačią Žaiz- 
dą. Matai, aš ieškojau daktaro Patono, o vietoj jo radau 
kitą žmogų. Moterį. 

Lara sustingo nuo jo žvilgsnio, įsiklausydama į ypa- 
tingą jo balso intonaciją. 

— Ir tai buvo pavojinga gyvybei? — paklausė Lara. 

— Aš į ją pažiūrėjau ir pagalvojau: „Na, Taketai, tu 
prapuolei'. 

Lara sunkiai nurijo seilę. 

— Mes esame suaugę žmonės, Kėjau. Seniai jau esa- 

me pilnamečiai ir netgi pernelyg seni, kad galėtume apsi- 
metinėti. Aš nesitikiu, kad tu mane apibersi priesaikomis 
ir gėlėmis. Tau nereikia... 

Kėjus uždengė jai burną ranka. 

— Aš tau apie tai kalbu ne todėl, kad įviliočiau į 
"lovą. Tu su manim esi lovoje ir aš tave jau turėjau. Aš 
tai sakau todėl, kad tai yra tiesa ir tu ją taip pat žinai. 
Mes čia esame todėl, kad iš pat pradžių norėjome suar- 
tėti. Mes abu žinojome, kad anksčiau ar vėliau tai įvyks. 

Kėjus paglostė jos skruostą. 

— Vos mes tik pamatėme vienas kitą, viskas buvo 
nuspręsta ir Man, ir tau. Aš panorau tavęs nuo pat piI- 
mos Minutės. 

—- Kol nesužinojai, kas aš esu. 

— Koks skirtumas.— Jis paėmė jos plaukų sruogą ir 
ją prisitraukė prie savęs.— Kaip ir anksčiau, aš noriu 
tavęs. 


Kėjus norėjo sulaikyti Larą, kai ji iššoko iš lovos ir 
ėmė rankiotis savo drabužius. 

— Kur tu bėgi,— Mieguistai sumurmėjo Kėjus. 

— Į savo kambarį. 

— Ko? 

— Aš noriu išsimaudyti po dušu. 

— Čia taip pat yra vonios kambarys. 

— Bet mes nebeturime muilo. Be to, man reikia susi- 
rinkti daiktus. Reikia būti pasiruošusiems, kai jie ateis 
mūsų vežti į Oro uostą. 

Lara greitai apsirengė. 

— Kelinta valanda? 

— Devinta. 

— Devinta! Nejaugi taip vėlu? — Kėjus atsisėdo lovo- 
je ir pirštais susišukavo išsidraikiusius plaukus. 

— Tu gali dar pamiegoti. Iki vidurdienio dar toli. 

— Ne, aš keliuosi. O tai bjaurybės dar atidės mūsų 
išvykimą. Aš nusiprausiu, o paskui pabandysiu užsakyti 
kavos. 

Tačiau Kėjus gulėjo žiūrėdamas į lubas ir galvodamas. 
Išvakarėse Lara jam išdėstė kai kurias abejones. Jis pats, 

būdamas labiau užsidaręs, jai neprisipažino apie savo 
būgštavimus. 

Norėdama nuraminti savo sąžinę, Lara sugalvojo psi- 
chologinį pateisinimą atsigulti su juo į lovą, nors, kaip 
jam pasirodė, pati nelabai tikėjo savo prasimanymu. Jo 
požiūriu, aistros nereikėjo analizuoti arba ieškoti jai pa- 
aiškinimo. Aistra reikalavo patenkinimo ir tik tiek, nieko 
daugiau. 

Kėjus neklausinėjo savęs, kodėl taip atsitiko, bet ne- 
galėjo nustatyti savo požiūrio į tai, kas atsitiko, savo 
požiūrio į Larą po to, kas įvyko. 

Niekada anksčiau jam moteris nebuvo suteikusi to- 
kio malonumo. Fiziškai jie nuostabiai tiko vienas kitam. 
Ji nenusileido jam aistra ir įgudimu. Tada laikraščiai apie 
ją daug rašė, tačiau jis nesitikėjo iš Laros tokio laisvumo 
meilės žaidimuose. Vien tik tai prisiminus, jį vėl apim- 
davo geidulys. Jam buvo per mažai naktinio meilės ma- 
ratono. Jis norėjo daugiau. Ir tik jos. 

Tokia padėtis taip pat buvo neįpasta ir pribloškianti. 
Meilėje Kėjus paprastai labiausiai vertindavo meilinimo- 
si procesą. Vos tik Kėjus prisiviliodavo moterį, ji visiš- 
kai nustodavo jį dominti. Kėjui ypač kėlė nerimą tai, 
kad su Lara viskas buvo atvirkščiai; ji darėsi vis labiau 
mįslingesnė. Kėjus pastebėdavo kaskart naujas jos sa- 
vybes ir buvo pasiruošęs ją tyrinėti iki begalybės. 

Moterys jam buvo panašios į skutimosi peiliukus. Vos 
tik peiliukas atšipdavo, jis tuojau pat jį išmesdavo ir 
imdavo kitą. Tačiau Kėjus neketino skirtis su Lara arba 
ją pakeisti kita. 

Na jis ir negalėjo su ja elgtis savo nuožiūra. 

Tik taip jis galėjo paaiškinti visus savo dvasinius 
svarstymus ir būgštavimus. Lara — ne jo nuosavybė! Jei- 
gu būtų kitaip susiklosčiusios aplinkybės, ji, kaip ir anks- 
čiau, būtų priklausiusi jo broliui. 

Iš pradžių Lara buvo Klarko moteris. 

Kaip tik ta aplinkybė trukdė jam manyti, jog pra- 
ėjusi naktis buvo meilės viršūnė. Matyt, pats to nepa- 
stebėdamas, jis kažkaip tai parodė Larai. Arba daktarė 
Malori buvo nepaprastai įžvalgi. 

Lara prašneko apie tai, kai išvakarėse vakare jie dar 
truputį užkando ir nusprendė, kad jau laikas miegoti. 
Lara gulėjo ant šono, nugara į Kėjų, pasikišusi ranką 
po skruostu. Kėjus susimąstęs sklaidė jos plaukų sruo- 
gas; ji užmigo, o jam nesisekė. Kėjus nustebo, kai Lara 
per mMiegus pasakė: 

— Aš žinau, apie ką tu galvoji. 

Kėjus įsirėmė keliais į jos nugarą. 

— Gerai, gudruole, pasakyk, apie ką aš galvoju. 

— Apie Klarką. 

Kėjus nustojo šypsotis ir paleido iš rankų jos plaukų 
sruogą. 

— Kodėl apie Klarką? 

— Tu spėlioji, ar aš nelyginu jūsų abiejų, 0 jeigu 
lyginu, tai kuris iš jūsų esate geresnis. 

— Aš nežinojau, kad tu esi dar ir aiškiaregė. 

Lara pasuko galvą ir pažvelgė į Kėjų per petį. 

— Na kaip, neapsirikau? Tu apie tai galvoji? 

— Galbūt. 

Liūdnai nusišypsojusi, Lara lėtai palingavo galvą. 

— Tu ir Klarkas... Jūs esate visiškai skirtingi Žmo- 
nės. Abu patrauklūs, abu neeiliniai, abu gimę būti lyde- 
riais, bet visiškai skirtingi. Aš mylėjau tavo brolį ir ma- 
niau, kad jis myli mane.— Lara pažemino balsą iki šnabž- 
desio.— Bet su juo niekada nebuvo taip, kaip su tavim 
šiandien.— Lara nusisuko ir vėl pasikišo ranką po skruos- 
tu. Paskui vėl pakartojo: — Niekada. 

Kėjus kurį laiką gulėjo tylėdamas, kankinamas pavy- 
do ir įtikinėdamas save, kad Lara sako tiesą. Tačiau la- 
bai greitai pavydą Klarkui pakeitė geidulys. O galbūt 
tai buvo ne geidulys, o pavydus noras ją padaryti pri- 
klausomą. 

Staiga Kėjus apkabino ją ranka ir grubiai prisitraukė, 
stipriai prisispausdamas pilvu prie jos strėnų. Kėjus ją 
paėmė vienu energingu judesiu. Jis įkando jai į kaklą 
ir neatleido dantų, jausdamas poreikį valdyti ir tram- 
dyti. 

Tačiau jėgos nereikėjo. Lara nesipriešino, o, atvirkš- 
čiai, buvo sukalbama, nuolaidi ir taip stipriai įsiaistrinu- 

si, jog jos kūno raumenys sugniaužė jo penį tarsi kumš- 
tį, ištraukdami drėgmę, o kartu su ja ir jo abejones. 

Kurį laiką jie negalėjo atsikvėpti. Prakaitas smulkia ra- 
sa dengė jų kūnus. Kai jie pagaliau išsiskyrė, Lara at- 
sisuko į Kėjų ir įsikniaubė veidu į jo krūtinę, timpčio- 
dama lūpomis plaukus. Lara sušnabždėjo: 

— Koks begėdiškumas. 

— Aš visada buvau begėdis. 

— Aš ne apie tave. Kalbu apie save. 

Kėjus užmigo jos nepaleisdamas iš savo glėbio, nura- 
mintas tokio jos meilės patvirtinimo. 

Tačiau tai įvyko naktį, o dabar, dienos šviesoje, abe- 
jonės vėl jį apniko; jos grįžo kaip drėgnas karštis kartu 
su aušra. Jis prisiminė viską, ką Lara jam sakė, jos aud- 
ringą geidulingumą, drąsias glamones. Negali būti, kad 
jiems su Klarku būtų buvę geriau. 

Ar ji jojo ant Klarko ir krito iš nuovargio jam ant 
krūtinės? 

Kėjus nevalingai sugniaužė kumščius. 

Ar ji tai švelnios, tai žiaurios rankos prisilietimu su- 
keldavo Klarkui palaimingą nuovargį? 

Kėjus šlykščiai nusikeikė. 

Ar leisdavo ji Klarkui bučiuoti šlaunis, praskėsti, mė- 
ginti... 

Siaubinga dejonė privertė jį atsisėsti lovoje. 

Kai kitas riksmas sukrėtė ryto tylą, jis jau buvo už- 
simovęs džinsus ir puolė prie durų taip skubėdamas, jog 
vos nenukėlė jų nuo vyrių. 


— Buenos dios. Labas rytas,— pasakė Lara sargybi- 
niams, išeidama iš Kėjaus kambario. Nekreipdama dė- 
mesio į jų suprantančias pašaipas, ji perėjo koridorių, 
įėjo į savo kambarį ir uždarė duris. 

Nuo praėjusio vakaro ant kilimo liko jų nešvarių ba- 
tų pėdsakai, ir, kaip pastebėjo Kėjus, jie pavertė lovą 
tikra kiaulide. Jis prisipažino, kad pirmą kartą gyvenime 
mylėjosi nenusiavęs batų, nors ji tikriausiai buvo girdė- 
jusi apie techasiečius ir ne tokių pasakų. 

Kėjus pasakė „mylėjosi“ ar kažką kitą? Galbūt jis 
panaudojo grubesnį žodį, o jos atmintis atlaidi jam? 


389 


Lara vijo šalin neramias mintis, per pastarąsias dvi- 
dešimt keturias valandas ji pernelyg paniro į savianalizę. 
Praėjusią naktį padarytas išvadas galima pavadinti pa- 
lankiomis. Kėjaus glėbyje jos gyvenimas prasidėjo iš pra- 
džių. Tas įvykis tapo jos apsivalymu ir ar jam reikia ieš- 
koti pavadinimo? Tai rodė jos kūnas, jos nuotaika. Lara 
jautėsi puikiai. Galbūt reikėtų sustoti ir nebeieškoti at- 
sakymų į kitus klausimus? 

Lara pagriebė kuprinę ir pasuko į vonią. Ten labai 
kritiškai pažvelgė į savo atvaizdą virš kriauklės: veidas 
be kosmetikos, muilu išplauti plaukai, nors iš švarūs, 
bet be blizgesio. 

Ji atsegė dvi viršutines palaidinukės sagas ir raudo- 
nis užpylė jos veidą ir kaklą: kaip ir tikėjosi, krūtinė 
buvo subadyta Kėjaus šerių. Jeigu jie ir vėl kartu mie- 
gos, ji pareikalaus, kad Kėjus nusiskustų. 

Jeigu jie kartu miegos. Jeigu. .. 

Savo nusivylimui, Lara pastebėjo, kad į tai deda labai 
daug vilčių. Taip pat, tai kad įvyks labai greitai. 

Šypsodamasi nuo savo minčių, ji atitraukė plastikinę 
dušo užuolaidą ir norėjo atsukti čiaupą. 

Jos riksmas aidu nuskambėjo rausvomis plytelėmis 
išklotoje vonioje. 

Sumuštas, kruvinas, bet, be jokios abejonės, gyvas 
vonioje gulėjo Rendalas Porteris. 

Jos vyras. 


DVIDEŠIMT PENKT ASIS SKYRIUS 


— Tu puikiai atrodai. — Buvęs Jungtinių Amerikos 
Valstijų pasiuntinys Montesangrėje atsistojo, kai jo žmo- 
na įėjo į svetainę.— Man vis dėlto tu labiau patikai su 
šviesiais plaukais. Kada tu nustojai juos dažyti? 

— Kai gulėjau Majamyje ligoninėje. Tai buvo man 
sunkus metas. Aš tada negalvojau apie plaukų spalvą. 

Lara pažvelgė į Kėjų. Jis neatsistojo, kai ji įėjo į 
kambarį, o sėdėjo išdribęs minkštame krėsle, užkėlęs ko- 
ją ant kojos ir nervingai ją judino. Kitiems jis buvo ra- 
mumo įsikūnijimas, bet Lara jautė, kad jis tuoj tuoj pra- 
trūks. 

Galbūt Rendalas ir pastebėjo tramdomą Kėjaus įsiūtį, 
bet to neparodė. 

— Ar tu nori ko nors išgerti, brangioji? Mes dar tu- 
Iime kelias minutes. 

— Ne, ačiū, aš nieko nenoriu. Tačiau aš nesuprantu, 
kodėl turiu dalyvauti spaudos konferencijoje. 

— Tu esi mano žmona. Tavo vieta šalia manęs.— 
Rendalas prisipylė sodos vandens.— O jūs, pone Take- 
tai, ar norėtumėte ko nors? 

— Ne. 

Rendalas vėl grįžo ant sofos, kur sėdėjo, kai Lara 
išėjo iš miegamojo, esančio viename Hiūstono liukso vieš- 
bučio numeryje. Viskas čia labai skyrėsi nuo menko 
apstatymo Montesangrės viešbutyje. 

Kambarys buvo pilnas gėlių, atsiųstų jiems palankių 
žmonių jų sugrįžimo proga. Nuo jų saldaus įkyraus kvapo 
Larai įsiskaudėjo galvą. Jos akimis žiūrint, visi tie dė- 
mesio ženklai buvo nevykę ir apsimestiniai, nes daugu- 
mą puokščių atsiuntė tie patys valdininkai ir politiniai 
veikėjai, kurie prieš penkerius metus su malonumu iš- 
siuntė Rendalą ir jo neištikimą žmoną į Montesangrę ir 
taip išgelbėjo Vašingtoną nuo jų kompromituojančio bu- 
vimo. 

Formaliai, kaip ir anksčiau, Rendalas buvo Jungtinių 
Amerikos Valstijų pasiuntinys. Kolumbijos viešosios in- 
formacijos priemonėms, pranešusioms apie keistą jo pri- 
sikėlimą iš numirėlių, straipsniai apie jį Mirgėjo beveik 
visų pasaulio laikraščių pirmuosiuose puslapiuose ir nu- 
stūmė į paskutinį planą kitas naujienas. Rendalo grįži- 
mas gyveniman apstulbino Ameriką ir sukėlė sąmyšį 
spaudoje. 

Bogotoje gydytojai apžiūrėjo jo žaizdas, kurios pasi- 
rodė esančios ne tokios rimtos, kaip iš pradžių buvo ma- 
nyta. Kėjui padarė rentgeno nuotraukas ir nustatė šon- 
kaulių įtrūkimus, bet kitokių vidinių sužalojimų nebuvo. 

Kai dėl Laros, tai tie įvykiai jai buvo sunkus sukrė- 
timas. Nerviniam išsekimui įveikti jai išrašė trankviliantų 
ir pagerintą mitybą. Ji miegojo ir valgė, bet vis tiek buvo 
apimta šoko būsenos: judesiai buvo lėti, kalba nerišli. 

Vyras, laikytas mirusiu, grįžo iš nebūties — dėl to ji visiš- 
kai pasimetė. | 

Universalinė parduotuvė „Neimanas Markusas“ pado- 
vanojo Larai drabužius pirmajam viešam pasirodymui 
sugrįžus į Amerikos žemę. Ji gavo vilnonį kostiumą, prie 
jo tinkančius „Žurdan“ firmos batus ir kitus reikalingus 
daiktus bei papuošalus. Viešbučio administracija atsiuntė 
jai į numerį kirpėją, manikiūrininkę ir makiažo specia- 
listę. Iš išvaizdos Lara atrodė puikiai ir buvo pasiruošusi 
lydėti vyrą į spaudos konferenciją, kuri turėjo prasidėti 
po pusvalandžio vienoje didžiausių viešbučio šalių. 

Lara labiau norėjo būti apšaudoma priešo kulkų. Beje, 
planuojama spaudos konierencija mažai skyrėsi nuo kari- 
nių veiksmų. Ji nenustigo vietoje ir be tikslo vaikščiojo 
po pilną gėlių kambarį. 

— Ar tu žinai, Rendalai, ką jie iškels aikštėn? 

— Tavo romaną su Klarku — nė nemirktelėjęs atsa- 
kė Rendalas. Jie pranešė Rendalui apie Klarko mirtį, kai 
skrido iš Montesangrės į Kolumbiją, bet tai jam nebuvo 
naujiena. Naujienos pasiekdavo Montesangrę, nors kas 
joje vyksta retai buvo galima ką nors sužinoti. 

— Manau, kad to neišvengsime, Lara,— tęsė Renda- 
las.— Aš pabandysiu nukreipti jų dėmesį pasakojimu apie 
paskutinius trejus savo gyvenimo metus. 

— Jūs visiškai nepasikeitėte.— Kėjus nustojo mojuoti 
koja ir stuksenti pirštų galais į dantis.— Atrodo, sveikas, 
įdegęs ir drūtas. 

Lara taip pat atkreipė dėmesį į puikiai fiziškai atro- 
dantį Rendalą. Jis atrodė geriau, negu tada, kai jie su- 
sipažino prieš septynerius metus; buvo galima pamanyti, 
kad jis kelis mėnesius poilsiavo Havajuose, 0 ne pra- 
leido trejus sunkius metus, kalėjime, kaip politinis ka- 
linys. 

Rendalas pataisė savo naujo kostiumo, kurį taip pat 
atsiuntė parduotuvė „Neimanas Markusas“, raukšleles. 

— Išskyrus pirmuosius du tris mėnesius, su manimį 
labai gerai elgėsi. Iš pradžių maištininkai žiauriai mane 
mušdavo. Jie mane mušdavo kasdien pistoletu rankeno- 
mis ir dviračių grandinėmis. Aš maniau, kad galiausiai jie 
mane pribaigs.— Rendalas baigė gerti sodos vandenį ir 

pažiūrėjo į laikrodį. Dar liko laiko ir jis pridūrė: — Kar- 
tą jie Mane nutempė pas generolą Peresą. Tikrąja to žo- 
džio prasme, įtempė, nes aš negalėjau vaikščioti. Jie ma- 
ne tempė kaip bulvių maišą. Peresas didžiavosi savimi. 
Jis man parodė mano „sušaudymo“, to, kurį jie jį imi- 
tavo, nuotraukas. Jie iš tikrųjų įvykdė mirties bausmę 
kažkokiam nelaimėliui ir jam šaudė į galvą tol, kol iš 
jos pasidarė košė. 

Lara apkabino save rankomis. Kambaryje nuo kondi- 
cionieriaus buvo labai šalta. Rendalas panoro, kad būtų 
pati žemiausia temperatūra po to, kai jis trejus metus 
kankinosi nuo tropikų karščio. 

— Įsivaizduokite, ką aš jaučiau, žiūrėdamas į tas nuo- 
traukas. Jie man taip pat parodė amerikietiškus laikraš- 
čius, kur buvo rašoma apie mano mirtį. Jie turėjo ir mano 
laidotuvių nuotrauką. Aš galvojau apie tai, kaip tu siel- 
vartauji.— Jis užjaučiamai pažvelgė į Larą.— Aš dėkojau 
Dievui, kad tau negresia pavojus, bet supratau, kokias 
kančias tu kenti, galvodama apie mano prievartinę mirtį. 
Ypač mane kankino tai, jog supratau, kad niekas man 
nepadės, ir tai buvo visų didžiausia kančia. Juk visiems 
aš bųvau žuvęs. 

— Ar jie tau pasakė apie Ešlę? 

— Ne. Aš nežinojau, kad ją nušovė užpuldamį auto- 
mobilį, kol apie tai neperskaičiau laikraščių pranešimuose 
apie savo laidotuves. Mane guodė tik tai, kad tu stebuk- 
lingai išsigelbėjai. Jeigu ne dvasininkas. .. 

— Tu sakai, dvasininkas? Tėvas Džeraldas? 

— Kaip tik jis. Jis sugebėjo tave įtaisyti į vieną pas- 
kutinių reisų iš Montesangrės į Ameriką. Aš maniau, 
kad tu žinai. 

— Ne. Aš nežinojau, — pasakė ji prislėgtu balsu— 
Aš jam net nepadėkojau. 

— Jis didvyriškai pasielgė, — pareiškė Rendalas.— Emi- 
lijus širdyje pyko ant tėvo Džeraldo. Tikriausiai dėl to 
jis įsakė jį nušauti. 

Kėjus tyliai nusikeikė. 

— Labai malonu, kad jūs apie tai jai pasakėte. 

— Lara yra realistė. Ar ne taip, brangioji? Bet, be 

jokios abejonės, dvasininko labai gaila. Taip pat ir dak- 
taro Soto. 

— Aš niekada sau nedovanosiu, kad jiems užkroviau 
tokią bėdą, — tyliai pasakė Lara.— Aš visada jausiuosi tam 
tikra prasme kalta dėl jų mirties. 

— Nesikankink,— pastebėjo Kėjus.— Jie vis tiek bu- 
vo pasmerkti. Su mumis arba be mūsų. Sančesas tai pa- 
tvirtino. 

Lara dėkingai pažvelgė į Kėjų, bet širdyje ji žinojo, 
jog iki pat karsto lentos kaltins save už jų mirtį. 

— Tu parodei nepaprastą drąsą, sugrįždama į Monte- 
sangrę,— pagyrė Rendalas.— Ačiū Dievui, kad tu ryžaisi 
tai padaryti. Jeigu ne tu, aš vis dar būčiau buvęs įkai- 
tas. 

Kėjus vikriai atsistojo. Jis jau buvo nusiskutęs barz- 
dą, bet plaukai dar buvo, kaip ir anksčiau, labai ilgi ir 
darė jį panašų į laukinį, uždarytą į narvą žvėrį. Jis atsi- 
sakė vaidinti nacionalinio didvyrio vaidmenį, kokiu tapo 
po apsilankymo Montesangrėje; Kėjus taip pat atsisakė 
universalinės parduotuvės ,,Neiman“ pasiūlytų naujų dra- 
bužių. Jis pats nusipirko džinsus, sportinę palaidinę ir 
kaubojiškus batus. 

— Aš kažko nesuprantu,— prašneko Kėjus,— Mes su 
Lara slapčiomis atskrendame į Montesangrę ir po tris- 
dešimt šešių valandų jūsų kalėjimo viršininkai sušvel- 
nėja ir paleidžia jus į laisvę— Jis, nieko negalėdamas 
suprasti, skėstelėjo rankomis. Kodėl? Kaip viena susieta 
su kitu? 

Rendalas išdidžiai nusišypsojo. 

— Jums būtinai reikia pažinti tų žmonių psichologiją, 
pone Taketai. 

— Jūs esate visiškai teisus. Todėl, kad jūsų prielai- 
dos, man atrodo, yra didelė mėšlo kruva. 

Rendalo akys vos pastebimai susiaurėjo. 

— Jūs išgelbėjote gyvybę man ir Larai.— Todėl aš 
jums atleidžiu už jūsų neišsiauklėjimą. 

— Man nereikia jūsų labdaros. 

Rendalas neleido jam atsakyti ir toliau kalbėjo Larai: 

— Emilijus mėgsta galvosūkius. Ar tu prisimeni šach- 
matų turnyrus, kurie buvo rengiami pasiuntinybėje? 

— Tai rimčiau už šachmatų turnyrus, Rendalai. 

— Mums abiem. Aš nesu tikras, kad Emilijus skiria 
ėjimus šachmatų lentoje ir nedideles dramas, kurias jis 
kuria savo malonumui, statydamas ant kortos Žmogaus 
gyvybę. Prisimenate, Emilijus jums padėkojo už pramo- 
gą, kurią jūs surengėte rytą stovykloje? 

— Dar ir kaip prisimenu,— pabrėžtinai pasakė Kė- 
jus.— Gerai, kad jūs pradėjote pokalbį apie tai, nes yra 
vienas man keliantis nerimą dalykas. Jūs sakėte, kad 
buvote lūšnoje, kai visa tai vyko. Tad? 

Rendalas linktelėjo. 

— Mane surišo, įgrūdo į burną kamšalą, aš negalėjau 
jums duoti ženklo, kad esu gyvas. Tai ypač džiugino Emiį- 
lijų. 

— Kada tu pirmą kartą išgirdai, kad aš esu Monte- 
sangrėje? — paklausė Lara. 

— Kitą rytą, kai jūs atskridote. Aš įtariau kažką ne- 
gera, nes mano sargybiniai su manim grubiai elgėsi ir 
vengė žiūrėti į akis. Per tuos metus mes išmokome elg- 
tis vieni su kitais pagarbiai. O čia staiga jie vėl pasi- 
darė priešiški ir tylūs. Prireikė tik kelių valandų po to, 
kai Rikardas sustabdė džipą nustatyti, kas iš tikrųjų yra 
ta „našlė“. Jiems teko šiek tiek pasukti galvą dėl „idio- 
to".— Rendalas reikšmingai pažvelgė į Kėjų.— Tačiau 
kai tik Emilijus sužinojo jūsų pavardę, viskas sustojo į 
savo vietas. Jis žinojo apie draugystę... Laros ir Klarko. 
Kuo daugiau jūs bėgiojote aplinkui, tuo sudėtingesnė da- 
rėsi padėtis. Mane į stovyklą atvežė keliomis valandomis 
anksčiau už jus. Emilijus erzino, žadėdamas, kad lėtai tave 
mirtinai kankins mano akyse. Mane sumušė, bet nestip- 
riai. Emilijus norėjo, kad aš turėčiau sąmonę per rytinį 
spektaklį. Kai jus išvežė, mane dar kartą primušė, po to 
išvežė į Sjudadą. Mus su jumis tikriausiai skyrė gal ko- 
kia valanda kelio, bet aš ir kareiviai nakvojome sunkve- 
žimyje. Kai jau pradėjo švisti, jie man trenkė per galvą 
ir aš netekau sąmonės. Tai paskutinis dalykas, kurį pri- 
simenu. Aš atsipeikėjau vonioje nuo tavo riksmo. Aš 
labiau negu tu nustebau, kad dar esu gyvas. 

Rendalas atsistojo ir apsivilko švarką. 

— Manau, jog mums laikas eiti! 

— Aš vis dar negaliu suprasti Emilijaus strategijos, — 
primygtinai klausinėjo Lara. 

— Mes apie tai pakalbėsime vėliau. 

— Ne, Rendalai, mes apie tai pakalbėsime dabar. Jei- 
gu tu reikalauji, kad aš susitikčiau su spaudos atstovais, 
turiu gerai gaudytis visuose reikaluose. Jie manęs klau- 
sinės apie Mano santykius su Eliu Korasonu del Diablo. 
Aš pasiruošusi jiems viską papasakoti, ką žinau apie la- 
bai jauną ir inteligentišką žmogų, dirbusį pasiuntiny- 
bėje vertėju. Taip pat apie šaltakraujišką žmogžudį, su 
kuriuo susipažinau šią savaitę. Tačiau negaliu kalbėti apie 
politiką, neturėdama jokio supratimo, ką sumanė Emili- 
jus. Kodėl jis mus paleido? Kodėl jis nenužudė tavęs, tre- 
jus metus išlaikė kalėjime, paskui staiga paleido? 

Rendalą akivaizdžiai erzino Laros pasimetimas. Būti- 
nai reikėjo išsklaidyti jos abejones. 

— Aš ištisus trejus Metus apie tai galvojau, kodėl 
jie suvaidino mano mirtį ir: priėjau prie išvados, kad 
taip jie parodė, kaip jie neapkenčia Jungtinių Amerikos 
Valstijų kišimosi į jų šalies vidaus reikalus. 

— Kodėl iš tikrųjų jie jūsų nenužudė? — pasidomėjo 
Kėjus. 

— Man atrodė, jog jie mane laikė kozirine korta. Jei- 
gu Jungtinės Amerikos Valstijos pasiųstų į Montesang- 
Te savo kariuomenę, kaip atsitiko su Panama, jie būtų 
galėjęs mane panaudoti kaip įkaitą. 

— Kodėl jie tave dabar paleido? 


— Viskas labai paprasta, Lara. Jie ten badauja. Mon- 
tesangrė turi importuoti viską iki siūlo galo. Kai Jungti- 
nės Amerikos Valstijos ėmėsi prieš Montesangrę embar- 
go politikos, kai po to tą politiką parėmė mums draugiš- 
kos arba mūsų bijančios kitos šalys, jų ištekliai greitai 
baigėsi. Atvirai sakant, aš stebiuosi, kaip jie taip ilgai 
išsilaikė. Taip tikriausiai nebūtų atsitikę, jeigu šaliai, kaip 
ir anksčiau, būtų vadovavęs Peresas. Jie seniai būtų su- 
švelninę savo politiką, jeigu jiems nevadovautų toks kie- 
tas žmogus kaip Emilijus. Jis tiesiog padarė save dievu. 

— O jūs kas esate? Jo aistruolių klubo pirmininkas? — 
pašaipiai paklausė Kėjus. 

— Jokiu būdu,— šaltai atkirto Rendalas.— Ištisus tre- 
jus metus jis mane laikė kalėjime. Aš ne iš nuogirdų ži- 
nau apie Montesangrės tautos kančias. Nuoširdžiai užjau- 
čiu tą tautą ir noriu jai, patekusiai į tokią pražūtingą padė- 
tį, padėti. Nepaisant savo žiaurumo, Sančesas labiau negu 
kas nors kitas, gali suvienyti šalį, pavalgydinti alkanuo- 
sius, užkirsti kelią suirutei ir padaryti šiokią tokią tvarką. 
Pamiršęs asmenines nuoskaudas, aš gerbiu jo tvirtumą. 
Jam būdingas nepaprastai atkaklus tikslo siekimas ir 
kantrybė. Sančesas pasinaudojo jūsų pasirodymu, kad 
paleistų Mane, kas tai, jeigu ne puikus politinis ėjimas. 
Jis žinojo, kad jūsų sumanymo humaniškumas neliks be 
atgarsio ir sukels amerikiečių simpatijas. Tai jo ragini- 
mas Jungtinėms Amerikos Valstijoms pradėti diplomati- 
nį dialogą. 

— Jis pavedė man nuvežti tą laišką. Kam jam veltui 
reikėjo prarasti atsarginį kozirį? 

Rendalas atlaidžiai nusišypsojo iš Kėjaus naivumo. 

— Jis supranta, kad Vašingtone greičiau patikės ma- 
nimi negu kažkokiu kaubojumi. 

— Aš nesu kaubojus. 

— Žinoma, jūs esate kaubojus.— Rendalas permetė 
akimis Kėjaus drabužius, jo džinsus ir batus, neslėpdamas 
savo paniekos.— Skirtumas tik tas, kad jūs jodinėjate ne 
ant arklio, o skraidote lėktuvu. Šiaip jūs esate papras- 
čiausias kaimietis neišmanėlis. Jūsų tikras brolis buvo 
tokios pat nuomonės. 

Kėjus pašoko prie jo, bet Lara greitai atsistojo tarp 
jų. Ji piktai atsisuko į Rendalą. 

— Klarkas niekada nieko panašaus nesakė! Jis labai 
mylėjo Kėjų. 

Rendalas nusišypsojo ir labai tyliai pasakė: 

— Pripažįstu, kad tu geriau už bet ką kitą Žinai, ką 
mylėjo Klarkas.— Rendalas jai pakišo ranką.— Dabar 
mums iš tikrųjų jau laikas eiti, brangioji. Tu pasiruo- 
šusi? 

Nel.reipdama dėmesio į jo ranką, Lara pasuko durų 
link. Ji atsisuko pajutusi,-kad Kėjus nenuėjo iš paskos. 

— Jūs eisite? 

— Ne. 

Lara pasimetė. Ji galėjo atlaikyti žurnalistų puolimą 
tik tada, jeigu Kėjus bus šalia jos. Vien tik jo buvimas 
ją palaikė. 

Sprendžiant iš užsispyrusios jo veido išraiškos, įkal- 
binėjimai būtų beprasmiški, bet vis dėlto ji pabandė: 

— Jūsų ten laukia. 

— Ką gi, teks juos nuvilti. Laikraščiai daro užuomi- 
nas, jog aš jus atvežiau į Montesangrę, kad jį išvaduo- 
čiau — Kėjus mostelėjo galva Rendalo pusėn.— Aš ne- 
turėjau tokio tikslo ir neapsimetinėsiu, kad tai yra tiesa. 

— Jie pagalvos, kad jūs gudraujate, pone Taketai. 

Kėjus nuožmiai pažvelgė į Rendalą. 

— Aš negaliu valdyti jų minčių. Aš galiu valdyti tik 
save patį ir todėl aš neketinu būti dvėseliena būriui 
maitvanagių su fotokameromis. Tai ir įsidėmėkite— Kė- 
jus pažvelgė į Larą ir pridūrė: — Jums taip pat nebūtina 
ten eiti. Jūsų niekas negali priversti. 

Lara sunkiai susitvardė, kad nepultų prie jo. Daug 
ką reikia pasakyti, daug ką paaiškinti, bet tik jos tylėji- 
mas galėjo juos išgelbėti nuo katastrofos ir nepabloginti 
jau ir taip liūdnai besiklostančių jų reikalų. 

Žinoma, ji apsidžiaugė, kad Rendalas liko gyvas, kad 
jis po ilgo ir kankinamo kalinimo pagaliau išėjo į laisvę. 
Tačiau į viską pažvelgus iš kitos pusės, jis pasirodė pa- 
čiu netinkamiausiu jai laiku. Rendalui atsidarė kalėjimo 
vartai, 0 jai užsidarė. 

Ašaros nevalingai pripildė jos akis. Kėjus norėjo kaž- 
ką pasakyti, bet susilaikė. Jie žiūrėjo vienas į kitą neby- 
liai kentėdami. 

— Taip, taip — pasakė Rendalas atsikrenkšdamas. Ir 
nežinodamas, kad kartoja Laros mintis, pridūrė: — Atro- 
do, kad vyras prisikėlė iš numirusių pačiu netinkamiau- 
siu laiku. 

Lara greitai nusisuko nuo Kėjaus. 

— Mes iš tikrųjų vėluojame, Rendalai. Eime, 

Rankos mostelėjimu Rendalas ją sustabdė. 

— Jie palauks. O mums tai būtina tuojau pat išsiaiš- 
kinti. 

— Nėra jokio „tai“. 

— Tu, Lara, visada buvai didžiulė melagė.— Renda- 
las nusijuokė.— Gerbdamas tavo šoko būseną, aš tomis 
dienomis nereikalavau, kad tu atliktumei sutuoktinių pa- 
reigas. Ir gerai, kad nereikalavau. Tu tikriausiai buvai 
užrakinusi savo miegamojo duris. 

Lara piktai pažvelgė į jį, bet nieko nepasakė. 

Rendalas įbedė vertinamą žvilgsnį į Kėjų. 

— Jis yra visiška priešingybė Klarkui, įdomu, ką tu 
jame radai. Jis neturi vyresniojo brolio žavesio. Tačiau 
jame yra kažkas gyvuliško, laukinio, o tai tikriausiai vi- 
lioja tokią moterį kaip tu. 


— Tu, šunsnuki, aš juk esu ne kurčias ir ne neby- 
lys,— pratrūko Kėjus.— Jeigu nori ką nors pasakyti, 
kreipkis tiesiai į mane. 

— Gerai, — nuolankiai sutiko Rendalas.— Ar jūs ne- 
sijautėte šiek tiek juokingas, guldamas į lovą su mote- 
rimi, žinoma visoje šalyje kaip jūsų brolio meilužė? 

Šį kartą Larai nepavyko sulaikyti Kėjaus. Jis nutvėrė 
Rendalą už gerklės abiem rankomis. 

— Kėjau, sustok! — Lara bandė pirštą po piršto at- 
plėšti Kėjaus rankas nuo Rendalo kaklo, bet jai nepavyko. 
Jis trenkė Rendalą į duris ir jo galva, dusliai trinktelė- 
dama, atsitrenkė į medį. Rendalas draskė Kėjaus rankas, 
bet jos gniaužėsi dar stipriau. 

— Prašau tavęs, Kėjau! — suriko Lara.— Liaukis! Ar 
tu nori iš manęs padaryti dar vieną laikraščių sensaciją? 

Jis išgirdo. Lara pamatė, kaip Kėjus tankiai sumirk- 
sėjo, tarsi norėdamas išsklaidyti įsiūčio šydą. Pamažu jo 
pirštai atsipalaidavo. Paniekinamu judesiu jis nusviedė 
Rendalą. 

Po truputį atsigavęs Rendalas išdidžiai pasitaisė kak- 
laraištį ir švarką. 

— Gerai, kad kaubojai jau nebesinešioja šešiais šO- 
viniais užtaisomo pistoleto, nes būčiau jau lavonas. 

Kėjus sunkiai kvėpavo ir su neapykanta žiūrėjo į 
Rendalą. 

— Jeigu tu dar ką nors panašaus pasakysi apie mus 
su Lara, tave užmušiu. 

— Kaip kilnu,— pašaipiai pastebėjo Rendalas. Jis at- 
sisuko į Larą.— Na kaip, Lara? Paskutinį kartą tavęs 
klausiu: ar tu eini? 

Kėjus sugriebė ją už pečių. 

— Tu neprivalai jam paklusti. — Kėjus truputį ją 
krestelėjo.— Neprivalai, girdi? 

— Ne, privalau, Kėjau.— Lara kalbėjo vos girdimai, 
bet nepajudinamai tvirtai. 

Iš pradžių Kėjus negalėjo patikėti savo ausimis, pas- 
kui suglumimas virto pykčiu. Lara pamatė, kaip Kėjaus 
veidas persikreipė iš pykčio. Kėjus nesuprato, kodėl ji 
taip nusprendė, o ji negalėjo nieko paaiškinti. Liko tik 
viena: kęsti jo panieką. 

Kėjus ją paleido, apsisuko ant kulnų, patraukė duris 
ir išėjo iš kambario. Lara, apimta nevilties, žiūrėjo jam 
įkandin. 


— Man atrodo, kad viskas praėjo puikiai, bet po kal- 
bų būtų neblogai ir išgerti. — Rendalas nusivilko švarką, 
tvarkingai jį pakabino ant kėdės atkaltės ir priėjo prie 
baro.— O tu, brangioji, gal ko nors išgersi? 

— Ne, ačiū. 

Rendalas įsipylė viskio su sodos vandeniu ir, išgėręs 
pirmą gurkšnį, sučepsėjo iš malonumo. 

— Vienas iš daugelio dalykų, kurių man trūko nelais- 
vėje.— Rendalas atsisėdo ant sofos, nepaleisdamas iš ran- 
kų stiklinaitės; kita ranka jis varstė batus.— Tu prislėg- 
ta, Lara. Kas atsitiko? | 

— Tu klausi, kas atsitiko? Aš jaučiuosi kaip žvėris 
medžioklės sezono atidarymo dieną.— Lara atsisuko į 
jį — Aš nepakenčiu būti visuotinio dėmesio objektu ir 
negaliu tau dovanoti, kad vėl mane išstatei viešai ap- 
Žiūrai. 

— Tau reikėjo pagalvoti apie padarinius ir tik tada 
prašyti Kėjaus Taketo vežti į Montesangrę. 

— Aš išbandžiau visus kitus kelius pirma, negu krei- 
piausi į Kėjų. Jis buvo mano paskutinė viltis. Aš paaiš- 
kinau, kodėl nusprendžiau ten skristi. Kodėl aš turėjau 
taip pasielgti. 

— Tavo kilnūs norai padarė palankiausią įspūdį spau- 
dai. Tu taip gražiai pasakojai apie bendrą kapą. Galimas 
dalykas, tu tapsi kandidate „Metų motinos“ vardui gau- 
ti. — Rendalas išgėrė dar vieną gurkšnį — Aš nesuprantu, 
kodėl tu tokia liūdna. 

— Netgi pasakojimas apie kapą kapinėse — jau kišima- 
sis į Mano asmeninį gyvenimą, Rendalai. Jeigu mano tiks- 
lai — kilnūs, tai reporterių tikslai buvo visiškai kitokie. 
Jie tik apsimetė, kad domisi mūsų lankymusi Monte- 
sangrėje arba negailestingu despotu Eliu Korasonu, arba 
tuo, kokią įtaką tavo paleidimas turės Jungtinių Ameri- 
kos Valstijų politikai. Pirmiausia juos domino purvas ir 
apkalbos. „Kodėl, ponia Porter, jūs išvykote į kelionę 
kartu su senatoriaus Taketo broliu?“; „Kaip traktuoja 
Kėjus Taketas tai, kad jūs prisidėjote prie senatoriaus 
Taketo žlugimo?“; „Ar tik senatorius Taketas nebaigė sa- 
vo gyvenimo savižudybe?“; „,„Ką jūs pajutote, ponia Por- 
ter, sužinojusi, kad jūsų vyras yra gyvas?“ Kokie čia 
klausimai? 

— Aš pasakyčiau, kad tie klausimai turi gilią pras- 
mę.— Rendalas labai ramiai pastatė stiklinaitę ant kavos 
staliuko.— O ką jūs, ponia Porter, vis dėlto pajutote, kai 
jūsų vyras prisikėlė iš numirusiųjų? 

Lara vengė jo klausiamo žvilgsnio. 

— Aš norėčiau, kad mane vadintumėte mano profe- 
sine pavarde, Rendalai. Aš jau seniai esu daktarė Malori. 
Kreipimasis „ponia Porter“ man kelia nemalonias aso- 
ciacijas. 

— Kaip ir tai, kad esi ištekėjusi, — priminė Rendalas 
nemaloniai nusijuokdamas.— Tau nesiseka, Lara. Kažkaip 
ne laiku tu įsimylėjai, na, dar ir į Klarko brolį. — Jis at- 
lošė galvą ir jau garsiai ėmė kvatoti.— Štai ji, likimo 
ironija. 

Lara nepuolė neigti arba patvirtinti jo įtarimų. Ne 
Rendalo reikalas jos santykiai su Kėjumi, kuriuose ir ji 
pati dar nepajėgė susigaudyti. Rendalas turėjo į ją tei- 
sių tik tiek, jog oficialiai ji vis dar buvo jo žmona. Kai 
dėl jausmų, tai niekas jos nesiejo su juo po tos lemtingos 
nakties Virdžinijoje. 

Rendalas baigė gerti Viskį. 

— Jau vėlu. Mums reikia pailsėti. Aš užsakiau bilie- 
tus į Vašingtoną rytojaus reisui dešimtai valandai ryto. 

— Aš nevažiuosiu į Vašingtoną. 

Rendalas kaip tik pasilenkė, norėdamas paimti nuo 
grindų savo batus. Jis lėtai išsitiesė. 

— Po velnių! Juk viskas suplanuota. 

— Tada viską atšauk. Aš nevažiuosiu. 

— Jungtinių Amerikos Valstijų prezidentas mus pri- 
ims Ovaliajame kabinete— Raudomis išpylė Rendalo 
veidą. 

— Atsiprašyk jo mano vardu. Aš negalėsiu su juo 
susitikti. 

Lara pasuko į miegamąjį. Rendalas pašoko nuo sofos, 
pačiupo ją už rankos ir atsuko į save. 

— Tu mane lydėsi per visą kelionę, Lara. 

— Ne, nelydėsiu, Rendalai,— pareiškė Lara, ištrauk- 
dama ranką.— Be kita ko, aš stebiuosi, kad tu nori pasi- 
dalyti su manim savo garbe. Kai tu važiavai iš Vašing- 
tono, buvai ragais apdovanotas vyras, pajuokos objektas. 
Dabar tu grįžti kaip didvyris. Tave apibers siūlymais pa- 
kalbėti per televizorių, parašyti knygą, galbūt apie tave 
netgi sukurs filmą. Tu visiškai atstatei savo gerą vardą 
ir susigrąžinai prezidento pasitikėjimą. Kam aš tau rei- 
kalinga! Kad atimčiau dalelę garbės ir visiems primin- 
čiau gėdingą juodą dėmę, sutepusią tavo praeitį? 

— Kad būtų išlaikytas geras tonas, — pasakė Rendalas 
šaltai šypsodamasis.— Tu vis dar esi mano žmona. Aš 
pesiruošęs dovanoti tavo lovos romanėlį su Kėjumi Ta- 
ketu. Tu juk manei, kad nėra manęs gyvo. 

— Nedrįsk man sakyti pamokslų, Rendalai, ir vaiz- 
duoti kankinį vyrą, kuriam reikia Visą laiką atleisti 
paklydusiai žmonai.— Lara negalėjo nuslėpti savo pasi- 
šlykštėjimo juo.— Visiškai taip pat tu elgeisi, kai laik- 
raščiuose pasirodė nuotraukos, kuriose aš išeinu iš Klar- 
ko kotedžo. Kas galėjo pagalvoti, jog tu turėjai įvairiau- 
sių romanų vos ne nuo pirmos mūsų vestuvių dienos. 

— Aš niekada tau neprisipažinau apie juos, — pasakė 
jis atsiprašomu tonu.— Tu pati padarei savo išvadas. 

— Aš taip pat padariau išvadą, kad tu vargu ar vie- 
nuoliškai gyvenai Montesangėje. Jeigu tu susidraugavai 

su savo sargybiniais, tai jie tikriausiai tau surengdavo 
pasimatymus. 

— Tu esi nuostabiai įžvalgi, Lara. Iš tikrųjų, būdamas 
nelaisvėje, aš turėjau labai romantišką meilę. Tai buvo 
graži mergina, miniatiūrinė ir švelni, rudomis akimis, 
pasiruošusi vykdyti kiekvieną mano norą, kokį tik aš 
bepareikščiau. Jai buvo sunku karo metu, nors ji buvo 
atsidavusi sukilėlių idealams ir savo trečios eilės broliui 
Emilijui Sančesui Peronui. Sužinojęs, kad ji yra mano 
mylimoji, jis įsakė jai perskrosti pilvą. Man atrodo, San- 
česas pavyduliavo. Jaunystėje jie labai draugavo. O gal- 
būt jis bijojo, kad jos Meilė man sumažins jos atsidavi- 
mą bendram reikalui. Šiaip ar taip, jis atėmė iš manęs 
labai malonų būdą laikui praleisti. 

Larai sukėlė siaubą jo pasakojimas ir išdidus tonas. 

— Man reikėjo išsiskirti su tavimi prieš mums išva- 
žiuojant į Montesangrę. 

— Tikriausiai tu esi teisi. Tik tada tu buvai nėščia. 
Tai būtų sudarę tau daug sunkumų. 

— Nejaugi. Tu juk prigrasinai, kad atimsi vaiką, jei- 
gu aš su tavim neliksiu. 

— Aš visiškai galėjau įvykdyti savo grasinimą. Tu 
man buvai neištikima, tai vargu ar tau patikėtų auklėti 
vaiką. Koks amerikietiškas teismas paliktų vaiką auginti 
neištikimai žmonai? 

Jis pateikė tą klausimą prieš penkerius metus ir tai 
nebuvo tušti žodžiai. Jeigu Lara būtų paprašiusi skyrybų 
ir atsisakiusi su juo važiuoti, Rendalas būtų išsikovojęs, 
kad jam liktų vaikas. Kovodama su juo, Lara buvo pasi- 
ruošusi eiti net į Aukščiausiąjį teismą, jeigu ne viena 
rimta kliūtis.— Ešlė. Visus metus, tokius svarbius jos 
vystymuisi, ji eitų iš rankų į rankas, kaip rietenų objek- 
tas, o ne gyva būtybė. Lara nebūtų galėjusi išauginti lai- 
mingo, ramaus vaiko. Ne, ji nelinkėjo savo dukrai blogo. 

— Tavo įžeidinėjimai, Rendalai, manęs nejaudina, nes 
aš tavęs nemyliu. Ir tu manęs nemyli. Kam mums ir to- 
liau apgaudinėti aplinkinius? 

— Išoriško padorumo taisyklių laikymasis yra labai 
svarbus Mano karjerai. Dar vienas tavo privalumas yra 
tas, kad tu esi gana efektinga. Tai visada yra pliusas 


403 


vyrui. Kuo žmona gražesnė ir protingesnė, tuo jam ge- 
riau. Ir vis dėlto ji yra niekas daugiau, 0 tik priedas prie 
vyro. 

Lara pasipiktinusi nusisuko. 

— Aš atkreipsiu dėmesį į tavo prieštaravimus, — pa- 
sakė jis globėjiškai ir tuo dar labiau ją supykdydamas.— 
Beje, man patinka tavo naujas nemalonus elgesys, bet 
jis pradeda įkyrėti. Atidėkim tuos dalykėlius vėlesniam 
laikui, gerai? Tu važiuosi su manimi į Vašingtoną kaip 
nekalbantis priedas, kaip tada, kai važiavai su manimi 
į Montesangrę ir atlikai oficialias namų šeimininkės pa- 
Ieigas. 

— Ne už ką pasaulyje.— Lara drąsiai jam metė iš- 
šūkį. — Tu patyrei sunkius išbandymus ir dėl to aš tavęs 
pagailėjau. Tačiau treji nelaisvės metai tavęs, Rendalai, 
nepakeitė. Tu likai toks pat egoistas ir tokia pat apsukri 
būtybė, kokia ir buvai. Galbūt tu pasidarei dar bloges- 
nis, nes manai, jog Visas pasaulis tau skolingas už patir- 
tas kančias. Aš džiaugiuosi, kad tu likai gyvas, ir nenoriu 
su tavimi turėti nieko bendra. Ir negalvok, kad mane 
priversi pakeisti savo sprendimą. Viskas baigta jau prieš 
daugelį metų. Aš nuvažiavau su tavimi į Centrinę Ame- 
riką dėl Ešlės, sutikusi ten su tavimi praleisti metus po 
jos gimimo. Iki termino pabaigos buvo likę visiškai ne- 
daug, kai ją nužudė. Aš vis tiek jos netekau, — pasakė 
įniršusi Lara.— Dabar dukra mirusi ir aš nebijau tavo 
grasinimų. Tau nėra ko su manimi derėtis, nes aš nete- 
kau visko, ką mylėjau. 

— O kaip dėl antrojo Taketo? 

— Tu negali pakenkti Kėjui. 

— Negaliu? — paklausė Rendalas meilikaujamai— 
Manau, kad Kėjus buvo labai geros nuomonės apie savo 
brolį. Atsimink, Lara, 

Tik užuomina, bet labai pavojinga. Ji pasistengė ne- 
parodyti savo baimės. 

— Tu jam nedrįsi nieko pasakyti. 

Rendalas pradėjo juoktis. 

— Aš atspėjau. Jis nežino. Tai vis dar mūsų su tavimi 
mažytė paslaptis. 

Lara akimirką žiūrėjo į jį, po to tyliai nusijuokė.— 
Šį kartą, Rendalai, tu manęs neišgąsdinsi.— Ji pasuko 
miegamojo durų link, bet ant slenksčio sustojo.— Man 
nusispjauti į tai, ką tu darysi, kad tik tu būtumei kuo 
toliau nuo manęs. Važiuok į Vašingtoną. Pulk reporte- 
riams į glėbį. Susidraugauk su prezidentu. Pasidaryk įžy- 
mybė. Turėk nors šimtus romanų. Aš pagaliau su tavim 
išsiskirsiu, kaip žadėjau prieš kelerius metus. Aš tuojau 
pat skirsiuos. Ir nuo tos minutės, jeigu nori su manimi 
kalbėtis, vadink mane daktare Malori. Aš daugiau nebesu 
ponia Porter. 

Lara užtrenkė paskui save duris. 


DVIDEŠIMT ŠEŠTASIS SKYRIUS 


Džeinelena prisidengė ranka akis nuo saulės, nekant- 
riai žvilgčiodama į tolį, ji laukė pasirodančio „linkolno“. 
Pamačiusi, kad automobilis pasuko iš plento prie namo, 
ji sušuko: 

— Mama, jis atvažiavo! 

Kėjus joms paskambino iš oro uosto, vos tik atskridęs, 
ir pasakė, kad važiuoja į namus. Išvakaršėse jis skambino 
iš Hiūstono. 

— Sūnus paklydėlis grįžta. Papjaukite riebų veršį. 

Džeinelena neįvykdė to įsakymo, bet paprašė Meidei- 
los pagaminti šventinius pietus. Kėjus gyvas ir sveikas! 
Kėjus grįžo! 

Džeinelena nubėgo žemyn laipteliais ir atsistojo prie- 
šais „linkolną“, priversdama jį sustoti. Ji padėjo ranką 
ant kapoto ir nusišypsojo broliui per stiklą, po to pri- 
bėgo prie durelių ir puolė iš automobilio išlipančiam Kė- 
jui į glėbį. 

— Atsargiau! Pagailėk mano skaudamų šonkaulių.— 
Kėjus vis dėlto išsilaikė ant kojų ir ją apkabino, po to 
pastūmė į šoną ir apžiūrėjo nuo galvos iki kojų.— Nega- 
liu patikėti savo akimis! Kaip tu išgražėjai! 

— Netiesa, — apsimestinai droviai paprieštaravo Džei- 
nelena. 

— Ne, pagražėjai, kam man tau meilikauti. Yra kaž- 
kokių permainų? Kokių? 

— Aš tik apsikirpau ir pasidariau šukuoseną, tai ir 
viskas. Beje, aš kaip tik sėdėjau po džiovintuvu, kai 
kažkas padaužė į gaubtą ir parodė į televizorių. Per 
naujienas pasakojo, kad tu, daktarė Malori ir jos vyras 
išskridote iš Montesangrės ir grįžtate į namus per Kolum- 
biją. Aš vos nenumiriau iš džiaugsmo, kai pamačiau jus 
ekrane. 

Šypsena dingo nuo Kėjaus veido. 

— Taip, šią savaitę ilgai prisiminsiu.— Paskui, įgny- 
bęs jai į skruostą, jis pasakė: — Man patinka tavo nauja 
šukuosena. 

— O mamai nepatinka. Ji sako, kad tokia šukuosena 
yra pernelyg lengvabūdiška mano amžiaus moteriai. Ar 
tu taip pat Manai? — pasidomėjo ji susirūpinusi. 

— Aš manau, kad ji yra labai seksuali. 

— Ak, dėkoju pone.— Džeinelena tūptelėjo. 

— Štai kaip. Be viso kito, tu dar išmokai koketuo- 
ti. — Kėjus įsirėmė rankomis į šonus, palenkė galvą ir 
dar kartą įdėmiai ją apžiūrėjo.— Gal tu nori man ką 
nors pasakyti? Gal aš ko nors nežinau? 

— Ne, nieko.— Atsakymas nuskambėjo labai greitai 
ir kategoriškai. Džeinelena pajuto, kaip nuraudo jos 
skruostai. Jeigu brolis pastebės, jis iš karto supras, kad 
ji Meluoja. 

— Keitas, kaip ir anksčiau, ieško gedimų? 

Nors ir labai stengėsi, Džeinelena negalėjo paslėpti 
linksmos šypsenos; vien tik jo vardo paminėjimas pri- 
pildydavo jos širdį džiaugsmo. Jis priminė valandas, ku- 
rias jie praleido vėlai vakare viešbutyje, glamonėdamie- 
si ir bučiuodamiesi, ginčydamiesi, ar jų Meilė turi ateitį; 
beje, Džeinelena primygtinai įrodinėjo, kad turi, o jis 
tvirtino, kad — ne. Taip jie kūrė bendro gyvenimo, ku- 
ris, Džeinelenos manymu, jų laukė ateityje ir kurio, Kei- 
to tvirtinimu, nebus, planus. 

Tačiau, nepaisant ginčų apie jų meilės pobūdį ir truk- 
mę, romanas vis tiek buvo tikras. Jie kartu praleisdavo 
beveik ištisas dvidešimt keturias valandas ir tuoj tuoj 
turėjo tapti meilužiais. Žemėje nebuvo moters, laimin- 
gesnės už Džeineleną. 

Tos laimės nebuvo galima paslėpti, ypač nuo įžval- 
gaus brolio. Kėjus plačiai nusišypsojo. 

— Tikiuosi, jis gerai su tavim elgiasi. O tai aš iki 
jo prisikasiu ir nutrauksiu jam kiaušus. Taip jam ir pe- 
sakyk. 

— Kaip galima! — pasibaisėjo Džeinelena.— Taip ne- 
padoru.— Ir tuojau pat ėmė juoktis, prisiminusi kokiais 
žodžiais ir gudrybėmis ji naudojosi, kad išlaikytų Bovį. 
Ji nesigailėjo. Ji pasiekė tikslą. 

Apsikabinę vienas kitą per liemenį, jie nuėjo į namą. 

— Tu tikriausiai nepaprastai pavargai. Meideila pa- 
keitė tavo patalynę. Papietauk, išsimaudyk karštoje vo- 
nioje ir eik miegoti. 

Staiga Kėjus sustojo ir Džeinelena pasekė jo žvilgsnį. 
Juos iš verandos stebėjo Džodė. Ji puikiai atrodė. Gy- 
dytojai yra linkę kelti triukšmą dėl niekų ir dėl to Džo- 
dė buvo teisi. Jos sveikata pagerėjo, nepaisant liūdnų 
gydytojų prognozių. 

Ypač sveikata pagerėjo per pastarąsias kelias dienas. 
Džodė tvirtino, kad jaučiasi puikiai ir jaučia naujų jėgų 
antplūdį. Jos daugiau nebekankino užmaršumas, ji nebe- 
rodė savo kaprizų, kai reikėdavo gerti vaistus. Džodė 
netgi ėmė mažiau rūkyti: surūkydavo tik du pakelius 
per dieną ir nuo vakar dienos vėl ėmė vaikščioti pas 
kirpėją. 

Džodė atsigavo tą pačią dieną, kai jos sužinojo, jog 
Kėjus išvyko iš Montesangrės ir Džeinelena to nelaikė 
paprastu sutapimu. Nepaisant dažnų barnių, motina ir 
sūnus buvo labai prisirišę vienas prie kito. 

— Sveika, Džode,— pasakė Kėjus santūriai ir atsar- 
giai. 

Kėjus prisiminė tuos neapgalvotus užgaulius žodžius, 
jam pasakytus išvažiuojant. Džodė taip pat tikriausiai pri- 
siminė savo žiaurias kalbas. Jos plonos lūpos suvirpėjo 
tarsi nuo netikėto skausmo. 

— Manau, kad grįžai sveikas ir gyvas. 

— Daugiau ar mažiau. 

Džeinelena žiūrėjo tai į motiną, tai į brolį, vildamasi, 
jog niekas nesudrums tos nepaskelbtos taikos. 

— Išgerkime prieš pietus. 

Džodė ėjo priekyje. Ji atsisakė alkoholinio gėrimo, 
bet užsidegė cigaretę. 

— Aš skaičiau, kad maištininkai konfiskavo tavo lėk- 

— Tikra tiesa. Ačiū, sesute.— Kėjus paėmė iš Džeine- 
lenos rankų stiklinaitę viskio su ledu.— Tai neturi reikš- 
mės. Lėktuvo šeimininkas norėjo, kad lėktuvui kas nors 
atsitiktų, pavyzdžiui, kad įvyktų avarija ir jis gautų di- 
delę draudimo sumą. Jam reikia pinigų, o ne lėktuvo. 

— Aš taip ir pamaniau, kad čia nešvarus dalykas. Ko- 
dėl tu turi reikalų su tokiomis be principų asmenybėmis? 

— Apie asmenybes be principų, — įsikišo į pokalbį 
Džeinelena, stengdamasį užkirsti kelią būsimam barniui.— 
Darsė Vinston buvo kirpykloje, kai aš dariau šukuoseną. 
Ji skundėsi, kad jos dukra Hevera ir Taneris Hoskinsas 
per daug duoda valios rankoms. Ji sakė, kad tikriausiai 
jai reikės juos apipilti iš žarnos, kad nors kiek apra- 
mintų. 

Kėjus ėmė juoktis. Džeinelena suglumusi pažvelgė 
1 JI. 

— Visi juokėsi, kai ji taip pasakė. Nesuprantu kodėl. 

— Dėl Dievo meilės, Džeinelena,— nekantriai ją per- 
traukė Džodė. 

— Ką tu turi omenyje, mama? 

— Pamiršk tai,— įsikišo Kėjus.— Kas gi buvo vėliau? 
Ką dar pasakė ponia Vinstonė 

— Kai per žinias pasakojo apie tave ir daktarę Ma- 
lori, ji visus išstumdė į šonus ir, tikrąja šio žodžio pras- 
me, prilipo prie ekrano. O kai pranešė, kad ponas Porte- 
ris vis dėlto yra gyvas, ji padarė tikrą spektaklį. 

— Kokį? — Kėjus daugiau nebesišypsojo. 

— Darsė springo iš juoko. Niekam, išskyrus jai, tai 
neatrodė juokinga. Atvirai sakant, ta moteris elgiasi ne- 
padoriai. 

— Ji — tikra kalė, — pareiškė Džodė, nupurtydama ci- 
garetės pelenus į peleninę.— Fergusas manė, kad jis vos 
tik ves tą..., atleisk Viešpatie, ir ji taps garbinga ponia. 
Kur tau. Kuo ją berengtum, ji vis tiek liks skarmalė. Fer- 
gusas visada buvo kvailys. 

Meideila juos pakvietė prie stalo ir atnešė mėgsta- 
miausius Kėjaus valgius: keptą vištą ir troškintos jau- 
tienos su visokiais garnyrais. O desertui du pyragus: su 
persikais ir riešutais ir dar naminių vanilinių ledų. 

Džeinelena tikėjosi, kad Kėjus puls prie skanaus val- 
gio, pagaminto specialiai jam, bet jis valgė mažai. Kėjus 
šypsojosi, kreipdamasis į ją, ir atsakinėjo į visus jos klau- 
simus, bet gana santūriai. Jis buvo mandagus su Džode 
ir nesakė nieko, kas ją suerzintų arba įžeistų. Jis buvo 
pernelyg tylus kaip žmogus, kuris per stebuklą svetimame 
krašte išvengė mirties nuo maištininkų rankos. 

Per pauzes Kėjus susimąstęs žiūrėjo į tolį, o kai po- 
kalbis vėl prasidėdavo, jis nebeprisimindavo, apie ką bu- 
vo kalbėta. 

Po pietų Džodė atsiprašė ir išėjo į savo kambarį žiū- 
Tėti televizoriaus. Prieš išeidama, ji pažvelgė į Kėjų ir 
pasakė: 

— Aš džiaugiuosi, kad tu sėkmingai grįžai. 

Kėjus klausiamai jai pažiūrėjo įkandin. 

— Ji sako tiesą, — tyliai pasakė Džeinelena.— Man at- 
rodo, jog ji labiau už mane jaudinosi dėl tavęs, o aš 
tiesiog ėjau iš proto. Žinai, koks jai buvo džiaugsmas, 
kai mes sužinojome, jog tu esi gyvas ir važiuoji į namus. 

— Ji atrodo geriau negu tada, kai tu važiavai į Mon- 
tesangrę. 

— O, tu vis dėlto pastebėjai! — sušuko Džeinelena.— 
Aš irgi taip manau. Aš manau, jog ji sveiksta. 

Liūdnai nusišypsojęs, Kėjus ištiesė ranką ir paglostė 
sesers skruostą. 

— Noriu tau dar kai ką pasakyti, Kėjau. Tai apie ma- 
mą. Vakar, kai grįžau iš darbo, negalėjau jos iš karto 
rasti ir ėmiau ieškoti po visą namą. Atspėk, kur ją radau. 
Klarko kambaryje. Ji kraustė jo daiktus. 

Akimirksniu Kėjus pagyvėjo, atsikratydamas savo su- 
simąstymo. 

— Kiek aš prisimenu, ji neužeidavo į jo miegamąjį 
nuo tos dienos, kai mes rinkome jam laidotuvėms kos- 
tiumą. Nesuprantu, kas ją ten nuviliojo. 

— Ji rausėsi jo daiktuose? 

Džeinelena linktelėjo. 

— Jį peržiūrinėjo popierius, dokumentus, diplomus, 
nuotraukų albumus, jo užrašų knygutes, likusias nuo tų 
laikų, kai jis buvo senatorius. Ir ji verkė. Mama neverkė 
net per laidotuves. 

— Prisimenu. 

Staiga Džeineleną nustebino tai, kad Kėjus atrodė vi- 
siškai taip, kaip prie brolio kapo. Nors jo elgesys ir kal- 
ba buvo įprasta, jai pasirodė, kad jis viską daro mecha- 
niškai, tarsi automatas, atlikdamas būtinus judesius kaip 
tomis dienomis po Klarko mirties. Jo veido išraiška buvo 
pasigailėjimo verta, tarsi būtų įvykę kažkas nepataisoma. 

Po brolio laidotuvių Džeinelena pernelyg paniro į sa- 
vo skausmą, kad kreiptų dėmesį į Kėjų; jis tikriausiai 
būtų atsisakęs jos bandymų jam padėti. Negana to, ji 
jautėsi nieko nesugebanti kaip ir dabar. Šiaip ar taip, 
Džeinelena uždėjo jam ant peties ranką. 

— Aš tada perskaifiau knygą apie artimųjų netektį, 
kad galėčiau kaip nors pakelti Klarko mirtį. Autorius, psi- 
chologas, manė, kad skausmas gali turėti uždelstą reak- 
„ciją. Kartais žmogus daugelį Metų jo nejaučia. Ir staiga 
ateina praregėjimas, emocinis sprogimas. Galbūt taip at- 
sitiko mamai? 

Kėjus toliau kažką galvojo ir nieko neatsakė.— Ji pa- 
sikeitė— tęsė Džeinelena.— Tikriausiai Džodė pagaliau 
susitaikys su netektimi. Ji susivoks savo jausmuose ir 
nebebus tokia pikta. Jūs abu gerai elgėtės prie pietų 
stalo. Ar tu pastebėjai, kad mama su tavimi kitaip el- 
giasi? 

Kėjus švelniai nusišypsojo seseriai. 

— Tu esi nepataisoma optimistė, Džeinelena. 

— Nesišaipyk iš manęs, — įsižeidė ji. 

— Argi aš šaipausi iš tavęs. Tai ne kritika, o komp- 
limentas. Jeigu visi būtų tokie nuoširdūs kaip tu, pa- 
saulis būtų tūkstantį kartų geresnis. 

Kėjus linksmai timptelėjo ją už vienos naujų gar- 
banų, bet jo šypsena taip ir liko dirbtinė. 

— Nežinia, ko ten Džodė rausėsi Klarko kambaryje? 
Galbūt tai ką nors reiškia, o gal ir ne. Daug ko nesitikėk. 
Niekas nesikeičia iš karto ir taip greitai. Kai kurie da- 
lykai apskritai niekada nesikeičia. Tu esi įsimylėjusi. Tu 

esi laiminga ir nori, kad visi aplinkui taip pat būtų lai- 
mingi. 

Džeinelena padėjo jam ranką ant krūtinės ir tvirtai 
apkabino. 

— Tu esi teisus, Kėjau. Aš niekada gyvenime nesijau- 
čiau laiminga. Aš niekada nemaniau, kad galima būti 
tokiai laimingai. 

— Tai matyti, vos tik į tave pažvelgus. Aš džiaugiuosi 
dėl tavęs. 

— Tačiau mane graudžia sąžinė. 

Kėjus staiga ją pastūmė nuo savęs. 

— Pamiršk tai,— piktai prašneko Kėjus.— Naudokis 
kiekviena laimės minute iki galo. Spausk kiekvieną malo- 
numo lašą. Tu to nusipelnei. Per daugelį metų tu tiek 
prisikentėjai nuo Džodės, nuo manęs, na, ir nuo kitų. 
Dėl Dievo meilės, Džeinelena, neatsiprašinėk, kad radai 
laimę. Pažadėk man. 

Priblokšta jo įsikarščiavimo, Džeinelena pritariamai 
ėmė linkčioti. 

— Gerai. Pažadu. 

Kėjus stipriai pabučiavo Džeineleną į kaktą ir nuėmė 
jos rankas. 

— Man reikia važiuoti. 

— Važiuoti? Kur? Aš maniau, kad šiandien liksi na- 
muose ir pailsėsi. 

— Aš jau pailsėjau.— Kėjus naršė po džinsų kišenes, 
ieškodamas automobilio raktelių.— Aš seniai netvarkiau 
reikalų. 

— Kokių reikalų? 

Kėjus išraiškingai pažvelgė į ją ir nuėjo prie durų. 
Džeinelena sugavo jo žvilgsnį ir viską tuojau pat su- 
prato. 

— Kėjau, palauk! Ką tu turi galvoje — lėbavimą? 

— Pradžiai. 

— O paskui bus moterys? 

— Ką gali žinoti. 

Džeinelena jį pasivijo jau prie paradinių durų ir pri- 
vertė jai pažiūrėti į akis. 

— Aš tavęs neklausinėjau, nes maniau, jog tai yra 
tavo asmeninis reikalas. 

— Neklausinėjai, apie ką? 

— Apie Larą Malori. 

— Kodėl apie ją? 

— Todėl, kad, žinai, aš Maniau, kad jūs abu galite... 

— Tu manai, kad aš galiu užimti Klarko vietą jos 
lovoje? 

— Koks tu esi grubus. 

— Reikia vadinti daiktus savo vardais. 

— Kėjau! 

— Man reikia eiti. Nelauk, aš vėliau grįšiu. 


Prieš atidarydama duris, Lara pažiūrėjo per žaliuzes, 
kas skambina, po to skubiai jas atrakino. 

— Džeinelena! Džiaugiuosi jus matydama.— Lara ran- 
kos mostu pakvietė į vidų netikėtą viešnią. 

— Atleiskite, jeigu aš ne laiku atėjau. Visada aš 
ateinu neįspėjusi. Štai ir šiandien nusprendžiau jus ap- 
lankyti. 

— Jūs vis tiek man nebūtumėte prisiskambinusi. Aš 
išjungiau telefoną. Kai kurie reporteriai nesupranta, kai 
jiems sakai „ne“. 

— Kėjui jie taip pat skambina. 

Paminėjus jo vardą, Larai diegtelėjo į širdį kaip su 
adata. Nekreipdama dėmesio į skausmą, ji nukėlė nuo 
kėdės dėžę su knygomis. 

— Prašom sėsti. Gal norite ko nors išgerti? Tiesa, 
aš nežinau, ko turiu... 

— Dėkoju, man nieko nereikia.— Džeinelena apžvelgė 
aplinkui vyravusią netvarką.— Ar kas nors atsitiko? 

— Viskas suversta aukštyn kojomis, — patvirtino La- 
Ia, sėsdamasi ant nedidelės dėžės. Pavargusiu judesiu ji 
nubraukė nuo veido plaukų sruogą. Po sugrįžimo netgi 
paprasčiausią judesį jai būdavo labai sunku padaryti — 
Aš kraunuosi daiktus. 

— Kodėl? 

— Išvažiuoju iš Iden Paso. | 

Tikriausiai Džeinelena buvo mieste vienintelis žmo- 
gus, kurį nuliūdino ta naujiena. Jos veide matėsi baimė 
ir sumišimas. 

— Kodėl? 

— Priežastis aiški. — Lara negalėjo nuslėpti kartėlio— 
Viskas buvo ne taip, kaip tikėjausi. Klarkas be reikalo 
paliko testamentu man praktiką. Be reikalo aš priėmiau 
jo dovaną. 

Lara susijaudino, pamačiusi Džeinelenos akyse ašaras. 

— Dauguma žmonių yra nepaprastai kvaili! Mūsų 
mieste niekada nebuvo geresnės gydytojos už jus. 

— Jų nuomonė apie mane nesusijusi su mano kaip 
gydytojos savybėmis. Jie pasidavė spaudimui. 

Nereikėjo aiškinti, jog kaip tik Džodė Taket buvo 
kalta dėl jos išvarymo. 

Džeinelena taip pat jautėsi netiesiogiai kalta. 

— Aš apgailestauju dėl to. 

— Aš žinau. Ir aš esu jums dėkinga. 

Jos nusišypsojo viena kitai. Susiklosčius kitokioms 
aplinkybėms, jos būtų galėjusios tapti labai artimomis 
bičiulėmis. 

— Kaip jaučiasi jūsų mama? Ar jai padeda vaistai? 

Džeinelena papasakojo apie labai pagerėjusią Džodės 
sveikatą. Lara nenorėjo temdyti jos optimizmo, bet kaip 
gydytoja ji padarė Džeinelenai užuominą, kad nereikia 
dėti labai didelių vilčių. 

— Gerai, kad ji jaučiasi geriau, bet nenuleiskite nuo 
jos akių. Džodė turi gerti visus vaistus, kokius jai išrašė 
gydytojas. Aš patarčiau jai reguliariai tikrinti sveikatą. 
Man atrodo, jog būtina dar kartą visapusiškai pasitik- 
rinti sveikatą, prieš atsisakant miego arterijos geresnio 
pIraeinamumo operacijos. 

— Nemanau, kad mama sutiks operuotis, bet, jeigu 
pastebėsiu, jog jos sveikata blogėja arba, neduok Dieve, 
gresia priepuolis, aš būtinai primygtinai reikalausiu, kad 
ji sutiktų operuotis. 

Dar kelias minutes jos kalbėjosi apie šį bei tą, po to 
Džeinelena susiruošė išeiti. Jau būdama duryse, ji pa- 
sakė: 

— Šį rytą aš mačiau jūsų vyrą per televizijos žinių 
laidą. Rodė, kaip jį priima prezidentas. 

— Aš taip pat žiūrėjau laidą. 

— Jo paklausė, kodėl jūsų nėra su juo. Jis atsakė, 

kad jūs dar neatsipeikėjote po lankymosi Montesangrė- 
je ir negalėjote jo lydėti į Vašingtoną. 

Rendalas kalbėjo už ją ir skleidė akivaizdų melą. Juk 
dar būdama Hiūstone ji be užuolankų jam paaiškino, ką 
apie visa tai galvoja, ir neišėjo iš miegamojo tol, kol jis 
išėjo iš svetainės ir išvyko į oro uostą. Jie net neatsi- 
sveikino. 

Jo paaiškinimas dėl jos nebuvimo Vašingtone taip pat 
buvo jam naudingas, bet Lara nieko negalėjo padaryti, 
nebent tik, susitikus su juo, pareikšti protestą. Tačiau 
ar verta su juo pasimatyti dėl tokio menknieko? Kitą 
kartą, jie jau susitiks teisme dėl skyrybų, kur jis bus su 
advokatu. 

— Tikriausiai tai buvo. ..— Džeinelena nutilo, bet pas- 
kui ryžosi pasakyti — Aš negaliu net įsivaizduoti, ką jūs 
pajutote, sužinojusi, kad visą tą laiką jis buvo gyvas. 

— Esu tikra, kad jums sunku įsivaizduoti. 

Mintyse Lara vėl pamatė Rendalą, gulintį vonioje. 
Ji girdėjo, kaip jos veriantis riksmas aidu atsimušė į 
plytelėmis išklijuotas sienas, girdėjo medžio tarškesį, kai 
Kėjus laužė duris, jautė, kaip jis apglėbė ją rankomis. 
Ji įsikniaubė veidu jam į krūtinę. Jiems pirma šovusi 
mintis buvo, jog Rendalas negyvas. 

Tačiau Rendalas atsigavo. 

Nuo to laiko Kėjus nė karto prie jos neprisilietė, net- 
gi nepaspaudė rankos. 

Lara nerado žodžių, kad galėtų papasakoti, kokį di- 
džiulį šoką ji patyrė, pamačiusi iš numirusių prisikėlusį 
Rendalą, ir todėl ji trumpai pasakė: 

— Aš buvau priblokšta, pamačiusi jį gyvą. 

— Aš neabejoju. Tačiau dabar atrodote rami. Kodėl 
nevažiavote su juo į Vašingtoną? — Netikėtai Džeinelena 
suvokė, jog klausimas ne vietoje.— Atleiskite. Aš pamir- 
šau mandagumą. 

— Nereikia atsiprašinėti. Jūs pateikėte visiškai tei- 
sėtą klausimą. Atsakymas labai paprastas: aš nusprendžiau 
su juo nevažiuoti, nes politika — Rendalo sritis, o ne 
mano. Jis pats nuspręs, kaip jam reikėtų elgtis, tapus 
įžymybe. Aš nenoriu būti garsi, atvirkščiai, aš noriu, kad 
mane visi pamirštų. 

— Kėjus irgi taip mano. Jis jaučiasi nejaukiai, kai 
juo domimasi. 

Adatėlė širdyje vėl sujudėjo. 

Mielas Džeinelenos veidas paniuro, kai ji išpoškino: 

— Kėjus vėl ketina išvažiuoti. Į Aliaską. Šiandien ry- 
tą jis Man sakė. Jam pasiūlė dirbti lakūnu naftotiekyje. 
Jis tikrins, ar linijoje nenuteka nafta. 

Lara abejingai linktelėjo. 

— Kėjus sako, kad ten gerai moka ir jam reikia pa- 
keisti aplinką. Aš jam priminiau, kad jis ką tik buvo 
pakeitęs aplinką, 0 jis paprieštaravo, kad Centrinė Ame- 
Tika — nesiskaito. Aš nenoriu, kad jis išvažiuotų — Džei- 
nelena neslėpė savo jaudinimosi.— Tačiau mamai pasi- 
darė geriau, tad jo daugiau niekas čia nebelaiko. 

— Taip, daugiau niekas, — mechaniškai pakartojo 
Lara. 

— Aš labai dėl jo nerimauju,—tęsė Džeinelena.— Iš 
pradžių aš maniau, kad jis pavargo nuo visokių išban- 
dymų, bet štai jau savaitė, kai jūs grįžote, o jis vis 
toks pat. 

Nerimas apėmė Larą. 

— Jis serga? 

— Atrodo, kad ne. Aš noriu pasakyti, jog fiziškai ne- 
serga. Jis užsidarė savyje. Jo žvilgsnis apsiblausęs. Kė- 
jus netgi nešaukia, kai pyksta. Tai į jį nepanašu. 

— Tikra tiesa, nepanašu. 

— Atrodo, tarsi kas nors jo viduje būtų užgesinęs 
lemputę. 

Lara nežinojo, ką sakyti. 

— Štai kaip, — droviai baigė Džeinelena.— Aš tiesiog 
norėjau su jumis pasitarti. 

Džeinelena ėmė dvejoti, tarsi norėdama dar kažką 
pasakyti. Įdomu, ar ji žinojo, kad Lara buvo suartėjusi 
su Kėjumi. Iš kur jai žinoti... Tačiau ji galėjo numanyti. 

— Ką gi... kada jūs išvažiuojate? 

— Aš dar tiksliai nenusprendžiau, tikriausiai kai su- 
sikrausiu visus daiktus. Aš kol kas dar nesusitariau su 
agentu dėl namo pardavimo, 


— Jūs persikeliate į Vašingtoną. 

— Ne,— šiurkščiai atsakė Lara. Šiek tiek prislopintu 
tonu ji pridūrė: — Aš neturiu tikslių planų. 

— Jūs susikrausite daiktus ir išvažiuosite, bet netgi 
nežinote, kur? 

— Tai ir yra esmė,— patvirtino Lara šypsodamasiį, 

— Aš prašau jūsų, kai persikelsite, atsiųskite man sa- 
vo naują adresą. Aš suprantu, kad jus ir Taketus skiria 
nesantaika, bet aš nenoriu, kad nutrūktų su jumis ryšiai. 

— Jūs neturėjote nieko bendra su ta nesantaika, — 
švelniai pastebėjo Lara.— Aš džiaugsiuosi, jeigu man pa- 
rašysite, kaip gyvenate. 

Džeinelena akimirkai stabtelėjo, svarstydama, ar taip 
būtų tinkama pasielgti, bet paskui greitai apkabino Larą 
ir nuskubėjo takeliu į automobilį. 

Lara žiūrėjo įkandin. Ji lėtai uždarė paskui save du- 
ris, tarsi užversdama dar vieną savo gyvenimo puslapį. 
Šis Džeinelenos apsilankymas tikriausiai buvo vienas pas- 
kutinių susitikimų su Taketais. 


Bovis ir Džeinelena jaukiai įsitaisė ant sofos svetai- 
nėje. Jie nedegė šviesos. Džodė jau labai seniai buvo 
išėjusi į savo miegamąjį. Kėjaus, kaip paprastai, nebuvo 
namuose. 

Bovis pusiau gulėjo, atsirėmęs į sofos atlošą, o Džei- 
nelena sėdėjo greta, padėjusi galvą jam ant peties kaip 
ant pagalvės ir nerūpestingai glostydama jo nuogą krūti- 
nę per prasegtus marškinius. 

— Siaubinga,— sušnibždėjo Džeinelena.— Daktarė Ma- 
lori stovėjo tarp tų dėžių visiškai pasimetusi, tarsi ne- 
žinodama, ko griebtis. 

— Galbūt tu ko nors nesupratai. 

— Ne, Bovi. Ji atrodė taip, tarsi būtų likusi šiame 
pasaulyje visiškai viena. 

— Kažkaip keista. Juk ji ką tik sužinojo, kad jos 
Miręs vyras yra gyvas. 

— Man taip pat atrodo keista. Kodėl jie ne kartu? 
Jeigu aš manyčiau, kad tu esi miręs, o paskui staiga su- 
žinočiau, kad esi gyvas, aš nesiskirčiau su tavim nė mi- 
nutei. Aš taip tave myliu. ..— Džeinelena kilstelėjo gal- 

vą.— Štai kas. Ji suprato. Daktarė Malori nebemyli savo 
vyro. Galbūt ji pamilo dar ką nors. 

— Nusiramink. Neišsigalvok, ko galbūt iš tikrųjų 
nėra. 

— Ko, pavyzdžiui? 

— Pavyzdžiui, kad tarp daktarės ir tavo brolio kaž- 
kas yra. 

— Tu taip manai? — susijaudinusi paklausė Džeine- 
lena. 

— Aš nieko nemanau. Aš manau, kad tu taip galvoji. 
Skridimas dviese į Centrinę Ameriką ir paskui nelaisvė 
maištininkų stovykloje — viskas atrodo labai romantiš- 
ka. Panašu kaip kine. Tačiau nereikia perdėti. 

Džeinelena buvo nusivylusi, bet priversta pripažinti, 
kad jai nė į galvą nešovė mintis apie brolio ir daktarės 
Malori romaną. 

— Jie abu tokie nelaimingi nuo to laiko, kai grįžo. 
Kėjus nekantrauja kuo greičiau išvažiuoti. 

— Jis visada nenusėdi vienoje vietoje. Tu pati man 
sakei. 

— Dabar čia kažkas kita negu noras keliauti. Jis ne- 
siveržia ieškoti nuotykių, jis nori nuo kažko pabėgti. Ir 
daktarė Malori taip pat. Ji nepanaši į moterį, kurios 
mylimasis būtų ką tik prisikėlęs iš numirusiųjų.— Džei- 
nelena susimąstė.— Aš, tiesa, negaliu jos kaltinti, aš ma- 
čiau jos vyrą per televizorių. Jis man pasirodė nenorma- 
lus. Negana to, Kėjus už jį kur kas gražesnis. 

Bovis ėmė juoktis. 

— Žinai, tu esi didelė pramanytoja. Tu mėgsti kurti. 

— Kėjus pasakė, kad aš esu įsimylėjusi ir noriu, jog 
visi būtų tokie laimingi kaip aš. Jis teisus. 

— Dėl to, kad visi būtų laimingi? 

— Dėl to, kad aš esu įsimylėjusi. — Džeinelena švel- 
niai pažvelgė į jo liūdnas akis. Apglėbė rankomis jo vei- 
dą ir nekantriai paklausė: — Kada gi, Bovi? 

Džeinelena ne pirmą kartą pateikė tą klausimą. Ir 
kiekvieną kartą, kai paklausdavo, jie arba susikivirčy- 
davo, arba pratrūkdavo meilės jausmai, Šiandien tai su- 
griovė jų fizinius ryšius. Bovis išsivadavo iš jos glėbio 
ir ėmė sagstytis marškinius, 

— Mums reikia pasikalbėti, Džeinelena. 

— Aš nenoriu daugiau kalbėti. Aš noriu būti kartu 
su tavimi. Ir man visiškai tas pats, kur tai įvyks, svarbu, 
kad būtume kartu. 

Bovis sumišęs nusuko akis. 

— Man atrodo, aš radau tinkamą vietą. 

— Bovi! — Džeinelena sunkiai pritildė balsą iki gar- 
saus sujaudinto šnabždesio.— Kurį Kada mes galime ten 
nueiti? Kodėl anksčiau tu man nieko nesakei? 

Bovis pasirinko paskutinį klausimą, į kurį panoro at- 
sakyti. 

— Todėl, kad taip negerai, Džeinelena. 

— Ar tau nepatinka kambarys? 

— Ne, kambarys puikus. Mat reikalas tas...— Bovis 
nutilo ir apimtas nevilties papurtė galvą. — Aš negaliu čia 
vogčiomis lankytis kaip vagišius, kiekvieną vakarą tąsy- 
tis tamsoje, kalbėti pašnibždomis, kankinti tave ir save, 
po to išeiti per užpakalines duris. Taip negerai. 

— Tačiau jeigu tu suradai vietą, kur mes galime... 

— Tai yra dar blogiau. Tu esi ne ta moteris, kuri 
nusivedama į motelį pusvalandžiui— Bovis pakėlė ran- 
kas, gindamasis nuo jos protestų.— Ir dar. Tu tikriausiai 
manai, kad mes galime su tavim varyti romaną ir niekas 
apie tai nesužinos, bet tu klysti. Taip nebus. Aš pakan- 
kamai ilgai gyvenu Iden Pase ir žinau, kaip gerai čia 
veikia bevielis telefonas. Mums negalima rizikuoti. Anks- 
čiau ar vėliau gandai pasieks tavo mamą. Ji arba nu- 
šaus Mane, arba užsiundys ant manęs policiją. Man tai 
ne pirmiena. Jeigu ponia Taket nenušaus, aš išsikapa- 
nosiu. Bet ne tu. Tu niekada gyvenime nepatyrei nema- 
lonumų. Tu nemoki jų įveikti. 

— Aš turėjau daug nemalonumų. 

— Tik ne tokių, apie kuriuos tau kalbu. 

Džeinelena žinojo iš brolių, jog vyrai nemėgsta ver- 
kiančių moterų, todėl ji iš visų jėgų stengėsi sulaikyti 
ašaras. 

— Tu nori Mane mesti, Bovi? Tu prigalvoji įvairiau- 
sių priežasčių, nes iš tikrųjų aš tau esu nereikalinga? 
Tai dėl to, kad aš esu sena? 

— Ką, ką? 


418 


Nesusilaikiusi Džeinelena tyliai sukūkčiojo. 

— Žinoma, dėl to tiesa? Tu nori manimi atsikratyti, 
nes aš esu vyresnė už tave. 

Bovis kartu nustebo ir sumišo, 

— Tu esi vyresnė už mane? 

— Trejais metais. 

— Kas skaičiuoja? 

— Tikriausiai tu. Štai kodėl tu nori manimi atsikra- 
tyti. Tu galėtumei susirasti jaunesnę moterį. 

— Prakeikimas! — Bovis vaikščiojo po kambarį ratais 
ir tyliai keikėsi. Pagaliau jis priėjo prie sofos ir su ap- 
maudu pažvelgė į Džeineleną.— Ir tu daug pastangų pa- 
dėjai, kad sugalvotumei tokią nesąmone? Dėl Dievo mei- 
lės, aš netgi nežinojau, kiek tau metų, o jeigu ir. žino- 
čiau, tai koks skirtumas? Nejaugi tu manęs nepažįsti? 

— Tai kodėl? 

Bovio pyktis išgaravo, jis atsiklaupė ir paėmė jos 
rankas į savąsias. 

— Džeinelena, tu esi man geriausia iš visų žmonių 
pasaulyje. Aš greičiau duosiu sau nukirsti dešinę ranką, 
negu tave nuskriausiu. Štai kodėl su tuo reikia baigti 
nuo pat pradžių. Kai aš pirmą kartą panorau tavęs, man 
reikėjo tuojau pat nešdintis iš miesto. Aš viską supra- 
tau, bet negalėjau savęs įveikti. — Bovis nutilo, taip įtemp- 
tai įsižiūrėdamas į jos veidą, tarsi stengdamasis amžiams 
įsiminti jos bruožus.— Aš tave myliu labiau už save. Tad 
štai, aš nevedžiosiu tavęs slapčiomis po viešbučius, ne- 
slėpsiu, tarsi tu būtumei kekšė, kad paskui tave apšne- 
kėtų kaip kokią nors pasileidėlę— Bovis atsistojo ir pa- 
ėmė skrybėlę.— Aš su tavimi taip nepasielgsiu. Nė už ką 
pasaulyje. Ne, panele.— Jis užsimaukšlino skrybėlę ir stip- 
riai ją patempė už kraštų.— Gana, užteks. 


Lara nevalingai priglaudė galvą prie durų staktos. 

— Ko tu atėjai, Kėjau? Tai blogai baigsis. 

Kėjus įėjo pro ją į vidų. Lara apsidairė aplinkui, žiū- 
rėdama, ar kas nors jo nematė, ir tik paskui uždarė du- 
ris. Tai buvo juokingas atsargumas. Visiems gerai pažįs- 
tamas geltonasis „linkolnas“ stovėjo prie jos durų; tai 
buvo tas pats kaip pranešti apie jo atvykimą per vietos 
radiją. 

Kai Lara įėjo į kambarį, Kėjus stovėjo, atsirėmęs į 
metalinę vaistų spintą. Nesukišti marškinių skvernai plė- 
vesavo virš džinsų. Viskas — netvarkinga išvaizda, nera- 
mus žvilgsnis, grubus vyriškas patrauklumas, viskas pri- 
minė tą naktį, kai Lara pirmą kartą jį pamatė tame kam- 
baryje. Tada Kėjus prašė jam duoti viskio. Šį kartą jis 
atėjo su savo buteliu; skystis teliūskavo nuo jo negrabių 
judesių. Jis pakėlė butelį prie lūpų ir gurkštelėjo kelis 
gurkšnius. Žaizda ant smilkinio gijo, bet raudonumas ap- 
linkui dar liko. Šonkauliai taip pat nenustojo skaudėję. 
Veido išraiška buvo įžūli ir iššaukiama. 

— Tu esi girtas. 

— Taip. 

Lara susidėjo rankas ant krūtinės. 

— Ko tu čia atėjai? 

— O ką — čia gali pasirodyti pasiuntinys Porteris? — 
pašaipiai paklausė Kėjus. 

— Jis dar Vašingtone. 

— Bet rytoj grįžta. Apie tai rašė laikraštyje. ,„Did- 
vyriškas valstybės veikėjas aplankys Iden Pasą“. Kokia 
garbė. 

— Jeigu tu žinai, kad jo nėra, tai kodėl klausi? 

Kėjus plačiai nusišypsojo. 

— Norėjau pažiūrėti, kaip tu reaguosi. Kaip tau ims 
plakti širdelė, išgirdus jo vardą. 

— Būtų geriau, kad išeitum.— Lara ramiai pasisuko 
ir atidarė duris. 

Kėjus akimirksniu ištiesė ranką iš už nugaros ir už- 
trenkė duris; jo ranka taip ir liko padėta ant staktos. La- 
Ia atsidūrė spąstuose tarp durų ir jo kūno. Ji pasisuko 
siauroje vietoje, norėdama pamatyti Kėjaus veidą. 

— Tu taip ir neatsakei į mano klausimą. 

— Kokį klausimą? 

— Apie savo dukterį. Kadangi grįžome gyvi, aš no- 
Tiu žinoti. Ar Klarkas buvo jos tėvas? 

„Ką jis nori išgirsti?“ — pagalvojo Lara. Ką gi ji ga- 
lėjo jam pasakyti? 

Tikrą tiesą. 

Viešpatie, koks didelis būtų palengvėjimas. Ji Kėjui 

viską paaiškins, užpildys tuščias vietas ir tada tikriau- 
siai pelnys jo malonę. 

Tačiau švelninančios aplinkybės turi likti paslaptyje. 
Ypač Kėjui. Ypač dabar, kai žinojo, kad jį myli. 

— Rendalas — Ešlės tėvas, 

Apgailestavimas šmėkštelėjo Kėjaus akyse. 

— Tu esi tikra? 

— Taip. 

Lara pastebėjo, kad Kėjui ši žinia yra labai svarbi, 
nors jis ir stengėsi tai nuslėpti. 

— Vadinasi, tu nei iš šio, nei iš to privertei mane TIi- 
Zikuoti gyvybe. 

— Aš neįkalbinėjau tavęs skristi į Montesangrę, tu 
pats save įkalbėjai. Aš niekada net neužsiminiau, kad 
Klarkas buvo Ešlės tėvas. 

— Bet tu niekada to ir neneigei— Kėjus pasilenkė, 
pūsdamas jai į veidą viskio kvapą.— O tu iš tikrųjų esi 
egzempliorius. Gudri apsimetėlė. Niekšinga, šlykšti ap- 
gavikė. Aš negalėjau suprasti, kodėl mano protingasis 
broliukas užmezgė tokį, atvirą romanėlį su savo geriausio 
draugo žmona. Tu tikriausiai su juo neblogai padirbėjai. 
Susukai jam galvą taip, kad jis jau nieko nebesuvokė. 
O tas asilas Rendalas liko su tavimi. Tipiškas šliužas. 
Mėšlas, negana to, dar ir melagis, bet netgi ir jis nenu- 
sipelnė tokio elgesio. 

Kėjus nutvėrė Larą už liemens ir staigiu judesiu pri- 
sitraukė. Jis įsikniaubė veidu į jos plaukus.— Tu moki 
gauti iš vyro, ko tik panori. Ar ne taip, daktare? Tu jį 
taip prisuki, kad jis pakvaišta dar nespėjęs išsitraukti 
iš kelnių savo žaisliuko. 

Lara iš visų jėgų užsimerkė. Šlykštūs kaltinimai ją 
skaudino, ypač kai kaltino Kėjus, rizikavęs dėl jos savo 
gyvybe, švelnus ir aistringas, ūmus ir mylintis, kurio gla- 
monių, kaip ir anksčiau, ji troško. Kėjus, kurį ji sap- 
nuodavo naktimis. 

Remdamasis vien tik faktais, kokius žinojo, Kėjus pa- 
grįstai galėjo jos neapkęsti. Jo panieka buvo grindžia- 
ma tuo, ką jis Manė esant tiesa. Ir tos neteisybės ji ne- 
galėjo ištaisyti, nes tada pirmiausia nukentėtų pats Kė- 
jus. 

Lara jo troško net iki apkvaitimo, bet tik ne tokia 
kaina. Ji išmoko pakelti kitų žmonių panieką, bet nepa- 
jėgė pakelti Kėjaus paniekos. 

— Aš prašau tavęs išeiti. 

— Po velnių! — Kėjus išmetė butelį, įkišo ranką jai 
po sijonu ir ėmė mauti kelnaites.— Aš negaliu nieko pa- 
daryti. Apie nieką galvoti. Tik apie tave.— Nuo jo pikto 
bučinio jai ėmė skaudėti lūpas.— Ne, aš atsikratysiu ta 
pagunda. 

— Ne, Kėjau.— Lara suspaudė kelius. 

— Kodėl? Ką, tu anksčiau nebuvai neištikima? 

Lara atstūmė Kėjaus ranką, grabinėjančią jos krūtis. 

— Liaukis! 

— Tu turi skolelę, pamiršai? Devyniasdešimt tūkstan- 
čių neapmokėtų iš mano šimto. Arba tai. — Kėjus įgrūdo 
ranką tarp jos šlaunų ir ėmė ją glamonėti — Man ge- 
riau tai. 

— Ne! 

— Nesijaudink, iki aušros dingsiu. Šį kartą tavęs vy- 
Ias neužklups nusikaltimo vietoje. Aš esu protingesnis 
už brolį. Ir aš aistringesnis. Ar ne taip? 

— Ne, neaistringsenis— sušuko Lara.— Klarkas nie- 
kada nesiimdavo prievartos! 

Šie žodžiai tuojau pat jam praskaidrino protą, kaip 
šaltas vanduo, kurį ji kažkada jam šliūkštelėjo į veidą. 
Kėjus ją paleido iš savo glėbio ir atsitraukė garsiai ir 
sunkiai kvėpuodamas. 

Lara jautė greičiau kartėlį negu pyktį, nes ji žinojo, 
kodėl Kėjus buvo toks agresyvus. Ji norėjo paliesti jo 
veidą, pirštais iššukuoti prilipusius prie kaktos jo drėg- 
nų plaukų sruogas, nuraminti, pasakyti, jog labai gailisi, 
kad jį įžeidė pačiu siaubingiausiu būdu, palygindama jo 
nenaudai jį su Klarku. 

Užuot taip pasielgusi, Lara tylėdama stebėjo, kaip jo 
veide pasirodė pasišlykštėjimo išraiška brolio atstumtai 
pasileidusiai kekšei. 

Kėjus apžiūrėjo Larą ir pašaipiai prunkštelėjo. 

— Ne, aš neabejoju, kad jis nesiėmė prievartos. Nu- 
siraminkite, daktare. Jums nėra reikalo manęs bijoti. 

Kėjus ištiesė ranką, atidarė duris jai už nugaros ir 
vos nepargriuvo, užkliuvęs už besimėtančio ant grindų 
butelio. Jis nuspyrė jį tolyn. Butelis atsitrenkė į sieną 
ir subyrėjo į daugybę šukių. 

Kėjus išbėgo į prieangį, nulipo žemyn, peršokdamas 
per kelis laiptelius, ir įlipo į „linkolną“. Jis iš visų jėgų 
paspaudė greičio pedalą, ratai ėmė suktis vietoje, svai- 
dydami į visas puses žvyrą, kol pagaliau automobilis 
pajudėjo. 

Lara uždarė duris, atsirėmė į jas nugara ir nuslydo 
ant gindų. Ji apkabino rankomis kelius, priglaudė prie 
jų veidą ir ėmė raudoti. 


DVIDEŠIMT SEPTINT ASIS SKYRIUS 


— Tai štai kodėl tu nenori iš čia išvažiuoti? Tau gaila 
palikti tą namą? 

Rendalas perėjo per kambarius bei kabinetus ir da- 
bar buvo Laros raštinėje, kur ji pakavo knygas ir medi- 
cininį archyvą. Jis atskrido iš Vašingtono į Dalasą, iš- 
sinuomojo automobilį ir per dvi valandas buvo Iden 
Pase. 

Dar gerokai prieš jam atvykstant, žurnalistų automo- 
biliai patruliavo gatvėse prie Laros namo. Kai atvažia- 
vo Rendalas, jį apsupo įspūdinga reporterių ir operato- 
rių Minia. 

Sunkus išbandymas, patirtas Montesangrėje, užtemdė 
skandalą, kurį sukėlė jo žmona ir senatorius Taketas. 
Tarsi nusikaltęs vaikas, jis buvo nubaustas ir dabar at- 
vertė naują savo gyvenimo puslapį: jį šiltai priėmė pre- 
zidentas ir valstybės departamentas. Rendalas Porteris 
savo akimis pamatė Montesangrės gyvenimą ir tapo pa- 
grindiniu ekspertu tuo klausimu Kapitolijaus kalvoje. Jis 
buvo skanus kąsnelis reporteriams. 


Lara nesirodė, kol Rendalas dalyvavo improvizuotoje 
spaudos konferencijoje. Jis kelias minutes atsakinėjo į 
klausimus, paskui atsiprašė. 

— Mes su žmona beveik nepabuvome vieni du, kai 
sugrįžome iš Montesangrės. Manau, jog mane suprasite. 

Po geraširdiškų pajuokavimų reporteriai susikrovė sa- 
vo įrangą į automobilius ir išvažiavo. Daugelis signalizavo 
ir mojavo rankomis, tarsi atsisveikindami su bičiuliu. 

Tankėjo sutemos, bet Lara nedegė šviesos. Prieblanda 
geriau tiko jos nuotaikai. Ji taip pat slėpė pajuodusius 
Laros paakius. 

Išvakarėse, išėjus įtūžusiam Kėjui, ji taip raudojo, 
kad net visiškai suakmenėjo; Lara žinojo, kad daugiau 
niekada jo nebepamatys. Jis išėjo, jos neapkęsdamas. Di- 
džiulis skausmingas netekties jausmas buvo panašus į 
tą, kurį ji patyrė Majamyje, atgavusi sąmonę ir supra- 
tusi, jog klaikus sapnas yra tikrovė. 

Pagaliau, apie antrą valandą nakties, Lara sutelkė vi- 
sas jėgas ir nuėjo į miegamąjį, kur negalėjo sumerkti 
akių iki aušros. Visą dieną ji krovė daiktus, tai apimta 
karštligiško aktyvumo, tai panirusi į kaustančią depre- 
siją, kai ji nejudėdama sėdėjo vietoje ir žiūrėjo į tolį 
sausomis, bet vis dar raudonomis nuo ašarų akimis. 

Prieblandoje kambarys atrodė jaukesnis, šiltesnis; tai 
buvo gera slėptuvė, kur ji galėjo paslėpti savo skausmą. 
Ji seniai pamilo medinėmis plokštėmis iškaltas daktaro 
Patono kabineto sienas ir jo griežtus baldus. Kažkada 
Lara vylėsi čia praleisti daug metų. 

— Visiškai provincialu,— pastebėjo Rendalas, sėsda- 
masis į odinį krėslą. 

— Visa įranga šiuolaikiška. 

— Aš kalbu apie bendrą įspūdį. Tu čia atrodai ne- 
reikalinga. 

Rendalas neturėjo jokio supratimo apie ją. 

— Žmonės serga ne tik miestuose, Rendalai. Aš ga- 
lėčiau čia turėti gerą praktiką.— Lara uždengė kartoninę 
dėžutę ir ją užklijavo lipnia juosta.— Jeigu aš turėčiau 
sąlygas. 

— Čia Taketų teritorija. 

— Dėl to niekam nekyla abejonių. 

— Mane domina viena nedidelė smulkmena.— Renda- 
las užsidėjo koją ant kojos nerūpestingai ir elegantiškai 
kaip Fredas Asteras.— Prašom pasakyti, kodėl tu išsi- 
Iinkai Iden Pasą, kai tau prieš akis — Visas žemynas? Ir 
dar Techase,— pridūrė Rendalas akivaizdžiai nepritarda- 

mas. Kodėl tu pasirinkai miestą, kur tavęs neapkenčia? 
"Ar tu turi polinkį į mazochizmą? 

Lara neketino pasakoti Rendalui apie paskutiniuosius 
trejus savo gyvenimo metus. Kaip ir neketino jo palikti 
namuose nakvoti. Tačiau, prieš išsiskiriant, ji turėjo jam 
pasakyti vieną dalyką. 

— Man buvo sunku pradėti iš naujo po pertraukos, — 
pasakė ji— Nors aš labai nukentėjau nuo kruvinosios 
revoliucijos, buvau sužeista, netekau vaiko ir vyro, žmo- 
nės niekaip negalėjo pamiršti mano kaltės. Jiems aš bu- 
vau nusikaltusi Klarko Taketo meilužė. Ieškodama vie- 
tos, aš kreipiausi į daugelį ligoninių visame krašte. Kai 
kurių vadovai netgi norėjo mane priimti į darbą pagal 
dokumentus, kol nežinojo, kad daktarė Malori —tai po- 
nia Rendal Porter. Po to jie pasipiktinę reikalaudavo pa- 
duoti pareiškimą, kad galėtų mane atleisti iš darbo. Taip 
atsitiko mažiausiai dešimt kartų. 

— Todėl tu galiausiai nusprendei užsiimti privačia 
praktika. Tikriausiai tu pradžiai finansuoti panaudojai 
mano draudimą. Šiaip ar taip, tai nepaaiškina, kodėl tu 
nusprendei užsiimti praktika būtent čia. 

— Aš nepirkau praktikos, Rendalai. Aš ją paveldė- 
jau iš Klarko visiškai pagal įstatymus. Iš Klarko.— Lara 
sustojo, kad jis pajustų jos žodžių reikšmę.— Tai pasku- 
tinis dalykas, ką jis padarė prieš mirtį. 

Prabėgo kelios sekundės, kol Rendalas suvokė jos 
žodžių prasmę. Viską supratęs, jis negalėjo nepareikšti 
savo nuostabos. 

— Kas galėjo pagalvoti! Jis nusipirko nuodėmių atlei- 
dimą. Kaip gražu. 

— Aš galiu tik numanyti, kuo jis vadovavosi, bet 
manau, jog esi teisus. Jis Manė, jog privalo man tai pa- 
daryti! 

— Dabar tu tikriausiai ir man pateiksi sąskaitą. Kiek 
aš tau skolingas, kad tu su manimį važiavai į Monte- 
sangrę“ 

— Tu turi sutikti skirtis. 

— Atsisakau patenkinti tą prašymą. 

— Tu neturi teisės atsisakyti — piktai pareiškė La- 
Ia.— Mes su Kėjumi tave išvadavome iš kalėjimo toje 

siaubingoje šalyje! Gal jau pamiršai? Gal per netikėtą 
garbę praradai atmintį? 

Staiga Rendalo veidą nutvieskė tokia pat išdidi, kaip 
ir jo balso tonas, šypsena. 

— Ak, Lara, Lara, Kokia tu esi naivi. Kiek daug tu 
patyrei, bet vis tiek matai tik išorinę įvykių pusę. Gy- 
venimas tavęs neišmokė. Prisimink patarlę „Nėra namų 
be dūmų“.— Rendalas nubrėžė ore ratą.— Nejaugi tu ne- 
matai, kas slepiasi už išorės, kokia tikroji padėtis? 

— Ką tu turi omenyje? 

— Nejaugi tu nuoširdžiai tiki, kad tu ir tas beprotis 
lakūnas iš tikrųjų prisidėjote, kad mane paleistų iš ka- 
lėjimo? 

Rendalo balsas skambėjo piktai ir išdidžiai. Larai pa- 
sirodė, kad jos plaukai ant galvos sujudėjo. Ją apėmė 
siaubinga nuojauta. 

— Ką tu nori pasakyti? 

— Įtempk smegenis, Lara. Tu puikiai sugebi, tad ne- 
sunkiai atspėsi. 

— Montesangrėje. .. 

— Kalbėk, kalbėk,— ją ragino Rendalas. 

— Emilijus... 

— Puiku. Kas toliau? Galvok. 

Viskas buvo kaip rūke, bet vos tik iš jo išbridai ir 
viskas paaiškėjo. 

— Tu visiškai nebuvai belaisvis. 

Rendalas ėmė juoktis. 


— Šaunuolė! Galbūt aš būsiu nemandagus, bet nepri- 
skirk sau nuopelnų, kad man išgelbėjai gyvybę. Aš vis 
tiek būčiau įvykdęs savo penkmečio planą, kaip jį vadinu. 
Jūsų komiškas nuotykis buvo kaip tik laiku ir mes su 
Emilijumi jį panaudojome savo tikslams. Tai padarė dar 
įtikinamesnę atomazgą. 

Lara žiūrėjo į žmogų, kuris vis dar buvo jos vyras, 
ir žinojo, kad prieš ją stovi beprotis. Labai ramus, nuo- 
stabiai gražbyliaujantis ir nepaprastai klastingas. Siau- 
bingas niekšo įsikūnijimas. 

— Tai buvo apgaulė? 

Rendalas pakilo iš krėslo ir priėjo prie jos. 

— Po įvykio Virdžinijoje mane visi niekino Vašing- 
tone. O Klarkas turėjo įtakingų draugų, taip pat ir pre- 
zidentą. Nėra abejonės, jog dėl Klarko elgesio prezi- 
dentas pateko į nepatogią padėtį, tačiau jis nepaliko bė- 
doje savo globotinio. Šiaip ar taip, visiškai jo nepamiršo. 

Klarko prašymu, jis paskyrė mane pasiuntiniu ir pa- 
naudojo visą savo įtaką senatui, kad mano paskyrimą 
kuo greičiau patenkintų. Išoriškai aš buvau už viską la- 
bai dėkingas, tarsi man būtų padarę didžiulę malonę. Iš 
tikrųjų Man, kaip ir tau, viskas buvo šlykštu, aš supra- 
tau, kad tai yra neoficiali tremtis. Vos tik atvažiavęs 
į Montesangrę, aš iš karto ėmiau kurti grįžimo į Vašing- 
toną planą. Tačiau aš norėjau grįžti kaip nugalėtojas. 
Emilijus — protingas jaunuolis, jis turėjo savų sumanymų 
ir galėjo juos įgyventinti po Pereso mirties. 

— Pereso nužudymo. 

— Vadink tai, kaip nori. Mes kartu sukūrėme planą, 
kad kiekvienas gautume tai, kas priklauso. Mano „išva- 
davimas“ buvo gerai apgalvotas ir numatytas tam tikru 
laiku. Grįžęs į Jungtines Amerikos Valstijas, aš turėjau 
reikalauti, kad antrą kartą paskirtų į Montesangrę, ati- 
darytų pasiuntinybę ir atstatytų diplomatinius santykius 
su naujuoju režimų. 

— Su Emilijaus režimu.— Lara nepastebimai prisitrau- 
kė prie telefono. 

— Kaip tik taip. Paklausiusi mano patarimo, mūsų 
administracija greitai pripažins Emilijaus vyriausybę. 
Palaikomas Jungtinių Amerikos Valstijų, Emilijus visapu- 
siškai kontroliuos respubliką. O aš gausiu padėką už 
taikos atstatymą priešiškoje valstybėje, turinčioje stra- 
teginę reikšmę, kovojant su narkotikų kontrabanda. Pra- 
ėjus tam tikram laikui, už mano darbus bus būtinai at- 
lyginta paskyrimu į gerą vietą arba užsienyje, arba Va- 
šingtone. Tai jau kur kas geriau negu būti garsiam ragų 
nešiotojui, ar ne taip? 

— Tu esi beprotis. 

— Bet ne kvailys. Sakau tau, kad viską gerai apgal- 
vojau. Po visų tų metų planas įgyvendinamas kur kas 
geriau, negu tikėjausi. Kad būčiau pavyzdingo diplomato 

įsikūnijimas, man trūksta tik mylinčios žmonos. Todėl, 
brangioji, tu liksi mano žmona, šypsosies spaudos atsto- 
vams, mojuosi ranka miniai, žodžiu, darysi viską, ką 
tau liepsiu daryti. Ir nesugalvok man sumaišyti kortų. 

Lara ėmė kvatoti. 

— Tu esi išdavikas, Rendalai, sergantis didybės ma- 
nija. Nejaugi tu rimtai manai, kad aš dalyvausiu tavo 
išdavikiškame „penkmečio plane“? 

— Manau, kad dalyvausi,— ramiai atsakė Rendalas.— 
Tu neturi pasirinkimo. 

— Aš tave demaskuosiu. Aš papasakosiu apie Emili- 
jaus žiaurumą. Aš kreipsiuosi. .. 

— Kas tavimi patikės? — Rendalas liūdnai palingavo 
galvą, apgailestaudamas, kad ji klysta.— Kas patikės mo- 
terimi, kalta svetimvyriavimu su senatoriumi Taketu? 
Dabar tavimi tiki ne daugiau kaip anksčiau.— Rendalas 
parodė į telefoną, prie kurio ji traukėsi. — Matau, tu ne- 
kantrauji ką nors pasikviesti į pagalbą. Na, skambink. 
Tu tik virsi pajuokos objektu. Kas patikės, kad JAV pa- 
siuntinys pradėjo revoliuciją, prieštaraujančią šalies, ku- 
riai jis tarnauja, interesams? 

— Pradėjai revoliuciją? Ka tu nori pasakyti? Revoliu- 
cija prasidėjo, kai... kai mūsų automobilį... Ne, pa- 
lauk.— Lara pakėlė ranką, tarsi varydama šalin susipy- 
nusias mintis. Jų buvo tiek daug, kad ji negalėjo jų su- 
rikiuoti. 

— Tu blogai gaudaisi. — pasakė Rendalas meilikau- 
jamai.— Tikriausiai tau kažkas negera galvoje. Gerai pa- 
galvok. Aš pasakiau „penkmečio planas“. Aš jį pradėjau 
kurti tuojau pat mums atvažiavus į Montesangrę, o ne 
tada, kai mane pagrobė. 

Laros širdis ėmė plakti pašėlusiai greitai; ji sugriebė 
ranka už netikėtai išdžiūvusios gerklės. Kažkas praslydo 
pro ją. Kažko ji negalėjo prisiminti. Kažkas... 

Atsakymas perskrodė smegenis kaip kulka. Rūkas vi- 
siškai išsisklaidė ir jai prieš akis iškilo kaip sulėtintame 
iilme įvykiai prieš užpuolimą. 

Ji ploja su Ešle katučių, sėdėdama ant užpakalinės sė- 
dynės. Automobilis artėja prie sankryžos. Kai jis stabtelė- 

jo, būrelis ginkluotų žmonių apsupo automobilį. Vairuoto- 
jas buvo nužudytas ir krito krūtine ant vairo. 

Ji suriko. Rendalas atsisuko, norėdamas į ją pažiūrėti. 
„Sudie, Lara“, — pasakė jis. Jis šypsojosi be menkiausio 
baimės šešėlio“. 

Lara duso. 

— Tu žinojai? — sušuko ji— Tu kartu su Emilijumi 
suorganizavai Mūsų automobilio užpuolimą. Per tave nu- 
žudė mūsų dukrą! 

— Nutilk! Tu nori, kad išgirstų kaimynai? 

— Aš noriu, kad mane išgirstų visas pasaulis. 

Rendalas sudavė jai per veidą. Jis greitai, bet tyliai 
pasakė: 

— Kvaiša! Aš nemaniau, kad nužudys vaiką. Kulkos 
buvo skirtos ne jai. 

Lara nepagalvojo apie tai, kaip reikėjo suprasti tuos 
žodžius. Ji puolė prie krepšio su kamera ir įkišo ranką 
vidun. Jos pirštai suspaudė pistoleto rankeną. Lara jį 
ištraukė iš krepšio, atsisuko ir nusitaikė tiesiai Rendalui 
į krūtinę. 


— Tu dar gali pakeisti savo sprendimą. 

Džeinelena nusišypsojo Boviui. 

— Aš jo nepakeisiu. Aš visiškai, šimtu procentų tikra 
savo sprendimu. Tai tu bijojai ir drebėjai, tu spyriojaisi. 
O aš vis dėlto tvirtai laikiausi savo ir nenusileisiu ir tau 
neleisiu. — Džeinelena įsikibo Boviui į parankę ir padėjo 
galvą jam ant peties.— Važiuokite, pone Keitai. Aš tie- 
siog trokštu ten kuo greičiau būti. 

— Jeigu kas nors pamatys, kad vairuoju automobilį. .. 

— Dabar tamsu. Niekas mūsų nepamatys. O jeigu kas 
nors pamatys, tai pamanys, kad Kėjus vėl tavęs paprašė 
mane apginti nuo reporterių. 

— Šiandien jų buvo pilnas miestas. 

— Jie norėjo nors akies krašteliu žvilgtelėti į poną 
Porterį — Ta mintis privertė Džeineleną pamiršti savo 
laimę, ji paniuro.— Mama matė jį per televizorių žinių 
laidoje. Ir labai nusivylė. 

— Na ir kodėl? 

— Jis mamai priminė skandalą, Klarką, na, ir visa 
kita. Ji nevakarieniavo ir išėjo į savo kambarį. 

— Tu palaukei, kol ateis Meideila? 

Jie su Boviu iš anksto susitarė, kad susitiks konto- 
roje. 

— Taip. Ji liks visai nakčiai. Aš Meideilai pasakiau, 
kad išvažiuoju į Longvju į tobulinimosi seminarą. 

— (O ką sakė Kėjus? 

— Brolis retai nakvoja namuose, sako, kad iki auš- 
ros lošia pokerį su Balkiu aerodromo angare. Jis sako, 
kad paskui būna vėlu važiuoti į namus. Šiaip ar taip, 
Kėjus nesužinos, kad manęs nėra namuose. 

Bovis neramiai žvilgčiojo į kiekvieną pravažiuojantį 
automobilį. 

— Negerai, kad mes slepiamės. Pamatysi, ištiks kokia 
nors nelaimė. 

— Dėl Dievo meilės, Bovi.— Džeinelena atsiduso su 
apsimestine neviltimi.— Tu esi visų didžiausias pesimis- 
tas ir fatalistas, kokį aš kada nors buvau sutikusi. Tik 
prieš kelerius mėnesius tu išėjai iš kalėjimo, o aš jame 
sėdėjau visą gyvenimą. Dabar ir tavo, ir mano likimas 
pasikeitė. 

— Tavo likimas pasikeis, jeigu tu ir toliau būsi į 
mane įsikibusi,— liūdnai pastebėjo Bovis.— Tu prarasi sa- 
vo pinigus. 

— Aš tau šimtą kartų sakiau, kad aš jų visiškai ne- 
vertinu. Mūsų šeima turi daugybę pinigų, Oo argi mes 
esame laimingi? Tėvai nemylėjo vienas kito. Ir mes su 
broliu jautėme tą priešiškumą netgi vaikystėje. Kaip tik 
dėl to Klarkas viską paaukojo savo karjerai ir sau ne- 
atleido net už mažiausią apsirikimą. Kėjus yra visiška 
jo priešingybė, jis gyvena taip, tarsi į viską galėtų nu- 
sispjauti, nors aš manau, jog tai yra tokia jo savigyna. 
Jis nenori, kad kas nors suprastų, kaip smarkiai jį pavei- 
kė tėvo mirtis, jog Mama nuo jo nusisuko. O aš išaugau 
drovi ir užsidariusi, pilka pelytė, bijanti pakelti balsą 
ir pasakyti savo nuomonę. Patikėk, Bovi, laimės ir meilės 
negalima nupirkti už pinigus. Aš tau duočiau visus pasau- 
lio turtus už tavo meilę. 

— Už tai, kad tu niekada negyvenai skurde. 

Jie tiek daug kartų apie tai kalbėjo, kad atmintinai 
žinojo kiekvieną atsakymą. Džeinelena nenorėjo, kad 
ginčas aptemdytų pačią laimingiausią jos gyvenimo 
naktį. 

— Aš atsakau už kiekvieną savo poelgį, Bovi. Aš esu 
pilnametė. Aš tave beprotiškai myliu ir manau, kad tu 
mane taip pat myli. 

Bovis pažvelgė į Džeineleną ir atsakė labai rimtai: 

— Tu žinai, kai aš tave myliu. 

— O tai reiškia, kad mes galime įveikti visas pasau- 
lio kliūtis. Kas mums gali atsitikti, ko mes neįveiksime? 

— Viešpatie, Džeinelena,— sudejavo Bovis.— Tu meti 
iššūkį likimui. 

— Bovi,— atsakė ji, juokdamasi ir bučiuodama Bovį į 
skruostą, — tu esi nepataisomas. 


Darsė, vos tik įėjusi į barą ,,„Po palme“, pamatė Kėjų. 
Jis sėdėjo vienas bufeto gale su stiklinaite viskio kaip 
piktas šuo su kaulu. 

Darsė buvo puikiai nusiteikusi. Fergusas išvažiavo į 
mokyklos tarybos posėdį, kuris paprastai užtrukdavo daug 
valandų. Darsė mėgo mokyklos tarybos posėdžius. Per 
juos ji galėjo praleisti vakarą, kaip tik jai patiko. 

Hevera budėjo motelyje. Buvo labai panašu, kad šį 
penktadienį ją išrinks rungtynių, kurios įvyks buvusių 
mokinių susitikimo garbei, karaliene. 

Darsė išleido daugiau kaip septynis šimtus dolerių, kad 
gražiai aprengtų Heverą. Fergusą būtų nutrenkusi apo- 
pleksija, jeigu jis žinotų, kiek išleista pinigų, bet Darsei 
atrodė, jog tai yra geras pinigų įdėjimo būdas. Jeigu 
Hevera gaus karalienės titulą, tai padidins jos galimy- 
bes patekti į elitinius sluoksnius, kai įstos į koledžą. Fer- 
gusas nieko neišmanė apie tokias subtilybes, bet Darsė 
žinojo visus ėjimus, 

Nors Darsė kas dveji metai keisdavo automobilį, bu- 
vo klubo narė, pirko brangius drabužius ir gyveno di- 
džiausiame Iden Paso name, ji vis tiek dar negalėjo pa- 
tekti į elitinius visuomenės sluoksnius. 

Darsė buvo pasiryžusi, padedama Heveros, pakeisti to- 
kią padėtį. Dukra bus jai raktelis, kuris padės patekti į 
visuomenės elitą, nors jai ir reikėtų įeiti per užpakalines 
duris. 

Iš Kėjaus išvaizdos buvo matyti, jog neverta prie jo 
artintis, bet Darsė surizikavo. Na ir kas, kad per pasku- 
tinį susitikimą ji spjovė jam į veidą, o jis pagrasė ją 
užmušti? Pastaruoju laiku reikalai jam nekaip klostėsi. 
Dabar, kai gyvenimas jį prispaudė, jis, galimas dalykas, 
bus sukalbamesnis. 

Darsė atsisėdo ant taburetės šalia Kėjaus. 

— Sveikas, Hepai. Prašom įpilti baltojo vyno. Įmes- 
kite gabaliuką ledo. 

Hepas Holisteris nusisuko, norėdamas pripilti stikli- 
naitę. Darsė pažvelgė į Kėjų. 

— Vis dar ant manęs pyksti? 

— Ne, 

— Štai kaip? Tu išmokai atleisti ir pamiršti? 

— Ne. Tiesiog man į viską nusispjauti. Tai kam 
pykti. 

Darsė nuslopino įsiplieskusį pyktį, nusišypsojo Hepui, 
padavusiam jai vyną, ir nugėrė gurkšnelį. 

— Aš visiškai nesistebiu, kad tu toks rūškanas.— Dar- 
sė atsisuko į Kėjų ir atsisukdama keliu palietė jo kelį. — 
Tai didžiulis smūgis — sužinoti, kad miręs vyras yra gy- 
vas. 

— Aš nenoriu apie tai kalbėti. 

— Žinoma. Tai opi tema. Tu bent spėjai su ja per- 
gulėti iki to laiko, kai jai įmetė į vonią pasiuntinį Por- 
terį? 

Darsė pajuto, kaip jis įsitempė; ji suprato, jog suspė- 
jo. Ji įžengė į pavojingą zoną. Darsė galėjo pakęsti bet 
kokį vyro elgesį ir nuotaiką, išskyrus abejingumą. Ge- 
riau keiksmažodžiai ir mušimas, negu abejingumas. Ne- 
gana to, ji degė iš smalsumo.— Na ir kaip, ji pateisino 
tavo viltis? Na? O gal viršijo? 

„Viršijo“,— suprato Darsė, kai Kėjus apvertė stikli- 
naitę ir rankos mostu parodė Hepui, kad jis vėl ją pri- 
piltų. Mieste kalbėjo, kad tik idiotas dabar gali prieš- 
giniauti Kėjui Taketui. Jis pasidarė žiaurus. Ūmus. Jis 

įsivėlė į peštynes. Pavyzdžiui, vakar dieną, pačiame mies- 
to centre, Techaso gatvėje, jis grasino žurnalistui įgrūsti 
į užpakalį jo fotoaparatą, jeigu nedings jam iš panosės. 
Paskui jis susikibo prie Bobio restorano su kažkokiu at- 
važiavusiu fermerių, Kėjaus nuomone, pastačiusiu savo 
pikapą per daug arti prie jo „linkolno“. Mačiusieji pa- 
sakojo, kad kaimietis tikriausiai dar negreitai išdrįs vėl 
pasirodyti Iden Pase. 

Sklandė gandai, kad jis visą laiką, dieną ir naktį, 
būna labai girtas ir praleidžia ištisas valandas aerodrome 
nepasižyminčio protu Balkio Vilio kompanijoje. Kažkas 
dar pasakojo, jog matė jį stadione ketvirtą valandą ryto, 
kur Kėjus treniravosi, šaudydamas į žibintus, bet tas gan- 
das nebuvo patvirtintas. 

„Jeigu Lara Malori būtų jį nuvylusi lovoje, jam būtų 
buvę visiškai tas pats, kad jos vyras atsirado nežinia iš 
kur gyvas ir sveikas. Atvirkščiai, jeigu Lara jam patiko, 
tai jis turėtų virti iš pykčio. 

Apkalbos, o dabar ir asmeniniai stebėjimai, patvirtino 
Darsei, kad Kėjus yra visiškai priblokštas. 

Apimta pavydo ji pamiršo atsargumą. Darsė išdrįso 
paliesti jo skaudžiausią vietą. 

— Dabar tu, žinoma, žinai, kodėl tavo brolis dėl jos 
rizikavo. 

Ant Kėjaus skruostų iššoko gumbai. 

— Įdomu, kokias ji padarė išvadas ir kuris iš jūsų 
gavo daugiau taškų? Tikiuosi, jūs aptarėte kiekvieno pri- 
valumus. 

— Užčiaupk nasrus, Darse. 

Darsė ėmė juoktis. 

— Vadinasi, kalbėjote. Puiku. Tikriausiai trims vie- 
noje lovoje ankštoka. 

Kėjus pasuko galvą ir įbedė į Darsę degančias rau- 
donas akis. 

— Kiek man žinoma, tu ne kartą gulėjai trise. 

Darsė užsiplieskė, bet susitvardė. Ji pasilenkė prie 
jo arčiau, prisiglausdama biustu. 

— Tu neapsirikai. Ir, žinai, man labai patiko. Patariu 
pabandyti. O gal tu jau bandei? 

— Tik ne tame žemyne. 

Darsė vėl ėmė juoktis. 

— Skamba viliojamai— Ji perbraukė pirštu per jo 
ranką.— Aš mirštu iš smalsumo sužinoti visas kvapą 
gniaužiančias smulkmenas. 

Kėjus neatstūmė jos rankos. Pamaloninta sėkmės, Dar- 
sė paėmė rankinuką ir ištraukė iš jo raktą. Ji pamojavo 
juo Kėjui prieš nosį. 

— Motelio savininko žmona turi daug privalumų. Pa- 
vyzdžiui, ji gali naudotis raktu, atrakinančiu kiekvieno 
numerio duris.— Darsė perbraukė liežuviu per apatinę 
lūpą.— Ką tu į tai pasakysi? — Ji truputį atsilošė, kad 
Kėjus pamatytų, kaip, prisilietus prie jo raumenų, jai 
sustangrėjo krūtų speneliai. — Na, Kėjau. Juk mums tada 
patiko. Ar tu turi kokią nors kitą? 

Kėjus baigė gerti viskį, atskaičiavo pinigus už save 
ir už Darsę ir pastūmė Darsę durų link. 

Jis nieko nekalbėjo, kol jie išėjo į gatvę. 

— Tavo ar mano automobiliu? 

— Mano. Tavo geltonoji povandeninė valtis matoma 
už mylios. Negana to, niekas neatkreips dėmesio į mano 
automobilį prie motelio. 

Kai tik jie įlipo į jos „kadilaką eldorado“, Darsė pa- 
silenkė prie Kėjaus ir švelniai pabučiavo jį į lūpas — 
užkanda, užuomina į būsimas geras vaišes. 

— Tu pasiilgai manęs. Aš esu įsitikinusi. 

Kėjus sėdėjo, nuleidęs pečius, ir liūdnai žiūrėjo pro 
langą. 

Darsė pergalingai nusišypsojo. Kėjus pyksta, bet nie- 
ko, ji greitai jį pralinksmins. Nors ir labai sunku būtų, 
Darsė jam įrodys, kad yra ir kitų, geresnių už Larą Ma- 
lori. 

Vis greičiau važiuodamas „kadilakas“ nurūko į motelį 
„Žalioji pušis“. 


Džodė labai gerai pažinojo savo dukterį. Džeinelena 
nemokėjo apsimetinėti. Paprastai kiekvienas kasdienio 
Džodės tvarkaraščio pasikeitimas sutrikdydavo Džeine- 
leną. Ji įkalbinėdavo motiną valgyti, maldaudavo ją ne- 
rūkyti, primygtinai prašydavo, kad Džodė eitų miegoti, 

arba, atvirkščiai, prašydavo ją keltis iš.lovos. Džeinelena 
tupinėjo apie Motiną kaip perekšlė. 

Tačiau šiandien, kai Džodė atsisakė vakarieniauti, 
Džeinelena primygtinai neprašė. Dar iki tos dienos Džo- 
dė pastebėjo keistą dukters elgesio pasikeitimą. Džeinele- 
na ėmė rūpintis savo išvaizda, ko anksčiau nebūdavo. 
Ji ėmė naudoti kosmetiką ir pasidarė tą trumpą, idiotiš- 
ką, su garbanėlėmis šukuoseną. Pakeitė drabužių stilių, 
pradėdama nešioti trumpus sijonus ir ryškių spalvų ap- 
darus. 

Džeinelena dažnai juokdavosi. Galima sakyti, kad ji 
visą laiką buvo labai linksma, kartais netgi pasiutusi. Ji 
nepaprastai stengėsi įtikti žmonėms, kurių anksčiau veng- 
davo. 

Džeinelenos akyse įsižiebavo išdykėliškos, netgi pa- 
daužiškos ugnelės, kurios nevalingai primindavo Džodei 
Kėjų, taip pat ir velionį vyrą. Džeinelena pirmą kartą 
gyvenime kažką slėpė nuo motinos. 

Džodė spėjo, kad tai turėtų būti vyras. 

Atsitiktinai Džodė išgirdo Džeineleną paistančią nie- 
kus Meideilai apie seminarą Longvju, nors kiekvienam 
buvo aišku, jog tai buvo pasimatymas su mylimuoju, 
galimas dalykas, netgi tame pačiame motelyje, kur susi- 
tikdavo su savo prostitutėmis jos tėvas. Padėties nepado- 
rumas sujaudino Džodę. Nejaugi ji nieko neišmokė savo 
dukters? Ji pasidomės tuo klausimu pirma, negu koks 
noIs kazanova ir turtingų nuotakų mėgėjas sugadins Džei- 
nelenai gyvenimą. 

Šeimoje Džodė spręsdavo visas rimtas problemas ir 
taip būdavo nuo to laiko, kai ji pasakė „taip“ Klarkui 
Jaunesniajam. Kuo būtų šiandien Taketai, jeigu ji nesi- 
rūpintų jų likimais? Džodė niekada neleisdavo klostytis 
nekontroliuojamiems įvykiams ir viena pati sutvarkyda- 
vo visas krizines padėtis. 

Taip ji pasielgs ir šį vakarą. 

Tačiau pirmiausia reikia nepastebimai pasprukti nuo 
Meideilos. 


Ferguso Vinstono mintys skrajojo kažkur malonioje 
tylumoje. 

Mokyklos tarybos iždininkė, bažnyčios baptistų cho- 
IO solistė, žavėdamasi savo pačios balso skambėjimu, žo- 
džiu apibūdino kiekvieną biudžeto straipsnį, užuot pa- 
prasčiausiai išdalinusi ataskaitos egzempliorius kitiems 
tarybos nariams. 

Kol iždininkė drebančiu falcetu smulkiai dėstė kiek- 
vieną punktą, Fergusas šypsojosi, galvodamas apie pui- 
kiai besiklostančius savo finansinius reikalus. Kadangi 
vasara nebuvo labai karšta, žvejai ir turistai užplūdo Ry- 
tų Techaso ežerus ir miškus, tad moteliui tai buvo visų 
sėkmingiausias sezonas per visą egzistavimo laiką. 

Fergusas rimtai ėmė galvoti apie Darsės mintį panau- 
doti dalį pelno sporto salės, kuri turėtų įvairiausių gim- 
nastikos įrankių ir videožaidimus, įrengimui. Darsė visa“ 
da duodavo dalykiškus patarimus ir niekada jo nenu- 
vildavo. Fergusas įvertino jos sugebėjimus dar tais tol- 
mais laikais, kai priėmė dirbti į kavinę. Ji turėjo ypatin- 
gą sugebėjimą sugalvoti naujus būdus pinigams uždirbti: 

Darsė taip pat turėjo talentą slaptą išleisti dideles su- 
mas sau. Kaip ir dauguma žmonių, Darsė numanė, jog 
Fergusas yra labai nuovokus. Jis mylėjo ją, todėl nepa- 
rodydavo, jog žino apie jos santuokinę neištikimybę. Jiš 
kentėjo dėl to, kad Darsė ieškojo kitų vyrų draugijos, 
tačiau tai buvo mažiau skausminga, negu gyventi be jos. 

Kartą per radiją Fergusas girdėjo gydytojo pokalbį 
apie gilias psichologines žmogaus elgesio nukrypimų 
priežastis, kurių reikia ieškoti vaikystėje. Darsė kaip tik 
ir yra toks atvejis. Fergusas jos gailėjo, dar labiau ją 
mylėjo. Ji visada grįždavo į namus po jo sparneliu, dėl 
to jis stengdavosi nepastebėti jos neištikimybės ir ne- 
klausdavo draugų bei verslo partnerių pašaipų. 

Darsė manė, kad jis nežino apie dideles pinigų su- 
mas, kurias ji išleisdavo sau ir Heverai, bet klydo. Dar- 
sė buvo plačių užmojų kūrybinė natūra, o jis — šykštuo- 
lis, kurio viskas buvo suskaičiuota. Fergusas iki cento 
žinojo, kiek kainuoja jo motelis. Daugiametė patirtis jį 
išmokė slėpti nuo mokesčių tarnybų pelną, kur reikėtų 
būti išlaidžiam, o kur būti taupiam. 

Fergusas atsikrenkštė, nuslėpdamas juoką. Džodės Ta- 
ket dėka jis kasmet sutaupydavo tūkstančius dolerių. Jis 

visada tikėjosi, kad sulauks tos dienos, kai jo prakeiktas 
priešas atiduos Dievui dvasią. Ir štai dabar jis turi nu- 
spręsti, ar jai patikėti savo mažą paslaptį, kol ji visiškai 
nepasiligojo arba, dar blogiau, neprarado proto. 

Svarbiausia parinkti tinkamą laiką. Juk galiausiai jis 
prisipažins padaręs nusikaltimą. Fergusas norėjo nutai- 
kyti tokį momentą, kai Džodė dar bus pakankamai pro- 
tinga, kad suvoktų jo išradingumo esmę, bet nesugebėtų 
ko nors padaryti. 

Gal jai parašyti ką nors panašaus į padėkos raštelį? 

„Brangioji Džode, pirma, negu tu apsigyvensi amžina- 
jame pragare, aš noriu tau pareikšti savo dėkingumą. Ar 
prisimeni, kai tu mane apgavai su naftos sklypu? Tad štai 
aš tau noriu pranešti..." 

— Kokia jūsų nuomonė Fergusai? 

Dainininkė pažadino Fergusą Vinstoną iš jo svajonių. 

— Aš manau, kad jūs detaliai viską aptarėte. Jeigu 
nėra pataisų, siūlau pradėti nagrinėti kitą klausimą. 

Mokyklos tarybos pirmininko pavaduotojas perskaitė 
kitą darbotvarkės punktą, o Fergusas grįžo į malonias 
svajones, kaip jis atkeršys Džodei Taket. 


— Tavo išdavystė kainavo mano dukteriai gyvybę, — 
Laros balsas buvo tvirtas, kaip ir jos ranka, spaudžian- 
ti „Magnum 357'.— Tu esi niekšas. Tu nužudei mano vai- 
ką. Dabar aš nužudysiu tave. 

Pamatęs į jį nukreiptą ginklą, Rendalas apstulbo, bet 
tik akimirkai. Jis tuojau pat susitvardė. 

— Tu bandei suvaidinti tokį pat spektaklį Monte- 
sangrėje, bet tau nieko neišėjo. Emilijus atspėjo tavo kės- 
lus taip pat, kaip ir.-aš. Tu esi gydytoja, Lara, bet ne 
žmogžudė. Tu pernelyg vertini žmogaus gyvybę, kad kam 
nors ją atimtumei. Tačiau ne visi taip pagarbiai Žiūri į 
savo artimo teisę į gyvybę. Tokie kilnūs idealai trukdo 
pasiekti tikslą. Norint pasiekti tikslą, labai svarbus yra 
paskutinis žingsnis, Lara. Ar tu jį padarysi ar ne, tai ir 
nulems reikalo sėkmę arba nesėkmę. Reikia iš pat pra- 
džių ryžtis tam paskutiniam žingsniui, nes kitaip nėra 
prasmės pradėti. Šiame scenarijuje toks paskutinis žings- 
nis yra nuspausti gaiduką, o tu nesugebėsi to padaryti. 

— Aš tave nušausiu. 

Baimė šmėkštelėjo jo akyse, bet jis tęsė, kaip ir anks- 
čiau, gražbyliaudamas. 

— Kuo tu mane nušausi? Iš tuščio pistoleto? Juk tu 
prisimeni, kad iš jo išėmė šovinius? 

— Taip, prisimenu, bet aš jį vėl užtaisiau. Kėjus 
paslėpė atsarginę apkabą slaptoje krepšio kišenėje. Ka- 
reiviai jos nerado per kratą. Jis užtaisė pistoletą vieš- 
butyje, prieš važiuodamas į oro uostą skristi į Kolum- 
biją.— Lara atlenkė gaiduką.— Aš tave nušausiu. 

— Tu juokauji. 

— Taip tavo paskutinė pranašystė, Rendalai. Ir ji yra 
klaidinga. 

Pasigirdo kurtinantis trenksmas. Akinanti oranžinė 
šviesa perskrodė tamsą ir Larą nusviedė į sieną. Sunkus 
pistoletas iškrito jai iš rankos. 


Jis įkišo raktą į spyną. Niekieno nepastebėti, jie įėjo 
į numerį jaunavedžiams ir uždarė duris. Jis ištiesė ranką 
prie jungiklio ir uždegė šviesą, bet kambaryje buvo 
tamsu. 

— Tikriausiai perdegė lemputė, — pamanė jis. 

— Čia yra stalinė lempa. 

Jie apgraibomis perėjo svetainę. Jis dar kartą pa- 
spaudė jungiklį. 

Visko priežastis buvo trumpas sujungimas. Kai jis vėl 
paspaudė jungiklį, iššoko kibirkštis. 

Žybtelėjo ir sprogo visas kambarys. 


DVIDEŠIMT AŠTUNT ASIS SKYRIUS 


Nuo trenksmo į sieną Larai užėmė kvapą. Labai sun- 
kiai ji prišliaužė prie lango. Atrodė, jog visa šiaurinė 
Iden Paso dalis apimta liepsnos. 

Pačiupusi gydytojos krepšį, Lara išbėgo iš namo, sėdo 
į automobilį ir, nekreipdama dėmesio į šviesoforus, nu- 
rūko ten, kur į dangų kilo didelis juodų dūmų stulpas. 
Lara greitai nustatė, kad sprogimas įvyko „Žaliosios pu- 
šies“ viešbutyje. 

Ji atvažiavo tuojau pat paskui gaisrinę ir patrulinį 
šerifo automobilį. Vieną motelio sparną buvo apėmusi 
liepsna. 

Vienas paskui kitą sprogimai liepsnos liežuviais nu- 
tvieskė dangų. Nebuvo jokių abejonių, kad pastatas la- 
bai apgriautas. Kai dėl aukų, viskas priklausė nuo ap- 
gyventų kambarių skaičiaus. Lara mintimis pasiruošė blo- 
giausiam dalykui. 

— Ar kam nors pavyko išsigelbėti? 

Šerifas Baksteris įtempė klausą, norėdamas išgirsti 
jos žodžius; viską užgožė liepsnos riaumojimas. 

— Kol kas nežinoma. Viešpatie, na ir reikalai. 

Lara žinojo, kad, nepaisydama didvyriškų pastangų, 
Iden Paso gaisrininkų komanda, daugiausia sudaryta iš 
savanorių, jokiu būdu nesusidoros su tokia nelaime. Gais- 
rininkų komandos viršininkas tai taip pat gerai suprato, 
uždrausdamas besiveržiantiems į priekį, bet blogai aprū- 
pintiems įranga, gaisrininkams lipti į ųgnį. Jis paliepė 
užkirsti kelią liepsnai ir kreipėsi pagalbos į kaimynines, 
geriau aprūpintas gaisrininkų tarnybas. 

— Paskambinkite į Taketų kontorą, — paliepė šerifas 
Baksteris.— Jų gręžinys pernelyg arti, kad kas nors ne- 
atsitiktų. 

Šerifo padėjėjas Hasas ėmė skambinti policijos mo- 
biliuoju telefonu. 

— Šerife, ar galiu pasinaudoti telefono ryšiu, esančiu 
jūsų automobilyje, kad galėčiau įspėti apygardos ligoni- 
nę? — paprašė Lara. 

Šerifas linktelėjo. 

Lara sėdo į patrulinį automobilį, surinko numerį ir, 
laimė, iš karto susijungė su nuovokia budinčia medici- 
nos seserimi. Lara jai paaiškino padėtį. 

— Tuojau pat siųskite „greitosios pagalbos“ mašiną. 
Pasiimkite kuo daugiau vaistų, švirkštų, tvarsčių, deguo- 
nies balionų.— Ligoninė turėjo tik du automobilius ir La- 
Ia nusprendė iškviesti pastiprinimą iš kitų apygardų.— 
Taip pat praneškite Medicinos centrui ir Motinos Fren- 
sės ligoninei Taileryje. Tikriausiai mums reikės jų ma- 
lūnsparnių sunkiai sužeistiems gabenti į traumatologinius 
centrus. Tegu būna pasiruošusi ,„Skubiosios pagalbos“ 

brigada. Taip pat praneškite visiems regioniniams kraujo 
bankams ir sudarykite turimų kraujo grupių sąrašą. Be 
to, reikia iškviesti papildomą personalą. Bus nelengva 
naktis. 

— Ei, ten! — šerifas Baksteris iš visų jėgų mojavo 
rankomis, kažką rodydamas gaisrininkams, kai grįžo La- 
ra. 

Šauksmai girdėjosi iš pirminio sprogimo nepaliesto 
motelio sparno. Lara su baime žiūrėjo kaip gaisrininkų 
savanorių grupė įėjo į degantį pastatą. Kiekvieną sekun- 
dę sprogimas galėjo pasiglemžti jų gyvybes. 

Po kelių kankinamų laukimo akimirkų gaisrininkai 
ėmė vesti iš motelio žmones. Du nešė ant pečių. Kiti ėjo 
patys, bet Lara matė, jog yra apdegę ir dūsta nuo dūmų. 

Lara paliepė gaisrininkams juos paguldyti ant Žemės 
ir ėmė apžiūrinėti, įvertindama kiekvieno būklę, minty- 
se nustatydama labiausiai nukentėjusius. Ji jiems kalbėjo 
užuojautos ir padrąsinamuosius žodžius — šiuo metu tai 
buvo vienintelė pagalba, kurią ji galėjo suteikti. 

Dar niekada „greitosios pagalbos“ sirenos kauksmas 
jai nebuvo toks malonus. Pirmąja mašina atvažiavo trys 
felčeriai. Dabar buvo galima statyti lašelines, duoti de- 
guonį, taip pat tuojau pat vežti į ligoninę sunkiausius 
ligonius. Felčeriai iškrovė kelias dėžes vaistų Larai, pas- 
kui išvažiavo kartu su nukentėjusiais. 

Pasilikusieji žiūrėjo į Larą stiklinėmis iš skausmo aki- 
mis. Nepakeliamai sunku buvo nuspręsti, kam važiuoti 
pirmam, o kam laukti. Lara vylėsi, kad jie supras ją. 

Gaisrininkai dar kelis kartus įėjo į degantį namą. Iš- 
gelbėtųjų daugėjo, o kartu su jais ir rūpesčių Larai. Du 
buvo ištikti šoko. Kažkas verkė, kažkas šaukė iš skaus- 
mo. Kai kurie neteko sąmonės. Lara krito iš nuovargio, 
teikdama pirmąją pagalbą. 

Lara klūpėjo, dėdama įtvarą ant sudėtingo alkūnės 
sąnario lūžio, kai pavojingai arti sustojo automobilis. Ji 
apsidairė, tikėdamasi pamatyti dar vieną „greitąją pa- 
galbą". 

Darsė Vinston iššoko iš savo ,„kadilako“. 

— Hevera! — sušuko ji.— Viešpatie! Kur tu, Hevera? 
Ar kas nors matė mano dukterį? 

Darsė puolė į motelį ir būtų įėjusi tiesiai į siautėjan- 
Čią liepsną, jeigu jos nebūtų sugriebęs ir nutempęs į šo- 
ną vienas gaisrininkas. Darsė ištrūko iš jo. 

— Ten yra mano duktė! 

— Negali būti, — sudejavo Lara.— Ne! — Nejaugi mer- 
gina; su kuria jos taip greitai susidraugavo, yra gaisro 
auka? Ji pradėjo ieškoti Heveros tarp išgelbėtųjų, bet 
niekur jos nematė. 

— Dieve mano, kas darosi! 

Išgirdusi pažįstamą balsą, Lara atsisuko ir tuojau su- 
prato, kad Kėjus atvažiavo kartu su Darse. Tačiau tokiu 
metu negalimi asmeniniai išgyvenimai ir ji paprašė: 

— Padėkite, Kėjau. Aš negaliu viena suspėti. Aš plė- 
šausi į visas puses. 

— Aš gausiu mMalūnsparnį. Pakeliui užvažiuosiu paim- 
ti sesers, kuri jums padės.— Kėjus pažvelgė į tolį — O 
gręžinys. .. 

— Jie jau kažką įspėjo kontoroje. 

Manau, jis greitai čia pasirodys. Kai tik jis atkirs liniją, 
taip pat imsis darbo. Kaip jaučiatės? 

— Gerai. Prašom padėti nuvežti žmones į ligoninę. 

— Aš greitai grįšiu. — Jis sėdo prie Darsės „kadila- 
ko“ vairo ir pajudėjo iš vietos, jau važiuodamas uždarė 
dureles. Praėjus kelioms sekundėms nuo jo išvažiavimo, 
atvažiavo dar trys „greitosios pagalbos“ mašinos. 

Gaisrininkai išnešė iš motelio dar penkis žmones. Kaip 
tik vietoj tų, kuriuos Lara jau išvežė į ligoninę. Pagyve- 
nusi moteris, apsinuodijusi smalkėmis, mirė po kelių mi- 
nučių. Dukra laikė jos negyvą ranką ir kūkčiojo. 

Mažylis, sveikas ir gyvas, šaukė motiną. Lara negalėjo 
suprasti, kieno jis galėtų būti ir apskritai, ar išsigelbėjo 
jo tėvai. 

— Aš juo pasirūpinsiu. 

Šie žodžiai buvo Marionos Leonard. Lara nustebo ją 
pamačiusi, bet negaišo laiko jos klausinėdama. 

— Kaip tik laiku. Ačiū! 

Ji atidavė verkiantį berniuką Marionai, kuri jį, ramin- 
dama švelniu balsu, nunešė toliau nuo liepsnos. 

Džekas Leonardas taip pat čia atsirado. 

— Sakykite, kuo galiu padėti, daktare Malori. 

— Manau, jūs galėtumėte gaisrininkams padavinėti 
deguonį. 

Džekas linktelėjo galvą ir nuėjo prie gaisrininkų bū- 
rio. 

Lara pastebėjo, kad atėjo Fergusas Vinstonas. Darsė 
nutvėrė jį už švarko skvernų ir verkdama paklausė: 

— Ar tu gerai žinai, Fergusai? Prisiek man! 

— Prisiekiu. Hevera paskambino ir pasakė, kad šian- 
dien jai yra papildoma treniruotė. O aš jai leidau anks- 
čiau išeiti iš budėjimo. 

— O Viešpatie, dėkoju tau. Dėkoju.— Darsė puolė 
vyrui ant krūtinės. 

Fergusas ją priglaudė, glostė jos plaukus, šlapius nuo 
ašarų skruostus ir tikino, kad jų dukra saugi. Liepsna, 
veržliai ryjanti jo gyvenimo verslą, apšvietė liūdną pail- 
gą veidą ir atsispindėjo jo kenčiančiose akyse. 

Išgirdusi malūnsparnio sraigtų ūžesį, Lara pažvelgė 
aukštyn ir pamatė „Gyvybės gelbėjimo“ tarnybos malūn- 
sparnį. Tiesiog per kelias minutės jis pakilo, paimdamas 
du sužeistuosius. Tuojau pat nusileido privatus malūn- 
sparnis, tas pats, kurį kažkada Kėjus pasiskolino nuskrai- 
dinti Letei Leonard į ligoninę. Lara atvedė prie Kėjaus 
malūnsparnio dvi moteris su rimtais įpjovimais ir sumu- 
šimMais. 

— Ar matėte Džeineleną? — sušuko Kėjus, stengda- 
masis perrėkti motoro gaudesį. Lara papurtė galvą.— Eko- 
nomė sako, kad ji išvažiavo į Longvju.— Jis gūžtelėjo 
pečiais.— Niekas kontoroje nežino, kur yra Bovis. 

— Jeigu ji pasirodys, pasakysiu, kad ieškote. 

— Aš greitai grįšiu. 

Malunsparnis pakilo nuo žemės. 

Lara vėl ėmė teikti pagalbą nukentėjusiesiems ir pa- 
miršo apie valandas ir minutes. Ji matavo laiką tik skai- 
čiumi tų, kuriuos galėjo išgelbėti arba suteikti kokią 
pagalbą prieš nuvežant į ligoninę. Ji stengėsi negalvoti 
apie tuos, kurių negalėjo išgelbėti. 

Lara turėjo pagalbininkų. Atvažiavo vos prieš kelias 
savaites susituokę jaunavedžiai Džimis Bredlis ir Helena 
Beri. Atvyko Olis Hoskinsas. Larą ypač nudžiugino pa- 

sirodžiusi jos buvusi medicinos sesuo Nensė Beiker. Nen- 
sė, turėdama didelę patirtį, dirbo greitai ir sumaniai. Jai 
buvo galima patikėti net sunkiausius ligonius. Daugelis 
kitų Iden Paso gyventojų, anksčiau atsisakiusių Laros 
paslaugų, dabar siūlėsi jai padėti. Lara visiems rado darbo. 

Tą naktį motelyje budėjo šeši darbuotojai. Numeriuose 
gyveno aštuoniasdešimt devyni gyventojai. Ir buvo dar 
du, apie kuriuos niekas nieko nežinojo. 


Bovis Keitas pernešė žmoną per jaunavedžių numerio 
Šrivporto centre buvusiame viešbutyje slenkstį. 

— O Bovi, kaip gražu — žavėjosi Džeinelena vaizdu 
pro langą, kai Bovis ją pastatė ant grindų vidury kam- 
bario. 

— Reikėjo gerokai paieškoti, kol išsirinkau. Aš pa- 
ėmiau raštišką policijos leidimą išvažiuoti iš Techaso. 
Juk mes dabar esame Luizianoje. 

— Kiek daug tu turėjai rūpesčių. 

— Aš norėjau, kad tau patiktų. 

— Bovi, aš esu sužavėta. 

— Tikriausiai pirmą mėnesį po vestuvių mums reikės 
taupyti, taip brangiai čia reikia mokėti už numerį. 

Džeinelena ėmė juoktis. 

— Jeigu tu gražiai paprašysi, tavo bosas tau pakels 
atlyginimą. 

— Ne, ačiū, man nereikia malonės dėl to, kad aš esu 
boso vyras,— pasakė jis griežtai — Aš ne iš tų, kurie 
vaikosi kraičio. Prisimeni, ką aš tau sakiau, kai tu mane 
įkalbinėjai tuoktis, užuot užmezgusi romanėlį.— Bovis nu- 
stebęs palingavo galvą.— Iki šio] negaliu suprasti, kaip 
tai tau pavyko. 

— Tu nenorėjai, kad mane laikytų paleistuve. O aš 
pasakiau, kad turime tik vieną išeitį. Tuoktis. 

Bovio veide matėsi nerimas. 

— Tavo mama gali anuliuoti mūsų santuoką. 

— Nepasiseks. Aš esu pilnametė. 

— Kėjus gali mane nušauti. 

— Aš taip pat įsigysiu pistoletą. 

— Nereikia juokauti. Aš nenoriu atsistoti tarp tavęs 
ir tavo šeimos. 

— Aš juos myliu, Bovi, bet tu man esi brangiausias 
pasaulyje. Laimėje ir nelaimėje, džiaugsme ar skausme 
mes dabar esame vyras ir žmMona.— Džeinelena droviai 
nuleido galvą.— Arba būsime vyras ir žmona, jeigu tu 
liausies kalbėti ir atsigulsime į lovą. 

Apsiavusi aukštakulniais bateliais Džeinelena pasi- 
rodė esanti vieno ūgio su Boviu. Ji pasilenkė ir pabučiavo 
jį į lūpas. Bovis kažką sumurmėjo, išreikšdamas prita- 
rimą, ir apkabino ją, norėdamas stipriau pabučiuoti. Bo- 
vis akimirksniu įsiaistrino ir greitai paleido ją iš rankų, 
žengdamas žingsnį atgal. 

— Nori, aš tave minutei paliksiu vieną. 

— Kodėl? 

Bovis nervindamasis pasitrynė rankas į kelnes. 

— Kad tu... Viešpatie, nežinau, kodėl. Na, kad tu 
pasiruoštumei kaip visos nuotakos. Aš pamaniau, kad 
tau geriau likti vienai. 

— A...— Džeinelena negalėjo nuslėpti  nusivyli- 
mo, — Aš pamaniau, kad tu pats nori mane nurengti. 

— Žinoma, noriu,— nudžiugo Bovis.— Aš noriu pasa- 
kyti, jeigu tu neprieštarausi. 

Džeinelena kurį laiką svarstė, po to linktelėjo galvą. 

Bovis ištiesė rankas ir su Meistro, kuriam reikia ati- 
daryti sudėtingą seifą, atsargumu, palietė palaidinukės 
sagas, mažas perlamutrines sagutes, labai panašias į tas, 
kurios pirmą kartą sužadino jo vaizduotę. 

Kartu su kiekvienu nuimamu drabužiu mažėjo ir jų 
drovumas. Jie nurenginėjo vienas kitą neskubėdami, 
džiaugdamiesi kiekvienu nauju atradimu. Nors Džeinelena 
buvo išaugusi kartu su broliais, ji smalsiai kaip vaikas 
apžiūrinėjo Bovio kūną. Stebėdamasi ji šnabždėjo, kad 
jis yra gražus, ir Bovis atsakė, kad nežinojo, koks blo- 
gas yra jo regėjimas. Kai Bovis Džeinelenai pasakė, kad 
ji yra nuostabi, ši tuojau pat patikėjo, nes tai patvirtino 
jo rankos ir lūpos. Su juo Džeinelena jautėsi esanti mei- 
lės ir grožio deivė. 

— Aš bijau, kad tau neskaudėtų,— sušnabždėjo Bovis 
paskutiniu momentu. 

— O aš nebijau. 

Džeinelenai neskaudėjo net tada, kai jis buvo jos 

gelmėje. Ji buvo nepatyrusi ir tikriausiai pernelyg no- 
rėjo jam įtikti, todėl Bovis jai pasakė, kad šį kartą jis 
pats viską padarys. Džeinelena pakluso ir, jų bendram 
malonumui, jos ekstazės kulminacija buvo tokia pat aud- 
ringa, kaip ir jo. 

Paskui jie atkimšo šampano butelį, kurį viešbutis do- 
vanojo jaunavedžiams kartu su kambariu. Džeinelena iš- 
rinko vardus jų pirmiems keturiems vaikams. Bovis pa- 
žadėjo, jog iki šv. Valentino dienos sutaupys pinigų ves- 
tuviniam žiedui, kaip dera jaunikiui, bet Džeinelena 
pasakė, kad jai nereikia jokių materialinių jo meilės įro- 
dymų. Ji ir be jų kiekvieną akimirką ja kvėpavo kaip 
oru. 

Mieguistas nuo meilės ir šampano Bovis murmėjo: 

— Ar nori išsimaudyti hidromasažo vonioje arba pa- 
žiūrėti televizorių? O gal dar ko nors? 

— Dar ko nors.— Džeinelena jam nusišypsojo valiū- 
kiška šypsena, kuri būtų nustebinusi Iden Paso matronas, 
visiems laikams ją įrašiusias į senmergių luomą, paskui 
pakišo ranką po paklode ir drąsiai jį paglamonėjo. 

— Pasigailėk mūsų, Viešpatie,— nustebo Bovis.— Pa- 
nelė Džeinelena tapo tikru seksualiniu maniaku. 


Jeigu Bovis ir Džeinelena būtų įjungę televizorių jau- 
navedžių numeryje, jie būtų išgirdę pranešimą apie krau- 
pų gaisrą Iden Pase, jau pasiglemžusį dešimt gyvybių. 
Visos dešimt aukų buvo atpažintos ir valdžia pranešė jų 
giminėms. 

Tik po daugelio valandų šešių apygardų gaisrininkai 
pagaliau užgesino gaisrą. Auštant prasidėjo išankstinis 
sprogimo priežasčių tyrimas. Policininkai apžiūrinėjo 
smilkstančius griuvėsius. 

Iš pradžių kilo įtarimas, jog septintas gręžinys kaž- 
kaip susijęs su gaisro kilimu; kadangi Bovio niekur ne- 
galėjo rasti, jo meistras pats atjungė naftos ir dujų vamz- 
džius. 

Sprogimai liovėsi ir tai dar kartą patvirtino, jog sep- 
tintas gręžinys prisidėjo prie ugnies plitimo. 

Federalinio tyrimų biuro agentai apklausė Kėjų kaip 
vienintelį rastą namuose Taketų šeimos atstovą. 

— Ar buvo problemų su naftos ar dujų nutekėjimu 
iš to gręžinio, pone Taketai? 

— Kiek aš žinau, ne, bet aš netvarkau mūsų „„Kompa- 
nijos“ reikalų. 

— O kas juos tvarko? 

— Mano sesuo. Dabar jos nėra mieste. 

— Aš supratau, jog viskam vadovauja jūsų motina. 

— Tik ne pastaruosius kelerius metus. 

— Vis dėlto norėčiau su ja pakalbėti. 

— Atleiskite, bet apie tai negali būti jokios kalbos. 
Neseniai ją buvo ištikusi apopleksija ir ji beveik nesi- 
kelia iš lovos. 

Lara stovėjo netoliese ' ir viską girdėjo, bet patylėjo. 
Kaip ir visi kiti. 

— Tai viskas, ką galiu jums pasakyti, — tęsė Kėjus,— 
kaip ir tai, kad „Taketų naftos kompanija“ visada griež- 
tai laikėsi saugos taisyklių. 

Susibūrę agentai ėmė tartis. Dabar, kai pavojus pra- 
ėjo, dešimtys smalsuolių vaikščiojo aplinkui, norėdami 
pažiūrėti, ar labai nukentėjo motelis. Jie, kiek galėdami 
ramino Darsę ir Fergusą Vinstonus, kuriuos ištiko tokia 
baisi nelaimė. 

Visi gesinusieji gaisrą buvo suodini ir purvini ir tik 
Darsė, kaip visada, atrodė puošniai ir elegantiškai. Ji 
nenuleido akių nuo minios, vildamasi pamatyti Heverą. 
Kelis kartus ji paklausė Laros, ar ji nematė jos dukters. 
Ponia Vinston tyliai verkė, rūpestingai šluostydamasi aša- 
ras ir visiems reiškusiems užuojautą kartojo tuos pačius 
žodžius. 

— Aš tiesiog negaliu patikėti, kad visas mūsų triūu- 
„sas virto dūmais. Tačiau, žinoma, mes viską atstatysime. 

Fergusas veikiau nervinosi, negu buvo nepaguodžia- 
"mas. Larai jo elgesys atrodė keistas. Galimas dalykas, 
jis buvo įsiskolinęs draudimo įmokų. 

— Ji turi būti čia, — išgirdo Lara Fergusui skirtus ku- 
pinus nevilties Darsės žodžius. Tikriausiai Darsė manė, 
jog Heverai būtina dalyvauti gaisre, kad jų visą šeimą 
matytų spaudos atstovai. 

Du šauksmai pasigirdo beveik tuo pačiu metu. 

Buvo šaukiama toje pastato dalyje, kur įvyko pirma- 
sis sprogimas ir prasidėjo gaisras. 

— Padėkite kas nors! 

— Greičiau ateikite čia! 

Kartu su kitais Kėjus ir Lara bėgte nubėgo ten, iš 
kur girdėjosi šauksmas. 

— Ten žemai yra kūnas. 

Kėjus padėjo agentams nukelti siją nuo apdegusių 
liekanų to, kas kažkada buvo vadinamas žmogumi. 

Dar nespėjus visiems atsipeikėti nuo sukrėtimo, poli- 
cininkas netoliese rado dar vieną kraupų radinį. 

— Viešpatie, čia yra antras lavonas. 

— Pone! — Kitas agentas pribėgo prie savo viršinin- 
ko. Jis duso nuo greito bėgiino.— Aš radau kažką ne- 
suprantamo.— Jis parodė į nedidelę atvirą erdvę tarp 
dviejų apdegusių sienų.— Man atrodo, čia yra dujotiekis, 
bet jis nepažymėtas motelio plane. Vamzdis nutiestas ver- 
tikaliai į viršų. Matyt, jis yra prijungtas prie požeminės 
linijos, nutiestos tiesiai iš gręžinio. 

Kėjus veržėsi per minią. 

— Apie ką jūs kalbate? 

Vyresnysis agentas paniuro. 

— Atrodo, pone Taketai, kad kažkas iš jūsų gręžinio 
pompavo gamtines dujas. 

Verianti dejonė pasigirdo už policijos kordono. Darsė 
sugriebė už pečių merginą paauglę ir purtė ją iš visų 
jėgų taip, kad jos galva tabalavo į visus šonus. 

— Ką tu sakai? Tu, melage! — Darsė skėlė merginai 
skambų antausį — Hevera buvo treniruotėje. Ji pasakė 
Fergusui, kad turinti iš budėjimo išeiti anksčiau. Aš už- 
mušiu tave, bjaurybe. 

Mergina pravirko. 

— Aš nemeluoju, ponia Vinston. Hevera paprašė ma- 
nęs jos neišduoti, jeigu jūs netikėtai man paskambinsite. 
Šiandien nėra treniruotės. Ji sakė. ..— Mergina kūkčiojo 
ir sunku buvo suprasti, ką ji kalba.— Hevera sakė, kad 
ji čia susitiks su Taneriu ir jie praleis naktį viename iš 
numerių. — Skausmas iškreipė ištinusį nuo ašarų veidą.— 
Ji sakė, jog tai bus labai romantiška, nes ji praleis naktį 
jaunavedžių numeryje. 

Olis Hoskinsas be poilsio dirbo gaisravietėje visą 
naktį, vykdydamas kiekvieną nurodymą. Tačiau, išgirdęs 
sūnaus vardą, jis tiesiog neteko proto. 

— Taneris? Taneris buvo čia? Ne. Negali būti. Mano 
berniukas, jis... Ne! 

Darsė pastūmė į šoną kūkčiojančią Heveros draugę 
ir apmirė vietoje, žiūrėdamas, kaip liūdnai gaisrininkai 
išneša iš rūkstančių jaunavedžių numerio griuvėsių du 
neštuvus. Ant kiekvienų neštuvų gulėjo uždengtas juodas 
plastikinis paketas. 

— Ne! Hevera! NE! 

Ir tada apstulbę žiūrovai pamatė, kaip Fergusas stai- 
ga krito ant kelių ir užsidengė rankomis galvą. Paskui, 
gailiai surikęs, krito veidu ant žemės. 


— Ne prošal būtų išgerti kavos.— Kėjus pasivijo La- 
rą, einančią į savo automobilį — Bet aš neturiu kuo va- 
žiuoti. | 

Kėjus atvažiavo su Darse, o tai nebuvo paprasčiau- 
sias atsitiktinumas. Tačiau ar vertėjo apie tai kalbėti to- 
kiu momentu? Jie abu patylėjo. 

— Jeigu jums nesunku, gal mane pavešite iki savo 
namų? 

Kėjaus, kaip ir Laros, veidas ir rankos buvo suodinos, 
drabužiai — dėmėti nuo prakaito ir purvini. Lara jau ne- 
besuskaičiavo, kiek kartų Kėjus kilo į orą su sužeistai- 
siais ir grįžo paimti kitų nukentėjusiųjų. 

Visus nuskraidinęs į ligoninę, jis ėmėsi padėti gais- 
rininkams. Lara taip pat teikė pagalbą, tvarstė žaizdas 
ir nudegimus. Ji nevalingai klausėsi garsaus Kėjaus bal- 
so; Lara jo nesumaišytų su niekuo kitu. Netgi priešauš- 
rio prieblandoje Lara išskyrė iš kitų jo figūrą. 

Lara linktelėjo galvą, kad jis liptų į automobilį. Kai 
jie išvažiavo iš gaisravietės, Lara paklausė: 

— Kaip manote, kas dabar bus Fergusui? 

Fergusą išvežė su antrankiais. 

— Jis praleis likusį gyvenimą už grotų. Be vagystės, 
jis dar kaltas dėl dvylikos žmonių žūties. 

Lara sudrebėjo. 

— Į tą skaičių įskaičiavus ir jo dukterį. 

— Reikia tikėtis, kad jo niekada neišleis iš kalėjimo. 
Darsė pažadėjo, kad jį nužudys pirmai progai pasitai- 
kius. Ir ji tai padarys.— Truputį patylėjęs, Kėjus pridū- 
Iė: — Aš su ja gulėjau tik vienintelį kartą. Kai ji mane 
sužeidė.— Kėjus teisingai suprato paniekinamą Laros 
žvilgsnį, tad tuojau pat paaiškino: — Vakar vakare aš 
tik jos paprašiau mane pavėžėti iki mano automobilio. 
Mes kaip tik tarėmės dėl to, kai pasigirdo sprogimas. 

— Aš su ja elgiausi neteisingai, — prisipažino Lara, — 
netikėjau, kad ji gali mylėti ką nors, išskyrus pati save. 
O ji taip stipriai mylėjo dukterį. Aš suprantu jos jaus- 
mus. Aš Darsę palaikau, kai ji grasina nužudyti Fergusą. 
Taip susiklostė aplinkybės, bet dėl visko jis ir yra kaltas. 

Lara sustojo už namo, bet nelipo iš automobilio: ji 
bijojo įeiti į vidų ir pamatyti tai, ką ten paliko. 

— Ten yra Rendalas. 

— Aš jam nejaučiu simpatijos.— Sunkiai atsidusęs, 
Kėjus išlipo iš automobilio. Jie kartu įėjo į namą.— Ne- 
užrakinta, — pastebėjo jis. 

— Aš labai skubėjau ir nespėjau užrakinti. 

Jie perėjo tyliais kambariais. Lara prisiminė siaubin- 
gą tiesą, kurią jai pasakė Rendalas prieš pat sprogimą, 
ir ją vėl apėmė pyktis. 

— Atrodo, jo čia nėra, — pastebėjo Kėjus. 

— Jis negalėjo išeiti. 

— Ei, Porteri, atsiliepkite! — sušuko Kėjus. Jis priėjo 
prie Laros kabineto ir stumtelėjo praviras duris. 

Lara pajuto, kai per jos nugarą perbėgo šaltukas. 

— Kėjau... 

— Porteri? — Kėjus įėjo į kambarį. — Po velnių! 

Jo riktelėjimas privertė ją atsipeikėti. Lara puolė pas- 
kui jį į kambarį, bet apmirė ant slenksčio. 

Kėjus suklupo prie nejudančio Rendalo kūno. Nekilo 
nė menkiausių abejonių, jog jis yra negyvas. Kraujo 
klanas aplink galvą jau pradėjo džiūti. Ant veido buvo 
sustingusi nuostaba. 

— Aš jo nenužudžiau! — sušuko Lara.— Nenužudžiau. 
Aš nepaspaudžiau gaiduko. 

Kėjus pakėlė galvą ir pažvelgė į ją. 

— Ką jūs sakote? Žinoma, jūs nenužudėte jo. 

— Aš taikiausi į jį iš pistoleto, bet... 

— Pistoleto? Kokio? 

— „Magnumo'“. 

Kėjus pažvelgė ten, kur Lara rodė pirštu; pistoletas 
gulėjo ant grindų, ten, kur Lara jį numetė. 

— Bet aš nepaspaudžiau gaiduko.— Lara prisidengė 
burną ranka, pirmą kartą pajusdama šleikštulį pamačiu- 
si kraują.— Šūvio banga mane trenkė į sieną, bet aš ne- 
šoviau. O gal šoviau? — Apimta panikos ji ištiesė į Kė- 
jų rankas.— Kėjau! Pasakyk, kad aš nešoviau. 

Kėjus atsistojo ir palietė „,„magnumą“ bato galu. Jo 
veide matėsi nepatiklumas ir liūdesys. 

— Aš taip nedariau,— pakartojo Lara, iš visų jėgų 
purtydama galvą.— Prisiekiu Dievu! Aš negalėjau pri- 
siversti. Aš norėjau jį tik pagąsdinti. Aš norėjau, kad 
jis patirtų tokią pat baimę kaip aš Emilijaus stovykloje. 

— Lara, tu kalbi nesuprantamus dalykus. 

— Tai Rendalas kaltas dėl Ešlės mirties! — sušuko La- 
ra, stengdamasi kalbėti taip, kad jis suprastų. 

— Kodėl? 

— Jis nuo pat pradžių buvo susijęs su Emilijumį.— 
Padrikai, nutrūkstančiais sakiniais Lara jam papasakojo 
viską, ką jai prisipažino Rendalas.— Aš žinau, jog tai at- 
rodo neįtikėtina. Bet tai yra tiesa! Prisiekiu. O ne, tik 
ne! — sušuko Lara, spausdama rankas prie smilkinių, pa- 
stebėjusi jo abejonę.— Aš to daugiau nebepakelsiu! Aš 
nebegaliu vėl prisiimti svetimos kaltės! 

— Aš tavim tikiu. Nusiramink. | 

— Dieve mano, Kėjau. Aš jo nenužudžiau. Aš negalė- 
jau prisiversti. Ne! 

— Aš nužudžiau jį. 

Kimus prisipažinusio žmogaus balsas pasigirdo iš už 
pravirų durų. Kėjus puolė į priekį, norėdamas pamatyti, 
kas slepiasi už durų. 


DVIDEŠIMT DEVINTAASIS SKYRIUS 


— Džode! 
Džodė Taket sėdėjo ant grindų, parietusi po savimi 
kojas. Pistoletas, žmogžudystės įrankis, gulėjo greta. Ji 

turėjo sąmonę, bet kairioji veido pusė buvo paralyžiuo- 
ta. Seilės nutįso ant palaidinukės. 

— Ją ištiko apopleksija.— Lara pastūmė į šoną Kėjų 
ir atsiklaupė šalia jo motinos.— Surinkite telefono nu- 
merį 911. 

— Nesivarginkite. Aš mirštu. Aš noriu numirti. Da- 
bar aš galiu numirti. — Džodė neaiškiai tarė žodžius, pra- 
rydama balsius, vos judindama lūpas. Tačiau ji dėjo visas 
pastangas, kad ją suprastų.— Negalėjau jam leisti... 

— Ko negalėjai leisti, Džode? — Kėjus atsiklaupė ša- 
lia jos.— Ko negalėjai leisti? 

Lara surinko 911 numerį. Antrą kartą per dvylika va- 
landų ji kvietė „greitosios pagalbos“ mašinas, dabar vie- 
ną Džodei, antrą — Rendalui. Po to ji grįžo prie Džodės 
ir uždėjo jai ant rankos manžetę, norėdama pamatuoti 
kraujospūdį. 

— Tikriausiai ji įėjo tuojau pat paskui mane,— spė- 
liojo Lara.— Rendalas nuvirto toje pačioje vietoje, ku- 
rioje stovėjo, kai aš išbėgau iš namų. 

— Negalėjau leisti, kad jis papasakotų apie Klar- 
ką. ..— Džodė grūmėsi su žodžiais. 

— Tykėkite, ponia Taket,— švelniai paprašė Lara.— Ji 
nuėmė manžetę ir paėmė Džodės ranką pulsui suskai- 
čiuoti. 

— Ką jis galėjo papasakoti apie Klarką? — Kėjus pri- 
laikė ranka motinos galvą.— Ką Rendalas Porteris žino- 
jo apie Klarką, ką tu norėjai nuslėpti? 

— Kėjau, dabar ne laikas. Jos būklė labai sunki. 

— Ji ištaškė smegenis jūsų vyrui! — užpuolė jis La- 
Ią.— Kodėl, velniai rautų! Aš noriu žinoti, kas paskatino 
mano motiną žudyti. Ar jūs žinote? 

— Jūs verčiate jaudintis mano ligonę,— griežtai pa- 
sakė Lara. 

— Viešpatie, vadinasi, žinote. Tai kas čia yra? 

Lara tylėjo. 

Jis pažvelgė į Džodę ir staiga suprato, kaip ir Lara, 
kad ji karštligiškai nori kažką pasakyti, kol dar ne vėlu. 

— Džode, kas ten buvo? Gal Porteris ką nors žinojo 
apie Klarko mirtį? Gal tai buvo politinė žmogžudystė, 
kurią slėpė nelaimingas atsitikimas? Ar žinojo Klarkas, 

kad Porteris yra gyvas.— Ne.— Džodė nukreipė maldau- 
jamą žvilgsnį į Larą.— Pasakykite jam. 

Lara iš pradžių neryžtingai, paskui energingai papur- 
tė galvą. 

— Ne. Ne. 

— Lara, dėl Dievo meilės, aš jūsų labai prašau. Jis 
buvo mano brolis.— Kėjus ištiesė ranką virš Džodės kūno, 
paėmė Larą už smakro ir atsuko jos veidą į save.— Ką 
jūs žinote, ko aš nežinau? Ką žinojo Porteris, kas netgi 
po Klarko mirties jam kėlė grėsmę? Kas bebūtų, bet kaip 
tik dėl to Džodė nenorėjo, kad jūs liktumėte Iden Pase, 
ar ne taip? Ji bijojo, kad jūs prasitarsite. 

— Porteris buvo. ..— kimiai prašneko Džodė.— Porte- 
Tis buvo... 

— Nereikia, ponia Taket,— meldė Lara.— Nesakykite 
jam. Tai nieko nepakeis, o tik sukels skausmą.— Lara 
pažvelgė į Kėjų.— Neklausinėkite jos. Tai sugriovė jos 
gyvenimą. Dėl to Džodė nužudė Porterį. Neprašykite jos. 
Prašau tavęs, Kėjau, neprašykite jos pasakyti. 

Kėjus neklausė Laros. Jis žemai palinko prie Džodės, 
jo veidas buvo visiškai prie pat jos veido. 

— Kas buvo Porteris? Jie ką nors abu su Klarku su- 
manė? Gal Klarkas įsivėlė į kokį nors reikalą ir negalėjo 
išsipainioti? Koks nors neteisėtas sandoris su ginklais? 
Arba narkotikais? 

— Ne. 

— Pasakyk man, Džode,— įkalbinėjo Kėjus.— Pasakyk, 
aš privalau žinoti. 

— Rendalas Porteris buvo... 

— Ne, Kėjau, ne. Nereikia. Prašom. 

— Nutilkite, Lara. Tai kas gi buvo Rendalas Porteris, 
Džode? 

— Klarko meilužis. 

Kelioms akimirkoms Kėjus apmirė vietoje. Tada stai- 
giai pakėlė galvą ir įsisiurbė akimis į Larą. 

— Mano brolis ir Porteris. .. 

Lara bejėgiškai atsirėmė į sieną, ji pralaimėjo. Ištisus 
penkerius metus ji nepaprastai troško visiems atskleisti 
tą paslaptį, o dabar taip pat nepaprastai norėjo, kad ji 
nueitų į kapą kartu su Džode Taket, kad tik nematytų, 

kaip nusivylimas tarsi juodas debesis užslinko Kėjui ant 
veido. 

— Jie buvo meilužiai? — Jo balsas trūkčiojo, sakant 
kiekvieną žodį, jis buvo beveik negirdimas. 

Lara nuolankiai linktelėjo galvą. 

— Tada, rytą, Klarkas gulėjo lovoje su Porteriu, o ne 
jūs. O jūs užklupote juos abu. 

Lara kumščiu nusišluostė skruostais riedančias ašaras. 

— Taip. 

Kėjus bjauriai nusikeikė, piktai apnuogindamas dan- 
tis. Jis užsidengė rankomis veidą ir, atrodė, nepaprastai 
ilgai sėdėjo kaip kankinys. 

Pagaliau Kėjus atitraukė rankas nuo veido ir pažvelgė 
į Motiną. 

— Klarkas tau prisipažino? 

— Kai jis... 

— Kai jis nupirko praktiką ir namą Larai,— pasuile- 
ravo Kėjus. 

Džodė vos pastebimai linktelėjo galvą. Jos akis už- 
plūdo ašaros. 

— Tu jo paklausei, kodėl jis dovanoja nesuvokiamą 
dovaną jį pražudžiusiai moteriai. Klarkas neištvėrė ir tau 
pasakė tiesą. Žinoma, tu jį pasmerkei, pagrasinai, jog 
paliksi be palikimo. Ir jis nusižudė. 

Kraupus garsas išsiveržė iš Džodės krūtinės. 

— Nereikia jos kankinti, — sušnabždėjo Lara. 

Tačiau Kėjus neketino daugiau kankinti Džodės. Jis 
pakišo ranką po jos kūnu, truputį pakėlė ir prispaudė prie 
krūtinės. Džodė jo glėbyje atrodė tokia mažytė ir bejėgė, 
kad sunku buvo įsivaizduoti, jog tai yra ta pati moteris, 
kuri protų, 0 ne grožiu užkariavo liūdnai pagarsėjusį 
Iden Paso vėjavaikį, sukėlė Ferguso Vinstono neapykantą 
ir privedė jį prie nusikaltimo, daugelį metų laikė po padu 
visą naftos kompaniją, o visas miestas ją vergiškai gerbė. 

Kėjus pirštu nuvalė seiles nuo jos smakro ir priglau- 
dė savo skruostą prie jos skruosto. 

— Nusiramink, mama. Klarkas mirė, žinodamas, kad 
tu jį myli. Jis niekada dėl to neabejojo. 

— Kėjau...— Džodė ištarė jo vardą be jokio prie- 
kaišto, bet kupina atgailos. Ji paėmė jo ranką.— Kėjau. 


453 


Kėjus užsimerkė, suspaudė vokus, bet negalėjo su- 
laikyti ašarų. Kai atvažiavo „greitoji pagalba“, jis vis 
dar švelniai liūliavo motiną ir kažką jai šnabždėjo. 

Tačiau Džodė Taket jau buvo mirusi. 


— Dėkoju jums, pone Hoskinsai. 

Olis pats nunešė jos pirkinius į automobilį ir sudėjo 
į bagažinę. 

— Visada jūsų paslaugoms, daktare Malori. 

— Kaip laikosi ponia Hoskins? 

Olis išsitraukė iš kišenės nosinę ir nesislėpdamas nu- 
sišluostė ašaras. 

— Blogai. Ji visas dienas praleidžia Tanerio kamba- 
ryje. Šluosto dulkes, valo kilimą, jį pratrynė beveik iki 
skylių. Nevalgo, nemiega. 

— Gal jūs atvežkite ją pas mane? Aš jai paskirsiu 
kokių nors raminamųjų. 

— Ačiū, daktare Malori. Tačiau jos problema nesusi- 
jusi su sveikata. 

— Sielvartas žudo žmogų. Įkalbėkite ją užsukti pas 
mane. 

Olis linktelėjo, dar kartą padėkojo Larai ir nuėjo į 
parduotuvę. Prieš Padėkos dieną didžiulė savitarnos par- 
duotuvė ,„Ekonomiškas pirkėjas“ buvo pilna žmonių kaip 
niekada per metus. Techaso gatvė buvo prisigrūdusi au- 
tomobilių ir žmonių. 

Savanorių būrys kabinėjo papuošimus kitai šventei, 
Kalėdoms, tiesė įvairiaspalvių lempučių girliandas ir kėlė 
ant banko stogo Kalėdų Senį su kaubojiška skrybėle ir 
batais. Praeiviai jiems trukdė savo patarimais. 

Nepaisant neseniai įvykusios nelaimės, Iden Paso gy- 
venimMas tekėjo savo vaga. 

Lara kaip tik ketino išvažiuoti iš mokamos automo- 
bilių stovėjimo aikštelės, kai Kėjaus „linkolnas“ sustojo 
už jos automobilio ir užtvėrė kelią. Jis išlipo iš automo- 
bilio ir buvo beeinąs prie jos, bet garsus pypsėjimas ir 
šauksmai atkreipė jo dėmesį. 

— Ei, Taketai, ar tu ketini patraukti iš kelio savo 
vežėčias. Tu užgriozdinai visą gatvę. 

Kėjus tuojau pat atsiliepė: 

— O tau, ar sunku jas apvažiuoti, šunsnukiė — Pla- 
čiai šypsodamasis, jis pamojavo savo bičiuliui Oposumui. 
Besišypsodamas Kėjus priėjo prie Laros automobilio, pa- 
beldė į stiklą ir nusiėmMė akinius nuo saulės.— Sveika, 
daktare, kaip sekasi? 

Jie nesimatė nuo tos dienos, kai numirė Džodė. Kėjus 
elgėsi laisvai, draugiškai ir Lara pasekė jo pavyzdžiu. 
Tačiau jos širdis ėmė tankiau plakti. 

— Aš maniau, kad jūs išvažiavote į Aliaską. 

— Važiuosiu kitą savaitę. Pažadėjau Džeinelenai čia 
praleisti šventes. Jai svarbu, kad būtent aš prapjaučiau 
šventinį kalakutą. 

— Ji buvo atvedusi jį pas mane supažindinti. 

— Ką — kalakutą? 

Lara pakėlė į dangų akis, parodydama, kaip ji vertina 
jo pajuokavimą. 

— Man labai patiko jūsų svainis. 

— Man jis taip pat patinka. Ypač patinka, kad Bovis 
bijo, jog žmonės nepagalvotų, kad jis vedė Džeineleną 
dėl pinigų. Jis labai smarkiai dirba, norėdamas įrodyti, 
kad taip nėra. Nuolatos tikrina visų gręžinių saugumą. 
Jis norėjo, prisiminti kaltę dėl gaisro, nes tai susiję su 
septintuoju gręžiniu, bet Džeinelena neleido. Bovis žinojo, 
kad ten kažkas negerai, bet iki sprogimo nespėjo nusta- 
tyti, kas yra. Šiaip ar taip, jie vienas dėl kito yra netekę 
proto. Aš jaučiuosii nereikalingas. Išvažiuosiu ir jiems 
nebemaišysiu. Aš atidaviau Džeinelenai savo namo dalį. 

— Labai kilnu. 

— Man su tuo namu susiję tik blogi prisiminimai. Ti- 
kiuosi, jie bus jame laimingi su savo vaikais.— Kėjus pa- 
lingavo galvą ir nusijuokė.— Kas galėjo pagalvoti, kad 
Džeinelena gali pabėgti su vyru ir slapta ištekėti“ — Kė- 
jaus veidas pasidarė rimtas ir jis pridūrė: — Štai tik laiką 
ji išsirinko nelabai vykusį. Dabar Džeinelena visą laiką 
save kaltins, kad jos nebuvo namuose, kai Džodę ištiko 
priepuolis. 

Kėjus vėl pavadino savo motiną Džode, bet Lara pri- 
siminė, kaip švelniai jis Džodę apkabino ir pavadino ma- 
ma prieš mirtį. 

— Ar jūs pasakėte Džeinelenai apie Klarką? 


455 


— Ne. Kam to reikia? Ji ir taip sielvartavo, sužino- 
jusi, kad Džodė nušovė jūsų vyrą. 

Atliekant tyrimą, Kėjus pasakė, jog Džodė nužudė 
Porterį, užėjus motinai sąmonės aptemimui. Jis paaiškino 
teisėjui, kad Džodei jau buvo sutrikusi sąmonė ir ji kaž- 
kaip susiejo netikėtą Rendalo Porterio atvykimą su Klar- 
ko mirtimi. Ji nužudė Porterį, gindama savo sūnų. Niekas 
nesuabejojo ta versija. Šiaip ar taip, žudikas jau buvo 
negyvas. Byla buvo nutraukta. Galima pasakyti, kad šį 
kartą teismo sistema suveikė labai gerai. 

Savo mėlynomis akimis Kėjus įtemptai žiūrėjo į Larą. 

— Jūs galėtumėte teisme pasakyti tiesą. 

— Aš sutinku su jumis: kokia prasmė? Man niekas 
nenorėjo tikėti prieš penkerius metus. Aš tada negalėjau 
įrodyti ir dabar neįrodyčiau. Negana to, viskas užtruktų 
daugelį mėnesių. Aš džiaugiuosi, kad viskas pagaliau 
baigėsi. Man svarbiausia, kad už Ešlės mirtį atkeršyta. 

Lara kremavo Rendalo kūną. Kadangi oficiali laido- 
tuvių ceremonija įvyko prieš kelerius metus, Lara ne- 
matė reikalo surengti publikai dar vieno spektaklio. Ji 
užprašė gedulingas mišias Merilende ir pakvietė į jas tik“ 
kelis Rendalo bendradarbius. 

— O kokias machinacijas sugalvojo Porteris su San- 
česu? — pasidomėjo Kėjus. 

— Kai man paskambino prezidentas, norėdamas pa- 
reikšti užuojautą, aš jam pasakiau, kad nesutinku su pa- 
dėties Montesangrėje vertinimu, kurį pateikė mano ve- 
lionis vyras. Aš pasakiau, kad jūs ir aš savo akimis ma- 
tėme, kaip žiauriai Korasonas elgiasi ne tik su savo prie- 
šais, bet ir su savo kovos draugais. Aš jam taip pat pa- 
sakiau, kad, kaip Amerikos mokesčių mokėtoja, neno- 
rėčiau, kad mano doleriai būtų siunčiami tokiam režimui 
palaikyti. 

— Jis skambino ir man. Aš jam tą patį pasakiau, tik 
truputį kitais žodžiais. 

— Galiu įsivaizduoti. 

Kėjus stovėjo, atsirėmęs nugara į seną pikapą, sto- 
vėjusį greta, koja remdamasis į jo aplamdytas dureles. 
Pikapas puikiai tiko prie jo techasietiškų ,„uniforminių 
drabužių“ — džinsų ir storo audinio striukės. Veržlus ru- 

dens vėjas draikė jo tamsius plaukus. Akys buvo mėly- 
nesnės už dangų virš galvos. 

Kaip Lara jo ilgėjosi! 

— Aš girdėjau, kad jūs, daktare, išvažiuojate iš Iden 
Paso. 

— Ne, aš persigalvojau ir vėl užsiimu praktika. Vie- 
tiniai žmonės pagaliau priėmė mane. Viskas kiostosi kuo 
puikiausiai. Aš vėl priėmiau į darbą Nensę. Ji reikalau- 
ja, kad jai priimčiau pagalbininkę. 

— Sveikinu. 

— Ačiū. 

Po to buvo ilga tyla, per kurią jie nežinojo, kur jiems 
žiūrėti. 

— Mariona Leonard nėščia,— pasakė Lara.— Manau, 
ji neprieštaraus, kad jums pasakiau. Ji buvo viena pir- 
mųjų iš pas mane atėjusiųjų, kai aš vėl ėmiausi prak- 
tikos. 

— Ką gi, gera naujiena.— Ir Kėjus pritariamai link- 
telėjo galvą.— O kaip byla dėl nusikalstamo nerūpestin- 
gumo? Taip viskas ir nutilo? 

— Taip. 

Jie nekalbėjo apie tai, jog Džodė prisidėjo, kad pa- 
sklistų toks gandas. 

— Ar skaitėte laikraštyje ataskaitą apie gaisrą? — 
paklausė Kėjus. 

Po ilgų tyrimų Federalinė agentūra padarė savo išva- 
dą. Sprogimą motelyje „Žalioji pušis“ sukėlė neužregist- 
ruotas dujotiekis, nutiestas nuo septinto ,„Taketų naftos 
kompanijos“ gręžinio iki motelio. Dujos buvo naudoja- 
mos ir moteliui šildyti, ir kodifikavimo sistemai. Nutekė- 
jusios iš linijos bekvapės gamtinės dujos pripildė retai 
nuomojamą jaunavedžių kambarį. Dujų koncentracija 
buvo tokia didelė, jog tereikėjo mažiausios kibirkštėlės, 
kad jos sporgtų. Taip ir atsitiko, uždegant šviesą. 

Fergusas Vinstonas, nepaisydamas savo advokato pa- 
tarimo, prisipažino kaltas pagal visus straipsnius ir fau 
pradėjo atlikti bausmės laiką, prilygusį visam jo liku- 
siam gyvenimui. 

Darsė uždarė namą ir išvažiavo iš miesto. Dėl to 
sklandė neįtikinamiausi gandai. Vieni kalbėjo, kad ji lei- 

džia naktis prie Heveros kapo, o dienas prie kalėjimo, 
tikėdamasi nužudyti Fergusą. Kiti tvirtino, kad ji visiš- 
kai kuoktelėjo ir ją uždarė į psichiatrinę ligoninę. Sklandė 
ir dar vienas gandelis, kad Darsė susidėjo su kažkokiu 
beisbolininku ir gyvena Oklahomoje. 

— Mano supratimu, — tęsė Lara,— Fergusas prijungė 
motelį prie kažkada buvusios atšakos. 

— Tikra tiesa. Anksčiau atšakų buvo daug. Jose buvo 
deginamos dujos iš gręžinių. Senelis nusprendė pardavi- 
nėti ne tik naftą, bet ir dujas. Tada jis uždarė atšakas. 
Šiaip ar taip, tokios atšakų linijos buvo uždraustos. Fer- 
gusas žinojo, jog yra viena tokia atšaka, pats ją atidarė 
ir nutiesė iki motelio. Jis daug metų naudojo nemokamai 
dujas ir šaipėsi iš ,, Kompanijos". 

Pokalbio tema vėl buvo išgvildenta. Tyla pernelyg 
ilgai užsitęsė. 

— Ką gi, man laikas važiuoti. Aš turiu bagažinėje 
šaldytų produktų. 

— Ar jūs iki to ryto Virdžinijoje žinojote, kad Klar- 
kas ir jūsų vyras yra meilužiai? 

Lara nesitikėjo tokio klausimo. Jos ranka nukrito ant 
kelių, taip ir nepasukusi variklio įjungimo rakto. 

Kėjus pritūpė prie durelių ir jų veidai atsidūrė tame 
pačiame aukštyje. Jis padėjo rankas ant atviro lango. 

— Žinojote? 

— Aš neturėjau apie tai nė menkiausio supratimo, — 
atsakė ji labai tyliai. — Juos abu pamačiusi, aš apmiriau 
vietoje. Tačiau tik akimirkai. Paskui tarsi išprotėjau. Aš 
įpuoliau į isteriją. 

— Kas gi iškvėtė reporterius? 

Lara nusprendė papasakoti viską, vadindama daiktus 
tikraisiais jų vardais. 

— Ant mano naktinio staliuko suskambo telefonas. Aš 
nubudau ir paėmiau ragelį. Skambinusysis, prisistatęs kaip 
vienas artimiausių Klarko draugų, jį pavadino keliais 
nepadoriais vardais.— Skausmas iškreipė Kėjaus veidą, 
bet Lara tvirtai tęsė: — Jis paklausė, ar aš žinau, kad 
jį Klarkas pametė ir iškeitė į mano vyrą, po to tuojau 
pat padėjo ragelį. Aš nusprendžiau, kad skambino koks 
nors nenormalus žmogus ir atsisukau, norėdama apie tai 

pasakyti Rendalui. Tačiau lova buvo tuščia. Aš atsikė- 
liau ir nuėjau jo ieškoti. — Lara nuleido galvą ir patrynė 
kaktą nykščiu ir smiliumi.— Aš juos radau Klarko mie- 
gamajame. Vėliau supratau, jog skambinusysis taip pat 
pranešė ir reporteriams, jiems pasakydamas, kad kotedže 
tuoj tuoj kils didelis skandalas. Reporteriai atvyko tie- 
siog per kelias minutes po to, kai aš juos užklupau. Klar- 
kas pasimetė, beveik taip pat kaip ir aš, užtat Rendalas 
nusprendė padaryti viską taip, kad būtų panašu į...— 
Lara gūžtelėjo pečiais ir atsiduso.— Visa kita jūs žinote. 

Kėjus apdovanojo pasiuntinį Porterį keliais epitetais. 

— Kodėl skambinusysis nedemaskavo visų tų bulva- 
Tinių istorijų apie jus? 

— Tikriausiai jam pritrūko drąsos. Šiaip ar taip, jis 
pasiekė užsibrėžtą tikslą, sužlugdydamas senatorių Take- 
tą. 

— Jūs galėtumėte pasakyti tiesą, Lara. Kodėl jūs ty- 
lėjote? 

Lara liūdnai nusijuokė. 

— Kas manimi būtų patikėjęs? Rendalas draugavo su 
moterimis. Ir ne su viena. Jos galėjo prisiekti, kad jis 
yra heteroseksualus, na, jis toks ir buvo. 

Kėjus nustebęs suraukė antakius. 

— Rendalas žinojo, kas labiau patinka Klarkui, ir tuo 
pasinaudojo. Viena paslauga už kitą, taip aš suprantu. 
Rendalui neatrodė smerktina imtis tokių nešvarių mani- 
puliacijų. Jis panaudojo Klarką. Jis panaudojo mane. Jis 
buvo pasiruošęs viskam, kad tik turėtų naudos. 

— Pavyzdžiui, kelerius metus apsimMetinėti mirusiu. 

— Taip. Ir jam buvo visiškai tas pats, kad mūsų 
dukra žuvo per susišaudymą.— Lara nutilo, nesiryždama 
pradėti gvildenti kito, labai subtilaus klausimo.— Kė- 
jau...— Ji nusuko akis.— Bijau, kad Rendalas man pa- 
pasakojo ne viską apie savo biseksualumą. Beje, aš įta- 
Tiu, kad jis buvo Emilijaus meilužis. Šiaip ar taip, pir- 
muosius tris nėštumo mėnesius, aš nuolat ėmiau tyrimams 
ir savo, ir Rendalo kraują. Aš nenorėjau pagimdyti užsi- 
krėtusio AIDS vaiko. Tyrimai visada būdavo neigiami, 
bet aš niekada daugiau nerizikavau. Naktis, kada buvo 
pradėta Ešlė, dvi tris savaitės prieš skndalą, buvo pasku- 

tinė, kai aš gulėjau su Rendalu.— Lara sutiko jo atkaklų 
žvilgsnį.— Paskutinį kartą. 

— Aš to neklausiau. 

— Tačiau jūs turite žinoti. 

Jo atkaklus žvilgsnis sukėlė jai nerimą. Aplinkui šur- 
muliavo miesto gyvenimas, jie tarsi buvo tylos oazėje. 
Lara vėl prašneko: ją ramino jos balso skambėjimas. 

— Dar ir tai, kad kas gi manimi būtų patikėjęs. Juk 
pasakymas „laikomas nekaltų, kol neįrodyta kaltė — yra 
tik mitas. Aš dar neatsigavau po to, kai užklupau vyrą 
Klarko lovoje, kai mane jau pasmerkė kaip ištikimybės 
laužytoją, sučiuptą nusikaltimo vietoje. Jeigu aš būčiau 
pasakiusi tiesą, tai būtų palaikę piktu melu, kad save 
išteisinčiau.— Lara liūdnai palingavo galvą— Man buvo 
jau viskas baigta, kai nufotografavo Rendalą, išvežanti 
mane iš kotedžo tik su naktiniais marškinid5. 

— Aš maniau, kad mano broliui pakaks drąsos atrem- 
ti smūgį, 0 ne suversti kaltę ant svetimų pečių. 

— Jis įsipainiojo į Rendalo melo voratinklį taip pat, 
kaip ir aš. To melo padariniai buvo tokie siaubingi, kad 
jis net nedrįso pagalvoti, jog reikėtų pasakyti tiesą. Ta- 
čiau, ne taip kaip Rendalą, jį graužė sąžinė. Ta savo do- 
vana Iden Pase jis tarsi prašė manęs atleisti, sakė, jog 
gailisi dėl to, kas įvyko.— Pavargusi Lara nusišypsojo. 
Nesmerkite jo labai griežtai, Kėjau. Pagalvokite, kiek me- 
tų jis pragyveno su savo paslaptimi. Tikriausiai tai buvo 
siaubingai vienišo ir liūdno egzistavimo metai. 

— Aš vis dar bandau viską išnarplioti. Niekaip ne- 
galiu suvokti, kad mano brolis, kurį aš taip gerai paži- 
nojau, ir tas vyras lovoje su Rendalu Porteriu — vienas 
ir tas pats žmogus. Aš vis prisimenu metus, kai mes su 
Klarku buvome vasaros stovykloje. Ką čia slėpsi, mes 
dažnai eidavome į mišką ir ten užsiimdavome tuo, kuo 
užsiima visi paaugliai. Iki pakvaišimo. Netgi rengdavome 
varžybas, kuriam daugiau kartų pavyks. Mes nieko ne- 
slėpėme vienas nuo kito, tad kodėl jis man nepatikėjo 
savo paslapties? 

— Galimas dalykas, tada jis dar nežinojo. 

— Galbūt. Tačiau, kai jį išrinko senatoriumi, jis tik- 
riausiai jau žinojo. Naktį po rinkimų, kai buvo aišku, kad 

jis laimėjo, mes prisigėrėme iki žemės graibymo.— Kė- 
jus nusišypsojo brangiems prisiminimams.— Kitą rytą 
buvo paskirtas susitikimas su spauda, o jam galva plyšo 
nuo pagirių. Klarkas tada grasino mane užmušti, kad jį 
„taip prigirdžiau. Mes prisiminėme tą įvykį, kai buvome 
susitikę paskutinį kartą prieš jo mirtį — Pamažu šypsena 
dingo nuo jo veido. Jis įniko į savo mintis.— Gaila, kad 
jis Man neatvėrė širdies. 

— Ar jūs būtumėte jį supratęs? 

— Norėčiau tikėti, kad taip.— Kėjus akimirkai susi- 
mąstė.— Kai dėl Džodės, tai visi žinojo jos požiūrį į ho- 
moseksualistus,— karčiai tęsė jis— Tikriausiai Hitleris 
buvo pakantesnis. Įsivaizduoju tą akimirką, kai Klarkas 
jai prisipažino. 

— Manau, jog tai juos abu labai sukrėtė. 

— Ką ji pasakė, nežinau, bet Džodė jį išvedė iš kant- 
ITybės.— Kėjus atsistojo ir susikišo rankas į užpakalines 
džinsų kišenes. Jis žiūrėjo žemyn sau į kojas ir siūbavo 
ant kulnų.— Jai tai puikiai sekdavosi. Išvesti iš kantrybės 
žmones. ,„Puikiai'— ne tas žodis.— Kėjus gūžtelėjo pe- 
čiais, k. 'V-Gar tiksliau būtų galima apibūdinti Džodės 
talentą.— Džoc .. »xuvo tos srities specialistė, tiksliai Ži- 
nojo, kaip „tig: )1a įkąsti, kaip įskaudinti. Džodė negalėjo 
palikti žmonių ramybėje, kad jie gyventų taip, kaip nori. 
Nei Klarko, nei Džeinelenos, nei manęs, nei tėvo.— Kė- 
jus staiga pažvelgė į Larą.— Ji parašė man laišką. 

— Žinau, man sakė Džeinelena. 

— Ar Džeinelena jums papasakojo laiško turinį? 

— Ne. Tik tai, kad ji paliko jums kiekvienam po laiš- 
ką, kurį jūs turėjote atplėšti po jos mirties. 

— Taigi, sprendžiant iš mano laiško datos, Džodė jį 
parašė, kai buvome Montesangrėje.— Jo lūpų kampučiai 
liūdnai nukaro.— Džodė rašė, jog visiems atrodė, kad ji 
neapkentė tėvo už tai, jog jis bėgiojo paskui kitas mo- 
teris ir ją ilgam palikdavo vieną. Tačiau iš tikrųjų, kaip 
Džodė rašė laiške, ji tėvą mylėjo. Iki proto aptemimo. 
Iki pakvaišimo. Aš cituoju.— Jis nepakėlė akių.— Ji my- 
lėjo jį, 0 jis versdavo ją kentėti. Ir dar kaip. Kiekvieną 
kartą; kai jis užmegzdavo romaną su kita moterimi, jai 
tai būdavo kaip peilio dūris į širdį. Jis tarsi pabrėždavo, 

kad ji yra negraži, nepatraukli ir jam neįdomi. Ji žinojo, 
kad jis vedė ją tik dėl to, kad išsisuktų iš skandalingos 
istorijos, į kurią įsivėlė. Tačiau tėvas niekada nežinojo, 
kad Džodė jį nuoširdžiai mylėjo. O jeigu ir žinojo, jo tai 
visiškai nedomino. Jo požiūriu, jų vedybos buvo iš iš- 
skaičiavimo. Džodė vadovavo „Taketų naftos kompani- 
jai“ taip, kaip norėjo, o tėvui vedybos buvo slėptuvė, 
jeigu jam kiltų nemalonumų dėl moterų. Neblogas susi- 
tarimas, išskyrus tai, kad Džodė ji mylėjo ir jo neiš- 
tikimybė ją žeidė.— Kėjus išsitraukė rankas iš kišenių, 
jas patrynė vieną į kitą ir ėmė apžiūrinėti dašinįjį delną, 
tarsi norėdamas atspėti, ką reiškia susikertančios lini- 
jos.— Tai štai —tęsė Kėjus, giliai atsidusęs,— laiške ra- 
šoma, kad ji visada buvo su manim tokia griežta todėl, 
kad aš esu tiksli tėvo kopija. Ir išorė, ir toks pat tempe- 
ramentas, ir tas pats potraukis malonumams. O kai aš pa- 
augau, pasidariau toks pat nesutramdomas ir taip pat bė- 
giojau paskui moteris. 

Ji... ji parašė, kad visada mane mylėjo, bet jai buvo 
sunku ir skaudu net žiūrėti į mane. Tą dieną, kai aš gi- 
miau, tėvas leido laiką su kita moterimi. Aš augau kaip 
gyvas to pažeminimo prisiminimas ir ji negalėjo man 
rodyti savo meilės. Tačiau svarbiausia bU* tai, kad ji 
kažkodėl bijojo, jog aš paniekinsiu jos meilę, kaip tai 
padarė tėvas. Todėl ji ir nebandė man jos reikšti — Kė- 
jus krėstelėjo galvą, norėdamas pasirodyti abejingas.— 
Štai ką ji parašė. Visokių niekų. 

— Aš nemanau, jog tai niekai, na, ir jūs taip nema- 
note. K 

Kėjus pakėlė galvą ir pažvelgė į Larą. 

— Džodė mylėjo abu savo sūnus. Ji iki pat gyveni- 
mo pabaigos stengėsi išgelbėti Klarko reputaciją. 

— Tai kodėl, tik mirdama ji ryžosi atskleisti savo 
paslaptį? 

— Na, todėl, kad norėjo jums prisipažinti, jog nusi- 
vylė Klarku. Jis visada buvo Džodės numylėtinis ir jūs 
tai žinojote. Džodei tai buvo didžiulė auka, bet ji nega- 
lėjo numirti, nesustačiusi kiekvieno į savo vieta: Džodė 
jums įrodė, kaip stipriai ji mylėjo jus. ž 

Kėjus prisimerkė, ar nuo saulės, ar nuo to, kad jam 
kilo nauja mintis. 

— Pasiaukojimas jums visada yra svarbiausias daly- 
kas. 

Lara atvertė galvą ir suglumusi pažvelgė į Kėjų. 

Jis paaiškino: 

— Jūs išsaugojote Klarko paslaptį ne todėl, kad bi- 
jojote, jog jumis niekas nepatikės. Jūs tylėjote, nes my- 
lėjote Klarką. Jūs man pati tai pasakėte pakeliui į Mon- 
tesangrę. Jūsų meilėje niekada nebuvo nieko kūniško, 
tiesiog draugystė. Ir nors Rendalas Porteris yra tipiškas 
mėšlas, jūs niekada nebuvote jam neištikima, kol ofi- 
cialiai buvote už jo ištekėjusi. Aš tai žinau iš savo patiI- 
ties. Jūs gerbėte Klarką kaip. politinį veikėją ir Mylėjote 
kaip draugą. Štai kodėl jūs. Klarko neišdavėte, nors jis 
išdavė jus. Paskui dėl savo vaiko gerovės jūs su Porte- 
Tiu išvykote tremtin. Dar vienas pasiaukojimas. Jūs, Lara, 
turite įprotį aukotis žmonėms, kuriuos mylite.— Kėjus 
pasilenkė į priekį ir įsirėmė rankomis į atvirą automo- 
bilio langą.— Kai Džodė norėjo prisipažinti, kad Porte- 
ris, o ne jūs mylėjotės su Klarku, jūs maldavote ją ty- 
lėti. Jūs turėjote galimybę paneigti tuos siaubingus da- 
lykus, kuriuos aš sakiau jums ir apie jus. Tačiau jūs tuo 
nepasinaudojote. Jūs norėjote mane apginti, norėjote, 
kad aš nesužinočiau tiesos apie savo brolį, ir jūs nepa- 
sakėte nė žodžio— Kėjus tiesiog varstė ją Žžvilgsniu— 
Nuo to laiko aš stengiuosi suprasti jūsų poelgio prie- 
Žasti. 

Larai užėmė kvapą. 

— Ir kokias padarėte išvadas? 

— Atrodo, aš atspėjau.— Staiga jis atidarė automobi- 
lio dureles.— Išlipk. 

— Aš nesuprantu... 

— Išlipk.— Kėjus ištiesė ranką ir ją ištempė iš auto- 
mobilio.— Prispaudęs Larą prie durelių, jis suleido pirštus 
į jos plaukus ir, neleisdamas pajudėti, ją pabučiavo ilgu 
bučiniu. 

— Aš nenoriu skristi į Aliaską — pasakė Kėjus, atsi- 
plėšęs nuo jos.— Tai yra tikras šaldytuvas ir tikriausiai 
jie nemoka kaip reikiant iškepti vištos. Aš čia turiu daug 

užsakymų čarteriniams reisams. Be to, aš nužiūrėjau ge- 
rą sklypą prie ežero. Tikriausiai kvaila statyti namą sau 
vienam, be žmonos, be vaikų. 

Lara prisispaudė veidu prie jo krūtinės, ten, kur buvo 
prasegta striukė ir įkvėpė jo šilto kvapo, suvilgiusi 
džiaugsmo ašaromis jo marškinius. 

Paskui atmetusi galvą ji paklausė: 

— Kada pagaliau tu man pasakysi, kad mane myli? 

— Aš labai seniai jau tai padariau. Paprasčiausiai 
tu blogai klausai. 

— Aš netgi labai gerai klausau. 

Kėjus pritildė balsą iki tikro šnabždesio. 

— Tada paprašyk, daktare, kad aš neišskrisčiau. 

Pirštų galiukais Lara jam perbraukė per antakius, 
nosį, apibrėžė jo gražią burną. 

— Kaip tave prišnekinti pasilikti? 

— Paprasčiausiai pasakyk „taip“. 

— Kam pasakyti „taip“? 

— Viskam. Mes paskui išsiaiškinsime. Mes turime tiek 
laiko, kiek tik norime. 

